
Despre 
Autor 


Serge Brussolo (n. 31 mai 1951, 
Paris) este un scriitor francez. 


Biografie 


Serge Brussolo s-a născut la Paris, în 1951, într-o 
familie săracă. Tatăl, era muncitor şi parior pătimaș la 
cursele de cai. Mama, casnică şi romantică, îi citea în 
copilărie povești din mitologia greacă sau egipteană, 
imprimându-i astfel nu numai gustul pentru lectură, dar 
şi pentru scris. Locuiau toţi trei într-o cameră de 
servitori de la mansarda unui imobil luxos dintr-un 
cartier cu pretenţii al Parisului. Primele sale lecturi au 
fost albumele de benzi desenate cu Tintin şi Blake şi 
Mortimer, împrumutate de la prietenii săi mai înstăriți. 

A trecut repede la Modesty Blase, acea „doamnă a 
crimei” cu multiple talente şi trecut tenebros, benzi 
desenate pe care le citea în paralel cu romanele foto 
Satanik sau cărţile polițiste a lui James Hadley Chase. 

In anii '60, familia sa se mută într-un bloc social 
(HLM!) dintr-un cartier muncitoresc de la periferia 
Parisului. Vecinătatea unei baze a armatei americane îi 
înveselește însă copilăria: împreună cu alţi copii 
scotocea prin pubelele americanilor descoperind şi 
citind cu indicibilă bucurie (în original, cu ajutorul 
dicționarului!) comics-uri altfel intruvabile în Franţa 


1 Lb. franceză: habitation à loyer modéré. Case cu chirii moderate. 


acelor ani, precum Dick Tracy, Batman, Superman, The 
Shadow etc. 

Astfel, de pe la 10-11 ani, a început să scrie ,romane”, 
de câte 10 pagini, pe care le citea colegilor. În liceu 
avea reputaţia făcută: unii profesori îl dispretuiau și-i 
spuneau că n-o să facă nimic în viaţă; alţii însă îl 
admirau și-i prevesteau o carieră de scriitor. Ajuns - în 
mod natural - student la litere, îşi trimite scrierile pe la 
diverse publicaţii şi debutează astfel, la 21 de ani, în 
paginile unui fanzin obscur. Perseverează, de altfel nu 
ştia şi nu voia să facă altceva, şi în 1978 primește 
Marele Premiu al SF-ului francez pentru nuvela 
Funnyway. In sfârșit, după zeci de refuzuri, editurile 
încep să-l ia în seamă şi Denoel îi deschide porțile, 
publicându-i în 1980 romanul Vue en coupe d'un ville 
malade. Urmează alte 150 de romane. 

In anii '80, Serge Brussolo a revoluţionat prin stilul lui 
original și distinctiv literatura science-fiction franceză. 
Considerat de unii critici o enigmă imposibil de 
clasificat, Brussolo, un scriitor unic şi baroc, este 
creatorul unor universuri literare halucinante, 
construite cu ajutorul unei doze specifice de violenţă și 
sexualitate, care i-au adus un public format din cititori 
pe cât de fideli pe atât de pasionaţi. 

Opera lui a fost la început publicată în fanzine. Primul 
lui text publicat a fost L'Evade/Evadatul apărut în 
periodicul L'Aube enclavee în 1972. Funnyway 
(Funnyway, în Jurnalul SF nr.163), o altă nuvelă, 
publicată în 1978, a fost recompensată în 1979 cu 
Marele Premiu al Literaturii Science-Fiction 
Franceze/Le Grand Prix de la Science-fiction Francaise. 
Câţiva ani mai târziu, în 1981, Brussolo câștiga același 
premiu, însă la categoria roman, cu Vue en coupe d'une 
ville malade/Vedere în secţiune a unui oraș bolnav. Un 
alt roman, Les Semeurs d'abâmes/Semănătorii de 
abisuri (publicat în 1983) va fi recompensat cu Premiul 
Apollo în 1984. Un număr mare de romane au fost 


publicate în colectia Anticipation a editurii Fleuve Noir 
si în colecţia Présence du futur a editurii Denoel. 

După ce initial a scris numai science-fiction, Brussolo a 
abordat mai târziu alte genuri literare, precum romanul 
istoric sau cel aparţinând genului thriller. Este, de 
asemenea, autorul unei serii de cărți pentru copii si 
tineret intitulată Peggy Sue et les fantômes. 


Serge Brussolo 


Mana rece 


Traducere din limba franceză de Michaela Busoiu 
Versiunea 1.0 standard RIF1 


„Serul adevărului este inofensiv pentru câini, care 
oricum nu pot vorbi.” 
RUTH RENDEL, A demon in my view 


Câinele simţea moartea înaintea tuturor. Dar asta-i 
era meseria, pentru care avea şi talent. 

Stăpânul îl striga Dust sau Dusty, pentru că avea 
blana de culoarea deşertului. Era un nume ca oricare 
altul, însă câinelui puţin îi păsa; un nume inutil, de 
altfel, deoarece el presimţea că omul avea să-l cheme cu 
trei secunde înainte ca acesta să deschidă gura. 
Oamenii sunt teribil de previzibili. 

În ceea ce-l privea pe Dust, uneori era confundat cu 
un coiot. Un coiot mare de vreo şaizeci şi cinci de 
kilograme. Dar câinelui nici că-i păsa. Nu-i plăcea să fie 
atins, mirosul oamenilor îl deranja, îl tolera doar pe cel 
al stăpânului. Mirosul femeilor şi al copiilor îl supăra şi 
mai tare. Pustii îi trezeau pofta de a muşca. Erau prea 
mici, preocupaţi doar să se plimbe pe sub nasul lui, ca 
pentru a-l sfida. Semănau cu nişte iepuri sau soareci. 
Carnea lor trebuie să fi avut un gust de lapte, oasele lor 
erau probabil moi, fără nicio consistenţă sub colti. Era 
ceva „nevolnic” în ei, care cerea muscätura. Un fel de 
provocare. 

Câinele ştia că era rău pentru el să mediteze la toate 
astea, că asemenea gânduri îl puneau în primejdie şi că 
trebuia să le ascundă cât mai grabnic în adâncul 
creierului său. 

De altfel, poliţiştii îl avertizaseră pe stăpânul lui: 

— Domnule Smart, faceţi o mare greşeală, animalul 
ăsta este o mare jigodie pe patru labe. N-am avut 
niciodată probe, dar pe seama lui circulă o grămadă de 
zvonuri ciudate, stiati asta? De aceea s-a renunţat la 
serviciile lui. În serviciu, dresorii de câini îl numeam 
„vârcolacul”. Nu-i aşa că asta spune multe? 

Dar pe Adam Smart chiar îl lăsau indiferent 
gogomăniile dresorilor. Adam Smart nu era omul să se 


sperie doar dintr-atâta. Dust îl îndrăgise pe loc pentru 
că avea faţa bronzată, pătrată, închisă de o mustață 
groasă, neagră. Părul lui Adam Smart era sur deasupra 
urechilor, dar, oricum, era un mascul frumos, cu buze 
groase şi ochi foarte deschişi, ca ai unui câine husky. 

— Intelegeti, insistase responsabilul ecarisajului. 
Foştii K9, când se renunţă la serviciile lor, cel mai 
adesea sunt adoptați de poliţişti pensionati. In acest fel, 
ei rămân oarecum în familie. 

— Şi aveţi mulţi care ating vârsta la care nu mai sunt 
folosiţi? rânji Adam Smart cu acel aer batjocoritor care 
nu-l părăsea niciodată. 

— Sincer să fiu, nu, recunoscu polițistul putin 
încurcat. Câinii poliţişti sunt foarte expuşi, cariera lor 
este destul de scurtă. Misiunea lor constă în a cruța 
viaţa oamenilor, sunt folosiţi la diversiuni. 

— Vreti să spuneţi că-i utilizaţi ca pe nişte scuturi vii, 
făcu Smart. Am auzit că, pentru a le ascuti simţurile la 
reperarea drogurilor ascunse, faceţi din ei nişte drogati? 
Şi că, apoi, când se smintesc din cauza asta, îi injectati. 

— Astea nu sunt decât calomnii de-ale jurnaliştilor, 
protestă responsabilul ecarisajului. Dar este adevărat că 
uneori animalele se molipsesc de la climatul de violenţă 
în care au trăit. Unele îşi revin cu greu de pe urma 
rănilor suferite. Rămân traumatizate, sperioase. Altora, 
dimpotrivă, începe să le placă. Agresivitatea lor 
înnăscută se dezvoltă. Cam acesta este cazul lui Dusty. 
Nu vă sfătuiesc să adoptați acest câine. N-a dat 
niciodată dovadă de cea mai mică afecţiune. 

Adam izbucni într-un râs dur. 

— Şi eu în locul lui, dacă aş fi îndurat ceea ce l-aţi 
obligat, spuse el, cred că aş avea poftă să-mi fac un 
hamburger din fesele dumitale. 

Din clipa aceea, tonul conversatiei deveni în mod 
evident mai rece. 

— Oricum, încheie Smart apropiindu-se de gratii, îmi 
place ca un câine să fie rău. Numai poponarii se plimbă 


cu yorkshires si canişi. N-am să mai ascult, bătrâne, la 
ce-mi spui, voi adopta acest animal. Şi, dacă încearcă să 
mă înhate, o să-i sparg colții. Simt însă că ne vom 
înţelege foarte bine. 

— Atunci, mult noroc, domnule Smart, şuieră 
responsabilul cu un aer înţepat. Din momentul în care 
semnaţi adoptarea lui, pe mine nu mă mai interesează. 


Dust îşi alungă din minte amintirile, cu un scrâşnet 
maşinal din maxilare, ca şi cum ar fi fost o muscă. 
Stătea culcat pe mochetă, sub birou, acolo unde nu 
putea fi văzut. La bancă, secretarelor le era frică de el. 
Percepea fără greutate emanatiile spaimei lor, 
amestecate cu parfumurile detestabile cu care se 
dădeau din abundență. Le privea picioarele goale, pe 
care fustele scurte le dezveleau până sus. Putea să vadă 
chiar, între pulpele lor, triunghiul din țesătură albă, de 
unde emanau miresme de femelă. Acestea îl alungau cu 
strigăte înspăimântate şi i se plângeau lui Adam: „Vai, 
domnule Smart! Câinele dumneavoastră... are ochi de 
lup înfometat; într-o bună zi se va întâmpla o 
nenorocire!” Nu era iubit, i se reproşa privirea fixă de 
animal de pradă, imobilitatea suspectă, indiferența la 
mângâieri. Dar lui putin îi păsa, pentru el reprezentau 
doar o pradă. Oamenii mergeau în două picioare, erau 
înalţi, însă neputincioşi. Ar fi putut să le sfărâme ceafa 
într-o clipită, înainte ca ei să-şi fi dat seama ce li se 
întâmplă. De fapt, făcuse adeseori acest lucru în 
străduţele din L.A., când lucra în calitate de K9 la LAPD. 
Dealerii îl porecleau „Fiara Apocalipsei”. Se distrase de 
multe ori aruncându-i în gol de pe acoperişuri sau de pe 
scările de incendiu. Era uşor: suficient să sară în 
lungime, calculându-şi bine atacul, pentru a-i lovi drept 
în piept. Se prăbuşeau precum pietroaiele, scoțând 
tipete ridicole. În acest fel nu i se putea reproşa nimic. 
Rapoartele mentionau:  „Inspăimântat de auxiliarul 
canin, suspectul s-a dat înapoi în mod imprudent până 


pe margine...” 

Lui Dust îi plăcea să audă trosnind oasele acestora 
pe beton sau pe asfalt. Se zdrobeau ca nişte păsări mari 
căzute din cuib. 

Răsuflă pe nări. Mirosul morţii îl excita, aducându-i 
în minte amintiri confuze. Îşi ciuli urechile pentru a auzi 
ce se petrecea. Venea de afară, de pe trotuarul din faţa 
băncii. Avea să intre dintr-un moment în altul. 
Secretarele, oamenii de la ghişee, clienţii nu bănuiau 
încă nimic. Oamenii nu aveau simţ olfactiv, nu erau buni 
la nimic, doar carne; o carne care vorbea întruna. 

Dust pufăi, dar nu prea tare, deoarece moartea l-ar fi 
putut îmbăta, putea să-l facă să-şi piardă capul. 
Ghearele sale scrâşniră pe mochetă şi un chef brusc de 
a tâsni îi strânse stomacul. Dintr-odată se simţea bine, 
simţea că este viu. Al naibii de viu. Intelegea de ce 
fusese adus pe lume. Se îmbătă de miros. 

Duhnea a grăsime de armă, a cocaină şi jeg. 
Parfumuri pe care fusese învăţat la şcoala de poliţie să 
le recunoască şi să le asocieze cu ideea de pericol 
iminent. Erau bărbaţi, recunoştea mirosul lor de 
masculi. Spaima, excitarea le stârnea schimburile 
hormonale, şi aerul era saturat de informaţii încrucişate. 
Erau tineri; unul dintre ei făcuse dragoste câteva ore 
mai devreme, mâncaseră burgeri cu chili şi cel mai 
tânăr vomitase de frică. Erau excitati aproape sexual. 
Efluviile de oţel care se ridicau din arme dominau totul. 
Le încercaseră nu mai departe de aseară şi produsele de 
curăţat nu putuseră şterge mirosul inimitabil de praf de 
puşcă ars. 

Urmau să intre. Dust se ghemui pentru a nu fi zărit. 
Adam se afla într-o şedinţă în biroul patronului. Ocupa 
un post important în bancă, totuşi nu era şef de haită, 
cum ar fi meritat. Dust încercă să canalizeze valul de 
energie produs de rărunchii săi. Ştia ce urma să se 
petreacă, asistase la scene analoage de zeci de ori. 
Oamenii se credeau foarte puternici de-ndată ce-şi 


fluturau ,armele”, însă, dacă puteau să-şi însele 
semenii, asupra lui Dust nu creau nicio impresie, pentru 
că erau foarte înceţi. Câinele, atunci când se catapulta 
la scena faptului, era aproape totdeauna surprins să-i 
vadă mişcându-se la ralanti. Era în stare să anticipeze 
fiecare mişcare şi să profite de surprinderea produsă de 
apariţia sa. Nu lătra niciodată, nici nu mârâia. Nu mai 
trebuiseră să-l dreseze pentru a fi tăcut, deoarece acest 
comportament era la el înnăscut. 

Rămase imobil la auzul uşilor băncii care se 
deschideau violent. Acum oamenii strigau, loveau 
paznicul cu patul puştii, pălmuiau o casieră isterică. 
Drogul îi făcea mai rapizi, dar le accentua 
neîndemânarea. În plus, le accentua stupoarea în cazul 
unei apariţii spontane. 

Dust ştia că unul de-ai lor avea să traverseze repede 
birourile pentru a se asigura că nimeni nu va da alarma. 
Dacă era prudent, se va apleca pentru a verifica dacă 
vreo secretară nu se ghemuise sub masă. Acela era 
momentul pentru a sări asupră-i. 

Un fel de bucurie făcea nervii câinelui să scoată 
scântei de-a lungul trupului şi se simţea deodată 
recompensat pentru interminabilele zile petrecute pe 
mochetă, făcându-se una cu pământul, cât mai inofensiv 
cu putinţă. 

— Adam, repeta Dick Weston, preşedintele băncii 
Trade Limited, n-ar trebui să aduci animalul ăsta aici. 
Fetelor nu le place, şi-au băgat în cap că le priveşte pe 
sub fuste cu un ochi vicios. Nu inventez nimic, le-am 
auzit vorbind pe lângă automatul de cafea. 

— Ei hai, Dick, riposta Adam Smart zâmbind pe sub 
mustață. N-o să pleci acum urechea la pălăvrăgelile 
fâtelor? Ştii foarte bine că un câine adevărat face 
impresie bună pentru imaginea unui bărbat. Linişteşte 
clientul, dovedindu-i că bancherul său iubeşte animalele. 
Iar un bărbat care iubeşte animalele este, fără îndoială, 
un tip al zilelor noastre, toţi psihologii o să-ţi confirme. 


Prezenţa unui animal instaurează pe loc un climat 
molcom, aproape familial. 

— Da..., gemea Weston, asta-i adevărat pentru un 
câine „normal”, dar Dust al dumitale are veşnic aerul că 
face de pază într-un penitenciar de maximă securitate. 
Aici suntem într-o bancă, nu la Leavenworth. 

— A muşcat pe careva? şuiera deodată Adam. S-a 
auzit cumva de vreo muşcătură cât de mică? 

— Nu, bineînţeles, capitula Dick Weston, şi mă rog 
să nu se întâmple vreodată aşa ceva. 

— Ai vrea să dai afară un funcţionar de poliţie la 
pensie? se mira Adam. Ehei, Dick! Şi eu care te credeam 
un bun cetăţean! La naiba, acest animal a făcut mai 
mult pentru comunitate decât dumneata şi cu mine la un 
loc. Este un veteran, un soldat care a văzut focul de 
multe ori. Dă-mi mâna să-i pipăi cicatricile! 

Weston se desprindea stângaci, bătea în retragere, 
dar Adam îl apuca de încheietură, apropiind mâna 
manichiurată a bancherului de blana câinelui. 

Era adevărat că blana lui Dust nu mai creştea în 
multe locuri, acolo unde gloantele şi loviturile de cuţit 
lăsaseră urme de tăieturi de un roz violet. 

— Ei, Dick, spunea atunci Adam pe un ton surd, 
aproape amenintätor, noi putem să arătăm ceva 
asemănător, dumneata şi cu mine, în afară de 
apendicectomiile respective? 


Dust îşi încordă muşchii pulpelor. Pământul îi 
transmitea ecoul tropăiturilor. În sala mare se alerga, 
cineva fusese aruncat la pământ. Mirosul fricii era 
dezgustător, umplând aerul ca un gaz. Mai mulţi oameni 
făcuseră pe ei, îngroziţi de apariţia armelor. Uşa 
încăperii se deschise violent şi un bărbat strigă: 

— Nu mişcă nimeni! Mâinile sus! 

Era vocea unui tânăr, cel care făcuse dragoste 
înainte de a veni aici. Era un miros de spermă proaspătă 
pe el, amestecat cu cel al unei secretii feminine. 


— Cucu! zise golanul aplecându-se peste birou, ieşi 
de-acolo fără să faci pe şmecherul! 

Dust de-abia avu timp să înregistreze imaginea unui 
chip neras, cu craniul încins cu o bandană. Tâsni cu 
botul deschis, maxilarele destinse, precum cele ale unei 
capcane pentru lupi. Ştia că trebuie să-l înşface de 
gâtlej şi să-i zdrobească faringele pentru a-l împiedica 
să tipe. Avu impresia că muşcă un bulgăre de pământ, 
carnea banditului neopunând niciun fel de rezistenţă 
coltilor săi. Totul dură numai trei secunde si 
necunoscutul abia avu câteva convulsii şi era deja mort. 
Dust nu mai întârzie să adulmece mirosul sângelui şi 
gustul îmbietor al acestuia pe buzele sale. 

Acum nu trebuia să-şi piardă capul, ci trebuia să 
reziste impulsurilor sale sălbatice. Se fofilă în coridor, 
făcu un salt în sala mare cu pardoseală de marmură. 
Ştia că trebuie să fie atent la dalele pe care labele sale 
tindeau să alunece, aşa că preferă să sară din birou în 
direcţia celui de-al doilea bandit. Îşi închise maxilarele 
pe ceafa acestuia şi se legănă de la dreapta la stânga, 
după tehnica dragă lupilor, pentru a-i rupe coloana 
vertebrală. Oamenii nu sunt prea bine construiți şi 
carapacea lor musculară subdezvoltată nu le permite să 
opună o rezistenţă eficientă loviturilor fizice. Ceafa 
individului se frânse aproape pe loc, cu un zgomot sec. 
Dust sărise deja pe tejghea. Al treilea bărbat deschise 
focul în direcţia lui, dar era lent în mişcări şi câinele îl 
lovi în plin, în piept, înainte ca acesta să-l fi putut ochi. 
Dust îi smulse faţa, îi sfărâmă pometii şi maxilarul 
inferior. Toată carnea dispăru dintr-odată, ca o mască 
de cauciuc pe care o scoţi cu un simplu gest, iar 
necunoscutul rămase la pământ, zvârcolindu-se şi 
scoțând urlete de agonie. Nu mai rămăsese decât unul, 
care se retrăgea spre uşă. Tinea în mână un revolver şi 
trăgea la întâmplare, cu ochii märiti de groază. La auzul 
vâjâitului de proiectile, Dust alergă în zigzag. Gloantele 
erau singurele de care se temea, pentru că erau mai 


rapide decât el. 

Câinele sări din nou pe tejghea, apoi ricoşă în 
direcţia fugarului. Acţiunea aprindea în el o bucurie 
vecină cu nebunia. Era pe deplin conştient că cel mai 
greu lucru era să se oprească, să se mulțumească doar 
cu atâta... Pornise să devoreze întreg pământul, dar nu 
trebuia. Siguranţa sa depindea de asta. De-ndată ce-l va 
fi omorât pe acest om, trebuia să facă totul pentru a 
redeveni un câine bun, să facă să tacă demonii care 
urlau în el. 

Îşi strânsese colții în jurul mâinii golanului. Avea de 
ars atâta energie, încât de-abia simţi oasele făcându-se 
bucăţi între maxilarele sale. 

„Opreşte-te! îi sufla glasul raţiunii. Opreşte-te sau te 
vor ucide!” 

Ateriză pe dale şi se întoarse în loc, gata de 
înfruntare, să reînceapă, încă o dată şi încă o dată, până 
ce-l vor fi durut colţii..., dar se terminase totul. Deja. 
Nimeni nu-l mai ameninţa. Se aşeză pe toate cele patru 
labe, cu sângele bărbaţilor picurându-i din bot, şi văzu 
toate feţele întoarse spre el, având aceeaşi expresie de 
oroare întipărită pe chipuri. El îi salvase, dar lor le era 
mai frică de el decât de hoţi... Îl priveau ca pe un lup ivit 
din tenebre pentru a face ravagii şi a distruge. Il urau. 
Dacă ar fi putut, i-ar fi zburat creierii cu pistolul. 

Dust avea chef să le dea dreptate, să-i înfrunte într-o 
ultimă luptă, să le ia gâtul la cât mai mulţi şi să moară 
acolo, în mijlocul cadavrelor duşmanilor săi. Asta 
meritau şi nimic mai mult! 

Era gata să tâsneascä, când braţele lui Adam Smart 
se închiseră în jurul pieptului său. 

— Gata! Frumos! E bine! E bine! murmură stăpânul. 

Era singura voce de la care accepta ordine. Dintr- 
odată, toată mânia lui se risipi. 

În jurul lui, oamenii întinşi pe pardoseală începură să 
se ridice. 

— Ei, Dick! rosti Adam către Weston, mai zici ceva 


de rău de câinele meu, după ce a făcut pentru 
dumneata? 

— Doamne, nu! se bâlbâi directorul băncii, dar am 
crezut că o să fac pe mine când monstrul ăsta a tâsnit 
din biroul dumitale! 

Izbucniră râsete nervoase. Se felicitau unul pe 
celălalt, când o tânără secretară se puse pe urlat, din 
pragul biroului lui Adam. 

— Acolo..., îngăimă aceasta când se repeziră în 
ajutorul ei. Tipul... Dumnezeule! Câinele aproape că i-a 
smuls capul. 

Coleman Herbert Huston avea optzeci şi doi de ani. 
Îi plăcuse la nebunie Las Vegasul. Nu Las Vegasul din 
zilele noastre - acest Disneyland pentru adulţi rămaşi la 
stadiul de copii - nu, cel adevărat, cel din anii '40, când 
un Dakota C-47 de la USAF te arunca în plin deşert, la 
marginea unei oaze din beton, ornată cu neoane, pe 
care vânturile de nisip sfârâiau precum şunca în tigaie. 
Atunci coborai din trăsura cu două roţi care, cu câteva 
luni mai devreme, îşi mai trambala încărcătura de 
veterani, gândindu-te că era amuzant să iei acelaşi 
mijloc de locomotie ca acele fantome care, în loc de 
efecte personale, cărau un trombon în cutia lui, o 
trompetă bine lustruită sau un saxofon, după locul pe 
care îl ocupa în orchestră. Unii, la ora care precedase 
saltul, gravaseră graffitti pe metalul fuzelajului cu o 
cataramă sau cu un pumnal. Erau încă acolo, se simţea 
la buricul degetelor. Unde se aflau oare acum? Câţi 
dintre ei hrăneau rădăcinile manglierilor în jungla unui 
atol cu o denumire greu de pronunţat? 

Era prin '46-'47... În acele vremuri cazinourile erau 
nişte temple, oamenii nu se plimbau decât în 
smochinguri. Era epoca lui „Rat pack”, orchestra lui 


Sinatra Magnificul, croonerul a cărui voce era o 
avalanşă de pietricele învelite în catifea. Epoca 
reglărilor de conturi între şefii de bande. Toate acestea 
se petreceau în deşertul Nevada, cu lovituri de secure. 
Se tăiau mâinile trişorilor cu ferăstrăul şi se cauterizau 
rănile cu arzătorul de sudat, din bunătate, pentru a evita 
vărsarea de sânge. Sau li se remodela scheletul cu bâta 
de base-ball, pentru a-i reeduca. Toate acestea aveau loc 
în mijlocul nisipurilor, având drept martori doar şerpii 
cu clopoței, galbeni şi negri, şi şopârlele. Erau vremurile 
maşinilor fabuloase, care înghiţeau tot atâta carburant 
cât un bombardier american plin cu bombe. 

Astăzi, Coleman nu avea decât să închidă ochii 
pentru a revedea femeile cu umerii lor cam gräsuti în 
corola decolteurilor. In acele timpuri, mai existau încă 
femei adevărate, cu sâni adevăraţi, cu fund numai bun 
de frământat, cu pântecel bine făcut, pe care să-ţi 
odihneşti capul după ce ai făcut dragoste. Moda top- 
modelelor anorexice nu făcea încă ravagii. 

Nu existau calculatoare, nici cărţi de credit, când se 
manipulau biştarii, erau bani adevăraţi, ,cascaval”, cum 
li se mai spunea. Bancnote, teancuri în saci atât de 
dolofani, încât contrabandiştii trebuiau să se catere pe 
geamantane cu genunchii pentru a le putea închide. 
Oamenii se găteau pentru a merge pe „câmpul de 
luptă”, mai ales femeile, care ştiau că vor trebui, 
probabil, să desfacă picioarele pentru a face rost de 
ceva parale pentru a reveni la ruletă sau a răscumpăra 
recunoaşterea unei datorii. Totul mirosea a parfum, 
sudoare şi acel fel de aromă de cuptor întredeschis, care 
îţi intră în nări la vecinătatea deşerturilor. O puternică 
muşcătură uscată, care îţi sare în gâtlej, îţi zbârceşte 
pielea, säpându-ti riduri înainte de vreme. Îmbătrâneai 
mai repede în Vegas decât în altă parte, dar cui îi păsa? 
Trăiai doar clipa prezentă, atât cât să arunci zarurile, iar 
crupierul să întoarcă cartea fatidică. Coleman întâlnise 
acolo un supravieţuitor de la Iwo Jima, Billy Waco, un 


sergent de Marină care nu reuşea să se readapteze la 
viaţa civilă. 

— Numai asta îi mai dădea forţa de a mai rezista, 
rânjea bătrânul. Ruleta, frica pe care o încerca în timp 
ce privea bila rotindu-se. Ruleta, covorul său verde, 
devenise jungla sa. Waco se paraşuta acolo noapte de 
noapte. Imi zicea: „Fisele din buzunare scot acelaşi 
zgomot ca şi gloantele”. Waco, ca multi alţii, sfârşise 
prin a sări de pe o clădire, cu buzunarele goale, strigând 
„Geronimo!” 

Bătrânul era în stare să vorbească despre toate 
acestea ore în şir, fără a-şi umezi buzele. Ar fi putut fi un 
extraordinar orator. 


Dan Norris îl adora pe Coleman. Mergea frecvent să- 
l viziteze în bungalow-ul pe care îl ocupa la marginea 
deşertului, acolo unde se ridicau acele câmpuri de 
trailere populate de jucători scäpätati, de ratati 
înnăscuţi sau de informaticieni luminati care, în etuva 
unei caravane, încercau să elaboreze pe un laptop 
(răcorit de un ventilator!) sistemul care nu va întârzia 
să-i îmbogăţească. 

— Vegas, sporovăia Coleman, este o absurditate, un 
oraş construit împotriva oricărei logici, într-un loc în 
care nu există nici apă, nici verdeață, nimic de extras, 
nimic de cultivat. Un oraş improvizat pe o nicovală, un 
peisaj care s-ar potrivi mai degrabă unei ocne sau unui 
teren de teste nucleare. Dacă ni s-ar tăia apa şi aerul 
condiţionat, toată lumea ar crăpa până la ivirea zorilor. 

Râdea bătrânul, încântat fiind că prezice Apocalipsa. 
Cu vârsta, obrajii săi căzuţi, de fost trompetist, 
căpătaseră alura şi consistenţa urechilor de elefant. 
Aceştia atârnau pe gulerul cămăşii de o parte şi de alta 
a gurii cu buze martirizate de mustiucurile de alamă. 

Se instalase acolo când ieşise la pensie, în coşmelia 
pe care vântul de nisip - „Hairdryer”, la 50° C 
temperatură medie - o şlefuia în fiecare zi câte puţin, 


dând scândurilor fineţea mătăsii. Nu se mai mişca din 
balansoar, mâinile având aspectul unor păianjeni 
artritici. Ore întregi rămânea nemişcat, lăsând soarele 
să-i decoloreze cămăşile hawaiene. Mulţi bătrâni îl 
imitau, din cauza climei uscate şi calde, renumită ca 
blândă pentru reumatisme. N 

Dan Norris avea treizeci si şase de ani. In realitate, 
se numea Daniel Caleb Norrish, dar nimeni nu bănuia 
acest lucru si chiar el ajunsese să uite. Inalt si subtire, 
ştiuse să păstreze o siluetă de surfer adolescent. Nu era 
frumos, dar chipul lui avea ceva „sfărâmat”, care îi 
dădea un aer interesant. Purta părul lung, înnodat pe 
ceafă într-un fel de coc de matador. Ca toți cei care 
întârziau prin Vegas, îşi plätise tributul de riduri 
precoce soarelui, iar gura îi era încadrată de tăieturi 
adânci. În perioada sa de glorie, de fiecare dată când îl 
vizita pe Coleman, aducea o jumătate de Wild Turkey, 
dar acele timpuri apuseseră de mult şi acum venise 
vremea bătrânului să-i ofere ceva de băut. 

Las Vegasul lui Dan nu mai avea nimic din cel al lui 
Coleman. Era un parc de distracţii conceput de un 
peisagist îmbuibat cu LSD. Un coşmar strălucitor, în 
care fortărețele atingeau piramida gigantă a „Louxor”- 
ului, unde leul „MGM” domina bulevardele ca un 
monstru supradimensionat ieşit dintr-un desen animat 
pentru extraterestri uriaşi. Puteai să vezi cavaleri în 
armuri de plastic bându-şi cafeaua cu pirați cu picior de 
lemn şi un papagal împăiat pe umăr. Vestale în mantii 
scurte îşi garau maşinile, în timp ce faraonii luau 
comenzile într-un grill-room tapisat cu sarcofage din 
plastic. Dubluri ale lui Elvis bântuiau cabinele 
telefonice... Pe timpul când era un show-man adulat, 
Dan descindea în fiecare seară în asemenea localuri. La 
„Ramses”, până şi hârtia igienică era decorată cu 
hieroglife. Hotelurile se dovedeau a fi destul de mari 
pentru a înghiţi populaţia unui oraş de provincie, se 
putea trăi acolo izolat de lume, fără a scoate vreodată 


nasul afară. „Păduri” interioare îţi ofereau un itinerar de 
coridoare botezate „promenade”, cu cerul care dă iluzia 
realităţii şi animale drägälase topäind în prerii din iarbă 
plastifiată. Te plimbai, după chef, prin savane africane, 
păduri amazoniene, adulmecând parfumuri vegetale 
sintetice, emanate de pulverizatoare ascunse privirii. 
Alte coridoare te făceau să şerpuieşti printre ruine 
greceşti şi romane, pe fundul unui vulcan care scuipa o 
lavă „laserizată”. Era un ospiciu pentru nebuni lipsiţi de 
anvergură, unde aparatele cu fise detronaseră definitiv 
jocurile „nobile”. Nimeni nu mai era interesat de ruletă 
şi de Black Jack, acum contau doar bandiții ciungi care 
realizau 70% din câştigurile cazinourilor. Toţi stăteau 
agätati de acestea, cu mâinile crispate pe maneta 
fericirii, cu ochii atintiti la defilarea fructelor şi 
legumelor rotindu-se la întâmplare pe cadrane. Cireşe, 
clopote, ananas... Cireşe, clopote... O clientelă de 
vacantisti în sort, impopotonati cu sepci si tenişi. 
Matroane cu pulpe înroşite de soarele deşertului. Un 
vacarm suficient să asurzesti un muncitor din 
turnătorie. Unii, de atâta tras la manetele de one-arm 
bandits, făceau băşici în palme! 

— Mediocritate, înjura Coleman. Pretutindeni. Din 
fericire nu mai trebuie să mai pun piciorul pe-acolo. 

Dan era mai puţin sever. Mulţimile vomitate de 
autocarele turistice îl făcuseră celebru. 

Dany Norris, omul care mestecă sodă caustică în loc 
de gumă de mestecat!!! În seara aceasta, la „Poodle's 
Beauty Parlour”! În exclusivitate! 

Toate acestea păreau deja departe, şi totuşi ultima 
sa reprezentaţie avusese loc doar cu şase luni în urmă. 


Dan îşi înecă scotch-ul în multă apă caldă. Nu avea 
niciun chef să devină alcoolic sub pretextul că pierduse 
totul. Era încă prea tânăr pentru aceasta şi, în plus, lui 
nu-i plăcuse niciodată băutura. 

De ceva vreme asculta bârfele lui Coleman cu o 


ureche distrată, deoarece i se păruse că vede maşina. 
Tot personalul cazinourilor din Vegas învăţaseră s-o 
cunoască. Era un Cadillac Eldorado vechi, de o ciudată 
culoare gri metalizat, şi pe care praful o acoperea de la 
bot până la portbagaj. Mergea la ralanti şi, de fiecare 
dată când privea peste umăr, Dan o vedea acolo, oprită 
în dreptul bordurii, cu motorul torcând. Parbrizul 
fumuriu nu lăsa să se distingă chipurile pasagerilor, dar 
Dan ştia perfect cine era la volan. De-ndată ce părăsea 
garsoniera prăpădită în care se retrăsese după 
excluderea sa din cabarete, Cadillacul îl urmărea. 
Câteodată mergea chiar pe lângă el, la ralanti, cu 
geamurile închise, ca un coşciug de sticlă şi oţel cu 
ocupanti invizibili. Se prefăcea că n-o vede şi se forţa să 
privească drept înainte, dar auzea rânjetele bărbaţilor 
din spatele sticlei fumurii a geamurilor laterale. Il 
härtuiau de luni de zile, sperând să-l surprindă în 
flagrant. Prezenţa lor amenințătoare făcea un gol în 
jurul lui. „Prietenii” săi îi şterseseră cu toţii numele din 
agendele lor şi, dacă greşea şi îi suna, îi închideau 
telefonul în nas de-ndată ce pronunţa fatidicul „Eu 
sunt...” 

Coleman vorbea despre Dean Martin, Sinatra, 
fredona primele măsuri din „On road Sixty-Six”... Dan îşi 
crispă degetele pe braţele balansoar. Maşina îşi făcea 
drum printre caravanele decäzutilor de la ruletă. Intra 
pe teritoriul naufragiatilor care aşteptau să se refacă, 
foste educatoare cu privirea febrilă, care sfârşeau prin 
a-şi vinde trupul ca să facă rost de parale pentru a se 
putea reîntoarce să se „spânzure” de automatele cu fise. 

Era chiar Cadillacul. Rula încet, pentru a-i prelungi 
frica. Dan se întrebă dacă va avea timp să fugă până la 
mica sa Camaro, de un galben tipätor, şi să demareze. 
În mod cert, nu. Era, de altfel, prea târziu, lunga maşină 
gri se postase în faţa bungalow-ului. Motorul fu oprit, 
dar nu cobori nimeni. Era ciudat acest vehicul tăcut şi 
orb pe care târâia praful deşertului. Dan încercă să 


rămână impasibil. Nu din demnitate, ci pur şi simplu 
pentru a nu ceda terorii care l-ar fi invadat, dacă ar fi 
mişcat un deget. La fel reactionase şi când era copil, în 
faţa câinilor feroce, pentru a-i descumpăni. Câteodată, 
această tactică dădea roade. Dar nu deseori. 

Observă vehiculul. Etanş, compact. Aveau totuşi să 
coboare. Se amuzau pe seama lui, ca de obicei. Se 
scurseră trei minute. Coleman tăcuse, mărul lui Adam i 
se agita, fără a se putea spune dacă de furie sau de 
spaimă. 

În sfârşit, portierele se deschiseră şi cei trei bărbaţi 
se dădură jos din maşină. Purtau costume de alpaga 
neagră şi nişte pălărioare ridicole, precum agenţii FBI 
din anii '50. Ochelarii lor cu sticlă fumurie păreau făcuţi 
din acelaşi material ca parbrizul Cadillacului. Alura lor 
retro le dădea aspectul unor cântăreţi de blues ratati 
sau de încasatori de creanţe. Se numeau Wigs, Curl şi 
Faro, dar se amuzau schimbându-şi numele între ei 
săptămânal, astfel încât nu puteai şti cine era cu 
adevărat fiecare dintre ei. Această farsă părea să-i 
încânte şi funcţiona cu atât mai bine cu cât nu aveau 
trăsături distinctive. Se spunea că în anii '70 făcuseră 
parte dintr-o trupă rock botezată The Queens of Queers 
şi că două dintre cântecele lor avuseseră succes: „One- 
Way Ticket To Hell” şi „Slippery When Wet” (o porcărie 
cu dublu sens care provocase oarecare mânie printre 
ligile de etică morală). În viaţă nu aveau decât o 
ambiţie: să câştige destui bani pentru a-şi construi o 
versiune de periferie a Gracelandului, proprietatea lui 
Elvis. Ca şi Regele, se hrăneau aproape exclusiv cu unt 
de arahide şi sandvişuri cu banane. 

Unul din cei trei - Wigs? Curl? Faro? - se apropie de 
Camaro, punându-se pe spart cauciucurile cu un cuţit de 
vânătoare. Dan nu spuse nimic, era de prisos; protestele 
lui i-ar fi încântat. Coleman se agită în balansoar. 

— Secăturilor! strigă el cu vocea sa răguşită. Aici 
sunteţi la mine acasă, ştergeţi-o imediat! Bandiţi ca voi 


am tot văzut eu pe când nici nu erati născuţi. Am 
mâncat gogoşi şi am băut cafea cu Bugsy Siegel, am 
cântat la petrecerile lui Gus Greenbaum. La naiba! Voi 
sunteţi nişte nimeni pe lângă oamenii ăştia! Rahat de 
muşte. Valea! 

Cei trei bărbaţi nu dădură semne să-l audă. Asezati 
unul lângă celălalt, articulau cuvinte nedesluşite, fără a 
pronunţa vreun sunet, ca şi cum ar fi dorit să li se 
citească pe buze ce aveau de spus. Aveau aspectul unui 
trio de muţi, recitând în cor o poezie într-un show de 
televiziune pentru infirmi. Dan ştiu pe dată că mesajul îi 
era destinat şi se strădui să-l descifreze: 

„Ei, citi el, te-ai hotărât în sfârşit să-ţi înghiţi limba?” 

— Nu te enerva, bunicule, aruncă într-un sfârşit cel 
mai înalt dintre ei, îţi face rău la astm. Când ţii gura 
deschisă prea multă vreme prin locurile astea, ti se 
umplu plămânii de praf. N-am venit aici pentru tine, ci 
pentru amicul tău. Am venit să-i facem un consult 
medical. 

— Adunătură de nemernici! mârâi Coleman. 

— Suntem inspectori sanitari, continuă bărbatul în 
negru. Treaba noastră este să ne asigurăm că este mut. 
Pentru asta suntem plătiţi. Ştii că nu trebuie să-l lăsăm 
să vorbească, nu-i aşa? Glasul lui este periculos. 
Aproape cancerigen. Cei care au comis greşeala de a-l 
asculta au avut mult de suferit. 

Şi nu mintea. Debbie Marlowsky, o ziaristă de la 
CNN, care îi luase interviu lui Dan cu trei luni în urmă, 
se alesese cu timpanele sparte cu tirbuşonul, în timp ce 
îşi făcea părul permanent la „Bartoldi”, pe Strip. Doi 
bărbaţi în negru o imobilizaseră pe scaunul coaforului, 
în timp ce al treilea îi introducea metalul cromat în 
urechi. Poliţia nu reuşise să reconstituie portretul-robot; 
se ştia doar ce-i şoptise călăul victimei: „Nu te mişca, 
frumoasa mea, trebuie să-ţi scot de urgenţă ceea ce 
vocea lui Dany Norris ţi-a depus în urechi, altfel îţi va 
putrezi creierul. O să te doară puţin, dar e spre binele 


tau”. 

— El n-a spus nimic, se grăbi să-i asigure cu glas 
tremurat Coleman, la naiba, lăsaţi-l în pace. 

— Am vrea noi, făcu bărbatul, cu un zâmbet trist. 
Dar acest domn este un dăunător, un virus. Este de 
datoria noastră să verificăm dacă nu infectează oamenii. 
Vocea lui este contagioasă. E o poveste de lungime de 
undă, n-aş putea să zic cu exactitate, dar, de-ndată ce 
este ascultat, o intervenţie chirurgicală se impune şi 
atunci intrăm noi în scenă. 

Îşi scoase mâinile din buzunare pentru a etala 
tirbuşonul care ieşea din pumnul închis. 

— Am salvat deja multă lume, continuă el pe un ton 
mieros. Fete şi gagii prea atenţi, pe care vorbele acestui 
domn îi contaminaseră. Cum am putut interveni la timp, 
au scăpat fără multă bubă. O, bineînţeles, vor rămâne 
fără îndoială surzi, dar oricum este mai bine decât o 
tumoră pe creier. 

Coleman tremura în balansoarul său. Oboseala şi 
dezgustul puseseră stăpânire pe Dan; ştia ce avea să se 
întâmple. Trioul îi juca mereu aceeaşi scenă de trei luni, 
făcând din el un ciumat, de a cărui apropiere trebuia să 
fugi. 

— Ei bine? făcu bărbatul în negru punând piciorul pe 
verandă. Ce mai faci, Norris? Coardele tale vocale se 
atrofiază? Răspunde mişcând capul. Te întreb asta 
pentru că nu mi-ar plăcea să trebuiască să te operez, 
înţelegi... Să-ţi tai limba, de exemplu. Este o intervenţie 
complicată şi murdară. Pentru a o reuşi, trebuie 
neapărat tras organul afară din cavitatea bucală, 
pricepi? Şi o limbă este a dracului de alunecoasă. 
Atunci, cel mai bine este s-o înţepeneşti cu o croşetă sau 
cu un cârlig pentru pescuitul marlinului, pentru că poţi 
s-o apuci mai bine. 

În timp ce vorbea, pipăia gâtul lui Dan cu degetele 
sale dure, învineţindu-i traheea, ca şi cum ar fi căutat 
semne de atrofiere clinică. 


— Nu mai trebuie să deschizi gura, murmură el 
apropiindu-şi faţa de cea a victimei sale. Să vorbeşti nu 
ti-ar fi de mare folos, n-ai talent pentru asta. In locul 
tău, mi-ar fi ruşine să-i pun în primejdie pe toţi cei care 
se apropie de mine, m-aş duce să mă spânzur sau să mă 
arunc de pe un zgârie-nori ca toţi tipii ruinati la joc. Sau 
aş conduce prin deşert până ce rezervorul de benzină al 
rablei mele s-ar goli. Se pare că este aproape imposibil 
să te întorci pe jos. Sfârşeşti prin a cădea pe burtă, lovit 
de insolatie, şi rămâi să te usuci acolo ca o mumie 
indiană. Când eşti găsit, leşul tău e la fel de tare ca 
pielea mexicană ieftină, ştii, cea care se foloseşte pentru 
a fabrica cizme pentru turişti, în Tijuana. 

Dan nu se clintea. Mâna bărbatului îl strângea de 
beregată. 

— Oi fi simulând poate? şopti tipul în negru. Poate te 
prefaci că eşti vindecat? 

Se dădu doi paşi înapoi şi le făcu semn acolitilor săi 
să se apropie. 

— Să-i facem testul, decretă el doct. Dacă scoate un 
singur geamăt, îi tăiem limba, de acord? 

— În regulă, doctore, făcură ceilalţi în cor. 

Imediat după aceea, o avalanşă de lovituri se abătu 
asupra lui Dan, dar se obişnuise. Strânse maxilarele 
mai-mai să-şi spargă smaltul dinţilor. Dacă făcea 
greşeala să-i scape un singur țipăt de suferinţă, călăii se 
vor deda pe loc la simulacre de mutilare. Cu o 
săptămână în urmă, pe când tipase sub arsura unei 
ţigări, îi crestaseră limba cu şişul pe câţiva milimetri. 
După aceasta, să mănânce sau să bea devenise un 
adevărat calvar, şi rana se redeschidea întruna, până 
când se hotărâse să-i aplice două puncte de sutură o 
infirmieră la pensie, care lucra la negru. 

Incasä papara strângând din dinţi. Era foarte cald 
(55° C la umbră) şi miza pe faptul că tortionarii lui vor 
obosi repede. Ceea ce se şi întâmplă. Bărbaţii în negru 
se ridicară, gâfâind. Sudoarea le picura de sub pălării. 


— Ajunge, suflă din greu cel mai înalt. Constat că te- 
ai hotărât să faci eforturi să te îndrepţi. Plecăm, dar nu- 
ti face iluzii, vom fi mereu în spatele tău si, cum deschizi 
gura, pac! 

Se strecurară în Cadillac şi demarară fără a mai 
aştepta. Dan nu se ridică decât după ce vehiculul fu 
înghiţit de norii de praf. Îl durea tot corpul, dar, de când 
era hărțuit, îşi luase înţeleapta precauţie de a purta o 
apărătoare de jucător de fotbal american sub cămaşa de 
„talie mare”. Acest lucru îi permitea să încaseze fără 
prea mare suferinţă loviturile de picior în organe. 
Pentru moment, oamenii lui William Ucks nu-şi dăduseră 
încă seama, dar nu ştia cât timp va ţine şmecheria. 

— Ti-e bine? întrebă Coleman. Doamne! Ce bătută! 
Or să te omoare până la urmă, băiete, nu mai poţi 
rămâne aici... Trebuie să găseşti ceva să te faci nevăzut. 
Dacă aş avea parai, te-aş ajuta din toată inima. Trebuie 
să ne ajutăm unul pe celălalt, noi, artiştii de music-hall, 
dar ştii că sunt lefter... O pensie de trompetist nu este 
tocmai Eldorado. 

Dan încercă să zâmbească şi, cu un gest din mână, 
arătă că nu avea nicio importanţă. Chiar şi atunci când 
sinistrul Cadillac gri nu se afla prin preajmă, nu mai 
deschidea gura să vorbească. Evenimentele din ultimele 
săptămâni îl aduseseră în pragul paranoiei, ajunsese 
chiar să se teamă să nu fi instalat cei trei ciocli 
microfoane în jurul lui, pentru a-l surprinde în flagrant 
delict de pălăvrăgeală. Era absurd, fireşte, dar frica sa 
lua o întorsătură de superstiție care uneori îl 
înspăimânta. 

Nedorind să mai întârzie prin zonă, merse să vadă 
starea maşinii sale. Toate pneurile erau sparte; în caz că 
dorea să se întoarcă acasă, trebuia să facă autostopul. 
Işi adună cele câteva boarfe. Fusese de-a dreptul idiot 
să creadă că va fi în siguranţă în afara oraşului, chiar de 
mergea să se instaleze în Alaska, în mijlocul lupilor. Il 
salută pe Coleman şi traversă câmpul de trailere 


şchiopătând. Gustul sângelui îi provoca senzaţia de 
vomă. Perdelele caravanelor erau trase imediat la 
apariţia sa. Toţi amărâţii soartei asistaseră la corectia 
care îi fusese aplicată, dar aici nimeni nu se ocupa de 
problemele celuilalt, erau prea obişnuiţi cu încasatorii 
specializaţi în „masarea” articulaţiilor cu bâta de base- 
ball. 

Dan merse de-a lungul labirintului taberei de maşini. 
Oamenii îşi coborau privirile când se uita înspre ei. 
Toate fetele, cu părul prins în bigudiuri şi îmbrăcate cu 
tricouri de fotbalişti, păstrau într-un dulap inevitabila 
rochie pentru ocazii, care să le permită noaptea aceasta 
să agate fraierul care să le strecoare câteva monede 
drept plată. Nici măcar nu voiau bani, nişte fise le 
făceau fericite, astfel că nu mai erau obligate să facă 
coadă la ghişeul de schimb şi puteau să se năpustească 
spre mesele de joc fără a pierde un minut. Erau plătite 
în fise de plastic, pe care le înfundau în buzunare cu 
aviditate. Şi această monedă de Monopoly le părea mai 
reală decât traditionalele bancnote verzi. 

Dan ajunse la drum şi ridică degetul mare. Avea 
migrenă. De cât îşi strânsese maxilarele, sfârşise prin a 
redeschide rana de pe limbă. 

Din când în când, în plină noapte, telefonul îl trezea, 
era unul dintre cei trei descreierati din trio: 

— Hei! zicea tipul, domnul care îţi vrea binele m-a 
însărcinat să-ţi spun că viaţa ar înceta să fie un iad 
pentru tine dacă ai accepta să ţi se taie coardele vocale. 
N-ar trebui să plăteşti nimic, suportă el operaţia. Eşti de 
acord? Ei, nu-i nimic, mai gândeşte-te! Odată mut, ţi-ai 
regăsi liniştea şi toată lumea ar fi fericită! 

Domnul care iţi vrea binele... Niciodată nu era 
pronunţat numele senatorului William Marmaduke Ucks. 
Uneori, Dan se întreba dacă n-ar fi mai înţelept să 
accepte, pentru a se termina totul, pentru a-şi regăsi 
liniştea. Dar, oricum, nu era deja, într-un fel, mut? La 
început se lăudase, dar, când se produseseră primele 


„accidente”, înţelese repede că toţi cei care îl ascultau 
cu o ureche compătimitoare vor fi în primejdie. 

O maşină de patrulare se opri în dreptul său, 
condusă de o tânără bine îndesată într-o vestă antiglont. 
Era transpirată, în ciuda aerului condiţionat, şi pete 
jenante îi pătau uniforma la subsuori. Era Maggy... 
Maggy Crainshaw, o blondă cu faţă de păpuşă, de vreo 
treizeci de ani, care supraveghea drumul ce traversa 
deşertul. 

— Drace, zise ea gâfâind şi deschizând portiera din 
partea pasagerului. Tu eşti? Iar te-a călcat trenul? Urcă, 
te duc în oraş. Vrei să te conduc la spital? 

— Nu, suspină Dan, instalându-se prudent pe scaun. 
N-am bani să-mi plătesc factura, mai bine lasă, cu 
puţină gheaţă se aranjează. 

— În torpedou găseşti Anacin, făcu Maggy 
demarând. Te-au încolţit din nou? 

— Da, eram la Coleman. Încearcă să mă aducă la 
exasperare. Speră, probabil, să mă sinucid. Tânăra îşi 
crispă mâinile pe volan. Fixa drumul cu un aer jenat. Ca 
multe dintre femeile polițiste, şi ea avea tendinţa de a se 
buhăi. Mânca prost şi mult, pentru a căpăta volum şi a 
impresiona. Era o inconştienţă. Unele se apucau de 
culturism, dar clătitele, chili-dogs şi cafeaua foarte 
dulce aveau un efect şi mai rapid, ascunzând linia 
umerilor într-un strat de slănină care le dădea un profil 
de luptătoare de catch. Soarele deşertului îi bronzase 
pielea, îi săpase labe de gâscă şi arăta cu cinci ani mai 
în vârstă, deşi încerca să ia în derâdere toate acestea. 
Aici, cancerul de piele făcea ravagii în rândurile 
adepților bronzării. 

— De ce nu faci plângere? întrebă ea furioasă. 

— Şi la ce mi-ar folosi? rânji Dan. Maggy, tot ce se 
petrece este o treabă politică. Ucks este senator, nu se 
va dovedi niciodată că persecuțiile au fost ordonate de 
el. Se bazează pe multi partizani printre politai, si eu o 
ştiu prea bine. Şi tu o ştii. Nu se va face nicio anchetă, 


dosarul va sfârsi în fundul unui sertar si voi fi tocmai 
bun pentru încă o mardeală. 

— Atunci,  şterge-o  departe..., ripostă tânăra. 
Coardele tale vocale din cauciuc vor găsi în mod sigur o 
slujbă la Hollywood, în cinematografie, să fii una dintre 
vocile din desene animate. 

— Nu, m-ar urmări şi acolo, răspunse Dan cu 
lehamite. Şi apoi vocile din desenele animate se fac în 
zilele noastre pe calculator. Nu mai este nevoie de tipi 
ca mine. 

Merseră două minute fără a mai spune nimic. Spaţiul 
din vehiculul de patrulare mirosea a sudoare şi a parfum 
ieftin, cu care Maggy se stropea din belşug la fiecare 
pauză, pentru a „rămâne feminină”. 

— La naiba, spuse ea pe un ton trist, cât m-ai făcut 
să râd! Când mergeam să te văd la „Poodle's Beauty 
Parlour”... Ce de tâmpenii puteai să scoţi din tine! 
Făceam pe mine, pe cuvânt! De fiecare dată când mă 
duceam la un spectacol de-al tău, eram nevoită să-mi iau 
în poşetă încă o pereche de chiloti, pentru a mă schimba 
la sfârşitul spectacolului. Nimeni, niciodată, nu m-a 
făcut să râd atâta. Când imitai vocea lui Stallone sau pe 
a lui Schwarzenegger, a lui Bush sau Reagan. N-aveai 
decât să închizi ochii pentru a crede că ei se află într- 
adevăr pe scenă. Niciodată, niciun imitator n-a atins un 
asemenea grad de perfecţiune. 

— Taci, suspină Dan. N-ar trebui nici măcar să-ţi 
vorbesc în acest moment, mi-au interzis. Te pun în 
primejdie doar pentru faptul că am urcat în maşina ta. 

— Oh! Nu exagera, sunt totuşi polițistă! 

Avu un gest de lăudăroşenie arătând spre armă, care 
părea prea mare pentru mânuta ei dolofană. 

— Asta nu i-ar opri, mormăi Dan. Tipii ăştia fac parte 
din paza intimă a lui William Ucks, au probabil un 
morman de permise în portofele, autorizaţii federale. 

— O să se stingă de la sine, murmură Maggy, fără a 
crede nici ea în ce spunea. 


— Da, aprobă Norris. Dacă Ucks crapă de un infarct 
sau vreun smintit îl doboară în cursul unui meeting 
electoral. Câteodată îmi intră frica în oase, ştii? Mă 
întreb ce ar fi viaţa mea dacă ar deveni preşedintele 
Statelor Unite. 

— Drace, şuieră tânăra, la asta nu mă gândisem! 

Intrau în oraş, iar Dan insistă să-l lase pe trotuar. 
Era perfect conştient că politista se înşela crezând că 
uniforma o proteja de cei trei ciocli. In momentul în care 
cobora, Maggy îi strecură în buzunar două bancnote de 
zece dolari. 

— Tine-ti gura, îi strigă ea. Este în amintirea tuturor 
chilotilor pe care i-am udat din cauza ta! Fă-te nevăzut 
şi multă baftă! 

Demară scârtâind din cauciucuri, înainte ca el să fi 
putut protesta. De altfel, chiar ar fi protestat? Avea o 
nevoie teribilă de bani pentru a supravieţui. Pentru 
moment, rezista datorită foştilor săi fani, cei care 
reuşiseră să facă rost de adresa lui şi veneau să 
strecoare un plic, conţinând una sau două efigii ale lui 
Alexander Hamilton, în cutia poştală. Această fidelitate 
avea o latură înduioşătoare şi Dan realiza cu întârziere 
că reprezentase ceva important pentru mulţi oameni 
necunoscuţi. Un val de oxigen în marasmul vieţii 
cotidiene, un hohot de râs. Câteva minute privilegiate în 
timpul cărora se simţiseră, deodată, vii... fericiţi. li erau 
recunoscători şi înțelegeau să i-o dovedească în felul lor. 
Prima oară când descoperise un plic cu zece dolari, se 
simtise umilit. Cui îi trecuse prin minte să-i dea de 
pomană? Mototolise hârtia verde, schitase un gest 
pentru a o arunca la canal..., dar zece dolari erau 
oricum ceva, nu-i aşa? Cu zece dolari putea să-şi 
plătească cinci duzini de gogoşi, cu care să-şi umple 
burta pentru două sau trei zile. În ultimul timp, Norris 
învățase să-şi redimensioneze cerinţele în materie de 
alimentaţie. Se hrănea cu clătite şi cafea neagră. 
Portarul imobilului îi dădea câteodată un pachet de 


Jamaica Bleu Mountain, sterpelit din restaurantul 
ginerelui său, o sosie a lui Elvis pe care nu-l putea vedea 
în ochi. Portarul era un vechi fan al „omului care 
mesteca sodă caustică în loc de gumă de mestecat”, 
unul în plus. 

Dan se fofilă printre batalioanele de turişti roşii la 
faţă, care se plimbau pe Strip. Vacarmul era asurzitor şi 
la fiecare zece metri existau difuzoare care anunțau 
iminenta unui super jackpot. La Vegas se juca douăzeci 
de patru de ore din douăzeci şi patru. Dan luase obiceiul 
de a merge cu ochii în jos, pentru a scăpa de vederea 
nimicitoare a firmelor de neon care, noaptea, şiroiau 
precum cataracte de lumină lichidă. Totul i se părea 
astăzi supradimensionat; ceea ce îl încântase cu un an în 
urmă îi accentua convingerea intimă de a fi devenit o 
insectă. Avea acum ciudă pe leul de la „MGM”, cât 
despre piramida din sticlă neagră a ,Louxor”-ului, 
aceasta evoca în ochii lui o navă extraterestră cu 
iradieri malefice. Într-unul din  scheciurile sale, 
explicase, cu vocea preşedintelui Statelor Unite, că 
dolarul suferea o stranie metamorfoză de fiecare dată 
când intra în atmosfera din Vegas. Într-adevăr: în loc de 
menţiunea In God We Trust de pe spatele bancnotelor, 
se putea citi: In GOLD We Trust. Reuşise să stârnească 
râsul cohortelor de comis-voiajori cu această glumă 
idioată. 

Se întoarse acasă, într-o garsonieră cumpărată din 
primele onorarii primite, pentru că detesta viaţa de 
hotel şi simţise foarte repede nevoia de a reconstrui, în 
intimitate, o lume cu dimensiuni umane. Era o locuinţă 
ridicol de mică, pe care cea mai mică dezordine o făcea 
de nelocuit. Dan păstra acolo resturile gloriei sale 
trecute: un reportofon, kilometri de bandă pe care erau 
înregistrate diverse frânturi de scheciuri, o saltea 
aşezată chiar pe podea, un splendid expresso 
profesional importat din Italia, două valize conţinând 
vechile sale costume de scenă. Contul din bancă era gol 


şi i se retrăseseră una câte una toate cărţile de credit. 
Se blestema că nu-şi înregistrase scheciurile pe casete 
video, aşa cum îl rugase impresarul său. Poate, cel 
puţin, ar fi putut profita de această sursă de venituri. 

— Nu, răspunsese el în perioada aceea. Un imitator 
trebuie auzit în „carne şi oase” şi, apoi, trebuie să ştii să 
te faci dorit. Cu un video aş fi peste tot, tot timpul; 
lumea s-ar plictisi să mă vadă; până la urmă i-aş agasa. 
Ceea ce vreau eu este ca oamenii să facă pelerinaj la 
Vegas pentru a mă vedea pe scenă. 

Imbätat de succes, chiar crezuse acest lucru. Ca toţi 
ceilalţi, devenise pretentios, capricios, fetid. Incepuse să 
râdă de propriile sale glume, să se asculte bătând din 
palme. Avea încă în urechi urletele de bucurie ale sălii 
de la „Poodle's Beauty Parlour”. Şi asta îi făcea rău doar 
amintindu-şi. Publicul îi lipsea ca un drog, avea nevoie 
de o injecție de aplauze, de o repriză de „bis” sau de 
„ura”. Ar fi vrut să se îndoape din toate acestea măcar 
încă o dată. 

Doamne! Avusese vremea sa de glorie. Dany Norris, 
omul care avea coarde vocale din cauciuc, capabil să 
imite orice voce la perfectie: bărbaţi, femei, copii, tineri, 
bătrâni. O minune pe care mai multe facultăţi de 
medicină ar fi dorit s-o studieze... sau chiar s-o disece? 
Devenise atât de amuzant, încât directorul de jocuri de 
la „Poodle's” îl acuzase chiar că deturna turiştii de la 
mesele de ruletă şi de la „bandiții ciungi”. Culmea. 

La urma urmei, Dan nu-şi făcea deloc iluzii asupra 
umorului său. Adevăratul său talent era imitaţia. Textele 
scheciurilor erau comandate unor scriitori „comici”, 
ieşiţi din atelierele celor mai bune universităţi. Glume 
de comis-voiajori întineriţi, mereu aceleaşi teme: fundul, 
banii, oamenii politici. Dan era în stare să imite până la 
confuzie soneria telefonului, un fermoar care se trage, o 
uşă care se deschide... zgomotul de coit, scârtâitul unei 
somiere. Putea să joace o piesă el singur, cu condiţia de 
a ţine ochii închişi. Aducea pe scenă cele mai mari 


vedete, fără ştirea acestora, dar cu vocea lor. 

Şi apoi... 

Şi apoi comisese greşeala vieţii sale: se luase de 
William Marmaduke Ucks, senatorul. 

Ucks avea şaizeci şi cinci de ani, era un republican 
reactionar, anti-tineri, anti-feminist, anti-gay, anti-avort. 
Detesta negrii, latinii, europenii „fără boaşe”. Se zicea 
că este susţinut de KKK, chinuit de vagi închipuiri 
secesioniste. Era mic de statură, construit ca un butoi şi 
cu o voce de tuse cu flegmă, celebră pentru invectivele 
publice. Ucks era atât de prost încât reprezenta o ţintă 
ideală pentru un imitator. Dan lucrase mult ascultându-i 
discursurile, vizionând secvențele televizate ale ultimei 
sale campanii electorale. La sfârşitul perioadei 
pregătitoare, era atât de plin de personajul său, încât 
insistă să scrie el însuşi propriul scheci. 

— Fii atent, îi şopti impresarul său. Rişti să ai mari 
probleme, tipul ăsta e scrântit. Nu este vorba doar de 
demagogie. El chiar crede în programul său delirant. 

— Nu intra în panică! râse Dan. S-a plâns oare 
preşedintele când l-am „arătat” în cada de baie, la Casa 
Albă? Ne-a trimis oare pe cap FBl-ul sau CIA-ul? Nu mai 
suntem în anii '60, bătrâne, agaţă paranoia în cui! 

Dan montă un veritabil foileton pe scena de la 
„Poodle's”. Toată viaţa senatorului Ucks, duşmanul 
negrilor, omul care supsese la sânul Ku-Klux-Klan şi se 
născuse cu un Colt cu şase gloanţe în loc de penis. Ucks 
era văzut forând într-un put de petrol. Deodată se 
producea o dramă, care avea să-i schimbe viaţa: 
pretiosul lichid tâsnea, împroşcându-l din cap până în 
picioare. Degeaba încercase să se descotorosească, 
pielea sa atât de albă rămânea mânjită cu negru, care 
nu se lua. Atunci începea calvarul lui William Ucks, 
urmărit de propriii săi militanti, care îl luau drept un 
negru! Bătut, linşat, nu-şi datora viaţa decât unui pastor 
negru, care îl lua cu el în Harlem. Acolo, comunitatea 
negrilor încerca să-i dea şansa de a se adapta la noua sa 


existenţă, făcând din el un baschetbalist sau cântăreţ de 
rap... Ucks se dovedea rău ca un porc în fiecare din 
încercările sale. 

Dan ştia că toate acestea erau facile, chiar 
îndoielnice, dar vocea sa, vocile sale făceau minuni şi 
sala se prăpădea de râs. Se număraseră două infarcturi 
în cursul ultimei reprezentații, o criză de sughit 
spasmodic, care necesitase o spitalizare de urgenţă şi o 
naştere prematură. 

A doua zi, viaţa sa devenea un coşmar. William Ucks 
nu apreciase deloc gluma, nu înaintase plângere, asta 
nu, nici nu avea să înceapă un proces de calomnie 
împotriva lui... voia pur şi simplu ca Dan Norris să tacă, 
pentru totdeauna. Să nu mai deschidă gura în public, 
sub pedeapsa de a i se tăia limba. Bărbaţii în negru 
(Wigs, Curl, Faro) intraseră în viaţa imitatorului, 
fugărind pe toată lumea, amenintându-i pe impresari şi 
pe patronii cazinourilor. Puteau să provoace multe 
necazuri, deoarece Ucks avea braţul lung şi multi 
prieteni în administraţia fiscală. 

— Un cazinou este o maşinărie formidabilă, explicau 
tortionarii, dar se poate închide în mai putin de o oră. 
Este de ajuns ca una dintre crupiere să-şi piardă capul, 
de exemplu, şi să se dezbrace în mijlocul unei partide 
pentru a se pune pe dansat pe covorul verde. Sau să 
trişeze. Legislaţia federală nu glumeste cu asta. Si cine 
poate garanta că asemenea lucruri nu s-ar putea 
produce mâine la voi în cazinou? Ştiţi foarte bine că 
există în fiecare „văgăună” un agent IRS la zece 
jucători, care au ochi şi la ceafă. 

Patronul „Poodle's” înţelesese repede mesajul. 

Dan se vedea în mare belea, trioul funebru făcuse 
din el un paria. Agentul său îl părăsise de la prima 
somaţie, iubitelele lui o luaseră la fugă fără a mai privi 
în urmă. Dar li se putea oare reproşa acest lucru? 
Cunoaşteţi multă lume care să aibă chef să-şi curețe 
urechile cu tirbuşonul? 


Fără donatiile anonime, Dan n-ar fi putut rezista. 
Bineînţeles, la Vegas toate cazinourile oferă cu 
amabilitate hrană şi băutură jucătorilor, şi asta pentru a 
nu trebui să părăsească jocul nici măcar pentru zece 
minute, şi, dacă ar fi fost mai puţin celebru, Dan ar fi 
putut beneficia de aceste gratuitäti; dar, vai, 
chelneritele îl recunosteau dintr-o privire şi se 
îndepărtau în pas alergător, înainte ca el să poată apuca 
vreun sandviş. Acum aproape că nu mai dormea şi se 
baricada în casă. Nici măcar nu era sigur că, părăsind 
Nevada, soarta lui s-ar fi îmbunătăţit. Ucks îi voia 
pielea. După o tăcere forţată: sinuciderea. Dan se 
gândea uneori la acest lucru ca la o eliberare. 

Dar unde să plece fără bani? Unde dispăruseră 
fabuloasele onorarii din perioada de glorie? Nu mai avea 
nimic... unde zboară biştarii vedetelor? Pe idiotenii, în 
cea mai mare parte! Recepţii, banchete, fantezii 
excentrice menite a crea imaginea omului reuşit. 
Închirierea unui avion pentru a-i duce pe amici să se 
distreze la Malibu, pe durata unui weekend. Cheltuieli 
de angajare a unei orchestre simfonice engleze, 
recrutată pentru a interpreta „Stars and Stripes for 
Ever” în deşertul Nevada, cu ocazia celei de-a treizeci şi 
şasea aniversări a lui Dan Norris, omul care mestecă... 
etc., etc. Avea o cutie întreagă plină cu asemenea 
fleacuri infantile. Toate acestea îl secătuiseră, hăpăindu- 
i toate veniturile cu o poftă de rozătoare. 

Şi acum? 

Acum se zbătea în plasă, cu un ochi pe lamele de ras 
de pe marginea căzii. Noaptea, când avea insomnii, tot 
felul de gânduri nebuneşti îi treceau prin minte. Se 
vedea deghizat în terorist, ucigându-l pe Ucks în cursul 
unui meeting. Se simţea în stare de orice pentru a scăpa 
din această situaţie. 

Atunci, cu tâmplele asudate, se aşeza pe saltea şi 
răsfoia numere vechi din People. Numere în care se 
vorbea despre el. 

Dan se smulse din meditaţia sa posomorâtă pentru a 
merge după gheaţă în minuscula bucătărie a 
garsonierei. Era singura metodă eficientă pentru a 
împiedica formarea unor hematoame disproportionate. 
Asta şi alifia de cortizon, dar gheaţa avea totuşi meritul 
de a nu costa nimic. Un afiş al „Poodle's” ocupa tot 
peretele, deasupra frigiderului. Acesta îl reprezenta pe 
Dan Norris, cu faţa schimonosită în stilul lui Jerry Lewis. 
Toate acestea aveau astăzi o notă patetică. Dan simţea 
un gol în stomac de fiecare dată când comitea greşeala 
de a privi în direcţia afişului. Biştarii, „caşcavalul”, nu-i 
lipseau cu adevărat. Avea însă nevoie de o sală pe care 
s-o ţină în căuşul palmei, de mii de spectatori pe care să- 
i domine, avea nevoie să simtă că el este stăpânul, că 
trage de o sforicică, că apasă pe un buton... şi că-i vede 
contorsionându-se şi curgându-le lacrimile de atâta râs. 

Apoi, în fond, avea morbul imitatiei. În asemenea 
măsură, încât nu mai era o pasiune, ci mai degrabă un 
viciu! Îl apucase de foarte devreme, din copilărie. La 
şcoală începuse să imite vocile învăţătoarelor, se 
răzbuna pe colegi imitându-le vocea în timpul orelor, 
proferând blestemätii cu vocea lor, atrăgând pedepsirea 
inocentei victime. Era atât de abil, încât începuseră să 
se teamă de el. Imbätat de succes, îşi înmulţea glumele 
telefonice. Lua vocea directorului pentru a impune 
corvezi fanteziste unor profesori. Toate acestea îi 
aduseseră multe necazuri şi toţi sfârşiseră prin a prinde 
ciudă pe el. Era marele său defect, niciodată nu ştia 
unde să se oprească. lar adulţilor nu prea le plac copiii 
din cale-afară de talentaţi, care le reflectă imaginea 
propriei lor mediocrităţi. 

Dan se apropie de fereastră, trecându-şi punguta cu 
gheaţă peste abdomen. Prin geamurile duble, auzea 
urlând difuzoarele de la „Bally's”, anunțând că un super 


jackpot de 100 000 de dolari fusese câstigat de Irving H. 
Mason, reprezentant pentru masinile de tuns iarba al 
firmei Trabuco Vanyon (Orange County). Deodată, 
intepeni. 

Fata era acolo... Jos, pe trotuar, sprijinită de capota 
unui Cadillac Fleetwood alb. Işi ţinea capul ridicat şi 
privea faţada imobilului, ca şi cum ar fi încercat să 
descopere fereastra garsonierei. 

Fata... Dan nu ştia ce nume să-i dea, nu era prima 
oară când o vedea. De două sau trei ori o măsurase din 
priviri cu binoclul de teatru. Era înaltă, se mişca cu acea 
dezinvoltură de top-model, care transformă fiecare gest 
într-o coregrafie mlădioasă. Avea o ţinută de o siguranţă 
impresionantă, ca şi cum ar fi ştiut dinainte că decorul 
oraşului avea să se dispună în jurul ei pentru a-i conferi 
statutul de vedetă. Ca şi Dan, era obişnuită să fie ţinta 
privirilor unei mulţimi de curioşi; asta se vedea după 
aura de farmec în care se învăluia instinctiv. Fiecare 
dintre poziţiile sale era studiată, catalogată, într-o 
înlănţuire lipsită de efort, precum acei campioni de arte 
marţiale înşirând katas-ul într-un balet solitar si 
amenintätor. 

Avea în jur de patruzeci de ani. Dar patruzeci de ani 
netezi, fără riduri, ,californieni”, care nu reuseau, 
totuşi, să mascheze o anumită tristeţe. Părea rănită... 
Ochii ei, de un verde deschis, o trădau. Era în ei o 
suferinţă latentă, uşor de trezit. 

Dan avea motive de ce să-şi amintească de ea. 
Fusese prezentă la ultimele două spectacole ale lui. De 
fiecare dată, ocupase o masă lângă scenă. De fiecare 
dată, venise singură... şi, în mijlocul mulţimii care 
râdea, ea fusese singura care rămăsese impasibilă, cu 
buzele strânse, fără a schiţa măcar un zâmbet politicos. 
El simţise o stare ciudată, de descumpänire, care îi 
stricase triumful. 

Cine era? Şi de ce se încăpăţâna să vină să-l vadă 
dacă nu-l găsea amuzant? 


Era perfect conştient că umorul său nu avea nimic 
superficial şi că intelectualii newyorkezi îi evitau 
exhibitiile. Atunci? 

Şi de ce, de fiecare dată, îl scrutase atât de intens, 
ca şi cum ar fi încercat să-i transmită un mesaj mut? 

Nu avea nimic din femeile în căutare de aventuri şi, 
chiar dacă ar fi fost cazul, oricum n-ar fi agăţat un tip ca 
el. Nu era nici destul de frumos, nici destul de inteligent 
pentru asta. Fetele care puneau ochii pe Dan Norris 
erau în majoritate starlete în căutarea unui protector, a 
cuiva care să constituie o platformă de lansare, să le 
scoată din uitarea ultimelor linii pentru a le aduce pe 
scenă. 

Dan se dădu înapoi, ţinând punga de gheaţă în mână. 
Jos, necunoscuta continua să scruteze fereastra, ca şi 
cum ar fi ştiut că el se afla acolo, de partea cealaltă a 
jaluzelelor, ascuns în penumbră. 

Ea purta un taior costisitor, cumpărat dintr-un 
magazin de pe Rodeo Drive, din L.A. Era frumos coafată, 
părul având o culoare blond cenusiu, care sfida primele 
fire de păr alb ale celor patruzeci de ani. Era frumoasă, 
dar de o frumuseţe rară şi scumpă, oarecum 
dispretuitoare. Chiar şi privirea voalată avea ceva teribil 
de distins. 

„Nu este o femeie pentru tine, reflectă Dan, 
întorcându-se cu spatele la fereastră. Atunci, ce naiba 
caută acolo?” 


Dorana Smart îşi cobori privirile. Soarele care se 
reflecta în geamuri o orbea. Poziţia incomodă îi trezise o 
mică durere la ceafă. După asemenea detalii infime afli 
că îmbătrâneşti. Degeaba se încăpăţânează ceilalţi să te 
găsească magnificä, seducătoare, tu ştii că 
numărătoarea inversă a început. 

Deschise portiera şi se strecură la volan. De fapt, se 
numea Deborah-An Smart. Adam, soţul ei, inventase 
diminutivul Dorana. Soţul ei, Adam Smart, bancherul. 


Bärbatul cu câinele nebun. 


Rulä pe Strip în directia desertului. Vulgaritatea din 
Vegas îi făcea scârbă. Intre spaima care n-o părăsea şi 
mediocritatea a ceea ce o înconjura, nu mai ştia din ce 
cauză îi venea să vomite, ceea ce îi producea o sâcâială 
permanentă la stomac. 

Se gândi la fata pe care o luase la autostop, la ieşirea 
din L.A., acea puştoaică care se încăpăţânase să i se 
adreseze cu „doamnă” pe tot traseul. Era drăguță, cu 
acea fermitate insolentă a cărnii, care suportă fără 
probleme soarele şi nopţile fără somn. Mergea la Vegas 
pentru a încerca să intre într-un spectacol. Fusese 
manechin într-un magazin pentru adolescenţi. „Şi eu am 
fost manechin”, comentase Dorana, iar proasta îi 
răspunsese: „Da, dar în acele vremuri era mai uşor, 
femeile erau mai puţin frumoase, se hrăneau prost”. 

Pe moment, Dorana avu o poftă nebună s-o omoare. 
Un impuls real, care o speriase. In acele vremuri... Ce-şi 
închipuia? Că Dorana pozase pentru nevestele 
căutătorilor de aur? 

Pofta de a omori nu scăzuse cu parcurgerea 
kilometrilor. Dorana era din ce în ce mai des încercată 
de asemenea impulsuri. Innebunea, oare? Adam si 
afurisitul lui de câine reuşiseră s-o facă să-şi piardă 
stăpânirea de sine. 

Când se opriseră la prima benzinărie, lui Candy îi 
veni să facă „pipi” (autostopista se numea Candy, un 
prenume de putoare!), iar Dorana profită pentru a 
dizolva un pumn de Valium în termosul cu ceai, pe care 
îl avea totdeauna cu ea. Făcuse gestul în mod automat, 
ca nebunii. Putin mai târziu, o invitase pe fată să bea 
mai multe păhărele. 

— Ceaiul, ştiţi, perora Candy, pătează dinţii şi face 
rău la rinichi. Dacă vrei să rămâi frumoasă până la o 
vârstă înaintată, trebuie să ţii un regim alimentar foarte 
strict. 


— Ce înseamnă „o vârstă înaintată”? întrebă Dorana. 

— Treizeci de ani, răspunse fata. După aceea, nu mai 
poţi să te arăţi decât în faţa soţului. 

Valiumul o fulgeră după zece kilometri şi doar 
centura de siguranţă o împiedică să nu se dea cu capul 
de parbriz. Dorana încetini pentru a găsi un loc de 
oprire. Nici măcar nu transpira, mâinile sale erau uscate 
pe volan. „Pot s-o fac, îşi repeta ea. Pot s-o fac.” 

Trase vehiculul într-o parcare pustie şi apucă 
valijoara de pe bancheta din spate. Cu ajutorul unei 
foarfeci de unghii, tăie părul lui Candy în meşe inegale, 
făcând în anumite locuri adevărate goluri, care îi dădeau 
aspectul unei boli de piele. Îşi făcea „lucrătura” cu dinţii 
strânşi, încercând să reziste tentatiei de a-i tăia vârful 
nasului sau de a-i face crestături pe obraji. 

„Nu, îi şopti vocea raţiunii. Valiumul nu este un 
anestezic, s-ar trezi. Nu poţi să mergi atât de departe.” 

Fără această reţinere, şi-ar fi dus planul până la 
capăt. Pentru a se consola, sfâşie veşmintele tinerei, 
cele care erau pe ea, dar şi pe cele din rucsac. Nu-i lăsă 
nicio posibilitate de a se schimba, rupându-i până şi 
chiloţii. Când termină, îşi trase victima afară din maşină 
şi o abandonă în spatele unei stânci. Crezu că n-avea să 
se descotorosească niciodată de părul căzut pe podeaua 
maşinii. Firele de păr i se lipeau de palme, zburau în 
aer. Demară chiar în momentul în care un Mack făcea 
manevre pentru a se opri la douăzeci de metri de 
Fleetwood. Se întrebă dacă şoferul de camion avea să 
găsească fata, dacă va profita de leşinul ei pentru a o 
viola. Nu avea nicio remuşcare, doar un fel de bucurie 
nervoasă, care îi aducea pe buze, din când în când, un 
râs groaznic, de vrăjitoare. 

Încercă să-şi închipuie ce s-ar întâmpla dacă o 
patrulă de poliţie ar urmări-o. Pentru asta ar fi suficient 
ca şoferul camionului să dea alarma. Soția unui bancher 
agresează o autostopistă pentru a o lăsa fără viaţă şi pe 
jumătate dezbrăcată la marginea drumului... 


Dumnezeule! Adam ar face o mutră! Amuzamentul îi 
dispăru pe dată, nu, nu trebuia să fie arestată, nu acum 
când era atât de aproape de a-şi atinge scopul. In 
curând, totul avea să fie în ordine. Mai trebuia să-l 
convingă pe Dan Norris şi ceea ce stia despre situaţia sa 
actuală îi dădea speranţe că va reuşi. Il văzuse pe scenă 
de mai multe ori. Nu credea că ar fi foarte inteligent, 
altfel nu s-ar fi coborât să profereze asemenea 
absurditäti, dar, cu toate acestea, avea un har 
extraordinar, asta trebuia să recunoască. Şi tocmai 
acest har al lui o interesa. 

Îşi dădu deodată seama că rula prin deşert de ceva 
vreme şi că era gata să intre pe un drum „nepatrulat”. 
Lumina o deranja la ochi, fără îndoială din cauza 
fotosensibilităţii datorate tranchilizantelor. Va trebui să 
diminueze consumul zilnic, chiar dacă tensiunea 
nervoasă îi dădea un chef nebun să urle sau să intre cu 
maşina în primul zid ivit în cale. 

Se gândea la Adam. De când dulăul ajutase la 
eşuarea holdupului de la Trade Ltd., se credea un 
supraom. Începuse să recitească Hemingway şi plănuia 
să-şi lase barba să crească. Dumnezeule! Oare toţi 
bărbaţii înnebunesc la cincizeci de ani? Asta afirmau 
întruna prietenele sale, pe marginea piscinelor din 
Beverly Hills. Doranei îi venea adeseori să spună: 
„Măcar pe voi soţii vă înşeală cu puştoaice de douăzeci 
de ani..., nu cu un câine!” 

Dar nu putea să povestească toate acestea nimănui, 
fără a fi luată de-ndată drept nebună. Cum să se facă 
înţeleasă, să explice unor oameni normali că Adam 
Smart, directorul comercial de la Trade Ltd., nu mai 
trăia decât pentru o potaie înfiorătoare, răscumpărată 
de la serviciile de poliţie din Los Angeles? Când a mers 
să consulte un psihiatru, ea îi declarase, de-ndată ce se 
întinsese pe canapeaua din piele: „li vorbeşte, 
intelegeti? Nu cum îi vorbeşti unui animal, nu. li 
vorbeşte ca unei fiinţe umane, despre politică sau 


strategie comercială. Un câine nu poate înţelege 
asemenea lucruri, să nu-mi spuneţi contrariul! Nici 
măcar un câine inteligent! Adam îşi petrece mai mult 
timp cu el decât cu mine... Există între ei un fel de 
complicitate bizară. Uneori ai crede că sunt doi tovarăşi 
de regiment. Puteţi să vă imaginati aşa ceva?” 

Dar psihiatrul nu înţelesese ceea ce încerca ea să-i 
spună. La sfârşitul şedinţei, îi murmurase: 

— Nu credeţi că treceţi asupra acestui câine un fel 
de gelozie latentă? Vreau să spun: vă este într-adevăr 
frică de câine... sau mai degrabă de relaţiile 
extraconjugale pe care soţul dumneavoastră ar putea să 
le întreţină cu femei mai tinere? 

Dorana se ridicase, plătise onorariul şedinţei şi nu 
mai revenise. Dacă acest cretin de psihiatru ar fi 
acceptat să trăiască trei zile la ea acasă, ar fi înţeles că 
nu exagera. Adam Smart era posedat de Dust. Posedat 
în sensul demonic al termenului. Victima unui transfer 
de personalitate. 

Lucrul ăsta n-ar fi fost deloc grav, dacă acest câine 
n-ar fi fost o fiară numai bună pentru camera de gazare 
sau o injecție cu stricnină. Ea ştia că o urăşte, putea citi 
în ochii lui. Era mult mai inteligent decât Adam şi avea 
şi fler. Ghicise planurile pe care le urzea împotriva 
stăpânului. Dacă ar fi putut vorbi, ar fi denuntat-o. 


Ridică piciorul de pe acceleraţie, văzând că se 
apropia o maşină de patrulă. De câtăva vreme, avea 
reflexe de ucenic criminal. Continuă să conducă fără să 
ştie unde merge. Drumul prin deşert părea să se 
îndrepte spre soare. 

Dorana gândi că, mergând drept înainte, va ajunge 
în teritorii toride, în care pneurile Cadillacului vor 
începe să se topească. Se jucă preţ de câteva secunde 
cu această idee, închipuindu-şi vehiculul lichefiat de 
căldură şi închizând cadavrul ei carbonizat înăuntru. Era 
atât de cald, încât aerul condiţionat se chinuia să 


menţină o atmosferă acceptabilă în interiorul maşinii. 

Bineînţeles că îl mintise pe Adam pentru a veni să 
petreacă câteva zile la Vegas. Mai auzea ecoul vorbelor 
sale: „Dragul meu, merg în vizită la Shirley McCoy, ştii 
tu, ţi-am mai vorbit de ea. Trece printr-o perioadă grea. 
Liposuctia pe care a făcut-o a dat greş şi, de la ieşirea 
din clinică, fesele ei au aspectul unui balon dezumflat, 
asta o dă peste cap... Ar fi bine să-mi laşi Cadillacul, o 
să-i ia ochii”. 

Lui Adam puţin îi păsa, poveştile gagicilor îl 
plictisiseră dintotdeauna. De altfel, în afară de Dust şi 
luptele de box, nu-l interesa nimic. Avea gusturi 
mârşave, pentru un bancher. De ce nu se mulțumea cu 
golful şi tenisul, ca toată lumea? 

De la atacul de la bancă, devenise şi mai bizar, şi mai 
visător. Mergea să se plimbe cu Dust pe dealuri. O dată, 
Dorana îi urmărise cu binoclul în timp ce reveneau 
acasă. Văzuse cum Adam îşi mişca buzele. Vorbea în 
timp ce mergea, îi vorbea câinelui... la nesfârşit. Nicio 
persoană în toate minţile nu întreţine asemenea 
conversații cu un animal. O vorbă din când în când, 
da..., dar nu monologuri întregi! S-ar fi zis că i se 
confesa sau că-i expunea un plan complicat... 

Da, un plan. O desfăşurare a evenimentelor. 

Şi apoi, luase obiceiul de a ieşi noaptea. Părăsea 
casa pe ascuns, având grijă să nu-şi trezească soţia. 
Dorana îl auzea şuşotind pe peluză cu Dust. leşeau din 
grădină ca nişte hoţi, pentru a merge să dea târcoale pe 
Hills, cu riscul ca patrulele de supraveghere a zonelor 
interzise pietonilor să tragă asupra sa. 

Dorana se scula imediat ce bănuia că traversează 
peluza. Se ascundea în colţul ferestrei pentru a-i privi 
cum se îndepărtează. Adam era îmbrăcat în negru, în 
stilul unui ninja din desenele animate. Câteodată, se 
întreba dacă ajungea să-şi mânjească faţa cu creme de 
camuflaj, precum soldaţii Forţelor Speciale. Unde 
mergeau? Ce făceau? 


— Dust nu este un câine obişnuit, îi plăcea lui Adam 
să repete. Dacă ar duce viaţa unei potăi de salon, ar 
cădea într-o depresie nervoasă. Am citit despre asta. Are 
nevoie de un regim special. De antrenament. Are nevoie 
de contactul cu primejdia, excitatia vânătorii. Asta îi 
curge prin vene. 

Plănuise un fel de recreere sângeroasă şi nocturnă la 
care invita animalul trei nopţi pe săptămână? Umbla 
zvonul că dealurile fuseseră invadate de coiotii care 
vânau la căderea serii. Aceşti câini sălbatici atacau 
animalele domestice care rămâneau prin grădini. Erau 
destul de îndrăzneţi pentru a sări gardurile în curţi si pe 
verande, în căutarea vreunei pisici ieşite la hoinăreală. 
Rareori erau prinşi asupra faptului, dar erau auziti 
adeseori văitându-se în depărtare. Era un vacarm cât se 
poate de neplăcut. Dorana se întreba dacă Adam nu-l 
încuraja pe Dust să atace. li stătea în fire. Spera el oare 
să calmeze apetitul sanguinar al câinelui oferindu-i ca 
pradă pe aceşti veri îndepărtați ai deşertului? 

Asemenea practici îi făceau rău Doranei. Nu-i 
plăceau aceste raiduri nocturne, complicitatea asta de 
vârcolaci la vânătoare. Avea chiar coşmaruri, în care 
Adam se deplasa în patru labe, având trupul acoperit de 
blană. 

Era conştientă că bancherii erau supuşi unei teribile 
tensiuni nervoase şi că stresul îi împingea la activităţi de 
destindere în care îşi eliberau agresivitatea refulată, dar 
soţii prietenelor ei se limitau la squash, karate, golf sau 
ski nautic, niciunul dintre ei nu-şi părăsea căminul pe 
ascuns pentru a merge să ia gâtul coiotilor prin tufisuri. 

Oricum, ei nu-i plăcea Dust şi Dust n-o plăcea pe ea. 
Adam se amuza de această aversiune reciprocă. O 
tachina. Cea mai „bună” glumă consta în a-l trimite pe 
Dust în baie când Dorana era goală, ieşind din cadă. 
Dumnezeule! Cât ura lucrul ăsta! Să vadă botul 
animalului insinuându-se prin uşa întredeschisă şi să 
suporte ochii fiarei studiind-o. 


— Cheamä-l înapoi! urla ea. Cheamă-l sau îl stropesc 
cu parfum! 

Încerca să nu cadă în isterie, dar frica îi făcea vocea 
să tremure. Când schiţa un gest în direcţia sticlei 
numărul 5, câinele se mulțumea să-şi arate colții pe post 
de avertisment. El nu mârâia, nu, doar îşi arăta colții 
scânteietori. Dorana se întreba cum ar reacţiona dacă i- 
ar arunca cu Channel în ochi? Ar bate în retragere, ar 
trece la atac? 

Din fericire, până în prezent Adam îl chemase 
totdeauna înapoi, înainte ca situaţia să ajungă la o 
înfruntare reală. 

„Şi dacă Adam ar încerca să se descotorosească de 
tine? îi murmura vocea îndoielii în străfundul creierului. 
Dacă soţul dumitale plănuieşte să dreseze câinele fără 
ştirea ta în scopul de a te gâtui, ce zici? Te-ai gândit la 
asta?” 

Un val brusc de paranoia o împingea să-şi închipuie 
scenarii rocambolesti, în care Adam îl obişnuia pe Dust 
să sfâşie coiotii stropiti cu parfumul soţiei lui. 

„Da, dacă l-ar obişnui să asocieze mirosul meu cu cel 
al prăzilor ciopârţite?”, gândea ea când o cuprindea 
neliniştea. O asemenea ucenicie nu avea nimic 
imposibil, într-o bună zi, când conditionarea ar fi creat o 
confuzie perfectă în mintea animalului, acesta s-ar 
arunca asupra ei s-o omoare... Poliţia ar conchide că a 
fost un accident şi l-ar obliga pe Adam să injecteze 
câinele, dar totul s-ar sfârşi aici. O crimă perfect 
executată de un ucigaş mut, fără riscul de a-l trăda pe 
cel care o comandase. 

Atât de mult se gândea la acest lucru, încât ajunsese 
să creadă că un asemenea scenariu nu avea nimic 
improbabil. Avea să împlinească patruzeci de ani, Adam 
intra în acea perioadă de hiperlubricitate care pune 
stăpânire pe bărbaţii care îmbătrânesc şi-i face să se 
arunce asupra Lolitelor. Unii angajează ucigaşi 
profesionişti pentru a se descotorosi de o soţie care îi 


incomodeazä, dar el cumpärase serviciile unui câine 
obişnuit cu violenţa. Un profesionist al luptelor de 
stradă. De altfel, ziarele elogiaseră isprăvile lui Dust la 
Trade Ltd. şi MTV trimisese chiar o echipă care să-l 
filmeze pe eroul zilei. Avusese dreptul la titluri de genul: 
Câinele-politist pensionat nu şi-a ieşit din mână... şi alte 
absurditäti de acelaşi fel. Toate acestea nu aveau oare 
un singur scop, acela de a pregăti terenul? 


Dorana încetini şi opri Cadillacul la marginea 
drumului. Pe loc, praful începu să scârtâie pe parbriz. 
Avea aceeaşi culoare ca blana lui Dust. 

„Opreşte-te! gândi ea. Eşti pe punctul de a-ţi pierde 
minţile.” 

Işi dădu seama că murea de sete. Cele două sticle de 
Diet Coke cumpărate de la un vânzător ambulant erau 
goale; cu toate acestea, deschise portiera şi ieşi din 
maşină. Căldura îi tăie respiraţia şi avu impresia că se 
îndreaptă spre un rug sau un vulcan în erupție. Aproape 
că-şi simţea pielea deshidratându-se din minut în minut. 

Acum că-i trezise curiozitatea lui Dan Norris, trebuia 
să facă cunoştinţă cu el. Timpul era împotriva ei. Ar fi 
mai uşor să se culce cu el decât cu ceilalţi; era mai puţin 
urât. Se înfioră la amintirea a ceea ce fusese nevoită să 
suporte la precedentele luări de contact. Nu mai era 
atât de tânără să creadă că un raport sexual nu este mai 
important decât o strângere de mână şi nici destul de 
bătrână pentru a se bucura de contactul fizic cu orice fel 
de bărbat. 

Inchise ochii şi rămase nemişcată, cu faţa spre 
deşert; aerul nu mai conţinea nicio moleculă de oxigen, 
iar soarele îi cocea buzele. Dacă ar mai fi rămas pe loc 
încă treizeci de secunde, s-ar fi transformat într-o 
mumie indiană, iar un hoţ de antichităţi ar fi adunat-o de 
pe jos ca s-o vândă unui colecţionar din New York. Poate 
că nu exista vreo situaţie mai rea. 

Se scutură şi intră din nou în maşină. Acolo, se 


studie fără milă în oglindă. I se întâmpla să se întrebe 
dacă mai era atrăgătoare în ochii unui bărbat. Adam şi 
cu ea dormeau în camere separate. Nu mai aveau de 
multă vreme relaţii sexuale. Devenise oare impotent? 
Auzise comentarii cum că unii funcţionari superiori, 
uzati de stres, îşi vedeau „puterile” scăzând de timpuriu. 
Adam avea un aspect foarte viril, dar asta nu însemna 
mare lucru. Prima oară când îl văzuse, în 1975, nu era 
decât o puştoaică. Pe vremea aceea, manechinele Haute 
Couture se străduiau să pară foarte „femei”; nu le-ar fi 
trecut prin cap să defileze cum făceau top-modelele de 
astăzi: în zdrente, tenişi fără şireturi, părul gras şi faţa 
fără urmă de machiaj. Erau alte timpuri, când erai 
mândră să etalezi un taior de firmă. Erai cover-girl 
douăzeci şi patru de ore din douăzeci şi patru. Te 
verificai mereu într-o oglindă imaginară. Ai fi preferat să 
mori decât să te arăţi în faţa unui bărbat fără machiaj şi 
ruj! 

La naiba, ce mai rămăsese din toate astea? De 
fiecare dată când se ducea la o paradă de modă pentru a 
avea pretextul de a da târcoale prin vestiare, era 
îngrozită să le descopere pe aceste tinere jegoase în 
blugi desirati, tricouri si tenisi, care coborau căscând 
din limuzinele protectorilor. S-ar părea că le plăcea să 
se urâțească, că moda nu era pentru ele decât o 
distracție lucrativă, dar nu si captivantă. Erau 
posomorâte, infantile. A poza era pentru ele un „job” de 
vară, un mijloc de a-şi face rost de multi bani de 
buzunar. Niciuna dintre ele nu avea pasiune pentru o 
vestimentatie frumoasă; vorbeau de ,bulendre”, ,toale” 
cu acelaşi dispreț. Toate doreau să fie romanciere, 
actrițe, cântărețe. Dorana, dacă ar fi putut, ar fi rămas 
manechin toată viața. 

— Tu, rânjea Adam, când ea îşi evoca amintirile de 
faţă cu el, tu erai călugăriţa de la Haute Couture! Iti 
prezentai rochiile ca şi cum te-ar fi împachetat în 
Sfântul Giulgiu! Puştoaicele de astăzi sunt mai realiste, 


au conştiinţa că desfăşoară o activitate efemeră. 
Problema ta, draga mea, este că n-ai vrut niciodată să 
crezi că mai există şi altă viaţă după Haute Couture! 
Dorana îl ura când glumea aşa. Câinele, culcat la 
picioarele lui, avea aerul că rânjeşte, complice. 


Porni maşina, făcu cale-ntoarsă pe drumul pustiu şi o 
luă spre Vegas. Acum nu mai avea de ales, mersese prea 
departe. Si, în momentul acesta, era vorba de 
supraviețuirea ei. 

„Este aproape autoapărare, gândi ea. Autoapărare 
preventivă.” 

Era oare vina ei dacă nu mai avea nimic altceva de 
care să se preocupe decât amintirile sale, pictura sa şi 
prezentările de modă de la Rodeo Drive? La treizeci şi 
cinci de ani îi mărturisise soţului că nu i-ar displăcea să 
aibă un copil, dar Adam se făcuse că nu aude. Nu faci 
copii când iubeşti câinii! 

— Pe copii, mormăise el într-o seară în care băuse 
cam mult, îţi ia mult timp să-i dresezi, ăştia nu sunt 
ascultători. Mint, sunt leneşi... şi trăiesc totdeauna mai 
mult decât noi, ai observat, nu? Ceea ce este bun la 
câini este că nu trăiesc în medie decât vreo zece ani. 
Totdeauna îi îngropi tu pe ei şi ne dau impresia că 
suntem vesnici. Într-un fel, îţi dau o senzaţie 
reconfortantă. Dimpotrivă, când un bărbat îşi priveşte 
fiul, se gândeşte imediat: „lată botul micului ticălos care 
mă va duce la groapă!”, şi asta te deprimă. N-am niciun 
chef să dau naştere propriului meu gropar. 

Dorana fusese dărâmată de vorbele acestea şi nu 
ştiuse ce să mai spună. Cu toate acestea, Adam avea 
dreptate: nu poţi să ai un copil când ţii în casă un câine 
ca Dust. Dacă ar fi avut un fiu sau o fiică, ar fi tremurat 
tot timpul la gândul unui „accident”. Acest accident 
avusese loc, de altfel, cu un an în urmă. O femeie de 
serviciu mexicană, Anita, comisese greşeala de a veni să 
lucreze însoţită de băieţelul ei, Jesus, un puştan de cinci 


ani, care nu scotea două vorbe în engleză. Dorana, care 
picta un nud după un Polaroid oferit de o prietenă, nu 
presimtise pericolul. Anita nu se apucase încă de spălat 
vesela, că Dust îl şi muscase pe Jesus de pulpă. 

Din fericire, rana nu era gravă, şi Anita, nedetinând 
carte verde, Adam muşamalizase treaba cu câteva 
bancnote. 

În acel moment, dacă ar fi fost mai tânără, Dorana ar 
fi ales să-l înfrunte: „Adam, este prea mult, ori eu, ori 
câinele...” 

Dar avea patruzeci de ani, nu mai era sigură că 
balanţa s-ar fi înclinat de partea ei. 


Ultimii zece ani făcuseră din ea o femeie întreţinută, 
trândavă. Pentru a-şi omori timpul şi plictiseala, picta. 
Pânze fără valoare, mâzgăleli expresioniste pe care le 
oferea prietenelor, cu un surâs de scuză. Dar silueta lui 
Dust mânjise până şi aceste biete schiţe de pictură, 
populând tablourile de umbre cu patru labe, fofilate într- 
o ceaţă de alb de zinc. 

— Angajează un ucigaş, îi sugerase Suzie Hamilton, 
văduva bogatului producător de clipuri publicitare, 
fulgerat de un infarct la patruzeci şi doi de ani, ca mulţi 
golden men din Beverly Hills. 

— Un ucigaş? repetase Dorana cu o oroare 
prefăcută. 

— Da, insistă Suzie. Cobori într-un bar, spre South 
Central, pe Crenshaw sau Harvard Park şi angajezi trei 
băieţi voinici pentru a face treaba. Le împingi o mie de 
dolari ca să-i scape un glonţ în cap javrei afurisite. Nu 
poate fi atât de greu de găsit, nu? Vrei să mă ocup eu de 
asta? Grădinarul meu, Paco, care este mexican, este în 
cârdăşie cu o bandă de tuciurii. Ar putea să aranjeze 
chestia asta dacă i-aş cere. 

Dorana îl cunoştea pe Paco, avea douăzeci şi opt de 
ani şi probabil că se culca cu Suzie. Îşi umfla pectoralii 
tăind lămâii sălbatici. Avea fesele mai mari ca pepenii, 


iar genele de madonă. 

— Crezi că am înnebunit? întrebă Dorana aruncându- 
i prietenei o privire neliniştită. 

— Nu, murmură Suzanne reluându-şi tonul grav. Şi 
eu urăsc câinele ăsta. Găsesc că are o privire de om... 
Este o idiotenie, dar nu pot să mă împiedic să cred că 
înţelege tot ce se spune. Tu crezi în poveştile despre 
metempsihoză, oameni care se reîncarnează în animale 
şi tot restul? 

La auzul acestor vorbe, Dorana îşi reprimase cu 
mare greutate un fior. De câtăva vreme, devenise ciudat 
de sensibilă la fantasmagoriile cele mai stupide. 

O săptămână mai târziu, pe când luau amândouă 
ceaiul la „Château Marmont”, Suzanne îi aruncă o 
privire încurcată. 

— Trebuie să-ţi mărturisesc ceva, susoti ea după ce 
se asigurase că nu putea fi auzită de nimeni. Am vrut să- 
ti fac un serviciu... Să-ţi fac o surpriză, ce mai. 

— Ce tot spui acolo? o întrebă Dorana strângând 
mult prea tare toarta cestii din porțelan de Wedgwood 
veritabil. 

— La naiba, şuieră Suzie şi mai încet. Câinele tău... 
I-am cerut lui Paco să-i facă felul. Am crezut că o să fie 
uşor. A încercat să facă asta de unul singur, pentru a nu 
împărţi bancnota de o mie cu tovarăşii săi. Dust era cât 
pe-aci să-l omoare. Acum se află la Cedar-Sinai, cu o 
sută de puncte de sutură la braţul drept. Mi-a zis că n-a 
văzut în viaţa lui un câine aşa de rău. Javra a sărit pe el 
înainte să fi avut timp să-şi scoată revolverul din 
buzunar. 

Dorana închise ochii pentru a rezista ametelii care 
punea stăpânire pe ea. Dust era un blestem. Blestemul 
ei. Dacă nu reuşea să se descotorosească de el, va pleca 
ea. Departe. Departe de L.A. şi de Adam Smart. 

Maşina pătrunse în şirul de maşini care sufoca 
strada Strip. „Treasure Island” şi „Bally's” îi acopereau 
orizontul ca un formidabil zid chinezesc. Dorana se 


simţea obosită si asudată. Avea nevoie de un dus si de 
un somn de câteva ore. Chiar în seara aceasta va lua 
legătura cu Dan Norris. Din cauza oamenilor senatorului 
Ucks, se vedea obligată să acţioneze la repezeală, 
înainte de a se face remarcată. 

În faţa complexului „Morgan”, lăsă Cadillacul în 
seama paznicului deghizat în pirat şi urcă în cameră. Îşi 
scoase taiorul şi se băgă sub duş. De dimineaţă 
încercase să dea de Adam la birou, dar i se răspunsese 
că era în şedinţă. Niciodată nu-i plăcuse să fie sunat la 
bancă, îşi făcea despre virilitate idei exagerate. Ideile 
unui om impotent? 


Rămase multă vreme sub apă, cedând convingerii 
absurde că trebuia să-şi rehidrateze corpul, altfel s-ar 
transforma în fire de praf. Apoi se îmbrăcă într-un halat 
alb şi se instală în faţa lucarnei, de unde se dezvăluia 
incredibila panoramă a „Louxor”-ului, cu falsul sfinx şi 
piramida neagră, construită de faraoni în anul 3 000 
î.e.n. 

„Sunt o netrebnică, gândi ea cu o detaşare ciudată, 
dar am motive.” 


4 


Dan ieşi din casă la căderea nopţii şi se îndreptă 
spre „Bilto'”, un local situat la ieşirea din oraş. Avea 
poftă de un castron de chili şi crutoane. Ştia că la ora 
22, marţi seara, directorul lipsea, ducându-se la o 
partidă de poker, de unde nu-şi mai făcea apariţia până 
pe la 3 dimineaţa. Dan îl urmărise destulă vreme pentru 
a-i învăţa inflexiunile vocii, ticurile verbale şi ciudatul 
mod de a expectora între două fraze, ca mai toţi marii 
fumători cu plămânii gudronati. Omul se numea Paragon 
Juice şi avea trei chelnerite: Lucy, Anny şi Shelly, pe 
care le tiraniza şi le pipăia fără ruşine. De-ndată ce 


trecea pragul sälii de biliard unde avea loc partida, Dan 
se näpustea într-o cabină si forma numărul de la 
„Bilto”". 

— Alo, mârâia el imitând vocea lui Paragon când una 
dintre fete îi răspundea, sunt eu, Juicy. O să vină unul 
dintre vechii mei amici, se numeşte Claymore, ca şi 
bătrânele mine pe care le explodam în nasul gälbejitilor 
din Vietnam. Serviţi-l cu tot ce-şi doreşte, pe cheltuiala 
casei, înţeles? Şi, dacă îi vine cheful de „una mică”, 
trageţi cu paiul scurt pe cea care va cădea în plasă! 

Şi încheia cu un hohot de râs deocheat, trântind 
receptorul. 

Apoi se îndrepta spre local şi înfuleca din castronul 
cu chili, după ce se prezentase drept Claymore. 

La toate acestea îl împingea nu atât sărăcia, cât 
nevoia de a-şi oferi o reprezentaţie privată. Emotia de a- 
l simţi pe celălalt înghițind momeala. Plăcerea de a-şi 
înşela interlocutoarea. În singurătatea sa, regäsea 
reflexele din copilărie, se distra reeditând vechile glume 
de şcolar. Cu nasul în farfuria cu fasole şi ardei, imita 
soneria telefonului, îşi ţinea râsul văzând chelnerita 
ducând receptorul la ureche. li imita pe cei din jurul lui, 
provocând nemaiîntâlnite confuzii. Cel mai bun gag 
consta în a imita vocea unui copil de cinci ani care, pe 
un ton plângăreţ, se văicărea că are o nevoie presantă 
să facă pipi. Avea un ventriloc în el şi, după câteva 
minute, vaietele stridente ale pustiului invizibil generau 
o zăpăceală generală care îi crea cea mai mare 
satisfacţie. Unii priveau sub mese, bănci, mergeau chiar 
să verifice în toalete. Un adevărat regal. 

Decăzuse, probabil, foarte tare, dacă ajunsese să se 
amuze de glume aşa de stupide! 

Odată terminată cina, spăla putina, jumătate 
satisfăcut, jumătate dezgustat de sine însuşi. 

În lunile care urmaseră „interdicţiei” sale, încercase 
să supravieţuiască participând la concursuri de amatori. 
Se deghiza şi se cocota pe scene mizerabile, în mijlocul 


unor turişti cu performante jalnice. I-ar fi venit foarte 
uşor să câştige premiul întâi, dacă ar fi putut să se 
mulţumească cu o imitație aproximativă, deoarece 
concurenţii erau vai de capul lor! Dar totdeauna, 
bătrânul demon al perfecțiunii se trezea în el, trădându- 
|, şi se lansa într-un număr uluitor, care făcea sala să se 
prăpădească de râs. Atunci, invariabil, se găsea cineva 
care să se ridice, să-l arate cu degetul şi să strige: „Ei! 
Dar acesta este Dany Norris!” Începând din acel 
moment, era terminat. Organizatorii se aruncau asupra 
lui, dându-l jos de pe estradă în şuturi, întrebându-l dacă 
nu-i era ruşine să înşele bietii oameni! 

O dată câştigase premiul întâi de o sută de dolari, 
dar asta pentru că în ziua aceea fusese rägusit şi febra îl 
împiedicase să-şi dea adevărata măsură. 


leşea din „Bilto”', când simţi că era urmărit. La 
început crezu că era vorba de maşina gri a gorilelor 
senatorului, dar un reflex într-o vitrină îi arătă că era 
încă o dată misterioasa Fleetwood. Femeia în taior alb 
era la volan, se deplasa încet şi privirile lor se întâlniră 
în oglinda unui magazin. Ea nu încercă să disimuleze 
faptul că-l studia. Fără a-l scăpa din ochi, ea întinse 
braţul pentru a debloca portiera din partea pasagerului. 
Putea să treacă drept o invitaţie la sex, dar Dan ştiu pe 
loc că nu era vorba despre aşa ceva. Era curios să afle. 
Se îndreptă spre vehicul şi urcă. 

De-ndată ce se aşeză, observă Biblia cu coperţi din 
carton albastru, pusă pe bord. O Biblie ieftină, din cele 
pe care le distribuiau prin hoteluri evangheliştii. Îi era 
teamă că dăduse peste vreo nebună hotărâtă să-i 
salveze sufletul, una din acele trândave, cărora sectele 
le făceau curte datorită donațiilor generoase. 

— Ştii că sunt cu ochii pe dumneata de ceva vreme, 
nu-i aşa? întrebă necunoscuta în loc de prezentare. 

Avea vocea unei stewardese care anunţă iminenta 
unei prăbuşiri. O voce netedă, menită să rămână 


„corectă” până si în flăcările rugului. 

— Mă numesc Dorana, zise ea. Nu avem mult timp la 
dispoziţie, nici dumneata şi nici eu. Aşa că nu trebuie să- 
l risipim în mirări şi întrebări stupide. Vreau să-ţi 
propun o afacere. Ştiu că eşti pe marginea prăpastiei... 
ca şi mine. Putem să ne ajutăm reciproc. Sunt mulţi bani 
de câştigat şi talentul dumitale mă interesează. Îţi spun 
de la bun început că este ilegal. Acum poţi să spui „nu” 
şi să cobori, hotărârea de a renunţa îţi aparţine. 

Dan observă că ea se uita în oglinda retrovizoare, de 
teamă să nu vadă maşina gorilelor ivindu-se după colţul 
vreunei străzi. 

— Te-am abordat în această seară pentru că îngerii 
păzitori sunt la „MGM”, făcu ea. Se joacă de-a orele 
suplimentare, escortând un jucător căruia i s-a acordat o 
linie de credit de un milion de dolari. Asta ne lasă câteva 
ore de libertate. Dacă spui „da”, plecăm în noapte, fără 
întârziere. În felul ăsta vom avea şansa să scăpăm de 
filaj. Presupun că nu laşi mare lucru în urmă? 

— Unde vom merge? întrebă Dan. 

— În L.A., şopti Dorana. Acolo se va întâmpla totul, 
îţi repet: este ilegal, cu un câştig mare la mijloc, dar, 
dacă facem cea mai mică greşeală, ne vom trezi la 
închisoare pentru restul zilelor noastre. Vrei să auzi mai 
mult? 

— Da, făcu Dan. Ştiţi foarte bine că nu prea am de 
ales; dacă rămân aici, vor sfârşi prin a mă ucide. Vreau 
să-mi iau viaţa de la zero şi-mi trebuie bani. 

Dorana dădu din cap şi porni automobilul pentru a 
părăsi Las Vegas, fără a trece prin Strip. Tensiunea 
nervoasă îi înţepenea mâinile pe volan. Dan o studia pe 
furiş. Era foarte frumoasă, chiar şi de aproape, acea 
frumuseţe pe care ţi-o dă viaţa uşoară, esteticienele de 
lux şi curele de refacere trimestriale. Era dintre acelea 
care au timp să se ocupe de trupul lor în chip 
profesionist si nu-şi permit nicio abatere. Asta 
presupunea o voinţă de fier. Goală, sigur nu prezenta 


niciun milimetru de grăsime sub linia ombilicului. 
Ridurile nu se ghiceau decât pe faţă, în ochii febrili, în 
buzele muscate. Dan se simţi deodată jegos pe lângă ea, 
cu hematoamele sale, crustele de sânge închegat la 
gură, părul gras. 

Luară drumul deşertului. Merseră cu maşina un sfert 
de oră prin mijlocul câmpiei de praf, colonizată de 
trailerele jucătorilor ruinati, şi se opriră în parcarea 
unui mic motel. 

— Am închiriat un bungalow, anunţă ea. Ceea ce 
trebuie să-ţi explic este destul de lung şi complicat. 
Prefer să nu mă întrerupi, deoarece nu avem timpul 
necesar pentru a intra în detalii. Asta va fi mai târziu. 
Eşti sigur că vrei să mergi până la capăt? 

— Combinatia asta..., începu Dan, implică moartea 
cuiva? 

— Nu, răspunse Dorana, nimeni nu va fi ucis, de asta 
te asigur. Este o escrocherie, nu un asasinat. Vei risca 
mai puţin decât aici, cu tipii care sunt pe urmele 
dumitale şi care te împing la sinucidere. 

— Văd că aţi avut timp să vă informaţi, rânji Norris. 

— Nu este aşa greu, evită femeia. Dumneata faci 
parte din curiozităţile turistice ale regiunii şi barmanii 
nu se lipsesc de plăcerea de a povesti despre aventura 
dumitale, asta fascinează turiştii. În curând o să fii pozat 
precum omul-iguană de la Key West. Sindicatul de 
iniţiativă o să-ţi aloce poate şi o pensioară, cine ştie? 

Tonul batjocoritor fiind cauzat doar de nervozitate, 
Dan preferă să n-o supere. Deschise portiera şi cobori, 
evitând zonele luminate. Dorana scoase cheia din 
poşetă. Intrară într-un bungalow curat, dar rudimentar. 
Tânăra femeie nu aprinse decât veioza şi trase 
perdelele. Se lăsă să cadă într-un fotoliu indian din lemn 
şi piele scorojită. Nu-şi încrucişă picioarele şi rămase cu 
genunchii foarte strânşi, lipsindu-si tovaräsul de 
spectacolul pulpelor sale. Dan observă că-şi pusese 
Biblia pe pântece. Începea să se întrebe ce urmăreşte. O 


iritare amestecată cu frică îi dădea brânci să o zgâltâie. 
Abstinenta la care fusese constrâns în aceste ultime luni 
îi aprindea în spirit fantezii de viol care nu-i stăteau în 
fire. Se simţea bizar, în pielea altuia... 


Dorana îi lăsă timp să se obişnuiască cu penumbra. 
Abajurul indian răspândea o lumină roşiatică în cameră, 
creând o atmosferă propice apropierilor intime. Era 
resemnată, ştia că la un moment dat (de preferinţă la 
sfârşitul întrevederii) bărbatul va abuza de ea, ştiind că 
are nevoie de el pentru realizarea planului, că nimic nu 
se putea face fără colaborarea sa şi că ea se afla în 
imposibilitatea materială de a-i refuza trupul. Ceilalţi 
procedaseră la fel. Ea nu-i respinsese, dar nici nu-i 
făcuse plăcere. Nu era dintre acelea pe care gândul de a 
face dragoste cu un necunoscut să o excite. Suzana era 
aşa. Dar nu şi ea. 

Deşi fuma rareori, simţi nevoia să-şi aprindă o ţigară, 
apoi se gândi că tutunul îi va usca şi mai mult gâtul şi 
preferă să se abţină. El aştepta, aşezat chiar în faţa ei. 
Frica şi dorinţa îi dădeau o privire de lup. În momentul 
acela avea ochii lui Dust. 

— O să fac istoricul situaţiei, începu ea. M-am 
căsătorit acum zece ani cu un domn, pe nume Adam 
Smart. El pretindea că este bancher... co-asociat într-o 
afacere care se numeşte Trade Ltd., dar, încetul cu 
încetul, am descoperit că, de fapt, era unul dintre multii 
funcţionari superiori ai acestei bănci şi nimic mai mult. 
Un administrator de conturi ca atâţia alţii. În apărarea 
mea voi spune că avea acea dezinvoltură de 
comportament pe care o vezi la oamenii bogaţi. Un 
deplin dispreţ pentru bani. Era capabil să închirieze un 
avion în toiul nopţii pentru a merge să deguste o 
specialitate locală în alt stat. Acest gen de excentricitäti, 
înţelegi. Eram tânără, am crezut cu adevărat că banca îi 
aparţine pe jumătate. 

Incetase să mai distingă chipul lui Dan. Acum privea 


prin el, lăsându-se cuprinsă de imaginile trecutului. 

Îl revedea pe Adam, la ieşirea de la acel shooting 
pentru un croitor de lux din La Brea: atunci i se 
hotărâse soarta. Adam, cu silueta lui de vânător de fiare 
sălbatice, cu tâmplele grizonate, mustata virilă deasupra 
buzelor cărnoase. Avea pe-atunci patruzeci de ani bătuţi 
pe muchie. Dorana fusese emotionatä mai ales de 
mâinile lui dure. Mai târziu, aflase că îşi întărea muşchii 
frământând mingi de cauciuc, în timp ce dicta 
corespondenţa sau studia vreun dosar. Acest obicei îl 
dotase cu degete puternice, de o fermitate de oţel, care 
se înfigeau în carnea femeilor şi le ţinea imobilizate în 
pat. Ea nu încerca să se mintă: nu-i displăcuse. 

Imaginea se färâmitase cu trecerea timpului, atunci 
când sfârşise prin a înţelege că Adam nu avea nimic. 
Casa de pe dealuri, cele două maşini, bungalow-ul de 
duminică din Malibu... avionul privat... toate acestea îi 
erau împrumutate de bancă ca o panoplie de 
reprezentare. El se ferise să i-o spună, şi Dorana aflase 
prin indiscretia mai mult sau mai putin accidentală a 
unei secretare. În realitate, Adam nu avea aproape 
nimic în contul său curent. Banii i se strecurau printre 
degete. Note de restaurant, închiriere de vapor, excursii 
la Nassau, Key West, Hawaii... Salariul său dispărea în 
întregime într-un ritm de viaţă la care nu avea dreptul. 

Îi trebuise ceva timp tinerei femei, cum era pe 
atunci, ca să înţeleagă că trăia într-un decor. În fraudă. 
Toţi vecinii lor erau oameni bogaţi, dar ei, familia Smart, 
se prefăceau doar. N 

Adam venise la bancă la treizeci de ani. Işi pusese la 
bătaie prestanta pentru a impresiona văduvele bogate 
din San Diego sau Beverly Hills şi a le convinge să-şi 
plaseze banii în proiectele imobiliare ale Trade Ltd. Se 
părea că plătise mult, chiar cu propria persoană, în 
acele ocazii. Dar trecuseră zece ani, se soptea că 
talentele lui sexuale secătuiseră din cauza exceselor de 
zel care îl propulsaseră în postul pe care îl ocupa în 


prezent. Astăzi văduvele, fermecate la început de acest 
bărbat de cincizeci de ani, cu ţinuta unui comandant de 
US Navy, se mirau de moliciunea şi de lipsa sa de grabă 
în a „concretiza” avansurile. Tinerii lupi din şcolile de 
comerţ începuseră să-i sufle clientela de sub nas. Şi, ca 
totul să fie şi mai grav, iată că înnebunise după acel 
câine de care nu se despärtea niciodată, nici chiar 
atunci când se ducea la mesele de afaceri la care îl 
invita Dick Weston, patronul său. 

— M-a tras pe sfoară, spuse încetişor Dorana. Mi-a 
interzis să lucrez sub pretextul că un manechin trebuie 
să renunţe în plină glorie, m-a amăgit cu deschiderea 
unui magazin pe Rodeo Drive, când el nu avea nici 
primul dolar din cât ar fi costat afacerea. Mi-a interzis 
să fac un copil, argumentând că sunt eu prea imatură şi 
că n-aş face altceva decât să transmit nevrozele mele 
micuţului... M-a minţit în toţi aceşti ani, desfrânându-se 
pentru bancă. Iar atitudinea lui s-a schimbat. A devenit 
ciudat... din ce în ce mai distant. Şi-a pus în cap să 
cumpere un câine şi să-l dreseze, el care nu suporta 
niciun animal domestic. i, 

Dorana povesti tot ce gândea despre Dust. li era 
puţin frică să nu vorbească prea mult, să nu treacă 
drept nebună sau isterică. Dan asculta fără a scoate o 
vorbă, cu mâinile aşezate pe braţele fotoliului. Avea 
nişte mâini oarecare, moi şi scurte, probabil lipsite de 
forţă, ca ale tuturor artiştilor. După o vreme, se agită în 
fotoliu. 

— Vrei să ucid câinele? întrebă el. Despre asta e 
vorba? Crezi că soţul plănuieşte să te asasineze şi 
preferi să te descotoroseşti de ucigaşul pe care l-a ales 
pentru a executa treaba în locul lui? 

Dorana negă din cap. Îşi dădea seama că era confuză 
şi că interlocutorul său nu mai înţelegea nimic. 

— Nu, zise ea. Dust este mult prea şmecher, oricum 
mai şmecher decât noi. Nu trebuie să facem nimic 
împotriva lui... ar ghici imediat. Cred că este imposibil 


să-l surprinzi şi să-l duci de nas. Are cel de-al şaselea 
simţ. L-a atacat pe Paco înainte ca acesta să-şi fi putut 
scoate arma din buzunar. Simtise mirosul prafului de 
puşcă şi a unsorii de pistol prin veşmintele grădinarului. 
S-ar întâmpla ceva asemănător, dacă ai încerca să-l 
ucizi... sau să-l otravesti. Nu s-ar da bătut. 

— Atunci, nu văd ce aştepţi de la mine, suspină Dan. 
La naiba, eu sunt doar un saltimbanc, imitator, şi nu 
dresor. 

— Asta o ştiu foarte bine, făcu Dorana iritată. Dar 
încerc să-ţi expun faptele. Este important. Când vei fi 
acolo, va fi necesar să ştii toate astea, şi bucătăreasa, 
Anita, fiind prezentă, nu voi mai putea să-ţi vorbesc aşa 
cum fac în acest moment. 

Ea se ridică pentru că simţea nevoia să bea ceva. 
Biblia îi căzuse din poală cu un zgomot surd, care îi făcu 
să tresară. Merse să deschidă un frigider minuscul şi 
scoase o sticlă de vodcă Absolut. Deschise sticla şi 
umplu două pahare din plastic. Era conştientă că greşea 
bând, mai ales că trebuia să plece imediat ce-şi termina 
istorisirea. 

— Eu cred..., începu ea rezervată. Cred că Adam a 
devenit impotent. O necrozare a vaselor de sânge 
irigatoare, boală de care şi tatăl său a început să sufere 
cam la aceeaşi vârstă. Am aflat de la o mătuşă a lui. 
Tatăl lui s-a sinucis la cincizeci şi patru de ani cu un 
pistol pe care îl adusese din războiul din Coreea. Mă 
gândesc că soţul meu este lovit de acelaşi rău şi că este 
pe punctul de a-şi pierde busola. Mi-e frică de el, nu mai 
vreau să trăiesc cu el. 

— Divorteazä, mormăi Dan. Şterge-o! 

— Nu mă va lăsa să plec, afirmă surd Dorana. Nu cu 
toate zvonurile care circulă în bancă. Dacă l-aş părăsi, 
ar fi o confirmare a bârfelor referitoare la virilitatea sa. 
lar eu sunt prea bătrână să iau totul de la zero, fără 
niciun ban. Sunt lucruri pe care le faci la douăzeci de 
ani, nu la patruzeci. 


— O! se strâmbă Dan. Încep să înţeleg... are o 
asigurare de viaţă. Vrei să-i faci de petrecanie şi să cadă 
tap ispăşitor potaia? „Dresorul amator a fost sfâsiat de 
animalul pe care îl chinuia?” Nici nu poate fi vorba, eu 
nu sunt ucigas. N-as fi în stare să fac aşa ceva. 

Dorana bătu din picior. 

— Oh! Taci! şuieră ea. Am zis deja că nimeni nu va fi 
ucis! Sunt mai deşteaptă decât par. 

Se aşeză la loc şi începu să golească votca cu 
sorbituri mici. Avea nevoie de anestezie pentru cele ce 
aveau să urmeze. Îl studie pe Dan, imaginându-şi-l gol, 
culcat lângă ea. Nu era foarte curat, dar cei doi care îi 
precedaseră nu fuseseră cu nimic mai străluciți. Se 
întrebă dacă nu îi va fi scârbă. Citise într-o revistă că 
prostituatele îşi ungeau sexul cu lubrifianţi înainte de a 
intra în patul clienţilor. Luase cu ea un tub („Juicy Joy” - 
ce denumire groaznică!), dar Norris îi va lăsa oare 
răgazul acestor pregătiri cam sordide? 

— Nimeni nu va fi ucis, repetă ea. Am aflat de la o 
prietenă, o acţionară importantă la Trade Ltd., că Adam 
va fi concediat. Vor angaja cadre tinere de la Tokio, cu 
metode moderne. Adam este prea bătrân, prea excentric 
pentru a-l mai folosi multă vreme. Îl vor da afară. Ni se 
va lua vila de pe dealuri, maşinile, casa din Malibu, 
avionul. La vârsta lui, nu va mai găsi de lucru, vom fi 
tocmai buni să ne instalăm la ţară, într-o casă din bârne. 
Cu indemnizaţia de concediere, se va lansa într-un 
comerţ imbecil: o crescătorie de câini care va da 
faliment sau ceva în genul acesta... Nu mă văd 
pregătind oale de supă pentru a hrăni o armată de 
pitbulli. Si mai putin încă să fac curat în custi sau să 
mătur rahatul. 

— Atunci ce vrei? îşi arătă nerăbdarea Dan. 

Dorana îşi reprimă dorinţa de a-l pălmui. Ce-şi 
închipuia el? Că avea să-i dea ordine?... Ea era şefa... Ea 
plănuise totul. Întreaga lovitură, de la început până la 
sfârşit. 


— Vreau să plec cu mâinile pline, explică ea într-un 
sfârşit. Cu un pachet de biştari. La dracu’! Am tot 
dreptul. Vreau să fiu despăgubită, să reîncep în condiţii 
bune, în altă parte, departe de California. Să deschid o 
casă de modă la New York, să desenez propriile mele 
modele, să lucrez pentru o clientelă aleasă... 

— Ce biştari? i-o tăie Dan. Tocmai mi-ai spus că soţul 
dumitale este ruinat. Vrei să-i şterpelim cecul de ajutor 
social? 

— Nu fi idiot, replică Dorana. Mai există o 
posibilitate. O dată pe lună, Trade Ltd. colectează 
numerarul de la toate sucursalele. Camera seifurilor se 
umple atunci cu saci închişi cu lacăte. Se umple până la 
tavan, ştiu asta, am văzut cu ochii mei. Sacii sunt plini 
ochi cu teancuri de bancnote uzate. Câteodată se adună 
două milioane de dolari. Aceste bancnote sunt apoi 
repartizate firmelor care îşi plătesc muncitorii în 
numerar, mai ales când este vorba de braceros, adică de 
mexicani care nu deţin cont în bancă. Adam este cel 
care răspunde de camera blindată. Contrar a ceea ce 
crezi, lucrul acesta nu reprezintă o promovare, dar este 
prea plin de el ca să-şi dea seama. Este o muncă de 
paznic şi nimic mai mult. Dick Weston, directorul, a fost 
totuşi destul de abil ca să-l facă să creadă contrariul. A 
fost suficient un moft de electronică high-tech ca să-l 
facă să înghită gogoaşa. Şi asta îţi şi propun: să punem 
mâna pe această comoară în timpul weekendului, când 
nu este nimeni în bancă. Eu nu am cheia lacătelor, dar 
cu un cuţit bun putem sfâşia sacii. 

— Dar combinaţia de la cifrul camerei blindate o ai? 
o întrebă Dan, ale cărui palme deveniseră umede. 

— Combinația este chiar Adam, răspunse Dorana. 
Sau, mai bine zis, vocea lui Adam. 

— Oh..., gâfâi Dan. Acum înţeleg. 

— Toată încăperea blindată este comandată de un 
sistem de recunoaştere vocală, şopti Dorana. Cheia care 
deschide broasca electronică este vocea lui Adam, 


murmurând o anumită frază, mereu aceeaşi. 
Calculatorul analizează parola. Dacă amprenta 
corespunde celei din memorie, uşa se deschide. 

— Care este fraza? întrebă Dan. 

Femeia se aplecă pentru a lua de pe jos Biblia căzută 
pe mocheta din fibră de cocos. O răsfoi în căutarea unei 
pagini îndoite. 

— Aceasta, spuse ea întinzând cartea 
interlocutorului său. Am încercuit pasajul. 

Dan strânse din pleoape pentru a descifra literele 
minuscule. Ca la toate Bibliile distribuite de societăţile 
evanghelice, textul era redactat într-un limbaj foarte 
simplu, în opoziţie cu perifrazele sofisticate ale unor 
traduceri destinate unui public burghez. Era vorba 
despre un verset din capitolul 21 din Apocalipsa 
sfântului loan: F 

Si el mi-a zis: Eu sunt Alpha si Omega, Inceputul si 
Sfârşitul. Celui căruia îi este sete îi voi da să bea apa 
vieții. 

— Numai atât? rânji el. Soțul tău a ales pasajul 
acesta? 

— Da, oftă Dorana. 

Îşi amintea foarte bine multele căutări ale lui Adam, 
de-ndată ce Dick Weston îi explicase ceea ce aştepta de 
la el. 

— Drace, mormäia el întruna răsfoind cărțile din 
bibliotecă, nu pot totuşi să spun: „Toc-toc! Salutare, eu 
sunt Adam Smart, deschide-mi uşa!”, trebuie să aibă şi o 
anumită sonoritate... Să impresioneze clienții când voi 
deschide camera blindată în fața lor. 

Bietul Adam, veşnic spionându-şi propria imagine în 
oglindă. Ea a fost pe punctul de a-i spune cât de ridicol 
va fi, aplecat peste locaşul microfonului încastrat, profet 
în costum Armani behăind cuvinte care, în gura sa, vor 
suna ca tirada sforăitoare a unui comediant prost. 

Răsfoise pe rând Moby Dick, Strugurii mâniei, La est 
de Eden, disputând meritele şi defectele citatelor care îi 


cădeau sub ochi şi pe care le încercuia cu creion roşu. 

— Dragă, se încumetă Dorana. Îţi reamintesc că 
aceste cărţi sunt proprietatea băncii, n-ai dreptul să le 
mâzgälesti. 

— De ce ai impresia că aceia care ne vor înlocui aici 
vor şti să citească? rânji Adam. Tinereii din zilele 
noastre nu cunosc decât cifrele si ecranele 
calculatoarelor. 

După ce golise jumătate din etajere, se aruncă pe o 
valoare sigură: Biblia. Trebui atunci să suporte 
interminabile declamatii, încercările sale pentru a găsi 
tonul cuvenit. Străbătea cu paşi mari salonul, cu un 
dictafon la nivelul buzelor, înregistrându-se şi 
ascultându-se pe rând. Un calvar. 

— Ai păstrat înregistrările? întrebă Dan. 

— Nu, spuse Dorana. Adam le-a şters. Nu te enerva, 
oricum este inutil să speri că vei înşela broasca 
electronică cu un reportofon. Numai în filme 
funcţionează acest gen de şmecherie. În realitate, 
analiza numerică ar repera imediat că nu este vocea 
„vie”. Intelegi ce vreau să spun? Analiza este sofisticată. 
Ţine cont de foarte mulţi parametri, precum tonul, 
înălţimea, respiraţia, registrul. Niciun reportofon, chiar 
şi cel mai avansat, nu poate reda sunetul cu o asemenea 
perfecţiune. Sau ar trebui să ai la dispoziţie un adevărat 
studio de înregistrare, să faci o copie numerică pe 
compact disc, să duci în bancă un reportofon de înaltă 
fidelitate, capabil să citească acest disc în condiţii 
optime. lese din discuţie, deoarece nici dumneata şi nici 
eu nu suntem specialişti de sunet. De altfel, mai întâi ar 
trebui ca Adam însuşi să accepte să pronunţe faimoasa 
frază în microfonul nostru. Inutil să mai adaug că nu 
trebuie să te aştepţi la colaborarea sa. Dacă ar ghici 
ceea ce pregătim, şi-ar trimite câinele să ne devoreze. 
Are o idee foarte înaltă despre activitatea sa în bancă. 
Ideea de a fi o cheie vie l-a întinerit cu zece ani! 

— Înseamnă că aici intervin eu, făcu Dan. Ai nevoie 


de mine pentru a imita vocea sotului dumitale. 

— Da, răsuflă Dorana. Ai un har. Un har fabulos. 
Dacă există cineva care să poată vorbi cu vocea lui 
Adam Smart, acela eşti dumneata. 

Dan închise cartea. Coperta prost legată se lipea de 
degetele sale umede. 

— Să admitem că reuşesc, zise el. Merg la bancă la 
sfârşit de săptămână, vorbesc în microfon... ce se 
întâmplă dacă imitatia mea nu este destul de fidelă? 

— Gratiile se vor închide, zise Dorana. Te vei regăsi 
prins într-o celulă de sticlă capabilă de a rezista 
exploziei unei dinamite. Alarma se va declanşa şi poliţia 
va veni să te ridice. 

— Şi dacă analizorul validează imitaţia? 

— Atunci uşa camerei blindate se va deschide 
precum peştera lui Ali-Baba şi vei putea scoate sacii fără 
ca nimeni să te întrebe ceva. 

— Nimeni? Nici măcar vreun paznic? 

— Nu. Dick Weston nu crede decât în electronică. 
Japonezii sunt cei care au echipat clădirea. Maşinilor nu 
le pasă de revolvere şi de cagule. Ele nu au familii de 
hrănit ca paznicii, şi nici nu le dor „stricăciunile” 
cauzate de un glonte care pătrunde în piept. Sunt 
insensibile la şantaj, poţi să le insulti, să le lovesti, nu 
cedează sub nicio formă. 

— Toată banca este supravegheată de roboţi? 

— În mare, da. În cazul în care calculatorul 
reperează vreo anomalie, anunţă comisariatul din colţul 
străzii şi tot cartierul este încercuit pe loc. 

Dan apucă sticla de Absolut pentru a-şi turna în 
pahar. Mâinile îi tremurau. 

— O voce, mormäi el, nu este aşa uşor de imitat. Să 
nu speri că o să mă mulţumesc să învăţ doar după o 
înregistrare... 

— Nici nu-ţi propun aşa ceva, replică Dorana. Vei 
putea să studiezi modelul in vivo. Vei veni să locuieşti la 
noi, pe deal. Am concediat grădinarul mexican sub 


pretextul că urinase în piscină. Îi vei lua locul. Voi spune 
că mi-ai fost recomandat de o prietenă sau ceva 
asemănător. Va trebui să fii foarte atent: să nu vorbim 
amândoi, să ne comportăm ca doi străini. 

— Soţul dumitale este gelos? 

— Nu, dar câinele vede tot. Are un al şaselea simţ 
pentru asta. 

Dan pufni într-un râs răutăcios. 

— Vorbesti aiurea, făcu el. Eşti cu nervii la pământ, 
vezi fantome peste tot. 

— N-o să mai gândeşti aşa când îl vei cunoaşte pe 
Dust, spuse calm Dorana. Dust va fi principalul nostru 
duşman în timpul operaţiunii. Dacă nu ne luăm toate 
precautiile, va ghici foarte repede că uneltim ceva 
împotriva stăpânului său. 

— Pare o sminteală, remarcă Dan cu o ridicare din 
umeri. Niciun câine nu este atât de deştept. 

— Insă Dust este. 

Rămaseră un minut, privindu-se. Alcoolul îi făcea să 
transpire, acoperindu-le pielea cu o peliculă uleioasă. 

— Aşadar, dacă reuşesc să păcălesc analizorul, vom 
putea muta conţinutul camerei blindate fără ca cineva 
să-şi arate interesul faţă de noi? repetă Dan. 

— Exact, confirmă Dorana. Va fi suficient să 
încărcăm sacii în spatele unei camionete banale. Este, 
de fapt, singurul punct delicat. Va trebui să ne mişcăm 
foarte repede pentru a nu trezi suspiciuni. De altfel, nu 
suntem obligaţi să luăm totul. Bancnotele sunt curate, 
nimeni nu le-a înregistrat numerele. Teancurile au fost 
făcute de maşini. Va fi o tranzacţie curentă, dar va fi, 
probabil, ultima oară când Adam va servi drept cheie 
vie. Este posibil să-l scoată la pensie anticipată luna 
viitoare. Sau îl vor muta la o mică agenţie din Kansas, 
foarte departe, într-un ţinut pierdut. Or să-l numească 
director, pentru ca această nenorocire să pară o 
promovare. 

— Cum va reacţiona? 


— Va fi foarte bucuros. Director de bancă într-un 
sat..., va fi o ocazie să facă pe omul de vază, va plănui, 
probabil, să se prezinte la alegerile locale. Eu nu vreau 
să sfârşesc astfel. N-am avut noroc, am fost păcălită... 
Înţelegi, cred: Adam trişa. M-a prostit aşa cum prostea 
văduvele pentru a le convinge să investească în Trade 
Ltd. Acum îmi vine şi mie rândul, o să-i plătesc cu 
aceeaşi monedă. 

Dan se ridică pentru a străbate încăperea în lung şi 
în lat. Dorana îl imită, dar rămase nemişcată. Patul era 
în spatele ei. Se întrebă când se va întâmpla „chestia”. 
Atmosfera era electrică, ca la apropierea unei furtuni. 
Învăţase săptămânile trecute că simpla evocare a unui 
act ilegal creează totdeauna climatul de tensiune 
sexuală, ca şi cum trupul, prevăzând riscurile de rănire 
sau încarcerare decurgând din acel act, cerea să se 
bucure cât mai avea posibilitatea. Alcoolul era de ajutor 
şi trebuia să recunoască faptul că şi ea era la capătul 
puterilor şi că dorea să se relaxeze. Îşi dorea orice: o 
palmă care s-o facă să pufnească în plâns, o mângâiere 
calmantă, un spasm care să aducă somnul... 

Dan se apropie de ea. Acum aproape că se atingeau. 
Amândoi respirau foarte repede. 

— Două milioane de dolari, şuşoti imitatorul. Şi unde 
va fi soţul tău în acest timp? 

— În Mexic, făcu Dorana. Trece frontiera la Tijuana 
în fiecare sâmbătă, pentru a-l duce pe Dust să participe 
la luptele de câini. Mai asistă şi la meciurile de box fără 
mănuşi, între ţărani. Din când în când, participă si el. 

— Tu nu-l însoţeşti niciodată? 

— Nu, nici nu ţine s-o fac. Nu mi-a plăcut niciodată 
Mexicul. 

Pălăvrăgeau ca să umple tăcerea. Mâinile lui Dan se 
aşezară pe reverele taiorului. Dorana închise ochii. Se 
gândi la gelul lubrifiant din poşetă. Fusese din nou luată 
prin surprindere. Poate că acesta îi va face mai puţin 
rău decât cei doi precedenţi? Dar nu avea mari 


sperante; avea un aer atât de nesätios! 

Ea se lăsă răsturnată pe pat, gândindu-se la tot ceea 
ce nu-i spusese încă. Va fi mult mai greu decât îşi 
închipuia el şi, dacă i-ar fi spus tot adevărul, ar fi pus 
mai puţină ardoare în a-i da jos chiloţii. Ea îşi puse 
mâinile pe şoldurile bărbatului: cel putin era slab, 
musculos. Tânăr. Avea pântecele fără grăsime, iar pielea 
întinsă pe muşchi. Îl trase spre ea, pentru a termina cât 
mai repede. 

„Doamne, gândi ea cu tristeţe, dacă ar şti ce-l 
aşteaptă!” 


5 


Plecară în zori, după ce se prefăcuseră că dorm o oră 
sau două. În realitate, rămăseseră lipiti unul de celălalt 
pe saltea, pe întuneric, cu ochii în tavan, reexaminând 
iar şi iar datele problemei. Nu schimbară nicio vorbă 
până în momentul în care Dorana se ridică să meargă la 
baie. Zorii aprindeau luciri ciudate la orizont, un fel de 
explozie atomică tăcută, la capătul deşertului. 

Dan nu ştia cu exactitate ce simţea: teamă, emoție? 

Totul presărat de ruşinea unui raport sexual ratat. 
Ştia că partenera lui nu simţise nicio plăcere. In situaţii 
normale, niciodată nu s-ar fi comportat astfel. 

În timp ce Dorana mergea să plătească închirierea, 
el se strecură în maşină, cu ochelarii de soare pe nas. 
Nu reuşea să se convingă că avea să părăsească 
Vegasul. 

La cel mai mic scârtâit de cauciucuri, tresărea pe 
banchetă, îngrozit la gândul de a vedea ivindu-se maşina 
gorilelor. „N-o să ţină, îşi repeta el. Ar fi prea frumos!” 

Se înşela însă. Părăsiră fără incidente oraşul pe 
şoseaua care ducea spre Los Angeles. Acum le mai 
rămâneau aproape 700 de kilometri până la destinaţie. 

Dorana conducea fără a scoate o vorbă. Se întrebă 


dacă nu-i purta pică, apoi mintea lui o luă razna si 
încercă să-şi închipuie ce va face cu partea lui de parai. 
Prima chestie care îi veni în minte fu achiziţionarea unei 
mici staţii radio, la periferia unui oraş de provincie. 
Dacă reuşea să pună mâna pe o afacere de acest gen, 
putea să-şi refacă cariera sub un nume de împrumut, 
pentru un public limitat de agricultori şi camionagii. Mai 
bine era să fii idolul a două mii de persoane decât să 
rămâi mut. Ar fi ascultat în magazine, buticuri, cafenele. 
Ar deveni repede răsfăţatul zonei. Totul era să fie 
prudent, să nu întreacă anumite limite şi să nu cedeze 
tentatiei de a relua vechile lui scheciuri. La naiba! Era 
un plan al dracului de bun, o adevărată renaştere. Va 
trebui să ia la periat micile anunţuri pentru a descoperi 
staţia ad-hoc, dar nu era un lucru prea greu. Cunoştea 
foarte bine aceste studiouri de înregistrare proptite în 
mijlocul câmpurilor de porumb si însufletite de 
prezentatori fără anvergură sau talent. Oamenii din 
ţinut îi ascultau cu o grimasä de milă, mormăind 
enervati la fiecare glumitä răsuflată care îi făceau să 
treacă în ochii turiştilor în trecere mai ţărănoi decât 
erau în realitate. Se difuza muzică country, arii 
întrerupte de anunţuri publicitare pentru comerţul din 
zonă. Cu biştari, n-ar fi complicat să pună mâna pe un 
emiţător, să-l arunce afară pe animatorul principal şi să- 
i ia locul. 

Dan se agita pe banchetă. Se vedea perfect cu ochii 
minţii, aşezat în mijlocul porumbului, făcându-i să se 
prăpădească de râs pe täränoi şi animând târgurile 
locale. I-ar fi de ajuns să-şi lase barba să crească, să se 
radă pe cap şi să-şi cumpere ochelari fără dioptrii. Ar 
aştepta acolo, departe de pericolele oraşului, ca 
senatorul William Ucks să binevoiască să moară de un 
infarct în cursul alegerilor preliminare ale partidului 
său. Asta oricum se va întâmpla într-o bună zi, nu-i aşa? 

Timp de mai multe ore rumegă aceste fantezii, 
construindu-şi o viaţă imaginară în cursul căreia 


devenea gloria Tuckson's Falls, în Idaho. Trăia acolo 
fericit, sfârşea prin a se însura cu vreo fată din partea 
locului, cumpăra o fermă în timp ce senatorul Ucks, 
compromis în vreo sordidă afacere de moravuri, se 
zbătea în faţa Congresului, Camerei Reprezentanţilor şi 
Marelui Juriu. 

La prânz făcură popas într-un restaurant pentru 
camionagii. Mâncară tăcuţi, fără a renunţa la ochelarii 
negri de soare. Nu aveau poftă nici unul, nici celălalt, 
dar îşi ungeau gâtul cu cesti pline de cafea neagră, 
chemând chelnerita de-ndată ce o vedeau cu o cafetieră 
în mână. 

Când porniră din nou la drum, Dan începu să pună 
întrebări pentru a-şi face o idee mai exactă despre ceea 
ce-l aştepta. Instinctul îl avertiza că Dorana nu-i spunea 
tot. Indiferent de subiectul abordat, ea revenea veşnic la 
câinele care părea a fi principala cauză de nelinişte. Se 
întrebă dacă femeia nu suferea de o anumită formă de 
paranoia şi hotări să nu se lase impresionat. 

— Când vom ajunge în L.A., îţi voi da nişte bani, 
explică nevasta „bancherului”. Va trebui să-ţi schimbi 
înfăţişarea, hainele şi părul. Ai fost o persoană destul de 
cunoscută şi n-aş vrea să te identifice de la prima 
vedere. Ai fost în music-hall, ar trebui să fii familiarizat 
cu machiajul şi deghizările, încearcă să-ţi creezi un 
personaj de grădinar pitoresc... Nu ştiu: spune că eşti 
poet, de exemplu. In L.A., toată lumea pretinde a fi 
artistă, cel mai neînsemnat chelner de bistrou scrie 
scenarii pentru Hollywood. Prezintă-te drept un fel de 
poet ţăran, cowboy poet, rival al lui Walt Withman sau 
Thoreau, dar să nu gresesti să-l iei pe Adam drept un 
prost. Are un deosebit simţ al manipulării psihologice, 
este un excelent vânzător. N-o să-ţi fie uşor să-l duci de 
nas. 

— Va trebui să-l aud vorbind, obiectă Norris. Nu 
toate vocile sunt uşor de imitat. Asta se învaţă ca o 
partitură muzicală, cu pauze, suspine şi respiraţie. O 


dată am avut o problemă, cu un actor. Nu reuşeam să-i 
reproduc dictia la perfectie, mereu era ceva ce 
şchiopăta, o mică diferenţă pe care doar eu o 
percepeam. Într-o zi, interogând-o pe cosmeticiana lui, 
am aflat că îl supăra o excrescentä osoasă la gingie, 
ceea ce îi făcea limba să devieze, obligându-l la un 
şuierat destul de ciudat în tot ce spunea. Mi-am fabricat 
o falsă malformatie: o biluţă mare de gumă de mestecat 
pe care o lipeam în gură la fiecare imitație şi aşa am 
reuşit să obţin sunetul perfect. Iți povestesc toate astea 
doar pentru a-ţi explica că este nevoie de răbdare şi nu 
este o treabă de două minute. 

— Adam are o voce puţin specială, spuse încetişor 
Dorana. Toate văduvele din Malibu erau nebune după el, 
ajungând să afirme că se bucura de un timbru de 
hipnotizator. Când era tânăr, un producător i-a propus 
chiar să lucreze la postsincronizare, pentru a dubla 
vedetele străine. Eu nu mă pricep, nu-mi dau seama 
dacă vocea lui poate să-ţi dea de furcă. Anumite voci 
ridică, aşadar, probleme? Am remarcat că dumneata nu 
ai o voce proprie. De fiecare dată când deschizi gura, te 
exprimi cu un timbru diferit. Mă gândesc că nici măcar 
nu-ţi dai seama. Asta produce un efect caraghios, ca şi 
cum ai fi posedat şi mai mulţi indivizi ar coabita în 
trupul dumitale. 

Avu un mic râs de scuză pentru jignirea comparatiei. 
Dan înălţă din umeri. 

— Ai dreptate, admise el. Nici eu nu mai ştiu care 
este vocea mea reală. De la opt ani am început să imit 
celebrităţile pe care le admiram şi, de atunci, n-am 
încetat să mă ocup cu asta. Există o parte schizofrenică 
în asta, sunt conştient, dar actorii pätesc la fel. Este 
involuntar, mi se întâmplă să-i răspund unui interlocutor 
imitându-i vocea, prin mimetism animal, pentru a stabili 
cel mai bun contact. 

— Să te fereşti să faci asta cu Adam, spuse sec 
Dorana. Şi-ar da imediat seama, deoarece el însuşi a 


practicat acest truc. Toţi vânzätorii buni sunt 
comedianti. Maimutäresc la perfectie oamenii cărora li 
se adresează, pentru a crea un climat de încredere, 
instalând o înţelegere fictivă. Sunt sigură că atunci când 
este singur cu Dust începe să latre ca să încerce să 
comunice cu el! 

Dan scoase un hohot de râs nesigur, fără a reuşi să 
înţeleagă dacă femeia vorbea serios sau îl lua peste 
picior. 


În cursul după-amiezii, se opriră într-un motel pentru 
a se odihni. Dorana părea epuizată. Se întinse pe pat 
îmbrăcată şi adormi aproape pe loc. Dan o privi 
dormind. Visa, se agita, mormăind câteodată cuvinte de 
neînțeles. Neliniştea începea să pună stăpânire şi pe el. 
Va fi oare la înălţime? De data aceasta nu va fi vorba de 
a păcăli o sală plină de spectatori ametiti şi complici; 
singurul public va fi o maşină lipsită de umor, o maşină 
care îi va transcrie vorbele în curbe matematice pentru 
a verifica dacă se suprapun modelului din memoria sa. 
Dacă va greşi cât de puţin, capcana se va închide în 
jurul lui. În mod paradoxal, în această provocare exista 
ceva care îl atrăgea mai mult decât banii: nevoia 
perversă de a fi cel mai bun, de a învinge un calculator 
cu propriul său joc. Era o sminteală la mijloc, dar era în 
el şi nu se putea opune. 


Ajunseră în L.A. spre seară. Dorana scoase un plic 
subţire din poşetă şi i-l întinse. 

— Este tot ce pot să-ţi dau, spuse ea. Nu dispun de 
multi bani pentru a finanța această operaţiune. Îţi repet: 
familia Smart este falită. la o cameră într-un hotel ieftin 
pentru noaptea aceasta. Găseşte o maşină de ocazie şi 
vino acasă mâine pe la ora două. Vei fi găzduit sus, în 
capătul grădinii. Există acolo un fel de cabană pe care o 
ocupa grădinarul de dinainte, nu este formidabilă, dar 
asta îţi va permite să fii la faţa locului când Adam se 


întoarce de la bancă; altfel, nu vei avea cum să-l 
studiezi. Gândeşte-ţi bine personajul; dacă îi displaci, te 
va da afară pe loc. Nu fi arogant şi ascultă-l cu atenţie. 
Nu încerca în niciun caz să-l momesti pe Dust. Tuturor 
le e frică de el şi Adam este foarte încântat de asta. Il 
vei supăra, dacă vei acţiona altfel. Şi, mai ales, fii 
prudent, nu încerca să-mi vorbeşti. Nimeni nu trebuie să 
bănuiască că ne cunoaştem. 

— De acord, făcu Dan pe care aceste recomandări îl 
nelinişteau. Dă-mi adresa. 

Ea îi înmână o schiţă sumară. Avea aerul grăbit că 
vrea să plece, fără îndoială de teama de a nu fi văzuţi 
împreună. li strecură schiţa şi banii în buzunar şi Dan 
cobori din maşină. 

— Pe mâine, zise el. 

Femeia demară fără a-i răspunde, lăsându-l pe 
marginea trotuarului. Dan îşi consultă ceasul, îi mai 
rămâneau câteva ore pentru a intra în pielea unui 
personaj dezarmant. Se hotărî să se prezinte sub 
înfăţişarea unui hipiot retardat şi cu un zâmbet nătâng, 
un năuc al naturii şi al regimurilor vegetariene sau 
macrobiotice. Un mâncător de tofu. Nu-i trebui prea 
mult timp pentru a dibui un magazin de cărţi de ocazie, 
de unde cumpără o droaie de antologii de poeme. Sylvia 
Plath şi compania. Într-o dugheană de împrumuturi pe 
gaj, făcu rost de o maşină de scris care trebuie că făcuse 
Războiul din Coreea în valizele unui corespondent de 
presă nu prea îngrijit, precum şi trei perechi de ochelari 
în stilul lui John Lennon, din sticlă roz, bleu şi galben. 
Manuale de grădinărit ,natural” şi un rucsac marinăresc 
tocit până la urzeală îi completară deghizarea. Se fofilă 
apoi pe străduţele care înconjurau o clădire de birouri şi 
recuperă din tomberoane un vraf de foi scrise 
indescifrabil, creioane muscate la capăt, clasoare rupte 
pe la colţuri, pe care le băgă în rucsac. Un talcioc îi 
furniză o jumătate de duzină de tricouri, două cămăşi şi 
o pereche de blugi ,dezinfectati” în schimbul a treizeci 


şi cinci de dolari. Câteva bandane colorate îi vor permite 
să-şi înnoade fulare pe cap în stilul „corsar”. Era prea 
tensionat pentru a-i fi foame. Glasul raţiunii îi şoptea să 
o ia la fugă fără a mai privi în urmă, dar... unde se putea 
duce? 

Se hotări să găsească un hotel şi să-şi petreacă seara 
studiind manualele de  grădinărit pentru a-şi 
reîmprospăta memoria, pentru că nu se mai atinsese de 
un hârleţ din adolescenţă. Odată instalat, reuşi să 
adoarmă cu mare greutate. Işi desfăcu părul din coc şi-l 
lăsă liber, pentru a-şi schimba înfăţişarea. Nu era deloc 
suficient. Bandana de corsar şi ochelarii se dovediră 
mult mai eficienţi. Murea de nerăbdare. Dacă ar fi avut 
mai mulţi bani, i-ar fi cerut portarului să-i trimită o fată, 
dar trebuia să economisească pentru a-şi cumpăra o 
maşină. Îşi omorî timpul mâzgălind poeme fără cap şi 
coadă pe dosul foilor dactilografiate recuperate din 
tomberoane. Făcea ştersături cu generozitate, pentru a 
da iluzia unei reale căutări literare. („Păsările pietrelor 
surde au pierdut lumina, culorile tăcerii şi-au pictat 
penele grele...”) După o oră, reuşise să producă vreo 
treizeci de pagini de măgării similare, însoţite de 
comentarii mistice pe care le intitulă: 

Operele poetice ale lui Jason B. Coleman. 
Rătăcirile în osuarul secret al unui masacru tăcut. 
Era suficient pentru a crea o perdea de fum, niciun 

curios n-ar reuşi să citească mai mult de două strofe din 
această năzdrăvănie. 

A doua zi dimineaţă, merse în vizită la vânzătorii de 
maşini din împrejurimi. La a treia tentativă, puse mâna 
pe o camionetă Cornet cârpăcită şi echipată cu un 
bătrân radio cu opt benzi. Proprietarul anterior 
amenajase spatele în stil caravană, cu un pat care se 
ridica şi un reşou de camping fixat într-un fel de cutie. 
Era exact ce-şi dorea Dan. Hodoroaga traversase, fără 
îndoială, Statele Unite pentru a-şi da duhul în California, 
dar va rezista până în vârful Hills. Nici nu cerea mai 


mult. Îşi transportă lucrurile în interiorul vehiculului, 
încercând să dea impresia că îşi petrecuse acolo multă 
vreme. În acest scop, adună din tomberoane multe 
ambalaje de pop-corn, cutii goale de bere şi cartoane de 
pizza, pe care le aruncă pe podea, între cărţi şi maşina 
de scris. Aceste pregătiri îl ajutară să-şi învingă 
nervozitatea din ce în ce mai mare care punea stăpânire 
pe el. Nu mai încerca să-şi ascundă faptul că era mort 
de frică.  Dintr-odată, toate  neliniştile  Doranei 
deveniseră şi ale lui. Era gata să accepte orice: că 
afurisitul de câine avea să-i râdă în nas la vederea lui, 
de exemplu! Sau... poate, chiar să şi vorbească? 

Drace! Se  ramolea sau ce naiba? Totuşi, 
supravietuise gorilelor senatorului Ucks si nu avea să-i 
pună bete în roate o javră amărâtă! 

Îşi ocupă timpul rămas cu găsirea unui timbru vocal 
care dădea bine cu personajul de hipiot retardat. Dorea 
ceva lent şi pacifist. O voce pe care o au cei care 
mănâncă doar legume fierte, ton şi iaurt. Ar fi vrut să 
aibă un reportofon la dispoziţie pentru a se asculta. Va 
trebui ca Dorana să-i facă rost de un aparat de calitate. 

Cu schiţa desfăcută pe bord, o porni spre dealuri. Nu 
cunoştea foarte bine L.A., el frecventând doar plajele la 
modă pe vremea când era în plină glorie. Se rătăci pe 
şosele şi se trezi pe Mulholland, depăşit de maşini sport 
circulând cu viteză. Deplasarea aerului făcea camioneta 
să trepideze de fiecare dată. Se crampona de volan, 
ştiind că râpele erau pline de carcase carbonizate. 
Mulholland deţinea recordul accidentelor mortale şi a 
ciocnirilor cauzate de şoferii aflaţi în stare de ebrietate. 
Toţi vagabonzii de bani gata din Hills veneau să-şi rupă 
aici ultima Toronado, transformându-şi în acelaşi timp 
gagica în carne tocată. 

De-ndată ce intră pe drumul privat, gărzile care 
asigurau supravegherea vilelor îl opriră. Trebui să 
explice că avea întâlnire cu Dorana Smart pentru o 
slujbă de grădinar, altfel l-ar fi aruncat afară de pe 


teritoriul bastanilor. Poliţiştii telefonară din maşina de 
patrulare pentru a obţine confirmarea spuselor sale. 
Acest episod îl aduse pe Dan în pragul unei crize de 
nervi. Fără ajutorul bandanei legate în jurul capului, 
sudoarea i s-ar fi scurs în picături mari pe frunte. Când 
urcă din nou în camionetă, gărzile îl priviră 
îndepărtându-se cu suspiciune. Făcu imposibilul pentru 
a se calma pe ultimii metri ai traseului. Casa familiei 
Smart se înălța pe un teren în pantă, ca multe alte 
locuinţe din împrejurimi. Stropitul continuu reuşise să 
menţină aproape verzi peluzele expuse arşiţei soarelui. 
Pretutindeni era cam la fel, fără ajutorul irigatiilor 
pământul se transforma în praf, iarba în paie uscate. 
Deşertul era acolo, la câţiva kilometri, gata oricând să-şi 
impună drepturile peste teritoriile fertilizate de om. 

Dan opri camioneta în faţa gardului înalt din fier 
forjat, pe care un leu şi un licorn păreau să se sfâşie 
reciproc. Apăsă butonul interfonului şi aşteptă ca o voce 
cu accent hispanic să se audă în difuzor. Se prezentă. 
Femeia de serviciu - bucătăreasa? - îl anunţă că vine în 
întâmpinarea lui şi nu care cumva să coboare din 
vehicul. 

— Conduceti cu geamurile ridicate! ţipă ea cu un ton 
de panică pe care accentul ei îl făcea şi mai teatral. 

Dan se dădu înapoi în grabă, ca şi cum botul vreunui 
Minotaur avea să ţâşnească brusc printre bare pentru a- 
i sfâşia braţul. Făcând eforturi să rămână calm, se 
cocoţă în camionetă şi aşteptă ca grilajul să binevoiască 
să se întredeschidă. Verifică din priviri dacă portierele 
erau blocate şi apăsă pe acceleraţie când deschiderea fu 
destul de mare pentru a lăsa furgoneta să treacă. Vedea 
deja namila de câine năpustindu-se spre el, spărgând 
parbrizul pentru a-l apuca de beregată. Totul i se părea 
posibil... 

Casa era albă, strălucitoare în lumina soarelui. 
Inevitabila piscină avea un nimb de marmură cu 
vinişoare violete. Piatra, de o fineţe de mătase, evoca 


pielea unei femei. „Parcul” înconjura această oază 
străjuită de palmieri şi lămâi, o iarbă deasă, vie, rodul 
unei munci constante. Erau puţine locuri unde să-ţi fugă 
privirea, doar câteva statui animaliere din bronz 
înverzit. O luptă de negri şi de crocodili în stilul 
artiştilor din Florida din ultimul secol, un urs înfruntând 
un leu din munţi. Totul era tratat cu o atitudine tragică, 
exagerată, care în mod sigur speria doamnele cu ocazia 
receptiilor mondene. 

Dan conducea încet. Pietrişul scârtâia sub roţile 
camionetei. O femeie durdulie, cu faţă de păpuşică, ieşi 
din casă. O mexicană cu părul foarte negru, pe care 
piepteni din sidef încercau să-l disciplineze. Ea înaintă 
pe peluză, ca şi cum s-ar fi aventurat pe un câmp minat, 
aruncând ocheade înspăimântate în toate părţile. 

Trebuie să fi avut vreo treizeci de ani, cu mâini 
curios de mici şi delicate pentru braţele ei dolofane. 
Sosind lângă vehicul, îi făcu semn lui Dan să coboare 
geamul. 

— Este din cauza câinelui, explică ea cu o voce 
gâfâită. Ti s-a vorbit de el? Sunt sigură că nu! Nimeni nu 
vrea să lucreze aici din cauza acestei javre ticăloase; pe 
Jesus, fiul meu, l-a muşcat deja. Dacă aveam carte 
verde, aş fi luat-o la goană de aici, şi chiar imediat! 

— Eu sunt noul grădinar, anunţă Dan cu vocea 
„pacifistă” pe care şi-o fabricase. 

— Ştiu, i-o tăie femeia. lar eu sunt Anita, femeia 
bună la toate. Anita Vâsquez. Nu trebuie să te plimbi 
singur prin grădină până ce nu vei fi prezentat câinelui. 
Este în joc siguranţa dumitale, înţelegi? 

— Prezentat câinelui? repetă, prefăcându-se 
nedumerit. 

— Da, explică Anita cu nerăbdare. Cineva autorizat 
trebuie să te ducă până la el, tratându-te ca pe un 
prieten. 

Va trebui să-ţi miroasă mâna, fesele, în timp ce va fi 
asigurat că eşti un băiat cumsecade. După ce vor fi 


îndeplinite toate aceste formalitäti, poate va accepta să 
nu te muşte! 

— Dar potaia asta este câinele din Baskerville! 
bombăni Dan. 

— Nu, făcu Anita, este câinele domnului Adam, 
nimeni în afară de el nu se mai apropie de dulău. Nu 
trebuie să consideri lucrurile uşoare. Jesus, fiul meu, nu 
m-a ascultat şi acum are o cicatrice de douăzeci de 
centimetri pe fesa stângă. O va avea toată viaţa şi fetele 
cu care se va culca îşi vor bate joc de el. 

Ea tăcu şi aruncă o altă privire panoramică prin 
grădină. Câinele nu se arăta. 

— Coboară, îndrăzni tânăra femeie, poate că o să 
vină. Sunt sigură că este pe aici şi nu ne scapă din ochi. 
O să sară pe noi când ne vom crede în siguranţă. 

Dan deschise portiera. Avu impresia că testiculele i 
se strângeau preventiv, pentru a oferi mai putin coltilor 
animalului invizibil. 

— Ti s-a explicat ce ai de făcut? se interesă 
mexicana. Trebuie să stropeşti tot timpul, altfel crapă 
totul, ars de soare. Peluza cere multă întreţinere, iarba 
nu creşte decât în trei centimetri de pământ, stratul 
cultivabil este cu putin mai gros decât mocheta 
salonului; sapi puţin şi dai de piatră. Vei locui în cabana 
din fundul grădinii. Mendoza, grădinarul de dinainte, a 
amenajat-o cât de cât. Asta nu înseamnă că este foarte 
curată, bărbaţii au o concepţie bizară despre locuinţă. 

Pornise deja, luându-l pe Dan după ea. Destul de 
ciudat, îl luase de mână ca pe un copil. 

— Să nu crezi că te agăţ, se grăbi să explice. Nu-ţi 
face idei greşite. Vreau să te apăr de câine. Dacă vede 
că suntem amici, poate că va renunţa să te atace. 

— Sunt încântat, zise Dan cu o voce gâtuită. 

Grădina în pantă părea că se schimbă, deodată, în 
prăpastie. Impresia era curioasă. 

— Când plouă, spuse Anita, şiroaiele iau şi pământul, 
şi iarba cu ele. Dar presupun că ştii deja toate astea? 


Ea nu părea convinsă. Dan se gândi că ar trebui s-o 
facă mai mult pe grădinarul: să se aşeze în patru labe? 
Să guste pământul cu vârful limbii? Adeväratii grădinari 
făceau lucruri din astea şi în alte părţi sau numai în 
serialele TV? 

Cabana era o construcţie de scânduri decolorate de 
soare, aşezată strâmb pe grinzi ţinând loc de piloni. O 
scară care se clătina ducea la uşă. 

— Scara se detaşează, explică Anita. Mendoza o 
aranjase în aşa fel încât s-o scoată peste noapte. Astfel, 
câinele nu poate să intre. Există o sfoară legată de 
ultima treaptă. 

Dan examină construcţia care semăna mai mult cu o 
pasarelă de avion decât cu o scară adevărată. 

— O iau eu înainte, făcu Anita. Urmează-mă şi ţine 
mâna pe şoldul meu. Nu trebuie să ne despärtim. 
Câinele precis se află în spatele nostru. 

Dan privi peste umăr. Simtea pielea umedă a Anitei 
sub țesătura uşoară a rochiei. Totdeauna îi plăcuseră 
femeile durdulii. 

Ajunşi sus, mexicana împinse uşa care nu avea 
broască, doar un zăvor uşor de manevrat. 

— Uite, spuse ea trecând pragul. Aici ai toate 
uneltele. Maşină de tuns, seceră, greblă... În cealaltă 
încăpere este un pat, o masă, un reşou. Dacă vrei să ai 
apă, trebuie să racordezi chiuveta la unul dintre 
robinetele din grădină cu un furtun de stropit. Duşul 
funcţionează cu un rezervor din tablă, pe care trebuie 
să-l umpli singur. Mendoza a lipit o grămadă de poze 
porcoase pe pereţi, le scoţi dacă ai un pic de onoare, eu 
nu mă ating de ele. Am pus săpun, cearşafuri curate, 
cafea măcinată, bere fără alcool şi chili într-o cratiţă, ca 
să ai o gustare. 

Baraca avea un miros de lemn cald destul de plăcut, 
ceea ce îi aminti lui Dan de podurile copilăriei sale. 
Gândi că i-ar fi plăcut să trăiască aici ca un grădinar 
adevărat. Cel puţin pentru o vreme. 


— Să mentii uneltele în stare bună, zise tânăra 
femeie, dându-se la o parte pentru ca Dan să poată intra 
în cameră. Domnului Adam nu-i place să se risipească 
materialele. De asemenea, va trebui să cureti piscina în 
fiecare dimineaţă, nimeni nu înoată în afară de câine, 
dar este o chestiune de poziţie socială. 

Dan dădu din cap. În momentul în care intra în 
cameră, ceva sări în faţa lui. O formă neagră care îl lovi 
în plin, în piept, şi îl făcu să-şi piardă echilibrul. Căzu pe 
spate, cu respiraţia tăiată, în timp ce Anita urla. 

— Dust! Nu! o auzi strigând. Prieten! Este prieten! 
Dust! Nu! 

Spaima care i se simţea în voce îl băgă în sperieti pe 
imitator. Sughita întruna, cu respiraţia tăiată, ca si cum 
i s-ar fi pus o bilă de lemn pe cutia toracică. Brusc, Anita 
se aruncă pe el, îi cuprinse gâtul cu braţele şi-l sărută 
pe gură. Fu cât pe-aci să-i strige că-l sufoca şi mai tare, 
dar, cu coada ochiului, zări câinele, cu botul încreţit, 
colții descoperiţi, adunându-se pe labele din spate 
pentru a sări din nou. 

— Prieten! îngăimă Anita. Este iubitul meu! Înţelegi? 
Iubitul meu, logodnicul meu. Mi novio... 

Stătea întinsă peste Dan, într-o poziţie ciudat de 
intimă, acoperindu-l cu trupul. Câinele ezita, învârtindu- 
se în jurul lor, ca şi cum ar fi încercat cel mai bun loc de 
unde să muşte. 

— Sărută-mă, sopti Anita, mângâie-mi umerii, 
repede. 

Dan se grăbi să asculte. Mexicana scotea gemete 
exagerate de satisfacţie pentru a face animalul să 
priceapă că toate acestea îi plăceau enorm. Animalul 
stătea în aşteptare, cu ochii atintiti. 

— Să ne aşezăm, murmură tânăra. Să ne ţinem de 
mână. Trebuie să ne amestecăm mirosurile. Freacä-ti 
nasul de al meu, este o mimică de prietenie pe care 
câinii o înţeleg. 

Dan făcu ce i se ordona. Fără spaima ce-i strângea 


stomacul, situaţia ar fi fost ridicolă. Acum distingea mai 
bine animalul. Era o corcitură. Un amestec de lup şi... 
cu ce, de fapt? Leu? Tigru bengalez? 

Avea blana galben-deschis, de culoarea prafului, şi 
un cap de şacal. Ar fi putut fi Anubis, zeul morţilor din 
mitologia egipteană. 

— Acum o să meargă, oftă Anita. Dumnezeule! A fost 
cât pe-aci să fac pe mine! 

— Era aici, se bâlbâi Dan. Drace, mă aştepta... 

— Ti-am zis că e smecher, făcu tânăra scuturându-şi 
rochia. Acum ridică-te încet. O să-ţi iau mâna într-a mea 
şi o s-o apropii de nasul lui. Nu face mişcări bruşte. 

Dan se lăsă pe mâna ei. Dust îşi încreţi botul, ca şi 
cum l-ar fi silit să respire un miros urât, apoi, dintr-o 
mişcare a pulpelor, sări din baracă. Îl auziră coborând în 
fugă pasarela şi scoaseră un suspin de uşurare. Anita 
luă o batistă din buzunar, o muie la robinet şi îşi şterse 
gura. 

— Să nu-ți intre tot felul de idei în cap pentru că te- 
am sărutat, mormăi ea, am făcut-o ca să-ţi salvez pielea. 
Era dezläntuit. Cred că ti-ar fi smuls capul. 

— Mulţumesc, bâigui Dan lăsându-se să cadă pe 
salteaua de paie. Cum de ştia că vom veni aici? 

Anita ridică din umeri, în timp ce se aranja. 

— Nu ştiu, evită ea. Este un animal mârşav, asta e 
sigur. Se povesteşte că este un erou, că a ajutat la 
arestarea a zeci de bandiți, dar mie nu-mi place. Este 
nebun, da. Să fii prudent când este prin preajmă. 

Ea inspiră de două ori, scotându-si sânii în evidenţă. 

— Hai, zise ea, gata. Vino, trebuie să te prezint 
doamnei. 

— Este simpatică? se interesă Dan, ai cărui genunchi 
rămăseseră moi. 

— Este o femeie tristă, făcu Anita cu un gest vag. Nu 
are copii, sigur îi lipsesc. Iar domnul nu este totdeauna 
foarte drăguţ cu ea. 

leşiră din cabană şi traversară peluza. Câinele 


dispăruse. Casa, în stil colonial mexican, evoca hacienda 
unui gobernador. Albă şi mare, avea multe curţi 
interioare, verande cu coloane. Opere de artă indiană - 
vase, măşti funerare, hieroglife sibilinice - decorau 
pereţii şi partea superioară a şemineelor, pe care nu ai 
niciodată ocazia să le aprinzi în California, decât de 
dragul decorului. Dorana fu de o răceală exemplară, 
foarte „mare doamnă primind un nou angajat”. Dan 
căută în zadar o licărire de complicitate. Dar femeia nu 
se apropie de el la mai mult de trei metri şi-i dictă 
ordinele, privind grădina prin lucarnă. Deşi el ştia că 
totul face parte din joc, simţea un fel de enervare. Avu 
chef să-i spună că noaptea trecută o tinuse sub el. 

Anita puse capăt întrevederii, trăgându-l într-o 
cămăruţă pentru a-i arăta locul unde va lua masa. 

— Trebuie să vii înainte de ora şase, spuse ea, dacă 
vrei să mănânci mâncare caldă. Eu la şase şi jumătate 
plec. Îţi voi lăsa câte ceva în frigider. 

— Nu dormi aici? 

— Nu, trebuie să-l iau pe băiatul meu de la grădiniţă. 
Şi apoi, n-aş reuşi să pun geană peste geană din cauza 
câinelui. 

Umplu două ceşti de cafea, împingând una spre Dan. 

— Nu trebuie să te laşi impresionat de aerele 
doamnei, murmură ea. Ei încearcă să păstreze 
aparențele, dar nu sunt bogaţi. Casa, mobilele, totul 
aparţine băncii. Este o locuinţă de serviciu. Chiar şi 
maşinile, Cadillacul si Pontiacul, sunt proprietatea 
Trade Ltd. Doar că trăiesc aici de atâta vreme, încât au 
uitat acest lucru. 

Dan scoase un mormăit vag, care însemna că puţin îi 
păsa. Se temea de momentul în care va pleca din 
bucătărie pentru a traversa grădina. Singur, de data 
aceasta. Anita îi ghici ezitările. 

— Ţine, spuse ea luând din cuier un sort. Este al 
meu, pune-ti-l; astfel vei avea mirosul meu pe tine. 
Câinii se încred mai mult în ceea ce simt decât în ceea 


ce le transmit ochii sau urechile. 

— Mulţumesc, făcu Dan, gândindu-se la cât de 
ridicol va arăta astfel împopoţonat. 

După ce termină cafeaua, se hotări să scoată nasul 
afară. Rămase un minut nemişcat pe peronul din piatră 
albă, scrutând peluzele şi tufişurile. Dust rămase 
invizibil, ca şi cum ar fi fost supus vreunui antrenament 
special de a se ascunde ochilor eventualilor duşmani. Cu 
sortul făcut ghem în mână, Dan porni pe alee. Trebuia 
să se instaleze şi să-şi înceapă munca. Se hotări să 
smulgă buruienile, asta va face impresie şi, cel puţin, nu 
va risca să comită vreo greşeală. Dorana îl asigurase că 
Adam nu era interesat de grădinărit, dar nu putea fi 
sigur că îşi cunoştea foarte bine soţul. 

Vreo jumătate de oră se ocupă cu transportul 
lucrurilor sale în cabană. Aşeză maşina de scris pe 
masă, cu o foaie albă în car. Apoi îşi „răspândi” operele, 
pentru ca acestea să fie la vedere, la o eventuală vizită. 
Făcu o stivă din culegerile de poezie lângă pat, 
introducând şi semne de carte confecţionate din hârtie. 
Crea un aspect de seriozitate. Mai rămânea să dea jos 
de pe pereţi fotografiile erotice prinse în piuneze de 
Mendoza. Nu se potriveau deloc cu imaginea unui poet 
hrănit cu orez şi tofu. Smulse clişeele, luate toate din 
reviste mexicane sexi, prezentând fete frumoase cu 
pielea măslinie şi trup durduliu. Sub pat, descoperi o 
grămadă de benzi desenate din Mexic. Aventurile 
plângăcioase si cam porcoase ale unei secretare 
drägute, decăzând încetul cu încetul pe scara socială. Se 
intitulau „Sclava destinului”. Se hotări să le păstreze 
pentru a-şi omori timpul. Verifică dacă singura fereastră 
se închidea bine, precum şi soliditatea obloanelor 
acesteia. Pentru a termina, studie pasarela detaşabilă cu 
ajutorul unei sfori, care izola astfel casa de restul 
grădinii. Când voiai să ieşi, era suficient să tragi de 
sfoară şi să fixezi scara în crestăturile special prevăzute. 
Mendoza trebuie să fi înghiţit multe, de ajunsese să 


inventeze un asemenea pod mobil. Toate acestea nu 
aveau în ele nimic liniştitor. 

Nu putea să rămână înţepenit în baracă tot restul 
după-amiezii, chiar dacă crăpa de frică la gândul de a se 
foi de colo-colo pe peluză. Făcându-şi curaj, se schimbă, 
îşi puse o pereche de blugi, tricoul cel mai uzat şi luă 
uneltele trebuincioase. 

Pentru a face impresie, începu să smulgă buruienile 
din jurul lămâilor. Nu lucrase niciodată cu adevărat într- 
o grădină, dar avea unele cunoştinţe elementare. Mai 
delicată se va dovedi folosirea îngrăşămintelor, în 
cabană găsindu-se îngrămădite vreo cincisprezece 
bidoane. Dacă se va înşela asupra destinaţiei lor, toată 
vegetaţia îşi va da obştescul sfârşit în patruzeci şi opt de 
ore. Îşi promise să buchisească notițele până în zori, 
dacă era nevoie. 

Ingenuncheat în iarbă, meşterea încetişor, aruncând 
ocheade dese peste umăr. Nu reuşea să scape de 
senzaţia de a fi observat. Era, desigur, afurisitul de 
câine. Dar oare unde se ascundea? 

Adam Smart îşi făcu apariţia în cursul după-amiezii. 
Venea de la o întâlnire cu o clientă sexagenară, care 
trăia în mijlocul unei duzini de pisici abisiniene. Era 
motivul pentru care nu putuse să-l ia cu el pe Dust. Dan 
îl auzi dând explicaţii cu o voce liniştită câinelui, apărut 
ca prin miracol din spatele unei statui, la auzul maşinii 
stăpânului. Bărbatul îi vorbea animalului ca şi cum s-ar 
fi adresat unei fiinţe omeneşti, fără a se prosti. S-ar fi zis 
că se adresa unui coleg de birou, pentru un raport de 
sinteză, şi această libertate de exprimare avea ceva 
tulburător. Traversând peluza, Smart povestea 
întrevederea în detaliu, câinele nefiind, fără îndoială, 
capabil să înţeleagă. Nevestei lui ar fi trebuit să-i 
relateze acest gen de lucruri, nu unui animal, ale cărui 
facultăţi de identificare vocală nu puteau depăşi 
cincizeci de cuvinte! 

Dan preferă să stea în banca lui. Aspectul lui Smart 


îl surprindea. După spusele Doranei, prezentându-l ca 
pe un fel de gigolo al plasamentelor bursiere, şi-l 
imaginase ca pe un băiat de pe plajă îmbătrânit. Un 
cover-boy cam efeminat şi stropit din abundență cu 
colonie. Nu era deloc aşa. 

Adam avea statura unui ghid de vânătoare din 
Kenya. Părea să iasă dintr-un roman al lui Hemingway şi 
aproape că te asteptai să-i vezi buzunarele umplute cu 
cartuşe pentru vânătoarea de rinoceri. li lipsea doar 
tradiționala pălărie Stetson cu panglică din piele de 
leopard. Era înalt şi solid, foarte puţin buhăit la cei 
cincizeci de ani ai săi şi cu mâini impresionante, excesiv 
de musculoase, ca şi cum şi-ar fi petrecut zilele 
distrugând mingi de tenis între degete, în stilul 
comediantilor de bâlci care se etalează la Venice Beach. 
Avea un gură frumoasă, pătrăţoasă, o mustață sură 
deasupra gurii cu buze de petrecăreţ. Inainte de război, 
ar fi putut deveni expert în rolurile de distinguished 
grey în filmele sentimentale englezeşti. Un fel de Clark 
Gable, mai puţin oboseala. 

La fel ca un actor, mişcările sale erau atent studiate. 
Nu s-ar fi comportat altfel sub ochiul camerei. Asta se 
ghicea după desele priviri pe care le arunca spre toate 
suprafeţele care îi puteau trimite propria reflectare. Dan 
îşi dădea seama cu atât mai bine, cu cât el însuşi fusese 
aşa într-o anumită perioadă. 

Smart dispäru în casă, câinele  urmându-l 
îndeaproape. O să vină oare să-l cunoască sau va 
rămâne indiferent la noul grădinar angajat de soţia lui? 

Dan era tensionat. Partida, deja începută, se dovedea 
mult mai complexă decât crezuse la început. Hotări să-şi 
continue munca. Soarele îi ardea obrajii şi se blestemă 
că nu se gândise să cumpere o pălărie. Timp de o oră, se 
concentră asupra lămâilor, curätindu-i, pulverizând pe 
frunze un insecticid oarecare, pentru a nu risca să le 
cadă frunzele. 

Căldura şi tensiunea nervoasă îi uscaseră gâtul. 


Hotări să meargă la cabană să bea. Anita nu-i vorbise 
oare de bere fără alcool? O fi caldă, dar nu mai conta. În 
momentul în care intra în cabană, zări silueta masivă a 
lui Adam Smart în cameră. Aplecat peste masă, el citea 
„poemele” angajatului său fără a-şi ascunde un surâs 
amuzat. Dan îşi reproşă faptul că nu-l văzuse intrând. 
Omul era aşadar tot atât de viclean ca şi câinele său? 

— Nu-mi place poezia, spuse Smart îndreptându-şi 
trupul. Totdeauna am crezut că este cam lacrimogenă. 
Este o chestie pentru femei, nu? Nu mă prea pricep, dar 
poeziile astea nu mi se par foarte „angajate”. Văzându-ţi 
calabalâcul, mi-a fost teamă că am dat peste un 
comunist. Un bătrân hipiot din Berkeley, pricepi genul? 
Tipul care, la cincizeci şi cinci de ani, îşi mai punctează 
conversaţia cu Hey! man şi Cool brother, cool... 

Dan nu răspunse. Vocea lui Smart îl surprinsese. Era 
ca un fel de mormăit care părea să ia naştere foarte jos, 
în străfundul pieptului. O voce de crooner, o voce cu 
aromă de ţigaretă, care accentua în mod bizar silabele 
finale, aşa cum fac francezii când încearcă să vorbească 
în engleză. Era probabil voit, studiat. O smecherie 
pentru a-şi da un aer „european”, să facă să se creadă 
că trăise la Paris multă vreme. Atât de multă vreme, 
încât să capete un accent de care nu mai putea scăpa. 

— Nu voiam să te jignesc, spuse Adam cu un suspin 
carnivor. Eu sunt un om direct. Trebuie să umblu cu 
prea multe subterfugii în meseria mea pentru a nu simţi 
nevoia să vorbesc pe şleau când sunt acasă. 

— Nicio problemă, făcu Dan cu vocea sa 
„vegetariană”. Imi place autenticul, sinceritatea. Nu 
sunt nici eu din cale-afară de politicos. Iubesc natura si 
tot ce iese din mâinile mele. Cred că am un contact 
foarte bun cu pământul. 

Smart îl asculta distrat. Fără a se sinchisi să ceară 
voie, începuse să răsfoiască culegerile adunate la capul 
patului. Surâsul îi rămăsese înţepenit sub mustata ca o 
perie. Dan se întrebă cum puteau femeile să suporte 


contactul acestei măturici sure când le săruta. Dar se 
putea ca Adam Smart să nu mai sărute pe nimeni? 

Smart răsfoia acum o carte de Gertrude Stein, pe 
care o lăsă să cadă aproape imediat pe salteaua de paie. 
Dan căuta din priviri câinele. Unde se ascundea oare? 
Aştepta fluieratul stăpânului pentru a sări pe fereastră? 

La ce înălţime era în stare să sară? Dumnezeule! Va 
trebui să închidă obloanele în fiecare noapte, chiar cu 
riscul de se înăbuşi în baraca lipsită de orice confort. 

— Eu nu sunt un pacifist, rosti surd Adam. Când 
eram tânăr, am ratat Vietnamul. Voiam să merg acolo, 
dar m-am trezit într-o garnizoană din Kentucky să 
administrez echipamentul unui căpitan care deturna o 
parte din provizii. Am rămas acolo până la sfârşit, 
muşcându-mi zăbala. Dar am mai rămas cu ceva. Cu un 
chef de a musca sau de a da şuturi în fund. Am fost tras 
pe sfoară, pricepi? Mi se datorează ceva şi aştept să fiu 
răsplătit. Necazul este că, odată cu anii, creşte şi 
dobânda. 

Dan reflectă că i se servea o tiradă recitată de o sută 
de ori. Smart păstra în mod sigur în mânecă tot atâtea 
versiuni din tinereţea sa pentru tot atâţia interlocutori. 
Era un şarlatan de primă clasă. Cineva care îi semăna. 

Dintr-odată, Adam ridică capul pentru a-l privi pe 
Dan drept în ochi. 

— Nu eşti prea bronzat pentru un grădinar, remarcă 
el, neutru. S-ar zice că viaţa în aer liber nu te ajută prea 
mult. 

Music-hallul îl obisnuise pe Dan să improvizeze. 

— Folosesc un ecran protector natural, făcut chiar 
de mine, rosti el. Soarele este bun pentru plante, dar nu 
şi pentru oameni, mai ales aici, unde este atât de 
puternic. Ştiţi, probabil, de numărul tot mai mare de 
cancere de piele datorate expunerii la soare? Incepe 
printr-o banală cheratoză actinică, apoi... 

— Mda, mormăi Smart. Aşa umblă vorba. Eu cred că 
este un zvon pus în circulaţie de negri şi mexicani, 


pentru a ne face să credem că ne sunt superiori. 

Incetă să mai zâmbească şi luă expresia unui om 
copleşit de plictiseală. 

— Sper că vei lucra mai bine decât netrebnicul ăla 
de Mendoza, zise el îndreptându-se spre uşă. Urina în 
piscină şi pe arbori, pentru a-i face să dea ortul popii. 
Era un obsedat al „măciucii”, aducea fete pe ascuns, 
noaptea. Îţi zic asta pentru a te pune în gardă. Mie, 
personal, îmi este indiferent, dar mirosul regulatului îl 
înnebuneşte pe Dust. Dacă îţi aduci aici o gagică, să nu 
te miri că-mi vei auzi câinele urlând a moarte sub 
ferestre sau că-ţi dărâmă uşa cu labele. Este un fost K9, 
un câine poliţist, ştii nu? A fost lăsat în cele mai 
ordinare bordeluri din L.A. pentru a-i surprinde pe 
dealeri în flagrant. A ajuns să asocieze mirosurile 
sexului cu violenţa şi asasinatul. De-ndată ce o pereche 
se aşează în pat, el crede că o să se omoare dintr-un 
minut în altul. Nu vreau să te oblig să trăieşti ca un 
călugăr, dar, pentru micile dumitale aventuri, ar fi mai 
bine să ţi le aranjezi în altă parte, nu aici, este mai 
prudent. 

Fără a mai aştepta răspuns, ieşi. Cinci minute mai 
târziu, Dan îl văzu cum îl chemă pe Dust în maşină şi 
dispăru în direcţia oraşului. 

„Al dracului nemernic”, nu putu să se împiedice să 
murmure. 

Profitând că era singur, încercă să imite vocea lui 
Smart, dar încercarea se dovedi a fi jalnică. Trebui să 
recunoască că omul îl impresionase, lucru care nu-i 
stătea în caracter. Se întreba dacă teama nu avea să 
atragă după sine un blocaj al facultăţilor sale de 
imitație. Murea de sete; pentru a bea, dădu drumul la 
apa din rezervor, dar avea gust de rugină. Berea fără 
alcool era caldă. Scufundă cutiile într-un lighean cu apă, 
în speranţa de a le răci puţin şi ieşi. 

Continuă să curețe grădina, să grebleze aleile şi 
adună porcăriile care pluteau la suprafaţa piscinei cu 


ajutorul unui minciog cu mâner lung. De mai multe ori 
zări silueta Doranei în spatele lucarnei, dar aceasta se 
retrăgea de fiecare dată când privea în direcţia ei. 

Căldura şi munca manuală îl epuizară şi, pe jumătate 
mort de oboseală, îşi făcu intrarea în bucătărie, spre ora 
şase. Anita trebăluia, pregătind sandvişuri. 

— Domnul mănâncă rareori acasă, explică ea. Are 
obligaţiile lui. Doamna se mulţumeşte cu brânză de 
regim şi vitamine. Americanii nu ştiu să profite de viaţă. 
La noi este un dicton: „Fericită la masă, fericită în pat”. 
Şi, cum a fost la muncă? 

Dan se aşeză, făcând grimase. Umerii şi şalele îl 
dureau de-i venea să urle. Se întrebă cum se va 
descurca a doua zi. Anita perora fără să mai aştepte 
vreun răspuns. Aşezase un tacâm în faţa lui şi îi umplea 
farfuria cu orez şi fasole neagră. Nu era prea dietetic, 
dar era foarte gustos. Păru să se bucure văzându-l cum 
se îndoapă fără mofturi. Vorbea în timp ce făcea treabă: 
despre băieţelul ei, Jesus, despre cartea verde, despre 
dorinţa ei de a deveni o adevărată americană, 
căsătorindu-se cu un WASP, alb sută la sută. Dan începu 
să se întrebe dacă ea nu încerca să-l seducă... sau, 
măcar, să-i propună o „asociere”, cum se practica din ce 
în ce mai mult. Incercä să-şi imagineze cum s-ar fi 
desfăşurat lucrurile cu ea. Ea era probabil lacomă, 
geloasă, focoasă la pat şi catolică ferventă. Goală, 
trebuie să fi fost plăcută de privit cu pântecele ei 
rotund, sânii de doică şi pulpele durdulii. Dan se gândi 
că destinul îi făcea, poate, cu ochiul pentru a-l readuce 
pe drumul cel drept, dacă lăsa baltă celălalt plan. Dacă 
ar accepta avansurile Anitei...? 

N-ar fi plăcut să se lase dezmierdat de această 
tânără bucălată şi fără complicaţii? Ce nevoie avea să 
flirteze cu cineva ca Dorana Smart, care emana de la o 
sută de metri neliniştea şi urzelile? 

— Câţi ani ai? îl întrebă Anita, confirmându-i 
bănuielile. 


— Treizeci şi şase, spuse Dan. 

— Nu pari a fi rău, remarcă mexicana. Mendoza era 
muy macho. Era prea ,cocos”, pricepi ce vreau să spun? 
Încerca tot timpul să mă ducă la cabană. Îmi arăta 
pozele alea scârboase, îmi spunea că pot să pozez în 
genul acela de reviste şi că mi-aş câştiga mult mai bine 
pâinea decât aici. Imi spunea că are combinaţii, că 
putea să mă prezinte unor oameni. 

— Am aruncat fotografiile, anunţă Dan. Ai făcut bine 
că nu l-ai ascultat. Lucrurile astea se sfârşesc totdeauna 
Tău. 

Continuă să mănânce sub privirile binevoitoare ale 
Anitei, căreia părea să-i facă plăcere să stea în picioare 
de cealaltă parte a mesei şi să-l servească. Îi umplea 
paharul, îi dădea la mână pâinea. El se lăsă servit. 

„Profită acum, îi şoptea vocea conştiinţei, când vei fi 
la pârnaie, va fi altă mâncare de peşte!” 

La şase jumătate seara, Anita spălă vasele şi plecă 
predicându-i o mie de recomandări. Dan o însoţi până la 
poartă. Mica maşină Camaro staționată în parcare era a 
ei. 

După ce ea plecă, ezită să profite de acel răgaz 
pentru a merge s-o vadă pe Dorana, gândindu-se că ar fi 
o greşeală. Adam Smart se afla, probabil, la pândă pe 
undeva pe dealuri, printre blocurile de stâncă, 
suspendate deasupra casei. Cu un binoclu în mână... 

Nu, nu trebuia s-o caute cu lumânarea. Se hotări să 
se întoarcă la cabană şi să se dichisească. Dacă Dorana 
voia să-i vorbească, n-avea decât să se deplaseze ea. 

Se puse pe treabă, cu muşchii care-l dureau, pentru 
a umple rezervorul duşului şi al chiuvetei, apoi închise 
uşa şi se dezbrăcă. Apa caldă îi merse la inimă. Dacă ar 
fi avut avantajele apei curente, ar fi rămas sub jet, cu 
ochii închişi, lăsându-şi oboseala să curgă odată cu apa 
şi jegul. 

Se uscă cu un prosop cam ponosit, dar foarte curat, 
pe care Anita i-l agätase în cui, la ieşirea din cabina de 


tablă. Se întinse gol pe pat, privind ţintă pătratul de cer 
prin fereastra strâmtă. Îşi reproşa că se afla acolo 
pentru altceva decât pentru simpla slujbă de grădinar. 
Oboseala îl făcea să vadă planurile Doranei drept 
himerice. Nu mai avea chef de nimic, numai să închidă 
ochii şi să doarmă somnul omului cinstit, cu palmele 
dureroase. 

Cerul se înroşea. Pereţii din scândură se colorau în 
mod curios în auriu. Mirosul de lemn cald şi de praf era 
plăcut. Se surprinse gândind că, dacă ar fi fost cu 
adevărat poet şi vegetarian, s-ar fi putut mulţumi cu 
această existenţă, dar el juca doar un rol... şi nu fusese 
niciodată în stare să scrie altceva decât scheciuri cu un 
umor îndoielnic. Scheciuri de care Adam Smart s-ar fi 
prăpădit de râs. 

Adormi fără a-şi da seama. Dorana nu veni să-l vadă. 

Se trezi în miez de noapte, pradă unei nelinişti de 
nestăpânit, cu certitudinea unui pericol absolut şi 
iminent. 

Când deschise ochii, camera era scufundată în 
întuneric şi îi luă ceva timp să înţeleagă că respiraţia 
gâfâitoare din urechi nu era a lui. Atunci văzu ochii 
câinelui, la picioarele patului, două mingi fosforescente 
suspendate în aer. Teroarea îl împiedică să facă vreo 
mişcare. Mai târziu, se gândi că tocmai această inertie îl 
salvase. Animalul nu se mişca. Ar fi putut fi împăiat, 
sculptat într-un bloc de cărbune. Il auzea doar cum 
respiră, în timp ce botul căscat emana un miros de 
carne. 

Dan, gol, cu braţele de-a lungul trupului, nu se 
simtise niciodată mai vulnerabil. Nu îndrăznea să 
schiteze nici cel mai mic gest, de teamă de a nu provoca 
vreo ripostă fulgerătoare din partea animalului. Se 


blestemä că uitase să desprindă pasarela, dar oboseala 
îl secerase brusc, nelăsându-i timp să se organizeze 
pentru noapte. 

Nu era greu să-şi închipuie ce se întâmplase după 
aceea: Adam Smart, întors acasă, lăsase câinele liber, 
iar acesta se grăbise să alerge la cabană, atras de 
mirosul străinului. Animalul nu trebuise decât să se 
catere pe pasarelă şi să ridice zăvorul cu botul pentru a 
intra în baracă. De câtă vreme era aici supraveghindu-l? 

Dan nu ştia ce să facă. Să-l strige? Să încerce să 
linguşească fiara? N-avea niciun chef să încerce aşa 
ceva. 

Rămase astfel timp de o oră, asudând pe saltea, 
neîndrăznind nici să-şi pună mâinile pe penisul expus. 
Auzise că tocmai la această parte anatomică se reped 
câinii să atace, pentru că ştiu că reprezintă cheia 
trupului masculin. Dust nu se clintea, se vedea că fusese 
dresat să aştepte la pândă ore în şir, fără a-şi mişca 
măcar un muşchi sau o ureche. 

Dan speră mai întâi că Adam îi va remarca absenţa şi 
se va lansa în căutarea lui, apoi îndoiala i se strecură în 
suflet: nu era oare chiar Adam Smart cel care îi 
ordonase câinelui să vină să-l bage în sperieti? 

Omului probabil că-i plăcea să se joace cu servitorii, 
să-i înspăimânte şi să-i tiranizeze. Dan începea să 
înţeleagă ce simţea Dorana pentru soţul ei, şi gândurile 
de renunțare la plan îl părăsiră. Dintr-odată, îi veni 
cheful de a-şi bate joc de Smart, de a se răzbuna, 
ridiculizându-l. La dracu’! Acum era sigur, va merge 
până la capăt! Va goli camera blindată de la Trade Ltd. 
şi-l va lăsa pe bunul domn Smart să se explice în faţa 
superiorilor săi! 

Deodată, animalul sări afară din încăpere, coborând 
în viteză pasarela. Se deplasa repede, fără a putea săi 
se prevadă mişcările. Spre deosebire de ceilalţi câini, el 
nu se trăda prin tremur muscular care să anticipeze 
acţiunea, nu: o secundă era ca o stâncă, iar în secunda 


urmätoare dispärea. 

Dan se ridică, împleticindu-se. Primul său reflex fu 
de a alerga la uşă pentru a desprinde pasarela, pe care 
o lăsă pe peluză cu ajutorul corzii, apoi închise uşa şi 
legă zăvorul cu un capăt de sfoară. Pentru a termina, 
trase obloanele şi le blocă. Era leoarcă de sudoare şi 
deschise robinetul pentru a se stropi cu apă. Ar fi avut 
nevoie de un pahar de alcool, dar Anita nu prevăzuse 
nimic în acest sens. 

Se aşeză pe salteaua din paie, pipăi pentru a aprinde 
lampa aşezată pe cutia de portocale, care îi servea drept 
măsuţă. Tremura şi îi cläntäneau dinţii, pradă unei 
puternice reacţii nervoase. Oare îi căzuse rău la stomac 
lui Smart? „Bancherul” alesese acest mijloc pentru a-l 
face să înţeleagă că nu trebuia să mai întârzie pe acolo? 

Se întinse pe pat, dar nu reuşi să închidă ochii 
înainte de ivirea zorilor. 

Se trezi tresărind înainte de a suna bătrânul ceas 
mecanic, ornat cu o efigie a lui Mickey Mouse. Se sculă 
şi începu să-şi pregătească cafeaua pe reşoul de ocazie. 
În timp ce se rădea, se puse pe cântat, scotocind în 
repertoriul bătrânului Sud. Totdeauna proceda astfel, 
atunci când voia să-şi dreagă coardele vocale. Cântecul 
îi permitea să le încălzească, să atingă un anumit grad 
de „elasticitate”. Se linişti constatând că avea chef de 
harţă. Teroarea superstiţioasă care îl chinuise în timpul 
nopţii se risipise. Făcu câteva încercări cu voce joasă. 
Nu se potrivea. Avea nevoie de un reportofon de bună 
calitate, capabil să ruleze o bandă magnetică cu o viteză 
de 18 cm pe secundă şi de un microfon pentru 
înregistrare. Dacă Dorana i-ar fi lăsat cel puţin timpul de 
a trece pe la el pe-acasă înainte de a părăsi Vegasul, n- 
ar fi avut decât să caute prin materialul personal. 

După ce bău cafeaua dintr-o sorbitură, cobori în 
grădină atent pe unde călcă, pentru că nu arareori se 
întâmpla să găsească scorpioni printre pietre. Cu totul 
întâmplător, avea în mână foarfeca de tăiat tufele. 


Adeseori îşi câstigase astfel existenţa în timpul 
adolescenţei şi spera să nu-şi fi ieşit din mână. In afară 
de asta, zgomotul foarfecelor îl calma. Se simţea mai 
puţin lipsit de apărare în cazul unui atac din partea lui 
Dust. 

„Numai să vină, îşi repeta el, îi tai capul înainte s- 
apuce să latre!” 

Dust, însă, nu se arătă, ca şi cum ar fi ghicit 
intenţiile adversarului său. Dan gândi că animalul ştia să 
recunoască, de aproape sau de departe, o armă. Câine 
poliţist, fusese crescut în acest scop şi ar fi destul de 
greu să-l ia prin surprindere. De-ndată ce aveai în mână 
un băț, el vedea o posibilitate de agresiune şi se 
pregătea în consecinţă. 

Dimineaţa trecu fără încurcături. La prânz, Dan 
merse la bucătărie să ia masa. Anita îi servi o tortilla cu 
ardei, biscuiţi din porumb şi guacamole, totul însoţit de 
eternele frijoles, acel piure din fasole roşie uşor călită în 
tigaie. Mâncarea era excelentă şi tânăra femeie făcea 
două feluri de cafea: una subţire, în stilul „gringos”, 
pentru stăpâni, alta „cubaneză”, foarte tare, pentru uzul 
ei personal. 

— De ce „cubaneză” şi nu „mexicană”? se interesă 
Dan. 

Anita pufni în râs. 

— Pentru că a noastră este şi mai proastă decât a 
voastră! se amuză ea. Este 50% năut! 

Norris  savură ceasca lui de cafea, copios 
suplimentată cu zahăr. 

— Câinele te-a mai supărat? îl interogă ea. 

Dan îi povesti nefericita întâmplare nocturnă, 
încercând să ia un ton glumet, dar Anita nu se amuză. 

— Ai făcut bine că nu te-ai mişcat, declară ea. Când 
se lasă noaptea, Dust înnebuneşte de-a binelea. Un 
adevărat lup în carne şi oase. Ştii că stăpânul îl duce la 
vânătoare de coioti? Intr-o bună zi, tot se va întâmpla o 
nenorocire. Nu înţeleg cum de nu l-a injectat până acum 


poliţia. Fără îndoială că i-a costat foarte mult si au vrut 
să recupereze cheltuiala vânzându-l. 

Părea preocupată şi răsucea cârpa în mâini. 

— Uneori mă gândesc că nu este un animal normal, 
pricepi, ci unul de laborator, un câine pe care au făcut 
experienţe. Este din cale-afară de inteligent. Nu i-or fi 
grefat un creier de om? Am văzut un film pe chestia asta 
la MTV, hon Fangs... 

— Nu putem merge atât de departe, dar, oricum, 
este tare parşiv. Cum se poartă când îi dai să mănânce? 

— Nu-l hrănesc eu, murmură Anita, ci domnul. Dust 
nu înghite decât din mâna stăpânului. Şi, dacă îi este 
prea foame, se pune pe vânat. Nu acceptă nimic de la 
necunoscuţi. N-o să-l vezi niciodată înghițind vreo 
chiftelutä găsită pe peluză sau ceva asemănător. De la 
poliţie a învăţat să nu se încreadă în nimic. Dacă moare 
de foame, pentru că domnul Adam întârzie la cină, sare 
gardul şi devorează vreo pisică dintr-o curte vecină. 
Familia Smart nu este prea bine văzută pe colină. 


Odată terminat dejunul, Dan se întoarse în parc să 
taie tufişurile, încercând să nu le dea aspectul de dinţi 
de ferăstrău care îl trădează pe grădinarul amator. Cum 
Adam Smart plecase la bancă însoţit de Dust, ziua trecu 
fără evenimente şi sfârşi prin a se destinde. Timp de 
câteva ore, lucră în mod mecanic, cu mintea goală, 
concentrat asupra liniei frunzelor şi zgomotului 
foarfecei. Neliniştea nu-şi făcu apariţia decât spre seară, 
când maşina lui Adam se prezentă la grilaj, iar câinele 
sări din maşină pe fereastra din spate, fără să mai 
aştepte ca stăpânul să-i deschidă portiera. Smart cobori 
şi el, aşezând pe iarbă o servietă diplomat şi îşi scoase 
cravata. Purta o cămaşă cu monogramă şi un pantalon 
bleumarin, croit dintr-un material foarte frumos. Era un 
bărbat plin de farmec, cu maxilare pătrate şi păr des, şi 
asta la o vârstă la care mulţi funcţionari superiori îşi văd 
burta revărsându-se peste pulpe de câte ori se aşează, 


iar chelia le luceşte în soare precum cästile Gărzii 
Naţionale, când au nefericirea de a surprinde reflexele 
soarelui într-o oglindă. 

In timp ce Dust colinda pe peluză, adulmecând prin 
iarbă, Smart se apropie de Dan. Nu părea grăbit să 
meargă să-şi salute nevasta. Respira încet. Avea 
aspectul unui instructor de marină la întoarcerea acasă. 
Un bărbat solid, periculos, căruia nu era indicat să-i 
cauţi nod în papură. 

— Ei bine? spuse el, arătând cu bărbia spre gardul 
viu, merge treaba? 

Dan se strădui să scoată câteva consideraţii tehnice 
pescuite din manualul de grădinărit natural. Buchisise 
din capitolul „fabricaţi-vă propriile insecticide” şi îşi 
propunea să-şi întreţină patronul despre virtuțile 
otrăvurilor minuţios elaborate din diverse coji. Nu-i 
trebui multă vreme pentru a se convinge că Smart nu-l 
asculta. Faptul nu era grav, era important să treacă 
drept un nătâng; unul dintre ecologiştii năstruşnici care 
militează pentru îngroparea mizeriilor, salvarea 
ţânţarilor şi interzicerea deodorantelor. 

Soţul Doranei se proptise la capătul grădinii, cu 
pumnii în buzunare, privind fix ceea ce vălul de smog 
lăsa să se mai zărească din oraş. 

— Väduve afurisite, mârâi el printre dinţi, ca şi cum 
ar fi continuat un monolog început pe traseu. Sunt 
acolo, grămadă, ca nişte vampiri. Ştiţi care este sportul 
naţional în California? Vânătoarea de soţi. Cel mai bun 
vânat este bărbatul de patruzeci şi cinci de ani, care a 
reuşit în viaţă, cvadragenarul aşezat, înstărit. Într-o 
bună zi se trezeşte de dimineaţă şi descoperă că 
deținerea ultimului model de maşină sport nu i se mai 
pare atât de important cum credea. Îşi dă seama că este 
sătul de aventuri, escorte şi call-girls şi vrea să-şi facă 
un cămin, să aibă un tânc, cât mai poate... Şi, atunci, 
nenorocitele îi sar la gât. Ele sunt conştiente că, cu 
puţin noroc, gagiul moare de un infarct în următorii 


cinci ani; iar ele se aleg cu tortul! Sunt sute care 
vânează acest gen de pradă. 

Părea că-şi rumegă ranchiuna. 

— Să nu te însori niciodată, bătrâne! îi aruncă el lui 
Dan. Toate au aşa ceva în cap, este mai presus de ele. 
Au nevoie de biştarii individului şi de jucăria tinerilor. 
Greu de împăcat amândouă lucrurile. Câteodată trebuie 
să mă abtin să nu le sucesc gâtul, aşa de mult mă 
dezgustă. 

Ca şi cum s-ar fi uşurat cu anatema pe care o 
aruncase, îi întoarse spatele şi dispăru în casă. 

Dan mai munci un timp, apoi se retrase în cazarma 
sa pentru a face un duş bine-meritat. Era hotărât să nu 
se mai lase surprins. Munca manuală îi dezmortea 
muşchii şi articulațiile, pregătindu-l oarecum pentru 
ceea ce putea să urmeze, dacă lucrurile ar fi luat o 
întorsătură proastă. Se lăsase prea mult luat de val în 
ultima vreme, se impunea un efort de voinţă pentru o 
revenire la normal. Încercă o plăcere reală să stea sub 
duşul cabinei rudimentare. Cabana îi plăcea din ce în ce 
mai mult. Puse la încălzit restul de chili, mâncă chiar din 
cratiţă cu ajutorul unei furculite strâmbe şi totul îi 
alunecă mai uşor pe gât cu două cutii de bere. Odată 
terminată gustarea, se întinse pe saltea pentru o scurtă 
siestă. De data aceasta, îşi luase precautia de a 
desprinde pasarela si se distră pe seama câinelui 
frustrat, care făcea ture între pilonii casei. Dust se 
enerva că nu putea să urce. Dan îl auzea cläntänind din 
dinţi, ca si cum ar alunga muşte. Multumit de sine, 
răsfoi benzile desenate ale lui Mendoza şi adormi după 
trei pagini, chiar în momentul în care tânăra secretară 
era pe punctul de a-şi pierde virginitatea pe biroul 
şefului contabil, el senior Cruz. 

Se trezi când se lăsase noaptea. 

După ce-şi dădu cu apă pe faţă, se aşeză în spatele 
ferestrei pentru a supraveghea grădina. Ceva îi spunea 
că Smart va încerca o ieşire în noaptea aceea, pentru a- 


şi destinde nervii. Se propti în bătrânul scaun şi îşi 
începu exerciţiile de flexibilizare a coardelor vocale. 
Lucra cu voce înceată, încerca să reproducă anumite 
expresii ale lui Adam, repetând aceleaşi cuvinte. 
Altădată, pentru a atinge perfecțiunea, i se întâmplase 
să repete o zi întreagă, aducându-şi iubitelele în pragul 
crizelor de nervi. Când începea aceste repetiţii 
pregătitoare, pierdea noţiunea timpului, de aceea 
rămase aşezat în aceeaşi poziţie când Adam Smart se 
fofilă afară din casă în compania câinelui. Era 
douăsprezece şi jumătate. Smart se îmbrăcase în negru 
din cap până în picioare. Îşi trăsese pe cap gluga unui 
sweat-shirt care nu-i lăsa la vedere decât faţa. Îşi pusese 
mănuşi şi tenişi negri. Dust tropăia pe lângă el, dar şi 
alura lui se schimbase. 

Avea acum aspectul unui lup pe punctul de a porni la 
atac. Cei doi complici se strecurară afară de pe 
proprietate şi dispărură pe drum, spre vârful colinei. 
Dan se întrebă ce intenţii aveau. Să vâneze coioti? Să se 
ia de pisicile şi câinii de pe proprietăţile înconjurătoare? 
Era o lovitură care putea să le aducă o salvă de gloanţe 
în spinare. Toate vilele erau apărate de sisteme de 
protecţie electronice... Smart găsise oare mijlocul de a 
evita fasciculele radarelor sau de a trece peste 
acoperirea lor invizibilă? 

Ce plăcere experimenta în aceste tâlhării ridicole? 

Dan încercă să şi-l imagineze târându-se în praf, 
indicând dulăului unghiurile moarte pe unde putea să 
pătrundă. Pe ce se răzbuna? Pe aroganta vecinilor săi? 
Pe bogăţia lor? 

Risca mult pentru nimic, deoarece gărzile puteau să 
dea peste el în orice moment şi să deschidă focul fără 
somaţie. Dar, poate că spera în mod confuz o asemenea 
confruntare care i-ar fi permis să-şi asmuţă fiara 
împotriva poliţiştilor privaţi? 

Dorana avea dreptate: Adam chiar era ticnit. 

Cu muşchii incordati, Dan rămase la pândă, ciulind 


urechea la zgomotele nopţii. După un moment, i se päru 
că aude tipätul disperat al unui animal căzut în capcană. 
Un geamăt repede stins, apoi se aprinseră lumini 
undeva pe coastă şi i se păru că aude ecoul unei 
împuşcături surde. Se surprinse sperând ca Smart să fi 
fost doborât, astfel încât toată şmecheria să cadă... 

Nu avu această satisfacţie. O jumătate de oră mai 
târziu, Dust şi complicele său reveniră în grădină. Adam 
părea sufocat, iar veşmintele de camuflaj erau pline de 
praf. Îi trebui lui Dan câteva secunde pentru a înţelege 
că leşul atârnând între maxilarele câinelui aparţinea 
unei pisici de angora, cu blana înroşită de sânge. O 
pisică mare, de concurs, căruia Dust îi frânsese coloana 
vertebrală şi pe care o aducea ca pe un trofeu. 

Ajuns în mijlocul peluzei, Smart îngenunche pentru a 
mângâia câinele. Îi trecea mâna peste cap şi şale, 
bătându-l uşor cu palma pentru a-l face să înţeleagă că 
se purtase bine. Scena dură un minut sau două, apoi 
bancherul se ridică, şopti ceva şi intră în casă. 

Dust rămase aşezat pe iarbă, cu pisica moartă între 
labe. Ca şi cum ar fi ghicit prezenţa lui Dan, privea 
deseori în direcţia barăcii. Apoi, apucă din nou micul leş 
între dinţi şi îl trase în spatele soclului unei statui, 
pentru a-l îngropa. 

De data aceasta, Dan trase obloanele şi se întinse pe 
pat. În ce casă de nebuni intrase?! 


A doua zi la prânz, o întrebă pe Anita dacă avea ştire 
despre evenimentele de peste noapte, deoarece ştia că 
angajaţii caselor din vecinătate se sunau unii pe ceilalţi 
pentru a se ţine la curent cu bârfele de pe colină. 

— Nu-mi spune nimic! făcu ea cu un aer înţepat. Am 
fost beştelită toată dimineaţa din cauza asta. Se pare că 
pisica familiei Doherty a dispărut. Un animal de 
concurs, care a luat toate premiile imaginabile. 
Bineînţeles că pe noi ne bănuiesc! 

— Dulăul o fi dat vreo raită? făcu Dan servindu-se cu 


o ceaşcă de cafea. 

— O raită? Cred că glumeşti! Am găsit pete de sânge 
pe marginea piscinei. Este încă o faptă a „ştii tu cui”. 
Într-o zi, politaii vor veni aici cu sonde cu metan, ca în 
Corpses’ Squad, vor răscoli toată grădina şi vor 
descoperi leşurile tuturor lighioanelor pe care Dust le-a 
îngropat sub peluză. Pământ mult nu e, aşa că n-o să 
obosească să sape. 

— Crezi că... leşurile sunt aici? 

— Bineînţeles. Doar dacă nu le haleşte în loc de 
gustare de după-amiază. 

— Dar cum procedează? Sunt o groază de radare, 
acoperire cu infraroşii, nu-i aşa? 

— Da, dar sunt reglate în aşa fel încât să circule 
animalele de casă fără a declanşa alarma. În acest caz, 
este uşor să le atragi în afara proprietăţii până în locul 
în care Dust le aşteaptă pentru a le sări la beregată. 

— Vrei să spui că domnul Smart este cel care face 
asta? 

Anita se agită, tulburată. 

— În mod sigur, murmură ea. Dar nu trebuie să 
vorbeşti despre asta. Cred că ar trebui să consulte un 
medic. La vârsta lui, nu mai are dreptul să facă 
asemenea farse. 

În zilele următoare, Dan încercă să-l facă să 
vorbească pe Smart şi, mai ales, să pronunţe fără să ştie 
cuvintele din fraza-cheie, care declanşau deschiderea 
uşii camerei blindate, dar bancherul se dovedi taciturn, 
făcând confidente doar câinelui său. Dan era silit să 
ciulească urechea la ,conversatia” celor doi complici. În 
ritmul ăsta, nu va fi gata niciodată. li trebuia un 
reportofon, pentru a-şi înregistra modelul şi pentru a 
face exerciţii. Dust nu se mai apropia de el, dar îl 
supraveghea de la distanţă. Câteodată, în timp ce tăia o 
tufă, Dan îl descoperea în spatele lui, tăcut. In 
aşteptare. Dacă imitatorul punea mâna pe o unealtă cu 
tăiş, în ochii namilei se aprindea o luminiţă, ca şi cum ar 


fi gândit: „Hai încearcă! Încearcă numai, să ne disträm 
puţin!” 

Şi Dan se grăbea să adopte o atitudine pacifică în 
aşteptarea unei întâlniri viitoare. 


De când Dan Norris se instalase în cabana 
grădinarului, Dorana se prefăcea că pictează pentru a-şi 
ascunde nervozitatea. La început, îi fusese teamă ca 
imitatorul să nu facă vreo gafă, în lipsa unei aprecieri 
realiste a situaţiei, dar acesta ştiuse să evite neplăcerile. 
Apoi, ea tremurase de frică la gândul ca härtuielile 
câinelui să nu-l înspăimânte şi să-i provoace plecarea 
înainte de vreme. Dar, slavă Domnului! nimic din toate 
acestea nu se întâmplase. Anita îl pusese la curent cu 
agresiunea a cărei victimă fusese „grădinarul”, şi acest 
lucru, în mod curios, o liniştise. Norris avea, aşadar, mai 
mult sânge rece decât îşi închipuise, şi era un lucru de 
bun augur pentru cele ce vor urma. 

Ea picta. Picta în mod automat, fără a fi atentă la 
figurile schitate de degetele ei. Această activitate avea 
cel puţin meritul de a justifica tensiunea şi nervozitatea 
ce i se citeau pe faţă. Mâzgălise o pânză imensă, 
acoperind-o cu alb de zinc şi fulgere cu galben de 
cadmiu. Când se întreba asupra semnificației acelei ceti, 
vedea un apartament mare, imaculat, străbătut de 
razele soarelui. O siluetă subţirică se desena la orizontul 
unei sufragerii, ca deşertul Mojave, cea a unei fetiţe 
mergând cu braţele întinse. 

Dorana rămânea adeseori cu pensula în aer, 
întrebându-se care ar putea fi prenumele acelei copile, 
al cărei chip nu se vedea încă, dar se bănuia că ar fi 
surâzător. Doris? Anna? Uneori, nu mai îndrăznea să 
atingă tabloul de frică să nu strice conturul acestei fiinţe 
mici, pe care doar ea o distingea. 

Adam nu era nici el într-o perioadă bună, deoarece 
Dick Weston îl trimisese din nou să ia cu asalt văduvele 
din Malibu şi din San Diego. Foarte tensionat, ieşea 


adeseori noaptea în tovărăşia lui Dust, pentru a se 
strecura, fără îndoială, în grădinile învecinate. 
Începuseră să se şuşotească tot felul de lucruri prin 
împrejurimi şi nu era exclus ca într-o bună zi să cadă în 
vreo capcană întinsă dinadins. Ce s-ar întâmpla dacă ar 
fi rănit... sau chiar arestat? Dorana ştia prea bine: Dick 
Weston ar proceda imediat la modificarea procedurilor 
de deschidere a camerei blindate şi tot planul s-ar 
prăbuşi. 

Ea turba doar la gândul că viitorul ei depindea de 
capriciile unui ticnit, unui prădător de doi bani, care se 
distra härtuind locuitorii din Hills având drept complice 
propriul câine. Câte pisici premiate, yorkshire, 
chihuahua, asasinaseră deja împreună? Pe cine sau pe 
ce se răzbuna Adam? Pentru salariul său mediocru, care 
niciodată nu-i va permite să cumpere o proprietate atât 
de frumoasă ca a vecinilor săi? Pe bätrânetea care se 
instala deja în trupul său cu fiecare zi care trecea? 

Într-o seară, îl văzu scoțând vechiul său rucsac 
Gladstone din dulap şi înţelese că, în sfârşit, va pleca în 
Mexic. 

— Pleci? se interesă ea pe un ton neutru. 

— Mda, mormăi el. O să iau Cadillacul şi ţie îţi las 
Pontiacul. l-am cerut lui Dick un concediu de o 
săptămână. Nu mai suport babele pe care mă sileşte să 
le întâlnesc, toţi acei vampiri care îmi pipăie mâinile, 
aruncându-mi priviri piezişe. 

— Asta pentru că eşti frumos. 

— Nu, pentru că îşi închipuie că, dacă se culcă cu 
mine, mă vor face să le imbogätesc şi mai mult. Numai 
paraii le excită. Dolarii le plătesc operaţiile chirurgicale 
estetice. Sunt cusute şi răscusute peste tot, îşi schimbă 
nasul la trei luni şi sânii în fiecare an. Câteodată am 
impresia că mă aflu într-un afurisit de film SF. 

— Eşti răutăcios. 

— Jar tu, proastă. 

Căută în şifonier, scoțând costume din țesătură 


colonială. De-ndată ce se agita, sudoarea îi uda fruntea 
şi respira pe nas. Imaginea de bărbat frumos se 
estompa. În modul în care se sprijinea de tocul uşii, de 
fiecare dată când se îndrepta de spate prea repede, ea 
ghicea că un văl negru îi acoperea ochii. Chiar dacă îl 
ura, acel indiciu de slăbiciune trezea în ea un val de 
compasiune. Inima femeilor nu este niciodată destul de 
dură. Acest lucru îi amintea un cântec din adolescenţa 
sa, „Women's heart is not so hard”. Cine cânta asta? 

— Vrei să merg cu tine? întrebă Dorana cu o voce 
suferindă. 

Ştia că el va spune nu, dar oricum îi era teamă de 
răspuns. 

— În niciun caz, mârâi Adam. Ca să te aud 
plângându-te de țânțari şi de căldură douăzeci şi patru 
de ore din douăzeci şi patru! Este o ţară în care trebuie 
să fii sănătos şi să nu-ţi pese de confort! Tu, de fiecare 
dată când comanzi un pahar, îl scrutezi până în fund, 
strâmbând din nas, ca şi cum ai putea să vezi înotând 
microbii. 

— Şi ce dacă? protestă ea de formă, în tequila bagă 
şi viermi! 

Adam înălţă din umeri. Aguardiente con gusano nu-l 
speriase niciodată. 

— Ce-au zis cei de la bancă? îndrăzni ea, în sfârşit, 
să întrebe. 

— Weston face mutre, rânji Adam, pentru că nu-i 
place să mă îndepărtez de bancă atunci când seifurile 
sunt pline. Bineînţeles, dacă m-aş trezi cu un cuţit în 
spate într-un bar dubios din Tijuana, ar fi în mare belea. 
Biştarii ar fi blocaţi acolo până când şi-ar face el însuşi 
apariţia să deschidă uşa prin procedura de urgenţă şi îi 
e groază de acest gen de responsabilităţi. 

— Chiar vor fi bani sau îţi spune aşa ca să te facă să 
simţi că el este şeful? 

— Bineînţeles că vor fi bani! strigă Smart. Două 
milioane de dolari în bani numerar, plata pentru toţi 


braceros care adună pepenii de-a lungul frontierei si 
pentru băieţii din Valea Napa. Asta reprezintă o armată 
dată naibii. 

Cobori vocea şi adăugă cu oarecare lehamite: 

— Sunt aproape sigur că cei care culeg pepenii şi 
strugurii servesc de acoperire. De fapt, sunt bani de 
spălat. Weston nu vrea să mărturisească, dar în acest fel 
astupă găurile făcute de proiectul ratat Redondo Beach. 

Dorana se mulţumi să mormăie masinal. Lui Adam îi 
plăcea la nebunie să exagereze, era în firea lui. Cu el, 
totul devenea „special”. În afara normalului. Instalarea 
unei sucursale nipone pe Sunset lua aspectul unui 
complot al Extremei Drepte samurai împotriva Statelor 
Unite. li plăcea să lase să se creadă că el cunoaşte toate 
dedesubturile cărţilor, că este mână în mână cu agenţii 
CIA sau că are succes la prototipuri experimentale mai 
mult sau mai puţin misterioase, etala brichete, stilouri, 
ale căror puteri revoluţionare nu existau, cel mai 
adesea, decât în imaginaţia lui. Dorana făcea pe naiva şi 
se prefăcea extaziată. Imediat, el continua să inventeze, 
frizând mitomania. In afară de aceste ieşiri 
fantasmagorice, vorbea puţin. 

— Când pleci? făcu tânăra femeie, puţin preocupată 
de data aceasta de a-l lăsa să se angreneze într-unul din 
obişnuitele sale deliruri. Ar trebui să-mi spui când pleci 
şi când te întorci. Nu-mi place să rămân aici singură, ştii 
foarte bine. Aş profita să invit o prietenă. 

Ea îşi făcu calculul că va avea la dispoziţie o 
săptămână ca să pregătească acţiunea. Spera că Dan 
făcuse progrese serioase în imitație. Era conştientă că el 
avusese puţine conversații cu Adam şi că acest lucru 
putea să-i pună piedici în munca de reconstituire. 

— Ar trebui să-i spui un cuvânt de încurajare 
grădinarului, spuse ea pe un ton care spera să pară 
distrat. Face eforturi serioase şi nu-l plătim cine ştie ce. 

— Hipiotul ăla? mormăi Adam, studiindu-şi cizmele. 
Are un aer mai degrabă ramolit. Scrie poeme de gagici. 


Mă întreb dacă n-o fi poponar. 

— Cel puţin o va lăsa pe Anita în pace, obiectă 
Dorana. Aminteste-ti de problemele pe care le-am avut 
cu Mendoza. Doamne! Ajunsese s-o convingă să facă 
fotografii porcoase pentru o revistă specializată! 

Adam pufni în râs. Dorana părăsi încăperea, 
deoarece sudoarea îi curgea pe şale şi se temea să nu se 
trădeze. Nu era o bună comediană, ştia acest lucru din 
colegiu. Pe hol, îi veni ameţeală şi trebui să se sprijine 
de zid. Adam continuă să golească şifonierul, în 
căutarea echipamentului pentru încăierări, pe care îl lua 
la fiecare escapadă. Dorana ura Mexicul. În Mexic, în 
timpul Sărbătorii Morților, în brutării se găsesc cranii 
făcute din zahăr şi prăjituri în formă de coşciug. Ea 
vedea în acest lucru o provocare periculoasă. O 
prevestire de rău augur. 

Cu respiraţia tăiată, se cocoţă în minusculul atelier 
pe care îl ocupa la ultimul etaj al casei. Îşi sprijini 
fruntea de lucarnă, privindu-l pe Daniel Norris care se 
lupta cu gardurile vii, pentru a păstra aparențele. Va 
trebui să-l anunţe că termenul scadent se apropia cu 
paşi repezi. Va trebui să se hotărască, de asemenea, să-i 
spună adevărul... 

Tot adevărul. 

Miji ochii pentru a distinge mai bine mâinile 
imitatorului. I se părură a fi palide şi micute în 
comparaţie cu ale lui Adam. Ea adorase mâinile lui 
Adam. Mai mult decât faţa, mai mult decât ţinuta sau 
vocea. Era ceva ironic în cotitura pe care o luase 
destinul. Adam îi ceruse mâna... şi se căsătoriseră, şi 
acum era rândul ei de a i-o cere pe-a lui. Pentru a pleca. 

Se înfioră. Când se întoarse, îşi dădu seama că soţul 
o privea din pragul uşii. Femeia se rugă cerului să nu se 
facă la fel de albă precum pânzele noi care aglomerau 
atelierul. 

Adam înaintă, cu veşnicul lui surâs în colţul mustätii. 
Ea îşi dădu seama că se uita la tabloul la care „lucrase” 


în ultimele trei zile. Cel al vastului apartament înecat în 
soare şi al fetiţei cu braţele întinse. 

— Ce e cu mâzgăleala asta? făcu el înălţând din 
sprâncene. Dumnezeule, dacă o să continui în felul ăsta, 
n-o să vinzi niciodată nimic, biata mea fată! Nu poţi să 
faci nimic care să aibă figură umană? Când mă gândesc 
la toate cursurile pe care le-ai urmat. La început 
credeam că vei picta nuduri, eram gata să-ţi plătesc 
modele, măcar mi-aş fi clătit ochii în timpul şedinţelor 
de pozat. Dar aşa ceva... Cu ce seamănă? 

„Cu spaima mea, fu gata să-i răspundă Dorana. Şi cu 
mutra pe care o s-o faci când vei descoperi că am golit 
seifurile băncii!” 


Sosi, în sfârşit, ziua liberă a Anitei, cea în care îşi lua 
copilul de la grădiniţă şi i se dedica lui. Dan aştepta 
acest moment cu nerăbdare. Ştia într-adevăr că, odată 
plecat Adam Smart la bancă, însoţit de câine, Dorana va 
fi singură acasă. Va trebui, aşadar, să profite de acest 
scurt răgaz pentru a-i vorbi. Căldura, izolarea şi 
tensiunea nervoasă îl arunca într-o stare de hiper- 
receptivitate, care creştea la cel mai mic zgomot şi făcea 
ca lumina zilei să i se pară insuportabilă. Făcu pe mortul 
până ce maşina lui Smart dispăru într-un nor de praf şi 
se auzi clănţănitul surd al sistemului de închidere a 
grilajului. Atunci ieşi din cabană pentru a traversa 
peluza în direcţia casei. Căldura îi tăie respiraţia, 
liniştea i se păru „gâfâitoare”, ca într-un roman de două 
parale. Avu deodată impresia că toţi locuitorii din 
vecinătate îşi ţineau respiraţia pentru a-l spiona cu 
binoclul şi că zeci de ochi erau atintiti asupra grădinii 
familiei Smart. 

Se îndreptă, totuşi, spre vilă, în ciuda semnelor de 
spaimă pe care i le adresa Dorana din partea cealaltă a 
lucarnei. Înţelese că îi ordona să facă cale-ntoarsă, dar 
nici nu se punea problema. Se săturase să facă pe 
imbecilul şi să fiarbă în suc propriu în cabana sa de 


scânduri. 

Intră în casă. Dorana îi ieşi în întâmpinare, foarte 
palidă, înfăşurată într-un fel de halat de baie de culoare 
galbenă. Avea picioarele goale, ochii măriţi de frică. Se 
lipi de zidul sufrageriei, acolo unde n-o putea vedea 
nimeni. 

— Eşti nebun! şuieră ea cu o voce înăbușită. Şterge-o 
imediat! Ti-am zis să nu încerci niciodată să-mi vorbeşti! 

— Lasă fandoselile, i-o tăie Dan, apucând-o de umeri. 
Nu mai este nimeni. Suntem singuri. 

Dorana se zbătu, dar părea fără vlagă, paralizată de 
spaimă. 

— Nu înţelegi, gemu ea. Poate fi o capcană... De 
unde ştii că Adam nu s-a oprit la mijlocul drumului 
pentru a-i da drumul lui Dust? Câinele este poate la 
grilaj, va intra în grădină fără ştirea noastră. Nu 
pricepi? Adam poate i-a ordonat să ne spioneze, îi stă în 
caracter! 

Dan simţi un duş rece, nu datorită spuselor Doranei, 
ci deoarece, pentru o secundă, se întrebă dacă ea nu era 
pe punctul de a înnebuni. Nu se putu abţine să n-o 
zgâltâie. Halatul se desfăcu. Pe dedesubt, purta un 
costum de baie negru, dintr-o singură piesă, fin ca o 
mătase. Frica îi ridicase vârfurile sânilor, iar mâinile îi 
erau îngheţate. N 

— Linişteşte-te, făcu Dan ceva mai blând. In ritmul 
ăsta, o să înnebuneşti. Adam este la bancă şi câinele îl 
însoţeşte. Nu ai de ce să te temi. Trebuie să-ţi vorbesc. 

— Nu aici, se bâlbâi Dorana. Dust îţi va simţi 
mirosul. Va şti imediat că ai fost aici. Îşi va petrece 
seara adulmecând mocheta, mobilele, tot ce ai atins, şi 
Adam va sfârşi prin a intra la bănuieli... Du-te la cabană. 
Voi veni eu la tine în zece minute. 

— Am nevoie de un reportofon cu baterii, spuse Dan, 
şi casete. O casetă goală şi alta cu muzică. Orice, doar 
ca să îmi acopăr urmele. Ai aşa ceva? 

Ea părea să nu asculte nimic din ce îi spunea. Cu 


mâinile întinse, îl împingea spre uşă. 

— Dacă ai un microfon, adu-mi-l, continuă Dan 
mergând cu spatele. 

Se trezi pe verandă înainte de a fi primit confirmarea 
din partea ei. Prost dispus, traversă grădina pentru a se 
întoarce la cabană. Starea de şubrezire nervoasă în care 
se afla Dorana îl îngrijora. Cât timp va mai rezista? 
Părea gata să treacă la mărturisiri complete la prima 
pereche de palme. 

Pradă neliniştii, intră în baracă după ce aruncase o 
privire panoramică înspre vilele învecinate. Nimeni nu 
se uita la ei; la ora aceea a după-amiezii, trândavele din 
Beverly Hills îşi făceau deja siesta în jurul piscinelor, 
uşor anesteziate de cele două-trei scotch-uri sorbite la 
masa de regim cu 200 de calorii, sub pretextul că 
alcoolul taie foamea şi nu conţine glucide susceptibile să 
genereze o supradoză ponderală. 

Era cald, vântul încetase. Smogul îşi îngroşa pâsla 
galbenă deasupra oraşului. În curând avea să inunde 
colina, înghiţind-o într-o ceaţă cu duhori de produse 
chimice. 

„O excelentă perdea de fum”, gândi Dan stăpânindu- 
şi cu greu nervii. Se temea ca Dorana să nu vină, dar ea 
ieşi totuşi din casă, cu o sacoşă sub braţ. Merse de-a 
lungul gardului viu pentru a nu traversa grădina pe 
teren descoperit şi se strecură printre stâlpii cabanei. 
Când ajunse în vârful pasarelei, respira repede şi nările 
îi palpitau. Dan închise uşa şi blocă zăvorul legându-l cu 
o sforicică. Dorana îl privi fără o vorbă, paralizată de un 
fel de amorţeală analoagă cu cea care pune stăpânire pe 
drogatii care „călătoresc”. În cele din urmă, îi întinse 
sacoşa care conţinea un reportofon şi un microfon de 
foarte bună calitate. 

— Este un cadou de la Adam, rosti ea maşinal. Mi l-a 
oferit când m-am înscris la atelierul de beletristică a 
UCLA. Pentru a-mi înregistra poemele. N-am scris decât 
două. Mai exact, două şi jumătate. Dar erau bune. 


Avea aerul unei adolescente gata să-şi apere jurnalul 
intim împotriva curiozităţii unui tată autoritar. Dar îi 
dădu înapoi sacoşa. Nişte casete se răsturnară pe masă. 
Muzică clasică. Chestii pentru pian, dar nu executate de 
Liberace. 

— Am nevoie să mă ascult, explică el. Nu pot lucra 
orbeşte. Ştii bine că-ţi faci o impresie falsă despre 
propria voce. 

— Imitaţiile... merg? îngăimă Dorana. 

— Nu ştiu, făcu Dan. Vocea soţului tău este 
imposibilă. In plus, nu prea vorbeşte. O să încerc să-l 
înregistrez cu magnetofonul fără ştirea sa. 

— Fii atent, şopti Dorana. Câinele va auzi zgomotul 
maşinii. Are o ureche foarte fină. 

— Ce pisăloagă! explodă Dan. M-am săturat să-mi tot 
vorbeşti de lighioana asta! 

Deodată simţi impulsul de a-i face rău, de a-şi 
descărca asupra ei tensiunea nervoasă care îl chinuia de 
la sosirea sa la familia Smart. Înainte ca să fi avut timp 
să-şi dea seama ce se întâmplă, îi trase halatul de pe ea 
şi costumul de baie, descoperind-o până la mijloc, fără a 
se preocupa că îi zgâriase sfârcul sânilor. Femeia scoase 
un strigăt înăbuşit, dar nu protestă, ca şi cum s-ar fi 
resemnat să fie pedepsită. Pasivitatea sa dezläntui furia 
bărbatului care o răsturnă pe pat, smulgându-i hainele 
de pe ea. O posedă într-un fel de confuzie mentală, în 
care se amestecau exaltarea şi frica. In timp ce se 
zbătea deasupra ei, nu încetă să se gândească la Dust, 
care putea să ţâşnească în spatele lui, să-i apuce ceafa 
între maxilare şi să-l omoare. Şi... dacă Dorana avea 
dreptate? Dacă, într-adevăr, era o capcană întinsă de 
Adam? Sfârşi prin a se prăbuşi cu respiraţia tăiată peste 
corpul umed al femeii, oferindu-i tabloul jalnic al tuturor 
masculilor în aceste momente de prăbuşire organică. 

Ea rămase o clipă nemişcată, apoi deschise ochii şi îi 
mângâie umerii. Căldura din interiorul cosmeliei era 
insuportabilă şi amândoi aveau impresia de a fi închişi în 


portbagajul unei maşini uitate în plin deşert, precum 
trişorii condamnaţi la o moarte lentă de mafioţi. Din 
nou, ruşinea puse stăpânire pe Dan şi se lasă să cadă pe 
o parte. Dorana se aşeză şi începu să şteargă cu halatul 
trupul ei şi al lui. Nu părea să-i poarte pică. 

— Este greu, făcu ea pe un ton de constatare. Nu 
trebuie să dăm frâu liber nervilor. Să nu ne gândim prea 
mult. Imaginaţia este cel mai periculos lucru. 

Îi atingea distrată pieptul şi pântecele, cu un surâs 
trist pe buze. Dan întinse mâna spre cutiile de bere fără 
alcool, îngrămădite într-un lighenaş la capul patului. 
Desfăcu două. Dorana bău cu stângăcie. Spuma îi curse 
între sâni, dar nu făcu niciun gest pentru a o şterge. 
Părea cufundată într-un vis. 

— Ştii, spuse ea. Nu sunt nebună. Să nu crezi asta. 
Dar nu trebuie să avem încredere în Adam. Nu are nimic 
dintr-un soţ binevoitor şi să nu-ţi imaginezi că ne-a lăsat 
singuri în cunoştinţă de cauză, pentru a se excita într-un 
mod pervers, nu. Eşti mai tânăr decât el şi asta te face 
în mod automat suspect în ochii lui. Dacă bănuieşte că 
eşti amantul meu, o să-l pună pe Dust să te muşte. Rău 
de tot. Şi îţi va fi atât de frică, că o vei lua la fugă 
mâncând pământul, fără a mai privi în urmă. Este 
adevărat că vorbesc mereu despre câine. Dar este 
adevărat şi că Dust reprezintă o armă în mâinile sale. 
Ştii ce face dragul meu soţ în anumite seri? Se îmbracă 
foarte elegant, ca un domn care vrea să arate că are 
bani, apoi merge în L.A., în South Central, în cartierul 
maghernitelor. Îşi opreşte maşina la marginea drumului, 
ridică capota pentru a simula o pană... şi aşteaptă. Mai 
înainte, însă, a coborât geamurile pentru ca Dust, 
ghemuit pe bancheta din spate, să poată sări la primul 
fluierat. Asteaptä să vină vagabonzii să-l atace. Cu alte 
cuvinte, el este momeala. In mahalale, asta este o 
înscenare care funcţionează foarte bine, niciodată nu 
trece multă vreme şi o rablă plină cu golani se opreşte 
în dreptul său. Îţi imaginezi ce urmează. 


Dan se ridică, sprijinindu-se în cot. 

— Vrei să spui că... pune câinele să-i devoreze? 
aruncă el la întâmplare. 

— Da, suspină Dorana. Lui Dust îi place. A fost 
dresat pentru asta. Era trimis ca acoperire pentru a 
apăra femeile folosite drept momeală, care aveau 
misiunea de a atrage sadicii pe străduţele din cartierele 
rău famate. Adam îl foloseşte şi el în acelaşi fel. Pleacă 
înainte, ţinând câinele la distanţă, la treizeci de metri în 
spate, ascuns între tomberoane. Se expune tipilor 
ascunşi pe străduţe. Câteodată chiar, face pe betivanul 
şi, când golanii încearcă să-l doboare pentru a-i fura 
portofelul, Dust îi prinde din zbor şi-i face bucățele. 

— Adam ţi-a povestit toate astea? 

— Da. 

— Nu ţi-a trecut prin cap că ar putea minţi ca să te 
impresioneze? 

Dorana înălţă din umeri. 

— Nu, rosti ea, simt că este adevărat. Minte pentru o 
grămadă de lucruri, are obiceiul de a exagera..., dar nu 
şi de data asta. Nu mai poate să mă reguleze, dar asta 
nu înseamnă că îi convine ca altul s-o facă în locul lui. 
Nu pentru că m-ar iubi, nu, ci pentru că asta l-ar face să 
se simtă şi mai bătrân. De aceea, nu trebuie să riscăm 
inutil. În câteva zile pleacă în Mexic şi va fi rândul tău să 
actionezi. Mai sunt lucruri de pus la punct, să-ţi mai dau 
alte amănunte. O s-o fac curând. Ne vom întâlni în L.A., 
într-un atelier vechi pe care l-am închiriat. 

Ea se ridică şi merse legănându-se până la lucarna 
cu obloanele întredeschise. Avea o graţie inconştientă 
care îi regiza toate atitudinile, ca şi cum cineva avea să 
o fotografieze acolo, dintr-o secundă în alta. De fiecare 
dată când se ridica, trupul îi devenea, de la vârfurile 
picioarelor şi până la bărbie, o linie perfectă, întinsă, din 
care s-ar fi putut face o statuie sau o figură pentru prora 
unui vas. 

Ascunsă în spatele obloanelor, supraveghea grilajul. 


Sudoarea îi curgea ca nişte perle fine pe sale. Dan ştia 
că aşteaptă câinele. Murea de frică, dar se străduia să 
disimuleze. El reflectă la curiosul amestec pe care îl 
oferea ea, de forţă rece şi de cădere nervoasă. 

În momentul în care Dan credea că avea să-i anunţe 
că era timpul să se despartă, ea rosti, cu o voce venită 
de departe: 

— Nu crezi că amândoi avem dreptul la a doua 
şansă? Eram cei mai buni în domeniul nostru, dar am 
fost eliminaţi amândoi... Eu am fost trădată de moda 
fetelor descărnate, a scheletelor ambulante. Dintr-o 
singură lovitură, adevăratele femei au devenit matroane, 
nu se mai vorbea decât de „pachetele de oase”. Am fost 
trasă pe sfoară. Este nedrept. 

Râse cu tristeţe. 

— Am încercat de o sută de ori să slăbesc, continuă 
ea. Am înghiţit medicamente hipertiroidiene cu pumnul. 
Asta mi-a distrus nervii. De atunci nu mai pot să dorm, 
inima îmi bate cu putere când mă întind în pat. Amo 
prietenă care a murit din cauză că a vrut să devină 
filiformă. A făcut o criză cardiacă la coafor. Era sub 
cască. Cum nu se plângea, nu i se mai dădea atenţie. 
După o vreme, s-a simţit miros de ars. Era părul ei care 
luase foc. Era deja moartă şi nimeni nu-şi dăduse seama. 
A trebuit să fie înmormântată cu o perucă. E caraghios 
când povestesti, fără îndoială. Nimeni nu stoarce lacrimi 
pentru o poveste ca asta, şi totuşi... 

Întinse braţul pentru a-şi uda palma sub robinet şi îşi 
răcori faţa, pieptul, lăsând apa să-i picure pe piele. 

— Adam, şopti ea, ar vrea să mă fac precum 
mexicanele. Cu fese mari, tâte mari. Ar vrea să mă vadă 
băgând în mine munţi de fasole roşie. De asta a angajat- 
o pe Anita. Ea nu ştie să gătească decât Tex-Mex. Ar 
dori să mă rotunjesc. Sunt cuvintele lui. 

— Poate că îi plac femeile plinute? pledă Dan. 

Dorana îl fulgeră cu privirea. 

— Dacă voia să mă rotunjesc, nu avea decât să-mi 


facă un copil, şuieră ea cu mânie. 

Ea îşi închise ochii, deschise gura ca pentru a trage 
în piept oxigenul de afară. 

— Nu, murmură ea. Nu-i plac femeile rotunde. Ar 
vrea să mă îngraş ca să mă distrugă, pentru ca niciun alt 
bărbat să nu mă mai dorească. Vrea să mă tragă în jos, 
în decăderea sa, odată cu el. Dacă nu mă mai poate 
folosi, atunci mai bine strică jucăria, asta-i filosofia lui. 
De aceea trebuie să scap de aici, înainte de a mă omori 
el. Sunt în pericol, Dan, nu exagerez deloc. Oricând se 
poate întâmpla să-şi pună câinele să mă execute, apoi va 
merge să plângă pe umărul politailor, pretinzând că nu 
putea prevedea un asemenea accident. 

Dan o asculta distrat. Era hipnotizat de profilul ei 
putin cam dur, de prinţesă egipteană, gâtul ei 
interminabil, gura ei - mai ales gura - cu buze groase şi 
triste. 

— Aveam amândoi talent, rosti ea visătoare. Dar ni s- 
a dărâmat visul. Noi doi facem parte din altă rasă şi am 
fost victimele invidiei celorlalţi. Ni se datorează 
despăgubiri. Nu simţi acelaşi lucru? Nu urli în 
străfundul sufletului? Pe mine acest lucru mă trezeşte 
noaptea, când, printr-un noroc, adorm. 

Bătea câmpii. El nu avea inima să o readucă cu 
picioarele pe pământ. 

— O a doua şansă nu ni se va oferi pe tavă, spuse ea 
cu un fel de furie reţinută. Trebuie să ne-o câştigăm. 

Se scutură, se aplecă să-şi ia halatul de pe jos. 

— Trebuie să plec, spuse ea. Câinele nu va întârzia 
să se întoarcă acasă. 

— Şi dacă l-am otrăvi? propuse Dan. Am pune-o pe 
seama vecinilor! Toţi cei care locuiesc pe colină îi vor 
capul! 

Ea ridică din umeri şi intră sub duş. 

— Nici să nu te gândeşti, zise ea din cabina de tablă. 
Nu s-ar atinge de otravă, ţi-am mai spus asta. 

Lăsă să curgă duşul mizerabil şi începu să se 


săpunească cu putere. 

— Trebuie să scap de mirosul tău, explică ea. Dust l- 
ar simţi pe mine. Ar fi un prăpăd, dacă ar veni să-mi 
miroasă pulpele pe sub masă şi Adam ar înţelege 
imediat. 

Făcu atâta spumă din calupul de săpun Ivory pe 
pântecele său, încât îi veni greu s-o şteargă. 

— Este bine aşa, remarcă ea. Câinii urăsc 
parfumurile artificiale, pentru că îi face să strănute. 
Asta o să-l ţină la distanţă. 

Se şterse cu halatul şi făcu ghem costumul de baie 
rupt. 

— Fii prudent, spuse ea îndreptându-se spre uşă. Nu 
este un joc. Adam este gelos, dar niciodată nu-i vor trece 
prin cap planurile noastre, este prea departe de micul 
lui univers personal. N-aş spune acelaşi lucru despre 
Dust. Acest animal are un al şaselea simţ când este 
vorba despre infracţiuni. Bucătăreasa precedentă fura 
bani din sertarul bucătăriei si Dust a „denunţat-o”. Intr- 
o bună zi, s-a repezit la ea pentru a-i smulge sortul. 
Tesätura s-a rupt şi am putut vedea bancnotele pe care 
le dosea în dublură. Ascunde bine caseta pe care îţi 
înregistrezi exerciţiile şi, când vei vorbi cu voce tare, 
verifică să nu fie câinele prin apropiere, ar putea 
recunoaşte vocea stăpânului şi să vină să vadă ce se 
unelteşte. Este destul de inteligent ca să ştie că stăpânul 
lui nu se poate afla în două locuri în acelaşi timp. 

După această ultimă atenţionare, se întoarse şi 
cobori pasarela. 

Dan fu tentat să o imite şi să meargă să facă un duş, 
dar femeia folosise toată apa din rezervor, iar el era 
enervat că se lăsa atras în atmosfera fantasmagorică 
întreţinută de Dorana. Era prea impresionabilă, obosită 
de viaţa de calvar pe care i-o făcea soţul şi nu trebuia să 
dea crezare în totalitate spuselor ei. 

Se mulţumi să se stropească în grabă la chiuvetă, îşi 
puse haine curate, apoi se întoarse pe saltea, pentru a 


ascunde petele de spermä de pe pânza de doc. Praful 
ridicat de această acţiune îl făcu să tuseascä, mai-mai 
să-şi dea sufletul. 

Pentru a-şi omori timpul îşi făcu o cafea, deşi nu 
avea nevoie să-şi mai accentueze nervozitatea. O bău cu 
mult zahăr, aşezat pe ultima treaptă a pasarelei. Era 
conştient că aştepta întoarcerea câinelui, dar nu voia să 
recunoască. Sfârşi prin a se trezi din lâncezeală; în loc 
să-şi piardă astfel timpul, mai bine exersa la imitații, 
întrucât acum avea un reportofon! Se ridică, curăţă 
ceaşca în chiuvetă şi îngenunche în faţa aparatului. 
Repetă două ore la rând, înregistrându-se şi ascultându- 
se pe rând. Când termină, şterse banda precaut şi făcu 
altă înregistrare proastă, în cursul căreia declamă unul 
dintre poemele sale amărâte. Dacă Adam Smart se 
hotăra să-i verifice ocupațiile, nu va da decât peste nişte 
versuri de râsul lumii. 

Zgomotul grilajului sub acţiunea telecomenzii îl făcu 
să tresară. Locuia de puţină vreme la familia Smart, dar 
ajunsese deja să urască sunetul batantului scrâşnind pe 
pietriş, aşa de mult îl asocia cu inevitabila intrare în 
scenă a lui Dust. 

Nervos, scoase caseta şi scrise cu stiloul pe etichetă: 

„Jason B. Coleman, Lecturi publice”. 

În momentul în care Dan apăru în pragul cabanei, 
Adam ieşi din maşină şi-l salută cu mâna. Părea epuizat 
şi posomorât. Aruncând vesta Armani pe spătarul unui 
scaun din grădină, merse să se întindă pe un şezlong de 
pe marginea piscinei, cu ochelarii de soare pe vârful 
nasului. Mai avu două tresăriri pentru a se debarasa de 
mocasini, apoi atipi în soarele acelui sfârşit de după- 
amiază. 

Dust se ivi din vehicul cu oarecare întârziere şi, 
imediat, Dan ghici că stătea la pândă. Adulmecase ceva 
neobişnuit, iar nările îi fremătau cu iritare. Îşi ridică de 
două-trei ori scăfârlia spre cabană şi începu să descrie 
cercuri pe peluză. Dan binecuvântă oboseala care îl 


därâmase pe bancher, împiedicându-l să vadă ce se 
petrecea în spatele său. Pentru a-şi face de lucru, luă 
pulverizatorul cu insecticid şi cobori să se ocupe de 
arbuştii de piper. Acţiona ca un somnambul, străduindu- 
se să nu cedeze tentatiei de a privi peste umăr. Auzea 
câinele cum râcâie pământul la picioarele stâlpilor. 
Drace! Adulmecase oare urma Doranei? După scârtâitul 
lemnului, Dan înţelese că animalul escalada treptele 
pasarelei. Ce căuta în casă? Avea să scotocească prin 
toate ungherele? Măcar de n-ar fi uitat Dorana ceva... o 
fâşie din costumul de baie, de exemplu. Jigodia era în 
stare să-l ia în bot şi să meargă să-l ducă stăpânului său. 
Smart ar recunoaşte pe dată țesătura aceea bizară, care 
semăna cu mătasea, dar era impermeabilă. Timp de un 
minut nu ştiu ce să facă. Să alerge spre casă şi să-l 
alunge pe Dust? Nu, era imposibil, fiara i-ar sări la 
beregată de-ndată ce ar face gestul de a-l alunga. Atunci 
ce să facă? S-o şteargă? Să se apropie de grilajul 
grădinii, să-l întredeschidă şi să fugă mâncând pământul 
fără a se mai uita în urmă? 

Dust se hotări, în sfârşit, să iasă din baracă. Era 
foarte prost dispus. Avea un aer furios şi respira pe nas. 
Din trei salturi cobori scara şi alergă cu paşi mărunți 
spre Dan. Acesta fu cât pe-aci să tipe de groază şi se 
blestemă că nu luase cu el foarfeca de grădină pentru a 
se apăra. Când se afla doar la un metru distanţă de el, 
câinele se întoarse, ridică laba şi urină pe picioarele lui. 

Dan simţi o asemenea uşurare că nu făcuse 
cunoştinţă cu dinţii fiarei pe beregata sa, încât primi 
acea manifestare de dispreţ cu un râs pitigäiat. Dust se 
îndepărtă în salturi şi dispăru în spatele unei statui. Dan 
rămase un moment înţepenit. Urina câinelui îi lipise 
pantalonul de picioare. Curând avea să pută, trebuia să 
se schimbe. 

Doar când trecu pragul barăcii avu conştiinţa 
dezastrului. Dust smulsese salteaua de pe somieră, 
târând-o în mijlocul încăperii. Acolo, metodic, o făcuse 


zdrente. 

„Stie, gândi imitatorul înfiorându-se. Dorana avea 
dreptate. A ghicit.” 

O spaimă ciudată, superstiţioasă îl cuprinse, şi 
primul reflex fu să alerge la lucarnă pentru a verifica 
dacă javra nu-i povestea totul stăpânului său. N-ar fi fost 
surprins să vadă animalul apucându-l pe Adam Smart de 
mânecă pentru a-l trage spre cabană. 

Cât timp i-ar trebui bancherului, la vederea saltelei 
făcută fâşii, să înţeleagă ce se întâmplase în cursul 
după-amiezii? Zece sau cincisprezece secunde? 

Încercând să nu intre în panică, Dan îngenunche 
pentru a strânge resturile saltelei într-un sac pentru 
gunoi de grădină, unde obişnuia să îngrămădească 
buruienile. Tremura retrospectiv, gândindu-se la ce s-ar 
fi putut întâmpla dacă Dust s-ar fi ivit cu două ore mai 
devreme, când mai era încă în pat cu Dorana. 

Făcu ordine cât putu mai bine şi îşi jură să nu se mai 
joace cu focul. Doamne! cât de mult greşise că n-o luase 
în serios pe Dorana. 


În noaptea aceea se baricadă pentru a se feri de 
orice neplăcere şi rămase multă vreme în alertă, cu un 
mâner de hârlet în mână. Sfârşi prin a adormi pe 
somiera desfundată, ale cărei arcuri îi intrau în coaste, 
frânt de oboseală. 

Un zgomot surd îl trezi în zori, ca şi cum ar fi fost 
lovit unul dintre stâlpii de susţinere ai cabanei. Năuc, cu 
parul în mână, merse să întredeschidă uşa. Dust se afla 
acolo jos. Târâse pe peluză leşul unui coiot cu beregata 
sfâşiată, un animal pe care îl vânase pe coline la 
adăpostul nopţii. 

În momentul în care Dan voia să strige „marş de- 
aici!”, răsună vocea lui Adam. 

— Îţi face o ofrandă, rânji bancherul. În mod normal, 
ar trebui să cobori să participi la festin împreună cu el. 
Imitatorul îşi înăbuşi o înjurătură. Chiar era o ofrandă? 


... sau mai degrabă un avertisment? 

Dorana dispäru pe furiş două zile mai târziu. Era 
periculos, dar nu mai putea amâna să nu dea un semn 
de viață. Ceilalți erau precis nerăbdători, mai ales Bebe 
Monk, pe care Doc’ abia mai putea să-l ţină în frâu. Ea 
tinea mult la Seth Brannigan, poreclit „Doctorul”, acel 
bătrânel fără vârstă cu aspectul mereu îngrijit al unui 
pensionar gata să urce în avionul de Miami. Ochelarii 
săi, părul rar, argintiu şi veşnicele sale noduri de papion 
inspirau încredere. Avea o ţinută încovoiată, cu mâinile 
ascunse cuminte în buzunare, ca şi cum s-ar fi temut să 
nu şi le rănească în vreun accident. Dacă ar zbura într-o 
zi în Miami - acest paradis al bătrânilor - ar putea trece 
fără greutate drept un medic pensionar. Un chirurg sau 
ginecolog. Doranei nu-i era frică de el, o amuza şi, 
uneori, îi stârnea compătimirea. Însă nu putea spune 
acelaşi lucru despre Bebe Monk. 


Părăsi colinele pentru a intra în inima oraşului, într- 
un cartier mizerabil, înghesuit de hangare şi prăvălii, 
unde totul se vindea în grabă: televizoare de ocazie, 
radiouri auto, aparate de climatizare înnegrite de praf... 
totul îngrămădit în maldăre instabile pe care nu era bine 
să le atingi. Avusese grijă să lase maşina în garaj şi 
folosise Pontiacul verde, achiziţionat la mâna a doua, pe 
care Adam i-l lăsa în folosinţă. 

De fiecare dată când venea aici, Dorana tremura la 
gândul că va fi agresată şi făcea tot posibilul pentru a se 
îmbrăca „sărăcăcios”, în blugi şi o banală vestă de 
bumbac, şi aceste precautii îl enervau pe Bebe Monk, 
care o prefera, fireşte, „burgheză”, în taior, ciorapi, 
portjartier şi pantofi cu tocuri înalte. Pentru a-l satisface 
- întrucât nu era bine să-l contrarieze -, ea lua tot acest 


arsenal într-o geantă de voiaj, pentru a se schimba 
înainte de „a intra în scenă”. 

Ea încuie maşina şi îi dădu zece dolari unui chinez 
gras, înarmat cu o bâtă de base-ball, pentru a avea grijă 
de maşină, promitându-i aceeaşi sumă la plecare. 

Bârlogul se afla la capătul traveei care despärtea 
grupurile de hangare aparţinând comercianților asiatici 
din L.A. Era un fost atelier în care altădată se înfăşurau 
cu mâna foile de tutun pentru confecţionarea tigärilor 
de lux. Mirosul de nicotină impregnase fiecare fibră a 
pereţilor din lemn, dar şi masa, şi grinzile. Era 
pretutindeni. Era savuros sau gretos, în funcţie de orele 
zilei. Zece femei cubaneze munciseră altădată acolo, în 
dogoarea construcţiei prost aerisite, dar Doc' Brannigan 
îi mărturisise Doranei că această imagine nu-i trezea 
nicio închipuire în minte. Frumoasele tutungerese 
înfăşurau rulourile de tutun pe pulpele goale, pe 
Carmen - nume popular - îl lăsau rece, deoarece 
cunoştea prea bine ravagiile nicotinei asupra pielii 
pentru a cădea în acest gen de fantasmagorii. De fiecare 
dată când i se evocau tutungeresele cu fustele suflecate, 
se gândea la Juanita, o fată de treizeci de ani, pe care 
contactul permanent cu foile de tutun o pricopsise cu un 
carcinom pe partea internă a pulpelor. Oamenii se 
gândeau oare la asta când îşi aprindeau o cobhiba, la 
sfârşitul unei mese copioase? 

Dorana urcă traveea şi rămase nemişcată în faţa 
batantului de lemn înnegrit. Locul nu era apărat de 
niciun sistem de alarmă şi broaştele nu aveau nimic 
deosebit, dar prezenţa lui Bebe Monk îi făcea să se 
răzgândească pe micii hoţi din cartier să-şi facă apariţia 
pe acolo. Dorana trase zăvorul batantului care scârţâi în 
balamale. Işi strânse pleoapele, aşteptând ca pupilele 
sale să se obişnuiască cu întunericul. Lumina zilei nu 
pătrundea decât printr-un panou din sticlă instalat pe 
acoperişul în pantă şi prin ferestre minuscule. Doc’ nu 
se ridică la apropierea sa, deoarece rotulele îi provocau 


o mare suferinţă şi îi era greu să stea în picioare. În 
ciuda căldurii înăbuşitoare dintre pereţi, era foarte 
corect îmbrăcat, în veşnicul său costum de cioclu. Era 
aşezat la masă, cu tot necesarul de mulaj răspândit în 
jurul lui, ca un fabricant de proteze dentare la lucru. 
Mâini de cauciuc fuseseră dispuse pe suporturi, ca la un 
curs de anatomie. Acestea aveau culorile stranii ale 
materialului din care fuseseră confecţionate: roz- 
bonbon, bleu, vernil. Când le observai cu atenţie, 
remarcai cu surprindere că erau realizate cu o mare 
fidelitate şi că erau reproduse majoritatea liniilor care 
figurează de obicei în căuşul unei palme umane. 

Bătrânelul le ştergea cu o pensulă, pentru a 
îndepărta particulele de la debavurare. Privi peste 
ochelari, o recunoscu pe Dorana şi zâmbi. 

— Mă întrebam dacă n-ai uitat de noi, draga mea 
copilă, spuse el. Eu am răbdarea vârstei mele, dar Bebe 
Monk nu are această virtute. Mi-a fost foarte greu să-l 
împiedic să iasă. Voia să se catere pe coline, să-ţi 
dibuiască casa şi să te „reguleze pe peluză în faţa 
tuturor”. lartă-mi vulgaritatea cuvintelor, dar nu fac 
decât să repet vorbele lui. Ştii foarte bine că nu am 
calităţile fizice necesare pentru a-l împiedica. 

— Ştiu, oftă Dorana. Dar nu am putut să mă descurc. 
Daniel Norris are unele dificultăţi în a imita vocea lui 
Adam. Toată săptămâna asta l-am simţit pe punctul de a 
renunţa la tot şi eşti conştient că nu putem face nimic 
fără el. 

Ea se aşeză. Căldura care domnea în atelier îi tăia 
respiraţia. Însă Doc’ Brannigan nu părea să sufere din 
această cauză. Nu transpira, şi gulerul cămăşii din 
bumbac tocit era închis până la ultimul nasture. Dorana 
numără mâinile de cauciuc din jurul ei. Erau opt. 

— Nu mai am latex, anunţă Doc’. Sunt suficiente 
mulaje? 

Puse pe masă mâna pe care tocmai o ştergea şi o 
împinse spre vizitatoare, cu palma întoarsă spre tavan. 


— Este convingătoare? 

Dorana se văzu obligată să atingă membrul artificial. 
Articulațiile, cutele pielii erau reproduse cu mare 
exactitate. Era o mână dreaptă. De altfel, toate 
protezele aliniate pe masă erau mâini drepte, mari, cu 
degetele pătrate, puternice. 

— Ar trebui să meargă, murmură ea. Ambaleaz-o în 
hârtie velină şi pune-o într-un cufăraş. Culoarea este 
mai realistă, celelalte au aspectul de a fi fost prelevate 
de pe cadavrele unor extratereştri. 

— Din cauza culorii latexului, se scuză Doc’. Ar 
trebui să le pictez, dar nu am ce-mi trebuie. Dacă 
cumperi un aerograf şi culori, o să mă pun pe treabă... 
îmi voi umple timpul. 

Îşi aşeză ochelarii care îi alunecau. 

— L-ai prevenit pe Norris? se interesă el. Ştie de noi? 

— Nu, mărturisi Dorana. Prefer să aştept să fie 
bine... agăţat. 

— Ti-e teamă să nu fie gelos? făcu bătrânul, 
încreţindu-şi fruntea. Nu avem nevoie de aşa ceva. Bebe 
Monk este şi aşa greu de ţinut în frâu. 

— O să meargă, se grăbi să afirme Dorana. Să 
spunem că este o muncă de... gestionare cam delicată, 
dar voi reuşi. În acest moment, lui Dan îi este frică mai 
ales de câine. 

— Tocmai, de-ndată ce va fi destul de „documentat” 
asupra soţului tău, ar putea locui aici, astfel că nu-l va 
mai vedea pe Dust. 

— Dar aici e Monk. Nu ştiu dacă vor putea să se 
suporte. 

Bătrânul ridică din umeri cu iritare. 

— Când se va da semnalul acţiunii, nimeni nu va 
avea timp să se gândească la aceste poveşti de pat, 
decretă el. Crede-mă, îţi spune asta un fost soldat. Ştii 
măcar când vom avea şansa de a încerca lovitura? 

— Da, Adam pleacă în Mexic peste o săptămână. 

Trecură încă o dată în revistă diferitele faze ale 


planului, pe care amândoi îl cunoşteau pe dinafară, dar 
să vorbească despre acesta le făcea bine. 

Când setea îi făcu să tacă, Dorana se ridică să aducă 
bere din vechiul frigider aşezat pe jos, la picioarele 
grinzii principale. Ea remarcă că era o marcă mediocră. 
Doc’ îi observă încruntarea. 

— Nu mai avem aproape nimic din banii pe care ni i- 
ai lăsat, rosti el. Monk are o poftă de mâncare de lup şi 
îşi petrece mult timp la cinema. 

— Nu mai am mare lucru în cont, mărturisi Dorana. 
S-a dus aproape totul pentru cumpărarea materialelor. 
Ştii foarte bine că eu nu dispun de nicio avere 
personală. 

— Ştiu, îngăimă bătrânul. Numai în filme tâlharii 
investesc enorm pentru pregătirea unui plan. In 
realitate, te descurci cu ce ai... şi aşa ajungi să fii prins. 

— Taci, şuieră Dorana. Am scotocit în fundul 
sertarelor, mi-am vândut bijuteriile. Nu e vina mea dacă 
nu valorau mare lucru! 

Băură în tăcere, aşezaţi la masă unul în faţa celuilalt. 
Mâinile de cauciuc păreau să le adreseze saluturi 
stranii, cărora nu binevoiau să le răspundă. 

Aşa cum se întâmpla totdeauna de la o vreme, Doc’ 
începu să pălăvrăgească. Era la vârsta aceea la care 
orice devine un pretext pentru a evoca trecutul: un 
zgomot, o savoare. De această dată, berea răsuflată îi 
amintea gustul „pişatului de măgar” care li se dădea să 
bea în armată în timpul războiului din Pacific. 

Şi începu să înşire nume fabuloase: Guadalcanal, 
Corregidor... 

Cu ochii pierduţi în ceata amintirilor, se revedea în 
junglă, la optsprezece ani, angajat voluntar, bâjbâind 
într-o ţinută militară îmbibată de ploaie. Cu un 
prezervativ pus pe vârful puştii pentru a evita ca ţeava 
să se umple cu apă şi sevă. Era o lume infernală, în care 
totul se oxida cu o viteză halucinantă, în care ciupercile 
îţi creşteau sub tălpile picioarelor. În ciuda anilor, 


păstra intactă impresia de umiditate permanentă, ca 
învelirea cu o pânză groasă, nezvântată. De acolo 
rămăsese cu un dezgust înverşunat pentru ploaie şi, de- 
ndată ce cădea cea mai mică picătură de ploaie, se izola 
între patru pereţi în aşteptarea întoarcerii soarelui. 
Jungla... Nu i se părea o amintire de demult, dimpotrivă. 
Revedea chiar fiecare imagine cu lux de amănunte, în 
stilul unui cameraman risipitor, în planuri mari. Avea 
încă în picioare ritmul patrulării. Ritmul era important, 
te făcea să ţii distanţa. Il revedea pe medicul-sef, cu 
mâinile sale zdrobite învelite în pansamente pline de 
noroi. Medicul-sef, care încercase să oprească cu 
palmele sale întinse una dintre capcanele întinse de 
„Jălbejiţi”, în împrejurarea respectivă o minge mare din 
lemn suspendată de o liană care, când îţi prindeai 
piciorul în firul amorsei, cădea din vârful unui copac 
pentru a te lovi drept în piept, ca o pendulă. Şocul era 
suficient, în general, pentru a-ţi disloca cutia toracică. 

Şeful avusese reflexul de a întinde mâinile pentru a 
amortiza lovitura şi a devia buşteanul, dar îşi fărâmiţase 
toate falangele. Doar morfina îl împiedica să nu urle. 

Da, din cauza mâinilor zdrobite ale medicului 
trebuise Seth Brannigan să preia ştafeta. Se ştia că era 
ceasornicar în civilie şi că poseda un control excepţional 
de fin al mişcărilor. 

— Când ne-am pierdut în câmpul de mine şi doi 
băieţi au fost atinşi la picioare, explica el cu o voce 
moderată, a trebuit ca cineva să se hotărască să-i 
opereze. Atunci, medicul-şef a spus: „lu o s-o faci, 
Brannigan. Îţi voi dicta paşii de urmat şi vei opera în 
locul meu. Ai să vezi, va fi mai puţin complicat decât să 
scormoneşti printre rotitele unui ceas”. 

Însă doctorasul mintea. Or fi ceasurile complexe, dar 
au cel puţin două calităţi: nu urlă şi nu sângerează. 

— Aşa am învăţat eu, ofta Seth. La faţa locului, cu 
vocea majurului strigându-mi în urechi: „Fă asta, fă 
aia!” Şi, pe legea mea, am avut surpriza să descopăr că 


nu eram deloc prost. Băieţii pe care îi peticeam o luau 
din nou de coadă. Am devenit un fel de chirurg 
analfabet, fără diplomă. Un practician priceput, dar fără 
a cunoaşte nici măcar numele organelor. Aveam mână 
bună şi numai asta conta. 

După un an petrecut în junglă, izolat de restul lumii, 
devenise o celebritate printre soldaţi. Se spunea că 
poartă noroc, că deasupra lui pluteşte „norocul 
nebunilor”. Fu supranumit „mâna de aur”, „degete de 
zână”, „tricoter”. Băieţii îl preferau adeväratilor doctori, 
care se simțeau ofuscati. 

— Când s-a terminat războiul, încheia el, când m-au 
demobilizat, un locotenent m-a dăscălit: „Fii atent, 
Brannigan. La noi eşti un erou, ai salvat pielea a zeci de 
băieţi, dar afară va fi diferit. Să nu care cumva să 
continui, asta o să-ţi aducă numai necazuri”. 

Atunci se întorsese la ceasurile lui, dar fără plăcere. 
Rotitele din oţel nu mai aveau nicio atracţie pentru el. 
De fapt, ceasornicele aveau două defecte, acum îşi 
dădea seama: nu erau vii şi nu spuneau niciodată 
„mulţumesc”. 

În acel punct al povestirii, Dorana făcu una sau două 
tentative să-l aducă pe bătrân la realitate, dar el nu păru 
s-o asculte. Odată pornit, se arunca ca un tren în plină 
viteză pe şine şi nu mai observa nimic din peisajul 
dimprejur. Dorana se temea totdeauna de clipa aceea, 
când evoca „accidentul”... 

— Ar fi trebuit să profit de o bursă acordată 
veteranilor pentru a studia, murmură el. Dar teoria nu 
era punctul meu forte. Când profesorii începeau să 
vorbească, vocile lor se schimbau în zumzet în capul 
meu. Eu sunt un artizan, un muncitor manual. 

Atunci se stabilise într-o localitate uitată de lume. 
Povestea clasică. O pompă de benzină, un câine 
slăbănog care mergea pe strada principală, arbuşti de 
ienupăr răsuciţi în praf. Cuptor în timpul verii, ghețar în 
timpul iernii... Acolo cunoscuse o femeie, o văduvă de 


război, mamă a unei fete, Daisy. Se vedeau pe ascuns, 
când puştoaica dormea, sau se prefăcea că doarme 
pentru a nu-i deranja. 

Chestia asta durase un an, apoi... 

— Apoi a venit iarna, şoptea Seth Brannigan. Zăpadă 
peste tot, drumurile blocate. Satul izolat, fără medic pe 
o distanţă de mai puţin de o sută de kilometri şi fetiţa 
care ne face o peritonită. 

Trebuia acţionat repede, înainte de finalul mortal. 
Seth, după multe ezitări, sfârşise prin a ceda 
rugăminţilor mamei care îi cerea să opereze copila. 

— Doamne! se bâlbâia bătrânul, trecându-şi mâna 
peste faţă. Am făcut asta pe masa din bucătărie, 
curățată cu clor, cu instrumentele la îndemână. 

Şi puştoaica murise în cursul intervenţiei. Făcuse 
vreo greşeală de apreciere? Aşteptase prea mult pentru 
a acţiona? Seriful îl arestase a doua zi de dimineaţă, în 
toiul unui viscol, la denuntul unui vecin. Îl 
condamnaseră pentru exercitarea ilegală a medicinii, nu 
foarte rău, ţinând cont de trecutul său de erou militar. 
Rămăsese cinci ani la închisoare, cârpăcind deţinuţii 
după fiecare încăierare. La ieşire, comitetul de 
reinsertie îi dibuise o slujbă la un antreprenor de pompe 
funebre. Pregătea cadavrele: „reconstructor plastic”. 
Trebuia să lucreze într-o pivniţă prost aerisită în 
mijlocul mirosului de formol. 

— Nu-mi displăcea, mărturisea Doc’ cu un surâs 
cinic. Morţii pot fi machiati fără frică de alergii, nu se 
plâng niciodată că sunt prost frezati. Nu se mişcă şi nici 
nu cer să-ţi controleze munca în oglindă. Eram destul de 
talentat pentru asta. După închisoare, îţi vine greu să te 
readaptezi la spaţiile vaste. Te simţi totdeauna pe picior 
greşit, tremuri când treci pe lângă sticleti. 

li plăcea să se arate sub o lumină urâtă, proastă, 
acerbă, ca şi cum puşcăria ar fi omorât în el tot 
respectul pentru sine însuşi. Era, totuşi, mult mai 
discret în legătură cu ceea ce urmase, adică povestea 


furtului de dinţi de aur, care îl împinsese să-şi ia 
tälpäsita de la pompe funebre, înainte ca un mandat de 
arestare să fie emis pe numele lui. Dorana nu ştia nimic 
din motivele care îl făcuseră să fractureze maxilarele 
cadavrelor care aşteptau îmbălsămarea. Un şantaj? O 
datorie de joc? O femeie? 

Pentru că Doc’, în ciuda vârstei înaintate, iubea 
femeile. Adora să le vadă dezbrăcându-se, le mângâia 
ore în şir cu mâinile sale uscate şi încreţite. Părea 
satisfăcut cu aceste contacte superficiale şi Dorana 
învățase să-i facă plăcere, lăsându-şi corpul în voia lui, 
ca pentru un masaj interminabil. Adeseori, atingerile 
bătrânului erau atât de relaxante, încât termina prin a 
adormi, fără a-şi da seama. 

Seth Brannigan nu încercase niciodată să o facă să 
se excite şi degetele sale erau foarte atente să nu atingă 
lânita pubiană a „pacientei” sale. Pe scurt, era un 
bătrânel ciudat. 

De-ndată ce auzi vorbindu-se despre el, la salonul de 
coafură, prin flecărelile a două vecine, ea începuse să-l 
caute. Ştiuse de la bun început că va fi omul potrivit 
situaţiei. Era un supravieţuitor care nu mai avea nimic 
de pierdut. 

— Sunt prea bătrân pentru a-mi fi frică de 
închisoare, îi mărturisi el într-o seară. Şi apoi, 
„înăuntru” ai cel puţin un avantaj: nu eşti niciodată 
singur, nu pot spune acelaşi lucru despre „afară”. 

În timp ce el pălăvrăgea, Dorana îi privea adesea 
mâinile... mâini mici de fost ceasornicar, care peticise 
oameni, omorâse un copil şi machiase cadavre, iar ea 
încerca o impresie ciudată la gândul că aceleaşi palme 
cutreierau ore întregi pielea ei goală. 

„Eşti idioată, hotăra ea atunci. Ar fi acelaşi lucru 
dacă te-ai culca cu un chirurg!” 

La etajul superior, Baby Monk, întins gol pe podea, 
asculta murmurul bătrânului urcând până la el printre 
spaţiile dintre duşumele. li plăcea să se cufunde în 


această stare de hiperreceptivitate, când sfârşea prin a 
avea iluzia că aude scrâşnetul mandibular al insectelor 
care populau construcţia. Tinea ochii larg deschişi şi fixa 
stratul de praf care acoperea podeaua, până ce fiecare 
fir de praf devenea mare cât o pietricică. 

Era scund, cu o musculatură pe care puteai face 
cursuri de anatomie. Muschii săi nu aveau nimic 
hipertrofiat, dar conturul lor se desena sub epidermă cu 
o precizie surprinzătoare. Ca toţi luptătorii profesionişti, 
el îşi rădea părul şi pubisul, îşi epila torsul şi picioarele, 
pentru ca niciun adversar să nu poată să-l prindă de 
vreun fir de păr. La douăzeci şi trei de ani, avea faţa 
îmbătrânită de neîncredere şi lovituri încasate. Pe când 
nu era decât un copil, o directă expediată de tatăl său îi 
fracturase obrazul drept, osul malar şi îi deviase 
peretele nazal. De atunci, figura sa prezenta un curios 
aspect pieziş, ca al unei statui din argilă, pe care un 
modelator ar fi strivit-o cu un deget nemulţumit. 

De altfel, acel pumn îi hotărâse vocaţia. La zece ani, 
îşi jurase să devină pugilist emerit... pentru a-şi ucide 
tatăl cu propriile mâini. 

Intins pe duşumea, cu urechile ciulite, se întreba 
când se va decide femeia să urce. Era înaltă, subţire şi 
destul de bătrână pentru a-i fi mamă, dat fiind că 
genitoarea sa îl făcuse la cincisprezece ani. Şi, mai ales, 
avea un miros de femeie bogată, foarte curată. Mâini 
care nu munciseră niciodată în viaţa lor. Era obişnuită 
să dea ordine, dar aici el era cel care comanda şi ea n- 
avea decât să toarcă blând, altfel... 

„Nu mă lovi, îl ruga ea. Dacă soţul meu vede urme 
pe corp, va intra la bănuieli şi totul va cădea baltă. Voi 
face tot ce vrei, dar nu mă lovi.” 

Şi se supunea, de-ndată ce ridica pumnii acoperiţi de 
bătături. Managerul său îi povestise totdeauna că 
femeilor din înalta societate le plăcea să fie tratate ca 
nişte târfe de boxeri sau docheri, dar nu-l crezuse 
niciodată cu adevărat până în ziua în care Dorana venise 


să-l urmărească la lupte, seară de seară. Într-o noapte, 
ea îl aşteptase la ieşirea din vestiare. Era periculos, dar 
ea nu ştia. După o luptă, Monk nu se mai controla şi 
antrenorul lui refuza să-i aducă fete sub pretextul că nu- 
şi mai măsura forţa şi le făcea rău. Niciodată nu s-ar fi 
gândit că într-o zi va avea o femeie ca Dorana Smart, o 
femeie care rostea vorbe complicate şi purta mătase. În 
prima seară, ea îi spusese: „Doc' Brannigan mi-a vorbit 
despre tine...” 

Monk îl cunoştea pe Doc’, un bătrân puşcăriaş care 
accepta să îngrijească rănile pentru câţiva dolari. Se 
spunea că se ocupa de îmbălsămări ca civil, dar nu 
existau doi ca el pentru a coase o rană. 

Monk îşi puse mâinile pe urechi. Erau atât de 
tăbăcite de bătături, încât le cuprindea destul de greu. 
Cu o simplă lovitură cu latul urechii, putea să înfigă un 
cui de zece centimetri într-o scândură de stejar. Ele 
constituiau capitalul său, mândria sa de bărbat. Îi 
trebuiseră zece ani pentru a le face dure, lovindu-le de 
tot ce-i ieşea în cale: saci de orez, grinzi, ziduri de 
cărămidă. Tatăl său murise pe mare înainte ca el să fie 
gata să-l înfrunte, ceea ce îi provocase o frustrare din 
care îşi revenea cu greu. 

Se târi prin praf, stăpânindu-se să nu bată în podea. 
Femeia avea poate să se izoleze cu bătrânul şi va trebui 
să mai aştepte. Nu-i plăcea lucrul ăsta. Când se 
întâmpla, el se fofila până la uşa camerei şi privea prin 
gaura broaştei. La început fusese gelos, apoi descoperi 
că Doc’ se mulțumea doar s-o mângâie şi nimic mai 
mult. Un amuzament de bunicut, care nu mai are nimic 
între picioare. Se hotărî să nu se supere. Nu era 
încornorat, iar bătrânul avea şi el dreptul la ceva 
mângâieri, nu? 

Dar acum ei vorbeau de un alt gagiu, un tânăr, şi 
Monk devenea din ce în ce mai mânios. Yo! Frumos ar 
mai fi ca ăştia doi să-şi facă de cap chiar sub nasul lui! I- 
ar învăţa pe dată cine e stăpânul, cât despre vânătăi nu 


le-ar ajunge cele zece degete ca să le numere! 

Se ridică, cu picioarele lipite, cu trupul încordat. Se 
mişca foarte repede, rămânând totuşi extrem de 
compact. Nu avea niciun gram de grăsime pe trupul său 
frecat cu uleiuri. Nasul său pieziş şi obrazul strivit îi 
dădeau un aspect destul de înspăimântător, de brută. 
Era conştient de acest lucru şi pe ring profita pentru a-şi 
impresiona adversarii. 

leşi tiptil din cameră şi se fofilă în galeria care 
înconjura sala mare. Avea tendinţa de a se deplasa pe 
jumătate încovoiat, cu braţele atârnând, ceea ce îi 
adusese porecla de Baby Monkey, pe când era copil. Cu 
timpul - mai ales pentru teama pe care o inspira - 
această poreclă supărătoare devenise Baby Monk sau 
chiar Bab Monk. 

Privirea sa o întâlni pe a Doranei, care tresări. 

— Urcă, mârâi luptătorul. M-am săturat să vă tot 
ascult pălăvrăgind. Şi schimbă-te, nu te vreau în cârpe. 

Merse în cameră şi se întinse pe salteaua care îi 
ţinea loc de pat, cu mâinile încrucişate sub ceafă. 


La etajul de jos, Doc’ puse o mână înţelegătoare pe 
braţul Doranei. 

— Du-te, copila mea, murmură el. Altfel nu ne vom 
găsi liniştea. 

Dorana se sculă şi începu să se dezbrace sub privirea 
bătrânului. Nu păstră pe ea decât lenjeria şi se îmbrăcă 
cu hainele pe care le adusese în geanta de voiaj. După 
ce-şi încheie taiorul, îşi puse pantofii şi se îndreptă spre 
scară. De data aceasta nu mai uitase gelul intim, pe care 
îmbrăţişările luptătorului îl făceau mai mult decât 
necesar. 

Nu încerca să-l înfrunte, îi era frică de Monk, avea o 
minte de doisprezece ani şi rezerve inepuizabile de ură. 
La încorporarea în armată - ajunsese deja un maestru în 
luptele de stradă - îşi ucisese instructorul în cursul 
primei demonstraţii de luptă corp la corp. Dintr-un 


singur pumn în inimă, provocându-i un stop cardiac 
imediat... şi definitiv. Din fericire, Curtea Marţială a 
hotărât că fusese un accident şi Monk fusese eliberat 
înainte de terminarea serviciului militar, ca inadaptabil 
la viața colectivă în spaţii închise... Ceea ce echivala cu 
a spune că intra în categoria sociopatilor rebeli la orice 
formă de ierarhie. Un organizator de lupte clandestine 
pusese mâna pe el, formându-l pentru boxul thailandez 
şi expunându-l în lupte de mare violenţă pe cheiurile şi 
antrepozitele de pe docuri. Pentru Baby Monkey 
reprezentase ocazia de a distruge mulţi mici lăudăroşi 
asiatici, emuli de-ai lui Bruce Lee, care credeau că un 
nunceac făcea din cineva stăpânul lumii. Bab Monk nu 
umbla cu fineturi, nu lua poze teribil de estetice, nu 
făcea arabescuri cu mâinile sau cu picioarele, nu... 
Țintea şi lovea. Şi adversarul rămânea lat, cu maxilarul 
zdrobit în şase locuri sau cutia toracică înfundată. Monk 
era un anacronism viu, un gladiator rătăcit în secolul al 
XX-lea. Pentru a termina, suferise antrenamentul 
descreierat al unui guru aparţinând organizaţiei Tong, 
care îi băgase idei ciudate în cap. La sfârşitul acestei 
învățături, Monk credea în magia neagră, în forţele 
oculte şi trăia cu convingerea intimă că luptătorii ninja, 
la un anumit stadiu al artei lor, se bucurau de facultatea 
de a se dematerializa pentru a trece prin pereţi. 

Pe scurt, era un imbecil, dar un imbecil periculos. 

Dorana intră în cameră. Se văzu silită să recunoască 
că trupul tânărului o impresiona. Era ceva barbar şi 
clinic perfect în această maşinărie din carne şi oase. 
Mâinile lui Monk o fascinau. Când se plimbau pe 
pântecele ei, avea iluzia de a fi consultată de cleştii unui 
crab uriaş. Era bizar, înspăimântător, dar, în fond, nu 
foarte neplăcut. 

În încăpere, toate obiectele purtau amprenta 
violenţei lui Monk. În timpul şedinţelor de antrenament 
solitar izbea grinzile, pereţii, înfundând scânduri şi 
şipci. Dorana îl alesese pentru că vedea în el singura 


fiinţă capabilă să-l înfrunte pe Dust cu o şansă minimă 
de a ieşi învingător din luptă. Era tot atât de rău şi 
primitiv ca şi câinele, îşi petrecuse viaţa la pândă, 
arătându-şi colții, atacând tot ce îi venea la îndemână. 
De altfel, el nu vorbea, ci mai degrabă hămăia sau 
schelălăia, după caz. 

Monk se ridică când o văzu intrând, vârându-i o 
mână între picioare, pe sub fustă, pentru a pipăi 
mătasea ciorapilor. Simtea pentru lenjeria demodată o 
adoratie pe care o alimentau închipuirile de adolescent 
întârziat. Cât despre Dorana, ea s-ar fi lipsit bucuroasă 
de toate bulendrele astea. 

— Când îi facem felul lighioanei tale? întrebă el. Ştii 
că o pot face pe loc? Am repetat mişcările şi o să-i rup 
botul şi toţi dinţii, înainte să aibă timp să latre. E uşor, 
priveşte... 

Sări în picioare şi se puse în gardă în faţa unei fiare 
imaginare, apoi întinse braţul drept, cu pumnul strâns. 

— Vezi, explică el râzând nervos. El sare şi eu îi înfig 
pumnul în bot. Degeaba încearcă să mă muşte, colții lui 
nu pătrund în bătăturile care îmi protejează degetele. Se 
sufocă, pentru că eu profit de avantajul meu. Imi cobor 
mâna prin beregată, pentru a-l împiedica să respire. li 
strivesc limba ca pe un dop. Nu mai poate face nimic, se 
asfixiază... Se zbate. 

Acum mima agonia câinelui cu tresăriri grotesti, cu 
mâinile îndoite pe piept pentru a simula labele 
animalului. 

Pantomima ar fi fost ridicolă, dacă toată fiinţa sa n-ar 
fi emanat o asemenea aură de forţă brută. Privindu-l, 
Dorana devenea conştientă că vitejiile karatiştilor, care 
o făceau să zâmbească pe ecranul televizorului, puteau 
într-adevăr să omoare. 

— Vrei să mă duc acum? îşi pierdu răbdarea Monk. 
Ştii, eu muncesc, m-am antrenat în simulare reală. 

„Simularea reală” la care făcea aluzie consta în a 
rătăci noaptea prin cartier şi a frânge ceafa tuturor 


câinilor vagabonzi care aveau nefericirea de a-i iesi în 
cale. O dată şi-a împins zelul până acolo încât sărise 
gardul unui antrepozit păzit de dobermani, pentru a-i 
înfrunta pe aceştia pe terenul lor. li ucisese pe toţi trei, 
fără să se fi ales măcar cu o muşcătură. Dimineaţa, 
proprietarul locului descoperise animalele ca nişte 
leşuri fleşcăite. Monk nu le lăsase niciun os intact. 

Dorana îngenunche pe marginea saltelei, grăbită să 
termine. Era sătulă până peste cap de capriciile 
bărbaţilor, de dorinţele lor, de violenţa lor infantilă. Se 
gândi că odată afacerea terminată nu va mai avea chef 
să facă dragoste timp de mulţi ani. Poate că ar fi chiar 
plăcută, în fond, această pace a cărnii. 

— Nu-l putem omori pe Dust, rosti ea încet, pentru 
ca lui Monk să-i intre bine cuvintele în cap. Nu acum. 
Adam şi-ar anula pe loc călătoria în Mexic, iar noi avem 
nevoie ca el să fie departe, pentru a acţiona în linişte. Tii 
minte? Dacă ar rămâne în L.A., am fi tot timpul expuşi 
unei vizite surpriză. Ştii bine că, pentru a mă evita, îşi 
petrece mult timp la bancă duminicile, în birou, cică 
pentru a studia dosare. Nu, câinele trebuie să rămână 
întreg, cel puţin până la sosirea lui în Tijuana. 

Monk se chirci cu o expresie de copil frustrat. 

— Eşti sigură? insistă el. 

— Da, făcu Dorana descheindu-şi vesta. Trebuie să te 
calmezi, lucrurile se vor desfăşura acum foarte repede. 
Nu mai ai de aşteptat multă vreme. Încearcă, mai ales, 
să-ţi controlezi forţa; dacă l-ai ucide pe Adam, totul ar fi 
pierdut. Ai înţeles bine? 

— Ştiu să-mi controlez loviturile, mârâi Monk. Am un 
control total. În curând voi asimila ştiinţa secretă a 
luptătorilor ninja. Yo! Uite, am început ritualul! 

Îngenunche solemn în centrul unei stele pictate pe 
duşumea. Peste tot în jurul lui fuseseră aşezate lame de 
ras şi un flacon de cerneală. De perete, fixată cu o 
piuneză, era suspendată o hârtie scrisă cu ideograme 
japoneze, pe două coloane paralele. Monk nutrea o 


fascinatie fără limite pentru acele semne de neînțeles, 
care ascundeau în ochii lui o formidabilă putere magică. 
De curând începuse să le copieze pe propriul trup, 
prevăzând înfruntarea cu dulăul. 

— Vezi, explică el, le reproduc unul câte unul. Cu 
lama de ras fac o incizie în piele, apoi las cerneala să 
curgă pe rană. Astfel carnea se colorează în adâncime. 
Totdeauna este bine să laşi să curgă puţin sânge în 
timpul unui ritual magic. Asta întăreşte pactul. 

Prin acest procedeu rudimentar folosit în puşcării, îşi 
tatuase pulpa dreaptă, copiind prima coloană de 
ideograme. Semnele formau cruste negre şi roşii pe 
carnea sa, iar traseul lor în zigzag dădea impresia că 
vreo pisică furioasă se înverşunase împotriva piciorului 
său. 

— Mai sunt coloane de copiat, murmură luptătorul 
cu respect. Când voi termina, puterea milenară a 
luptătorilor ninja îmi va curge prin vene. Voi putea să 
mă dematerializez pentru a trece prin pereţi... sau să-mi 
fac să dispară trăsăturile feţei, astfel că nimeni nu va 
putea să mă recunoască. 

Avea în ochi o flacără de asemenea naivitate, încât 
Dorana se simţi mişcată. 

— Unde ai găsit... manuscrisul? întrebă ea arătând 
spre bucata de hârtie agăţată pe perete. 

— Un bătrân chinez din antrepozitele de peşte mi-a 
vândut-o, spuse cu mândrie Monk. O avea în familia sa 
de 3 000 ani. Mi-a cedat-o pentru că nu are descendenţi 
şi nu vrea să ia secretul cu sine în mormânt. Am avut 
noroc, sunt oameni care ar plăti averi ca s-o aibă. Mi-a 
vândut-o mie, pentru că mi-a văzut chipul în vis şi 
Buddha i-a dezvăluit că eu sunt alesul. 

Dorana clătină prudent din cap. Participase la 
destule parade de modă din Tokio pentru a şti că bucata 
de hârtie din orez agăţată de perete era meniul unui 
restaurant ieftin, de sushi. Nu crezu necesar să-i spună 
toate acestea lui Bebe Monk. 


Întinse totuşi mâna pentru a verifica starea 
scarificărilor care i se păreau infectate. Asta ar mai lipsi, 
ca idiotul ăsta să moară de o septicemie în ajunul 
loviturii! 

Monk înţelese greşit gestul şi îngenunche în faţa ei 
pentru a o dezbrăca. Ea se lăsă în voia lui, obosită şi 
resemnată, multumindu-se să repete  vesnicele 
recomandări: 

— Să nu-mi laşi urme, te rog. Adam nu trebuie să 
bănuiască nimic. O să fii atent? N 

El o răsturnă pe saltea şi-i rupse ciorapii. li făcea 
mare plăcere să desire mătasea. De fiecare dată când 
pleca din antrepozit, Dorana arunca lenjeria în primul 
tomberon care-i ieşea în cale. 

— Uşurel, zise ea când acesta se întinse deasupra ei. 
Nu-ţi folosi mâinile. Lasă-mă pe mine. 

Bustul lui era atât de tare, încât avea impresia că stă 
culcată sub o statuie căzută de pe un piedestal. 

„Haide, gândi ea pentru a-şi face curaj, o să se 
termine în curând şi vei putea trăi ca o călugăriţă 
pentru tot restul zilelor tale, într-un vast apartament 
alb, plin de soare.” 

Două zile mai târziu, Dorana îl avertiză pe Dan că va 
trebui să se întâlnească în oraş pentru a discuta 
amănuntele operaţiunii. Plecară fiecare separat, la ore 
diferite - el, cu furgoneta, ea, cu Pontiacul - şi se 
întâlniră în cartierul antrepozitelor. Acolo, Dorana îl 
duse pe imitator la fosta fabrică de ţigări. Era foarte 
tensionată, distantă, şi Dan se întrebă ce îl aştepta. In 
timp ce mergeau printre hangare, soţia lui Adam Smart 
îi spuse simplu: 

— Te-am minţit puţin. Nu suntem doar noi doi în 
afacerea asta. Era imposibil. Mai sunt doi specialişti, 


oameni ca şi tine, excelenti în domeniul lor. Fără ei n-am 
putea face nimic, aşa că este inutil să le cauţi nod în 
papură. În această afacere suntem toţi complementari. 
Unul singur nu valorează nimic fără celălalt. Pricepi? Nu 
vreau să vă văd jucându-vă de-a cocosii la lupte. 

Scoase o cheie din buzunar şi descuie o poartă veche 
din lemn. Doi bărbaţi foarte diferiţi îi aşteptau. Un 
bătrânel cu aspect de cioclu, aşezat în spatele unei mese 
lungi de lucru, şi un fel de burlan uman, aşezat pe 
propriile tălpi, cu spatele sprijinit de stâlpul principal 
care susţinea acoperişul. 

— Doc' Brannigan şi Baby Monk, anunţă Dorana. 
Ilată-l pe Daniel Norris, imitatorul nostru. 

Bătrânul înclină politicos din cap, cretinul emise un 
fel de râs insultător, ca şi cum i s-ar fi cerut să strângă 
laba unui caniş. După ce se obişnui cu penumbra, Dan 
văzu că masa de lucru era plină de mulaje, lighene şi 
flacoane. Obiecte neobişnuite, pe care le luă la început 
drept mănuşi de cauciuc, erau puse la uscat pe tije de 
fier. 

Atmosfera era încărcată, plină de neîncredere 
reciprocă. Imitatorul ghici că asta se întâmpla şi din 
cauza unei puternice doze de gelozie şi avu convingerea 
spontană că Dorana se culcase cu fiecare dintre bărbaţii 
prezenţi. Cu moşul, dar şi cu retardatul... 

„Rahat! gândi el, doar n-o să începi să te joci de-a 
liceanul. În fond, ce-ţi pasă?” 

Aruncă o privire întrebătoare protezelor de cauciuc 
îngrămădite pe masă. Avea impresia de a fi intrat din 
greşeală în magazia prăvăliei unui meşteşugar care 
aproviziona mutilati de război. Tinuta desuetă a 
bătrânului îi întărea această impresie. Acesta împinse 
deodată în direcţia sa o cutie de pantofi, umplută cu 
hârtie velină. 

— Haide, tinere, rosti el cu o voce binevoitoare. Să 
nu pierdem timpul. Aratä-ne cadoul de Ziua 
Recunostintei. 


Dan ezită, apoi îşi băgă degetele în cutie. Nu-i trebui 
decât o secundă pentru a scoate la lumină o mână de 
cauciuc roz, imitată remarcabil. 

— Ce este asta? întrebă el. O proteză? 

Dorana se aşeză în capul mesei. Părea istovită, ca şi 
cum perspectiva de a expune pentru a mia oară acelaşi 
lucru o obosea dinainte. 

— Este o reproducere a mâinii drepte a lui Adam, 
zise ea. Doc’ a fabricat-o după un mulaj. Într-o seară, i- 
am pus un somnifer în whisky şi, în timp ce dormea, i- 
am luat amprenta palmei, cu o bucăţică de răşină 
specială, pe care mi-a furnizat-o Doc'. Priveşte palma, o 
să vezi că este reprodusă într-o manieră perfectă. Sunt 
toate liniile. Linia vieţii, linia inimii... Aproape că ai 
putea-o da unei chiromante să citească în locul 
originalului. 

Idiotul spătos care stătea ghemuit în fundul sălii 
scoase un yo! neplăcut. Dan observă că mâinile sale 
prezentau un aspect bizar, protuberante care semănau a 
coarne sau bătături. Până atunci, Norris crezuse 
totdeauna că aceste deformatii, rezultate ale unor 
antrenamente împinse la extrem, nu existau decât în 
filmele de karate. Citise pe undeva comentariile unui 
specialist, care afirma că bătătura face parte din 
folclorul macho al centurilor negre şi că nu avea o 
eficacitate reală. 

— De ce o reproducere a mâinii lui Adam? mormăi 
el. Vreti să deschideţi un muzeu de ceară? 

— Nu ţi-am spus totul, făcu Dorana fără a lua în 
considerare gluma lui răutăcioasă. Există o dublă 
securitate. Camera blindată nu se deschide doar prin 
recunoaştere vocală. Cere şi o identificare grafică. 

Dan îngheţă. 

— Vrei să spui că trebuie să arăţi laba asta albă, asta 
e? şopti el. 

— Da. Chiar deasupra microfonului analizorului 
vocal există o placă din sticlă asemănătoare unui geam 


de xerox. Pentru a descuia usa seifului, Adam trebuie să- 
şi aşeze mâna deasupra si să aştepte ca scanerul să 
citească traseul liniilor palmei. Ca şi pentru amprenta 
vocală, amprenta palmei sale este stocată în memoria 
calculatorului, reprezentată numeric ca o hartă de Stat- 
Major. Cele două releveuri sunt suprapuse şi, dacă sunt 
identice configuratiile, uşa se deschide. 

Dan scăpă o înjurătură şi se aşeză. Instinctiv, 
întorsese proteza de cauciuc pentru a studia traseul 
palmei. 

— Este un latex foarte fin, crezu Doc’ că trebuie să 
explice. Este folosit în tehnicile de îmbălsămare pentru a 
înlocui membrele lipsă. Anumite familii ţin ca victimele 
unui accident să pară intacte la ceremonia de înhumare. 
Dacă mortul a avut două braţe smulse, trebuie să 
recurgi la un subterfugiu, nu-i aşa? In acest caz, se face 
un mulaj pentru mâini false, care se încrucişează pe 
pieptul defunctului. Li se lipesc unghii sintetice; apoi, 
urmează machiajul, cu puţină vopsea şi pudră de orez. 

— Nu ştiam, zise maşinal Dan. 

— Da, este adevărat, insistă Doc’. Multe familii cred 
că, dacă trupul nu este intact, mortul nu-şi va găsi locul 
în Paradis. Aşa că se trişează un pic, în speranţa că 
îngerii au miopie. 

Cu vârful degetului arătător, Dan exploră palma de 
latex. Degetul său percepea evident gravura scobită a 
cutelor „pielii”. 

— Şi crezi că va fi destul de fidel pentru a înşela 
maşinăria? întrebă el. 

— Este obligatoriu, făcu Dorana. Deoarece Adam nu 
va fi acolo pentru a ne da o mână de ajutor. Nu te 
nelinişti, am luat amprentele digitale ale protezei pentru 
a le compara cu cele ale soţului meu. Nu sunt diferenţe 
notabile, chiar la microscop. Replica este perfectă, dar 
trebuie să avem grijă, cea mai mică zgârietură ar 
modifica citirea scanerului şi seiful nu s-ar mai deschide. 

— Cea mai mică zgârietură? 


— Da, din acest motiv Adam îsi tine totdeauna mâna 
dreaptă în buzunar, nu ştiu dacă ai remarcat. Adeseori 
chiar, poartă o mănuşă. Una singură, pentru a-l feri de 
un eventual accident. O dată, acum şase luni, s-a tăiat în 
palmă. Nu mare lucru, o rană mică de trei centimetri 
care forma o crustă în relief. De fiecare dată când punea 
mâna pe geamul de citire, calculatorul îi refuza accesul 
în camera blindată. A trebuit să aştepte vindecarea 
completă a tăieturii pentru a putea, în sfârşit, să 
deschidă seiful. Adam era foarte mândru să descopere 
că era capabil să paralizeze el singur Trade Ltd. 

— Trebuie să ai mare grijă de această proteză, făcu 
bătrânul. Mi-a luat mult timp s-o realizez. 

Dan încercă să se imagineze în cabina de 
identificare, cu degetele strânse pe mâna de cauciuc, 
această mână rece, inumană, în ciuda aparentelor. 

— De acord, capitulă el. Domnul este protezist 
funerar, a fabricat chestia asta, înţeleg, dar ce rol are 
celălalt personaj? 

I se adresase Doranei arătând cu degetul spre Bebe 
Monk. Acesta se ridică cu un salt elastic. Dan înţelese că 
aparţinea acelei rase de oameni capabili să facă o 
„întindere” facială, aşa cum alţii îşi scarpină vârful 
nasului. Faţa lui „pocită” te făcea să priveşti în altă 
parte. 

Dorana se înţepeni în scaun, cu spatele lipit de 
spătar. Dan nu reuşea să-şi dea seama dacă era de o 
răceală de gheaţă sau gata să explodeze în urlete 
isterice. 

— În câteva zile, spuse ea cu încetineală, Adam va 
pleca în Mexic însoţit de câine. Face acest lucru de 
câteva ori pe an, dar după capriciile de moment. 
Escapadele sale pot dura foarte bine o săptămână sau 
poate să-şi întrerupă şederea şi să se întoarcă după 
douăzeci şi patru de ore. Dacă lucrurile merg bine, se 
întoarce doar în ultimul minut, în caz contrar, face cale- 
ntoarsă chiar atunci când îl crezi la frontieră. Este un 


ciclotimic, vesnic pe montagne russe. În aceste conditii 
nu putem lucra. Riscăm să ne trezim cu el pe cap, chiar 
în momentul în care luăm cu asalt banca, iar câinele ar 
simţi imediat că se întâmplă ceva. Al şaselea simţ al său 
l-ar avertiza şi i-ar trezi bănuieli lui Adam. Trebuie, 
aşadar, să-l „reţinem” pe soţul meu la Tijuana, pe toată 
durata concediului. 

— Să-l reținem? repetă prosteşte Dan. 

— Da. Un mic accident ne-ar conveni de minune. 
Când se află acolo, lui Adam îi place să participe la lupte 
de box de amatori. la totdeauna cu el o pereche de 
mănuşi, în eventualitatea unor asemenea întâlniri. 
Mănuşi de antrenament, care îi protejează mâinile. 
Adoră să se joace de-a Jack London sau Hemingway. li 
creează iluzia că este un marinar în permisie. Coboară 
pe scara socială. Monk se va amesteca în mulţime şi îl 
va provoca. Monk este capabil să-i luxeze încheietura 
sau mâna, în ciuda protecţiei mänusii de box. După ce-l 
răneşte, Doc' va interveni, prezentându-se drept un 
medic în vilegiatură în Mexic. Îl va îngriji pe Adam, îl va 
veghea şi îi va administra suficiente sedative pentru a-l 
ţine inconştient timp de câteva zile. Scopul manevrei 
este de a constrânge câinele să rămână lângă stăpânul 
lui, pentru că Dust niciodată nu va sta departe de Adam. 

— Şi unde o să se întâmple asta? întrebă Dan. La 
hotel? 

— Nu, Adam are obiceiul de a închiria o mică 
hacienda, totdeauna aceeaşi. Acolo există o cuşcă în 
care Doc’ va cere să-l închidă pe Dust. În acest timp, noi 
vom devaliza banca, în linişte. 

Dan clătină din cap, nu tocmai convins de ceea ce-i 
spunea Dorana. Surâse cu răceală. 

— Mă întreb dacă nu există şi un alt motiv pentru 
această îndepărtare, murmură el. În definitiv, nu vă 
trece prin cap să-l faceţi pe Adam Smart tap ispăşitor? 

Se ridică şi făcu câţiva paşi prin sală. 

— Cred că ăsta este adevărul, reluă el. Când se va 


descoperi furtul, poliţia se va gândi imediat că doar 
responsabilul seifului putea convinge calculatorul să 
deschidă încuietoarea electronică. Iar acest responsabil, 
în cazul de faţă Adam Smart, va fi de negăsit... fugit? De 
ce nu? Scotocind putin, sticletii vor descoperi că avea 
motive pentru a devaliza banca: un salariu prost, o 
ameninţare cu pensionarea anticipată, pierderea de azi 
pe mâine a tuturor avantajelor în natură acordate în 
decursul carierei sale... Angajaţii Trade Ltd. vor conveni 
că acesta devenise bizar în ultima vreme. Puțin... ticnit? 
Numai să se ia în calcul doar mania lui de a-şi lua 
câinele pretutindeni cu el, cu riscul de a-şi speria 
clienţii. 

Făcu o pauză, îşi şterse mâinile umede de turul 
pantalonilor. În atelier nimeni nu zicea nici pâs. Dorana 
era foarte palidă, ţeapănă între braţele fotoliului. Dan 
avu convingerea că le ghicise adevăratele intenţii. 

— Poliţia va veni să te interogheze pe tine, Dorana, 
continuă el. Tu vei răspunde că Adam era plecat în 
Mexic de câteva zile, dar că tu n-ai primit nicio veste de 
la el. Atunci se va emite un mandat de căutare. „Adam 
Smart, suspectul numărul unu în jefuirea Trade Ltd.” În 
final, îl vor  încolţi în hacienda, abrutizat de 
medicamente până în buricul degetelor, bălmăjind o 
poveste incredibilă despre un accident de box. Cine îl va 
crede? Pentru toată lumea va rămâne singurul care să fi 
avut posibilitatea de a învinge sistemele de securitate 
ale băncii. Vinovatul ideal. Cât despre domnul 
Brannigan şi domnul Monk, bineînţeles că, între timp, se 
vor fi evaporat. 

Doc’ şuieră printre dinţi. 

— Nu-i rău deloc, tinere, făcu el surâzând. Este 
adevărat că avem nevoie de un vinovat, dacă vrem să 
fim linistiti. Caşcavalul ăsta este fără îndoială în curs de 
spălare, aşadar este periculos să-ţi iei în cârcă 
paternitatea operaţiunii. Adam Smart ne va servi drept 
tap ispăşitor. Sticleţii vor fi convinşi că el a făcut 


dispăruţi paraii în Mexic. După ce va fi închis, Dorana va 
cere divorţul, noi ne vom împărţi comoara şi o vom 
şterge în cele patru puncte cardinale, pentru a nu ne 
mai revedea niciodată. 

— De ce daţi atâta importanţă câinelui? se interesă 
Dan. După spusele voastre, s-ar zice că va lua receptorul 
şi va suna la poliţie... 

— Nu face pe curajosul, i-o tăie Dorana. Ştii foarte 
bine despre ce e vorba. Ai avut timp să-l observi pe Dust 
toată săptămâna trecută... Eşti conştient că are cu 
adevărat un al şaselea simţ pentru a descoperi tot ce 
încerci să-i ascunzi. De aceea, trebuie să-l facem pe 
Adam knockout timp de patruzeci şi opt de ore. 


În ora care urmă, trecură în revistă diferitele 
modalităţi ale planului. Monk nu binevoi să se apropie 
de masă. Cu spatele lipit de stâlp, se limită să rânjească 
şi să scoată sunete enervante la intervale regulate. Dan 
simţea nevoia să respingă ideea că Dorana se culcase cu 
fiecare dintre acei bărbaţi. Această gelozie neprevăzută 
îl surprindea chiar pe el însuşi şi făcea eforturi 
veritabile pentru a o înăbuşi. Ce i se întâmpla? In niciun 
moment Dorana nu-l asociase viitorului său, în niciun 
moment nu-i dăduse de înţeles că aveau să-şi refacă 
viaţa împreună! 

— Trebuie să mă întorc, anunţă în sfârşit soţia lui 
Adam Smart. Nu ştiu dacă vom mai avea ocazia să ne 
vedem înainte de plecarea soţului meu. Fiţi gata oricând 
şi ambalati materialul. Când Adam va fi pe punctul de a 
pleca, o să-l trimit pe Daniel să vă prevină. 

Părăsiră atelierul, şi Dan, după ce asudase în etuva 
fostei fabrici de ţigări de foi, rămase surprins de 
prospetimea aerului. 

În timp ce mergea lângă Dorana în direcţia parcării, 
aceasta îl apucă de încheietura mâinii. 

— Ştiu ce gândeşti, murmură ea. Te întrebi de ce 
trebuie să-i însoţeşti pe cei doi în Mexic. 


— Exact, confirmă imitatorul. Adam mă cunoaşte, 
dacă mă apropii prea mult de el, există riscul să mă 
vadă şi să se mire că mă vede acolo, pe urmele lui. 

— Vrei să ştii adevărul? făcu Dorana căutând cheile 
maşinii. Am nevoie de un supraveghetor... Nu pot să-i 
las pe Doc' şi Monk de capul lor. Unul este prea bătrân, 
şi celălalt pe jumătate retardat. Cineva trebuie să-i 
controleze. Şi apoi, tu eşti un artist, ai obiceiul de a 
improviza. Nici unul, nici celălalt nu vor şti să se 
adapteze situaţiei; nu le stă în fire. 

După ce îi strecurase o bancnotă chinezului celui 
gras, care făcea oficiul de paznic, Dorana descuie 
portiera. 

— Va trebui să te deghizezi încă o dată, adăugă ea, 
dar tu eşti obişnuit. Creează-ţi o înfăţişare de care Adam 
să nu aibă impresia a o mai fi văzut pe undeva. Oricum, 
va fi prea ocupat cu luptele de câini pentru a mai da 
atenţie la ceea ce îl înconjoară. Mai e ceva? 

— Nu, mormăi Dan. Nu te stinghereşte să-l bagi la 
apă pe soţul tău în locul nostru? 

Trăsăturile Doranei se crispară. 

— Ascultă, rosti ea apăsat. Ne trebuie un vinovat. Un 
tap ispăşitor. Altfel, sticletii vor sări pe noi să ne fiarbă 
la foc mic. Dacă nu îl arătăm pe Adam cu degetul foarte 
repede, ei se vor pune pe scotocit peste tot, luând la 
puricat fiecare minutel al nostru. Este vital să 
împiedicăm acest lucru. N-ai de gând, totuşi, să te 
smiorcăi pentru acest ticălos?! Pari să fi uitat că el n-ar 
ezita nicio secundă să-şi pună câinele să te mutileze, 
dacă ar şti că eşti amantul meu! 

În momentul în care se strecura la volan, Dan rosti: 

— Apropo de amant, te-ai culcat cu toţi tipii ăştia, 
nu-i aşa? Doc... Monk... 

Îi fu ciudă pe sine însuşi că se arătase atât de idiot, 
dar vorbele îi ţâşniseră din gură fără a fi putut să le 
reţină. Dorana ridică din umeri. i 

— Ei si? ripostă ea punând cheia în contact. In 


povestea asta, fiecare trebuie să sacrifice câte ceva, nu-i 
aşa? Fiecare, după posibilităţi. Crezi că mă amuză să fac 
dragoste cu un tip care este în stare să-mi sucească 
gâtul de fiecare dată când are orgasm? 

Dan privi Pontiacul depărtându-se, fără a reuşi să-şi 
înţeleagă sentimentele. 

A fost o plecare în concediu foarte stranie, în 
bătrâna furgonetă a lui Monk, un vehicul care servise la 
transportarea pepenilor şi ai cărui pereţi dădeau la 
iveală picätele de coajă întărită şi sâmburi uscați. Partea 
din spate era ocupată de o îngrămădeală de valize 
metalice (dintre care una era etanşă), a căror prezenţă 
stârnea nedumerirea lui Dan. De ce material putea Doc’ 
să aibă nevoie la hacienda? Pentru moment, bătrânul 
ţinea volanul, dar îi anunţase că la vârsta lui obosea 
repede şi că va trebui să fie înlocuit frecvent. Monk se 
întinsese în mijlocul bagajelor, încerca să descifreze o 
lucrare de metafizică orientală, urmărind fiecare linie cu 
vârful degetului arătător. Buzele lui groase se mişcau în 
tăcere când înşira silabele. Luase un sac transparent 
umplut cu hrană macrobiotică, cu aspect mai degrabă 
respingător. Peşte crud tocat mărunt, frământat cu 
ierburi şi seminţe neidentificabile care răspândeau un 
miros infernal. Din când în când, el îşi întrerupea 
lectura pentru a scotoci în buzunar şi mesteca 
numărând masticatiile cu voce înceată. 

Dan, ştiind că va trebui să conducă, se „deghizase” 
în consecinţă. De data aceasta, lipsit de resurse, alesese 
să se tundă ca un marinar în permisie şi să-şi ascundă 
ochii în spatele unor ochelari enormi. Era în acelaşi timp 
simplu şi eficace. Nu se va rade zilele următoare, astfel 
încât barba să-i acopere obrajii. 

Era neliniştit, dar nu din cale-afară, pentru că ştia că 


un cap tuns la chelie face totdeauna de nerecunoscut pe 
cineva pe care l-ai văzut deseori când încă purta părul 
lung. Pentru a termina retuşurile fizionomiei sale, îşi 
pironi un chiştoc gros de ţigară de foi în colţul gurii şi îşi 
prinse un inel din alamă de urechea dreaptă. Spera pur 
şi simplu că această fizionomie de Bonehead nu-i va 
atrage ura poliţiştilor mexicani. 

Absența instalaţiei de climatizare din interiorul 
furgonetei îi obliga să ruleze cu geamurile lăsate, ceea 
ce le făcea imposibilă orice conversaţie şi îi condamna 
să mănânce praf de-ndată ce deschideau gura. 


Ultimele două zile petrecute în Hills fuseseră grele. 
Ca şi cum ar fi bănuit ceva, Dust nu încetase să-i dea 
târcoale lui Dan, înteţindu-şi provocările. De mai multe 
ori, imitatorul fusese convins că dulăul încerca să-l ducă 
la capătul răbdărilor, în scopul de a provoca gestul 
nefericit care i-ar fi furnizat un pretext pentru a-l ataca 
pe „grădinar”. 

Când Adam Smart îşi manifestase intenţia de a pleca 
spre Tijuana, sâmbătă dimineaţa, Dan coborâse imediat 
în oraş pentru a-i preveni pe Doc’ şi Monk, care-şi 
muşcau zăbala de nerăbdare. Într-adevăr, Dorana se 
opusese să folosească telefonul - chiar cel al unei cabine 
publice situate în perimetrul casei - de frica 
investigaţiilor la care poliţia ar fi putut proceda după 
„lovitură”. 

— Nu trebuie să se poată stabili nici cea mai mică 
legătură între casă şi fabrica de ţigări de foi, repeta ea. 
Tu nu cunoşti sticletii, dar imediat ce este vorba de bani 
ar fi capabili să-şi suspecteze propria mamă. 

Dan trebuise aşadar să-şi schimbe ţinuta în viteza a 
patra, precum acei comedieni din spectacolele cu buget 
mic, care se machiază în culise pentru a juca mai multe 
roluri în timpul aceleiaşi reprezentații. 

— Eşti gretos, bombäni Monk în timp ce-şi tundea 
craniul. Laşi păr pretutindeni. Nu ai pic de igienă. 


Emani unde negative. Nu te apropia de mine, îmi vei 
negativiza karma. 

Dan nu luă în seamă provocarea. Un sfert de oră mai 
târziu, aşteptau la poalele colinei să vadă sosind 
Cadillacul alb al lui Adam Smart. Acesta tâsni dintre 
arbori. Câinele, culcat pe scaunul din spate, observa 
strada prin geamul lateral. Dan se înfioră văzându-l 
trecând. 

— Este rândul nostru, rosti Doc’ Brannigan. Să 
încercăm să nu ne lipim prea tare de el. 

— Nu înţeleg de ce vreţi să-l urmăriţi, obiectă Dan. 
Dacă ştiţi ,tinta” lui Smart, nu avem decât să mergem 
să-l aşteptăm acolo. 

— Este mai prudent aşa, spuse bătrânul. Cu Adam 
Smart nu poţi fi sigur de nimic. De data aceasta putea 
foarte bine să aleagă altă locaţie, fără să-i spună nimic 
soţiei sale. Omul ăsta este un capricios. Cred că metoda 
noastră nu este rea. Nu mai fi aşa de nervos. 

— Te apropii prea mult, bombăni Dan. O să ne 
repereze. : 

— Ei haide! Eşti prea nelinistit, suspină bătrânul. In 
fiecare sâmbătă mii de americani pornesc spre frontieră. 
Priveşte în spatele dumitale şi vei vedea o grămadă de 
maşini în coada noastră. Niciuna nu este condusă de 
vreun copoi pornit pe urmele noastre. Pur şi simplu 
merg în aceeaşi direcţie. 

Dan se agita stânjenit, nevrând, mai ales, să 
mărturisească că îi era frică de câine. Când îi veni 
rândul să treacă la volan, avu detestabila impresie că 
Dust îl fixa prin geamul din spate al Cadillacului, cu 
urechile ciulite, botul încreţit de un mârâit continuu, 
care, fără îndoială, avea să trezească bănuielile 
bancherului. 

— Dulăul mă priveşte! strigă el spre Seth Brannigan. 
Drace! Sunt sigur că m-a recunoscut. Era de prevăzut. 

— Calmează-te, interveni fostul cioclu. Nu mai vorbi 
tâmpenii. Câinii se bazează mai ales pe miros şi este 


imposibil ca Dust să te poată adulmeca în acest moment, 
nu are nicio logică. Este închis într-o maşină, dumneata 
la fel, suntem înconjurați de gaze de eşapament cu 
miros de benzină şi suntem la o distanţă de cincizeci de 
metri. Nu lăsa imaginaţia să-ţi joace feste, eşti băiat 
mare. 

— Chiar dacă ai dreptate, asta nu face decât să 
amâne problema, ripostă Dan. Când vom pune piciorul 
pe pământ, mă va localiza imediat. Dacă Adam Smart nu 
mă recunoaşte, Dust sigur o va face. 

— Nu fi prost, făcu Doc’ răbdător. Există mijloace 
pentru a te apăra de simţul olfactiv al câinelui şi a le 
deturna atenţia. 

— Ah, da? Şi care anume? 

— Putem folosi urină de cätea în călduri, de 
exemplu, anunţă Brannigan. Am adus un bidon. Dacă îmi 
stropesc încălţămintea, Dust va fi incapabil să perceapă 
alt miros decât acela, când mă voi găsi în aceeaşi 
încăpere cu tine. Această emanatie îi va întuneca atât de 
mult judecata, încât va uita până şi de existenţa ta. Mai 
există şi altă metodă: anasonul. Anasonul anesteziază 
terminatiile olfactive ale câinilor. Parfumul său este atât 
de puternic, încât, după un moment, devine aproape 
dureros, iar dulăii refuză să mai adulmece pista. Mirosul 
anasonului încurcă totul. În timpul celui de-al Doilea 
Război Mondial, prizonierii îl utilizau pentru a se 
descotorosi de câinii ciobăneşti germani pe care nemţii 
îi puneau pe urmele lor. Ei îşi procurau seminţe pe care 
le striveau pentru a-şi umple buzunarele şi tivurile 
pantalonilor. Am pregătit cu mare grijă o pomadă cu 
care te vei unge înainte de a te apropia de Dust. O să 
duhnesti a băutură de anason, dar nu e grav, machitori 
sunt cu grămada în Tijuana. 

— Anasonul..., făcu Dan. Eşti sigur de asta? 

— Bineînţeles. Asta este problema când detii 
milioane de terminatii olfactive în bot: parfumurile prea 
puternice îţi dau senzaţia pulverizării de muştar în nări. 


Garantez pentru incognitoul dumitale. Dust n-o să te 
identifice. Şi apoi, trebuie să ţinem cont de context. 
Luptele îi vor monopoliza atenţia. Îţi faci sânge rău de 
pomană. 

— Perfect, capitulă Dan. Sper că ştii despre ce 
vorbeşti. 

— Ştiu foarte bine, încheie brusc bătrânul, pe un ton 
mai dur. Şi japonezii foloseau câini. 


Îşi urmară drumul fără incidente până la frontieră. 
Ajunseră, în sfârşit, în faţa zidului de tablă menit să 
interzică intrarea emigranților clandestini. Poliţiştii 
supravegheau accesul barajelor cu binocluri mari, în 
scopul de a-i intercepta pe toţi cei care profitau de 
deschiderea barierelor pentru a se fofila printre maşini, 
cu riscul de a fi loviți. Se aflau acolo zeci de puşti şi de 
adulţi, care cărau saci de plastic sau boccele. Imediat ce 
se ridica o barieră, se aruncau în deschiderea ivită şi 
alergau drept înainte, în speranţa că unul dintre ei ar 
putea trece printre ochiurile plasei şi ar reuşi să scape 
vigilentei poliţiei de frontieră. 

Poliţiştii îi interpelau de la vreo zece metri distanţă 
şi îi întorceau ferm de cealaltă parte a graniţei. Pustii 
luau atunci un aer încurcat..., apoi îşi încercau din nou 
norocul o oră mai târziu. Era un joc absurd, dar sticletii 
învăţaseră să rămână imperturbabili. 

De-a lungul frontierei se ridica un zid din bucăţi de 
tablă suprapuse, înalt de trei metri, şi prevăzut cu găuri 
la nivelul solului. Prin aceste orificii, emigranții 
clandestini pătrundeau în fiecare noapte în Statele 
Unite. Patrulele de la Imigrări, echipate cu binocluri 
militare cu vedere nocturnă nu reuşeau să facă mare 
lucru. Zidul, derizoriu, fiind din zi în zi mai găurit, nu 
oprea pe nimeni, spre mânia autohtonilor care nu 
încetau să ceară măsuri draconice şi nu ezitau, uneori, 
să se organizeze în miliții. Mexicanii, cu apa şiroind pe 
ei, se iveau din Bois Grande, pe care îl traversaseră 


agätati de o plută improvizată, cu toate catrafusele 
adunate într-un sac de supermarket, se târau pe sub 
grilaj şi se cocoţau în camioanele călăuzelor clandestine 
care îi duceau imediat la ferme, acolo unde adunau tone 
de pepeni sau de porumb pentru un salariu de mizerie. 
De fiecare dată când poliţiştii interceptau 1 000 de 
emigranţi clandestini, treceau de trei ori mai multi. 
Poliţiştii de la Migra’ începeau să fie nervoși... şi răi. 

Dan făcuse trei sau patru incursiuni în Tijuana şi nu 
păstra o amintire plăcută. Peste tot dădeai de bâlciul 
zgomotos al capcanelor pentru turişti, adunăturile de 
suveniruri de duzină: ţesături „indigene”, animale din 
hârtie proastă în culori pestrite, cizme de cowboy, tocuri 
de revolvere din piele cartonată. Destule sombrero 
pentru a acoperi capetele unei armate întregi şi 
mariachi care să învingă şi timpanele cele mai 
rezistente. 

„Turismul sexual” era prosper. Noaptea nu era bine 
să întârzii pe străduţele sau în barurile îndoielnice, 
deoarece  încăierările erau numeroase şi adeseori 
sângeroase. Se putea intra, totuşi, cu binecuvântarea 
poliţiei, deloc preocupată să verifice paşapoartele. 
Agenţiile de voiaj îşi expediau gägäutii într-o grămadă 
de autobuze. Dan ştia că era de preferat să fii prudent şi 
să nu ai încredere în nimeni, nici măcar în poliţişti, mai 
toţi corupți până la oase. Tijuana era ca o tablă de şah. 
Cäsutele albe reprezentau clădirile locuibile, cele negre, 
dărăpănăturile periferiilor. Imediat ce ieşeai de pe 
arterele turistice ca Avenida de la Revolucion sau 
Bulevar Agua Caliente, mizeria îţi sărea în ochi. 

Era o ţară magnifică şi derizorie, care trăia încă în 
amintirea bătrânelor fantome şi se agäta de fărâmiturile 
unei epoci de grandoare trecută, psalmodiind o 
rugăciune nostalgică, în care reveneau fără încetare 
numele lui Pancho Villa sau Emiliano Zapata. 

— Care-i planu’? întrebă Dan. 

— Să ne urmărim omul cât mai discret posibil, 


făcând cu rândul, răspunse Doc’. Nici vorbă să ne afisäm 
toţi trei împreună. Va trebui să stăm despărțiți. 
Mulțimea de gură-cască ne va ajuta, dar poate şi să ne 
complice sarcina. Smart are manii. În general, începe 
prin a ingurgita câteva pahare, apoi, la căderea nopţii, 
merge să asiste la luptele de câini. Câteodată, îl înscrie 
şi pe Dust. 

— Aduce fete la el? 

— Nu, niciodată. S-ar părea că nu-i marota lui. Când 
stă pe-aici vreo patruzeci şi opt de ore, începe să se 
creadă cowboy. Bea mult şi atunci se amestecă în 
meciurile de box. 

— N-a încasat niciodată vreo scatoalcă bună? 

— Nu. Nu te lăsa păcălit. Ţine la băutură şi ştie să-şi 
folosească pumnii. Este un fost marinar, chiar dacă a 
servit în intendentä. Ştie să încaseze, dar şi să dea 
pumni. 

— Ce fel de luptă? 

— Chestii informale, organizate în garaje. Se fac 
pariuri pe cocoşii din sat. Mexicanii se luptă cu mâinile 
goale, dar gringos pot să-şi ia mănuşile. Asta îi face să 
râdă pe gagiii din colţuri, asta-i tot. Smart trambalează 
după el pretutindeni o pereche veche de mänusi de box 
Golden Spartan de şaisprezece uncii. Câştigă destul de 
des. Tinerii au tendinţa să-l subaprecieze, pentru că are 
părul grizonat, dar nu rareori saltă miza. Dust îl 
acoperă, pentru a calma rău-platnicii. 

Tăcu, în timp ce depăşea o nouă pancartă de 
proteste, între San Diego şi frontieră, panourile colerice 
înfloresc de ambele părţi ale drumului. Se citeau 
indicatoare ca: Close the Border! NOW! sau Spics Out! 

Pentru mulţi, imigranții clandestini erau 
răspunzători de toate relele de care suferea California - 
aceştia aduceau drogurile, şomajul. Vorbeau de tuciurii 
ca de o armată zdrenţăroasă în constantă proliferare. 
Colonizau oraşele cartier după cartier, încetăţeneau 
limba şi obiceiurile pe teritorii odinioară rezervate 


WASP. 

Atenţia lui Dan fu reţinută de un panou de un galben 
violent, pe care era reprezentată o familie mexicană 
alergând de mânca pământul - tata, mama, copiii, 
ţinându-se de mână. În spatele rândului, o puştoaică cu 
codițe lungi era trasă cu atâta forţă, încât părea să 
plutească deasupra solului, picioarele neatingându-i 
pământul. Pancarta amintea pe acelea care se folosesc 
în mod obişnuit pentru a atentiona automobiliştii 
împotriva animalelor susceptibile să traverseze 
drumurile pe neaşteptate. Avea exact aceeaşi funcţie, 
imigranții clandestini având tendinţa să treacă no man’s 
land într-o cursă oarbă care, uneori, îi arunca drept sub 
roţile maşinilor. 


Adam Smart traversă Tijuana fără a se opri şi merse 
de-a lungul râului Tijuana prin Caile Internacional. 
Străzile îngrămădite de turişti obligau vehiculele să 
ruleze la ralanti. Dan se temu că, din cauza culorilor 
pestrite, avea să sufere de o migrenă oftalmică. 
Trompetele plângăreţe de mariachi scânceau la fiecare 
intersecţie, spre marea fericire a pensionarilor aflaţi în 
excursie. 

După trei cartiere de dărâmături, ieşiră din oraş 
pentru a o lua pe un drum desfundat, al cărui bitum 
lipsea pe alocuri. Pornind de acolo, pământul devenea 
roşu şi cel mai mic suflu de vânt îl ridica în nori 
pârâitori. Trecură pe lângă poliţişti călare, purtând 
căşti, bastoane şi  pistoale-mitralieră. Feţele lor 
mohorâte nu te îmboldeau deloc să le ceri vreo 
informaţie oarecare. 

— Toată lumea este nervoasă prin partea locului, 
zise Seth Brannigan. Din cauza războinicilor zapatişti. 
Asta se petrece departe de aici, în Chiapas, la frontiera 
cu Guatemala, dar revoluţia  „Subcomandantului” 
Marcos începe să creeze visuri la multă lume. Acolo, ei 
fac descinderi la marii proprietari de pământuri. 


Socotelile se reglează cu macheta. Aici, unii afirmă că ar 
trebui să se facă la fel. În bazare se vând păpuşi 
îmbrăcate în războinici. Toate acestea vor exploda într-o 
bună zi şi va fi de rău. 

Mergeau de-a lungul unui râu, pe care căldura nu-l 
secase încă. Zidul din tablă ondulată scânteia pe malul 
american, arătând mai găurit ca o sită. Pe ici, pe colo, 
miradores permiteau observatorilor de la poliţia de 
frontieră să supravegheze împrejurimile cu ajutorul unei 
tehnologii moştenite din „anii Vietnamului”. Drumul 
trecea pe lângă El Muro - cum îl mai numeau emigranții 
clandestini - , era împânzit de detectoare de proximitate 
introduse în sol; în ciuda tuturor precautiilor, tuciurii 
treceau frontiera aproape în fiecare noapte în grupuri 
întregi, schimbând mizeria natală cu alta, care le lăsa 
cel puţin iluzia speranţei. 

Dan avea gura plină de praf roşu şi ar fi dat orice 
pentru un Coors foarte rece. Pe marginea drumului se 
ridicau bordeie, sate care semănau mai mult cu nişte 
cartiere de dărăpănături decât cu pueblo tipic, cu ziduri 
văruite. Puştani aşezaţi de-a lungul drumului vindeau 
ardei, bucăţi de pepene, sticle cu bere artizanală, care 
trebuia să conţină tot atâtea bule câte amibe. 

— Unde mergem? întrebă Dan. 

— La Opachaca, răspunse Brannigan. Este putin mai 
sus. O să ne cazăm într-un hotel mic. Inutil să vă previn 
că nu va fi luxos. 

Ajunseră în fine la destinaţie şi Doc’ puse brusc 
mâna pe braţul lui Dan pentru a-i face semn să se 
oprească. Era un târguşor populat de oameni 
posomorâţi şi copii care nu păreau să ştie ce este 
zâmbetul. In faţa hotelului, un bătrân în zdrente 
colorate cânta la vioară. Nemaiavând corzile originale 
pentru instrumentul său, el le înlocuise cu sârmă întinsă 
la maxim, ceea ce producea un sunet greu de suportat. 
Dan se întreba dacă era înţelept să întrerupă urmărirea 
sub pretextul că Adam Smart se îndrepta în direcţia 


haciendei. Ce s-ar întâmpla dacă omul se răzgândea fără 
ştirea lor şi dispărea pur şi simplu? 

Cei trei bărbaţi se instalară într-un fel de bungalow 
din chirpici, botezat „motel” de către proprietarul 
locurilor. Un ventilator de plafon ţinea loc de 
climatizare, televizorul alb-negru era închis într-o cutie 
de fier prinsă în perete pentru a descuraja hoţii. 

De-abia instalat, Monk se lungi pe pat şi deschise 
televizorul pentru a urmări aventurile unui luptător de 
catch mascat, înfruntând traficantii de droguri nord- 
americani. Mexicanii adorau justitiarii împopoţonaţi cu 
cagule delirante şi, pe deasupra, luptătorii de catch cu 
trup dolofan, ale căror chipuri rămâneau necunoscute 
lumii. Ei investigau în pas alergător, îmbrăcaţi doar cu 
un slip stacojiu sub pelerina din mătase neagră, şi 
nimeni nu se mira să-i vadă umblând astfel înzorzonati, 
nici poliţia, nici mai-marii acelei lumi, la care năvăleau 
în scopuri de interogatoriu pe bază de muşchi. 

Monk părea fascinat de acele ineptii şi Dan simţi că 
retardatul era hotărât să fixeze ecranul până la o oră 
înaintată din noapte. Vru să facă un dus, dar o pancartă 
prinsă în piuneze în „sala de baie” preciza că apa nu era 
branşată în cabină decât între 7 şi 9 dimineaţa şi de la 6 
la 8 seara. Îşi trecu mâna pe faţă încercând să-şi 
păstreze calmul. Urletele luptătorului mascat de catch, 
adăugându-se scârtâitului violonistului, îi distrugeau 
nervii. 

— Să mergem să mâncăm, îi propuse Doc’ 
Brannigan. Oricum, cineva trebuie să rămână la bagaje, 
dacă nu vrem să ne trezim devalizati. Monk va asigura 
prima pază. 

Dan examină încă o dată valizele din metal fasonat 
îngrămădite pe dale, întrebându-se ce puteau conţine. 

Lăsând luptătorul absorbit în contemplarea 
ecranului albăstrui, se îndreptară spre sala de mese şi 
comandară câte ceva pentru a-şi reface forţele. Piure de 
fasole roşie şi tacos, pe care le unseră cu două Corona 


cu lämâie verde, servite cu un sfert de fruct strecurat pe 
gâtul sticlei. 

— Acum vom merge în recunoaştere până la 
hacienda, şuşoti Doc’. Vreau să mă asigur că adăpostul 
câinelui este în bună stare şi că vom putea închide acolo 
fiara, când va sosi momentul. Altfel, va trebui să-l 
reparăm cât ai clipi. 

— Chiar vrei să-l ţii pe Dust prizonier timp de câteva 
zile? se miră Dan. 

— Da, făcu Brannigan. Nu-l putem ucide. Ar fi 
suspect. Sper să-l înfometez destul pentru a-l face să 
înghită carne cu somnifere. 

— N-o să reusesti, declară sec Dan. A fost dresat să 
nu accepte hrană decât din mâna stăpânului. Va prefera 
să postească. 

Doc’ scutură în semn de nu din cap, scoțând un râs 
batjocoritor. 

— Asta se povesteşte în şcolile de dresaj, spuse el 
surâzând. Dar există metode pentru a învinge 
conditionarea potäilor. Comandourile le foloseau în 
timpul războiului şi funcționau foarte bine. 

— Ah, da? mormăi Dan, neîncrezător. Si în ce 
consiliu? 

— În a momi animalul cu ceva care îl face cu 
adevărat să înnebunească. Un miros hormonal puternic, 
mai exact un hormon înscris în instinctul său. În timpul 
războiului Pacificului, se otrăveau câinii japonezilor cu 
vagine tocate de căţele. Parfumul care se degaja îi 
făceau să uite de orice prudenţă. 

Dan împinse farfuria, cu apetitul brusc tăiat. 

— Ai luat această... chestie cu dumneata? întrebă el 
cu o grimasă. 

— Am prevăzut totul, rânji bătrânul. Una dintre 
valize este un răcitor care funcţionează cu gaz de 
camping. Nu face figura asta dezgustată, ar trebui să te 
bucuri să descoperi că avem un as în mânecă. Nu-i mai 
acorda acestui câine puteri supranaturale. 


Odată masa terminată, încercară să-şi alunge 
oboseala cu ajutorul unei cafele duble, dar Anita nu 
mintise: avea năut, un gust îngrozitor. 


Părăsiră taverna pentru a porni la drum. Peste tot 
pământul era roşu, prăfos, gata să-şi ia zborul la prima 
adiere de vânt. O ceată de puşti îi escortă o vreme, 
härtuindu-i cu propuneri diverse, la care ei nu 
răspunseră nimic. Mucosii se lăsară păgubaşi si făcură 
cale-ntoarsă, insultându-i. Doc’ se chinuia călcând pe un 
pietriş zgrunturos, iar căldura nu le uşura deloc 
înaintarea. Ajunseră în sfârşit în vârful unei movile 
mărăcinoase, care domina o construcţie înconjurată de 
cactuşi. Automobilul se afla acolo, garat în faţa intrării 
principale. Dust făcea turul locurilor, adulmecând cu 
botul în pământ. Doc’ si Dan de-abia se ghemuiseră, că 
el şi ridică capul pentru a privi în direcţia lor, ca şi cum 
i-ar fi văzut perfect, în ciuda protecţiei asigurate de 
verdeață. 

— Ne-a reperat, şopti imitatorul. Ce ne facem dacă 
aleargă spre noi? N-o să avem timp nici s-o luăm la 
sănătoasa! 

— Nu va face nimic atâta timp cât nu vom depăşi 
distanţa de siguranţă, spuse Seth. Suntem dincolo de 
barierele care înconjoară hacienda; pentru moment, 
doar ne are în vizor! Este cu ochii pe noi. 

Adam Smart îşi făcu apariţia. Purta pantaloni, 
cămaşă de blugi şi cizme ponosite. Se mişca leneş, ca un 
om care încearcă să se convingă că este într-adevăr în 
concediu. Nu dădu atenţie mârâitului surd al câinelui. 

Doc’ scoase din buzunarul vestei un binoclu japonez, 
pătat de rugină. Îl reglă şi examină casa. Dan remarcă 
un fel de cuşcă cu grilaj în partea de nord a clădirii. Era 
adăpostul. Odinioară, acolo locuise, fără îndoială, o haită 
de dulăi, acum însă nu mai era decât o îngrăditură cu 
bare oxidate, invadată de buruieni. 

— Sper să ţină, susoti Doc’! Pentru orice 


eventualitate, am adus un lant si un lacät mare. Asta ne 
va permite să întărim încuietoarea, după ce vom pune 
mâna pe câine. 

Scoase un mic râs de scuză. 

— Într-un film de aventuri, am fi dotați cu o puşcă cu 
săgeți paralizante sau ceva în genul ăsta, rosti el 
sculându-se în picioare. În lipsa unor asemenea 
flecustete, va trebui să ne mulţumim cu bunul şi vechiul 
sistem! Vino, să n-o mai lungim! E inutil să mai 
întărâtăm javra. 

Pe drumul de întoarcere, îşi continuă monologul. 

— De obicei, Smart nu primeşte pe nimeni. Isi face 
cumpărăturile pentru o săptămână şi îşi burduşeşte 
frigiderul până dă pe din afară. Oamenilor le e teamă de 
el, din cauza câinelui, iar tâncii se tin la distanţă de 
hacienda. Ai văzut cum au făcut cale-ntoarsă când au 
înţeles în ce direcţie o luăm? 

— Când îşi va începe escapadele? 

— Chiar în seara aceasta. Nu pierde timpul 
niciodată. Vei vedea maşina trecând prin faţa hotelului 
spre ora opt. Începe totdeauna cu luptele de câini. 
Pentru noi, nu prezintă niciun interes. 

— Numai dacă Dust s-ar alege cu beregata 
sfârtecată! rânji Dan. 

— Nu vorbi în ceas rău! îl certă bătrânul. Dacă 
dulăul ar lua-o pe coajă, Smart s-ar întoarce imediat în 
SUA şi tot planul s-ar duce de râpă. Cum am mai putea 
arăta cu degetul spre el, dacă şi-ar petrece tot timpul 
într-o clinică veterinară din Hollywood? 7 

Trecură pragul hotelului, siroind de sudoare. In 
interiorul bungalow-ului, Monk era tot cu ochii atintiti la 
televizor. Acum mima mişcările luptătorului-justiţiar. 
Doc’ îi povesti ce văzuseră, dar retardatul nu dădu nicio 
atenţie vorbelor sale. 

— Yo! făcea atunci când răsuna muzica de pe 
genericul filmului, aş putea să joc într-un serial ca ăsta, 
aş fi mai bun ca ăla... Poate ar trebui să mă prezint la o 


auditie? Mi-ar trebui doar o cagulă şi o pelerină. Un 
costum, ce mai! Sigur poţi să faci o grămadă de biştari 
cu televiziunea... şi fără riscuri! 

— Tu nu eşti mexican, obiectă Dan, pe care 
entuziasmul luptătorului începea să-l neliniştească. 

— Şi ce dacă? mârâi Monk. Ce, sub cagulă se vede? 
Ajunge să-mi dau pe piele cu autobronzant şi gata 
şmecheria. Nu, important este costumul. 

Această constatare păru să-l adâncească într-o 
cugetare profundă şi rămase cu sprâncenele încruntate 
o întreagă jumătate de oră, ca şi cum ar fi dat naştere 
unei strategii complexe. Din când în când vorbea cu 
voce groasă fără a-şi da seama şi trasa schiţe cu vârful 
arătătorului pe faţa de pernă. 

— Să încercăm să ne odihnim, propuse Doc'. Drumul 
a fost lung şi noaptea poate fi şi mai lungă. Cel mai bine 
ar fi să dormim până la căderea serii. 

Dan era de aceeaşi părere. Se lăsă să cadă pe patul 
din scânduri şi-şi scoase pantofii. Ventilatorul se 
învârtea deasupra capului, prea încet însă pentru a face 
puţină răcoare. Închise ochii, repetându-şi că greşea 
lăsându-se răpus de oboseală şi că ar fi fost mai înţelept 
să-l supravegheze pe Monk pentru a-l împiedica să facă 
vreo prostie, dar era prea istovit pentru a rezista. 
Adormi legănat de scârţâitul viorii cu sârmă în loc de 
corzi. 

Pe Dan îl treziră râsetele stridente ale pustilor, care 
veneau de-afară. Se întoarse pe-o parte sufocându-se, cu 
faţa şi gâtul unsuroase de transpiratie. Pe patul vecin, 
Doc' dormea, cu gura întredeschisă, descoperind nişte 
dinţi gata să se desprindă. Scotea sforăituri scurte, ca 
un motor pe care încerci să-l faci să demareze cu 
manivela. Monk dispăruse. Dan se aşeză în capul 


oaselor, alarmat, şi privirea i se agăţă de perechea de 
foarfeci, fâşiile de pânză aruncate pe saltea şi creioanele 
cu mină groasă cu grămada. Copiii nu mai conteneau cu 
râsul. Dan îi auzea îmbulzindu-se în faţa ferestrei. Se 
ridică, convins că era ceva în neregulă. Ce putea stârni 
ilaritatea acestor tânci, atât de mohorâti cu o oră mai 
devreme? 

Se îndreptă spre fereastră şi simţi un gol în stomac. 
Monk se împăuna pe verandă. Singura sa îmbrăcăminte 
era un slip, o cagulă confecţionată dintr-o bucată de 
pernă si o pelerină, în care se putea recunoaşte 
cuvertura de pe pat. Această ultimă piesă era legată de 
gât cu ajutorul unei sforicele. Păşea demn, luând poziţii 
marţiale, imitându-l pe luptătorul justitiar ale cărui 
aventuri le  urmărise toată după-amiaza. Cagula, 
străpunsă de găuri aproximative, fusese desenată ca o 
mască de Halloween de un copil de grădiniţă. In această 
ţinută grotescă, Baby Monk îşi apostrofă publicul cu 
ajutorul rudimentelor de spaniolă pe care le deţinea. 
Puştii satului se tăvăleau în praf, prăpădindu-se de râs, 
neştiind că puteau în orice moment să provoace furia 
distructivă a debilului mintal. 

Adâncit în visul său interior, Monk părăsi veranda 
pentru a o lua pe drum. Dan îşi muşcă buzele gândindu- 
se la ce s-ar întâmpla dacă un escadron al poliţiei călare 
şi-ar face acum apariţia. Sticletii ar izbucni şi ei în râs 
şi, dacă ar încerca să intervină, Monk le-ar rupe gâtul şi 
membrele. Ciocnirea s-ar termina într-o baie de sânge şi 
s-ar alege praful de toate planurile lor. 

— Doc’! şuieră el scuturându-l pe bătrân de umăr. 
Vino să vezi! 

Bătrânul cioclu se trezi, tresărind. 

— Doamne! gemu el venind lângă Dan în spatele 
perdelelor. Trebuie să-l aducem înapoi. Încearcă să-l 
aduci în fire înainte să înţeleagă că puştanii îşi bat joc 
de el, altfel mamitele lor o să-i adune cu făraşul. 

Fără a şti măcar ce va face, Daniel deschise uşa şi se 


îndreptă spre Monk, care continua să se fudulească pe 
marginea  verandei. Devenind îndräzneti, pustanii 
începură să arunce cu pietricele în el. Dan le arătă 
pumnul şi le făcu semn s-o şteargă. Cu jumătatea din 
faţa de pernă trasă pe cap, Monk atingea culmea 
grotescului. Găurile străpunse pentru ochi nu erau la 
acelaşi nivel, ceea ce îi accentua aspectul ridicol. 

Debilul se întoarse chiar în momentul în care 
imitatorul se apropia de el. 

— Ar trebui mai mult roşu, îi spuse Dan. Pentru 
cagulă. Mai multe desene roşii. Şi poate nişte dungi ca 
pe blana tigrilor. 

Improviza, în speranţa că lui Monk nu-i va sări 
muştarul. 

— Ah, da? făcu luptătorul cu voce ezitantă. Chestia e 
că nu prea mă pricep să desenez... 

Se hotări, în sfârşit, să scoată cagula. Aspectul feţei 
sale mutilate avu efectul unui duş rece asupra copiilor, 
care încetară să mai râdă şi se dădură înapoi, care cum 
apucă. 

Dan întinse mâna spre bucata de pânză. 

— Eu mă descurc puţin, rosti el. Pot să te ajut? 

— Adevărat? făcu Monk cu o străfulgerare de 
bucurie puerilă în ochi. Ar fi mişto. Pricepi, costumul 
este foarte important... Sunt sigur că pot deveni o 
vedetă în locul ăsta uitat de lume. 

— O să încercăm mai multe desene, se grăbi să 
îngaime Dan. Până la urmă tot reuşim. 

Pornise spre bungalow, cu speranţa de a-l trage pe 
Monk după el. Retardatul se hotărî în sfârşit să se miste. 
Pe când urma să împingă uşa barăcii, apăru din senin o 
matroană spumegând de furie. Imitatorul înţelese că îl 
acuza pe Monk că-i şterpelise o cuvertură şi-i mătrăşise 
o pernă. Urla cu o voce stridentă care îţi făcea rău la 
timpane. Baby Monk se strâmbă, ceea ce nu anunţa 
nimic bun, iar Dan încercă să devieze reproşurile 
patroanei. Umflata nu părea să-şi dea seama de nimic. 


Oare avea să priceapă că bărbatul în slip roşu pe care îl 
acoperea cu invective putea să-i întoarcă faţa să-şi vadă 
ceafa doar cu un dos de palmă, dacă aşa i se năzărea? 

Dan căută ceva bani în buzunarul pantalonilor. 
Urletele femeii deveneau insuportabile şi tot mai 
intense. 

— Ce dracu’ are idioata asta? bombäni Monk, 
aruncându-şi pelerina pe spate pentru a-şi elibera 
braţele. 

Din fericire, patronul localului interveni. Spectacolul 
oferit de mutra strâmbă a luptătorului păru să-l îndemne 
la prudenţă şi apucă femeia de umeri pentru a o duce 
înăuntru, şuşotindu-i ceva la ureche. 

— Şi ce? spumegă Monk. O fi crezând că eu nu pot s- 
o fac pe luptătorul mascat pentru că nu sunt mexican? 
Ticăloşii ăştia debarcă la noi cu camioanele, dar dacă un 
singur american pune piciorul la ei fac crize de nervi! 

— Ei haide, făcu Dan. Este o biată bătrânică, nu 
înţelege nimic din astea. Nu trebuie să iei în seamă 
părerea ei. Acum, cel mai important lucru este să-ţi 
găsim un nume de războinic... Ai vreo idee? 

Monk holbă ochii. 

— Nu, mărturisi el. Nu sunt prea tare la de-alde 
astea, dar tu eşti om de spectacol, tu trebuie să te 
pricepi. 

Se hotări să intre în casă. Doc’ nu se mişcase. Stătea 
teapän, lângă fereastră, cu faţa lividă, conştient că 
trecuseră pe lângă o catastrofă. 

— Chiar aşa, continuă Monk aşezându-se. De ce să-ţi 
pui pielea la saramură pentru un jaf, când poţi să câştigi 
o avere jucând într-un serial televizat? Dacă mă ajuţi, o 
să te plătesc bine. Dan o să facă pe impresarul şi Doc’ o 
să mă repare. Imposibil să nu meargă, n-aţi văzut filmul 
din după-amiaza asta? Drace! Era o porcărie pe lângă ce 
pot eu să fac. Când spărgea cărămizile, se observa cu 
uşurinţă că erau din carton. Eu voi face acelaşi lucru, 
dar fără să mă prefac, totul va fi pe bune. Singura 


problemă este că nu pot să mă prezint la casting fără un 
costum ca lumea. O să trebuiască să vă stoarceti 
creierii, gagiilor... 

Continuă să delireze în acelaşi fel câteva minute 
bune. Dan întinsese foi de hârtie pe masă şi se străduia 
să schiteze cagule fioroase. Doc’ nu putea decât să dea 
din cap şi să aprobe declaraţiile lui Monk prin 
monosilabe aprobatoare. Din când în când, îi arunca pe 
furiş priviri alarmate imitatorului. 

Dan nu ştia cum să reacționeze, nu-l cunoştea 
îndeajuns pe ticnit ca să ştie dacă accesul de criză va fi 
de lungă durată sau ar fi suficientă o siestă ca să uite 
totul. 

Între timp însă, mâzgălea capete de demoni, în timp 
ce transpiratia îi picura pe sale, udându-i elasticul 
chilotilor. 

— Yo! făcu Monk, cu faţa luminată de surescitare. 
Am o idee: ca să-mi fac reclamă, n-am să mai ies decât 
îmbrăcat în costum de luptător mascat! Asta o să atâte 
curiozitatea oamenilor, ce ziceti? 

Dan se simţi invadat de semnele prevestitoare ale 
unei panici de neînvins. Totul se dusese dracului... 
Ţăcănitul avea să dea peste cap tot planul din cauza 
unei toane de puşti retardat! De ce naiba îl lăsase să se 
uite la televizor? De unde naiba o fi pescuit Dorana un 
asemenea retardat? 

— Şi asta nu e totul, adăugă Monk. Când voi termina 
de copiat pe pielea mea semnele secrete ninja, voi putea 
trece prin ziduri fără trucaje! Gagiii de la efecte speciale 
vor cădea pe jos de mirare! 

Se întunecă la faţă, îşi puse mâinile bătătorite pe 
masă şi rosti pe un ton mai scăzut: 

— Chestia e că va trebui să mergem în Mexico. Acolo 
se ţine totul, acolo sunt producătorii, studiourile. Stând 
în văgăuna asta, n-o să putem semna niciun contract. Va 
trebui s-o luăm din loc, gagiilor! 

— Dar... misiunea? aruncă Doc' la întâmplare. 


Suntem aici ca să ne ocupăm de Adam Smart, mai ţii 
minte? 

— Mi se fâlfâie de moş Smart, mârâi Monk. De ce să 
ne riscăm pielea? Chiar mâine o ştergem spre Mexico! 
Şi gloria va fi a noastră! 


Dan şi Doc’ Brannigan aşteptară seara într-o stare de 
mare nervozitate. Monk nu dădea deloc semne să se 
liniştească. Acum căuta un nume de războinic capabil să 
rivalizeze cu cele afişate de luptătorii mexicani: Şarpele 
cu Pene? Tigrul din Anzi? Marele Sacrificator? Călăul 
Maya? 

După ce-şi epuiză resursele imaginaţiei, se izolă în 
baie pentru a-şi copia pe trup  ideogramele 
„pergamentului milenar”. Dan, care îl supraveghea prin 
întredeschiderea uşii, strângea din dinţi de fiecare dată 
când vedea lama aparatului de ras muşcând din pielea 
luptătorului. Monk părea să nu simtă vreo durere, la fel 
ca drogatii cu terminatiile nervoase amorţite. Sângele îi 
curgea pe pulpe pătând dalele. 

După răcoarea bruscă care se lăsase, înţeleseră că 
venise noaptea; în Mexic se făcea destul de frig când 
soarele dispărea la orizont. Doc’ Brannigan se hotări să 
deschidă una dintre misterioasele sale valize şi scoase 
de acolo un borcănel de dulceaţă plin cu o alifie roz. 

— Dă-ţi cu porcăria asta pe trup, spuse el. Unge-te 
bine la subsuori şi între picioare; ăsta este faimosul meu 
balsam cu anason. Cu ăsta, câinele nu te va putea 
identifica. 

Dan se supuse. Produsul nu duhnea prea tare a 
absint, puteai să-l confunzi cu una din acele unsori de 
care abuzau sportivii. 

— Se va crede că ieşi dintr-un local de masaj dubios, 
remarcă Doc’. Stai calm. Trebuie să fim pregătiţi, pentru 
că în orice moment îşi va face apariţia Cadillacul. 

Dan scoase din sacul de pânză o bonetă, deoarece 
frigul nopţii îi îngheţa capul. 


— Nu, interveni Brannigan, rämâi asa cum esti. 
Capul tău ras te face de nerecunoscut. E mai bine aşa. 

Cu greu îl convinseră pe Monk să se mişte. Prezenţa 
luptătorului nu era necesară, dar se împotriveau ideii de 
a-l lăsa singur. Monk refuză să-şi lase ţinuta de luptător 
şi se văzură siliţi să-şi pună la bătaie tot arsenalul de 
elocvenţă pentru a-l convinge că era mai bine să ţină 
ascunsă panoplia, atâta vreme cât nu era pusă la punct. 
Mormăind, bosumflat, acceptă să-i însoţească, cu 
condiţia de a-şi lua cagula în buzunar şi pelerina rulată 
sub braţ. 

— Nu vreau să mi le ciordească careva, explică el. 
După cât m-am chinuit cu astea, m-aş oftica al dracului 
de rău dacă altcineva mi-ar sufla rolul! 

Dan se grăbi să curețe dalele sălii de baie, deoarece 
sângele putea să-i alarmeze pe patronii locului şi să-i 
facă să cheme poliţia. leşiră din bungalow cărând 
inevitabilele valize din tablă, de care Seth Brannigan nu 
voia să se despartă. 

Incidentul izbucni pe când se pregăteau să se urce în 
furgonetă. Matroana care îi agresase în cursul după- 
amiezii se ivi din nou, agăţându-se cu toată forţa 
unghiilor de pătura jigărită pe care Monk o purta sub 
braţ. Ea începu din nou să urle cu aceeaşi voce 
stridentă, acuzându-i pe gringos de furt din lucrurile 
hotelului şi că vor s-o şteargă fără a plăti. Monk se 
cramponase de „pelerina” sa. Se produse îmbulzeală, iar 
Doc’ trebui să afişeze un teanc de pesos jegosi, din care 
scoase câteva bancnote, şi să explice că valizele din fier 
conţineau material fotografic. Umflata bătu în retragere, 
aruncându-le priviri ofensate. 

— Trei bărbaţi şi o pătură, suspină Doc’. În ochii ei, 
asta este poarta deschisă pentru toate păcatele. Cred 
că-şi imaginează că turnäm filme porno în mijlocul 
cactuşilor. 

Se urcară în furgonetă: Monk la volan, Doc’ şi Dan în 
spate. Părăsiră parcarea, merseră vreo sută de metri şi 


se opriră în mijlocul unor copaci, în aşa fel încât să 
poată supraveghea drumul. 

— N-ar fi rău să fac cunoştinţă cu Smart, spuse 
bătrânul. În fond, putem avea aceleaşi gusturi, nu? 
Tinuta mea îi va inspira încredere, şi în acest fel mă va 
ţine la curent cu toate deplasările sale. Asta ne va scuti 
să stăm tot timpul de gardă. 

Cadillacul trecu pe sub nasul lor o jumătate de oră 
mai târziu. Dust stătea tot în spate, supraveghind 
drumul prin geam. O porniră în urma lor. 

— Mai bine am fi schimbat maşina, făcu Dan. 

— Ştiu, suspină Doc’, dar nu avem parale. Să furăm 

una ar fi prea riscant şi ar fi stupid să ne aresteze 
pentru asta. 
_ Adam conducea încet, ca şi cum ar fi căutat ceva. 
Incerca, fără îndoială, să localizeze un hambar sau un 
hangar. Nu era o misiune uşoară într-o zonă lipsită de 
curent electric. Când luna dispărea în spatele norilor, 
obscuritatea acoperea câmpul, condamnând un călător 
imprudent să înainteze pe bâjbâite. 

După o vreme, Smart o luă pe un drum de ţară, al 
cărui acces fusese marcat cu un brasero improvizat. 
Lampioane suspendate în pari înalţi, vârâti în pământ, 
păreau să marcheze drumul. Întunericul se populă 
deodată de bărbaţi mustăcioşi fumând ţigări de foi şi un 
miros de tortilla umplu aerul. Un hambar cu scânduri 
deplasate se înălța în mijlocul cactuşilor; de acolo se 
auzeau lătrături furioase sau înspăimântate. Pustanii 
intrau şi ieşeau, propunând pariorilor păhărele din 
plastic umplute cu furnici roşii, recomandabil a fi 
consumate cu suc de lămâie sau sare, pop-cornul 
autohton. 

Clădirea era înconjurată de vehicule înghesuite 
parcate la întâmplare: pick-upuri, maşini americane 
mâncate de rugină cu aripile desperecheate, camioane 
având custi în dotare pentru a transporta câinii de luptă. 

Animalele erau nervoase, cu urechile culcate, 


spionându-se unul pe celălalt. Majoritatea se deplasau în 
lesă, altele, renumite ca periculoase, purtau botnitä. 
Adam Smart cobori, însoţit de Dust. Fiara era 
impasibilă, distantă, indiferentă faţă de celelalte 
animale. Sosirea sa provocă un freamăt în rândul 
populaţiei canine. S-ar fi zis că poposise un tigru, 
deghizat în caniş, şi ceilalţi câini tipau că este o 
înşelătorie. În timp ce Smart se îndrepta spre locul 
luptelor, Dust se întoarse de două ori pentru a privi în 
direcţia furgonetei. 

„Ştie...”, gândi Dan. 

— Merg şi eu acolo, anunţă Doc' aranjându-şi ţinuta. 
Rămâneţi aici. Este inutil să fiţi reperati. O să pariez pe 
Dust, sper că asta ne va îmbunătăţi finanţele. In orice 
caz îmi va uşura apropierea de stăpânul său. 

Cobori. În costumul său de in tropical călcat cu grijă, 
avea aerul unui pensionar înstărit venit să se amestece 
printre cei de jos. Eternul său nod de papion inspira 
încredere şi i s-ar fi încredinţat economiile unei instituţii 
de binefaceri fără nicio ezitare. 

„Canalie bătrână!” gândi Dan privindu-l cum dispare 
în hambar. În aer mirosea a transpiratie, ţigări de foi şi 
frică. Multe animale urinau de teamă în momentul în 
care intrau în arenă. Imitatorul observă că unele dintre 
ele prezentau reţele de cicatrici pe părţile laterale şi pe 
bot. Se ghemui în colţul său, neregretând faptul că 
rămăsese pe loc. Pustii se miscau de colo-colo, lovind cu 
pumnul în portieră, propunându-le specialităţi. Unul 
dintre ei lăuda savoarea viermilor maguey, prăjiţi şi 
trecuţi prin sare, care se sfărâmau în dinţi precum 
chipsurile. Monk îl alungă bătând cu palma în tabla 
caroseriei. 

Aproape imediat, strigătele pariurilor răsunară între 
zidurile hambarului cu spaţii între bârne. Urletele 
oamenilor erau mai puternice decât cele ale câinilor. 
Dan îşi luă inima în dinţi şi se hotări să rabde. Din când 
în când, un schelălăit ascuţit de suferinţă îl făcea să 


tresară, dar încerca să nu arate nimic. Minutele se 
scurgeau. leşeau bărbaţi deceptionati, lovind cu cizmele 
animalele învinse, care mergeau cu coada între picioare 
şi botul sângerând. Gladiatorii în patru labe nu se 
revoltau niciodată şi se urcau în vehicule şchiopătând. 

După trei sferturi de oră de încăierări, un ţăran 
solid, îmbrăcat într-o guayabera zdrentäroasä, îl scoase 
târâs din hangar, de picioarele de dinapoi, pe campionul 
său. Câinele, un buldog mare cu blană roşcată, nu mai 
dădea niciun semn de viaţă. Bărbatul îl trase până la 
marginea unei gropi, săpată fără îndoială în cursul 
după-amiezii, şi îl aruncă în gaură. Un sac de var nestins 
şi o lopată erau aşezate deoparte. 

— Pun pariu că Dust l-a halit! rânji Monk. Campionii 
din partea locului sunt o îmbucătură pentru el. Sper că 
Doc’ o fi fost atât de şmecher să fi pariat totul pe el. 

Încă o jumătate de oră se scurse. Un al doilea câine 
fu evacuat în aceleaşi condiţii. li atârnau intestinele. 
Dan întoarse grăbit capul pentru a evita acest spectacol. 

— Gata, rosti Monk. N-o să mai dureze mult. Dust o 
fi început să obosească, şi omul nostru o să se întoarcă 
să-l ferchezuiască. 

Nu se înşelă. Numai ce termină de vorbit, că Smart 
se si ivi din hambar, însoţit de câine şi de Doc’ 
Brannigan. Bătrânul agita brațele, mimând un 
entuziasm fără margini. Smart îi vorbea surâzând. Dust 
se scutura. Nu părea să sufere de vreo rană serioasă, şi 
Dan observă doar puţin sânge pe botul lui jupuit. 

— E adevărat că e tare al naibii, mârâi Monk. Doar 
eu aş putea să-i vin de hac. Sunteţi proşti că nu vreţi să 
intervin, nu aveţi onoare. Chiar nu pricepeti că animalul 
ăsta ne provoacă? Ne sfidează, yo... Chiar trebuie să n-ai 
curaj ca să stai jos cum faceţi voi, tu şi Doc’! 

Dan nu răspunse. Acum, bătrânul Seth îşi lua rămas- 
bun de la bancher. Rămase înţepenit pe loc tot timpul 
cât îi trebui lui Smart să se îndepărteze la volanul 
Cadillacului. La intervale regulate, îi făcea semn cu 


mâna. Când automobilul dispäru în noapte, surâsul i se 
şterse de pe buze şi se îndreptă spre furgonetă. 

— Ti se-ntoarce stomacul pe dos, nu alta! 
Dumnezeule! Ai fi zis că animalul ăsta venise la 
restaurant. Nu-şi muşca adversarii, ci îi mânca! 

Işi desfăcu nasturii de la vestă şi se lăsă să cadă pe 
scaun. 

— Ai câştigat ceva mălai? se informă Monk. 

_ — Da, îngăimă bătrânul. M-am împrietenit cu Smart. 
li cunosc programul de mâine. Chiar m-a invitat la el. 

Nu mai vorbi mare lucru până la motel, ca şi cum 
măcelul canin i-ar fi provocat greață. 

Nimănui nu-i era foame în afară de Monk, care îşi 
scoase din raniţă un amestec macrobiotic. Se culcară, 
dar le trebui ceva vreme ca să adoarmă. Pe când se 
întorcea pe o parte, Dan observă obrazul încreţit al lui 
Seth Brannigan. Bătrânul se uita ţintă în tavan, cu ochii 
larg deschişi. Simti că este observat şi clipi din pleoape. 

— Va fi greu, zise el înainte de a se înfăşura în 
pătură. Drace, nu-i deloc floare la ureche, asta e sigur. 


Ziua următoare se desfăşură într-o atmosferă 
posomorâtă şi tensionată. Monk decupă cele două feţe 
de pernă care mai rămăseseră întregi şi-şi petrecu multă 
vreme în sala de baie, admirându-se în oglindă. Doc' se 
arătă ciudat de tăcut, ca şi cum, pentru prima dată de la 
începutul operaţiunii, şi-ar fi dat cu adevărat seama de 
primejdia pe care o reprezenta Dust. Dan încercă să-şi 
păstreze calmul şi se strădui să-şi reia exerciţiile de 
imitație. Adusese cu el micul reportofon al Doranei si 
asculta fiecare încercare cu o ureche critică. 

— Este pe-aproape, făcu Doc' în cursul după-amiezii. 
Timbrul este bun, dar este ceva care sună strâmb în acel 
soi de accent franțuzesc pe care Smart se încăpăţânează 
să-l folosească. N-ai prins în totalitate chestia. La 
telefon, ai putea să înşeli..., dar în faţa unui calculator 
este mai puţin sigur. 


Dan începea să se îndoiască de talentul său. Cu toate 
acestea, totdeauna se considerase cel mai bun dintre cei 
mai buni, dar perspectiva de a fi ascultat de o ,ureche” 
electronică îl bloca. Pe scenă, spectatorii se lăsau duşi 
de limbutia şi umorul său, însă ce se va întâmpla cu 
aparatul? Nu putea pretinde să-l înşele cu aşi scoşi din 
mânecă. 

De data aceasta, când se instala noaptea, nu 
aşteptară trecerea Cadillacului pentru a porni la drum. 
Doc' îi conducea la locul luptei cu o jumătate de oră 
înainte şi le explică paşii de urmat: 

— Important este să nu fim niciodată toţi trei 
împreună în sală. Unul dintre noi să păzească camioneta 
în permanenţă, întrucât fără ea şi fără material suntem 
terminati. Ne vom schimba între noi fără a ne adresa 
vreo vorbă. Noi nu ne cunoaştem, v-a intrat bine în cap? 
Dan, tu rămâi ascuns, este inutil să te plimbi prin faţa 
lui Smart cu deghizarea de acum. Din fericire, aceste 
lupte au totdeauna loc în garaje amărâte, prost luminate 
şi cât se poate de afumate. Câinele va fi concentrat în 
altă parte, pentru că, bineînţeles, va dori să-şi apere 
stăpânul. Nu vă apropiaţi de el. Monk poate să-i apară în 
faţă; în fond, se subîntelege că împărtăşeşte aceeaşi 
pasiune ca Smart. 

Întâlnirea avea loc într-un spaţiu întru totul 
asemănător cu cel în care se tinuse lupta de câini din 
ajun, cu singura diferenţă că animalele din concurs 
aveau, de această dată, două picioare. Dan se strecură 
în hambarul care duhnea a sudoare, tutun, tot felul de 
unsori şi tequila. „Managerii” îşi pregăteau campionii, 
tineri mustăcioşi cu ochii oblici şi obrajii ciupiti de 
variolă. Unii erau dotați cu o musculatură frumoasă, dar 
majoritatea erau gräsuti, indopati cu alimente pe bază 
de orez şi fasole roşie. Aveau să lupte cu mâinile goale, 
iar cei mai delicati se multumeau cu un simplu bandaj 
de plasturi în jurul falangelor, pentru ca pielea să nu le 
crape. Berea circula în găleți de plastic. O bere 


artizanală foarte fermentată, care îmbată repede omul şi 
care se bea cu polonicul. În douăzeci de minute, 
spectatorii aveau să se pişe pe după stâlpi, pentru a nu 
scăpa nimic din lupte, şi atmosfera va deveni de 
nerespirat. Erau acolo metişi indieni din Oaxaca, care 
boscorodeau pe limba lor. În zarva conversatiilor, 
reveneau fără încetare cuvintele magice ale falocratiei 
latine: Pendejo... Cabrón... Hijo de la chingada... 

Se insultau pentru a face haz, pentru a se încuraja, 
a-şi pune sângele în mişcare. Dar si pentru a îndepărta 
ghinionul. Bărbaţii aruncau priviri mânioase în direcţia 
lui Dan, identificat imediat ca gringo. Le plăcea că micii 
ticăloşi de nordamericani se credeau destul de tari 
pentru a intra în arenă: asta le permitea să le aplice o 
corecție ca lumea, fără riscul de a-i vedea pe sticleti 
făcându-şi apariţia. Imitatorul se văzu îmbrâncit de mai 
multe ori, dar rămase impasibil. Cineva îi scuipă la 
picioare, murmurând Joto! poponar... 

Intrarea lui Adam Smart abătu curiozitatea mulţimii. 
Bancherul purta vechea pereche de „şaisprezece uncii”, 
legată prin şireturi de umăr. Mănuşile erau din piele 
ponosită, crăpată. Smart le avea probabil din timpul 
serviciului militar. Dust mergea cu capul sus, lipit de 
piciorul drept al stăpânului. Avea urechile lipite de cap, 
semn că stătea la pândă. Arbitrul îi ieşi lui Adam în 
întâmpinare. Era un individ slăbănog şi ştirb, cu o 
pălărie decolorată pe cap. Nu mai avea nimic pe el în 
afară de o guayabera confecţionată din pânză de sac. 

— Fără câine! protestă el. Senior, dacă ţineţi câinele 
lângă dumneavoastră, nimeni nu va accepta lupta. 
Animalul ăsta va sfâşia beregata primului care va 
încerca să vă dea un pumn! Trebuie să-l lăsaţi în maşină. 

— Nici vorbă! obiectă bancherul. Dacă dulăul nu stă 
aici să mă protejeze, o să refuzati să-mi plătiţi banii 
datorati după ce vă voi fi bătut pe toţi! 

Lăudăroşenia provocă un concert de hohote de râs şi 
fluierături. Tupeul era apreciat. Işi dădeau seama că 


gringo cu părul sur era un chingon, un tip cu testicule. 
Un adevărat padre. 

Pentru a momi combatanții, Smart scosese din 
buzunar un sul de dolari, ţinuţi într-un elastic, pe care îl 
făcea să salte în palmă. 

— De acord! De acord! capitulă arbitrul jocului, 
lăsăm câinele aici, dar, dacă doriţi să vă luptati, va 
trebui să-l legaţi! 

În timp ce vorbea, arătă şi cu degetul un inel fixat la 
unul dintre stâlpii care sprijineau construcţia. Smart 
scoase o lesă din rucsacul de piele şi îl legă pe Dust 
acolo unde i se ceruse, apoi strecură sulul de dolari în 
zgarda câinelui, acolo de unde nimeni n-ar fi îndrăznit să 
meargă să-i fure. Apoi îşi scoase cămaşa. Era bine făcut, 
dar vârsta începuse să-i fleşcăiască musculatura, iar 
părul de pe piept era sur. Pectoralii erau cam pleostiti. 
Pe lângă tinerele brute închise la piele care îl 
înconjurau, făcea o figură jalnică. Mänusile de box nu-l 
ajutau cu nimic. Îi ceru arbitrului să-l ajute să-şi înnoade 
şireturile, dar mexicanul îi întoarse spatele, aruncând o 
glumă pe care Dan n-o înţelese. Doc' Brannigan profită 
de acel moment pentru a interveni, propunându-se cu 
amabilitate ca infirmier. 

— Am fost chirurg în armată..., îl auzi Dan flecärind. 

În jurul lor, ţăranii îşi dădeau coate, arătând spre 
echipa de cabezas blancas, bătrânii cu părul sur care îşi 
vor pierde dinţii de la primul upercut! 

Dan detestase dintotdeauna boxul, dar în acest 
moment avea chef să-l vadă pe Adam Smart luând-o pe 
cocoaşă. Ciuli urechea pentru a vedea dacă cineva paria 
pe gringo, însă doar Doc’ Brannigan plasă două 
bancnote pe capul bancherului, astfel încât Adam Smart 
să nu piardă nimic din gestul său. 

O ameţeală stranie îl cuprinse pe Dan, excitatia 
perversă care îl stăpâneşte pe prestidigitator când simte 
că farsa lui este pe punctul de a reuşi. De când intrase 
în hambar Dan, Dust nu întorsese nici măcar o dată 


privirea în directia sa. Era prea nelinistit de soarta 
stăpânului pentru a detecta prezenţa fostului „grădinar” 
al vilei de pe coline. 

Arbitrul strângea pariurile. Los pesos circulau. Adam 
se pusese în gardă. Îl înfrunta o brută de douăzeci şi 
cinci de ani. Un tăuraş cu mustäti pe oală, care îşi 
înfăşurase degetele în bandă izolatoare. Un claxon de 
maşină agăţat de un stâlp făcea oficiul de gong. 
Conducătorul jocului îl făcu să sune, izbindu-l cu o bară 
de fier. Lupta începu, însă Dan se feri să urmeze 
mişcarea mulţimii care l-ar fi dus în prima linie. Nu ţinea 
deloc să ajungă acolo. Loviturile aveau acel zgomot 
molatic, un pic derizoriu, pe care eşti totdeauna 
surprins să-l redescoperi de când cinematograful a luat 
obiceiul de a sonoriza întâlnirile sportive prin efecte 
speciale apocaliptice. De la primul schimb de pumni, 
Dust începu să latre, furios să-şi vadă stăpânul încasând- 
o. Trăgea de lesă ridicându-se pe labele din spate, 
gâtuindu-se pe jumătate cu zgarda din piele. Mulțimea 
stătea prudentă la distanţă de el şi era singurul loc de 
unde puteai să urmäresti lupta în condiţii bune. 

Doc’ striga încurajări, mexicanii urlau înjurături 
adresate lui gringo: Tiene măs lengua que manos! 
Perezoso! Torpe! Dan se dădu înapoi, căutând ieşirea. 
Răcoarea nopţii îi făcu bine. Se strecură în pădurice 
pentru a ajunge la camionetă. 

— Ei? îl întrebă Monk tolănit peste volan. Dă şi el? 

— Vrei să mergi să vezi? propuse imitatorul. 

— Nu, făcu Monk. Mai bine nu. Încăierările mă 
întărâtă şi nu rezist. I-as face praf. 

— Va trebui totuşi să te stăpâneşti când o să te 
găseşti faţă în faţă cu Smart, remarcă Dan. Nici vorbă 
să-l beleşti! Dacă îl betegeşti rău, cine va mai crede că a 
putut jefui banca? 

Luptătorul nu răspunse. Se auziră tipete în noapte. 
Smart îşi domina oare adversarul? 

„Şi dacă o încasează? gândi el. Dacă ar lua o bătaie 


soră cu moartea astfel încât să se găsească în 
imposibilitatea de a se pune pe picioare pe toată 
perioada concediului?” 

Acest brusc puseu de nelinişte îl făcu să se întoarcă 
pentru a urmări lupta. In hambar, surescitarea 
publicului ajunsese la culme. Adam Smart era tot în 
picioare. li sângera nasul, buza superioară şi arcada 
stângă, dar lovea cu o precizie sistematică, ca un om 
care frecventase multă vreme sălile de sport. Adversarul 
său, dimpotrivă, se lăsa dus de o furie dezordonată, care 
îl făcea să se descopere. Convins la început că nu-i va fi 
deloc greu să-l lase lat pe acest fercheş cu părul sur, el 
se expusese, ceea ce îi adusese multe lovituri urâte, 
după cum dovedeau umflăturile care îi închideau pe 
jumătate ochii. Aproape că nu mai vedea, şi un manager 
demn de acest nume i-ar fi incizat pungile de sânge de 
multă vreme, dar nu se aflau pe un ring şi lupta nu era 
organizată în runde, care ar fi permis pugiliştilor să fie 
îngrijiţi şi să-şi mai tragă sufletul. 

Constient de handicapul vârstei, Adam Smart grăbea 
lucrurile. Ştia că trebuie să încheie partida înainte ca 
istoveala să-i taie braţele. li mai repezi două directe în 
faţă, punând în aceste lovituri toată rezerva sa de 
energie. Dan auzi nasul mexicanului frângându-se. 
Sângele împroşcă mănuşile din piele, iar ţăranul căzu pe 
spate, secerat, lovindu-se cu capul de pământul acoperit 
cu paie. 

Se făcu tăcere şi, timp de o jumătate de minut, ura 
colectivă făcu aerul să vibreze. Dan crezu că spectatorii, 
de comun acord, se vor năpusti cu toţii asupra 
americanului pentru a-l linşa. Doc' Brannigan avu, 
probabil, aceeaşi impresie, căci dezlegă lesa lui Dust şi o 
înfăşură în jurul antebraţului, lăsând astfel câinelui 
libertate pentru a interveni în caz de tăvăleală. Prezenţa 
animalului îi făcu să ezite pe perdanti şi nimeni nu 
îndrăzni să conteste victoria bancherului. Bancnotele îşi 
schimbară stăpânii. Teancuri de pesos care reprezentau 


fără îndoială mult pentru aceşti oameni särmani si 
foarte puţin pentru Smart. Doc' începu să dezlege 
mâinile boxerului şi îi întinse un prosop îmbibat cu apă 
pentru a se putea şterge pe faţă. Smart se îmbrăcă din 
nou, scrutând mulţimea cu un aer ironic. Când fu gata, 
îşi scoase o ţigară de foi, şi-o puse în colţul gurii şi o 
aprinse cu un teanc din bancnotele pe care tocmai le 
câştigase. Hârtiile jegoase se aprinseră foarte repede 
între degetele sale şi, în mai puţin de două secunde, nu 
mai rămase nimic din ele. Se auziră înjurături din toate 
părţile hambarului. Fără prezenţa câinelui, tot s-ar fi 
găsit cineva să scoată un cuţit şi să-i facă felul 
americanului. 

Dan bătu în retragere, iritat de comportamentul lui 
Smart. Individul ăsta chiar era o adevărată jigodie. 

Grăbi pasul pentru a ajunge la furgonetă şi se 
ghemui în spate, aşteptând întoarcerea lui Doc’. 
Bătrânul veni, în sfârşit, lângă ei. Îşi ştergea fruntea cu 
o batistă. 

— Dumnezeule! suspină el, am crezut că ne-a sunat 
ceasul. Gagiul ăsta e smintit, ce nevoie avea să-i 
umilească în halul ăsta? 

— Cu potaia lângă el, nu-i mai este teamă de nimeni, 
făcu Dan. Cred că i-ar fi plăcut ca unul dintre gagii să 
încerce ceva..., i se vedea în ochi. Nu-şi luase ratia de 
sânge. E bolnav. Într-o bună zi, tot o să-i taie careva 
beregata. 

Doc’ clatină din cap, chircit pe scaunul său, părând 
mai bătrân decât de obicei. 

— Nu-mi place ţara asta, murmură el. De fiecare 
dată când trec Rio Grande sau Rio Bravo, mă simt în 
pericol. Reprezentăm ţinte vii, toată lumea de aici 
visează să ne ia gâtul. 

Se scutură, îşi aranjă nodul de la papion şi şopti: 

— Rămâne pentru mâine..., victoria din seara asta l-a 
incitat, vrea să reînceapă cât mai repede. Se mai ţine o 
luptă mâine după-amiază la Fuente Hermosa. Acolo va 


trebui să intervenim. Nu putem risca să mai aşteptăm 
multă vreme. Nu mai este foarte tânăr şi, dacă se alege 
cu o ciomăgeală bună, asigurarea medicală l-ar repatria 
de urgenţă în California. Asta i-ar crea un alibi beton. 
Nu prea ai cum să jefuieşti o bancă având un 
traumatism cranian. 

Dan îşi simţi stomacul strângându-i-se. Aşadar, era 
gata? In patruzeci şi opt de ore vor opera jaful... spre 
mai bine sau spre mai rău. 

— Monk, rosti cu blândeţe bătrânul. Va trebui să joci 
strâns, înţelegi? Să nu te laşi dominat de furie... Îţi 
aminteşti cum trebuie să se petreacă lucrurile? Te 
amesteci în public, îl sfidezi pe Smart, îi iei peste picior 
calităţile de boxer, îl loveşti la mâna dreaptă după 
câteva minute. Nu vreau nimic grav, mai ales vreo 
fractură deschisă sau vreo încheietură ruptă. O simplă 
luxatie va fi suficientă. O durere puternică i-ar putea 
provoca un infarct şi am fi în mare încurcătură. Până la 
proba contrarie, morţii nu fac jafuri, înţelegi? 

Monk se mulţumi să bombăne. Dan simţea neliniştea 
lui Seth. Fostul cioclu nu-şi făcea iluzii... Baby Monk era 
de nestăpânit; în focul luptei era în stare să-şi piardă 
capul şi să-l omoare pe Adam Smart. 

— Nu-l nenoroci, repetă el. Nu mai este tânăr şi nu 
este un combatant demn de tine. Poate să le ia faţa 
ţărănoilor älora indisciplinati, dar cu un maestru în arte 
marţiale ca tine este un nimeni. Ai înţeles? 

Baby Monk nu răspunse. Măcar o fi auzit ce i se 
spusese? 

Ajunseră la Fuente Hermosa după o noapte foarte 
rea. Dan nu închisese un ochi şi ştia că nici Doc’ nu 
atipise. Numai Monk umpluse bungalow-ul de sforăituri. 
Inainte de a se culca, îşi strecurase pelerina sub pernă. 


Dan tremura la ideea ca retardatul să nu-şi fi pus în 
minte să lupte împotriva lui Adam Smart în ţinuta lui de 
luptător ,justitiar”. 

Fuente Hermosa era un orăşel mic, care trăia din 
creşterea animalelor. Le trebuise să colinde o bună 
bucată de vreme între tarcurile cu animale înainte de a 
da peste locul unde avea să aibă loc partida. La periferie 
se înălța un abator. Boxerii amatori care veneau să se 
înfrunte în arenă lucrau cu toţii în abataj sau la 
tranşarea vitelor. Erau băieţi solizi, aproape tot atât de 
lati pe cât de înalţi, crescuţi cu chili, orez şi tequila. 
Erau graşi, dar carnea lor era tare, feţele turtite, despre 
care nu se putea spune dacă proveneau dintr-o 
ascendență indiană sau de la prea multele lovituri 
încasate. 

Hotărâră să-i dea un aspect banal lui Monk, 
îndesându-i pe cap o şapcă de base-ball şi 
împopoţonându-l cu ochelari de soare. Doc’ îi repetă că 
ar trebui să-şi ascundă mâinile în buzunare până în 
momentul intrării în arenă, pentru ca aspectul lui atât 
de special să nu-l sperie pe Smart. Monk, taciturn, 
suporta aceste sfaturi indiferent. 

De data aceasta, partida avea loc într-un hangar cu 
pereţi metalici, unde conversațiile provocau ecouri 
metalice. Un miros nedefinit plutea în sală, un amestec 
de condimente şi carne uscată sau de îngrăşăminte pe 
bază de sânge de bou. li întorcea stomacul pe dos. 
Smart sosi însoţit de Dust şi un murmur dezaprobator îi 
salută intrarea. 

Ieşirea din ajun era deja cunoscută de toţi amatorii 
de partide private. Ca de obicei, i se ceru să lege câinele 
de unul dintre stâlpii de oţel ai hambarului. Dan, după 
expresia colerică care încreţea feţele mai multor tineri, 
ghici că erau foarte hotărâți să-i dea de furcă; trebuia, 
deci, să intervină rapid, căci bancherul nu va participa 
astăzi decât la o singură luptă. 

Contrar a ceea ce crezuse, Monk se arătă de o 


remarcabilă prezenţă de spirit si se aşeză în primul rând 
de spectatori de îndată ce apăru Smart, cu vechile sale 
mănuşi aruncate peste umăr. 

Doc' pătrunse în hangar câteva minute mai târziu şi 
se repezi spre Adam cu gesturi mari, de complicitate. 
Dan rămase în ultimul rând, cu o pălărie de täränoi 
înfundată până pe sprâncene. Barba care îi acoperea 
obrajii contribuia deja la schimbarea fizionomiei sale. 

— Hei, tu, ăla cu jigodia! ţipă Baby Monk, 
împingându-şi bărbia înainte, dispretuitor, spre bancher. 
Te-am văzut seara trecută... Nu eşti prea rău cânde 
vorba să te iei la cafteală cu ţărănoii bronzati şi 
îngrăşaţi cu fasole, dar mă întreb cât valorezi în 
comparaţie cu un american adevărat. 

Cu pumnii vârâţi în buzunare, avea o ţinută 
accentuat provocatoare. Doar faţa sa strâmbă l-ar fi 
băgat la idei pe un om priceput, avertizându-l că acest 
individ ciudat avea o anumită obişnuinţă a luptelor, dar 
Doc' prevăzuse asta şi petrecuse trei ore întregi cu 
Monk, făcându-l să repete aceeaşi frază în spaniolă, 
astfel încât adunarea să înţeleagă provocarea şi să se 
bucure să-i vadă pe cei doi gringos luându-se la omor 
unul pe celălalt. Monk se grăbi să recite lecţia. De-acum 
încolo, Smart nu mai putea refuza lupta, fără a trece pe 
loc drept un laş. Monk îi dădea înainte, prinzându-se în 
joc. Băieţii din abator îl priveau surâzând, câţiva îl 
bătură amical pe spate. Adam încruntă din sprâncene, 
ca şi cum ar fi bănuit ceva şi Dan profită pentru a se 
ascunde în spatele unui stâlp, deşi nu risca mare lucru; 
lumea era compactă şi hangarul cufundat în penumbră. 

— Hei! ţipă Monk, ce caută pe-aici un domn ca tine? 
De parai n-ai nevoie... N-oi fi un pic cam poponar? Ce 
zici? Poveştile astea de box n-or fi un pretext pentru a te 
lua de băieţi? 

Toate aceste insulte fuseseră puse la punct de Doc' 
Brannigan. Acestea tinteau umilirea lui Smart în faţa 
mexicanilor, încruntaţi de-ndată ce venea vorba despre 


homosexualitate. Se puseră pe susotit şi Dan înţelese 
cuvântul puto, trecând din gură în gură. 

— Nu-i nevoie să fii vulgar, ripostă Smart. Dacă vrei 
o cotonogeală pe cinste, o să-mi facă plăcere să ţi-o 
administrez. Poate chiar asta îţi doreşti, de fapt? Oi fi 
dintr-ăia care nu simt plăcere decât când sunt loviți! 

Doc' afişa o expresie de demnitate ofensată şi, în 
timp ce lega mänusile bancherului, îi şoptea vorbe de 
încurajare. Smart înaintă spre mijlocul arenei, un simplu 
cerc trasat cu creta, pe care îl acoperiseră cu rumeguş 
proaspăt. Se puse în gardă, cu faţa ascunsă în spatele 
mănuşilor. Monk îşi smulse şapca şi-şi scoase mâinile 
din buzunare. Acest gest produse un murmur deoarece, 
chiar în lumina foarte proastă, îţi puteai da seama că 
erau acoperite de o crustă de bătături. De culoare 
galbenă, aproape osifica articulațiile, prezentând o 
ridicătură la fiecare îmbinare. Adam păru descumpănit 
şi, după expresia feţei, Dan înţelese că regreta faptul că 
cedase provocării. De data aceasta, avea în faţă vreun 
maniac de karate sau kung-fu, unul din acei debili 
mintali care îşi întăresc pumnii lovind trei ore pe zi în 
stâlpi acoperiţi de cânepă împletită. Pentru a-şi domina 
frica, el preferă să treacă la atac şi îi expedie două 
directe foarte scurte lui Monk, care nici măcar nu 
încercă să le evite. Pielea răsună pe faţa lui strâmbă 
fără a-i smulge cel puţin o grimasă. Se mulţumi să 
topäie, cu braţele pe jumătate ridicate, într-o postură 
apropiată de a unei insecte carnivore. 

Smart îl mai atinse de două ori. Dădea cu toată forţa, 
îşi punea toată greutatea trupului în lovitură, dar debilul 
părea să posede aproape tot atâta rezistenţă la suferinţă 
ca un sac de antrenament burdusit cu nisip. Spectatorii, 
cunoscători, apreciau acest lucru. Şi, deodată, pe când 
părea că optase pentru pasivitate, Monk se mişcă... 

_ Abia de avură timpul să-i vadă braţul întinzându-se. 
Il lovi pe Smart în plin, în mănuşa dreaptă, bancherul 
scoțând un țipăt surd şi căzând în genunchi, cu mâna 


rănită strânsă pe pântec. Era livid si Dan crezu că-şi va 
pierde cunoştinţa. Zgomotul mingii de piele întâlnind 
latul mâinii lui Baby Monk îi răsuna încă în urechi. 

Doc' se repezi cu trusa de prim-ajutor. Cu un gest 
profesionist, sparse o fiolă cu nitrit de amil chiar sub 
nasul bancherului. Smart părea să aibă o rană urâtă şi 
Dan se întrebă dacă încheietura dreaptă nu i se rupsese. 

Dust, tot legat de stâlp, era pe punctul de a înnebuni. 
Urla, spumega, sărea în toate direcţiile, jupuindu-şi 
pielea de pe gât. 

— O să vă conduc acasă, şoptea Doc’. Eu sunt medic, 
nu aveţi de ce vă teme. Este de preferat să nu pui 
piciorul într-un spital mexican, dacă mai vreţi să apucati 
nişte ani. O să vă examinez eu... 

— Mi-e foarte rău, îngăimă Smart, cu trăsăturile 
crispate de suferinţă. La naiba! Idiotul ăsta mi-a rupt 
mâna... 

— O să vă fac un analgezic imediat ce vom fi în 
maşină, spuse Seth Brannigan. Am totdeauna aşa ceva 
în trusă, un vechi obicei de doctoraş. Dezlegati câinele 
şi puneti-i o botniţă, n-o să vă pot atinge cât timp va fi în 
starea asta... 

Sustinut de bătrân, Smart se ridică şi se îndreptă 
spre stâlp. Dădu o comandă printre dinţi şi Dust se 
linişti. 

În secunda următoare, Smart îi punea botnita din 
piele, pe care legea îl obliga s-o aibă în permanenţă la 
el, dar la care nu recursese niciodată. Dust scheuna ca 
un cätelus, cu coada între picioare. 

Cei trei ieşiră sub huiduielile mexicanilor. La lumina 
zilei, se observa că bancherul era livid. 

— O să trec eu la volan, hotări Doc’. O să trimit pe 
cineva de la hotel să-mi recupereze maşina. 

— Cheltuielile le voi suporta eu, murmură Adam, 
care încerca să-şi ţină firea. Drace! Dacă n-aţi fi fost 
lângă mine, aş fi fost într-o mare belea. 

— Spuneti-i câinelui să urce în spate si legaţi-l, 


ordonă Doc’ care începea să se simtă sigur pe el. 
Animalele de acest calibru cred adeseori că vrei să-i faci 
rău stăpânului, tocmai când de fapt încerci să-i faci bine. 
N-aş vrea să-mi smulgă capul când voi fi gata să vă fac o 
injecție. 

— Aveţi dreptate, sughiță Adam, este mai prudent... 
Mai ales că este un fost K9 si are tendința de a asocia 
imaginea seringii cu noțiunea de criminalitate. 

— O să vă injectez puțină morfină, anunță Seth 
Brannigan pentru a-l ademeni. După asta, nu veţi mai 
simți nimic. 

Bancherul se execută. Dust tremura, ca si cum 
botnita l-ar fi pus într-o stare de inferioritate. Cu mâna 
validă, Smart legă lesa de clanta portierei. 

— Doamne! bombăni el, lăsându-se să cadă lângă 
bătrân. Când mi-aţi scos mänusa, am crezut că o să dau 
colţul. 

— O să ne uităm atent la dumneavoastră acasă, 
spuse Seth Brannigan. Incheietura este poate pur şi 
simplu scrântită; vă voi pune oasele la loc după ce veţi fi 
anesteziat. Nu mai sunteţi atât de tânăr şi n-aş vrea ca 
durerea să vă provoace o criză cardiacă. Cum staţi cu 
inima? Probleme recente? 

Maimuţărea de minune flecăreala practicienilor. De 
când se juca de-a salvatorul potentat, avea aerul să fi 
crescut cu câţiva centimetri şi îşi bomba pieptul osos. 

Din locul în care stătea, Dan bănuia că îi administra 
lui Adam injectia atât de anunţată. 

„Va fi uşor, îi explicase Doc'. Nici vorbă să adoarmă 
pe drum. Atâta vreme cât îi va fi rău, va fi docil şi mă va 
asculta fără comentarii. Vreau mai ales să-l determin să 
închidă câinele în cuşcă. Odată dulăul scos din schemă, 
vom avea drum liber. Lasă-mi zece minute avans şi vino 
după mine la hacienda. Când vei ajunge, omul nostru va 
sforăi ca un prunc.” 

— Ei? întrebă Monk, apropiindu-se de imitator. M-am 
descurcat bine? 


— Superb, afirmă Dan. După zgomot, am crezut că i- 
ai făcut oasele aschiute, dar trebuie să recunosc că ai 
lucrat cu mână de maestru. 

— Ah, da? făcu Monk cu o mândrie infantilă. Tin mult 
la tine, ştii. La început aveam chef să te ciomăgesc, dar 
mi-a trecut. Când vom deveni bogaţi, poate ne-o vom 
împrumuta unul altuia pe Dorana, ce zici? 


Întoarcerea la hacienda se realiză într-o mare 
agitaţie. Adam Smart, ghemuit pe scaunul pasagerului, 
părea gata să leşine dintr-o secundă în alta, în timp ce 
Dust făcea un scandal infernal pe bancheta din spate. În 
această atmosferă de sminteală, Doc’ făcea eforturi 
meritorii de a-şi înghiţi spaima care-l cuprindea pe 
măsură ce parcurgea drumul. 

— Este mai prudent să evităm spitalele din partea 
locului, repetă el în timp ce panica punea stăpânire pe 
el. La Tijuana, din cauza „turismului sexual”, SIDA face 
ravagii, ştiţi prea bine, nu-i aşa? N-aş sfătui pe nimeni să 
meargă să se îngrijească acolo... 

Turuia acelaşi refren de douăzeci de minute deja, 
înspăimântându-se, văzând cum se topeau frumoasele 
discursuri pe care şi le pregătise, totuşi, cu multă grijă. 
„Dumnezeule! gândi el, sunt ca o moară stricată.” 

Avu subit certitudinea dureroasă de a fi prea bătrân 
pentru astfel de uneltiri şi de a-şi fi supraestimat 
calităţile. Neliniştea îi tăie respiraţia şi începu să gâfâie 
deasupra volanului, gata să facă un infarct. Prea 
bătrân... Până în prezent, nu voise niciodată să 
conceapă o asemenea eventualitate şi vârsta lui 
înaintată i se păruse totdeauna, dimpotrivă, o armură de 
viclenie şi de experienţă care îl punea la adăpost de 
greşelile grosolane ale tinerilor. Luase obiceiul de a se 
retrage în spatele metaforei bătrânului maimuţoi, pe 
care nu-l mai înveţi să se strâmbe... însă, deodată, pe 
acest drum înecat de soare şi de praf, la câţiva 
centimetri de bărbatul sfâşiat de suferinţă, îşi dădea 


seama că bătrânii maimutoi tocmai că au blană gri şi 
aleargă mai puţin repede şi mai puţină vreme decât 
ceilalţi, când sunt în primejdie. Pentru o clipă, fu pe 
punctul de a ceda terorii şi o sudoare îngheţată îi 
cuprinse chipul. Aruncă o privire în oglindă şi realiză că 
era la fel livid ca şi „pacientul” său. 

Hacienda se profila în sfârşit la capătul drumului. Un 
câine slăbănog, atras fără îndoială de fumul din coşul de 
gunoi, o luă la fugă la apropierea Cadillacului. 

— Curaj, murmură bătrânul. Peste un minut nu veţi 
mai simţi nimic. 

— Mi-ati mai zis asta adineauri! îl mustră Adam 
Smart, şi mâna asta afurisită mă doare la fel de tare! 
Sper că aveţi ceva mai puternic în geantă! 

— Nu vă enervati, replică doct Seth Brannigan. Cu 
cât surescitarea creşte, cu atât devine mai acută 
durerea... Este ceva mecanic. Adrenalina accelerează 
suferinţa; dacă o ţineţi tot aşa, nervii vă vor mări 
durerea. 

„Devin grotesc”, gândi oprind Cadillacul în faţa 
casei. ,Tipu’ va înţelege până la urmă că nu sunt decât 
un şarlatan.” 

Deschise portiera, luă trusa medicală şi arătă spre 
Dust care, protäpit pe labele din spate, zgâria geamul 
lateral. 

— Inchideti câinele în cuşcă, comandă el. Dacă 
animalul ăsta îmi sare la beregată, vom da de bucluc cu 
toţii. 

Smart cobori mormăind. Cu mâna stângă descuie 
portiera din spate şi dezlegă lesa lui Dust. 

— Taci! urlă el. Ajunge! Nu e momentul. 

Câinele se puse pe scâncit, speriat de tonul tăios al 
stăpânului său. Ţinând coada între picioare, cu urechile 
lipite de cap, se lăsă târât spre cuşcă. Smart înainta 
aplecat, cu braţul rănit îndoit la piept. Seth Brannigan 
începu să se roage pentru ca bancherul să nu-şi piardă 
cunoştinţa la jumătatea drumului. Dacă s-ar întâmpla 


aşa ceva, câinele ar reacţiona foarte rău si ar fi 
imposibil să se apropie de Smart cât era inconştient. 

Adam ajunse cu greu la cuşca cu grilaj a barăcii. 
Ridică zăvorul cu mâna stângă şi îi făcu semn lui Dust să 
intre. Câinele ezită, puţin obişnuit să suporte acel tip de 
claustrare. Era limpede că încerca să înţeleagă de ce 
era pedepsit în acel fel; absenţa unui răspuns îl adâncea 
într-o mare confuzie. Smart se hotări, în sfârşit, să pună 
zăvorul, părăsind animalul în mijlocul custilor 
dărăpănate şi al blidelor goale. Dust înţepeni pe labele 
din spate şi continuă să scâncească. Scotea plânsete de 
cätelus, dar bancherul, preocupat doar de suferinţa sa, 
nu-l luă în seamă. 

— Să mergem, mormăi el la adresa lui Doc' 
Brannigan. Faceti-mi injecţia aia blestemată şi să 
terminăm odată! Măcar sunteţi sigur că aveţi tot ce vă 
trebuie? 

— N-aţi suferit niciodată de probleme cardiace? se 
interesă bătrânul, încăpăţânându-se să pozeze în rolul 
de medic. Nici hipertensiune, nici alergii la anestezice? 

— La dracu’, nu! se enervă Adam. Am o sănătate 
perfectă. Scoateţi-vă calabalâcul înainte să leşin. 

— Bine, bine, făcu Seth împăciuitor. Unde este 
camera dumneavoastră? 

— Pe aici, urmaţi-mă... 

Era o hacienda frumoasă, cu pereţii varuiti recent. 
Era decorată cu „obiecte de artă” turistice, iar mobilele 
din lemn masiv în stil spaniol aveau o anume prestantä. 

— Locuiti singur? întrebă Doc’, sau vine cineva să vă 
ajute? O bucătăreasă? O femeie de serviciu? 

Ştia deja răspunsul, dar voia să fie sigur. 

— Nu, mârâi Smart. Prefer să mă descurc singur, 
asta îmi aminteşte de vremurile bune, când eram 
celibatar. De fapt, n-am găsit pe nimeni; femeilor din sat 
le este prea frică de Dust pentru a veni să lucreze aici. 

Un pat mare, cu baldachin, ocupa camera. Era o 
piesă de tâmplărie din abanos, dotată cu perdele 


enorme împotriva ţânţarilor. Bancherul se aşeză pe 
marginea saltelei. Avea faţa gri şi sudoarea îi picura de 
pe sprâncene. 

— Culcaţi-vă, ordonă Seth. O să mă ocup de mâna 
dumneavoastră. 

— Este ruptă? întrebă neliniştit Adam. Este un fel de 
unealtă de lucru, înţelegeţi? Dacă trebuie pusă în ghips, 
o să am mari probleme cu patronii mei. 

— Sunteţi pianist? se miră Doc’. Credeam că sunteţi 
bancher sau ceva în genul ăsta... Sigur am înţeles greşit. 

— Nu, nu. Este adevărat, îşi pierdu răbdarea Adam. 
Nu pot să vă explic amănunţit, dar am nevoie de mâna 
asta pentru slujba mea... 

— Gata, gata, făcu Seth, adoptând un ton glumet. 
Dacă trebuie să scrieţi, veţi găsi în mod sigur o 
secretară cu mult farmec s-o facă în locul 
dumneavoastră. Si apoi, reportofoanele n-au fost 
inventate de florile mărului! 

— Nu puteţi înţelege... mormăi Adam. Dacă este 
ruptă, trebuie să anunţ imediat la bancă pentru a lua 
măsurile necesare, dar aş vrea să evit asta. Directorul o 
să mă copleşească cu reproşuri, deoarece nu voia să 
plec în concediu. Asta i-ar da dreptate. 

— Nu înţeleg nimic din ce-mi povesteşti, fiule, oftă 
Doc'. Mă întreb dacă nu cumva delirezi din cauza 
şocului. Linisteste-te, nu este decât o luxaţie a 
încheieturii. De-ndată ce vei adormi, o să-ţi pun oasele 
la loc şi o să aplic un ghips uşor, pentru ca să-şi revină 
ligamentele. Cu un mic tratament antiinflamator, n-o să 
se mai vadă nimic. Chestie de o săptămână. 

— Ce porcărie! se înfurie Smart, şi eu care voiam să 
mai particip la alte lupte... Dacă îmi scurtez concediul şi 
mă întorc cu braţul în ghips, soţia o să râdă de mine. 

— Ei haide, puţină răbdare, pledă Doc'. Dacă totul 
merge bine, în trei zile totul va reintra în normal. O 
luxatie este ceva spectaculos, dar, odată oasele puse la 
locul lor, nu mai rămâi decât cu o amintire urâtă. 


Dezgolise bratul bancherului si-i curätase rana de la 
cot cu un tampon îmbibat în alcool. Trebui să se 
întoarcă pentru a umple seringa, aşa de tare îi tremurau 
mâinile. Nu reuşea să-şi mai controleze degetele. 
Continuând în felul acesta, avea să-i facă praf venele 
„pacientului” său, care îl va alunga imediat din casă. 

— Drace! Ce tot faci acolo? 

— Imediat, se bâlbâi Doc’. Cred că nu vreţi să vă bag 
şi o bulă de aer în venă?! 

Strânse seringa între degetele slabe şi încercă să-şi 
facă treaba curat. Smart scoase un mormăit de durere: 

— Hei! Dar ştiu că nu vă încurcaţi! Nu mai practicati 
de multă vreme? 

— Închideţi ochii, ordonă Seth. Calmantul o să-şi 
facă efectul. Lăsaţi-vă în voia somnului. Mă voi ocupa de 
mâna dumneavoastră de-ndată ce veţi adormi. 

— Ce porcărie! repetă bancherul. Totul părea să 
meargă aşa de bine... N-ar fi trebuit să mă bat cu 
individul ăla. Avea un aer bizar, cam ţicnit... Sunt sigur 
că a făcut-o dinadins, ca să mă aranjeze. Am văzut-o în 
ochii lui. Îşi pregătise lovitura. De ce? 

— Invidia, răspunse Doc’. Dumneavoastră boxati de 
amorul artei, iar el, fără nicio îndoială, pentru bani. I-a 
fost teamă că-i veţi lua pâinea de la gură. 

— Da, mormăi Adam cu voce stinsă, asta trebuie să 
fie. 

— Un derbedeu, adăugă Doc’, un târâie-brâu. 

Smart încercă să adauge ceva, dar somniferul pusese 
deja stăpânire pe spiritul său. Îngăimă doar nişte 
cuvinte de neînțeles şi-şi închise pleoapele. Două 
secunde mai târziu, capul îi căzu pe pernă. 

Doc’ se ridică cu greutate, apucă sticla de teguila de 
pe mäsuta de la capul patului şi îşi turnă un păhărel pe 
care îl sorbi dintr-o înghiţitură. 

„Prea bătrân, murmură o voce în capul lui. Prea 
bătrân.” 

Reveni lângă pat, luă pulsul bolnavului pentru a 


verifica dacă era cu adevărat inconştient. Linistit, părăsi 
camera, traversă sala mare şi se îndreptă spre pragul 
uşii pentru a se uita pe drum. Camioneta nu întârzie să 
apară după o cotitură a drumului şi apariţia ei îl scoase 
pe Dust din apatie. Dintr-odată, câinele îşi regăsi toată 
energia şi se aruncă asupra grilajului, mârâind în 
botniţă. 


Dan opri vehiculul în mijlocul curţii, gândindu-se că 
ar trebui să găsească un loc mai discret, dacă nu voia ca 
oamenii din sat să le observe prezenţa. Deschise 
portiera şi coborî. Fu frapat de expresia disperată a lui 
Doc’ Brannigan şi, pentru o clipă, crezu că Adam Smart 
decedase în urma unui infarct. 

— E totul în regulă? întrebă el înaintând spre bătrân. 

Doc’ păru să se scuture. 

— Da, se bâlbâi el. Merge ca pe roate. Putem trece la 
faza numărul doi. 

— Faza numărul doi? 

— N-am timp să-ţi explic, făcu Doc’, evitându-i 
privirile. N-ai decât să mă priveşti la lucru. 

Schiţă un gest spre Monk, care începu pe dată să 
scoată valizele metalice din camionetă. 

— Nu sta cu mâinile în sân, şuieră Doc'. Ajută-l pe 
Monk să transporte materialul. Nu suntem prea mulţi 
pentru asta. 

Dan se supuse, însă o presimtire rea puse stăpânire 
pe el. Se pregătea ceva... ceva ce nu avea să-i placă, 
simţea asta. _ 

Monk intra deja în hacienda, cu valizele sub braţ. În 
adăpost, Dust sărea ca un diavol, lovindu-şi botul de 
barele custii. 

— Hei! strigă Dan, alergând pe urmele lui Doc’. Ce 
puneţi la cale, ce e aiureala asta? 

Dar bătrânul nu binevoi să-i răspundă. Tocmai îşi 
scotea cămaşa şi se pregătea să-şi săpunească braţele 
deasupra chiuvetei. 


— Ajunge, suierà imitatorul scuturându-l de umeri pe 
fostul cioclu, nu mä mai duce de nas! De o säptämânä 
îmi torni poveşti de adormit copiii, vreau să ştiu tot 
adevărul. 

Doc' se eliberă din mâinile lui. Bustul său slab, 
presărat de peri albi, avea ceva patetic. Fără a-şi da 
osteneala de a răspunde, scoase din buzunar o cheie 
plată, agăţată de un inel, şi i-o aruncă lui Monk, care o 
folosi pentru a descuia valizele de metal. Dan nu se putu 
abtine să nu se uite la ce se ascundea în interiorul 
misterioaselor valize. La început nu observă decât nişte 
cutii din aluminiu strălucitor, asemănătoare cu cele care 
se folosesc în spitale pentru transportul instrumentelor 
chirurgicale sterilizate. Avu un fel de sughit şi se dădu 
înapoi. O idee înspăimântătoare îi trecea prin minte. 

— Hei! şopti el gâfâind şi apucându-l pe Doc de 
braţul slab. Spune-mi că mă înşel... doar n-o să... 

Bătrânul îl respinse încă o dată. Dintr-o valiză alese 
o bluză medicală, pe care o desfăcu cu o mişcare scurtă 
înainte de a o trage peste cap. Monk se instalase călare 
pe un scaun întors, urmărindu-l pe Dan cu rânjete, ca şi 
cum ar aprecia ca un adevărat expert efectele unui 
renghi pe cinste. 

— Ascultă, spuse în sfârşit Seth Brannigan pe un ton 
de lehamite. Nu am timp să te consolez. Regret că 
Dorana nu ţi-a explicat totul de la început, dar avea, fără 
îndoială, motivele ei, şi ea este cea care comandă. 

— O să..., repetă idiotizat Dan. 

— Da, rosti apăsat Doc’, o să tai mâna dreaptă a lui 
Adam Smart, cât se află sub anestezie generală. Nu te 
nelinişti, am făcut asta de zeci de ori în timpul 
războiului din Pacific. Nici nu mai ştiu câte braţe şi 
picioare am tăiat... Cunosc foarte bine tehnica asta şi 
am salvat o grămadă de indivizi care, fără intervenţia 
mea, ar fi murit de cangrenă. O să fac treaba asta la fel 
de bine ca un medic cu diplomă şi nu-ţi voi cere să mă 
ajuţi, fii sigur de asta. 


— Dar mulajul din cauciuc..., protestă Dan. La 
dracu’! Mâna din latex pe care mi-ai arătat-o, credeam 
că... 

— Nu fi idiot, şuieră Doc’. Era doar o momeală, un 
fel de a te linişti. Nicio proteză din latex, nici cea mai 
fidelă, n-ar putea înşela scanerul camerei blindate. 
Gândeste-te putin! Ştii câte informații poate stoca palma 
unei mâini? Milioane! Există amprente digitale si toate 
liniile care se intersectează... toate acele pliuri 
minuscule care fac fericirea chiromantilor. Cum vrei să 
fie reproduse pe un simplu mulaj? Nicio materie nu este 
atât de fină pentru a înregistra acel furnicar de 
incretituri mărunte. Dacă ai pune proteza de cauciuc pe 
geamul scanerului, sasul de securitate s-ar bloca şi ai 
rămâne acolo ca un peşte în acvariu, aşteptând să 
sosească sticletii. 

Dan ezită între două simtäminte contrare: să-l 
nimicească pe Doc’ sau să distrugă tot ce-i ieşea în cale. 
Ar fi fost suficient să-l apuce de gât pe bătrân şi să-i 
înfunde două degete în trahee. 

— Dorana ştia că o să te temi, dacă o să ti se spună 
prea devreme adevărul, explică Seth Brannigan. 
Ascultă, nu omorâm pe nimeni. Doar îi tăiem mâna 
acestui tip. Apoi o plasăm într-un container îngheţat. Iei 
bagajul şi te întorci în L.A. Apoi vine rândul tău să intri 
în joc. 

— Dar e grotesc! urlă Dan. Când se va trezi, îşi va da 
seama că este amputat. 

— Nicidecum, obiectă Doc'. Nu te pricepi. Mai întâi, 
va fi plin de analgezice. Apoi, va avea braţul în ghips de 
la cot până în vârful degetelor şi îi voi explica că trebuie 
să rămână aşa cel puţin patru zile... 

— Eşti nebun! scuipă imitatorul. Va simţi că-i 
lipseşte ceva, că i-a dispărut mâna... 

— Aici te înşeli, bäietas, rânji Seth Brannigan. Un 
amputat continuă să simtă „prezenţa” membrului care i 
s-a tăiat. Este un efect „fantomă” datorat nervilor. Am 


cunoscut un tip care îsi läsase ambele picioare pe un 
câmp de mine, era amputat de la jumätatea pulpei si 
avea impresia că-şi simte degetele mari de la picioare. 
Adam Smart va fi victima aceleiaşi iluzii. Îşi va ,simti” 
mâna sub ghips, va avea chiar impresia că poate să-şi 
mişte degetele. Nu mă întreba de ce, dar aşa se 
întâmplă, toţi chirurgii o să-ţi spună acelaşi lucru. Asta 
este fără îndoială din cauza creierului, căruia îi trebuie 
un anume timp ca să se adapteze la noua configuraţie a 
trupului. Smart nu va bănui nimic, atâta vreme cât nu-l 
va durea, iar eu îmi asum sarcina de a-l menţine în 
această stare. 

— Este dezgustător..., îngăimă Dan. 

— Fără sacrificii nu se face nimic, încheie Doc' 
ridicând din umeri. Ai prefera să-i tragem un glonte în 
cap şi să-l înmormântăm printre cactuşi? Nişte oameni 
mai putin civilizati ar face-o fără ezitare. 

Deschise un flacon şi-şi şterse mâinile şi braţele cu 
alcool iodat. 

— Acum lasă-ne, făcu el plictisit. Monk îmi va servi 
drept asistent. Nu ai decât să faci un tur pe afară până 
la sfârşitul intervenţiei. Nu serveşte la nimic să vorbeşti 
fără folos, nu există alt mijloc pentru a deschide camera 
blindată. Pentru a te consola, gândeşte-te că de-acum în 
câteva zile vei fi un om bogat. 

Dan ieşi din încăpere cu spatele, în momentul în care 
Monk îşi scotea hainele pentru a se deghiza, la rândul 
său, în chirurg de ţară. 

Se trezi în curte, întors pe dos, auzind mârâiturile 
furioase ale lui Dust ca printr-o pâclă deasă. Incepu să 
meargă drept în faţa sa, fără ţintă, şi se înfundă în 
vegetaţie, indiferent la hărţuirea muştelor. Avea 
impresia că are febră. O voce îi şoptea să se întoarcă, să 
sară în camionetă şi s-o şteargă spre frontieră fără a mai 
privi în urmă. 

Dar după aceea? 

„Nu fi prost, gândi el, încercând să-şi vină în fire. 


Odată întors în ţară, totul va fi ca mai înainte. Fără 
parai, fără angajamente, fără viitor... Nu uita de 
blestemul pe care senatorul William Ucks l-a aruncat 
asupra ta! Atâta timp cât va trăi, n-o să poţi niciodată să 
revii în Vegas... şi va trebui să rămâi mut.” 

Se lăsă să cadă pe un bolovan, cu respiraţia tăiată. 
Tricoul, fiind îmbibat de sudoare, i se lipea de piept. Mai 
ales nu voia să se gândească la ce se întâmpla în 
hacienda chiar în acel moment. O ura pe Dorana pentru 
faptul că îi ascunsese adevărul. Nu îndrăznea nici măcar 
să prevadă urmarea. Întoarcerea în L.A., cu mâna tăiată 
în fundul valizei frigorifice. Şi, cum va face atunci când, 
în cabina scanerului, va trebui să scoată „resturile” din 
ambalajul protector pentru a le pune pe geamul de 
identificare? Drace! Să înnebuneşti, nu alta! 

Crăpa de căldură şi de sete. Nu mai ştia de câtă 
vreme era acolo, pierdut în vegetaţie. Un şuierat care 
venea dintr-un maldăr de pietre îl făcu să se teamă de 
apropierea vreunui şarpe cu clopoței, aşa că se ridică, 
fiind atent pe unde calcă. 

Cobori colina împleticindu-se, cu soarele bătându-i în 
spate, care îi ardea ceafa şi omoplatii. Niciodată nu se 
simtise atât de rău. Muştele, atrase de mirosul lui, îl 
härtuiau. Ajunse în sfârşit la hacienda şi vomită în 
momentul în care intră în curte. Cum nu mâncase nimic 
de multă vreme, spasmele îl făcură să se încovoaie. 
Când îşi vărsă şi ultimul jet de bilă, sontâcäi până la put, 
luă găleata aşezată pe margine şi se curăţă cu multă 
apă. 

In cuşcă, Dust făcea salturi nemaipomenite, 
încercând să treacă de grilaj. De atâta cât râcâise, îşi 
julise labele. Dan se gândi că animalul simţise mirosul 
de sânge..., sângele lui Adam Smart. Ştia foarte bine: 
cineva îi făcea rău stăpânului său. Dacă ar fi putut ieşi 
din cuşca unde era ţinut prizonier, i-ar fi ucis fără 
ezitare pe cei trei bărbaţi. 

— Gata, se auzi vocea lui Doc' Brannigan din pragul 


haciendei. Poţi să te întorci. Monk va arde compresele. 
Am pus de cafea, vrei şi tu? 

Dan îl privi scrutător pe bătrân. Doc’ părea istovit şi 
neliniştit. 

— Totul... a decurs bine? îndrăzni imitatorul. 

— Da, spuse Seth. Nu mi-am ieşit cu mult din mână. 
Eram putin neliniştit, dar totul s-a desfăşurat la 
perfectie. 

— Şi riscurile postoperatorii? aruncă Dan cu räutate. 
Infecția... şi tot restul. 

— Îi voi face injecții masive cu antibiotice, suspină 
Brannigan. Nu se poate întâmpla nimic rău. O să rămân 
la căpătâiul lui, în timp ce te vei întoarce în L.A. Insotit 
de Monk. 

— Bineînţeles, rânji Dan. Trebuie să fie cineva care 
să mă supravegheze, în cazul în care aş şterge-o, luând 
cu mine „cheia” seifului. 

— Nu fi aşa de pesimist, suspină Seth. Monk s-ar 
putea dovedi foarte util, dacă întoarcerea nu s-ar 
desfăşura prea bine şi ar apărea ceva neprevăzut. El 
cunoaşte mulţi oameni de prin zona frontierei. Mult mai 
mulţi decât dumneata şi cu mine. 

— Adică, ce să se întâmple? îl întrebă Dan alarmat. 

— Nu ştiu, evită răspunsul Brannigan. Suntem în 
Mexic, totul este posibil. _ 

Făcu un pas în spate şi intră în casă. In bucătărie, 
mirosul cafelei se amesteca cu cel al eterului. 

— Linişteşte-te, făcu bătrânul. N-o să vezi nimic 
oribil. „Chestia” este în congelator. Cu o asemenea 
căldură, nu poţi să te codeşti. Când veţi pleca, o veţi 
pune în geanta frigorifică. Fii atent, este alimentată de 
doze cu gaz de camping. Aşezată lângă o sursă de 
căldură prea mare, ar putea exploda. Va trebui să 
schimbi dozele de gaz din când în când. 

— Nu puteai s-o bagi în formol, pur şi simplu? 
bombăni Dan. 

— Nu, explică Doc'. Formolul, ca toate lichidele, are 


un efect dilatator asupra pielii. Mâna ar părea că 
aparţine unui înecat, iar traseul palmei n-ar corespunde 
celui înregistrat de calculator, deoarece modelul de 
referinţă a fost memorat plecând de la o mână uscată. 
Vezi, trebuie să te gândeşti la toate. 

Fostul cioclu se ridică pentru a servi cafeaua. Pusese 
pe masă o sticlă de tequila şi trei pahare. Dan îl umplu 
pe al său fără a mai aştepta. 

— Mai este încă ceva..., spuse încet Seth. 

Dan tresări. 

— Ce mai este? sări el. 

— O a treia măsură de securitate, răspunse bătrânul. 
Ce-ţi imaginezi? Că o cameră blindată conţinând două 
milioane de dolari se deschide cu un bobârnac? 

— Această „a treia măsură”... în ce constă? 

Doc se aşeză şi îşi luă un răgaz pentru a sorbi din 
cafeaua fierbinte. 

— Când nu este în L.A., Adam Smart trebuie să 
rămână în legătură cu calculatorul de la Trade Ltd. 
Bank, începu Doc’. Practic, asta înseamnă că în fiecare 
dimineaţă la ora şapte jumătate trebuie să sune de la un 
telefon mobil de un anume model, criptat cu ajutorul 
unui algoritm. Formează un număr cunoscut numai de el 
şi pronunţă un cuvânt-cheie. În acel moment, se află în 
contact direct cu calculatorul care coordonează întreg 
sistemul de securitate al instituţiei. Creierul electronic 
identifică vocea, cuvântul-cheie şi îl repune în rolul său 
de gardian al seifului. 

— Ce s-ar întâmpla dacă n-ar suna? Sau dacă n-ar 
pronunţa cuvântul corect? 

— Calculatorul tolerează o întârziere de treizeci de 
minute, iar, dacă această marjă este depăşită, 
declanşează schimbarea de procedură. Deschiderea 
camerei blindate este atunci comandată de mâna şi 
vocea unui alt funcţionar. Nu ştim cine este. Poate 
directorul, Dick Weston, poate contabilul-şef... Această 
schimbare provoacă bineînţeles o anume agitaţie. Dacă 


s-ar întâmpla aşa ceva, Smart ar fi dat dispărut imediat 
şi poliţia ar interveni şi ea pe loc. 

Pentru noi nu s-ar mai pune problema să ne putem 
apropia de biştari. 

— Ha, ha, ha! rânji Dan. lată, aşadar, de ce nu v-aţi 
mulţumit să tăiaţi mâna amicului nostru după ce i-ati fi 
tras un glonţ în cap! Nu din bunătate sufletească îl ţineţi 
în viaţă, ci pentru că n-aveţi încotro! 

— Gândeşte ce vrei, putin îmi pasă, şuieră Doc’. O să 
rămân la căpătâiul lui în timp ce voi vă veţi întoarce în 
L.A. Treaba mea va consta în a-l trezi din somn în 
fiecare dimineaţă, astfel încât să poată face blestematul 
ăla de apel şi să-l adorm din nou pentru restul zilei. 
Inutil să-ţi precizez că nu voi putea realiza această 
performanţă mult timp şi că este vital să vă miscati 
repede. 

— Ce vei face după aceea? O să-l laşi în voia soartei? 

— De-ndată ce se va descoperi jaful, poliţia îşi va 
face apariţia aici. Atunci îi va veni rândul lui Smart să se 
descurce. 

— M-aţi dus cu pluta, repetă Dan. Niciodată nu-l vor 
suspecta sticletii că el este creierul afacerii. Nu cu o 
mână tăiată! Este ridicol. N-o să fie deranjat şi vor căuta 
în altă parte... 

— Şi eu cred la fel, mărturisi Doc’. De fapt, Dorana 
este cea care speră că-l vor suspecta pe soţul ei şi că-l 
vor aresta, dar eu nu cred. Va trebui să admitem că totul 
a fost regizat de el, cumpărându-şi complicitatea unui 
medic pentru a-şi fabrica un alibi sub forma unei 
amputări. Este, însă, cam tras de păr. 

— Atunci de ce m-ati lăsat să cred că Smart va juca 
rolul ţapului ispăşitor şi că sticletii se vor năpusti asupra 
lui fără a se ocupa de noi? i 

— Dar, este evident! Pentru a te linişti, fireşte! In 
perioada aceea nu stiai că va fi amputat. 

Dan mormäi exasperat: 

— Drace! ascultându-vă, nu trebuia să ne facem nicio 


grijà. Vinovatul era ca si gäsit! Smart se afla în spatele 
gratiilor, iar noi ne tot duceam restul zilele fericiţi, fără 
ca nimeni să bănuiască existenţa noastră! 

Seth făcu un gest obosit. : 

— Regret că a trebuit să te mint, zise el. Insă 
Doranei îi era teamă să nu baţi în retragere. Tinea mult 
să ţi se prezinte lucrurile sub forma unei excursii de 
relaxare. 

— Vreau să văd telefonul, rosti brusc Dan. Acest 
telefon  „magic” care permite să-i vorbească 
calculatorului! M-am săturat să tot fiu dus de nas. 

— Urmează-mă, suspină Brannigan pornind spre 
salon. 

Pe o mäsutä joasă trona o geantă diplomat, pe care o 
deschise. Un telefon mobil de un model necomercializat 
se odihnea pe fundul valijoarei. 

— Superputernic, comentă Doc'. Legătură directă 
prin satelit şi codat printr-un algoritm. Material pe care 
îl utilizează cei de la NASA. 

— Dar vă este total necunoscut numărul apelului şi 
codul... 

— Ai priceput perfect. Dorana a încercat să-l 
spioneze, dar Smart n-a telefonat niciodată în prezenţa 
ei. Numai Adam ştie ce este de făcut. La dracu”, nu poţi 
avea controlul total al situaţiei, gândeste-te, nu suntem 
într-un serial TV! 

Dan clătină din cap. Cu cât trecea mai mult timp, cu 
atât era cuprins de sentimentul că se afundă în nisipuri 
mişcătoare. 

— Şi eşti sigur că poţi să-l scoţi din inconştienţă în 
fiecare dimineaţă? întrebă el. Şi asta în ciuda dozelor 
analgezice pe care o să i le injectezi? 

Doc’ ridică din umeri. 

— Amfetaminele îi vor reda o stare de vioiciune timp 
de o oră sau două, făcu el evaziv. Tocmai de aceea 
trebuie să faci totul repede. Aminteste-ti că nu şi-a luat 
decât o săptămână de concediu. Cu cât vei goli mai 


repede camera blindată, cu atât se va reduce riscul. 
Smart nu mai este la prima tinereţe... Nu putem 
prevedea cum va reacţiona organismul său pe termen 
lung. 

— Şi dumneata nu eşti medic..., adăugă Dan cu 
perfidie. 

— Şi nici nu dispun de un camion de medicamente, 
conchise Doc’ Brannigan. 


12 


Noaptea cădea deja si nici nu putea fi vorba de a 
pleca la drum în asemenea condiții. In Mexic, o maşină 
străină mergând pe un drum pustiu trezea multe pofte si 
ar fi fost stupid să se lase devalizati de o bandă de hoti 
de drumul mare, specializată în atacarea turiştilor 
imprudenti. 

Dan nu putu să reziste nevoii de a merge să-l 
privească pe Adam Smart pe patul său de suferinţă. 
Bancherul se odihnea pe spate, foarte palid. Bratul său 
drept dispărea până la cot într-un bandaj de ghips. 

— Am îndesat proteza de cauciuc sub bandaje, 
comentă Doc' Brannigan, astfel încât ghipsul să nu sune 
a gol, dacă îi vine ideea să ciocănească în el. 

— Dar vei fi silit să spargi bandajul de fiecare dată 
când va trebui să-i refaci pansamentul, remarcă Dan. 
Asta o să-ţi ia îngrozitor de mult timp. 

— Ştiu asta, făcu bătrânul cu o ridicare din umeri, 
dar nu există altă soluţie. 

Intorsi în sala mare, Doc’ deschise valiza de metal 
pentru a-i explica cum funcţionează. 

— Nu e nicio vrăjitorie, spuse el. Este improvizat 
dintr-un banal frigider de camping alimentat de doze cu 
gaz. Am recuperat circuitul de evaporare pentru a-l 
instala în interiorul valizei. Mâna va fi aşezată în această 
cutie metalică acoperită cu gheaţă, care funcţionează ca 


un fel de congelator. Evitaţi pe cât posibil să expuneti 
valiza la soare şi acoperiţi-o cu o pătură, astfel încât să 
fie perfect izolată. Fiecare doză garantează vreo zece 
ore de funcţionare. Avem un stoc în camionetă. Cu toate 
acestea, nu vă lungiti mult la drum, deoarece căldura şi 
expunerea la aer liber ar provoca o modificare 
accelerată. Eu n-am vrut să îmbălsămez mâna; ştiu din 
experienţă că produsele de conservare modifică uneori 
textura pielii şi, în cazul de faţă, ar fi supărător. In 
condiţii bune de funcţionare, temperatura internă a 
valizei este de 0°C; este imposibil să o cobori mai mult. 

Inchise din nou valiza cu cheia. Dan observă cum o 
strecoară în propriul buzunar, în loc să i-o dea lui. Nu-şi 
făcea iluzii, neîncrederea avea să se instaleze de acum 
încolo şi nu-l vor mai lăsa niciodată singur. 

— Dar pentru Smart, se informă el, nu există riscul 
unor complicaţii? 

Doc avu o grimasă evazivă. 

— Nu suntem într-un spital, mormăi el. Igiena nu va 
fi perfectă, dar eu cunosc bine genul ăsta de situaţie. 
Adevărata problemă este mai degrabă riscul de 
infecţie... sau de alergie la antibiotice. Dorana n-a fost 
în stare să mă informeze asupra acestui aspect, 
deoarece soţul ei are obiceiul de a nu vorbi niciodată 
despre sănătatea sa şi de a-şi ascunde slăbiciunile. Dacă 
te descurci repede, totul se va termina în patruzeci şi 
opt de ore. Este un răgaz rezonabil. Dacă îl depäsesti, 
nu mai răspund de nimic. Medicamentele si 
pansamentele n-or să-mi ajungă, iar Smart riscă să nu se 
trezească la timp sau să aibă probleme cardiace. Nu mai 
este tânăr, poate face o hemoragie sau o tromboză, la 
alegere. O amputare nu este o operaţie uşoară, 
deoarece corpul suferă un şoc operator mare. Aşa că nu- 
ti pierde vremea pe drum, mergi drept la bancă şi 
goleşte seiful... Dorana va fi acolo pentru a supraveghea 
acea parte a programului. 

Se aşezară şi rămaseră un moment tacuti, cu ochii 


atintiti pe valiza metalică pusă tot pe masă, pe suprafaţa 
căreia se forma deja o peliculă de picături datorate 
condensului. 

— Înveleşte-o cu o pătură, repetă Doc’. Este foarte 
important. 

Gânditor, îşi mângâia mustata în răspăr. Dan ghici 
că avea ceva pe inimă, dar ezită să vorbească. 

— Ceva te pune pe gânduri? făcu el pentru a-i face 
mărturisirea mai uşoară. 

— Da, murmură bătrânul. O idee, aşa. O vagă 
impresie care nu-mi dă pace încă de la început. Poate n- 
ar trebui să vorbesc. 

— Dă-i înainte, insistă Dan. În situaţia în care 
suntem..., până unde am ajuns... 

— În legătură cu Dorana, făcu Seth cu privirea 
evazivă. Mă întreb dacă pentru ea mobilul adevărat sunt 
banii... 

— Nu înţeleg. 

— Te-am prevenit, e cam încurcat. De fapt, mă întreb 
dacă nu doreşte mai mult sau mai puţin conştient 
moartea soţului ei... Pricepi? Dacă scopul acestei 
operaţiuni nu este, de fapt, uciderea lui Smart printr-o 
intervenţie „chirurgicală” executată în condiţii foarte 
proaste. 

— În acest caz, ne-a angajat pentru a-l asasina pe 
Smart, fără a ne preveni? Mizează pe incompetenta 
noastră? 

— Da, este o idee care mă urmăreşte de ceva vreme. 
Ţine oare aşa de mult la bani? Nu sunt sigur. Aş vrea să 
ştiu dacă a venit să mă caute pentru că gândeşte că sunt 
bun în ceea ce fac... sau, dimpotrivă, pentru că este 
convinsă că voi da greş şi voi provoca moartea dragului 
ei soţ? 

— Te gândeşti prea mult, oftă Dan. Încearcă să scapi 
de presiunea asta. 

— Nu, mormăi Doc’, ce spun eu nu este prostesc. 
Este posibil ca Dorana nici să nu-şi dea măcar seama de 


ceea ce vrea în realitate, dar pretind că tentatia există, 
în fundul sufletului... Aş fi gata să pun pariu că ar fi 
foarte dezamăgită să-l vadă pe Adam revenind altfel 
decât într-un coşciug inoxidabil. 

— Mda..., însă, e treaba ei, făcu Dan pentru a 
închide o discuţie care îi făcea rău. 

— Nu chiar, protestă Doc'. Nu prea-mi place să fac 
treaba unui ucigaş. Dacă ea speră că-l voi „termina” pe 
Smart, se înşeală. O să-i redau sotiorul într-o stare de 
sănătate perfectă! 


În seara aceea, Monk fu singurul care-şi etală o poftă 
de mâncare zdravănă. Luară gustarea în tăcere, în 
camioneta pe care luptătorul o garase în spatele 
haciendei, astfel încât bancherul să nu-i poată zări dacă 
îi trecea prin minte să privească pe fereastră. 

Doc’ îi asigură că Smart va fi prea slăbit pentru a se 
tine pe picioare, dar trebuia să fie prudenti. În cuşcă, 
furia lui Dust nu scădea în intensitate şi lătrăturile sale 
îi călcau pe nervi pe cei trei bărbaţi. Dan se temea ca 
Monk să nu-şi pună în cap să meargă să-i sucească gâtul 
pentru a nu-l mai auzi. Adam nu se trezise încă. Acum 
era foarte roşu şi transpirat tot stând între perne. Doc 
diagnosticase puţină febră, dar îi asigură că era normal. 
Dan nu ştia dacă trebuia să-l creadă. Pentru a-şi ocupa 
timpul şi din măsură de siguranţă, făcu să dispară 
putinul său material de repetiţie: reportofonul, casetele, 
microfonul. Strivi totul cu călcâiul şi ieşi să îngroape 
resturile la marginea pădurii. 

Petrecură o noapte foarte proastă în spatele 
furgonetei, înveliti cu pături. Câinele, simtindu-le 
prezenţa, îi trezea din oră în oră cu lătrături surde. Dan 
spera că avea să istovească, dar animalul nu dădea 
niciun semn să se oprească. 

În zori, Doc' Brannigan veni să-i trezească, 
zgâlţâindu-i. Le aducea cafea şi valiza din oţel. Părea 
grăbit să-i vadă plecaţi cât mai repede. 


— Plecati acum, sopti el, nu este foarte cald si Smart 
n-o să vă audă demarând. O să se trezească în curând şi 
n-o să pot să-l readorm înainte de a da blestematul ăla 
de telefon. 

Monk mormăi ceva de neînțeles şi se instală la volan. 
Dan observă că purta la gât, legate de un şnur de piele, 
cheia de contact a vehiculului şi cea de la valiză. 

— Luaţi aici, zise Doc’. Am luat ceva bani din 
portofelul lui Smart pentru a face faţă situaţiilor 
neprevăzute. Păstrez şi eu câteva bancnote pentru a-mi 
asigura repatrierea. Si, mai ales, nu uitaţi să-mi 
telefonati când este gata lovitura, ca s-o pot şterge 
înainte de sosirea sticletilor. 

— Cum o să procedezi? se miră Dan. 

— Poate că voi cobori pe jos până în sat, unde voi 
apela la serviciile unui ţărănoi pentru a mă duce la 
Tijuana. Sau voi lua Cadillacul. 

— Nu-ţi complica viaţa, şopti Dan. Mai bine ia 
Cadillacul. 

Bătrânul făcu o figură încurcată. 

— Ar fi cel mai simplu, e adevărat, admise el. Dar nu- 
mi place să-l părăsesc aici pe Smart fără niciun mijloc 
de locomotie. În starea lui, ar putea fi primejdios. 

— Eşti prea scrupulos, făcu Dan. Tipul ăsta este un 
jeg. Lasă-l să se descurce singur. 

— Nu, se încăpăţâna bătrânul. Nu vreau să se spună 
apoi că l-am asasinat! 

Clipi din ochi jenat că ridicase tonul şi se dădu 
înapoi. 

— Haideţi, făcu el bătând cu palma în tabla 
camionetei. Stergeti-o de aici şi pe urmă aştept veşti de 
la voi. 

Monk porni maşina. Când vehiculul trecu prin faţa 
cuştii, Dust se aruncă pe grilaj schelălăind răguşit. O 
idee neobişnuită îi trecu prin minte lui Dan: „Ştie că 
luăm mâna stăpânului. A simţit. Pentru el, suntem nişte 
hoţi...” 


Nu reîncepu să respire decât atunci când hacienda 
dispăru înghițită de vegetaţie. 


Seth Brannigan se înfioră sub roua dimineţii. Nici el 
nu dormise; totuşi, la vârsta lui, acest lucru nu 
reprezenta un veritabil handicap. Perspectiva de a 
rămâne singur în compania lui Adam Smart şi a câinelui 
cel ticnit îl teroriza, dar încercă să nu se gândească prea 
mult. Ştia că dacă se lasă în voia gândurilor şi-ar pierde 
cu adevărat echilibrul, deoarece bätrânetea îi adusese 
crize de panică de nesuportat, în timpul cărora mintea 
lui o lua razna. Se scleroza oare? Îşi punea din ce în ce 
mai des această întrebare şi de aceea avea nevoie de 
bani: pentru a se instala la Miami, într-una din acele 
resedinte pentru bătrânii bogaţi, unde ti se îndeplinea 
orice moft. Dumnezeule! Dacă ar ajunge acolo, s-ar lăsa 
alintat şi ar profita la maxim! Nu aspira la nimic altceva 
decât la confort, mâncare bună, flecărerile admirative 
ale bătrânelor scorpii pe care le-ar impresiona falsul său 
curriculum vitae de doctoraş la pensie... 

Un strănut îl readuse la realitate. Nu era momentul 
să dea răceala peste el! Se întoarse în casă. In jurul 
haciendei, vegetaţia se ivea încet din vaporii de căldură. 
Frunzele, iarba, toate scânteiau cu un verde umed şi viu, 
care îi aducea aminte lui Seth Brannigan de pielea 
anumitor broaşte capturate în copilărie, când trăia în 
Maine. De câtăva vreme se gândea din ce în ce mai des 
la copilăria sa şi el însuşi era uimit, deoarece această 
perioadă din viaţa lui nu-l marcase în mod special. Il 
asaltau amintiri pline de amănunte pe care nu ştia să le 
fi înregistrat. Să fi fost oare un simptom de senilitate? 

Făcu turul încăperilor pentru a verifica să nu fi lăsat 
ceva compromitator, apoi merse să-şi pună costumul de 
in şi papionul. Îşi privea ceasul din trei în trei minute, 
întrebându-se dacă Adam Smart se va trezi singur sau 
va trebui să-l trezească cu ajutorul unui medicament. 
Această perspectivă nu-l încânta deloc. Pentru a grăbi 


lucrurile, dădu drumul la radioul din bucătărie. O 
muzică tunătoare năvăli în tot parterul. Doc numără 
până la o sută, îşi şterse mâinile umede de o cârpă şi 
porni în direcţia camerei. Era ora şase şi patruzeci şi 
cinci. 

Din fericire, Dust se liniştise după plecarea 
camionetei. Doc' se rugă să mai rămână binedispus încă 
o vreme. 

Se aşeză la căpătâiul bancherului. Smart avea febră 
şi sforăia. Sudoarea îi păta gulerul pijamalei cu care îl 
îmbrăcaseră din precauţie pentru a „oficializa” şederea 
sa în pat. Seth îi puse două degete pe umăr şi-l scutură. 
Sforăiturile încetară şi Adam deschise ochii. O expresie 
rătăcită i se citea pe faţă şi-i trebuiră câteva secunde 
pentru a-l identifica pe omul care-l veghea. 

— La dracu'! mormäi el. Ce caut eu aici? 

Brannigan începu să-i aducă aminte de cele 
întâmplate. Imediat, bancherul se ridică în capul oaselor 
pentru a-şi studia mâna în ghips. 

— Sunt amortit tot, mârâi el, de-abia îmi mai simt 
degetele... Eşti sigur că nu e grav? 

Doc’ se chirci. Venise momentul delicat. Dacă nu 
reuşea să calmeze neliniştile pacientului său, acesta era 
în stare să ia telefonul şi să sune la asigurările din L.A. 
pentru a cere ajutor medical de urgenţă. 

— Nu, se bâlbâi bătrânul. Ar fi o prostie să vă 
scurtati concediul pentru o nimica toată. După două zile 
sub analgezice, n-o să mai simtiti nimic şi vă veţi putea 
continua planurile de vacanţă. Bineînţeles, n-o să vă mai 
sfătuiesc să mai bateti la mexicani ca orbul, dar luptele 
de câini nu vor fi contraindicate. 

— Mda, mormăi Adam. Drace! Sunt complet în 
ceaţă... M-ai drogat? 

— Un simplu analgezic, răspunse Doc’, străduindu-se 
să surâdă. Doar cât să se destindă tendoanele aşezate la 
loc. Aveţi răbdare, dacă vă întoarceţi acum acasă, soţia 
o să râdă de dumneavoastră... Ştiţi cum sunt femeile 


atunci când încerci să scapi de sub supravegherea lor si 
să trăieşti ca un celibatar. 

— Drace! rosti deodată Adam. Cât e ceasul? 

— Asta n-are nicio importanţă, minţi Doc’, odihniti- 
vă. O să vă aduc o cafea... 

— Nu înţelegi, făcu nerăbdător Adam. Trebuie să 
dau un telefon... La serviciu. Puteţi să-mi aduceţi geanta 
diplomat din piele neagră, care este pe undeva prin 
salon? Înăuntru se află un telefon mobil, fabricat special 
pentru mine. Nu cred că suntem mai mulţi de o duzină 
în toată ţara care avem acest model... 

— Bine, bine, făcu Seth, numai nu vă enervati. 

Se prefăcu că se mişcă încet, ca un om care se 
supune mofturilor unui bolnav. Când reveni în cameră, îl 
surprinse pe Adam studiindu-şi ghipsul. 

— Este neplăcută senzaţia asta de amortire, mormăi 
bancherul. Abia îmi simt degetele. Sunteţi sigur că 
dobitocul ăla nu mi-a atins vreun nerv sau altceva? Asta 
ar mai lipsi, să rămân paralizat. 

Ezită, iar neliniştea i se citea pe chip. 

— Ar fi poate mai bine să mă întorc în L.A.? întrebă 
el într-o doară. 

— Cum doriţi, rosti Doc’. Eu, în locul dumneavoastră, 
aş încerca mai degrabă să-l caut pe tipul care mi-a făcut 
asta. Nu cred că este foarte greu, precis îşi face veacul 
prin zonă. M-aş distra punându-mi câinele să-i mângâie 
bucile ca să se înveţe minte. E adevărat, ce naiba! N-a 
fost corect... Lovitura pe care v-a aplicat-o era de 
carate, sau de altceva, dar nu de box. După părerea 
mea, individul merită o pedeapsă... Şi Dust va şti să i-o 
aplice. 

O scânteie răutăcioasă se aprinse în ochii lui Smart. 

— E adevărat, rânji el. Ar putea fi distractiv să-l 
punem la punct pe dobitoc. 

— Doar că, dacă vă întoarceţi în L.A., nu mai aveţi 
nicio şansă să puneţi mâna pe el. 

Adam deschise geanta diplomat şi luă telefonul 


mobil. 

— Poţi să mă laşi singur două minute? întrebă el. E o 
chestiune confidențială pentru bancă... Când ocupi un 
post important, eşti legat de o grămadă de proceduri. 
Dacă nu dau niciun semn de viaţă, se creează panică în 
L.A. Fără mine nu pot să facă nimic. 

— Bineînţeles, făcu Doc’ ieşind din cameră. Mă duc 
să fac cafea. 

Se străduia să zâmbească, dar inima îi bătea aproape 
să-i iasă din piept. Işi trecu o mână pe frunte pentru a se 
asigura că transpiratia nu-i curgea pe sprâncene. Pe hol, 
se sprijini de perete după ce închise uşa. Picioarele îi 
tremurau. Încercă să ciulească urechea, dar sângele îi 
bătea în tâmple puternic, asurzindu-l. Şi dacă Smart nu-l 
asculta şi chema asigurările? Spera să fi trezit destul 
mândria bancherului pentru a-l face să se răzgândească 
în privinţa unei întoarceri înainte de vreme. 

Se smulse de lângă zid, împleticindu-se, şi se 
îndreptă spre bucătărie. Va reuşi oare să reziste 
patruzeci şi opt de ore? Nu mai era sigur. Deodată, i se 
părea că totul îi depăşeşte bietele sale competenţe şi 
era prea complicat. Işi turnă un pahar mare cu apă 
minerală. 

„Tine-ţi firea, îşi comandă el în sinea-i. N-oi fi, totuşi, 
ca moşnegii ăia ramoliti care nu mai îndrăznesc să mai 
traverseze strada?! Revino-ti, la dracu’, revino-ţi!” 

În ceaşca de cafea a lui Smart turnă conţinutul a 
două capsule de somnifer, astfel încât bancherul să 
doarmă tot restul zilei, după ce-şi lua micul dejun. Mai 
târziu îi va administra antibiotice şi antiinflamatorii 
injectabile. Apoi ar fi bine să-i taie ghipsul pentru a-i 
reface pansamentul. Toate sarcinile acestea îl istoveau 
dinainte. Tremura la ideea că Adam Smart o să deschidă 
brusc ochii, tocmai când va dezinfecta ciotul... 
Accidente de acest fel se întâmplau frecvent când 
bolnavul era ţinut prea multă vreme sub efectul 
medicamentelor psihotrope. Se obişnuia astfel, scăzând 


cu atât mai mult efectul produsului. 

Ţinând ceaşca cu cafeaua drogată între degetul mare 
şi index, bătu în uşa camerei. Adam bombăni ceva de 
neînțeles. 

Când Doc' trecu pragul încăperii, bancherul era 
prăbuşit peste perne, având obrajii livizi. 

— Aţi putut să telefonati? nu putu Seth să se abţină. 

— Mda..., îngăimă Smart. Nu-i mare lucru... Doar o 
chestie administrativă. Aşa cum vă spuneam adineauri, 
când ai un post-cheie, eşti silit la o grămadă de porcării 
de acest gen. 

— Ah! Hârţogăria, suspină Seth Brannigan. Am 
cunoscut şi eu problemele astea când eram şef la 
serviciul de urgente; asta îţi oteleste nervii. 

— Nu mă simt prea bine, gemu Adam. Este normal? 
N-oi fi pe cale să fac vreun infarct? 

— Bineînţeles că nu! exclamă Doc’ cu un surâs jovial. 
Sunteţi tare ca o stâncă, nu vă bägati în cap asemenea 
idei! 

Se grăbi să-i întindă ceaşca de cafea, străduindu-se 
să-şi stăpânească tremurul mâinilor. 

— Beţi asta, ordonă el. O să vă pună pe picioare. 
Aveţi nevoie de un stimulent. Când nu eşti niciodată 
bolnav, ai tendinţa de a te da peste cap la cea mai mică 
bubiţă. 

— Nu..., mormăi Adam cu un gest de dezgust. Am 
impresia că o să-mi facă greață. 

„Bea odată, idiotule! gândi Doc’. Altfel nu voi putea 
să-ţi refac pansamentul şi rişti să faci o septicemie 
fulgerătoare!” 

Trebui să insiste mult pentru a-l convinge pe Smart 
să înghită mixtura. 

— E scârboasă, se plânse bancherul. Sunteţi într- 
adevăr o nenorocire la prepararea cafelei sau am eu în 
gură un gust îngrozitor? 

Doc' nu răspunse. În mai puţin de cincisprezece 
minute, somniferul îl va trimite din nou pe Smart în ţara 


viselor si asta era tot ceea ce conta. 

— Ei, gângăvi Smart, n-o să rămâneţi aici să mă 
vegheaţi... Nu vă aşteaptă nimeni? 

— Nu vă faceţi sânge rău, i-o întoarse Seth. Îmi 
pierdeam timpul de colo-colo cu un grup de oameni de 
vârsta mea... Nimic palpitant. Mărturisesc că această 
mică aventură condimentează puţin o călătorie care 
ameninţă să devină plictisitoare. Şi apoi, nu-mi displace 
deloc să mai fac treabă din când în când. Ştiţi cum se 
întâmplă: un om, scos din pat sau din slujbă, nu mai este 
bun la mare lucru. Şi patul, la vârsta mea, înseamnă să 
te întinzi în el doar pentru somn sau să aştepţi 
moartea... 

Se asculta perplex îndrugând verzi şi uscate, chinuit 
de teama vagă că întrece măsura. Dar vocea lui îl legănă 
pe Adam, care clătină din cap. Curând, bolnavul închise 
ochii şi îşi încetini respiraţia. Seth se îndepărtă mergând 
cu spatele. Constată cu surprindere că avea cămaşa 
udă. Se lăsă să cadă într-un fotoliu, într-o stare 
apropiată de stupoare. Dust se calmase şi liniştea părea 
cu atât mai apăsătoare. Doc' încercă încă o dată să-şi 
închipuie următoarele ore şi teama puse din nou 
stăpânire pe el. O spaimă aproape superstitioasä, 
convingerea bizară că moartea îi dăduse întâlnire aici, 
în această magherniţă pierdută în mijlocul cactusilor. 

Trebuia să se liniştească, să dea de lucru mâinilor 
sale şi minţii... 

Se întrebă dacă n-ar putea să încerce să drogheze 
câinele, aşa cum făcuse cu stăpânul. Îşi aminti deodată 
de pasta din frigider. Acea mixtură saturată de hormoni, 
a cărei eficacitate o lăudase în faţa lui Dan. 

Trebui să facă un efort pentru a se ridica şi a merge 
să pregătească o supă cu mult calmant. Speră că dulăul 
o va înghiţi şi va crăpa. leşi încet, ţinând castronul în 
mână, hotărât să nu comită greşeala de a se apropia de 
cuşcă. „O să pun castronul jos, hotări el, şi-l voi împinge 
sub grilaj cu un băț.” Dar, când ajunse aproape de 


cuşcă, îşi simţi şi ultimele fire de păr pe care le mai avea 
pe cap făcându-i-se măciucă. 

Dacă Dust nu mai lătra de ceva vreme, asta era 
pentru că îşi găsise altă ocupaţie... 

Câinele săpa. 

Săpa pământul cuştii pentru a face un tunel care să-i 
permită să se strecoare pe sub grilajul încăperii, după 
tehnica vulpilor care merg la furat găini. Proceda cu 
energie şi furie, ridicând un nor dens de praf. Doc’ fu 
atât de surprins, încât lăsă să-i scape din mâini 
castronul, stropindu-şi incältämintea cu pastă. Încă o 
dată fu pe punctul de a cădea pradă panicii. Zărindu-l, 
câinele mârâi, dar nu încetă să sape. Doc’ măsură 
amploarea catastrofei. Dacă animalul continua în acelaşi 
ritm, va fi afară înaintea prânzului! Trebuia să-l 
împiedice cu orice preţ! 

Seth se puse pe căutat o lopată sau vreo altă 
unealtă, care să-i permită să arunce pământul peste 
animal şi să umple gaura. În spatele casei, găsi în cele 
din urmă ceea ce dorea. Când reveni la adăpost, 
tremura din toate încheieturile şi nu mai avea forţa 
pentru a împinge fierul lopeţii în pământul uscat al 
curţii. Dust îi aruncă o privire care-i păru plină de 
dispreţ. În disperare de cauză, Seth lovi barele cu 
ajutorul uneltei, în speranţa că dulăul se va speria, dar 
acesta nici măcar nu-l observă. Bătrânul se surprinse 
insultând animalul, ca şi cum ar fi fost vorba de un om. 
Neştiind ce să facă, se hotări să adune pietre mari 
pentru a le îngrămădi sub grilaj, astfel încât să alunece 
în santul săpat de animal pe măsură ce gaura s-ar mări. 

— Pe-astea n-o să le mai poţi da la o parte! rânji el 
cu respiraţia tăiată. 

La a zecea piatră, simţi că-l ia cu ameţeală şi un văl 
negru îi trecu prin faţa ochilor. Crezu că-şi pierde 
cunoştinţa. 

Îşi dădea seama că se prăbuşise în genunchi, la doi 
metri de cuşcă, şi că dulăul îl fixa cu ochi turbati. 


— Nu te bucura, se bâlbâi el. N-o să-ţi fac plăcerea 
să crăp. N-ai să ieşi de aici, jigodie! Mai degrabă îţi trag 
un glonţ în cap! 

Dar vorbea ca să se afle în treabă. Nu avea nici 
puşcă şi, în plus, nu era sigur că era în stare să deschidă 
focul asupra unui animal... 

Deodată, îşi dădu seama că şi el stătea în patru labe, 
sfidând animalul. Dust săpase atât de mult în pământ, 
încât ghearele îi erau pline de sânge. După juliturile 
care se vedeau în pielea botnitei, era evident că 
încercase să se debaraseze de aceasta frecându-şi botul 
de bare. Seth se ridică. Nu mai încercă să se 
amăgească, nicio botniţă nu rezistă multă vreme la 
eforturile unui câine hotărât, iar aceasta era una absolut 
banală. Dust era puternic şi va reuşi mai devreme sau 
mai târziu să rupă fermoarul, cu riscul de a-şi smulge 
pielea de pe urechi. 

Doc' se întrebă dacă erau destule pietre pentru a 
umple gaura. Prudenţa îi cerea să îngrămădească câteva 
kilograme în plus, dar ajunsese la capătul puterilor. În 
fiecare zi, indivizi de vârsta lui îşi dădeau sufletul pentru 
că făcuseră idiotenia de a urca prea repede pe scări. Se 
ridică încet şi merse să se aşeze pe o bancă de lemn, pe 
verandă. Respiră cu gura larg deschisă. Pentru a-şi face 
curaj, se strădui să se gândească la Miami, la apusurile 
de soare, la populaţia de bătrâni care colonizaseră 
încetul cu încetul regiunea. Acolo se va simţi la el acasă, 
ferit de tinerii care se mişcau prea repede, strigau prea 
tare şi a căror muzică avea prea mult din sunetul unui 
bombardament de artilerie. 

Dumnezeule! Nu voia nimic altceva decât puţin 
soare, o carte bună, tipărită cu caractere mari, şi o pina 
colada rece la îndemână... 

Dust îşi reluase săpăturile, dar, de data aceasta, 
pietrele se rostogoleau în şanţ, anulându-i eforturile. 
Santul se umplea pe măsură ce-l săpa. 

— Aşa! mormăi Doc' satisfăcut. E foarte simplu, e 


suficient să reînnoiesc provizia de pietre. 

Tăcu, descumpănit că se exprimase cu voce tare. I se 
întâmpla din ce în ce mai des. 

Aştepta ca sudoarea să se usuce pe el înainte de a se 
hotări să se mişte. Pierduse noţiunea timpului. Acum 
liniştea se încărcă cu un mic vacarm, pe care nu-l 
detectase de la început: bâzâit de insecte, tipete de 
păsări, urmăriri sacadate sub acoperişul ierburilor 
înalte. O mulţime invizibilă încercuia hacienda. Bătrânul 
se strâmbă ridicându-se în picioare. I se păru că zäreste 
de cealaltă parte a drumului un şarpe negru cu galben, 
târându-se prin praf, un şarpe cu clopoței uriaş, care 
privea în direcţia sa. Işi spuse că, în tinereţe, ar fi 
profitat de ocazie pentru a captura reptila şi a o arunca 
în cuşcă... cele două animale blestemate s-ar fi explicat 
între ele şi... gata farsa! În tinereţea lui, da... 

Intră în casă pentru a căuta puţină răcoare. Faţa îi 
ardea. Activitatea de adineauri îl istovise şi adormi pe o 
canapea din piele, a cărei uzură fusese ascunsă sub o 
cuvertură indiană. 

Se trezi două ore mai târziu, cuprins de un sentiment 
de panică, nemaiştiind unde se afla. li trebui aproape un 
minut pentru a recunoaşte hacienda. Ceasul îl informă 
că era deja timpul să refacă pansamentele lui Adam, dar 
curajul îi lipsea de când plecaseră ceilalţi şi un fatalism 
ciudat punea stăpânire pe el: convingerea că toate 
acestea nu serveau la mare lucru şi că era inutil să se 
agite. Când se afla în tovărăşia unor oameni mai tineri, 
reuşea să se opună acestei pante supărătoare pe care 
spiritul său obosit avea tendinţa de a se rătăci, dar, 
imediat ce se regăsea singur, ceda în faţa inutilităţii. 

Trebui să se constrângă să ia trusa medicală şi să se 
deplaseze în camera pacientului.  Întinzându-şi 
instrumentele pe cearşaf, se gândea că asta era 
bătrâneţea... incapacitatea de a se entuziasma de un 
proiect. Convingerea intimă că nimic nu merită niciun 
minut de efort. Şi, cu toate acestea, corpul său se 


incäpätâna să dureze cât mai mult timp posibil, chiar 
dacă avea atât de puţină bucurie. 

Lucră cât de repede putu, cu un ochi atent la faţa 
bancherului. Rana era curată şi o trată cu sulfamide. În 
clima tropicală, era bine să fii vigilent, deoarece 
mişunau insecte minuscule, care aveau obiceiul de a se 
infiltra sub pansamente. Doc’ avusese experienţa 
aceasta în timpul războiului. Mirosul sângelui atrăgea 
toate speciile - cu sau fără aripi - , de unde şi 
importanţa bandajelor sterile. 

Acum trebuia să pună alt ghips. Căldura va ajuta la 
uscare, astfel încât, dacă Adam va deschide ochii, nu se 
va observa că a fost schimbat în timpul zilei. Pentru 
această ultimă parte a operaţiunii, Seth trebui să pună 
bandajele la umezit într-un lighenaş umplut cu apă şi 
ghips. În ajun îl asistase Monk, astfel încât lucrurile 
merseseră ca pe roate. Astăzi însă, când trebuia să se 
descurce singur, fiecare fază dura o veşnicie. 

Când, în sfârşit, termină, făcu ordine şi merse în 
bucătărie să bea un pahar cu apă. Murea de sete. 
Căldura i se părea mai greu de suportat decât în zilele 
precedente. Nori de muşte, atrase de mirosul de 
pansamente, se învârteau prin sufragerie. Ventilatoarele 
bâzâiau, dar nu se simţea deloc efectul lor decât 
dedesubtul elicelor. Seth şi-ar fi împins un scaun în 
această insulitä de răcoare, dar îi era teamă să nu 
răcească. Hotări să mănânce pentru a mai prinde putere 
şi îşi făcu un sandvici cu pui rece, pe care îl rontäi fără 
poftă. Se gândea la câinele care nu mai pusese nimic în 
gură din ajun. Trebuia oare să-l lase să moară de foame, 
în speranţa că slăbiciunea îi va învinge agresivitatea? 

Seth ridică din umeri: ei, hai că delirezi! Un animal 
de asemenea calibru era în stare să rămână câteva zile 
cu stomacul gol fără a fi deranjat. Se enervă că simţea, 
în străfundul sufletului, o vagă ruşine. Era o prostie! 
Tăiase mâna unui om fără să ezite, dar avea scrupule la 
gândul de a lăsa să moară de foame o fiară. Cât este de 


inconsecvent spiritul uman! 

Bäu un pahar cu lapte, apoi începu să caute un 
castron şi pentru câine. Se gândea că Dust suferă de 
sete şi nu se putu împiedica să nu umple un bidon cu 
care să toarne apă în adăpătoarea cuştii. Totuşi, când se 
apropie de cuşcă, constată că dulăul reuşise să-şi scoată 
botnita, agăţând-o într-un cui din zid. Datorită unor 
încercări repetate, fermoarul cedase şi, în sfârşit liber, 
Dust hotărâse să golească tunelul de pietrele care îl 
astupau. Cu multă metodă, apuca fiecare dintre ele cu 
maxilarele şi o trăgea afară din groapă, încordându-se 
pe labe când erau prea grele. Aceste manevre îi 
făcuseră botul numai sânge, dar el continua fără a se 
lăsa impresionat. Nimic nu părea să-l descurajeze, şi 
Doc’ estimă că, în acest ritm, va reuşi să se strecoare 
afară din adăpost până la căderea serii. 

Ce se putea face? Să îngrămădească alte pietre? Să 
lichideze animalul? Monk ar fi ales această ultimă 
soluţie, dar Doc' era incapabil de aşa ceva. Abandonă, 
aşadar, bidonul şi castronul în curte, retrăgându-se cu 
spatele şi cu ochii atintiti la adăpost. Instinctul îl 
împingea să sară în maşină şi s-o ia la sănătoasa fără a 
mai aştepta. Fusese idiot să creadă că această 
combinaţie putea să reuşească. Acum că Dorana nu mai 
era acolo pentru a-i lua minţile, vedea lucrurile sub o 
lumină mai realistă. Da, nu mai avea altceva de făcut 
decât să-şi ia picioarele la spinare, fără a se mai uita în 
urmă... Să plece, şi încă repede, înainte ca dulăul să iasă 
din adăpost şi să-l apuce de beregată. 

Acest efort îi provocă o ameţeală imediat ce trecu 
pragul şi trebui să se aşeze într-un fotoliu, pentru a-şi 
reveni. Rămase astfel timp îndelungat, de teamă că, 
dacă s-ar ridica, ar leşina. li era să nu cadă pe dale şi să 
facă vreo fractură de col femural, accident frecvent la 
vârsta sa... şi adeseori mortal. Trecu o oră fără să 
reuşească să se mişte. Şi, deodată, pe când îşi crispa 
degetele pe braţele fotoliului, văzu prin uşa deschisă o 


umbră alunecând pe pavajul curţii... O umbră joasă si 
lungă. O siluetă care se deplasa pe patru labe. Dust. 

Dust, care reuşise să iasă din adăpost. Animalul avea 
să pătrundă în casă dintr-o secundă în alta... Doar trei 
metri îl despärteau de intrare. Ar fi trebuit să sară în 
picioare, să-i trântească uşa în nas. Un bărbat tânăr ar fi 
putut s-o facă... S-o ia înaintea fiarei... Da. 

Doc’ deschise gura pentru a striga după ajutor, apoi 
realiză că era o reacţie de om idiot. De altfel, era deja 
prea târziu. Câinele ajunsese în cadrul uşii. Era acoperit 
de praf roşu şi sângele-i curgea din bot, acolo unde 
pietrele îl răniseră. Se opri o secundă în prag, 
nehotărât, apoi trecu prin faţa lui Seth Brannigan, fără 
a-i arunca măcar o privire. S-ar fi zis că hotărâse să 
respecte anumite priorităţi. Din trei paşi, ajunse la 
camera stăpânului şi se ridică pe picioarele posterioare 
pentru a apăsa pe clantä. Ca majoritatea câinilor mari, 
ştia să manevreze un zăvor, iar deschiderea unei uşi nu 
prezenta pentru el o dificultate majoră. Din fericire, 
Smart mai dormea. Dust dădu târcoale patului scâncind. 
Din când în când, îşi punea capul pe cearşafuri şi 
mirosea ghipsul. Fără îndoială, simţea mirosul rănii... La 
un moment dat, încercă să apuce cu dinţii pijamaua 
bancherului, reuşind doar să-şi întoarcă stăpânul pe o 
parte. Între o încercare şi alta, se întorcea la ghips, îl 
mirosea sau îl zgâria cu laba. Credea poate că Adam era 
mort? 

Împietrit de spaimă, Doc’ asistă la această scenă din 
fundul fotoliului său. Ştia că nu trebuie să se mişte sub 
nicio formă. Primul său reflex fusese să alerge spre 
maşină şi să se închidă acolo, dar brusc îşi dădu seama 
că nu mai ştia unde lăsase cheile. În bucătărie? În 
cameră? Se ghemui între braţele fotoliului şi-şi strânse 
picioarele pentru a-şi proteja bietele sale organe 
genitale, în cazul în care dulăul s-ar fi decis să-l 
pedepsească. Dust îşi continuă manevrele timp de 
câteva minute, apoi se întoarse şi părăsi camera pentru 


a traversa sala. Trecu prin faţa lui Doc’ fără a se opri, ca 
şi cum îl aştepta o sarcină mai urgentă. În curte, 
adulmecă solul, apoi ridică botul în adierea vântului. În 
sfârşit, porni în goană pe urme, cu paşi supli, în direcţia 
în care o porniseră Dan şi Baby Monk câteva ore mai 
devreme. 

„Mâna..., gândi Doc' Brannigan cu un fior. A plecat 
să recupereze mâna stăpânului.” 

Şi, tot chircit în fotoliu, realiză că nu avea niciun 
mijloc pentru a-şi preveni complicii de fuga câinelui. 

— Ar trebui să mă sune..., îngăimă el cu jumătate de 
voce. 

Era de-a dreptul stupid. Dan şi Monk nu aveau niciun 
motiv să-i telefoneze. Şi, oricum, făcuseră un pact al 
tăcerii: niciun apel înainte de a fi golit camera blindată. 

„Haide, mormăi el pentru a se linişti. Sunt în maşină 
şi au o zi avans... Dust n-o să-i prindă niciodată.” 

Îşi repetă de mai multe ori această certitudine. Când 
începu să se întunece, reuşi să iasă din imobilitate; 
profită pentru a închide toate obloanele şi a zăvori uşa... 
în cazul în care dulăul ar fi avut proasta inspiraţie de a 
face cale-ntoarsă. 

Dan abia sta locului de nerăbdare de când 
ajunseseră la periferiile Tijuanei. Monk nu încetă să 
inventeze tot felul de pretexte pentru a amâna trecerea 
frontierei. Trebuise mai întâi să ia prânzul în centrul 
comercial din Downtown Shopping District, apoi să 
colinde străzile în căutarea sălilor de catch, unde se 
înfruntau luptători cu deghizări incredibile, unde se 
zbăteau fete goale în bazine cu noroi, doar cu un string 
pe ele... Baby Monk examina programele, pozele, clătina 
din cap şi-şi scotea cagula din buzunar pentru a face 
comparații. Dan îl urma, cu valiza de metal în mână, 


neîndrăznind să lase bagajul în camionetă. Cu trecerea 
orelor, nervozitatea se accentua şi tremura la gândul că 
va fi arestat de vreo patrulă de poliţie. Nu avea oare 
aerul bizar, astfel înţepenit pe trotuar cu geanta 
diplomat din aluminiu? 

— Există vreun plan anume? întrebă el pentru a 
cincea oară. N-o să ne prezentăm totuşi la vamă cu 
valiza pe genunchi?! Îţi imaginezi ce s-ar întâmpla dacă 
ne-ar cere s-o deschidem?! 

Se gândi că, cel puţin, dacă s-ar fi deplasat cu 
ambulanta, ar fi putut pretinde că trimit organe, în 
vederea unei grefe aşteptate de partea cealaltă a 
frontierei. Era cam tras de păr, dar oricum mai credibil 
decât ce se pregăteau să facă. 

— Nu-ţi face sânge rău, bodogänea Monk, totul a fost 
gândit până în detaliu. Priveşte mai bine afişele şi caută 
idei pentru costumul meu. 

— Există un compartiment secret în camionetă, 
şuşoti Dan plin de speranţă. Un compartiment secret 
unde vom ascunde valiza. Nu-i aşa? 

— Nu mă mai bate la cap, mârâi Monk, nu vezi că 
studiez costumele? 

Dan tăcu. Oamenii îl înghionteau fără să-şi dea 
seama. Strângea atât de tare mânerul valijoarei, încât 
degetele îl dureau. 

— Ştii, făcu Monk. După părerea mea, mai bine am 
lăsa totul baltă. Dacă am fi puţin şmecheri, am arunca 
valijoara într-o sală de bagaje şi am uita toată povestea 
asta. Nu pierdem oare o ocazie bună să rămânem 
cinstiţi? Sunt convins că pot să fiu o piază-rea în ring. I- 
ai văzut pe gagii? Nişte ratati! Ar trebui să facem 
echipă; eu voi fi vedeta, tu - impresarul: tu cunoşti bine 
sforăriile show-bizului, aşa că în câteva luni am fi regii 
luptelor de catch. Ce zici? 

Dan nu ştia ce să-i răspundă. Cum încerca să-l 
readucă cu picioarele pe pământ, debilul făcea pe 
surdul. 


Brusc, declară pe un ton dulceag: 

— Gresesti că mă iei drept un idiot, ştii. Nu trebuie 
să înghiţi micul meu spectacol sută la sută. Imi place să 
exagerez... Într-o luptă, totdeauna este bine să treci 
drept un cap sec, asta îl face pe adversar să te 
subestimeze. Am făcut adeseori asta. Să faci pe taratul 
este un truc pe cinste. Când oamenii se cred mai 
deştepţi decât tine, comit mai uşor greşeli. Ştiu foarte 
bine că Doc' şi cu tine mă luaţi drept un debil. Mi-am 
bătut capul ca să vă conving de asta. 

Dan digera informaţia fără a reuşi să înţeleagă dacă 
Monk se mulțumea să maimuţărească o replică pescuită 
dintr-un film sau dacă, pentru prima oară, îşi scotea 
masca şi lăsa să se întrevadă adevărata sa personalitate. 
Imitatorul încercă o anumită jenă. 

— Ţi-ai cam bătut joc de noi cu povestea ta cu cagula 
şi pelerina..., bombăni el. 

Monk schiţă un surâs strâmb cam neplăcut. 

— Nu zic că sunt foarte inteligent, rânji el, dar cel 
puţin sunt mult mai şmecher decât îşi imaginează 
ceilalţi. Îmi place să joc teatru, îmi dă o lungime avans. 
Nu trebuie niciodată să mă subestimezi. Cei care au 
făcut-o au regretat-o mereu. N 

Dan luă notă de amenințarea voalată. li trecu prin 
minte că luptătorul trecea, fără îndoială, prin faze 
succesive de luciditate si rätäcire, în stilul 
schizofrenicilor, ceea ce Îl făcea si mai de necontrolat. 

Timpul stătea în loc. Era cald si Dan ar fi vrut să fie 
deja de cealaltă parte a frontierei, la adăpost. li 
mărturisi acest gând lui Monk, care luă lucrurile la 
modul serios: 

— Vorbeşti prostii! Poate crezi că o să trecem aşa, 
fluierând? Eşti dus, ce mai! Tijuana este culoarul 
drogului... DEA are un birou permanent de partea 
cealaltă a frontierei. Dacă trecem cu valiza, avem toate 
şansele să ne salte. Vrei să-ți spun cum o să se 
întâmple? Sticletii îşi vor pune copoii de la Stupefiante 


să adulmece camioneta prin toate ungherele şi aceste 
javre puturoase vor mirosi mâna, oriunde am ascunde-o! 
Mirosul cărnii îi va înnebuni şi sticletii vor desface 
camioneta în bucățele, până când vor da cu nasul de 
valijoară... Pricepi acu’? Nici măcar să nu-ţi treacă prin 
scăfârlie că putem trece normal. Nu mă crezi? Fă-te- 
ncoa să-ţi arăt! 

Urcară pe artera principală, Revolucion, acel 
bulevard al sexului înghiţit de cohorte de turişti. Când 
ajunseră în faţa postului de frontieră, Monk rămase 
nemişcat. Lui Dan nu-i fu greu să constate că la trecerea 
graniţei era mare forfotă de poliţişti. 

— În Mexic se intră cum vrei, rânji luptătorul. Dar, 
pentru a ieşi, nu-i deloc la fel. Băieţii de la DEA sunt 
sătui până-n gât să vadă drogurile trecând cu 
camioanele. Ceea ce vezi acolo este autostrada 
drogurilor. Orice pachet suspect este examinat de 
îndată... Cu lookul tău de coate-goale, te-ar scotoci cât 
ai zice peşte, până la piele, un gagiu ţi-ar băga si un 
deget în fund pentru a verifica să nu ai nimic de ascuns 
pe acolo. Sunt neîncrezători pentru că sunt unsi cu toate 
alifiile... De la leşurile înfundate cu cocaină, până la 
bebeluşii morţi înfundaţi cu „neagră” columbiană, pe 
care se prefăceau că-i alăptează! Aşa că îţi imaginezi, tu 
şi valiza ta...! N-ai face nici doi paşi! 

— Nu înţeleg, scuipă Dan. Dacă stiati toate astea de 
la bun început, cum credeati că veţi trece? 

Monk îl prinse de braţ şi îl făcu să se întoarcă. 

— Avem o combinaţie. Un tip pe care îl cunosc, care 
trece drogurile folosind câini dresați. 

— Cum? 

— Drace, e simplu de priceput! Leagă drogurile sub 
pântecul potăii într-un sac de cauciuc prins într-o chingă 
şi îi comandă să traverseze fluviul înot, în apropierea 
unui loc unde s-a făcut o gaură în gardul de tablă. Un 
complice aşteaptă animalul de partea cealaltă. Deloc 
complicat. Mergem imediat să-l vedem. O să ne aranjeze 


şi nouă traversarea. 

Dan holbă ochii. 

— Vrei să spui că o să scoatem mâna din valiză, se 
bâlbâi el, o s-o legäm de pântecul câinelui şi o să 
aşteptăm de partea cealaltă a frontierei ca potaia să 
treacă frontiera? 

— Yo! se împăună Monk. Gagiul pe care-l cunosc 
face chestia asta tot timpul. Are o haită de câini special 
dresați pentru slujba asta, înotători dati naibii, antrenați 
să alerge în zigzag şi să evite gloantele. 

— Ce gloanţe? sughiţă imitatorul. 

— Ei! Gloantele sticleţilor, răspunse Monk ridicând 
din umeri. Din când în când, trag la ţintă în câini din 
turnurile de observaţie. Au puşti cu lunetă cu vedere 
nocturnă, dar, în general, totuşi câinii trec. Mai ales 
dacă se creează o diversiune în acelaşi timp. 

— Chiar dacă treaba merge, mâna se alterează, 
obiectă Dan. Înţelegi asta? Au fost cincizeci şi cinci de 
grade la umbră. Cât timp crezi tu că va ţine pe dogoarea 
asta? 

— Fix o oră sau două, evită luptătorul. După aia, o 
punem din nou în valijoară. Oricum, degeaba dăm din 
colț în colţ, nu există altă modalitate. Suntem încolţiţi. 

— În tipu’ ăsta, îndrăzni Dan, se poate avea 
încredere? 

— Pentru asta a şi fost plătit. Dorana şi-a vândut 
bijuteriile. Va încasa cealaltă jumătate a plăţii când 
dulăul ajunge pe uscat, pe teritoriul american. Fii calm, 
băiete! Totul va merge strună. O să-i dăm pachetul şi o 
să luăm coordonatele întâlnirii. Apoi trecem linistiti 
frontiera, ca nişte copii de biserică, şi vom merge de-a 
lungul râului până la locul unde va trebui să aşteptăm 
câinele. Nu mai da ochii peste cap. 

— Dar dacă dulăul este împuşcat în mijlocul râului? 
întrebă Dan. 

— Atunci înseamnă că destinul ne este potrivnic, oftă 
Monk. O karmă rea, gagiule. O să trecem frontiera în 


celălalt sens şi o să încercăm să facem avere în catch. 
O.K.? Trebuie să priveşti totdeauna lucrurile sub un 
unghi pozitiv. 

Dan era dărâmat. La fiecare fază a operaţiunii, avea 
neplăcuta impresie de a cădea într-o prăpastie şi mai 
adâncă decât cea din care se ridicase. 

Baby Monk îi simţi groaza, pentru că îi dădu un cot 
între coaste murmurând: 

— Nu intra în panică. Este mai puţin primejdios 
decât îţi închipui. Ştii că, de fiecare dată când se 
întoarce dintr-o raită prin Mexic, Smart se distrează să-l 
treacă pe Dust în acest fel? 

— Vrei să zici ca un câine care transportă droguri? 

— Mda... li place să demonstreze că dulăul său este 
mai tare decât sticleţii. Şi apoi, evită în felul ăsta 
härtuielile serviciului veterinar. Să intri cu un animal pe 
teritoriul Statelor Unite este nasol de tot. În acest fel, el 
îşi oferă mica plăcere de a trage pe sfoară administraţia 
americană şi îşi cruţă corvoada hârtogäriei. 

— Şi bănuiesc că Dust s-a descurcat totdeauna de 
minune. 

— Bänuiesti bine. 

— Da, dar este Dust... Un câine cum nu sunt alţii. 

Dan capitulă în faţa optimismului lui Monk. Porniră 
din nou pe Revolucion, pentru a trage cu ochiul la peep- 
shows. 


La ora siestei, Monk îl trase pe Dan spre periferia 
oraşului, în zona populată cu barăci dărăpănate şi 
terenuri virane, care se întindeau între maquilladoras, 
acele uzine venite din străinătate şi lucrând doar pentru 
străinătate. Caroserii de maşini se încălzeau la soare, 
unele atât de acoperite de praf încât era imposibil să 
spui care era culoarea iniţială. 

In spatele unui grilaj înalt de trei metri se întindea 
un adăpost prost întreţinut, care emana un miros de 
paie murdare; când cei doi bărbaţi se apropiară de 


poartă, dulăii închişi se puseră pe mârâit. 

— Tipu’ pe care o să-l vedem se numeşte Manuel, 
explică Monk. Creşte câini de luptă, nişte animale 
periculoase, obținute prin  încrucişări... Asta, ca 
acoperire; de fapt, îşi câştigă biştarii trecând droguri în 
spatele animalelor. Sunt câini de transport, priceput? 
Am aranjat totul cu el. Nu trebuie să ne fie teamă de 
nimic. Lui îi e teamă de mine. Ştie bine că, dacă ar 
îndrăzni să-mi facă o boacănă, m-aş întoarce să-i toc 
fiecare oscior în parte, înainte de a aplica acelaşi 
tratament maică-sii, neveste-sii şi tâncilor. 

Trebuiră să tragă de un clopoțel pentru a-şi anunţa 
sosirea. O fetiţă sperioasă veni să deschidă. Fără a 
ridica ochii la vizitatori, îi conduse spre casă. Dan gândi 
că n-ar suporta în ruptul capului duhoarea care domnea 
în curte. Doi ţânci goi se jucau în patru labe în praf, sub 
ochii unei bătrâne îmbrăcate în voaluri funebre, în timp 
ce curăța legume deasupra unui castron din lemn, si a 
unui porc mistreţ cu blana neagră. 

Un bărbat gräsut se legăna în hamac; sub verandă, 
sticle goale de Corona, Sol şi Dos Equis răspândite în 
jurul lui. li trebui un moment pentru a ieşi din toropeală 
şi a-l recunoaşte pe Monk. Era probabil foarte tânăr, dar 
faţa lui afişa deja o neîncredere de bătrân. Baby Monk 
parlamentă un minut cu el, într-o spaniolă aproximativă, 
dar rapidă. 

— Totul este gata! Claro que si! rosti în sfârşit 
Manuel, ridicându-se din hamac. V-am pus deoparte cel 
mai bun animal al meu. Veniti să-l vedeţi! 

Duhnea a bere şi a transpiratie. Se scotoci în 
buzunarul guayabera-ei şi scoase de acolo un chiştoc de 
trabuc pe care şi-l propti între dinţi. Vorbea repede, 
amestecând engleza cu mexicana, astfel încât Dan 
înţelegea cu mare greutate câte ceva. Intrară în urma sa 
într-un hambar dărăpănat acoperit cu paie. Câini de 
toate rasele aşteptau acolo legaţi cu lesa potrivită, astfel 
încât să nu se poată lua la hartä. Unul dintre ei, culcat 


pe o parte, cu pântecele învelit într-un pansament, 
părea a fi în stare proastă. 

— E rănit, comentă Manuel. Poliţia de frontieră, 
Migra’, a tras în el cu pusca. Din fericire, câinii mei sunt 
obişnuiţi să alerge în zigzag. Chiar eu îi antrenez, 
trăgând asupra lor cu glonţ de calibru mic; le ciuruieşte 
fundul, dar îi învaţă să aibă reflexe bune. Al vostru este 
ăsta: Zoltan. Este cu adevărat un dur. Sticletii nu l-au 
putut atinge niciodată. 

Îngenunche lângă un ciobănesc german, foarte 
închis la culoare, cu înfăţişarea arogantă a unui şef de 
haită. 

— Cunoaşte frontiera mai bine decât sticletii, rânji 
Manuel. O să vă treacă pachetul dincolo ca şi cum ai 
pune o scrisoare la poştă. După aceea le arătă celor doi 
gringos cum se închidea harnaşamentul din piele de pe 
spatele animalului. Sacoşele stăteau pe părţile laterale 
ale animalului, susţinute sub burtă de chingi. Dan 
observă că fiecare buzunar era străpuns de găuri. 

— Asta e din cauza apei, explică Manuel. În acest fel, 
de îndată ce câinele iese la mal, apa se scurge prin 
perforatii. Daţi-mi pachetul. Îl voi duce pe Zoltan la 
frontieră la căderea nopţii. Îl veţi aştepta de partea 
cealaltă, o să vă arăt locul pe hartă. Trebuie să fiţi foarte 
atenţi în no man’s land; acolo totul este o capcană. 

Dan înţepeni. 

— Pachetul..., rosti el putin cam grăbit. Va trebui să-l 
ţineţi la frigider până în ultimul moment, altfel nu va 
mai avea nicio valoare pentru noi. Întelegeti? 

— Bineînţeles! Bineînţeles! făcu Manuel, grăbit să se 
lungească din nou în hamac. O să-l pun lângă bere. 
Veniti să-l vedeţi! 

— Fiţi cu mare bägare de seamă! Să nu-l atingă 
nimeni! repetă Dan. 

Omul nu-i inspira nicio încredere şi deschise geanta 
frigorifică cu multă îndoială. Era atât de cald, încât un 
abur de condens tâsni din bagaj, ca si cum ar fi 


transportat ceaţă. 

— La frigider, repetă apăsat imitatorul. S-a înţeles? 

Mexicanul se mulţumi să dea din cap. Dan deschise 
compartimentul în care se afla mâna. Doc’ confectionase 
un pachet dreptunghiular de neidentificat. Se rugă să 
nu-l împingă pe mexican curiozitatea să deschidă 
pachetul. Zoltan îşi încreţi botul, ca şi cum ar fi reperat 
mirosul sângelui. Manuel apucă pachetul şi ieşi din 
hambar, cu cei doi bărbaţi pe urmele sale. Cu multă 
simplitate, intră în bucătăria înghesuită de vase, de 
muşte, precum şi de un eşantion destul de complet de 
insecte locale. Depuse mâna lui Adam Smart în 
congelatorul unui frigider antic Westinghouse, cum nu 
se mai vedea decât la muzeul de artă din New York. 
Dulapul de metal era plin de sticle de bere aşezate pe 
trei etaje. În special Corona. Întorcându-se, călăuza 
înjură doi puşti cu părul tuns care-l observau prin 
fereastra lipsită de geamuri. 

— Nu vă faceţi griji, îi asigură el pe americani. Eu 
sunt şeful aici; nimeni nu se va atinge de pachet. 

Petrecură următorul sfert de oră marcând locul 
întâlnirii pe o veche hartă de Stat-Major. Exista în acel 
loc, afirma Manuel, o gaură în bariera de fier instalată 
de US Marines. Orificiul era perfect ascuns, iar sticletii 
de la poliţia de frontieră treceau în fiecare zi pe-acolo 
fără a-i bănui prezenţa. 

— Vărul meu, Paco, o să vă aştepte acolo, încheie el. 
Lui trebuie să-i înmânaţi cealaltă jumătate a plăţii. Cel 
mai bine este să treceţi graniţa imediat, ca să fiţi la locul 
convenit şi la ora prevăzută. Vă va aştepta într-un 
restaurant de camionagii, „Bonfire”. E bine să n-o lungiti 
prea mult pe drumul care merge de-a lungul barierei, 
deoarece  sticleţii supraveghează electronic tot 
teritoriul. Au aparatură care amplifică imaginile 
nocturne. 

Văzând spaima care se citea pe chipul lui Dan, îşi 
arătă dinţii cariati într-un surâs larg şi adăugă: 


— Nu vă temeti, vom face o diversiune. Zoltan va 
trece în acelaşi timp cu o bandă de emigranţi 
clandestini. Sticletii îi vor încercui pe emigranții 
clandestini fără a se ocupa de altceva. Sunt deja la 
pândă, noi le-am dat pontul! 

Izbucni într-un râs zgomotos, fericit că putea să 
demonstreze cât de şmecher este, şi-i conduse pe 
gringos la poartă. 

— O să meargă, afirmă el dând din mână. Bueno! 
Pentru noi este doar rutină. Relaxaţi-vă si simţiţi-vă bine 
până la noapte. 

Dan şi Baby Monk se îndepărtară. Imitatorul nu 
putea să scape de un sentiment de nelinişte. 


Trecură „linia” fără probleme. Câinii care adulmecau 
drogurile dădură ocol vehiculului fără a găsi nimic 
suspect. Camioneta travers no man's land-ul fără a 
avea dificultăţi cu vama americană. li puseră din nou să 
deschidă bagajele, dar era pură rutină, iar Dan fusese 
prevăzător şi băgase în geanta frigorifică cutii de Diet 
Coke. 

Se hotărâră s-o ia de-a lungul fluviului fără a mai 
aştepta, pentru eventualitatea în care vor trebui să 
caute restaurantul „Bonfire”. Înaintau în tăcere, Dan 
fiind foarte tensionat, iar Monk comentând cu voce 
înceată un meci de catch, care părea să se desfăşoare în 
capul lui. 

Ajunşi la locul întâlnirii, se instalară la o masă, cu 
două Michelob în faţă, în aşteptarea vărului lui Manuel. 
Monk pusese la vedere semnul de recunoaştere dat de 
mexican: un catalog de casete video pornografice, ale 
cărui actriţe erau toate obeze. Un bărbat se îndreptă 
spre ei venind dinspre bar. Era mic de statură şi purta 
un Stetson decolorat, înfundat până la sprâncene. Se 
aşeză, se mulţumi să precizeze că se numeşte Paco şi se 
adânci în contemplarea berii sale fără a face vreun efort 
de-a susţine conversaţia. Saizeci şi cinci de minute se 


scurseră fără ca Paco sau Monk să dea vreun semn de 
viaţă, Dan trăind iluzia că este aşezat între doi morţi vii. 
La ora indicată, vărul lui Manuel se ridică brusc şi le 
făcu semn celor doi gringos să-l urmeze. Mexicanul se 
instală la volanul unui vechi Cutlass şi demară în 
direcţia fluviului. După mai multe ocoluri, urcă versantul 
unei coline care domina zidul metalic şi scoase din 
maşină un binoclu. 

— Acolo, zise el simplu, îngenunchind printre 
ierburile înalte. Câinele... va veni de acolo. Dan îşi miji 
ochii, se întuneca, iar malul mexican al fluviului se 
pierdea deja în penumbră. Cursul apei nu avea nimic 
periculos, dar îi va trebui câinelui ceva timp ca să-l 
traverseze. Câinii nu înoată foarte repede şi, în acest 
timp, capul lui Zoltan ar constitui o ţintă perfectă pentru 
un trăgător îndemânatic. Ca totdeauna, în apropierea 
apei roiau tântarii, iar Dan îşi trăgea întruna palme. 
Obişnuit cu clima deşertică din Vegas, nu avea 
indiferența lui Paco care suporta înţepăturile fără să 
clipească. 

— Acum, murmură mexicanul. Manuel va da drumul 
câinelui... Priviţi. 

Plin de bunăvoință, întinse binoclul imitatorului, 
care-l apucă nerăbdător. Era material militar care, în 
ciuda semiintunericului, oferea imagini clare, deşi 
uniform verzi. 

Zoltan se ivi brusc dintre două stânci. Alerga 
mâncând pământul, în zigzag. Se rostogoli pe pantă 
pentru a ajunge la apă. Sacoşele din piele prinse în 
chingi sub pântecul lui îi dădeau aspectul unei siluete 
bizare, umflate. 

În timp ce se pregătea să se arunce în apă, o siluetă 
tâsni deodată dintre tufe, chiar în spatele lui, şi-l lovi 
brutal. Lui Dan îi trebui o secundă să înţeleagă că era 
vorba de un alt câine... Acum cele două animale se 
rostogoleau în praf, încleştate într-o luptă înverşunată, 
pe viaţă şi pe moarte. Dan realiză, în sfârşit, că 


agresorul nu era altul decât Dust în carne si oase! Dust, 
care scăpase din cuşcă pentru a-i prinde pe cei care 
îndrăzniseră să-i jefuiască stăpânul. 

— Ce se întâmplă? mormăi Monk. 

— E Dust! îngăimă imitatorul. Ne-a urmărit... La 
dracu’. A ghicit ce aveam de gând să facem. A venit aici 
să se ascundă. 

Nu mai putu să zică nimic, iar Baby Monk îi smulse 
binoclul din mână. i 

— Fir-ar al dracului! mormăi el. Este adevărat! Il 
omoară pe Zoltan. 

Acum cei trei bărbați se luptau pentru binoclu. Când 
Dan reuşi în sfârşit să pună mâna pe binoclu, îl văzu pe 
Dust dispărând printre stânci cu un pachet între dinți. 
Zoltan zăcea pe malul fluviului, grav rănit sau mort. 
Dust rupsese sacosa fixată pe spatele lui, pentru a lua 
încărcătura. 

— Ce face? gâfâi Monk. 

— Dumnezeule! îngăimă Dan, necrezându-şi ochilor. 
A luat mâna... Nu înţelegi ce are în cap? O s-o ducă 
stăpânului său! 

Dând frâu liber imaginaţiei, îşi închipui următoarea 
scenă: Adam Smart la parterul haciendei, pălăvrăgind 
cu Doc' Brannigan, aşezat la capul său. Bancherul 
vorbea cu o voce cleioasă, îngreunată de somnifere. 
Seth, prea bătrân, nu auzea pasul câinelui pe drum. 
Dust se apropia, traversa curtea, sărea pe fereastră 
pentru a-şi face apariţia în cameră, acoperit tot de praf 
şi sânge. Sărea pe pat şi aşeza pe pieptul lui Smart 
pachetul jumulit, care conţinea mâna... Un pachet 
zdrentuit de colții lui, de unde se iveau nişte degete 
decolorate. Cât timp i-ar trebui lui Adam pentru a 
înţelege că-şi privea propria mână? 

Apoi totul s-ar derula foarte repede: în timp ce Dust 
l-ar ţine la respect pe Doc’ Brannigan, Smart ar lua 
telefonul mobil pentru a da alarma. Dan îşi şterse 
fruntea cu mâneca. 


Paco iesise în sfârsit din starea de stupoare. Din 
torpedoul maşinii sale scosese un walkie-talkie, cu 
ajutorul căruia încercă să ia legătura cu vărul său, de 
cealaltă parte a fluviului. Injuräturi scuipate printre 
dinţi ţâşniră din minusculul microfon, Paco grăbindu-se 
să arunce câteva cuvinte fără o semnificaţie aparentă. 

— Nu putem să ne lungim la vorbă, explică el 
închizând aparatul. Sticletii ascultă douăzeci şi patru de 
ore din douăzeci şi patru. Au şi detectoare pentru a 
localiza punctul de emisie. 

Cu un gest autoritar, le comandă celor doi americani 
să urce în furgonetă. 

— Trebuie să trecem din nou frontiera, zise el. 
Manuel nu este mulţumit... Din cauza voastră şi-a 
pierdut cel mai bun câine. Va trebui să-l despägubiti. 

— Iar noi ne-am pierdut marfa! ripostă Monk. Potaia 
aia dobitoacă n-avea decât să fie la înălţime şi să-şi 
apere pielea! 

Dan îl împinse pe luptător de umeri spre camionetă. 
Nu era momentul de pierdut vremea cu vorbe. Chiar în 
acest moment, Dust galopa spre hacienda, cu pachetul 
proptit între maxilare, ca un câine bine dresat care duce 
ziarul stăpânului său. Trebuia interceptat cu orice preţ 
înainte de a ajunge acasă. 

— Tuciuriul ăsta jegos încearcă să ne ducă de nas, 
mârâi Monk instalându-se la volan. Oricum n-avem nicio 
letcaie să-i dăm. N-are decât să-şi halească javra aia 
blestemată şi asta o să-l despăgubească! Se pare că 
tuciuriii sunt precum chinezii, înfulecă câini. N 

Paco le făcu semn să treacă înaintea lui. In mod 
evident avea să-i însoţească până la postul de graniţă. 
Dan încercă să nu cedeze sentimentului de ireal care-l 
cuprindea. Era ca un coşmar făcut din secţiuni 
succesive. De fiecare dată când credea că face un pas 
spre ieşirea din tunel, ceva îl aducea înapoi, fără 
încetare, şi se trezea în aceeaşi poziţie în care fusese cu 
o oră mai devreme, bătând pasul pe loc. 


— Ar trebui să sunäm la hacienda de la o cabină, zise 
el în timp ce se apropiau de vamă. Să-l anuntäm pe Doc’ 
de ceea ce se întâmplă. 

— Nu ştiu dacă va merge. Telefoanele sunt de rahat 
în ţara asta. Ţărănoii demontează liniile pe măsură ce 
sunt instalate pentru a vinde cuprul pe piaţa neagră. 

— Trebuie să-i spunem lui Doc' să se închidă în casă, 
insistă Dan. Să se baricadeze în casă şi să nu-l lase pe 
Dust să intre sub nicio formă. Ar fi o catastrofă. Ai 
numărul? 

Monk îşi încruntă sprâncenele, scotocindu-se în 
multele buzunare ale vestei. Dan ardea de nerăbdare. 
Luptătorul sfârşi prin a scoate la lumina zilei un 
ghemotoc de hârtie. Imitatorul recunoscu pe dată scrisul 
bătrânului cioclu. Acum trebuia să descopere o cabină în 
stare de funcţionare, ceea ce nu era uşor. Era noapte, 
dar Tijuana strălucea cu toate luminile sale de partea 
cealaltă a frontierei. Din fericire, formalităţile fură 
reduse la minim, cum era adeseori cazul în sensul 
Statele Unite-Mexic. Paco îi urmă îndeaproape, cu 
barele maşinii lipite de cele ale furgonetei. Aplecat 
asupra volanului, avea aerul unui retardat, senzaţie 
subliniată de sprâncenele stufoase şi împreunate. 

În următorul sfert de oră, Dan încercă în zadar două 
cabine telefonice. Niciuna nu funcţiona. A suna de la un 
bar sau din holul unui hotel era mai delicat, deoarece 
cineva putea să surprindă conversaţia şi să se mire. 
Mulţi tipi de la DEA îşi făceau veacul în localuri publice, 
încercând să se infiltreze printre călăuze. 

Opririle acestea îl iritau pe Paco, care afişa o 
expresie din ce în ce mai neîncrezătoare. Dan reuşi, în 
sfârşit, să pună mâna pe un telefon în stare bună. In 
timp ce forma numărul haciendei, fu cuprins de o teamă 
subită: şi... dacă Doc nu ridică receptorul? In fond, orice 
apel fusese interzis înainte de terminarea holdupului, ori 
era puţin verosimil ca acesta să fi avut deja loc... 
Bătrânul avea să lase aparatul să sune fără a se hotări 


să ridice receptorul, de teamă de a nu da peste vreun 
cunoscut al lui Adam Smart? Sau avea să răspundă 
pentru a evita ca soneria să scoată „bolnavul” din starea 
de amorţeală artificială? 

„La naiba! bombăni Dan, răspunde!” 

Receptorul îi alunecă din palma umedă. Imagini 
înspăimântătoare i se strecurau în suflet: Doc’ întins pe 
dalele din cărămidă roşiatică ale sufrageriei, cu 
beregata sfâşiată de colții lui Dust. Smart, trezit din 
atipire de lătrăturile câinelui şi formând febril numărul 
poliţiei de la mobilul său ultraperformant. 

„Răspunde!” 

Vocea raţiunii îi spunea să nu mai întârzie, să-i lase 
baltă pe ceilalţi şi să dispară în Mexic, s-o ia spre sud... 
Ba nu! Era o prostie, el nu avea relaţii în acea ţară şi 
nici măcar nu vorbea corect spaniola. În timp ce soneria 
târâia, i se părea că-l vede pe Seth Brannigan aşezat în 
faţa aparatului, cu faţa agitată de ticuri, incapabil de 
cea mai mică decizie. In sfârşit, i se răspunse: 

— Da? făcu vocea răguşită a bătrânului. 

— Doamne! respiră uşurat Dan, mă întrebam dacă o 
să te hotărăşti odată! Dust a şters-o... Ne-a jucat o farsă 
mizerabilă; în momentul acesta se îndreaptă probabil 
alergând spre hacienda. O să ajungă la tine peste puţină 
vreme. Baricadează uşile şi ferestrele şi, mai ales, nu-l 
lăsă să intre. Mâna e la el. 

— Cum? sughiţă bătrânul. Vrei să spui... 

Dan trebui să-i explice răbdător toată aventura. 
Fostul cioclu era tot neîncrezător, cerea noi amănunte în 
loc să alerge să zăvorască uşile şi obloanele. 

— Aşadar, nu ţi-ai dat seama că a şters-o? i-o tăie 
Dan. 

— Ba da,... ba da, bineînţeles, îngăimă Doc. 

Vocea lui răsună slab în receptor şi Dan avu 
presimtirea că bătrânul începea s-o ia razna. Totul se 
petrecea ca şi cum câteva ore de singurătate fuseseră 
suficiente să-i zdruncine toată fiinţa, transformându-l 


într-un pensionar späimos, incapabil să reactioneze. 

— Acum închid, anunţă Dan pentru a-l scutura pe 
interlocutor din apatie. Pornim pe urmele câinelui, vom 
fi acolo în cel mult o oră. Ai înţeles? Inchide bine 
ferestrele. Instalează-te la căpătâiul lui Smart şi încuie 
cu cheia uşa camerei. 

— Da..., da..., se mulţumi să îngaime Doc’, cu o voce 
care devenea imperceptibilă. 

Dan părăsi cabina şi se întoarse la furgonetă. 

— Lucrurile merg prost, îl anunţă pe Monk. Cred că 
bătrânul a intrat în panică. Trebuie să-l prindem pe Dust 
înainte de a ajunge la hacienda. 

Luptătorul se limită la a bombăni. Reuşiră, în fine, să 
iasă din Tijuana pentru a face drumul de dimineaţă, dar 
în sens invers. Paco nu-i scăpă din ochi. Merseră de-a 
lungul fluviului până când le apăru un semnal scurt, 
luminos, indicându-le locul întâlnirii. De-abia se dădură 
jos din camionetă că Manuel se şi ivi din tufişuri. 
Duhnea a bere şi avea o dispoziţie de „câine”. Incepu pe 
dată să gesticuleze în direcţia hätisurilor, fluturând 
lanterna ca pe un ciomag. Vorbea foarte repede, în 
spanglish, acea limbă aproximativă, născută dintr-un 
amestec de spaniolă şi engleză, numită şi Chicano. Ca 
toţi cei din Los Angeles, Baby Monk sfârşise prin a 
deveni mai mult sau mai puţin bilingv, Dan, însă, 
înţelegea doar un cuvânt din patru. 

— Mi l-a omorât pe Zoltan! urlă în sfârşit Manuel. 
Hijo de la chingada! Cea mai bună călăuză a mea! Ştiaţi 
că se putea întâmpla! Nu m-ati prevenit, nu-i corect... 
Trebuie să-mi plătiţi câinele mort! 

Monk înjură şi ridică pumnul. În ciuda întunericului, 
Dan bănui că vărul lui Paco se strecura în hätisuri şi 
deschidea portbagajul breakului lui Manuel pentru a lua 
ceva. Fără îndoială, o puşcă de vânătoare cu ţeava 
scurtă. 

— Ascultati! le-o tăie imitatorul. N-o să putem plăti 
până nu recuperăm pachetul... întelegeti? Pachetul este 


tot ce avem. Trebuie să luăm urma câinelui. 

— Oricum, asta era şi intenţia mea! vociferă Manuel. 
O să prind javra asta şi o s-o dresez cu biciul. 

— Este periculos..., se văzu silit Dan să-l prevină. 

— Pe dracu'! şuieră Manuel scuipând la picioarele 
lui. Am dresat eu pe unii şi mai şi. Am o socoteală de 
încheiat cu el, dar nu ştiu în ce direcţie a luat-o. 

— Am o idee, murmură Dan. Pot să vă conduc acolo 
unde merge, dar ar trebui să plecăm imediat pentru că 
are un avans mare. 

Manuel îi aruncă o privire piezişă. Părea să 
cântărească lucrurile: pro şi contra. Cheful de a se 
răzbuna fu mai tare. 

— Mierda! ţipă el. O să-l prind, o să-i rup toţi dinţii 
din gură cu o bâtă, apoi o să-i tai urechile şi o să i le bag 
pe gât! 

Zbieră o grămadă de ordine confuze vărului său. 

— Ne urcăm toţi în camioneta voastră, hotări el în 
sfârşit. Dacă trebuie să capturăm câinele, o să fie mai 
uşor; îl aruncăm în spate. 

Merse să scotocească în break, aduse de acolo o 
funie cu lat, o botnitä şi o bâtă de base-ball... Transpira 
şi nu înceta să bombăne, foindu-se de colo-colo. Paco se 
cocoţă în furgonetă. Tinea în mână un Mossberg de 
calibru 12, cu mâner de revolver. Super în materie de 
armament pentru orice „gangster” la modă. 

— Ce era potaia aia? bombăni Manuel când ajunse 
lângă ei. Un câine-politist? 

— Nu,  inventă Dan. Este animalul unui... 
„concurent”. Credeam că l-am neutralizat. 

— Pendejo! înjură mexicanul. Un animal ca ăsta 
numai un profesionist îl face să se supună. Sau îi tragem 
două gloanţe în căpăţână! 

Vărul lui Paco se instalase în spatele vehiculului, cu 
puşca neglijent aruncată de-a curmezişul, pe piept. Dan 
simţea cum îi scapă controlul evenimentelor. Manuel era 
şi el, fără îndoială, înarmat. Nu se distingea oare o 


umflătură ciudată la nivelul taliei, sub cămaşa largă? 

— Daţi-i drumul, ordonă mexicanul. N-o să-mi pierd 
toată noaptea. 

Monk demară sec în direcţia haciendei. Dan verifică 
din priviri dacă geamurile laterale erau bine închise. Nu 
avea nicio idee despre felul în care Manuel şi vărul său 
vor proceda pentru a-l captura pe Dust, dar nici 
încredere în reuşita încercării. 

— Ştiţi, îndrăzni el după un minut, poate este inutil 
să riscăm. Când vom repera câinele, trageti-i un glonţ si 
toată lumea va fi mulţumită. 

Manuel îi aruncă o privire dispretuitoare şi îşi 
aprinse un trabuc subţire. 

— Vă este teamă de el? rânji el. Mie nu. Am 
îmblânzit câini cu ghiotura, şi încă foarte răi. Acesta mi- 
a adus pierderi, îl voi pedepsi şi o să-i aplic corectii până 
când îmi va linge picioarele. Şi, dacă este prea arogant, 
o să-i sfărâm labele în bucățele mici, apoi îl voi arunca 
haitei mele să-l mănânce. O să se înveţe minte. 

Un zâmbet plin de cruzime îi strâmbă gura şi Dan 
înţelese că era mai puţin mânios decât voise să-i lase să 
creadă. In fond, această expediţie îi era pe plac. Voia 
oare să aibă ocazia să înfrunte un animal pe măsura lui? 

Camioneta se hurducă prin întuneric. Ici si colo, la 
întretăierea a două drumuri, un foc aprins într-un bidon 
de fier lumina vreun cartier mizer, înjghebat în jurul 
ruinelor unei foste biserici. Dan îşi consultă ceasul, 
gândindu-se la temperatura care domnea afară. Cât 
timp mai aveau până ce mâna va începe să se 
descompună? 

În centrul haciendei, Seth Brannigan rămase multă 


vreme să fixeze din priviri telefonul pe care tocmai îl 
închisese. Era incapabil să facă vreo mişcare. 


Perspectiva întoarcerii imediate a lui Dust îl paraliza de 
teroare. El se grăbise, evident, să închidă toate 
obloanele imediat după fuga dulăului, dar nu avea nicio 
încredere în diferitele sisteme mai mult artizanale de 
închidere. De zece minute îşi repeta că ar fi mai prudent 
să lege sfori în jurul zăvoarelor şi să strecoare pene de 
lemn pe sub uşi, dar tot nu se clintea din loc. Aprinsese 
toate lămpile imediat ce se întunecase şi, de atunci, 
fluturii şi tântarii zumzăiau în jurul becurilor, arzându-şi 
aripile. Lui Doc’ îi era frig; sângele îi părăsise mâinile şi 
picioarele, dar el rămânea acolo, aşezat în ridicolul său 
fund osos, pe marginea unui scaun din paie, cu urechea 
ciulită pentru a pândi sosirea câinelui. 

„Este inutil, îşi repeta el. Nu vei auzi nimic. Eşti prea 
bătrân acum pentru aşa ceva. Pe jumătate surd... Este 
departe vremea când simţeai apropierea unui japonez 
după un simplu fâsâit al moletierelor atunci când 
îngenunchea.” 

— Nu trebuia să mă lase singur! rosti el cu voce tare, 
fără a şti prea bine cui i se adresa. 

Se chirci imediat, descumpănit că se lăsase luat de 
val. Această mică ruşine îl făcu să-şi revină şi merse cu 
paşi mărunți până la uşa principală, pentru a verifica 
dacă zăvoarele erau bine puse. Cu toate acestea, tot nu 
se simţea în siguranţă. Cu trecerea orelor, ajunsese să-i 
confere lui Dust puteri paranormale. N-ar fi fost mirat 
din cale-afară să-l vadă dărâmând batantul ca un 
rinocer, cu cornul. 

Şi apoi, hacienda avea prea multe ferestre, 
deschideri - unele lipsite de obloane -, pentru a putea 
spera să o transforme în fortificaţie. 

Şchiopătă până în bucătărie pentru a încerca să 
găsească nişte sfoară. Respirația răguşită a lui Adam 
Smart îi ajunse la urechi prin uşa întredeschisă. Era 
greu să n-o audă, umplea culoarul. Respirația unui 
agonic, aproape un horcăit. 

„Dumnezeule! gândi Doc’. I-ai dat prea mult hidrat 


de cloral, Valium injectabil... O să-l faci să crape.” 

Nu era medic anestezist, dar ştia că dincolo de un 
anumit prag puteai provoca invariabil o paralizie a 
sistemului respirator, ceea ce condamna pacientul la o 
asfixiere lentă. Toţi cei care se sinucideau cu barbiturice 
mureau în acest fel, victime ale sufocării. Adam Smart 
nu mai era la prima tinereţe şi bronhiile sale păreau 
cam pline de gudronul milioanelor de țigarete fumate 
de-a lungul vieţii; aceasta nu simplifica lucrurile. 
Existau, fără îndoială, metode, medicamente potrivite 
pentru a împiedica acest proces, dar Seth Brannigan nu 
le cunoştea. Nu fusese niciodată nimic altceva decât un 
infirmier format la grămadă, în mijlocul junglei şi al 
ambuscadelor nipone. Se descurca bine când era vorba 
să taie carnea şi să sutureze o plagă, dar mecanismele 
chimice îl lăsau cu totul descumpănit. Nu îndrăznise să 
i-o spună Doranei, de teamă de a nu fi îndepărtat din 
combinaţie; făcuse pe maimuţoiul bătrân care cunoaşte 
toate dedesubturile..., acum aproape că regreta. 

Rămase nemişcat în mijlocul bucătăriei, 
nemaiamintindu-şi ce trebuia să facă. Respirația greoaie 
a lui Smart îi tulbura procesele logice. 

„Este gata să se sufoce, trăncăni el ştergându-şi 
mâinile umede de cămaşă. Știi foarte bine ce se petrece. 
I-ai dat prea multe somnifere... Şi nu ştii nimic despre 
dozarea exactă. Eşti pe cale de a-l «sinucide» fără ştirea 
lui.” 

Era vag conştient că îl făcuse pe bolnavul său să 
ingurgiteze un cocteil oribil de produse contradictorii, al 
căror chimism opus se bătea cap în cap, conducând 
maşina în pragul deraierii. Reprimându-şi un frison, 
merse în camera cu obloanele trase pentru a lua pulsul 
bărbatului adormit. Respirația bancherului era 
„întretăiată”, după terminologia medicală, iar faţa 
prezenta o culoare albăstruie, anunțând un început de 
cianoză. Nu era deloc rar ca astmaticii, cei cu 
„insuficiențe respiratorii”, să sucombe unei supradoze 


de somnifere, şi asta fără ca ei să fi avut în vreun fel 
intenţia să-şi pună capăt zilelor. Smart într-acolo se 
îndrepta. Dacă holdupul nu avea loc repede, va muri în 
patul său, victimă a barbituricelor cu care îi saturase 
organismul. 

Doc’ îşi masă obrajii cu vârfurile degetelor, ca şi cum 
acel simplu gest avea să-l debaraseze de starea de 
copleşire pe care o încerca. Fusese înşelat de aspectul 
bancherului, de statura sa de om de oţel, de colos cu 
părul sur. Ar fi trebuit totuşi să ştie că toţi bărbaţii sunt 
fragili după o anumită vârstă şi că până şi tăietorii de 
lemne fac infarct. 

Lăsă mâna lui Adam să cadă pe cearşaf. Unghiile 
sale erau albăstrui. „Hipoxie generalizată”, diagnostică 
Seth. Abia pronunţă aceste cuvinte, şi-şi ieşi din fire. 

— Nu te mai juca de-a doctorul! şuieră el printre 
dinţii falşi. Mărturiseşte, în sfârşit, că nu te pricepi la 
nimic! 

Aruncă o privire spre telefonul mobil aşezat pe tăblia 
patului. Smart ar trebui să fie în stare să dea 
blestematul de telefon de control mâine dimineaţă, altfel 
tot planul se ducea pe apa sâmbetei. Mai trebuia să-i 
facă o injecție pentru a-l smulge din somnul artificial..., 
apoi să-l adoarmă din nou, pentru a evita să se 
neliniştească şi să cheme asigurările pentru a obţine o 
ambulanţă de urgenţă. Cât timp va mai rezista în acest 
ritm? Douăzeci şi patru, patruzeci şi opt de ore? 

Un zgrepţănat din exterior îl făcu pe bătrân să 
tresară. Era cineva afară. Sub fereastra camerei. Cineva 
care zgâria faţada. 

Era Dust. Venise înapoi. Mirosul îi permisese să 
localizeze camera stăpânului. Acum încerca să pătrundă 
în casă. Avea să facă înconjurul haciendei până ce va 
descoperi o deschizătură... 

Doc’ şi-l imagina cu mâna tăiată înţepenită între 
maxilare, ca un animal bine dresat, aducând 
proprietarului său obiectul pe care încercaseră să i-l 


fure. La naiba! Să mori de râs, nu alta! 

Bătrânul lăsă să-i scape un cârâit, al cărui sunet îi 
displăcu. Tresări atunci când dulăul izbi cu capul în 
obloanele închise, apoi când ghearele zgrepţănară în 
lemn, încercând să-şi croiască drum pe undeva. 

— N-ai decât să încerci, rânji Doc’ pentru a-şi face 
curaj. Este legat cu sârmă! 

Nu mintea. Pusese singura bucăţică de sârmă 
ghimpată găsită într-un dulap pentru a consolida 
obloanele camerei, gândindu-se că mai întâi pe acolo va 
încerca dulăul să intre. Faptul că o nimerise îl mai linişti 
puţin. Dumnezeule! Cel puţin asta demonstra că nu era 
încă sclerozat de tot. 

Animalul renunţă după cinci minute. Doc’ îl auzi cum 
se îndepărtează de-a lungul zidului, blana lui aspră 
frecându-se de tencuială. Un sfert de oră mai târziu se 
auzi o izbitură surdă în uşa principală, apoi veni rândul 
fiecărei ferestre. 

Adam se agita în patul său ca şi cum aceste zgomote 
l-ar fi avertizat de pericolul în care era. Respirația îi 
devenise tot mai haotică. Doc’ se gândi că ar trebui să 
ridice bolnavul pe pernă, dar nu avea putere. Sarabanda 
câinelui celui nebun îl îndemna să-şi astupe urechile şi 
să se refugieze în fundul dulapului. 

li treceau prin minte tot felul de imagini: că Dust 
avea să sară pe acoperiş şi să intre printr-una din 
lucarnele podului. N-ar fi fost surprins să-l vadă 
deplasându-se de-a lungul pereţilor, pe verticală, ca o 
muscă. În sfârşit, i se păru că aude zgomotul îndepărtat, 
surd, al unui motor. Aproape imediat, ghearele lui Dust 
scârtâirà pe pavajul curţii şi alergând tiptil se îndepărtă 
în direcția colinei. Câinele detectase apropierea 
oamenilor şi mergea să se refugieze în mijlocul 
vegetației. Doc’ se simţi deodată mai puternic, prezenţa 
complicilor săi întinerindu-l cu douăzeci de ani. Îşi drese 
glasul pentru a da mai multă fermitate vocii sale şi ieşi 
din cameră pentru a se îndrepta spre uşa principală. O 


portieră se deschise, iar nisipul scârtâi. Se auzi o bătaie 
în oblon în momentul în care Doc' se pregătea să tragă 
zăvorul. 

— Sunt eu, Dan, anunţă o voce din spatele panoului 
din lemn. Eşti acolo, Doc’? Totul este bine? 

Seth îşi sprijini fruntea de uşă. Bietele sale mâini 
tremurau aşa de tare, încât nu reuşea să desfacă 
sforicica cu care blocase zăvorul. 

— Câinele..., spuse el sperând că vocea sa va suna 
normal. Mai adineauri era aici. Cred că se ascunde în 
tufişuri, pe versantul colinei. 

— O.K., făcu Dan. Eşti bine? 

Insista, ca şi cum ceva din tonul interlocutorului său 
îi trezea neliniştea. Doc’ se enervă. 

— Da, da, şuieră el. Nu pierdeţi vremea cu vorbele, 
încercaţi să recuperati coletul. 

Dan se îndepărtă de uşă. Vocea lui Seth îi făcuse o 
impresie proastă. Pentru o clipă, crezuse că vreo 
bunicuţă emoţionată se afla în spatele panoului bătut în 
cuie. De ce nu deschidea bătrânul? Îşi pierduse sângele 
rece? Imitatorul se dădu un pas înapoi pentru a îndrepta 
fasciculul lanternei spre uşă. Scândurile erau zgâriate 
până la jumătate, acolo unde Dust se luptase cu lemnul. 
„Pachetul” nu era nicăieri. Câinele nu-l uitase atunci 
când o luase la sănătoasa. De fapt, nu s-ar fi despărţit de 
el cu niciun preţ. Va trebui să-l omoare pentru a-i 
smulge coletul dintre maxilare! 

— Ei? îşi pierdu răbdarea Monk. Ce te tot 
mosmonesti? 

— Câinele era aici acum două minute, zise Dan. A 
încercat să intre. Doc’ crede că se ascunde pe colină. 

— Şi ce mai aşteptăm să mergem după el? mârâi 
Manuel. Carajo! S-ar spune că faceţi pe voi de frică! 


— Trebuie să rămânem în camionetă, pledă Dan. 
Dacă mergem pe jos, ne va lichida unul câte unul. Să 
rămânem grupaţi. 

— Ei! Ai luat-o razna, pendejo! rânji mexicanul, este 
un câine..., doar un câine! 

Se cocoţară în furgonetă şi merseră la ralanti spre 
poteca care şerpuia pe versantul colinei. Lui Dan îi era 
frică, ştia că în mod inevitabil lucrurile vor lua o 
întorsătură proastă. Incoltit în ultimele sale „fortificaţii”, 
asediat pe propriul teritoriu, Dust va trece la atac. Cei 
doi nu aveau nici cea mai vagă idee cu ce se confruntau. 

Monk aprinse farurile, provocând fuga animalelor 
surprinse pe drum. În lumina artificială, vegetaţia 
căpăta o curioasă tentă albăstruie. Dust putea să se 
ascundă în oricare hätis din preajmă. 

— Ah! mormăi Manuel. Cu metodele astea de fricoşi 
n-o să-l găsim. Trebuie să coborâm şi să organizăm o 
vânătoare. 

Deschisese deja uşa laterală a furgonetei, având bâta 
de base-ball în mâna dreaptă. 

— O să merg în faţă, anunţă el. Paco mă va urma cu 
puşca. Îl omorâm doar în caz extrem, înţeles? Il vreau 
viu. 

Sări la pământ, fluturând bâta între degete ca şi cum 
ar fi fost un bät de majorete. Paco îl urmă, cu pusca 
aruncată pe umăr şi arătătorul neglijent aşezat pe 
trăgaci. Nici unul, nici celălalt nu părea conştient de 
ameninţarea pe care o reprezenta Dust. 

— Ei! Gringos! râse Manuel aruncând o privire spre 
americanii rămaşi în vehicul. Nu profitati pentru a vă 
giugiuli! 

Apoi îi traduse fraza vărului său şi acesta izbucni în 
râs. Monk îşi crispă mâinile pe volan, dar Dan interveni: 

— Lasă-i, rosti el. O să le facă felul. li priveşte. Am 
eu o idee, dar trebuie să ne mişcăm repede. 

Indepărtându-se de Monk, Dan îngenunche în 
deschizătura portierei laterale, reducând 


întredeschiderea panoului la minim. Nu lăsase din mână 
lanterna, scotocind prin tufişuri cu fasciculul luminos. 
Pentru moment, nu risca nimic. Ştia că Dust îl va ataca 
mai întâi pe omul cu puşca, după metoda învățată la 
şcoala de poliţie. Doar după aceea se va ocupa de 
individul cu bâta. Va proceda după priorităţi, oamenii 
tupilati în interiorul furgonetei nereprezentând pentru 
el un pericol imediat; îi va beli la urmă... şi tocmai pe 
respectarea procedurilor se baza Dan. 

Tântarii îl asaltau, dar el nu le dădea atenţie. 
Furgoneta se afla acum la jumătatea pantei. Manuel 
mergea în frunte, izbind cu bâta, cu gesturi largi, în 
hätisuri. Din când în când, înjura câinele în spaniolă. 
Aproape că părea deceptionat că nu-i atacase încă. Prin 
împrejurimi, ca şi cum ar fi presimţit înfruntarea, 
animalele de noapte făcuseră tăcere. Dan îşi concentră 
atenţia asupra lui Paco. Mexicanul se juca cu puşca, dar 
nu părea neliniştit. Avea obiceiul răfuielilor între bande, 
frecvente în Tijuana, şi, în fond, nu era vorba decât de 
un câine, nu-i aşa? Precis i se părea că urmărirea era 
puţin pasionantă. 

După cum prevăzuse Dan, asaltul porni din spate, 
din partea stângă. Dust tâsni dintr-un tufiş la treizeci de 
secunde doar de când Paco trecuse pe lângă el fără a-l 
vedea. Dan doar avu timp să zărească blana bej lipită de 
pământ, un fel de fulger de blană. În secunda 
următoare, mexicanul scăpă un urlet de surprindere şi 
de durere. Dust îl apucase pe la spate, punându-se în 
afara țintei gloantelor. Maxilarele sale se închiseseră pe 
ceafa golanului şi se legăna de la dreapta spre stânga ca 
lupii, pentru a frânge coloana vertebrală a victimei. 
Paco înnebuni. Arătătorul său agăţă trăgaciul şi lovitura 
porni, spărgând radiatorul furgonetei. Glontul cu 
aripioare ieşi prin bord, trecu razant pe lângă capul lui 
Monk şi făcu o gaură în acoperişul vehiculului, înainte 
de a se pierde în văzduh. Se creă o mare agitaţie. Paco 
urla din ce în ce mai tare, fără a reuşi să-şi reîncarce 


pusca. Avea ceafa franjuri şi umerii acoperiţi de sânge. 
Manuel alergase în ajutorul vărului său, cu bâta ridicată, 
dar bărbatul şi fiara se zbăteau cu atâta furie, încât îi 
era greu să nimerească animalul, temându-se să nu-i 
spargă capul lui Paco cu o lovitură nefericită. Dan 
profită pentru a sări afară din camionetă. Dacă avea 
vreo şansă să recupereze mâna, atunci asta era, 
deoarece Dust fusese obligat să o lase pe undeva într-un 
tufiş pentru a trece la atac. Coletul era, aşadar, pe 
acolo, în mijlocul frunzelor lipicioase. Era suficient să 
meargă în patru labe şi să scotocească... 

Nemaidând atenţie urletelor combatantilor, se repezi 
în hăţişuri, concentrându-şi eforturile pe locul de unde îl 
văzuse pe Dust tâsnind. Orbecăia, tremurând la gândul 
de a deranja vreun şarpe sau scorpion. Insectele îi 
fugeau printre degete, ierburile îi biciuiau pielea. In 
spatele său, lupta era în toi. Manuel şi Paco urlau la 
unison. Câinele făcuse, se pare, astfel de manevre, după 
cum fusese învăţat, încât cei doi să nu poată apuca 
puşca. Dan se înfundă şi mai mult prin frunziş. Dacă 
întârzia mai mult, animalul putea să ghicească ce punea 
la cale şi să se năpustească asupra lui pentru a-i rupe 
beregata. Trebuia să se grăbească. Totuşi, blestematul 
ăsta de câine n-o fi îngropat pachetul? 

Perspectiva aceasta îl înspăimântă şi se puse pe 
scotocit cu mai multă fervoare printre hätisuri, nedând 
atenţie nici  spinilor sau sevelor care urzicau. 
Dumnezeule! Mâine o să aibă braţele pline de băşici! 

— Omoarä-l! zbiera Paco, ce mai aştepţi? Omoară-l! 

_ Tipätul de mânie se schimbă în urlete de suferinţă. 
In acelaşi moment, degetele lui Dan atinseră ambalajul 
de nailon, devenit vâscos de la saliva animalului. Il 
apucă şi bătu în retragere. Se deplasă în patru labe, 
vârându-se până la gât în reţeaua hätisurilor şi a 
lianelor. Deodată se crezu blocat, captiv într-o plasă de 
cânepă, şi fu pe punctul de a-şi pierde capul. Nu mai ştia 
unde se află drumul şi trebui să se orienteze după 


lumina farurilor pentru a localiza camioneta. Când reusi 
să scape din zidul vegetal, Dust privi în direcţia sa, ca şi 
cum ar fi reperat mirosul mâinii tăiate. Dan se aruncă 
înainte, doar trei metri îl despärteau de camionetă. Dacă 
dulăul îl intercepta acum, era mort... 

Se aruncă prin întredeschiderea uşii culisante, se 
rostogoli pe o parte şi închise batantul în spatele lui. In 
secunda următoare, încuietoarea păcăni, Dust lovindu- 
se de caroserie cu un zgomot surd, care făcu să se 
zgâlţâie vehiculul pe amortizoare. 

— Demarează!  zbieră Dan către Baby Monk. 
Repede... am pachetul! 

Luptătorul se supuse. Pe dată, camioneta o porni în 
viteză pe pantă, în marşarier, Dust alergând după ea în 
fasciculul farurilor. Lumina artificială îi albea blana, 
dându-i un aspect de vârcolac. Alerga fără să se mai 
preocupe de mexicani, descoperindu-şi colții, furios de a 
fi fost tras pe sfoară. Manuel şi Paco se agitau în 
depărtare. Lui Dan i se păru că-i vede sărind în hätisuri, 
prea fericiţi de diversiune pentru a nu-şi lua picioarele 
la spinare. Aveau probabil să se îndepărteze de colină 
târâs, lăsând baltă gândurile de răzbunare şi dresură. 

Dust alerga din toate puterile; trupul i se contracta 
la fiecare salt pentru a se propulsa în noapte cu o 
energie fantastică. La poalele colinei, Monk schimbă 
brusc direcţia şi porni vehiculul spre drumul mare fără a 
pierde nicio secundă. Trecură prin faţa haciendei 
apăsând acceleraţia până la podea, încercând să 
mărească distanţa între bara din spate a furgonetei şi 
colții câinelui lansat în urmărirea lor. Dar Dust rezista. 
Cu faţa lipită de geam, Dan avea impresia de a rula la 
ralanti. Când se va lăsa păgubaş blestematul ăsta de 
dulău? 

Încet-încet, distanţa dintre ei se mări şi Dust rămase 
nemişcat în mijlocul drumului, cu limba atârnând. 

— L-am făcut! suspină imitatorul. S-a oprit. 

— Yo! Sper să nu ne ajungă prea curând, mormăi 


Monk, pentru că dobitocul de Paco a bulit ceva la motor 
cu puşca lui. Auzi zgomotul ăsta? Dacă hodoroaga ne 
lasă baltă, vom fi siliţi s-o luăm la picior! 

Dan ciuli urechea fără a percepe ceva semnificativ, 
dar el nu se pricepea la mecanică. Oricum i se părea că 
furgoneta de-abia se târa chiar şi atunci când Monk 
călca acceleraţia până la podea. Primul său reflex fu să 
arunce o privire neliniştită prin luneta din spate, pentru 
a verifica dacă Dust nu venea din urmă. Întunericul 
ridicase însă un zid opac. Dacă dulăul mai era acolo, 
alerga la adăpostul tenebrelor, cu ochii atintiti pe 
luminile de poziţie ale vehiculului, iar bărbaţii care îl 
jefuiseră de bunul său nu-şi vor da seama decât prea 
târziu. 

— Ce dracu’ facem acum? se interesă Monk. Nu 
putem trece vama cu pachetul. Si atunci? Tu eşti 
intelectualul, găseşte ceva! 

— Nu avem decât să facem la fel ca duläul cäläuzei, 
murmură Dan. Ne aruncăm în apă şi traversăm înot. Se 
poate face. Sute de emigranţi clandestini fac asta în 
fiecare zi. 

— De acord, făcu Monk. Dar pe unde? 

— Pe-acolo pe unde a trecut Zoltan. Cel putin 
suntem siguri că există o gaură în zidul de tablă, chiar în 
faţă. Trebuie doar să găsim locul. O să poţi? 

— Yo, bombăni Monk. Ar trebui să zărim rabla lui 
Paco la marginea drumului. 

Păru să reflecteze un minut, apoi întrebă: 

— Atunci... ne aruncăm în apă, aşa... ca mexicanii 
ăştia idioţi, lăsând camioneta de partea asta a graniţei? 

— Da, murmură Dan. Punem mâna în geanta 
frigorifică şi luăm lanterna. Ne descurcăm noi să punem 
laba pe altă maşină când vom fi la noi. 

— Dacă sticletii ne prind la ieşirea din apă, o să 
facem o figură de milioane cu bucata noastră de cadavru 
în geanta frigorifică! pufni sinistru luptătorul. 

— Nu-mi trece nimic altceva prin minte, replică Dan. 


Nu mai avem bani si Manuel nu ne va ajuta pe gratis. 
Trebuie să ne grăbim să trecem înainte ca Dust să ne ia 
din nou urma. Câinele ăsta îmi face pielea de găină. 
Odată ajunşi pe teritoriu american, vom astupa trecerea 
cu pietre, asta o să-l întârzie, dacă încearcă să meargă 
pe acelaşi drum. 

— De cealaltă parte patrulează poliţia de frontieră, 
remarcă Monk. Va trebui s-o ştergem cât mai iute... 

Dan ridică din umeri. Era conştient de toate astea, 
dar nu avea nicio altă strategie în schimb. Va trebui să- 
şi lase pielea în mâinile sorții, şi cu asta basta. 

Pipăi în căutarea gentii frigorifice, o goli de sticlele 
cu apă minerală şi aranjă pachetul jumulit. Din fericire, 
în ciuda peregrinărilor, mâna nu fusese expusă la soare; 
pe de altă parte, temperatura nopţii era relativ 
răcoroasă, iar stricăciunile nu puteau fi serioase. Totuşi, 
nu trebuia să mai amâne momentul de a trece la 
acţiune. Dacă voiau să aibă vreo şansă, holdupul trebuia 
să aibă loc a doua zi seara, înainte ca trăsăturile mâinii 
să se modifice. 

Călătoriră fără a schimba vreun cuvânt vreo 
douăzeci de minute, apoi motorul începu să facă un 
zgomot alarmant şi un miros de ulei ars invadă cabina. 

— Gata, gâfâi Monk, am sfeclit-o. Dobitocul ăsta de 
Paco a găurit rezervorul de ulei. 

Dan nu spuse nimic. Cu urechea ciulită, încerca să 
distingă pasul lui Dust în spatele lor. Se scutură. Era 
stupid! Aveau un avans mare faţă de câine, nu mai 
riscau nimic. 

— Acum suntem departe de locul trecerii? întrebă el. 

— Nu cred, bombăni Monk. Dar e greu de spus, 
noaptea totul pare la fel. Dacă ne lasă hârbul, va trebui 
să continuăm pe jos. 

— Ai mai spus-o o dată! i-o tăie Dan cu nervii la 
pământ. 

Gândul de a merge prin întuneric, cu Dust galopând 
pe urmele lor, îl făcea să-l treacă toate apele. 


Camioneta îsi dädu duhul zece minute mai târziu, 
într-un zgomot mare de fierătanii. Ceva se desprinse din 
blocul motor şi căzu pe asfalt cu un sunet de tigvă 
seacă. 

— Gata, s-a nasolit, constată Monk oprind contactul. 

Mirosul de ulei ars era de nesuportat şi interiorul 
vehiculului se umplu de fum albăstrui, ca şi cum 
furgoneta ar fi fost gata să ia foc dintr-o clipă în alta. 
Dan înhăţă geanta frigorifică şi sări afară. Fasciculul 
farurilor ajungea până la douăzeci de metri distanţă, 
luminând un peisaj plin de praf şi dezolant. Nu se vedea 
nimic la orizont, nici măcar focul vreunei căsuțe. Vântul 
zburătăcea pământul roşu sub sasiul furgonetei 
nemişcate. 

— O luăm la picior, constată Monk. E pe undeva în 
faţa noastră. Nu ne putem rătăci. Oricum, suntem foarte 
aproape. 

Dan nu îi împărtăşea optimismul. Ştia că „moartea” 
camionetei îi va permite lui Dust să recupereze din 
întârziere, deoarece animalul alerga mult mai repede 
decât mergeau fugarii. Imitatorul schiţă un scurt calcul 
mental pentru a încerca să afle în cât timp va apărea 
câinele la orizont, dar se încurcă în socoteli şi preferă să 
lase totul baltă. Nu fusese niciodată talentat la 
matematică. 

Monk o porni din loc, cu rucsacul aruncat pe umăr. 
Dan mergea după el, cu urechea ciulită, întorcându-se 
să privească în urmă la fiecare cincizeci de metri. 
Întunericul reducea vizibilitatea şi vântul înăbuşea 
sunetele. Nu mai aveau nimic altceva de făcut decât să 
străbată drumul cu picioarele, zdruncinându-se pe 
şoseaua cu gropi, rugându-se ca Dust să-şi fi dat duhul 
de epuizare. Dan nu-şi făcea iluzii. Lupii sunt capabili să 
străbată distanţe incredibile într-o singură noapte, şi 
Dust era din aceeaşi rasă. Cu labele sângerânde, va 
continua să fugă pe urmele hotilor. Singurul mod de a-i 
opri „filajul” era de a traversa fluviul înaintea lui, 


astupând trecerea săpată în josul zidului cu pietre 
îngrămădite. Cât timp avea să piardă săpând alt tunel, 
Dan si Monk vor fi pe drumul spre L.A., într-un camion 
sau vreo maşină furată. 

Mergeau ascultând zgomotul paşilor lor pe asfalt. 
Dan ar fi vrut să aibă puterea să alerge, dar nu se 
simţea în stare. Îl bântuiau tot felul de imagini: Paco, cu 
ceafa sfâşiată, umerii şi bustul acoperiţi de sânge, 
zbătându-se în lumina galbenă a farurilor, atât de 
îngrozit încât îşi pierduse şi puşca; fanfaronul de 
Manuel îşi înghiţise limba, dând târcoale fiarei şi 
învârtind bâta de base-ball, nehotărându-se să izbească. 
Se crezuseră fortosi, muy padres..., întâlnirea lor cu 
Dust le ştersese, însă, orice iluzie. Şi încă trebuiau să se 
considere norocoşi că nu ajunseseră franjuri! 

„Şi acum ţi-a venit şi ţie rândul, gândea Dan. N-o să-l 
auzi când vine. N-o să ai timp să te-ntorci când va fi deja 
aici, agăţat de ceafa ta, legănându-se pe spatele tău 
pentru a-ţi frânge vertebrele. Şi n-o să ai nici măcar 
reflexul să te aperi... zbătânduc-te şi ţipând ca Paco şi te 
vei pişa în pantaloni de groază.” 

Gräbi pasul, ajungând lângă Monk. Acesta o luă 
înainte, pentru a fi primul, şi Dan înţelese că luptătorul 
nu ţinea deloc să rămână ultimul, deoarece cel care va 
ocupa acel loc va fi prima victimă a câinelui... Celălalt va 
avea atunci câteva minute la dispoziţie să-şi încerce 
norocul: s-o ia la goană sau să se catere într-un copac şi 
să aştepte dimineaţa. 

Instinctiv, Dan căută din priviri locurile unde s-ar 
putea cätära în caz de atac. Rămase dezamăgit. Copacii 
erau în majoritate plăpânzi sau le lipseau ramurile joase 
care înlesnesc escaladarea. 

— Ştii la ce mă gândesc? gâfâi deodată Monk fără a-l 
privi. Singurul mijloc de a-i scăpa când va apărea va fi 
să deschidem geanta şi să-i aruncăm mâna... După 
părerea mea, asta este tot ce contează pentru el. O va 
aduna de pe jos şi o va lua la galop pentru a o duce 


afurisitului său de stăpân. Nu cred că-şi va mai pierde 
timpul cu noi... Nu şi dacă îi dăm ce vrea. 

Dan clătină din cap. Vântul cu praf îi biciuia obrazul 
şi îi usca gura. 

— Sigur că ai dreptate, făcu el obosit. Dar, în acest 
caz, tot nişte amärâti vom rămâne. Tu vrei să continui în 
felul ăsta? 

— Eu sunt luptător! protestă Monk. Unul al dracului 
de bun. 

— Şi eu, un imitator de prima mână, ripostă Dan, şi 
unde ne-a dus asta până acum, pe tine şi pe mine, ia zi? 
Să fii bun nu înseamnă totul. A fi bun nu înseamnă 
nimic, dacă nu ai noroc sau parai. Şansa n-o poţi fura 
dintr-o bancă, dar biştarii, da. N-am niciun chef să mă 
las jefuit de un câine. Acum am mers prea departe 
pentru a accepta să fim jefuiti de recompensă. 

— Felul în care vorbeşti mă pune pe gânduri, admise 
Baby Monk. 

Voia să mai adauge ceva, când o formă întunecată le 
tăie calea. Era maşina lui Paco. Ajunseseră la locul 
întâlnirii. Se priviră, ascultară vântul... 

— Poate vom avea timp să trecem, murmură Dan. Nu 
trebuie s-o mai lungim. Coborâm pe mal şi ne aruncăm 
în apă. Este singura noastră şansă. 

După ce aruncară o ultimă privire în spate, intrară 
printre tufişurile pline de spini. 

— Să ne dezbrăcăm, şopti Monk. Cred că în mijloc 
sunt curenţi, dar în acest sezon apa nu este mare. Înoată 
împingând geanta în faţa ta, ca pe o geamandură. 

Gândul acesta îl linişti pe Dan, care niciodată nu 
fusese un bun înotător. Coborâră pe malul fluviului, 
sucindu-şi picioarele pe pietre. Aproape că nu era lună, 
iar apa avea puţine reflexe. Tântarii misunau, bâzâindu- 
le pe la urechi. 

Monk era deja gol. Îşi strânse veşmintele pentru a le 
vâri într-un sac din plastic. Fără a ezita, intră în apă. 
Trupul lui părea din cale-afară de alb în noapte, o 


adevărată provocare pentru un trăgător ascuns. Sticletii 
de la poliţia de frontieră nu deschideau niciodată focul 
împotriva imigranţilor clandestini, dar nu se putea 
spune acelaşi lucru despre „supraveghetorii” înarmaţi 
cu puşti cu infraroşu, care pretindeau că apără graniţele 
Marii Natii Albe împotriva hoardelor „tuciuriilor” venite 
să-i invadeze. Dacă vreunul dintre acei ticniti stăteau la 
pândă de cealaltă parte a fluviului, ar fi fost floare la 
ureche să zboare scăfârlia luptătorului, cu un foc de 
armă abia acoperit de amortizor. 

— Eu mă duc, şuşoti Monk. Nu face mult zgomot, 
încearcă să plutesti. 

Dan aşeză geanta, îşi scoase pantofii şi-i băgă într-un 
sac din pânză, lăsat pe mal de Monk. Nu avea curajul să 
se dezbrace şi ceva îi şoptea că minutele erau de-acum 
numărate.  Îngenunche la marginea fluviului, cu 
picioarele în noroi, încercând să se orienteze după pata 
deschisă a capului lui Monk. Era prea întuneric. Era 
momentul să profite. Se ridică, îşi aruncă sacul din 
pânză pe umăr şi ridică geanta metalică la nivelul 
pieptului. Această scaldă nocturnă îl îngrozea, aşa cum 
îl îngrozea şi contactul picioarelor sale goale cu noroiul, 
precum şi colcăiala animalelor acvatice pe care credea 
că o simte. Era conştient că şerpilor le place să înoate şi 
că se deplasează foarte repede la suprafaţă, fără a-i 
putea repera. Îşi strânse dinţii şi se sili să facă câţiva 
paşi. Apa îi ajunse până la genunchi. Acum trebuia să se 
ghemuiască şi să înoate cât mai liniştit posibil, 
împingând geanta înaintea sa ca pe o geamandură. 

Se aplecă când auzi galopul câinelui în spatele său. 
Un „flap-flap” atenuat de praful roşu... Nu trebui să se 
întoarcă pentru a şti că era Dust. Animalul era cu 
respiraţia tăiată, gâfâitoare, dar nu-şi încetinea ritmul. 
Dan se întoarse, băgându-se în noroi. Tinea geanta 
ridicată ca pe un scut. Văzu ochii câinelui atintiti asupra 
lui şi colții rânjiţi, lumina lunii făcându-i să strălucească. 
Cinci, patru, trei... Într-o secundă Dust se va propti pe 


labele din spate si se va arunca în aer pentru a-i rupe 
beregata. 

Si, subit, pe când animalul se gäsea doar la doi metri 
distanţă, avu o sclipire de geniu. 

— Dust, rosti el imitând vocea lui Adam Smart, 
ajunge, culcat! 

Niciodată n-ar fi crezut că va merge, dar câinele 
împietri uluit, înşelat de similitudinea sonorităţilor. 

— Gata cu prostiile, îl certă Dan folosind vocea 
bancherului. O să mă văd obligat să-ţi dau o lecţie dacă 
mai continui. Intoarce-te acasă... La cuşcă! Ai auzit? La 
hacienda. Repede! 

Continuând să vorbească, Dan intra cu spatele în 
apă. Curând, valul îl ridică şi doar se lăsă să plutească. 
Impietrit pe mal, cu avântul tăiat, Dust îl privi 
îndepărtându-se, scoțând scâncete de cätelus nefericit. 
Inselat de voce, mirosul mâinii şi obscuritate, nu mai 
ştia ce să facă. Dan profită pentru a începe să înoate, 
neştiind câtă vreme stupoarea va ţine fiara în loc. 

— Şterge-o! mai strigă el o dată. Nu mai vreau să te 
văd. Câine rău! La cuşcă! 

Trebui să tacă, pentru că înghiţea apă şi începuse să 
se sufoce. Dust se dădu înapoi, ţinând coada între 
picioare, urechile pleoştite, ezitând asupra atitudinii pe 
care trebuia s-o ia. Instinctul îi spunea că ceva nu este 
în regulă, dar conditionarea dresajului rămânea mai 
puternică. Vocea stăpânului fusese tunătoare. Trebuia 
să se supună. Ştia că nu putea să facă altfel. Merse în 
zigzag de-a lungul malului, nehotărât între impulsuri 
contradictorii. Ceva îi striga să se arunce în apă, să 
prindă omul şi să-i frângă ceafa..., dar hoţul avea vocea 
stăpânului, mirosul lui. Şi cunoştea cuvintele. 

Dan se îndepărtă bătând din picioare, străduindu-se 
să nu înghită apă. 

„Dumnezeule! gândi el cu o bucurie isterică. Nu poţi 
să reuşeşti de două ori. Fără mirosul mâinii, te-ar fi 
înghiţit cu totul!” 


Ajunse fără multă greutate în mijlocul fluviului. 
Monk nu minţise: apa era putin adâncă şi atingea cu 
uşurinţă fundul cu picioarele. Fluviul era dens, mocirlos. 
În toiul verii, precis seca pentru a deveni un firicel, şi 
faimosii emigranţi clandestini îl vor traversa cu piciorul. 

Cum se apropia de malul american, o nouă spaimă îl 
cuprinse: nu cumva un trăgător să deschidă focul asupra 
gentii, făcând să se aprindă gazul. Dacă s-ar întâmpla 
aşa ceva, bagajul de metal i-ar exploda în faţă ca o 
bombă, smulgându-i carnea până la os. Aproape că uită 
de ameninţarea câinelui şi se grăbi să ajungă la țărm. 
Tremura tot, neştiind foarte bine dacă era de frig sau de 
teamă. Veşmintele noroioase i se lipeau de piele şi 
fiecare mişcare producea un zgomot spongios. Il 
blestemă încă o dată pe senatorul William Marmaduke 
Ucks care, condamnându-l la mutenie pentru tot restul 
zilelor, făcuse din el un gangster. 

— Aici! ordonă vocea lui Monk. Ce te tot fâţâi? 
Apleacă-te! Vino târâş! Sunt aici. 

Dan se strădui să se supună. O bucurie formidabilă 
puse stăpânire pe el. Vocea! Imitase la perfectie vocea 
lui Adam Smart... Până acum nu fusese niciodată 
mulţumit de imitaţiile sale, dar felul în care reuşise să 
păcălească dulăul îl liniştea în legătură cu munca sa. 

— Ce ai de râzi? întrebă furios Monk. Drace, ţi-ai 
pierdut minţile? Fă-te-ncoace, cred că gaura e pe-aci. 

Se târâră printre pietre până la zidul metalic care se 
întindea pe toată lungimea malului. Să-l escaladeze ar fi 
fost prea greu şi prea zgomotos, trebuia să treacă pe 
dedesubt. După cinci minute de tatonări, Monk dădu în 
sfârşit peste gaura pe unde trebuia să se strecoare. Din 
fericire, geanta nu era prea mare şi Dan reuşi s-o 
împingă înaintea lui. leşiră, în sfârşit, de cealaltă parte a 
frontierei, pe pământ american, mânjiti de noroi si de 
nerecunoscut. 

Baby Monk începu imediat să umple gaura cu pietre 
mari. Dan îl ajută, deşi nu credea cu adevărat că dulăul 


îşi va face apariţia. 

„Este în drum spre hacienda, gândi el înăbuşindu-şi 
un râs nervos. Dumnezeule! Cred că nici nu mai ştie ce 
e de capul lui. Sper să dea meningita peste el de cât şi-o 
fi bătând capul!” 

— O ştergem, anunţă în sfârşit Baby Monk. 
Traversăm drumul şi ne facem pierduţi în pădure. 
Trebuie să ne curätäm înainte de a se lumina de ziuă. 
Sunt ferme pe-acolo. Am putea, probabil, să şterpelim 
un camion sau o maşină. 

Urmărea planul punct cu punct. Se spălară în 
adăpătoarea din curtea unei mici ferme. Dan şterpeli 
câteva veşminte de pe o funie cu rufe puse la uscat şi îşi 
aruncă hainele jegoase într-o grămadă de bălegar. Mai 
târziu, pe când se lumina deja, Monk reuşi să pornească 
un Ford vechi, cu o caroserie făcută ferfeniţă. 

— Ne întoarcem acasă, mârâi el călcând acceleraţia. 
La dracu'! Am impresia că am plecat de şase luni! 

Şi porniră spre Los Angeles. 


Dust rămase multă vreme aşezat pe malul apei, 
cuprins de o confuzie totală, indiferent la zgomotele şi 
mirosurile nopţii. Ceva nu mergea cum trebuie... Nu ştia 
ce anume, dar intuiţia îl avertiză că făcuse o greşeală. 

Auzise clar vocea stăpânului şi-i simtise mirosul, dar 
cele două nu se asociau imaginii obişnuite pe care o 
avea despre Adam Smart. Cum putea stăpânul să se afle 
în acelaşi timp în două locuri diferite şi atât de 
depărtate unul de celălalt? 

Dacă Adam ar fi putut să părăsească patul pentru a 
se căţăra în cutia lui de fier care se deplasează, Dust ar 
fi admis că l-ar fi depăşit la un moment dat pentru a 
ajunge pe marginea fluviului înaintea lui... Dar câinele 
avea certitudinea că nicio cutie de metal urcată pe roţi 
nu-l depăşise pe drum. Şi... atunci? 

In afară de asta, stăpânul era bolnav, i se furase o 
bucată din corp, şi această bucată (una din labele din 


faţă, albă si fără blană) era acum închisă într-o valiză. 
Dust ştia perfect că era o valiză. La şcoala de poliţie, îl 
puseseră mereu să adulmece bagaje pentru a detecta 
drogurile sau armele ascunse. („Caută, Dust, caută!”) 

Trebuia să admită că laba stăpânului îi vorbise din 
fundul valizei? Asta era întrebarea! 

Laba aceea albă, care se numea „mână”, putea să 
dea comenzi? Până atunci Dust nu observase acest lucru 
şi se credea destul de priceput... Oare unde se ascundea 
gura? 

Scoase un scâncet de cätelus. Toate acestea erau 
prea complicate pentru el. Se simţea umilit şi nefericit 
de a fi bătut în retragere prea uşor. Vocea stăpânului îl 
descumpănise, oprindu-l în plin avânt... 

Şi acum laba albă fără blană plecase departe. Atât de 
departe, încât nu-i mai percepea mirosul. Ce vor face 
hoţii cu ea? O vor mânca? O s-o îngroape ca pe un os 
într-un ungher din grădină? 

Gândul că ar putea mânca mâna stăpânului îl 
înnebunea de furie. Furtul în sine îl descumpănise. În 
general, oamenii furau obiecte, nu bucăţi din corp. 
Poate că ăstora le-o fi fost foame? Se vor întoarce după 
ce-şi vor fi terminat masa pentru a tăia alte părţi din 
trupul lui Adam? Nici nu putea fi vorba! 

Dust porni la drum în direcţia haciendei, nemulţumit 
de sine şi neliniştit de ce s-ar putea întâmpla în viitorul 
apropiat. 

Mâna îi spusese să se întoarcă, aşa că se întorcea; 
bun, dar totuşi era convins că nu alesese strategia cea 
mai bună. Ce putea o mână să ştie despre viaţă? O mână 
nu avea ochi şi nici nas..., doar degete. 

Şi totuşi, vorbea... Putea depune mărturie, pentru că 
o auzise! Ce chestie! 

Dust începu să alerge, cu paşi mici, promitându-si să 
se mai gândească la aceasta pe drumul de întoarcere. 

Putin înainte de a ajunge în L.A., se pierdură în 
Santa Monica Mountains, pentru că voiseră să o ia pe 
scurtătură şi pick-upul dădu brusc semne de oboseală. 
Dan se întreba asupra necesităţii ascunderii vehiculului 
furat. Tremura la gândul că un control al poliţiei i-ar 
putea prinde acolo, atât de aproape de ţintă. Era 
suficientă o prostie: un motociclist prea curios, dornic 
să-şi încerce motorul şi să le ceară actele rablei. Cum ar 
reacţiona Monk în caz de arestare? N-ar fi tentat să-l 
suprime pe sticletele inoportun? Dan nu voia să rişte. 
Făcând virajele din Mulholland, sugeră că ar fi mai 
prudent să arunce bătrânul Ford în prăpastia de lângă 
drum. O caroserie în plus n-ar mira pe nimeni în acest 
paradis al şoferilor, deja populat de caroserii 
carbonizate. Baby Monk nu era deloc amator de mers pe 
jos, dar se lăsă în cele din urmă convins de motivele 
imitatorului. Făcură autostopul: la început fără succes, 
din cauza ţinutei lor jerpelite, apoi un camion care 
transporta zidari mexicani emigranţi în SUA îi luă 
pentru a-i duce până la marginea grădinii „speologice” a 
cavernelor din La Brea. Regăsiră făbricuţa de ţigări de 
foi cu mare uşurare şi primul lor reflex fu să dea fuga la 
cabina de duş din tablă a fostelor vestiare. Acolo 
domnea o căldură de etuvă sub geamul care lumina 
masa de lucru şi începură să transpire din nou, imediat 
ce se lăsară să cadă pe câte un scaun. Amândoi priveau 
ţintă la geanta frigorifică, ale cărei laturi erau pline de 
abur. Dan îşi regăsi deodată acel gen de emoție ciudată, 
amestec de teamă şi bucurie, care asaltează fiecare 
artist înainte de intrarea în scenă. Ştia deja că lovitura 
va fi în seara aceasta şi că îl despärteau mai putin de 
douăsprezece ore de marele jaf. Dintr-odată, lucrurile 
căpătau o importanţă ciudată, ca şi cum le-ar fi privit 
printr-o lupă. Îşi dădea seama de o mie de amănunte 
cărora nu le acordase nicio atenţie: lemnul fibros al 
bătrânei mese, praful care vibrează în razele soarelui 
care pătrundea prin geamul lucarnei. Toţi soldaţii care 


s-au găsit pe un câmp de bătălie, cu două minute înainte 
de un bombardament al artileriei, cunosc bine acest 
sentiment de exacerbare. Acea ultimă secundă în care 
obiectul cel mai anost pare să devină atât de greu, încât 
ar putea să se afunde sub propria greutate şi să dispară, 
în acelaşi fel în care un om care este gata să se înece se 
scufundă, brusc, în adâncimile acvatice. 

— Trebuie s-o prevenim pe Dorana că ne-am întors, 
rosti moale Baby Monk. 

Dan clătină din cap. Nu avea niciun chef să se mişte. 
Niciunul dintre ei nu avea chef să-şi părăsească scaunul 
şi să rupă hipnoza care îi ţinea acolo, absorbiți în 
contemplarea unei valize de metal asudând în soare. 

— Trebuie să schimbăm doza de gaz..., mai zise 
luptătorul. 

Ar fi putut să rămână aşa ore întregi, cu capul golit 
de idei, dar începuse numărătoarea inversă. Dan se 
îmbrăcă şi părăsi manufactura pentru a telefona de la o 
cabină. Formă numărul vilei de pe coline şi îşi schimbă 
vocea pentru a păcăli bucătăreasa. Când Dorana 
răspunse la telefon, se mulţumi să pronunţe o frază 
codificată, însemnând că se întorseseră şi că erau în 
posesia celei de-a doua „chei”. Tânăra femeie nu spuse 
nimic, însă Dan simţi acceleraţia respirației sale în 
receptor. Puse receptorul în furcă şi se întoarse la 
atelier. Ar fi vrut să doarmă câteva ore, dar se îndoia că 
va reuşi. Se hotări să reia vechile sale obiceiuri de artist 
al scenei şi să nu înghită niciun aliment solid în 
următoarele ore: diareea inevitabilă care te seacă de 
forţe în cel mai rău moment, spasmele stomacale care te 
aruncă în genunchi în culise, vomitându-ţi bila. 

„In seara asta este marea ta reintrare pe scenă! 
gândi el cu un rânjet. Ilustrul Dany Norris, bărbatul cu 
vocea din cauciuc, din nou singur pe scenă!” 

Avea mâinile umede şi intestinele îi chiorăiau. În 
vremurile sale de glorie, pentru a învinge efectele 
tracului, îşi administra o spălătură, înghiţea bismut si un 


antispasmodic în orele care precedau intrarea sa sub 
fasciculul proiectoarelor. Învăţase să nu subestimeze 
niciodată efectele tracului şi cunoştea oameni de 
spectacol care se acoperiseră de ruşine pentru că nu 
respectaseră aceste precautii elementare. 

Întors la atelier, îşi făcu o cafea slabă pe care o 
îndulci din plin pentru a neutraliza secrețiile gastrice. 

— Gata, îl anunţă pe Monk. Am dat mesajul. Acum ce 
facem? 

— Tu, nimic, spuse luptătorul. Eu voi fura o 
camionetă şi o voi pregăti pentru seara aceasta. Am 
autocolante pentru părţile laterale. Trebuie să ne ia 
drept băieţii de la firma care asigură curăţenia băncii. 
Avem deja uniformele, măturile. Este o acoperire bună, 
pentru că aceste firmulete de întreţinere lucrează 
adeseori în toiul nopţii, câteodată până în zori, şi nimeni 
nu se va mira să ne vadă stationati în faţa băncii. 

În timp ce vorbea, îngenunchease pentru a ridica 
una dintre scândurile podelei. Scoase de acolo o casetă 
metalică care conţinea documente. 

— Ține, zise el punând-o pe masă. Sunt planurile de 
la Trade Ltd. Sunt fotografii ale încăperilor băncii, uită- 
te la ele cât aştepţi, ca să te familiarizezi cu clădirea. 

Dan întinse documentele în faţa lui. Majoritatea erau 
fotocopii proaste destinate asigurărilor şi polaroide 
prost încadrate, făcute, fără îndoială, de un aparat 
disimulat de o Dorana putin preocupată de isprăvile 
tehnice. 

Monk ieşi îmbrăcat într-o salopetă de lucru, purtând 
sigla unei companii de depanare TV. Isi pusese pe capo 
şapcă cu cozoroc mare şi purta un rucsac cu unelte în 
bandulieră; ochelarii mari şi negri îi banalizau faţa 
strâmbă. 

— Pe curând, zise el închizând uşa. 

Dan studie planurile timp de treizeci de minute, 
străduindu-se să le memoreze. Încercă să îndepărteze 
orice punct negativ, la fel si fobiile superstitioase. 


Lumea show-bizului îl obisnuise cu practica mascotelor, 
obiecte magice disimulate sub costumele cu paiete, 
pentru a ţine ghinionul la distanţă. Ca toţi colegii săi, se 
temea mai presus de orice de lapsusuri. Monologul pe 
care îl reciteşti dintr-o răsuflare în secretul lojei tale, 
dar care nu mai vrea să iasă când te găseşti incoltit de 
aureola razelor soarelui... Ştia de asemenea că, din 
cauza spaimei de lapsus, sfârşeşti cu adevărat să-l 
creezi tu însuţi şi că este suficient să spui: „nu voi reuşi 
să spun această frază”, pentru ca aceasta să-ţi rămână 
efectiv în gât când te afli în faţa microfonului. 

Îndepărtând planurile, închise ochii şi începu să 
recite formula magică destinată analizorului vocal. 

Era vorba despre al şaselea verset al capitolul 
douăzeci şi unu din Apocalipsa sfântului Ioan: „Şi iar mi- 
a zis: Făcutu-s-a! Eu sunt Alfa şi Omega, începutul şi 
sfârşitul. Celui ce însetează îi voi da să bea, în dar, din 
izvorul vieţii”. 

Dan pronunţă aceste cuvinte cu vocea lui Adam 
Smart, respectând accentul ciudat al acestuia, acea 
reminiscență din franceza care supravietuia în Louisiana 
şi pe care unii o cultivau cu snobism ca pe ultimul şic 
parizian. 

Ca măsură de siguranţă, copie textul pe o bucăţică 
de hârtie. Ştia totuşi - pe propria piele - că nu trebuie să 
te încrezi prea mult în fiţuici pentru că acestea au 
supărătoarea tendinţă de a se rătăci când ai mai multă 
nevoie de ele. I se întâmplase deja la Vegas cu un 
monolog, pe care nu reuşea să-l memoreze. Cartea de 
vizită pe dosul căreia îşi scrisese replicile dispăruse în 
mod misterios din buzunarul său chiar în momentul în 
care avea nevoie... Neatenţie, greşeală sau măgăria 
vreunui coleg invidios? Nu mai avea nicio importanţă a 
cui fusese vina, dar în seara aceea se bâlbâise într-un 
mod lamentabil, încercând să umple golurile unei 
inläntuiri care, brusc, se topea. 

„Şi iar mi-a zis: Făcutu-s-a! Eu sunt Alfa şi Omega, 


începutul şi sfârşitul...” 

Vocea ieşea bine. Cel puţin asta era impresia lui. Şi 
totuşi, după treizeci de secunde, ceva îl deranja. O 
spaimă vagă pe care încerca să o respingă în afara 
conştientului, dar care se încăpăţâna să bâzâie ca o 
muscă în spatele unui geam. Işi strânse pumnii, 
repetându-şi că era vorba de o fobie, de un acces 
paranoic. 

— Ajunge! rosti el cu voce tare. Opreşte-te! 

Cu toate acestea, spaima creştea, se materializa. Şi 
dacă... 

„Şi dacă Adam îşi luase, fără ştirea nimănui, o 
precauţie suplimentară? îşi mărturisi el în sfârşit. O 
precauţie de care nici chiar Dorana nu ştia nimic. 

Se agită. Era uşor. Era suficient un mic amănunt şi, 
dacă ar fi fost în locul bancherului, nu s-ar fi abținut. 
Odată în cabina de înregistrare, ar fi pronunţat fraza- 
cheie, da, în mod normal, abandonând măcar o dată 
oribilul său accent snob... Frumoasă găselniţă, nu? 

Doar la gândul acesta şi simţi sudoarea prelingându- 
i-se pe frunte. Dumnezeule! Cum să afle dacă Smart nu 
împinsese prudenta până acolo? In ce fel articulase el 
cuvintele magice? Cu sau fără accent? Doamne! Această 
diferenţă era totul, deoarece Dan Norris, imitatorul 
supradotat, nu va avea dreptul decât la o singură 
încercare... Dacă înregistrarea fusese făcută fără 
accent, biata sa imitație a lui Adam Smart va declanşa 
imediat toate sistemele de alarmă cu care era echipată 
banca şi se va trezi captiv în cabină până la sosirea 
sticletilor. 

Cu sau fără? 

Se ridică în picioare, cuprins de panică. Nu avea 
nicio posibilitate de a afla. Totul se va juca la cacealma, 
ca la pocher. Va trebui să se bazeze pe intuiţie. Să 
încerce să intre în pielea bancherului, aflat singur în 
sas, în faţa microfoanelor calculatorului. Ce făcuse în 
acel moment? Găsise amuzant să plaseze capcane sub 


picioarele unui eventual hot, dotat cu un reportofon 
foarte performant? Îl läsase oare pe Adam Smart sä se 
exprime cu adevărata sa voce? 

Nimic nu era imposibil. Dan cunoscuse odinioară o 
falsă bostoniană cu o dicţie foarte „à la Harvard” care, 
în secretul alcovului, se exprima cu accentul Bronxului 
natal. Smart îşi fabricase, poate, o personalitate factice, 
destinată disimulării originii sale plebeiene. Poate avea 
şi el puţin talent de imitator! 

„Asta ar fi culmea! gândi Dan. Imitatorul tras pe 
sfoară de un alt imitator!” 

Îşi dădu seama că transpiratia îi curgea pe faţă şi se 
şterse cu tricoul. Anxietatea îi dădea lovituri de pumn în 
plex. Se împletici până la toaletă şi vomită cafeaua 
băută cu câteva minute mai devreme. Tracul. 

Cu sau fără? rânjea o voce surdă în străfundul 
creierului său. 

El ştia s-o facă „cu”, dar nu avea nici cea mai vagă 
idee cum suna vocea lui Smart „fără”, iar fraza-cheie din 
memoria calculatorului nu va accepta nicio distorsiune. 
Va trebui ca aceste două „sesam” să se suprapună 
perfect, ca două semnături pe o hârtie de calc. 

Merse la bucătărie să-şi clătească gura cu apă de la 
robinet, apoi îşi băgă capul sub jet, pentru a încerca să- 
şi revină. Vomită din nou puţină bilă. Doamne! Niciodată 
în cariera sa nu avusese atâta trac. 

Oare problema consta în a şti, de fapt, dacă Smart 
mai avea o vagă idee despre sine, pentru a-şi relua, 
chiar şi pentru o secundă, adevărata personalitate? 

„Şi dacă, adăugă vocea care îi răsuna în cap, în 
momentul înregistrării, Smart îşi schimbase vocea în 
ultima clipă? Ei? Dacă, renunțând la citatul din Biblie, se 
multumise să pronunţe primele cuvinte din Stars and 
Stripes Forever?” 

Dan închise ochii, atât de dureroase deveniseră 
spasmele stomacului său. Când începi să gândeşti prea 
mult, totul devine posibil... şi rămâi pur şi simplu aşezat 


în fund, fără a mai face nimic. Ăsta este necazul cu 
speculaţiile: în cele din urmă te adâncesc într-o paralizie 
totală. 

Îşi şterse gura cu un servetel. Trebuia să înceteze să 
mai gândească, să rămână la ipoteze de lucru cât de cât 
solide şi nu să le schimbe la fiecare două minute. 

Mai întâi, să ia drept bună fraza-cod înregistrată de 
Dorana şi să nu se mai gândească la alternativa „cu sau 
fără... 

Se lăsă să cadă pe scaun, în timp ce picăturile de 
sudoare i se prelingeau de pe sprâncene pe planurile 
băncii Trade Ltd. 

De ce încerca să despice firul în patru? Accentul lui 
Adam Smart poate că era natural, de fapt! Bancherul 
era măcar conştient că vorbeşte altfel decât concetätenii 
săi? Pe de altă parte, chiar în cazul în care această 
pronunție stranie ar fi fost afectată, ea ar fi putut 
deveni, cu trecerea anilor, o a doua natură, un 
automatism perfect asimilat, aproape un reflex de care 
respectivul nu mai reuşea să scape. 

„Opreşte-te! gemu Dan. Dacă mai continui astfel, o 
să-ţi pierzi minţile!” 

Aşeză planurile la loc în casetă şi merse să se întindă 
pe patul lui Doc' Brannigan, la parter. 

„De ce să faci o fixatie din voce? reflectă el culcându- 
se. Sunt atâtea alte motive pentru ca totul să se ducă de 
râpă!” 

Primul dintre motive era chiar Doc’! Doc’, pe care îl 
găsise slăbit când îi vorbise la telefon, apoi la hacienda. 
Doc’, ale cărui abilității medicale îi fuseseră probabil 
supraapreciate. Şi apoi mai era Smart şi blestematul lui 
de telefon mobil. Smart care, doborât de somnifere, 
putuse să se încurce în coduri şi să transmită un mesaj 
greşit fără a-şi da seama. 

Sau Smart, pe care Doc' nu-l putuse trezi la timp 
pentru transmisia regulamentară... 

Sau tot Smart, care era posibil să fi murit în timpul 


nopţii, din cauza abuzurilor de medicamente sau a 
septicemiei, cangrenei galopante. Poţi să ştii? 

Totul era posibil. 

Chiar şi ipoteza unui Doc' Brannigan cu beregata 
sfâşiată de Dust. 

Dan lovi cu pumnul în salteaua din paie. Brusc, 
invidia oamenii de acţiune, lipsiţi de imaginaţie şi care 
plecau la luptă plini de certitudini. 

Continuă să delireze în acelaşi fel timp de o oră, apoi 
neliniştea îl istovi şi căzu într-un somn adânc. Se trezi 
tresărind de zgomotul făcut de Monk, care se întorsese. 

— Yo! rânji luptătorul văzându-l în pat. Tu ai nervi de 
oţel. Tragi la aghioase ca un bebeluş, când în vreo cinci- 
şase ore vom fi poate la pârnaie! 

Dan judecă inutil să-i expună motivele neliniştii sale. 
Ar fi dorit ca Dorana să fi fost acolo. Dar ea nu avea să 
vină decât după ce se va sfârşi operaţiunea, o ştia prea 
bine. În timp ce complicii săi vor jefui banca, ea se va 
strădui să-şi găsească un alibi, participând la vreun 
dineu în Hills. 

„Să o ştergeţi cu banii fără să mă aşteptaţi nu va 
servi la nimic, îi anunţase ea ultima dată când se 
întâlniseră. As comunica imediat identitatea si 
semnalmentele voastre poliţiei într-un mod anonim. Si, 
dacă sunt interogată, voi spune că Dan a abuzat de 
naivitatea mea şi s-a introdus în casă deghizat în 
grădinar. Că m-a sedus pentru a mă face să vorbesc si a 
pregătit totul fără ştirea mea. Voi juca rolul idioatei 
limbute, mă voi smiorcăi. N-o să se poată dovedi nimic 
împotriva mea. De fiecare dată când am venit la 
manufactură, am avut grijă să-mi şterg amprentele.” 

Ştiau toţi că era destul de nebună ca să-i denunțe, 
chiar dacă mărturisirile sale ar fi pus-o într-o situaţie 
jenantă. Dorana Smart dăduse de fundul sacului şi nu s- 
ar lăsa înşelată fără a se răzbuna pe loc. Se vor trage în 
jos unii pe alţii... ea cu ei, dar, în stadiul acela, nu i-ar 
mai fi păsat. 


— Ajută-mă să pregătesc camioneta! zise Monk 
scoțând autocolante dintr-un dulap. Niciodată n-am fost 
bun la lipit autocolante în unghi drept! 

Munca manuală le făcu bine. Monk schimbă 
panourile furgonetei şi aşeză cam peste tot pe caroserie 
autocolante publicitare, lăudând meritele firmei Broom 
and Vacuum Enterprise. Îngrămădiră în spate materialul 
de curăţat pe care se aşteptau să-l găsească în acest gen 
de vehicul. Dan nu avea nimic de comentat asupra 
acestui punct. La Vegas, văzuse adeseori firmele de 
curăţenie  lustruind clădirile de birouri la patru 
dimineaţa. Făceau în fiecare noapte turul oraşului, 
şamponând mochetele, golind coşurile de hârtii pentru 
ca totul să fie lună înainte de ivirea zorilor. Unii aveau 
atâţia clienţi, încât nu aveau la dispoziţie decât un sfert 
de oră pentru fiecare societate, aşa că debarcau pe 
teren cu o veritabilă armată de oameni de serviciu care 
se agitau frenetic, fără a pierde timpul să schimbe un 
cuvânt, până ce şeful le dădea ordin de repliere 
imediată. Asista atunci la fuga oamenilor de serviciu 
înapoi în vehicule, ca şi cum ar fi fost bărci de salvare. 
Apoi, furgonetele traversau oraşul pentru a se opri 
câteva străzi mai încolo şi a paraşuta comandoul 
înarmat cu aspiratoare la poalele altui turn. 

După ce lipiră autocolantele, Monk lustrui furgoneta 
pentru a nu lăsa nici cea mai mică amprentă. De-acum 
încolo nu mai trebuia s-o atingă decât cu mănuşi 
chirurgicale. Salopetele de lucru purtau aceeaşi siglă, 
iar Monk îl lămuri că toate materialele fuseseră 
contrafăcute, în atelierele clandestine răspândite în cele 
patru colţuri ale oraşului, de latini sau asiatici care nu 
vorbeau niciun cuvânt în engleză. 

— Măştile ni le punem în ultimul minut, explică el 
scoțând la vedere două capete flaşte din cauciuc roz. 
Dorana pretinde că doar în caz de efractie se pun în 
funcţiune camerele, dar e mai bine să fim prudenti. 

— Nu pot să cred că nu există nici măcar un paznic, 


murmură Dan. 

— O să te convingi singur, rânji luptătorul. Oricum, 
calculatorul controlează totul. Cel mai mic sertăraş este 
plasat sub supravegherea acestuia. La cel mai 
nesemnificativ semn de efracţie, banca se zăvorăşte 
peste tot. Blindajul se închide peste toate uşile, 
ferestrele şi nici vorbă să poţi ieşi înainte de sosirea 
sticleţilor... doar dacă nu eşti un maestru ninja în stare 
să se dematerializeze, fireşte. 

— O să putem intra fără probleme? întrebă Dan. 

— Yo, broasca din hol este dintre cele mai banale, 
asigură Monk. Am o cheie falsă care o va deschide. 

— Mi se pare mult prea uşor. 

— Ba nu! Doar pentru că te afli în interiorul băncii 
nu înseamnă că şi poţi să şterpeleşti ceva, gagiule! Cum 
intri pe uşă, te găseşti într-un hol lipsit de orice interes. 
Acolo nu există nimic. Niciun document, niciun pix. 
Angajaţii au ordin să pună totul în sertare când îşi 
termină programul. De-ndată ce directorul se cară, 
calculatorul zăvorăşte totul. Paraii şi actele sunt la 
adăpost, consolele terminalelor sunt încuiate. Când intri 
în bancă, este ca şi cum ai ataca un submarin care se 
scufundă: poţi să te dai peste cap, dar când e zăvorât e 
zăvorât de-a binelea. 

— Şi procedura de deschidere care este? 

— Dimineaţa, fiecare şef de serviciu merge să se 
izoleze în sas. Acolo, face ca şi amicul nostru Smart: îşi 
aşează mâna pe geamul cititorului şi pronunţă o frază 
secretă. Aşa se deblochează sertarele-casă, 
calculatoarele, liniile telefonice... şi aşa mai departe. 
Fiecare este răspunzător de un sector. Bineînţeles, sunt 
sectoare mici, fără importanţă pentru noi. Chestii de 
contopisti. Singurele chestii importante sunt seifurile 
particularilor, acelea unde se depun lichiditätile 
tranzacţiilor zilnice si camera blindată unde se 
stochează depozitele mari: plata firmelor sau devizele în 
tranzit. Ăsta este domeniul lui Smart. Urmarea o ştii. În 


seara asta n-o să fie nici picior de om, dar, atâta timp 
cât nu vei fi trecut de sas, nu vom putea fura nici măcar 
o gumă sau un creion. 

— E ţicneală curată, oftă Dan. 

— Este ştiinţă, rânji Monk. Cu acest arsenal, Trade 
şi-a făcut o reputaţie dată naibii şi îşi închiriază seifurile 
pe bani grei. Mulţi sunt interesaţi de un seif privat. Toţi 
cei care vor să-şi dosească paraii nedeclarati, de 
exemplu, sau aurul intrat fraudulos... chestii ilegale pe 
care este periculos să le ţii în casă. Chiar droguri! Este 
mult mai sigur decât o căsuţă automată pe care orice 
puştan o poate forţa. 

După ce-şi termină expunerea, Monk deschise cutia 
cu chili pe care o încălzi în bain-marie. Mirosul de 
mâncare îi dădu convulsii la stomac lui Dan, care 
preferă să se retragă în camera lui Doc’ Brannigan. Se 
întinse pe patul puţin cam umed. Căldura dintre pereţii 
fabricii îi făcea urechile să tiuie. Era departe de a 
împărtăşi optimismul luptätorului, dar un fel de 
resemnare punea stăpânire pe el, ceva analog unei 
anestezii halucinante, rezultate dintr-un exces de 
angoasă care cuprinde soldatul care a aşteptat prea 
multă vreme ordinul de atac pe fundul tranşeei. Avea 
brusc chef să se termine totul, orice s-ar întâmpla. S-ar 
fi dus chiar în clipa aceea la bancă. 

Cu ochii închişi, ascultă zgomotele deglutitiei si 
râgâiturilor lui Baby Monk, atât de sonore, încât 
răzbăteau prin perete. 

Ar fi dorit să mai poată atinge un trup de femeie 
pentru ultima oară. Acela al Doranei. Simtea o teribilă 
frustrare, singurătatea îl strivea şi se gândea cu 
amărăciune că îşi petrecea poate ultimele clipe în 
compania unui semi-cretin care se ghiftuia ca un porc, 
dând pe gât bere după bere. Cum putea să mănânce 
într-un asemenea moment? Îl lobotomizaseră? 

Pentru a-şi ocupa timpul cu ceva, se hotări să 
exerseze imitaţiile şi încercă chiar să-şi imagineze cum 


putea suna vocea lui Adam Smart când nu era 
deformată de acel ridicol accent franțuzesc, care 
falsifica pronuntia anumitor cuvinte. Se întrebă dacă 
acea afectare nu avea menirea de a disimula un anume 
defect de vorbire. Hotări că nu. Repetă fraza magică, 
procedă la multiple rectificări, îşi mărturisi că, în 
definitiv, nu era vorba decât de  conjuncturi 
întâmplătoare. 

Cu sau fără? continua să-i repete micul demon din 
cap. 
În sfârşit, Baby Monk împinse uşa şi îi dădu hainele 
pentru deghizarea în om de serviciu. 

— Înţoleşte-te, zise el. Mergem, e timpul. 

Dan realiză că era aproape miezul nopţii. Fusese atât 
de absorbit de munca lui, încât pierduse noţiunea 
timpului. Când se ridică, capul i se învârtea, dar 
apropierea acţiunii îi amortea frica. Se îmbrăcă în 
grabă, verifică buzunarele care conţineau două perechi 
de mänusi din nailon chirurgical, bucätica de hârtie pe 
care copiase fraza-cheie şi masca de cauciuc care să-i 
ascundă trăsăturile. 

Postul îi înmuiase picioarele, dar totdeauna auzise 
că, în caz de rănire la stomac, era mai bine să ai 
stomacul gol. 

(Rană la stomac?) 

„Ei haide, gândi el. Ştii foarte bine că, dacă apelul de 
control nu a fost făcut în această dimineaţă la ora şapte, 
banca va fi plină de sticleti ascunşi. Vă vor aştepta 
ghemuiti sub tejghele. Vă vor lăsa să intraţi şi apoi...” 

La naiba! Nici el, nici Monk nu vor fi înarmaţi, dar va 
fi suficient să împiedice poliţia să deschidă focul? In 
acest gen de cazuri, sticletii tind să-şi piardă capul şi să 
tragă şi la o încruntare din sprâncene. 

Monk deschise uşa din spate şi ieşiră în curticica 
împrejmuită cu uluci, unde se afla camioneta ascunsă. 

— Pune-ti mănuşile, ordonă luptătorul. Nu trebuie să 
existe nicio amprentă pe caroserie. N-ai uitat mâna? 


Dan tresäri, realizând că aproape îşi ştersese din 
minte existenţa gentii frigorifice. 

— Trebuie scoasă şi curățată, observă Monk. N-o să 
ne plimbăm pe-acolo cu o geantă. 

Cum Dan nu se hotăra să se mişte, îl respinse scurt. 

— O s-o fac eu, mormăi el. Nu e momentul de 
leşinuri de fete mari. Drace! Va trebui totuşi să te 
obişnuieşti cu ideea de a o manevra, pentru că eu nu pot 
s-o fac în locul tău. 

Revenit în atelier, deschise geanta, desfăcu pachetul 
cu mâna şi o şterse cu un şervet. Lucra fără ezitare, ca 
un bucătar care pregătea un pui. Când termină, acoperi 
ciotul cu o pungă de plastic şi îl fixă de încheietură cu 
un elastic. 

— În felul ăsta n-o să rămână pe scaner, comentă el. 

Dan se sili să studieze mâna. Era palidă şi teapänä 
de frig, dar nu prezenta niciun semn de deteriorare. Fu 
surprins, el care se pregătise pentru un spectacol dintre 
cele mai înfricoşătoare. Monk o înveli într-un al doilea 
şervet, foarte uscat, şi aşeză pachetul pe fundul unui 
rucsac din pânză pe care o întinse imitatorului. 

— Acum nu te mai desparti de ea, ordonă el. Şi n-o 
trânti pe jos când va trebui s-o pui pe geamul 
scanerului. 

Dan se mulţumi să clatine din cap şi încercă să 
rămână impasibil când rucsacul se lovi de şoldul său. Îşi 
dădu brusc seama de efectul pe care un asemenea 
amănunt l-ar avea asupra unui juriu popular, dacă 
ajungeau toţi în boxa acuzaților. Dumnezeule! Niciodată 
nu li se va ierta o asemenea oroare. Mâna tăiată le-ar 
aduce treizeci de ani de pârnaie şi niciun avocat n-ar 
reuşi să-i facă să uite aspectul criminal cu sânge rece al 
unei asemenea premeditări. Ar vedea în ei nişte monştri. 
Dezechilibrati mintal. 

— Yo! rânji Monk. Nu mai fă mutra asta, doar n-o să 
iasă singură din rucsac! 

În timp ce Dan deschise grilajul curţii, Monk se 


instală la volan. Era întuneric si strädutele care separau 
antrepozitele erau goale. Dan închise poarta şi se urcă 
în camionetă. 

— Am pornit, şopti luptătorul după ce se uită la ceas. 
Ajungem în cincisprezece minute. 

— Şi adevărata echipă de curăţenie? întrebă Dan. 

— În mod normal vor fi plecaţi de trei minute. Ne 
vom aşeza pe locul lor cald încă. Nu va trebui să ne 
lungim. Astfel, dacă o patrulă de sticleti trece pe acolo, 
vor gândi că este doar o întârziere. 

— Şi dacă văd caşcavalul? 

— Idiotule! Caşcavalul îl vom îngrămădi în saci 
pentru gunoi, aşa că vom avea tot interesul să ne 
mişcăm repede. 

Dan încercă să-şi închipuie volumul a două milioane 
de dolari în bancnote. Paraii erau în teancuri mari sau 
repartizaţi în plicuri marcate cu numele muncitorilor? 
Dorana parcă spusese că era vorba despre plata unui 
mare număr de muncitori agricoli din California de Sud, 
nu-i aşa? _ 

Se scutură. În fond, ce mai conta? 

Monk conducea prudent. Dan tremura la gândul de a 
se intersecta cu o altă camionetă a Broom & Vacuum 
Enterprise. Nu s-ar fi mirat şoferul? Nu, era o prostie. 
Firma folosea probabil un număr mare de vehicule, iar 
personalul se schimba deseori şi era imposibil să se 
cunoască toţi între ei. 

Apoi înţelese că se obliga singur să gândească la 
altceva, pentru a uita de contactul cu rucsacul lipit de 
şoldul lui. 

— Ajungem, şopti Monk. Parcăm, scoatem materialul 
şi deschid uşa. Apoi vine rândul tău. Traversezi holul 
mare şi mergi în celălalt capăt. În uşa verde capitonată 
din piele au ascuns cabina de identificare. O singură 
persoană poate intra acolo. Tu eşti artistul, gagiule, 
încearcă să fii la înălţime! 

Parcarä dând în marsarier în fata Trade Ltd., pe un 
spaţiu rezervat  „service-ului”. Monk opri motorul. 
Strada era goală de la un capăt la celălalt. Luptătorul îşi 
puse masca de cauciuc şi şapca. Era o mască „neutră”, 
nici caricaturală, nici grotescă, o figură oarecare din 
latex roz, inexpresivă şi care, de departe, putea să 
treacă drept un chip adevărat. Monk băgă mâna prin 
deschizătura salopetei sale şi scoase o cheie cu dublu 
filet, deschizând usa holului. Broasca cedă fără 
dificultate, iar batantul de sticlă şi oţel pivotă la 
manevra golanului. Dan se hotărî, în cele din urmă, să 
coboare din vehicul. Masca îi irita deja pielea obrazului 
şi a frunţii. Cu geanta din pânză lovindu-i soldul, 
pătrunse în holul mare, tresărind când Monk aprinse 
neoanele. I se păru imprudent şi, totuşi, asta era 
procedura de respectat, dacă voiau să treacă 
neobservati. Nicio echipă de curăţenie nu mătura 
birourile la lumina unei lanterne! 

Dan rămase nemişcat. Dalele din marmură neagră, 
proaspăt lustruite, străluceau în lumină. Totul era în 
ordine: nicio hârtie, niciun creion nu era la vedere. De 
fapt, locurile păreau în mod straniu pure şi degeaba ai fi 
căutat o urmă de om primprejur. Dan făcu câţiva paşi cu 
iluzia de a fi în vizită. În timp ce avansa, nu se putea 
împiedica să nu scruteze interminabila tejghea de acaju 
care se întindea de-a lungul holului. Cu inima bătându-i 
puternic, îşi imagină o duzină de sticleti ghemuiţi în 
spatele acelei metereze, reţinându-şi răsuflarea, cu 
arma în mână. Erau acolo... Era sigur de asta, aşteptau 
ca hoţii să ajungă în mijlocul sălii pentru a declanşa 
închiderea automată a uşilor şi să ţâşnească din 
ascunzătoare ca nişte diavoli, cu arma ridicată şi 
trăgaciul tras. 

Dan transpira sub mască şi sudoarea îi provoca 


mâncärimi insuportabile sub carapacea din latex. Ar fi 
dat orice pentru a se putea scărpina. Mergea cu 
impresia că face echilibristică. Birourile acelea atât de 
curate îl înspăimântau. Monk nu mintise: pe undeva, 
banca semăna cu un submersibil pe punctul de a se 
scufunda. Se simţea că degeaba ai fi încercat uşile, 
sertarele, dacă ai fi comis greşeala să te străduieşti să le 
deschizi. Era o lume deschisă şi închisă în acelaşi timp. 
Puteai să pipăi carapacea submarinului, dar maşinile 
strategice ascunse în inima fuzelajului din titan ar 
rămâne de neatins. 

Monk era nerăbdător. Arătă cu mâna spre usa din 
piele capitonată care se vedea în capătul holului. Dan 
înţelese că nu mai putea amâna momentul de a intra în 
scenă. Acolo se va juca totul, în această cabină strâmtă, 
unde lui Superman însuşi i-ar fi venit greu să-şi schimbe 
costumul. Se hotări să termine odată, apucă clanta din 
alamă si trase batantul. Se aprinse o plafonieră, 
luminând o nişă din metal neplăcută la vedere. Un grilaj 
din oţel cu găuri minuscule se deschidea la nivelul feţei. 
Dan deduse că acolo se afla microfonul ultrasensibil 
însărcinat să înregistreze fraza magică aflată în 
memoria calculatorului. 

Chiar dedesubt fusese dispusă o măsuţă îngustă din 
sticlă transparentă, asemănătoare unui geam de xerox. 
Conturul unei mâini drepte apărea schiţat, evocând 
siluetele făcute cu creta pe care sticletii de la Brigada 
Omucideri le desenau odinioară în jurul cadavrelor. Dan 
se sufoca sub mască. Vru să se întoarcă pentru a mai 
arunca o privire spre Monk, rămas în hol, dar batantul 
capitonat se închidea deja. Aflat în picioare în cabină, cu 
umerii atingând pereţii, avea impresia detestabilă de a fi 
captiv într-un coşciug din fier. Dan întoarse gâtul pentru 
a localiza fanta care se întindea de-a lungul uşii. La cea 
mai mică manevră falsă, o placă de blindaj ar tâsni din 
grosimea peretelui acționată de un arc puternic, 
închizând cabina de identificare în mod ermetic. Dacă s- 


ar întâmpla acest lucru, n-ar mai fi nimic de aşteptat. 
Odată capacul de sicriu aşezat, era inutil să-şi mai 
învineţească pumnii pe panoul blindat, doar sticleţii îl 
mai puteau scoate. 

Dan încercă să-şi regleze respiraţia şi să-şi domine 
sentimentul de claustrofobie care se strecura în sufletul 
său. Pentru moment, maşina părea inertă. Fără îndoială, 
se va însufleţi doar la aşezarea mâinii pe scaner. 

Cu un subit fior de panică, îşi dădu seama că nu mai 
ştia cu ce trebuia să înceapă. Să pună mâna pe geam... 
sau să pronunţe fraza magică? Totul se înceţoşa în 
mintea lui, în timp ce îngrozitorul refren îi umplea 
urechile: Cu sau fără accent? Cu sau fără... 

Tracul îi strânse stomacul şi, timp de o palpitatie a 
inimii, se întrebă dacă pur şi simplu nu avea să vomite 
pe geamul scanerului, provocând declanşarea 
semnalului de alarmă. Trebuia să se calmeze înainte de 
a-şi pierde minţile. Închizând ochii, numără până la 
cincizeci, oxigenându-şi creierul, apoi deschise geanta, 
luă şervetul şi-l despături. La fiecare mişcare, izbea cu 
coatele şi umerii pereţii cămăruţei. Strângând din dinţi, 
cu respiraţia blocată, puse în sfârşit degetele pe mâna 
tăiată a lui Adam Smart. Un gând neobişnuit îi trecu 
prin minte: la pipăit, nu era foarte diferită de un pui în 
celofan cumpărat de la supermarket. Rece şi puţin flasc. 
Cu respiraţia tăiată, luă rămăşiţa de încheietură şi o 
aşeză pe geamul scanerului, cu palma şi degetele în 
interiorul  „siluetei” înscrise pe geam. O celulă 
fotoelectrică oarecare înregistră schimbarea de context 
şi o lumină vie tâsni din străfundurile maşinii, în timp ce 
un fascicul citea linia vieţii lui Adam Smart. Dan se 
aştepta la orice. Vocea electronică a unei chiromante 
robotizate auzindu-se din difuzoare de-abia dacă l-ar fi 
surprins. 

— Identificare pozitivă a palmei, anunţă timbrul 
sintetic al calculatorului. După semnal, aveţi la 
dispoziţie zece secunde pentru a începe procedura de 


identificare vocală. Apropiaţi-vă gura de microfon. Orice 
eroare din partea dumneavoastră va antrena 
declanşarea sistemelor de securitate. În cazul în care 
veţi fi blocat în cabină, aşteptaţi calm sosirea serviciului 
de supraveghere, această cabină fiind în mod normal 
ventilată şi neriscând în niciun fel asfixierea. 

Dan crezu că genunchii aveau să i se îndoaie sub 
greutatea trupului. Îşi contractă muşchii dorsali şi îşi 
apropie gura de grilajul microfonului. 

Cu sau fără accent? 

Răsună un bip. Acum avea la dispoziţie zece secunde 
pentru a lua o hotărâre. Cu sau fără... 

În stadiul de năuceală totală în care se afla, nu mai 
avea destulă prezenţă de spirit pentru a risca o 
reconstituire hazardată, astfel încât hotări să se bazeze 
pe un automatism pur. Tirada biblică îi ieşi de pe buze 
cu vocea lui Adam Smart... vocea aceea distorsionată de 
insuportabilul manierism al acelui accent franțuzesc 
învăţat la filmele subtitrate şi din călătoriile în 
Louisiana. : 

„Acum s-a terminat, gândi Dan. Într-un sfert de 
secundă placa de blindaj va tâsni în spatele meu...” 

Făcu gestul de a o lua la fugă, lăsă să-i cadă pe jos 
mâna tăiată. 

— Identificare vocală confirmată, făcu difuzorul. 
Bună ziua, domnule Smart. Ce mai faceţi? Uşa camerei 
blindate va fi deschisă într-un minut; vă reamintesc că 
se va închide automat imediat ce veţi pune mâna pe 
lectorul automat instalat în seif. O zi bună. Sunt 30*C în 
exterior. Deviza zilei este: „Many bands make light 
work”. 

Dan deschise uşa capitonată cu o lovitură de pumn, 
se aplecă pentru a lua de jos mâna tăiată, pe care o 
aruncă în rucsac, şi făcu un salt în hol. 

— A mers? şopti Monk. 

— Da, îngăimă imitatorul. 

Era bezmetic şi Monk trebui să-l apuce de braţ 


pentru a-l întoarce către direcţia bună. Camera blindată 
se găsea de cealaltă parte a ghişeelor. De fapt, uşa 
blindată acoperită de muluri de acaju era cu totul 
imperceptibilă pentru cineva care nu era avertizat, şi un 
hoţ ar fi căutat zadarnic s-o descopere. Directorul Trade 
Ltd. instalase, în acest scop, un al doilea seif ,fals” - 
foarte vizibil - , în care păstra câţiva saci cu märuntis şi 
alte bancnote - capcane care răspândeau împroşcături 
de cerneală invizibilă imediat ce erau atinse. 

Dan şi Monk trecură de cealaltă parte a tejghelei, 
scrutând lambriurile peretelui. În sfârşit, o bucată din 
decorație se răsuci în loc, dând la iveală o încăpere 
cubică din oţel, cu pereţii acoperiţi de rafturi metalice. 
Neoanele de sub grilaj aruncau o lumină orbitoare 
asupra acestui peisaj de crom. Monk apucă un cărucior 
mic şi se apropie de deschidere. Dan, care, Dumnezeu 
ştie de ce! se aşteptase să descopere teancuri de 
bancnote îngrijit stivuite, fu deceptionat să constate că 
banii se găseau deja în interiorul sacilor de transport din 
țesătură gri purtând ecusonul băncii. Îngenunche pentru 
a încerca să deschidă unul dintre ei, dar un fel de lacăt 
cu cifru închidea pachetul. Hotări că nu era foarte 
important, va fi suficient un cuţit ascuţit pentru a 
despica țesătura, să crape acele pântece gri pentru a le 
face să scuipe mălaiul! 

— Mişcă-te! şuieră Monk împingând căruciorul. 

Dan aruncă primul sac în căruciorul destinat 
transportării corespondenţei. Urmă un altul, apoi încă 
unul... 

Dumnezeule! Erau doisprezece, grei precum sacii cu 
făină. Când îi luai în mâini, auzeai foşnetul bancnotelor 
sub pânză! 

Trebuiră să facă mai multe drumuri până la 
camionetă. Monk, înainte de a ieşi, ascundea febril sacii 
în alţii din plastic de 150 de litri, destinati gunoaielor 
menajere. 

Dan gâfâia, aflat în pragul sincopei. Când scoase 


ultimul sac din camera blindată, lipi mâna lui Adam 
Smart de scanerul instalat în interiorul cazematei, pe 
partea stângă a pervazului din oţel. De-ndată, uşa 
începu mişcarea de închidere şi se grăbi să sară prin 
întredeschidere pentru a nu rămâne captiv în mijlocul 
rafturilor goale. Zece secunde mai târziu, panoul secret 
îşi reluă locul. 

Încărcară ultimii saci în furgonetă, apoi Monk 
închise cu grijă uşa holului. Toată operaţiunea durase 
mai putin de trei minute. Dan se cocoţă în vehicul, cu 
mintea total înceţoşată: era incapabil de a se convinge 
că totul se încheiase cu bine şi că nimeni nu trăsese în 
ei. 

„Dar se va întâmpla, nu înceta să-şi repete. Acum... 
aşteptau doar să ieşim pentru a ne prinde în flagrant 
delict.” 

Dar nimic nu se întâmpla. Monk porni motorul şi 
părăsi parcarea. Câteva minute mai târziu se îndreptau 
spre La Brea, fără ca vreo maşină de patrulă să fi 
încercat să le blocheze drumul. 

„Doamne! gândi atunci Dan. Am reuşit. Am reuşit cu 
adevărat!” 

Subit, pe când se apropiau de atelier, contactul cu 
mâna lui Smart, prin pânza rucsacului, îi deveni 
insuportabil lui Dan. 

— Opreşte-te! spuse el cramponându-se de volan. 
Trebuie să mă descotorosesc de asta... imediat. 

— Ai luat-o razna! mormăi Monk. La dracu'! Suntem 
aşezaţi pe două milioane de dolari şi vrei să pierd timpul 
hălăduind? 

— Nu mai pot să rezist, bâigui imitatorul. Dacă mai 
simt chestia asta încă un minut, înnebunesc! 

— În regulă, mormăi Monk călcând frâna. Coboară si 


azvârle-o într-un canal. Şobolanii îşi vor face ei treaba în 
continuare. Oricum n-o vom îngropa în grădină. 

Dan deschise uşa. Aerul nopţii i se păru aproape 
îngheţat, atât de mult şiroia de sudoare. Verifică din 
priviri să nu vină vreo maşină, apoi, ghemuindu-se, 
strecură mâna tăiată în gaura unui canal. Ciuli urechea 
pentru a percepe „fleoşcul” restului anatomic 
scufundându-se în valul de murdării, apoi îşi curăţă 
degetele în jgheab. Ştia că era o prostie, dar acest ritual 
îl eliberase de o mare greutate, ca şi cum ar fi fost mai 
puţin vinovat decât un minut mai înainte. Canalele din 
Los Angeles cărau atâta mizerie, încât mâna 
bancherului o să fie acul în carul cu fân. Şi apoi, Monk 
avea dreptate. Erau şobolanii... atâţia şi atâţia şobolani. 

— Nu trebuie să uităm de Doc’, spuse el privind 
camioneta. Trebuie să-l anuntäm imediat pentru a avea 
timp s-o şteargă. 

— Imediat, se enervă Monk. Îl suni de la o cabină. Ai 
să ieşi după ce punem banii în siguranţă. 

Dan nu protestă. Bănuia că luptătorului i se fâlfâia 
de bătrânul Brannigan. Tot ce conta pentru el în prezent 
era să deschidă sacii, să împartă banii şi să se despartă 
înainte de a se da alerta. 

— Şi Dorana? întrebă Dan. 

— O vei suna când îi vei telefona şi lui Doc’, propuse 
luptătorul. 

Dan rânji. 

— Nici vorbă să te las singur-singurel cu mălaiul, 
zise el. De acum vom face totul împreună, de mână. 

Monk înălţă din umeri. 

— Idiotule, suspină el. Încă n-ai înţeles că sunt în 
regulă? Dacă voiam s-o şterg cu mălaiul, puteam să-ţi 
dau una în cap la ieşirea din bancă. N-ai fi avut timp nici 
să vezi lovitura! Eu sunt loial... ca un samurai. Când mi- 
am dat cuvântul, merg până la capăt. De aceea m-a ales 
Dorana. Pentru că ştia că mă voi conforma legilor lui 
Bushido. Nu sunt un amărât de găinar. 


— Perfect, făcu Dan cu un ton împăciuitor. Scuză- 
mă. M-a cam luat gura pe dinainte. 

— Yo, căscă Monk. Dar ţin să-ţi precizez că sunt în 
mod cert cel mai onest din bandă. Ştiu că mă luaţi toţi 
drept un cretin, dar Dorana nu are încredere decât în 
mine. Ea ştie că am simţul onoarei, mi-a spus-o. Tu şi 
Doc' aveţi o mentalitate de hoţi. Ea m-a însărcinat să nu 
vă scap din ochi. 

Incă o dată, Dan admiră abilitatea cu care tânăra 
femeie ştiuse să câştige de partea ei pe fiecare bărbat 
din echipă. Ea nu se înşelase probabil acordându-i 
încredere lui Baby Monk şi îl învestise cu rolul câinelui 
de pază; debilul, îmbătat de această onoare, s-ar fi lăsat 
mai degrabă ucis decât să nu-şi îndeplinească misiunea. 

— O.K., repetă Dan împăciuitor. Tu vei păzi comoara 
şi eu voi merge să telefonez. 

li era putin ruşine de a se fi arătat într-o lumină aşa 
de proastă şi de a-l fi bănuit pe Baby Monk de intenţii 
atât de parşive. Era în acelaşi timp umilit să descopere 
că Dorana nu avea încredere în el. Pe el nu-l pusese în 
gardă împotriva luptătorului, dar îi ceruse acestuia să-l 
aibă sub ochi pe imitatorul de serviciu. „Oare chiar am 
aşa o faţă de escroc?” se întrebă el. 

Ajunseseră la fosta fabrică de ţigări. Monk, fără a 
lăsa volanul, arătă poarta cu bărbia. 

— Du-te să deschizi, ordonă el. Cât timp vei vorbi la 
telefon, eu voi desface autocolantele. Nu te lungi. Este o 
cabină în capătul străzii. 

Dan se lăsă să alunece la pământ şi-şi şterse 
degetele de salopetä. I se părea că răceala mâinii 
moarte se simţea la capătul terminatiilor sale nervoase. 
Era neplăcut. l-ar fi plăcut să se săpunească cu apă 
caldă cel puţin o oră. Monk băgă camioneta în curte, 
scoase cheia din contact şi o atârnă de gât, pe snurul 
din piele care îi ţinea loc de colier. Îi întinse lui Dan un 
pumn de bani. 

— Încearcă să te descurci cu ăştia, eu curăţ 


furgoneta si scot sacii. 

Dan luă banii şi întoarse spatele. Gräbi pasul, 
deoarece nu-i plăcea să se plimbe prin labirintul 
hangarelor, propice la toate felurile de trafic şi de 
încăierări între bandele rivale. 

Până în prezent,  golanii, impresionați de 
personalitatea lui Baby Monk, nu le căutaseră nod în 
papură ocupanților manufacturii, dar există un început 
pentru orice. 

Dan intră în cabina aşezată în faţa unei băcănii 
chinezeşti, deschisă în timpul nopţii. Se întrebă dacă era 
prudent să telefoneze dintr-un loc atât de apropiat de 
ascunzătoare, apoi îşi dădu seama că în trei ore vor fi 
răspândiţi în cele patru colţuri ale ţării pentru a nu se 
mai revedea niciodată. 

Formă numărul Doranei, imită accentul emigranților 
mexicani în SUA şi lăsă un mesaj pentru o oarecare 
Linda Sol. Era fraza codată pentru a transmite că 
lovitura reuşise. Dacă altcineva în locul Doranei auzea 
mesajul, va crede că era o greşeală. 

După acest apel formă numărul de la hacienda, 
sperând că Doc’ nu va întârzia să ridice receptorul. 
Numără târâiturile, în timp ce tot felul de imagini de 
groază îi treceau prin faţa ochilor: Seth Brannigan întins 
în ţărână, cu beregata sfâşiată de câine... 

În sfârşit, răspunse. 

— Doc’? întrebă el. Eu sunt. Totul e O.K. Poţi să 
pleci. Mă auzi? 

— Da..., îngăimă bătrânul la capătul firului. 

— Ei? se nelinişti Dan. Ti-e bine? Câinele nu te-a 
supărat prea tare? 

— Este afară, gâfâi bătrânul. Dă târcoale casei de 
când aţi plecat... Dacă ies, o să sară pe mine. 

Părea la capătul puterilor şi vocea sa abia de se 
auzea. - Dan se grăbi să mai pună monede în aparat. 

— Hei! strigă el. Nu intra în panică. Deschide uşa 
principală şi ascunde-te în spatele ei. Sunt sigur că va 


alerga direct în camera stăpânului. Imediat ce intră, 
strecoară-te afară şi încuie uşa. Obloanele sunt tot 
blocate? 

— Da..., îngăimă Doc’. O să încerc să fac aşa..., dar 
sunt obosit. 

— La dracu’! mormăi Dan. Revino-ti şi şterge-o cât 
mai repede. Acum eşti bogat! O să începem împärteala 
în câteva minute. 

Îşi repetă sfaturile, în timp ce automatul îi devora 
ultimele monede. Când se întrerupse legătura, puse 
receptorul în furcă cu o presimtire rea. Doc’ i se păruse 
din cale-afară de dărâmat, uzat de tensiunea nervoasă. 
Va avea puterea să scape de câine şi să coboare pe jos 
până în sat? Era un bătrân care îşi supraapreciase 
forţele. Dan se întrebă dacă va avea prezenţa de spirit 
de a lua automobilul bancherului pentru a ajunge la 
Tijuana. La volanul Cadillacului, Doc’ va putea ajunge la 
frontieră în mai putin de o oră. Din Tijuana până în L.A., 
erau vreo două sute de kilometri. În plină noapte, de-a 
lungul coastei, putea fi aici în trei ore, ceea ce i-ar lăsa 
timp să-şi ia partea şi să treacă frontiera în Nevada, 
înainte de a se da alarma. 

„Să ia  Cadillacul! gândi Dan revenind la 
manufactură. Smart va rezista până la sosirea 
ajutoarelor.” 

Apoi, preocupările sale îşi schimbară direcţia în mod 
brutal şi se gândi cu o reală teroare că Monk profitase 
de absenţa sa pentru a dispărea cu furgoneta. Doamne! 
ar fi fost aşa de uşor! Era suficient ca Dorana să-i fi 
ordonat să meargă s-o ia de la vreun motel, la ieşirea 
din oraş. Chiar în acest moment poate călătoreau 
amândoi spre frontieră, cu bănetul în spatele furgonetei! 

Angoasa îi tăie respiraţia. Vru să alerge, dar 
picioarele nu-l ascultară. Labirintul traveelor părea 
deodată foarte încurcat. Fusese idiot! În genul acesta de 
afaceri nu eşti niciodată destul de neîncrezător. Când 
ajunse la hangar, inima îi era gata să explodeze; totuşi, 


după ce împinse batantul, zări camioneta în mijlocul 
curţii, cu caroseria de pe care se îndepărtaseră 
autocolantele de la Broom Vacuum Enterprise. 

La dracu’! uite cum devenea paranoic. Trecu de 
grilaj şi puse la loc zăvorul. La ce oră va sosi Dorana? 
Imediat ce va scăpa de la blestematul de dineu. Ocoli 
furgoneta ale cărei uşi din spate erau deschise. Sacii nu 
erau acolo. 

Nervos, se strecură în clădire. Monk îngrămădise 
prada pe masa mare de lucru. Înarmat cu o foarfecă, se 
căznea să deschidă lacătul unui sac gri. 

— Pe toţi dracii! mormăi el. Dar ştiu că e solid! 
Ajută-mă! 

Dan se apropie. Cei doisprezece saci erau acolo, în 
vrac, suluri gâtuite la capăt cu un fel de cablu antifurt, 
închis cu un lacăt scurt. Imitatorul clipi din pleoape, 
brusc neliniştit. Chiar aspectul baloturilor îl neliniştea. 
Acum că putea examina sacii la lumină, textura lor 
stranie făcea să răsune în el un semnal de alarmă. 
Atinsese deja această materie granuloasă, sintetică... în 
urmă cu mulţi ani. Unde? În armată? Da, la Biloxi 
probabil, pe câmpul de instrucţie a recrutilor. 

Il cuprinse teama: şi dacă era kevlar? Ca toţi genistii, 
văzuse materialul şi îl şi purtase în timpul serviciului 
militar. li cunoştea proprietăţile remarcabile. 

Superkevlar. Materialul care servea la fabricarea 
vestelor antiglont, a căştilor soldaţilor. 

Dacă era ceva asemănător, puteau să-şi ia adio de la 
parai... 

— Ce tot faci? îi spuse luptătorului cu o voce pierită. 
Despică-l cu un cuţit. 

— Idiotule! mugi Monk cu faţa deformată de furie. 
Nu crezi că aşa am început? Încearcă tu dacă te crezi 
aşa şmecher! 

Se îndepărtă şi îi puse în palmă lui Dan un pumnal 
cu lamă zimţată. Deşi nu avea nicio iluzie cu privire la 
eficacitatea încercării, imitatorul  înfipse  cutitul- 


fierästrau în pântecul sacului din fata lui. Vârful lamei 
alunecă pe stofă fără a face nici cea mai mică gaură. 
Kevlar... Ghicise bine, spre nefericirea tuturor. Un fel de 
zale de o fineţe şi o lejeritate înşelătoare! 

— Ai priceput? se răsti Monk. La dracu’! Este unul 
dintre materialele pe care le folosesc sticletii si 
marinarii! l-am expediat vreo cincisprezece lovituri în 
pântece fără a-i face nicio gaură! Ştiai asta, nu? 

— Nu te enerva, pledă el. Dorana o să vină, şi ea are 
în mod cert combinaţia lacătelor. Este probabil doar una 
singură, altfel ar fi prea complicat. 

Vorbea fără să ştie, deoarece sacii erau numerotati, 
ceea ce putea implica o listă de combinaţii individuale. 

„lată..., gândi el cu un surâs amar. lată de ce draga 
de Dorana nu se temea cu adevărat că vom spăla putina 
cu mălaiul. Ştia foarte bine că, fără ajutorul ei, nu avem 
nicio şansă să punem laba pe bancnote.” 

Luptătorul pusese mâna pe nişte foarfeci enorme şi 
apăsa cu toată forţa pe braţele uneltei pentru a încerca 
să taie lacătul. Venele violete se desenau pe fruntea sa, 
pe gât, fără ca maxilarele foarfecei să poată musca din 
oţelul lacătului. Trebui să renunţe, la capătul puterilor, 
curgându-i saliva de epuizare. O lucire de exasperare şi 
de nebunie îi scânteia în ochi. 

— Lasă, pledă Dan, ti se face rău. Va veni Dorana. O 
să deschidă astea cât ai zice peşte. 

Monk aruncă foarfecele în celălalt capăt al 
atelierului, de unde ricoşă în zid, smulgând o bucată 
mare de ipsos. Cei doi bărbaţi rămaseră tepeni de o 
parte şi de alta a mesei cu braţele de-a lungul corpului, 
fixând sacii. 

„Nu este posibil, îşi repeta Dan. O simplă țesătură nu 
poate fi atât de rezistentă.” 

Dar era de rea-credinţă, o ştia. Armata proiecta bărci 
pneumatice din superkevlar. O rafală de puşcă- 
mitralieră nu putea să le găurească. Acest material 
oprea proiectilele de mare viteză, de ce n-ar fi ţinut în 


sah vârful unui simplu cutit? 

În sfârşit, nemairezistând, îşi puse degetele pe unul 
dintre saci doar pentru plăcerea de a asculta foşnetul 
bancnotelor. : 

Haide! era nevoie doar de puţină răbdare. In câteva 
minute, Dorana va fi acolo. Ea le va da codul şi lacătele 
vor cădea, unul după altul. De-abia se înnoptase şi vor 
dispune de o marjă de siguranţă suficientă pentru a 
părăsi Los Angelesul înainte de a se de alarma. 

— Şi dacă nici ea nu ştie codul? făcu Monk cu voce 
ragusita. 

Dan se înfioră. 

— Îl ştie precis, spuse el. Altfel nu s-ar fi aruncat în 
această operaţiune. 

Şi el voia să creadă asta cu toate forţele sale, dar era 
departe de a fi sigur. Se aşezară pe bătrânele scaune 
şchioape, din lemn, şi ciuliră urechea în speranţa de a 
repera zgomotul unei maşini. Era foarte cald în atelierul 
prost aerisit şi mirosul de tutun începea să-i tortureze 
lui Dan stomacul. _ 

Imitatorul nu îndrăznea să-şi privească ceasul. li era 
groaznic de greu să-şi ia ochii de la sacii gri, îngrămădiţi 
pe masă. Când te gândeşti că totul se află acolo... Două 
milioane de dolari. Refuza să intre în panică. Nu voia să 
creadă că Dorana ar fi putut comite o asemenea 
neglijenţă, dar îndoiala începea să i se strecoare în 
suflet. Smart o pusese la curent cu inovaţia decisă de 
bancă? Ştia oare de existenţa sacilor care nu se pot 
rupe? Nu-şi închipuise oare că bancnotele sunt stivuite 
pe etajerele seifului, cum crezuse el însuşi? 

Gândurile îi alergau în mare viteză, dar încerca să 
nu-şi trădeze temerile. Îi era frică de reacţiile lui Monk, 
al cărui chip se urâtea din minut în minut sub efectul 
unei mânii reţinute. 

În sfârşit, la capătul unei jumătăţi de oră de 
aşteptare, zgomotul unui motor mergând la ralanti 
umplu străduţa care despärtea antrepozitele. Cei doi 


bărbaţi săriră în picioare în acelaşi timp şi se îmbrânciră 
să iasă în curte. Era Dorana. Stătea în întredeschiderea 
porţii, îmbrăcată într-o rochie scurtă, neagră, care îi 
descoperea umerii şi pulpele. Un fel de veşmânt de 
doliu, de un erotism rafinat, împodobit cu câteva 
bijuterii din metal, într-un stil puţin barbar. Era 
frumoasă şi mirosea bine. Avea aerul de a se ivi dintr-o 
altă lume şi ei se simtirä subit jegoşi, cu capetele tunse 
şi mâinile cu unghiile ciobite. Inaintă câţiva paşi pe 
pământul denivelat, răsucindu-şi uşor gleznele pe 
tocurile ei înalte. Sub lumina lunii, pielea sa căpăta o 
strălucire lăptoasă, cam ireală. Tinea în mână o poşetă 
mică, tot neagră, confecţionată dintr-un fel de piele 
întoarsă, care valora probabil o avere. 

— Ei bine? zise ea făcând ochii mari. 

Avea o privire avidă şi ochii în ceaţă. Dan se întrebă 
dacă nu băuse prea mult la cocteil, pentru a uita de 
teamă. 

— Avem o problemă, anunţă el sumbru. 

— Nu aveţi banii? sughiţă Dorana cu o tresărire din 
tot corpul. 

— Ba da, făcu Dan, altceva. Vino înăuntru. 

În timp ce ea mergea înaintea lui, fu şocat să 
constate în ce măsură era făcută pentru această toaletă 
extravagantă. Veşmintele o făceau sublimă, iar la 
contactul cu ele se transforma, devenea altă persoană, 
pe care abia îndrăzneşti s-o atingi. Dan realiză că îi era 
ruşine să se apropie de ea, să îi dea în nas mirosul său 
de sudoare. Dumnezeule! Era de nerecunoscut. 

Dorana pătrunse în atelier. Tocurile sale zăngăneau 
pe podea. În faţa grămezii de saci, avu un strigăt de 
încântare şi-şi duse mâinile la faţă. 

— Este formidabil! rosti ea dintr-o răsuflare. 

— Aşteaptă, interveni Dan. Nu te ambala. Mai este o 
mică problemă. Nu reuşim să deschidem sacii. Sunt 
făcuţi dintr-o țesătură care nu se poate tăia, închişi cu 
lacăte cu cifru şi nu putem nici să tăiem inelul, nici să 


fortäm broasca. 

— Cum? se bâlbâi tânăra femeie. Ce tot spui acolo? 

Faţa i se crispă. Fără a aştepta vreun răspuns, se 
repezi spre masă şi apucă unul dintre säculeti. Acest 
gest simplu făcu să foşnească bancnotele sub stofa gri. 

— Dar nu este decât o țesătură, rosti ea sec. N-o să- 
mi spuneţi că nu se poate tăia? 

Dan se simţi acoperit de sudori reci. Doamne! 
Femeile şi tehnica! Niciodată nu vor reuşi să citească 
nişte instrucţiuni până la capăt sau să memoreze 
caracteristicile unui aparat. Dorana era ca toate 
celelalte, incapabilă probabil să programeze o combină 
muzicală! Tot ce avea legătură cu procedurile mecanice 
îi suna, probabil, a chineză. 

— Cel puţin aţi încercat? întrebă ea cu o voce care 
căpăta o tonalitate foarte ascuţită. Daţi-mi o foarfecă... 
sau un cuţit, orice! 

Trebuiră să se supună. Dan îi întinse pumnalul pe 
care Monk îl înfipsese în lemnul mesei. Timp de două 
minute interminabile, Dorana încercă în zadar să 
despice sacii îngrămădiţi în faţa ei. De fiecare dată, 
lama aluneca cu un zgomot strident. Monk fierbea în 
colţul său. 

— Opreşte-te! făcu Dan apucând-o pe tânără de 
încheietura mâinii. N-o să reuşeşti nimic şi o să te 
răneşti. Ne trebuie codurile lacătelor. Soţul tău nu ţi-a 
vorbit de aceste noi ambalaje? 

— Nu..., îngăimă Dorana, îndepărtându-şi cu o mână 
cam tremurătoare o meşă din părul desfăcut. Nu... 
bineînţeles că nu. Dar... 

— Dar ce? îşi pierdu răbdarea Dan. 

— Toate acestea sunt groteşti, explodă ea. Ce mai! 
Am fost manechin, am obisnuinta stofelor... Ştiu bine că 
este o țesătură fragilă! 

— Yo! Suntem în rahat până la gât! gemu sinistru 
Baby Monk, ascunzându-şi obrazul în mâini. 

— Să ne liniştim! şopti Dan. Toate acestea nu au 


nicio importanţă dacă detii codul lacătelor. Este o 
înşiruire de cifre pe care soţul tău precis le-a notat pe 
undeva. O cunoşti..., nu-i aşa? O păstrai în secret din 
prudenţă, înţeleg, dar acum poţi să ne-o dai. De acord? 
O ştii, nu-i aşa? 

— Nu, mărturisi Dorana care devenise lividă. Adam 
nu mi-a vorbit niciodată despre asta. Oricum, un lacăt se 
poate tăia. Eu ştiu bine: când aveam şaptesprezece ani, 
am pierdut cheia lacătului de la jurnalul meu intim şi, 
pentru a-l deschide, a trebuit să tai lacătul cu un cleşte 
din garajul tatălui meu. Dacă eu am reuşit, nu poate să 
fie foarte greu pentru voi. Nu aveţi decât să luaţi un 
cleşte foarte mare. 

De data aceasta, Monk se ridică dintr-un singur salt. 
Faţa lui strâmbă era înfiorătoare. 

— Ce dobitoacă! zbieră el. Asta nu este un lacăt de 
jurnal intim care încuie blestematii de saci! Holbează 
ochii, nenorocito! 

— Şi cel pe care l-am tăiat eu era din fier! protestă 
Dorana. Fier strălucitor... ca acela. 

— La dracu'! scuipă luptătorul apucând-o de umeri. 
Este oţel şi oţel! Nu ştiai asta? O să-ţi fac o 
demonstraţie. Cască ochii! Uită-te! Uită-te bine! 

Imbrâncind-o violent pe tânăra femeie, merse să 
aducă foarfeca din celălalt capăt al atelierului şi se puse 
pe tăiat lacătul. Curând muşchii săi se învârtoşară sub 
piele şi venele i se umflară pe frunte. Continuă, totuşi, 
cu ochii scoşi din orbite şi cu buzele încreţite într-un 
rictus de câine gata să muşte. 

Când aruncă unealta, era la capătul puterilor. 

— Vezi? îngăimă el. Începi să te prinzi? Fierătania 
asta nu e jucărie... N-o să-i dăm de capăt cu un ferăstrău 
de metale. 

— Nu înţeleg nimic din tot ce vorbiti! vociferă 
Dorana. Nu aveţi decât să încercaţi... nu ştiu, cu un 
arzător! Rahat, voi, bărbaţii, tot timpul ne bateti la cap 
cu tehnică aici, tehnică pe dincolo, atunci folosiţi-o, 


afurisită de tehnică! 

Dan ghici că Baby Monk era pe punctul de a exploda 
şi se băgă între ei. 

— Dorana, făcu el cu voce cumpătată. O să încercăm, 
dar, după părerea mea, nu va ieşi nimic. Dacă vrei să ştii 
ce cred eu: ar fi ca şi cum am vrea să topim un dolar de 
argint cu un chibrit. 

— Ce ştii tu despre asta? se răsti tânăra femeie. 

— O.K.! O.K.! făcu Dan ridicând palmele în semn de 
armistițiu. Îţi spun că o să încercăm, dacă nu găsim altă 
soluţie; dar, dacă am avea cifrul, totul ar fi mai simplu. 

— Dar nu îl am! şuieră tânăra. De câte ori vrei să-ţi 
repet? Adam nu mi-a spus niciodată nimic despre asta. 
Nu putem să-l găsim... pe încercate? 

Dan se strădui să nu-şi dea frâu liber mâniei. 

— Ascultă, murmură el. Mă cam pricep la asta. Dat 
fiind numărul de cifre de pe cadran, pot să-ţi spun că 
sunt sute de mii de combinaţii posibile. Vom avea 
degetele însângerate înainte de a o forma pe-a zecea! 

— Şi nu avem timp! mârâi Baby Monk. Trebuie să 
împărţim banii înainte ca Smart să dea alarma. N-o să 
stăm aici un an făcând matematică! 

Dorana nu găsi nimic de spus. Avea un aer rătăcit şi 
pleoapele i se zbăteau ca şi cum i-ar fi fost greu să se 
trezească. 

— Eu..., nu ştiu ce să vă zic, susoti ea. 

Dan se strâmbă. 

— Ar fi o soluţie, propuse el, dar nu tocmai grozavă. 

— Yo! mormăi Baby Monk, care anume? 

— Să împărţim sacii, zise Dan. Fără a-i deschide. Să 
luăm fiecare un număr egal şi să ne despärtim. Vom 
încerca mai târziu să-i fortäm, fiecare cum poate..., când 
ne vom afla la loc sigur. Cu..., nu ştiu, acid? Am putea să 
încercăm să ne informăm. 

— Ei, asta-i! rânji Monk. Şi de ce să nu ne înscriem 
la facultate ca să devenim ingineri chimişti? Delirezi, 
gagiule! 


— Oricum, este inacceptabil, i-o tăie Dorana. N-avem 
nicio idee asupra sumei pe care o conţine fiecare sac... 
acesta poate să aibă 15 000 dolari, iar celălalt 200 000... 
Ar fi o împărţeală orbească. Pe-afară-i vopsit gardul, iar 
înăuntru-i leopardul... Unul dintre noi s-ar putea alege 
cu grosul, iar celălalt cu märuntisul! 

Această posibilitate părea s-o dea peste cap. Se 
apropie de saci şi începu să-i zguduie. 

— Priviţi! rosti ea. Nu există nicio etichetă. Doar un 
număr imprimat pe țesătură. Ar trebui să fie o listă în 
seif, dar bineînţeles că nu aţi luat-o! 

— Nu ne putem întoarce s-o luăm, spuse Dan. 
Oricum, n-am văzut nimic pe etajere. 

— Dar trebuie să existe! se încăpăţână Dorana. O 
listă... cu descrierea sumelor şi destinaţia lor. 

— Asta trebuie să fie în memoria unui calculator, 
admise Dan, dar nu avem niciun mijloc pentru a ajunge 
la el. 

— Atunci nu vom împărţi sacii! şuieră femeia. Nici 
vorbă! Nu vreau să fiu înşelată. 

— Nici eu! decretă Monk, pe care această idee părea 
să-l fi afectat. Dorana are dreptate, este o metodă 
proastă. 

— Tu ne propui o loterie, zise femeia pe un ton sever. 
Să tragi mălaiul la sorti! Ce idiotenie! 

— De acord, suspină Dan. Atunci propuneţi voi ceva 
mai inteligent. 

— Să nu intrăm în panică, făcu Dorana. Eu nu cred 
ca lacătele să fie aşa de solide. Încercaţi cu acid 
sulfuric; se pare că la contactul cu acesta oţelul începe 
să se topească precum zahărul în apă caldă. Eu merg să 
scotocesc prin lucrurile lui Adam. Să văd dacă nu a 
notat pe undeva cifrul. El niciodată n-a avut o memorie 
bună a cifrelor. Dacă ştie combinaţia, precis a copiat-o 
pe undeva, pentru a-şi aduce aminte la nevoie. O să caut 
în biroul lui cu lupa! 

— Alarma se va da în şase ore, remarcă Dan. O să 


rămânem aici, cu fundul pe bistari, când puteam s-o 
ştergem în Nevada? 

— Ei şi? făcu Dorana. Crezi că ai fi mult mai în 
siguranţă în Nevada decât aici? Ai pe cineva acolo? O 
casă? O ascunzătoare? 

— Nu..., mărturisi Dan. 

— Atunci? spuse victorios femeia. Găseşti că este 
prudent să te plimbi pe drum cu 500 000 de dolari într-o 
valiză? Aici veţi fi mult mai în siguranţă. Sticletii vor 
căuta peste tot în altă parte, dar aici, sub nasul lor, nu. 

— Ei haide, îşi pierdu răbdarea Dan. Toate astea 
sunt doar şmecherii de ratati din romanele polițiste! Ştii 
foarte bine că poliţia caută peste tot, chiar şi sub nasul 
lor! 

— Ajunge, i-o tăie Dorana. N-o să ne lungim cu vorba 
până în zori. Am hotărât să nu ne mişcăm de aici. Nu 
vreau o împărţeală strâmbă. Doar dacă... 

Ea îşi încruntă sprâncenele şi îl studie pe imitator cu 
o neplăcută expresie de neîncredere. 

— Doar să nu fi fost tu cel care a luat faimoasa listă, 
murmură ea. De ce nu, în fond? Ai fi putut s-o vezi pe 
una dintre etajerele camerei blindate şi să o strecori în 
buzunar fără ştirea lui Monk. Poate că ştii deja ce este 
în fiecare sac... 

Dan încasă acuzaţia ca pe o palmă. Chipul Doranei 
avea ceva îngrozitor. Acum era o mască cu ochii 
ingustati şi buzele strânse. Un cap de dihor gata de 
atac. 

— Vorbesti prostii..., se bâlbâi el, având certitudinea 
că este jalnic. 

— Monk, spuse încetişor Dorana fără a-şi lua ochii de 
la imitator. Supraveghează-l în orele următoare. Dacă a 
avut ocazia să citească lista, el ştie cu siguranţă care 
dintre saci conţine sumele cele mai mari. Ar putea s-o 
şteargă cu ei. Nu-l lăsa să te ducă cu vorba. Povestea cu 
împărţeala orbească mi se pare ciudată. 

Dan îşi trecu mâna peste ochi. 


— Opreste-te, zise el. Suntem cu totii exasperati. 
Dacă continuăm aşa, o să ne facem bucätele înainte de 
ivirea zorilor. 

Tânăra femeie se dădu un pas înapoi. 

— O.K., făcu ea cu o anume răceală. Dar mălaiul 
rămâne aici. Imediat ce se deschid magazinele, vei 
încerca să-ţi procuri ceva ca să spargi lacătele. Intre 
timp, Monk va păzi sacii. Nu încerca să mă suni. Dacă se 
dă alarma, poliţia va descinde la mine în zori şi linia 
telefonică ar putea fi supravegheată. O să vă sun eu de 
la o cabină. Trebuie să rămânem calmi şi să nu ne 
pierdem capul. Nu lăsaţi sacii pe masă; ascundeti-i sub 
scândurile podelei. 

Dacă sunt atât de rezistenți, şobolanii nu-i vor roade. 

Apoi îşi consultă ceasul-brăţară. 

— Trebuie să plec, zise ea. Trebuie să fiu acasă în 
cazul în care sunt sunată. 

Işi luă gentuta şi îşi aranjă repede părul. Rochia 
neagră îi accentua talia subţire. Doamne! Era 
perfectă... atât de armonioasă, ca o ideogramă 
chinezească. S-ar fi zis că era plăsmuită cu pensula de 
un caligraf. Ar fi putut să o contemple ore în şir. Ea se 
îndreptă spre uşă, cu Monk pe urmele sale. Fără 
îndoială că avea să-i mai dea ultimele indicaţii. Ridică 
din umeri. Începea să se simtă prea obosit pentru a se 
mai gândi. 

Ascultă zgomotul maşinii care se îndepărta, apoi 
Monk reapăru. Avea un aer ruşinat şi evita privirile lui 
Dan. Imitatorul se gândi că fusese suficientă o simplă 
apariţie a Doranei pentru a şterge urma de complicitate 
pe care escapada din Mexic o crease între luptător şi el. 
Nu se mai mira. El însuşi simtise un impuls brusc de 
gelozie când tânăra femeie ieşise însoţită de Monk. 

„Haide, haide, gândi el. Se foloseşte de noi. Imediat 
ce se vor deschide sacii, va uita până şi de existenţa 
noastră.” 

Monk îngenunche pe podea şi începu să scoată 


scândurile una câte una. Era acolo un fel de cotlon säpat 
în pământ negru. Sigur fusese o ascunzătoare unde se 
depuneau altădată produse de contrabandă. 

Luptătorul aşeză sacii gri în alveolă şi îi acoperi cu 
scândurile scoase. Era un biet bârlog, dar pentru 
moment nu aveau altceva mai bun. După ce puseră totul 
la loc, Monk se aşeză pe podea cu mâinile lipite de 
pulpe. Aşa cum stătea, avea aerul unui robot în pană de 
combustibil. Era destul de greu să-ţi dai seama că este 
viu. 

— Ai văzut? întrebă Dan. Nici n-a întrebat de soţul 
ei. 

— Eşti idiot, mârâi Monk. Ce-o interesează? Va 
divorța imediat ce pune mâna pe bani. 

— Şi tu? întrebă imitatorul. Ce-o să faci cu partea ta? 

— O să deschid o sală de sport şi voi preda tehnicile 
de luptă pe care le-am inventat eu. O să devenim atât de 
tari, încât guvernul va face apel la noi pentru misiunile 
dificile: eliberarea ostaticilor sau alte porcării de-astea. 

Continuă să abereze pe acest subiect câteva minute 
bune, dar Dan nu-l mai asculta. 

„Şi dacă Dorana se prefăcea doar că nu cunoaşte 
cifrul lacătelor? gândea el de la un moment.” 

Întoarse pe-o parte şi pe alta ipoteza aceasta în 
minte, încercând să înţeleagă toate dedesubturile 
problemei. Ce rost ar avea să mintă? Niciunul. Doar 
dacă nu... 

Se strâmbă fără măcar să-şi dea seama, îngrozit de 
scenariul care se derula în mintea lui. Dacă Dorana se 
hotărâse să se descotorosească de ei? Pentru asta nu 
avea decât să aştepte ca echipa să fie completă. Imediat 
ce se va întoarce Doc’ Brannigan, i-ar trebui foarte putin 
pentru a-i scoate din joc pe cei trei bărbaţi: o sticlă de 
whisky otrăvită pentru a sărbători „victoria”. Mâncare 
cu vreun somnifer cu efect imediat? Apoi, după 
recuperarea banilor, n-ar trebui decât să-i stropească pe 
adormiti cu benzină şi să dea foc atelierului! Simplu ca 


bună ziua. 

Pretinzând că nu ştie cifrul lacătelor, ea îi ţinea în 
loc şi împiedica împărţeala. Astfel, mălaiul nu s-ar mai 
răspândi în cele patru colţuri ale ţării, ci ar aştepta 
cumintel să vină ea să-l ia... pe tot. 

Dan se foi, prost dispus. Era absurd sau teribil de 
credibil? Nu reuşea să-şi dea seama. Paranoia era soarta 
hotilor şi se temea să nu-i cadă pradă. 

„Nu va trebui să ne atingem de nimic din ce va 
aduce, hotărî el. Nici de mâncare, nici de băutură.” 

Fu pe punctul de a-i împărtăşi gândurile sale lui 
Baby Monk, dar renunţă. Luptătorul îi era devotat 
Doranei ca un câine. O insulta, o ameninţa, dar ea era 
cea care, de fapt, îl ţinea în frâu. Nu, nu trebuia să-i 
spună nimic lui Monk. Doc' Brannigan, dimpotrivă, va fi 
un interlocutor mult mai interesant. Poate că ar fi 
prudent să-l pună la curent de cum soseşte? 

Monk căscă şi se ridică. 

— Merg să mă culc, îl anunţă pe Monk. Nu ştiu dacă 
vrei să te joci de-a santinela, dar eu m-am săturat. 
Trezeşte-mă când soseşte Doc’. _ 

Merse să se întindă îmbrăcat în camera de jos. In 
încăpere era un aer greu şi insectele alergau pe pereţi, 
făcându-te să te răzgândeşti să mai aprinzi lumina. Cu 
capul pe pernă, încercă să-şi alunge toate gândurile, dar 
era prea nervos pentru a se putea odihni. Se miră 
descoperind în el multă energie sexuală, şi asta în ciuda 
stresului. Ar fi făcut dragoste cu prima femeie ieşită în 
cale, bătrână sau tânără, nu avea importanţă! Regretă 
că nu putea să se îmbete pentru a se cufunda în uitare. 

Până la ora patru dimineaţa, motäi între coşmaruri şi 
vise absurde. Când se ridică să urineze, îl descoperi pe 
Baby Monk ghemuit în acelaşi loc şi ţinând sub 
supraveghere cu ochi de cerber planşeul care ascundea 
comoara. 

Termina să se uşureze când auzi ecoul unui motor, 
ceea ce îl făcu să-şi ciulească urechile. Işi consultă 


ceasul. De data aceasta nu putea fi altcineva decât Doc’ 
Brannigan. 

Nu se înşela. Bătrânul se prezentă la grilaj la volanul 
unui vechi Subaru cu aripile desperecheate. 

— Am furat-o din San Diego, mormăi el cu un gest de 
scuză. Am lăsat Cadillacul în Tijuana. 

— Sunt fericit să te văd, Seth, făcu Dan deschizând 
grilajul curţii. Mi-era teamă să nu te împiedice câinele s- 
o ştergi. 

— Nu, suspină bătrânul, a mers. Am făcut cum mi-ai 
spus. Potaia s-a dus drept în camera stăpânului şi eu am 
sărit în spatele uşii pentru a mă strecura afară. Până să 
reacționeze, întorsesem deja de două ori cheia în 
broască. 

Îşi parcă maşina lângă furgonetă şi plecă de acolo cu 
precauţie. 

— Sunt prea bătrân pentru a conduce aşa de mult, 
mormăi el. Ei, e gata? Suntem bogaţi? 

Dan făcu o strâmbătură. 

— Da şi nu, şopti el. Avem o mică încurcătură. O să-ţi 
explic. 

De data aceasta, zăvorâră poarta înainte de a intra în 
atelier. Monk nu se ridică pentru a-l întâmpina pe Seth, 
ca şi cum i-ar fi fost teamă să se îndepărteze de pradă 
chiar şi câţiva centimetri. Trebuia să ia totul de la 
început, să îndepărteze scândurile pentru ca Doc’ să 
vadă cu ochii lui. Bătrânul părea uluit. Nu înceta să 
pipăie sacii, făcând să foşnească bancnotele. 

— La naiba, gemu el cu o voce tremurătoare. Sunt 
totuşi aici. Simt biştarii. Îi aud... Îi auziti şi voi? 

S-ar fi zis că vorbea de o victimă a unui cutremur 
prinsă sub dărâmături. 

— Aşa ceva nu e posibil, repetă el de trei ori la rând. 
O să găsim o soluţie, nu-i aşa? N 

Părea gata să izbucnească în plâns. In mod ciudat, 
Dan se simţi mişcat. 

— Trebuie să te odihnesti, Doc’, făcu el ajutându-l pe 


fostul cioclu să se ridice. Trebuie să fi trăit multe lucruri 
dure la hacienda. Apropo, cum se simte bancherul 
nostru? 

Seth schiţă un gest vag şi obosit propriu bătrânilor. 

— Când am plecat, avea o respiraţie grea, zise el. Să 
fi murit oare? Nu ştiu ce să vă spun. Asta din cauza 
barbituricelor. A trebuit să fortez doza pentru a-l obliga 
să adoarmă, altfel ar fi sărit pe afurisitul lui de telefon 
pentru a suna la Los Angeles. Tare nerăbdător om! Este 
o minune că am reuşit să-l ţin la pat în tot acest timp. 

Stomacul lui Dan se strânse. Dacă Adam Smart 
murea, toţi trei vor fi consideraţi criminali. 

Toţi trei? Şi Dorana? De ce o uita pe Dorana? Ea era 
„creierul”, în fond! 

— Am luat Cadillacul pentru că nu mă simţeam în 
stare să merg până în sat pe jos, pledă Doc’. Sper că n- 
am făcut vreo prostie? 

— Sigur că nu, evită Dan. Oricum, dacă starea i se 
înrăutăţeşte, nu va fi capabil să se urce la volan. 

— Ah! făcu deodată Seth Brannigan scotocindu-se 
prin buzunar. l-am şterpelit înainte de a pleca. Ca să 
avem ceva de cheltuială până deschidem sacii. 

Puse pe masă echivalentul în pesos a trei mii de 
dolari în bancnote sifonate. 

— Sunt câştigurile lui de la luptele cu câini, crezu el 
că e bine să explice. Ascunsese banii în fundul dublu al 
rucsacului său Gladstone. Nu aveam niciun motiv să-i 
las. 

— Ai făcut bine, aprobă Dan cu un surâs. Pentru 
moment nu suntem decât milionari potenţiali şi mă 
întrebam cu ce o să cumpărăm de mâncare în dimineaţa 
asta! 

Râseră forţat, ca şi cum ar fi fost cea mai bună 
glumă din lume. Apoi Dan îl însoţi pe Seth până în 
camera de jos. Se întinseră unul lângă altul pe patul 
desfundat, în lipsă de altceva, şi bătrânul căzu pe loc 
într-un somn adânc. 

Dorana conduse până în vârful colinei într-o totală 
stare de năuceală. Pe când trecea de portalul vilei, 
maşina de patrulare a gărzilor ajunse în dreptul ei. Unul 
dintre ei se aplecă şi, recunoscând-o, o salută ducându- 
şi degetul la vizieră. Tânăra femeie făcu eforturi să 
zâmbească. O văzuseră... îşi vor aminti oare la ce oră se 
întorsese? Tipii ăştia îşi notau totul în minte. Era grav? 
Evident, întoarcerea sa va părea cam târzie, dacă se lua 
în considerare că revenea de la un „party” care avea loc 
la o distanţă de trei sute de metri, în casa familiei 
Richardson. 

Îşi consultă ceasul şi încercă să calculeze abaterea 
temporală a alibiului său. Dacă va fi întrebată referitor 
la acest lucru, va putea pretinde că simţise nevoia subită 
să facă un tur al oraşului, să meargă să bea un pahar... o 
nevoie subită de singurătate. Îşi dădu seama că era 
incapabilă să spună care din aceste trei minciuni i se 
părea mai convingătoare. Când te ştii vinovat, totul sună 
fals în gura ta, chiar şi adevărul. Mai ales adevărul. 

Activă sistemul de deschidere electronică şi pătrunse 
în grădină. Un coiot urlă în depărtare. Cobori 
tremurând. Aerul rece al nopţii îi făcea pielea de găină. 
Sprijinită pe portieră, îşi scoase pantofii cu tocuri înalte 
şi se îndreptă spre casă în ciorapi. Cineva care ar fi 
văzut-o în acel moment ar fi crezut că este beată. De 
fapt, era moartă de frică. 

Făcuse pe viteaza la antrepozit, încercând să 
disimuleze în ochii bărbaţilor că pierduse în parte 
controlul situaţiei. Se retrăsese în spatele armurii care 
reprezenta rochia sa pentru cocteil pentru a se impune 
în faţa lor. Ştia că este frumoasă în această ţinută, o 
citise în ochii lor. Aşa se întâmpla de când avea vârsta 
de a-şi pune prima pereche de ciorapi de nailon, 
veşmintele erau prietenii săi. O protejau. N-ar fi trebuit 


să înceteze niciodată să fie preoteasa lor. 

Escaladă treptele care duceau la uşa de la intrare şi 
formă codul de securitate care declanşa alarma. Spiritul 
său nu mai era decât un haos de gânduri chinuitoare. 

Sacii... Blestemaţii de saci. 

Nu era încă decât pe jumătate convinsă de obiecțiile 
lui Dan. Nu încercau oare s-o ducă de nas din cauza 
nestiintei sale într-ale tehnicii? Nu, nu credea. Dan ar fi 
fost poate tentat s-o facă, dar nu şi Monk. Pe Monk îl 
tinea bine sub ascultare. Ştiuse să-l lege de ea. Pentru el 
era un fel de zână ieşită dintr-o carte de poveşti. Un idol 
care depăşea speranţele sale de puştan cam retardat şi, 
dacă i se întâmpla să ridice vocea, ea avea totdeauna 
ultimul cuvânt. 

Ca de fiecare dată când era singură, aprinse luminile 
în toată casa. Cifrul lacătelor... Adam nu-i vorbise 
niciodată, de asta era sigură. Fusese totdeauna foarte 
secretos în legătură cu tot ce ţinea de bancă. Nu din 
fidelitate pentru angajatorii săi, ci pentru că era convins 
că un oarecare mister îi creştea prestanta. Bietul om. 

Se apropie de bar şi puse mâna pe o sticlă de votcă 
Laika. 

Nu, nu trebuia. Băuse deja prea mult la party. Era 
mai bine să-şi păstreze mintea lucidă. Să încerce să 
reflecteze. Îşi vărsă totuşi puţin pe fundul paharului şi 
aruncă o mână de cuburi de gheaţă, apoi urcă la primul 
etaj pentru a inventaria biroul soţului ei. 

În mod normal, evita să treacă pragul acestei 
încăperi care mirosea a tutun şi a câine. Adam se 
baricada acolo în compania lui Dust şi monologa ore 
întregi, ca şi cum animalul avea să ia cuvântul şi să-i dea 
sfaturi de strategie bancară. 

li fu frică o clipă să nu fi încuiat usa biroului înainte 
de a pleca. li plăcea să-şi ia tot felul de precautii 
stupide, să-şi dea aere de director la CIA. Uneori, când 
se apropia puţin cam mult de fotoliul său, închidea în 
grabă vreun dosar, ca şi cum ar fi fost vorba de un 


raport ultrasecret de care depindea viitorul Lumii 
Libere. 

Împinse  batantul. Adam  mobilase încăperea 
încercând să imite biroul lui Hemingway din casa sa din 
Key West. Era de-a dreptul idiot, deoarece Dorana citise 
într-o revistă pentru femei că niciuna dintre mobilele 
expuse acum în locuinţa scriitorului nu-i aparținuse în 
timpul vieţii! Camera duhnea a câine şi pipă rece. Cizme 
de călărie, aruncate pe mochetă, adăugau atmosferei o 
vagă miasmă de picioare umede. O atmosferă de bărbat, 
fără îndoială! 

Cu oarecare reticenţă, se aşeză în fotoliul lui Adam şi 
începu să caute în sertare şi dosare. O făcea fără 
convingere, necrezând nimic din povestea cu semnele 
pentru aducere aminte pe care o improvizase în atelier. 
Dacă Adam notase efectiv cifrul lacătelor pe undeva, 
acesta putea fi oriunde, şi suprafaţa mesei de lucru 
dispărea sub un munte de dosare pline de cifre. 
Continuă totuşi să facă inventarul, neatingând obiectele 
decât cu vârful degetelor. Pipele arse o dezgustau în 
mod deosebit, nu ştia de ce. 

Aruncă o privire la pendula bătrână aşezată de 
partea cealaltă a biroului. Cât timp mai avea până să 
sune telefonul? Se trânti în fotoliu, încercând să-şi 
imagineze cum se vor petrece lucrurile. 

Acolo, la hacienda, Adam avea să-şi revină curând 
din somnul artificial în care îl adânciseră barbituricele. 
La nevoie, Dust îl va ajuta lingându-l pe faţă sau 
scuturându-l de mâneca de la pijama. El se va ridica 
într-un cot, va striga... îi vor trebui vreo trei minute ca 
să înţeleagă că e singur în casă. La început, va crede că 
Doc’ a plecat să facă provizii. De fapt, reacţiile sale vor 
depinde de ora la care se va trezi. Dacă îşi va da seama 
că trecuse ora apelului de control, va sări să ia telefonul 
pentru a lua legătura cu Dick Weston, directorul Trade 
Ltd. După aceea, totul se va desfăşura foarte repede. 
Biroul Federal de Investigaţii va fi anunţat despre 


problemä, deoarece era vorba de o infractiune care 
depäsea limitele statului. FBI va lua legätura cu politia 
mexicană, un elicopter îşi va lua zborul spre hacienda... 

„Asta este ipoteza în care soţul tău este încă 
conştient, murmură o voce vicleană din capul Doranei. 
Dar, draga mea micuță, trebuie să iei în calcul şi cazul 
în care se află în comă... şi chiar - de ce să nu spunem? 
- puţin mort.” 

Tânăra femeie realiză că îşi rodea unghia degetului 
mare. Scuipă bucätelele de lac care i se lipiseră de buze 
şi îşi crispă mâinile pe braţele fotoliului. 

Adam în comă. Ros de cangrenă sau de septicemie. 
De-abia mai respira. Febra îi făcea obrajii roşii şi lucioşi. 
Incapabil să-şi revină, avea să treacă de ora apelului. 
Calculatorul urma să blocheze camera blindată şi să 
expedieze un mesaj de alarmă lui Dick Weston. Acesta 
va încerca zadarnic să ia legătura cu Adam prin 
telefonul mobil... In acest caz, va suna obligatoriu aici şi 
va trebui să joace rolul soțiilor leneşe, surprinse în plin 
somn. Doranei nu-i era greu să-şi imagineze conversaţia 
care va urma: 

„— Dodo? Dick la telefon. Sunt foarte încurcat, draga 
mea. Adam n-a respectat procedura în dimineaţa 
aceasta şi calculatorul a declanşat planul «catastrofă». 
Totul este blocat. Ai vorbit cu el în ultima vreme? 

(Aici s-ar cuveni să facă pe tâmpita.) 

— Cu cine, Dick? Cu calculatorul? Dar nici n-aş şti ce 
să-i spun... Adam se ocupă de asta. 

— Nu, ar zice răbdător Weston. Nu cu calculatorul, 
ci cu soţul tău. Vreau să zic: «Ai vorbit la telefon cu 
soţul tău de curând?» Scuză-mă că te sun atât de 
devreme, dar este foarte important. 

— Nu, va căsca ea. Când este în concediu, nu mă 
sună niciodată. Cred că Dust îi este suficient ca 
interlocutor. 

— Ah, va spune Dick cu un ton sinistru. Nu vreau să 
te sperii, draga mea. Precis s-a îmbătat şi n-a auzit 


ceasul sunând, dar sunt obligat să urmez procedura de 
alertă şi să trec la faza a doua. 

— Ah..., şi ce este faza a doua? 

— Poliţia, Dodo. Sunt silit să sun la poliţie, dar şi la 
FBI. 

— Totul pentru o simplă beţie? Mă iei peste picior! 
Este în concediu, are dreptul să uite de presiunea 
zilnică. 

— De acord cu tine, dar trebuie să luăm în 
consideraţie şi posibilitatea să fi fost răpit... Aici, 
camera blindată şi-a schimbat automat combinaţia. Va 
trebui să merg eu personal să deschid şi nici nu-mi mai 
amintesc blestemata de frază pe care se presupune că 
trebuie s-o pronunt. Am copiat-o pe o carte de vizită şi 
am pus-o în seiful meu personal, la bancă. Toate astea 
mă incomodează foarte mult.” 

Da, cam aşa se vor desfăşura lucrurile. La început, 
va fi suficient să joace rolul descreieratelor, depăşite de 
toate aceste probleme tehnice, apoi va adăuga câteva 
picături de nelinişte mimodramei „femeii al cărei soţ a 
încetat să mai existe”. Un pic de isterie în momentul 
când va sosi poliţia. Bărbaţii se aşteaptă la o asemenea 
reacţie şi să nu se comporte ca atare ar părea suspect. 

Dorana se strâmbă. În gând părea uşor, dar în 
practică va fi altfel. Cu Dick Weston va fi în apele ei, 
greutăţile se vor ivi în confruntarea cu agenţii FBI. Doar 
la acest gând, îşi simţea stomacul strângându-i-se. Nu 
fusese niciodată o prea bună comediană, în mare parte 
aceasta fusese cauza pentru care nu urmase filiera 
clasică, care ducea de la paradele de modă la seriale de 
televiziune facile. 

„Cel mai bine, murmură mica voce răutăcioasă, ar fi 
ca Adam să fie mort, nu-i aşa?” 

Dorana tresări. Încercă să-şi reprezinte elicopterul 
poliţiei aterizând în curtea haciendei, sticletii sărind la 
pământ cu arma în mână, şi, imediat, Dust îi ataca 
crezând că stăpânul său era victima unei agresiuni. 


Poliţiştii sunt nevoiţi să doboare câinele... (era un punct 
din scenariu la care ea ţinea în mod deosebit). Apoi, 
aceştia pătrund în casă pentru a-l descoperi pe Adam 
Smart în patul său, deja mort sau în agonie. In acest 
ultim caz, nu vor reuşi să scoată de la el decât nişte 
vorbe incoerente înainte de a-şi da ultima suflare. 
Câteva cuvinte care nu vor lumina cu nimic 
desfăşurarea anchetei. 

Adam mort. 

Dorana îşi duse paharul la buze, dar cuburile de 
gheaţă se topiseră, înecând putinul alcool pe care 
reuşiseră să-l absoarbă. Când privea lucrurile sincer, se 
vedea silită să admită că nu organizase toată această 
operaţiune decât într-un singur scop: să provoace 
moartea soţului ei. O moarte accidentală. Nu un omor 
adevărat, nu. Nu ceva de care ea ar trebui să se simtă 
vinovată. Doar... o mână de ajutor. 

Dorana îşi dădu capul pe spate. Se sufocă subit şi 
toată faţa îi ardea. De fapt, ce plănuise? Un jaf sau un 
asasinat? Nu mai era sigură de nimic. Propriile sale 
mobiluri îi scăpau. 

Pentru a-şi păstra sângele rece, continua să 
scotocească delicat printre obiecte şi foile de hârtie. Din 
când în când, privea pe jos la mocheta din fibre de cocos 
pe care balele lui Dust lăsaseră urme de neşters. Totul 
în acest cabinet o scârbea. Capetele de animale 
împăiate, pustile de vânătoare: un Purdey, un 
Remington 39-45, o veche puşcă Enfield din vremea lui 
Rudyard Kipling. Niciodată nu-l văzuse pe Adam 
folosindu-le. Erau acolo, agätate pe pereţi, totemuri 
virile pe lângă care soţul ei se întărea. Statuete de artă 
neagră cioplite cu dalta se aliniau de-a lungul plintelor. 
Se întâmpla ca Dust, pentru a-şi marca teritoriul, să 
urineze pe ele, fără a provoca cea mai mică reacţie din 
partea lui Adam. In sertar exista, de asemenea, un pistol 
automat din perioada războiului din Coreea, acoperit în 
întregime de pete de rugină. Cel cu care se sinucisese 


socrul ei. Un ,Nembu” care provenea dintr-un stoc de 
arme japoneze, mai degrabă în stare proastă, si care 
semăna mai mult cu o jucărie decât cu un obiect capabil 
să omoare. 


Ce se va întâmpla dacă nu găsea cifrul lacătelor? 

„N-ar avea prea mare importanţă, dacă cel puţin ai fi 
sigură de moartea lui Adam...”, gândea ea mimând 
sinceritatea. 

Dacă Adam murea, îl va preda pe Dust hingherilor. 
Va cere să fie injectat sau gazat. Nu prea ştia cum se 
petrec lucrurile în acest domeniu. Cu cât se gândea mai 
mult, cu atât acorda mai puţină atenţie problemei 
lacătelor. Era sigură că Dan avea să găsească, până la 
urmă, o soluţie. Bărbaţii aveau un spirit întreprinzător, 
cheltuiau o energie nebună pentru a fabrica sau sparge 
lucruri. Era doar o chestiune de răbdare. Ea le sugerase 
acidul, pentru că auzise ceva în acest gen într-un serial 
TV. O să meargă, doar să vrea să încerce, deoarece, în 
general, bărbaţii îşi fac un punct de onoare din a nu ţine 
seama niciodată de sugestiile femeilor. 

Ea se ridică pentru a se plimba prin birou în lung si- 
n lat. Noaptea începea să dispară de deasupra colinelor. 
În curând soarele se va ridica. Anita, bucătăreasa, va 
sosi să pregătească micul dejun. Va trebui să joace 
teatru în faţa ei, deoarece sticletii o vor interoga cu 
certitudine. 

Dacă Adam ar fi mort, totul ar fi mai uşor. N-ar 
trebui să-i suporte privirile, să se prefacă preocupată, 
să-l înconjoare cu gesturi de tandrete. Ea îşi va păstra 
comoara la loc sigur, cât mai mult timp, fără să se 
atingă de ea. Nu era grăbită. Se va întoarce să locuiască 
un timp la mama ei în Arkansas. Va reîncepe să poarte 
cămăşi în carouri şi blugi. Doamne! câţi ani trecuseră de 
când nu mai purtase blugi? 

Va mai putea oare să-şi introducă în ei fesele de 
ucenică de patruzeci de ani? 


Dacä Adam ar fi mort... 

leşi din birou. Trebuia să se demachieze, să se bage 
în pat. Era aşa de nervoasă încât se aştepta să vadă 
trosnind descărcările electrice din vârful unghiilor. 

Trecu în camera ei pentru a se dezbrăca. 

Dacă Adam mai era în viaţă, partida va fi mai greu 
de jucat. Va trebui să aibă curajul să ceară divorţul. Să 
pretindă că este incapabilă să trăiască cu un infirm, că 
nu suportă să aibă relaţii sexuale cu un bărbat ciung. 
Era credibil. Oricum va fi constrânsă la acest lucru, 
deoarece viaţa în tovărăşia unui Adam Smart diminuat 
fizic va deveni un infern! 

Culmea ironiei, nu era nici destul de bogat pentru a- 
şi cumpăra o proteză prezentabilă şi precis nu Dick 
Weston va fi cel care va băga mâna în portofel pentru a-i 
oferi un mic cadou. În fond, concediul lui Adam deja 
costase foarte scump firma Trade! 


Făcu un duş, îşi perie părul şi îşi puse o cămaşă de 
noapte. Aşezată în faţa oglinzii, trecu în revistă diferite 
replici pe care trebuia să le spună în orele următoare. În 
sfârşit demachiată, se culcă. Întinsă în mijlocul patului, 
cu braţele pe lângă corp, întorcea capul la fiecare cinci 
minute pentru a privi telefonul. Peste un sfert de oră va 
fi ora şapte. Încercă încă o dată să şi-l reprezinte pe 
Adam acolo, hacienda, dar nicio scenetă nu prindea 
viaţă. Frica îi alunga imaginaţia. Weston va fi primul 
care va suna. Ştia că are o slăbiciune pentru ea; asta va 
uşura lucrurile. Putea să testeze pe el dialogurile pe 
care le plănuise. 

Cuprinsă de o oboseală subită, adormi. 

După două ore, soneria telefonului îi smulse un țipăt 
de teroare si se sculă în capul oaselor, năucă, 
nemaiştiind unde se află. 

— Da? îngăimă ea ridicând receptorul. 

— Dorana? făcu vocea lui Dick Weston. Scuză-mă că 
te trezesc atât de devreme, dar am o veste proastă. 


— Cum? mormäi ea, ce tot spui? 

Il auzi pe directorul Trade Ltd. dregându-şi glasul la 
celălalt capăt al firului. 

— Este în legătură cu Adam, spuse el în sfârşit. I s-a 
întâmplat ceva foarte urât. M-a sunat de dimineaţă din 
Mexic... A avut un soi de accident. 

— Te-a sunat pe dumneata? făcu Dorana nevenindu-i 
să creadă ce auzea. Şi de ce nu pe mine? Ce mai este şi 
povestea asta? 

— Nu pot să-ţi explic la telefon, făcu Weston 
încurcat. O să trec pe la dumneata. În acest moment un 
elicopter îl duce pe Adam la Cedar-Sinai. Este... destul 
de bolnav. Pregăteşte-te să primeşti o lovitură. 

Ea crezu că va închide, dar adăugă foarte repede: 

— Voi veni cu poliţia. Ar dori să-ţi pună câteva 
întrebări. 

Dorana înţelese că vorbea în prezenţa poliţiştilor. 
Datorită telefonului lui Adam-eroul, jaful fusese 
descoperit înainte ca alarma să fie dată de calculator. 
Cu multă greutate puse telefonul în furcă, atât de tare îi 
tremurau mâinile. Nu avu timp decât să alerge în sala 
de baie pentru a vomita puţină bilă. Până în prezent, 
crezuse totdeauna că doar în romane personajele 
vomitau de frică. 

Maşinăria se pusese în mişcare. Ştia că este 
inevitabil, dar ceva o deranja: de ce Adam îşi chemase 
mai întâi patronul? Din simţul datoriei? Pentru că se ştia 
prea slăbit pentru a forma două numere consecutive... 
sau pentru că nu avea încredere în soţia lui? 

„Haide! gândi ea. Nu începe.” 

işi dădu cu apă pe faţă si se îmbrăcă sobru. Când 
cobori scara, Anita, care stătea în pragul bucătăriei, 
rămase stupefiată de această apariţie matinală. 

— Domnul a avut un accident, anunţă Dorana pentru 
a ucide din faşă cele o mie de întrebări care ar fi năvălit 
de-ndată ce ar fi digerat informaţia. Dick Weston va veni 
să mă ia. Porneşte robotul telefonic şi să nu deschizi 


ziariştilor, dacă, din nefericire, îşi vor face apariţia la 
poartă. Ai înţeles? 

Anita clătină din cap, încă sub şocul surprizei. 
Dorana profită de această tăcere pentru a ieşi pe terasă. 
Vântul rece al dimineţii o făcu să dârdâie, dar poate că 
era doar în imaginaţia ei. Merse pe alee până la grilaj. 
Zgomotul pantofilor săi cu toc înalt răsuna pe coline. 

„Cred că sunt verde la faţă, gândi ea. Măcar sub 
acest aspect îmi voi juca bine rolul.” 

Formă codul cutiei electronice şi ieşi pe portic 
pentru a aştepta la marginea drumului. O singură idee îi 
pâlpâia în minte: Adam era viu. Va trebui să se prezinte 
în faţa lui, să-i vorbească, să-l înconjoare cu gesturi de 
tandrete, vorbe de alinare... 

„Nu imediat, îşi spuse ea pentru a se linişti. Trebuie 
să fie mai mult sau mai puţin inconştient.” 

Un zgomot de maşină o făcu să înţepenească. O 
limuzină urca pe coastă. Desigur, Dick Weston scosese 
artileria grea pentru a face impresie în faţa poliţiştilor. 

Vehiculul se opri în dreptul ei. Fără a-şi da osteneala 
să coboare, Weston deschise portiera şi făcu semn 
tinerei femei să urce. Doi necunoscuţi cu aspect auster 
stăteau unul lângă altul pe banchetă. După costumele 
neşifonabile şi ieftine, Dorana ghici că era vorba de 
agenţi FBI. 

— Doamna Dorana Smart, anunţă Dick. Domnilor... 

— Agent Moreno, anunţă primul. De la Biroul 
Federal de Investigaţii. 

— Agent Carlson, zise cel de-al doilea. Dezolat să vă 
cunosc în asemenea circumstanţe, doamnă. 

Dorana se mulţumi să încline capul. 

— Dorana, atacă imediat Weston. S-a întâmplat ceva 
teribil. Adam a fost... agresat în Mexic. S-au folosit de el 
pentru a jefui banca. Camera blindată a fost golită azi- 
noapte. 

— Cum? se bâlbâi tânăra femeie. Adam a fost luat 
ostatic? Nu înţeleg... 


— Este destul de complicat, într-adevăr, interveni 
agentul Moreno. Cred că sunteţi la curent cu modul în 
care se deschide camera blindată, nu-i aşa? Este 
suficient de sofisticat, dar mult mai obişnuit decât se 
crede. Asemenea sisteme sunt instalate în zilele noastre 
în majoritatea agenţiilor guvernamentale, precum şi în 
întreprinderi. 

Vorbea pe un ton neutru, „accentuând” putin 
cuvintele în maniera şefilor de promoţie din marile şcoli. 
Dorana se străduia să-l privească drept în faţă. li era 
teamă să nu transpire. Totdeauna auzise spunându-se că 
vinovatii asudă din abundență. Moreno nu avea nimic de 
hispanic. Contrar imaginii sugerate de numele său, era 
înalt şi zvelt, cu o faţă cu pometi ieşiţi, de tip slav. 
Vorbea abia deschizând gura, ca şi cum s-ar fi temut să- 
şi arate dinţii. Fără îndoială că purtase în copilărie un 
aparat de ortodontie. 

— Printre alte operațiuni, continuă el, soţul 
dumneavoastră trebuia să-şi aşeze palma mâinii pe 
lectorul optic pentru a obţine deschiderea uşii. S-ar 
părea că infractorii au simulat un accident pentru a-i 
amputa această mână... fără ştirea sa. 

Dorana izbucni într-un râs nervos. 

— Scuzaţi-mă, zise ea, dar este grotesc. Aţi fost, 
probabil, victima unei glume proaste. 

— Din păcate, nu, doamnă, făcu Moreno cu o mică 
înclinare a bustului. Soţul dumneavoastră şi-a revenit în 
simtiri în această dimineaţă, către ora cinci treizeci, în 
acea hacienda unde îşi petrecea concediul, mai sus de 
Opachaca. 

Primul său impuls a fost să-l sune pe domnul Weston 
prin telefonul mobil, apoi şi-a pierdut cunoştinţa. In 
colaborare cu poliţia mexicană, am organizat imediat o 
operaţiune de recuperare a lui. Pare să fie foarte afectat 
şi suferă de un început de septicemie. lertaţi-mi 
brutalitatea, dar i s-a tăiat destul de grosolan mâna 
dreaptă. Nu este o treabă de profesionist. In acest 


moment se află în spital, sub perfuzii. Este conştient 
doar sporadic. 

— Şi... câinele? nu putu să se abţină să întrebe 
Dorana. 

Se blestemă de-ndată că proferase o asemenea 
enormitate, dar cuvintele îi scăpaseră. Moreno clipi din 
ochi; gura îngustă schiţă un zâmbet subţire. 

— Oh, câinele, făcu el. L-am adus. A fost imposibil 
să-l despärtim de soţul dumneavoastră. Chiar în acest 
moment refuză să iasă din camera de terapie intensivă. 
Infirmierele au trebuit să-l sterilizeze de la bot până la 
coadă. Trebuia făcut acest lucru sau l-am fi ridicat cu 
forţa. Nimeni, însă, n-a avut curajul. Probabil că el a 
făcut totul pentru a-l scoate pe Adam din inconstientä. 

— Este... foarte inteligent, îngăimă Dorana, în timp 
ce un firicel de sudoare i se prelingea pe spate. 

Aşa că se întorseseră. Amândoi. Bănuiau oare ceva? 

Îşi dădu seama că-i era mai teamă de câine decât de 
Adam. Vedea totul foarte clar: îi va sări la beregată 
chiar în momentul în care va trece pragul camerei. 

— O să scape, anunţă Moreno. Nu vă nelinistiti. 
Pentru moment, nu ştie că a fost amputat. Nu-i spuneţi 
nimic. Este foarte slăbit şi un şoc ar putea să-i fie nefast. 
Nimănui nu-i place să afle că nu mai este întreg. 

— De acord, şopti Dorana. Dar... nu se poate încerca 
o grefă? 

Hotărâse să facă pe idioata. Ştia din instinct că în 
ochii sticletilor nu era decât o burgheză trândavă, o 
descreierată foarte frumoasă odinioară, dar care deja 
îmbătrânea. Nu se vor mira de naivitatea ei. 

— N-am găsit mâna respectivă, zise Moreno cu o 
pudoare profesională pe care n-ar fi dezaprobat-o niciun 
maestru de ceremonii funerare. 

— N-o să-i placă acest lucru, accentuă Dorana. 
Dumnezeule! Nu-l cunoaşteţi pe Adam! Va fi într-o 
dispoziţie îngrozitoare! 

Dick Weston o luă pe după umeri cu un gest patern. 


Ticălosul ăsta mic nu scăpa nicio ocazie de a o pipăi 
discret. 

— Va trebui să vă punem multe întrebări, făcu 
polițistul. Momentul este prost ales, dar cu cât ne vom 
mişca mai repede, cu atât mai multe şanse vom avea să-i 
prindem pe derbedei. Nu vă simtiti ofensată dacă ne veţi 
găsi nepoliticoşi sau prea curiosi. 

Tânăra femeie dădu din cap şi scoase batista pentru 
a-şi tampona ochii. In realitate, i-ar fi plăcut să-şi 
şteargă fruntea. Avea impresia că transpiratia îi lăsase 
pete enorme, întunecate, sub braţe. Ea care odinioară se 
lăuda că nu  transpiră niciodată la căldura 
proiectoarelor! 

Limuzina traversă oraşul fără ca ei să-şi mai facă alte 
confidente. Dorana avea oribilul sentiment că sticletii 
evitau să-i spună prea multe. Işi dorea să fie catalogată 
drept o imbecilă limbută care povestise, probabil, 
tuturor prietenelor sale ceea ce îi împărtăşise soţul ei în 
pat, adică procedura de deschidere a seifului. Ar trebui 
să le întărească convingerea în acest sens. Să 
mărturisească, roşind, că era posibil să-i fi scăpat unele 
imprudente verbale. Cu cât vor avea impresia că 
informaţia circulase, cu atât mai putin vor căuta 
vinovatul chiar în casa bancherului. 

Ajunseră la spital. De-ndată ce intrară în hol, îi primi 
un medic. Dorana nu înţelese nicio iotă din explicaţiile 
acestuia, atât de tare îi tiuiau urechile. Traversară 
câteva holuri şi apoi se urcară într-un ascensor. Mirosul 
de eter îi dădea senzaţia de leşin. li fu frică chiar să nui 
se întâmple asta, deoarece auzise spunându-se că, la 
pierderea cunostintei, oamenii ziceau uneori lucruri 
jenante. Astfel, una dintre prietenele ei, la un leşin, 
pronuntase de trei ori numele amantului, trezind 
imediat bănuielile soţului. 

La etajul şase, trebuiră să aştepte să se termine 
tratamentul bolnavului pentru a putea intra în cameră. 
Cei doi agenţi ai Biroului Federal se retraseră pentru a 


discuta cu voce înceată. 

— Spune-mi, Dick, şuşoti Dorana apropiindu-se de 
directorul Trade Ltd. Bărbaţii ăştia doi... nu bänuiesc 
totuşi că Adam a putut să organizeze jaful, nu-i aşa? 

Weston holbă ochii. 

— Dorana! protestă el. Ţi-ai pierdut capul! Nici nu 
poate fi vorba de aşa ceva. Nu te lăsa impresionată de 
ceremonialul lor. Se comportă aşa pentru a-şi da 
importanţă. În fond, nu sunt decât nişte simpli 
funcţionari. Apropo, te-ai uitat la croiala costumelor? 

Izbucniră într-un râs nervos. 

Dorana frământa batista între degete. Niciodată nu 
avusese mâinile atât de umede. Exagera oare? Tremura 
de frică la gândul de a intra în cameră. Şi dacă Adam se 
va ridica deodată în pat, fluturându-şi ciotul spre ea 
urlând: „Ea este! Târfa asta a plănuit totul! Cu ajutorul 
celor trei amanți ai ei!” 

Prostul gust al acestei scene imaginare o făcu să 
zâmbească fără să vrea. Doamne! Dacă nu se controla, 
avea să sfârşească într-un ospiciu. 

În sfârşit, li se dădu voie să viziteze bolnavul. Intrară 
în cameră în şir indian. Dust stătea într-un colţ, privind 
urât. Îl frectionaserä cu un produs aseptic oarecare şi 
blana i se lipise de trup, ca şi cum ar fi ieşit dintr-o cadă. 
Labele îi fuseseră învelite în säculeti de nailon. Purta si 
o botniţă, şi o lesă cu care era legat de ţeava 
caloriferului. Medicul se scuză şi murmură: 

— Domnul Smart şi-a revenit pentru scurt timp de 
trei ori... şi de fiecare dată a întrebat de câine. De aceea 
îl lăsăm aici, deşi este împotriva regulamentului. 
Credem că asta îl poate ajuta să se trezească, chiar dacă 
nu este o metodă foarte ortodoxă. 

Părea jenat şi privirea sa o evita pe a Doranei. 

— Cum se simte? se informă Dick Weston pentru a 
crea diversiune. 

— L-am pus sub perfuzii cu antibiotice, explică 
medicul. Trebuie să aşteptăm. Plaga a fost curățată si 


drenată. Va trebui poate să procedăm la o scurtare... In 
câteva zile ne vom da seama. Important acum este să 
scadă febra. 

— Intervenţia a fost făcută de un profesionist? 
întrebă Moreno. 

— Nu. Dar individul poseda noţiuni serioase de 
chirurgie, asta este sigur. A cusut plăgile cu mare 
precizie. 

— Un veterinar? sugeră Moreno. 

— Posibil. Sau un asistent... sau pur şi simplu un 
cioclu, care este obişnuit cu reconstrucţia plastică pe 
cadavre. 

Dorana se crispă la auzul acestor cuvinte. Lucrurile 
mergeau prea repede pentru gustul ei. Se apropie de 
pat şi puse degetele pe bara din metal nichelat, de care 
era suspendată foaia cu graficul temperaturii. Adam era 
întins pe spate, cu tuburi fixate în nări, gură şi braţe. 
Avea o respiraţie răguşită. Bratul „bolnav” fusese fixat 
de saltea cu ajutorul unei chingi din piele. O drenă ieşea 
din pansamente, înfundându-se într-o sticlă. Dorana îşi 
studie soţul fără a simţi nimic. Nici remuscare, nici 
înduioşare. Se simţi în acelaşi timp liniştită şi îngrozită. 

„Dumnezeule! gândi ea, nu ştiam că îl urăsc atât de 
mult.” 

Un mârâit surd se auzi din ungherul camerei. Era 
Dust, care trăgea de lesă. Dorana nu întoarse capul. 
Ghici că dulăul o fixa descoperindu-şi dinţii. Din fericire, 
botniţa îi disimula rictusul acuzator. „Ştie, gândi ea. A 
ştiut de la bun început.” 

— Nu pare să vă iubească prea tare, observă 
Moreno. 

— Este gelos, zise simplu Dorana. Este un animal 
dificil de care Adam s-a ataşat. Cred că poliţia voia să-l 
sacrifice. Soţul meu l-a scos de la hingheri in extremis. 

Se asculta vorbind ca printr-un perete din pâslă şi se 
străduia să articuleze cuvintele cu precizie, aşa cum fac 
betivii când simt că vocea le devine neclară. Prezenţa lui 


Moreno îi dădea impulsul de a urla, ar fi vrut să poată 
să-i scoată ochii. 

Continua să-l fixeze pe Adam cu privirea, fără a şti ce 
trebuie să facă sau să spună. Cum s-ar fi comportat o 
soţie iubitoare? Trebuia să cadă în genunchi la căpătâiul 
lui? Să se arunce peste el scoțând gemete de suferinţă? 
Aşa se proceda în serialele facile de televiziune, dar în 
realitate... încheietura bandajată, scurtată, trezea în ea 
o greață îngrozitoare. Îşi mută privirea spre Adam. 
Slăbise şi faţa lui avea o culoare urâtă, plumburie. 
Barba care îi împânzise obrajii era aproape albă. Fu 
şocată. Dintr-odată, i se păru mult mai în vârstă decât 
de obicei... şi dezgustul său crescu cu atât mai mult. Ea 
se întrebă dacă era inconştient sau simula, pentru a 
avea timp să analizeze situaţia. Era o fiinţă calculată şi 
ştia deja că va avea tot interesul să joace rolul 
martirului în ochii patronului. 

— Acum este preferabil să-l lăsăm, declară medicul. 

Vă vom anunţa imediat ce-şi va reveni. 

„Ar fi trebuit poate să-l îmbrăţişez... sau să-i mângâi 
fruntea?” îşi zise Dorana părăsind încăperea. Totuşi, 
cum niciuna din aceste reacţii nu-i veneau în mod 
natural în fire, îi era teamă să nu exagereze situaţia şi 
de aceea rămase nehotărâtă asupra atitudinii de 
adoptat. 


Dust era nemulţumit, ar fi muşcat pe toată lumea 
dacă i-ar fi stat în puteri. Botniţa şi lesa îl înnebuneau. 
Mai ales botnita, care îl împiedica să sară în ajutorul 
stăpânului, dacă ar fi fost nevoie. Nu suporta să se vadă 
în inferioritate, legat de calorifer... Şi apoi nu avea 
încredere în acest loc care nu-i spunea nimic de bine. 
Mirosul de sânge care plutea în permanenţă pe holuri şi, 
dacă privea prin camere, îşi dădea seama că erau o 
groază de alţi indivizi care nici ei nu mai erau întregi! 
Le lipsea ceva tuturor, Dust văzuse asta: ori o labă din 
spate, ori una din faţă... 


Dust devenise din ce în ce mai neîncrezător. Bărbaţii 
şi femeile în uniformă albă care veneau şi se duceau de 
colo-colo duhneau a sânge. Dust se întreba dacă nu 
profitau de somnul bolnavilor pentru a le fura câte o 
bucată din corp. Nimic nu era imposibil, era poate o 
nouă formă de criminalitate, încă nerepertoriată pe 
vremea când făcuse el cursuri la şcoala de poliţie. 

Trebuia să stea cu ochii în patru şi mai ales să se 
asigure că n-or să mai fure nimic din stăpânul său. O 
mână era suficient! 

Mârâi în bucata de piele care îi ţinea botul. Era un 
loc mizerabil, cu siguranţă! 


Dorana se lăsă târâtă în barul spitalului. Agenţii 
Biroului Federal nu păreau dornici să părăsească locul. 
Sigur că aşteptau nerăbdători trezirea lui Adam. Se 
instalară la parter, în colţul unei săli mobilate cu mäsute 
Formica. Circulau cescute cu o cafea infectă şi pungute 
de Sweet'n' Low. Mirosul de eter se instalase în gura 
Doranei şi fiecare înghiţitură din spălătura aceea îi 
accentua starea de rău. Bărbaţi în costume din trei piese 
se mişcau de colo-colo, primeau mesaje pe un mic fax 
portabil, se izolau pentru a le comenta, susoteau 
clătinând din cap. Toţi aveau părul tuns şi o grămadă de 
aparate de comunicaţie le atârnau la curea. Aceste 
cutiute emiteau bipuri sau buzuri neobişnuite la fiecare 
patru minute, punându-i nervii la încercare. Se gândi că, 
pentru moment, nu se descurca rău. Năuceala sa putea 
fi pusă pe seama şocului psihologic; rigiditatea, pe 
seama educaţiei burgheze care proscria efuziunile 
publice. 

Moreno îi atinse deodată braţul şi îşi dădu seama că 
îi vorbea de un minut fără ca ea să-şi fi dat seama. Işi 
reveni. 

— Vă amintiţi dacă aţi vorbit în faţa cuiva de 
atribuţiile soţului dumneavoastră? întrebă Moreno. 
Vreau să spun: în special referitor la procedura de 


deschidere a camerei blindate. 

lată, a început. Si va dura ore întregi. Debită cu 
multă reticentä discursul pe care îl pregătise. Da, 
vorbise... cu multă lume, dar sub formă de glumă, 
pentru că era foarte caraghioasă - nu-i aşa? - această 
latură de „Misiune imposibilă”! Cu cine? Nu mai ştia. Cu 
prietene, vecine, la cocteiluri, dineuri. De altfel, presa 
locală nu făcuse un mister din aceste noi instalaţii. Dick, 
dragul de el, nu dăduse şi el interviuri? 

Weston se foi pe scaun. Da, trebuia să recunoască. 
Dar era vorba despre o operaţiune publicitară. Pentru a 
face să strălucească blazonul Trade Ltd. după jaful ratat 
a cărui victimă fusese. 

Moreno clätina din cap, lua notițe, însemna căsuțe 
pe formulare oficiale. Dorana ştia că dorea să-i 
obosească, să le coboară pragul de autoapărare. Când 
va crede că sunt destul de släbiti, va da primul atac 
adevărat. La intervale regulate, cineva venea să-i 
şoptească ceva la ureche. Atunci îşi cerea politicos 
scuze şi mergea să şuşotească deoparte un minut-două. 
Dorana profita pentru a închide ochii şi a încerca să se 
relaxeze. Dick Weston profita de situaţie pentru a-i pipăi 
genunchiul, sub pretextul că o consolează. 

— Nu mi-este clar un lucru, declară în sfârşit Moreno 
răsfoind notițele. Şi anume... grădinarul acela pe care l- 
aţi angajat şi care, după spusele angajatei din casă, 
Anita, a dispărut brusc. Chiar în ziua în care soţul 
dumneavoastră a plecat în concediu. Coincidenţa este 
tulburătoare, nu-i aşa? 

Dorana nu se lăsă dezarmată, se aştepta de la 
început să se ajungă la acest aspect. Se pregătise. Era 
doar surprinsă de iuteala cu care Moreno accentuase 
această anomalie. 

Ea schiţă un surâs putin condescendent înainte de a 
răspunde: 

— Nu este nimic tulburător. Chiar eu l-am concediat. 
Sotului meu nu-i plăcea. De fapt, nici nu lucra prea bine. 


Si apoi, s-a petrecut ceva neplăcut. Într-o după-amiază l- 
am surprins urmărindu-mă prin lucarnă, în timp ce-mi 
schimbam hainele. În aceste condiţii, înţelegeţi că nu 
tineam să rămân singură cu el cât lipsea soţul meu. l-am 
plătit în numerar şi a plecat fără a face caz. Oricum era 
doar de probă. 

— Cum l-aţi recrutat? 

— Din întâmplare. L-am auzit vorbind despre 
horticultură biologică într-un snack-bar. Avea aerul că 
se pricepe şi afirma că este în căutare de lucru. Avea un 
aer destul de... inofensiv, înţelegeţi ce vreau să spun? 

— Hipiot? 

— Da, ceva în genul acesta. Mi s-a prezentat ca 
„grădinar-poet”. Trebuie să mărturisesc că poemele sale 
nu erau cine ştie ce. 

— Hm, făcu simplu Moreno. L-aţi surprins pe acest 
bărbat în casă... scotocind în biroul soțului 
dumneavoastră, de exemplu? 

— Nu. Credeţi că era vreun spion trimis de tâlhari? 

— Luăm în calcul toate posibilităţile. Este posibil să 
se fi hotărât să vi se prezinte ca grădinar, pentru că era 
la curent că erati în căutarea unuia. Oamenii vă dădeau 
târcoale deja de o vreme, studiindu-vă obiceiurile. 
Angajata dumneavoastră, Anita, este vorbăreaţă? Ce 
ştiţi despre anturajul ei? 

— Vreti să spuneţi că şi ea este o „spioană”? 

Dorana făcu o figură de stupefactie, de groază. Ea 
ştia - observase deseori la vecinii săi de pe colină - că 
oamenii bogaţi trec foarte repede de la o totală 
nepăsare la paranoia cea mai descreierată. 

— Nu o acuzăm, o lămuri Moreno. Facem doar o 
imagine panoramică a situaţiei. 

— Nu ştiu nimic despre ea, făcu jalnic Dorana. Doar 
că este foarte curată şi muncitoare. 

— Aş vrea să ne ajutaţi să facem un portret-robot al 
acestui grădinar, spuse deodată Moreno, aşezând un 
clasor mare pe masă. Cunoasteti principiul? Bineînţeles, 


vă uitaţi la televizor ca toată lumea. 

Deschise clasorul, care conţinea sute de forme 
amovibile, reprezentând ochi, nasuri, guri. Scotocind în 
acest catalog anatomic, reuşeai să construieşti în cele 
din urmă un chip, ale cărui diferite părţi se 
suprapuneau. Dorana se crispă. Se temea de acest 
exerciţiu de la începutul întrevederii. Nu avea niciun 
interes să facă o descriere fidelă a lui Dan. Dacă 
portretul era bun şi apărea în ziare, precis se găsea 
cineva care să-l recunoască pe fostul imitator vedetă din 
Las Vegas. Se decise să fie cât mai vagă cu putinţă. 
Moreno întorcea formele, elaborând puţin câte puţin o 
fizionomie oarecare, un „Mister Doe” lipsit de 
personalitate. 

— Hm, făcu el când termină portretul. Sunt cam 
încurcat, pentru că individul pe care mi-l descrieti nu 
prea corespunde cu cel văzut de Anita. Ia uitaţi-vă... 

Şi îi puse pe masă faxul unui portret-robot, realizat 
probabil cu o jumătate de oră mai devreme în bucătăria 
vilei de pe coline. 

De data aceasta, trăsăturile lui Daniel Norris se 
vedeau mai bine sub deghizarea de hipiot. 

— Anita pare dotată cu o memorie vizuală mai bună 
decât a dumneavoastră, observă Moreno. 

— Este posibil, făcu Dorana pe un ton înţepat. Ea a 
stat mai mult pe lângă acest băiat decât mine. Nu era 
decât un angajat, mărturisesc că nu am dat mare atenţie 
fizionomiei lui. 

— Bineînţeles, făcu distrat agentul FBI. Este logic. 

Dorana nu reuşea să-şi ia ochii de la portretul 
cenuşiu etalat în faţa ei. Puteau oare să-l identifice pe 
Dan plecând de la această simplă schiţă? Nu avea nicio 
idee. Era, totuşi, un risc. Pe de altă parte, Daniel Norris 
nu era o vedetă internaţională şi renumele său nu 
depăşise Las Vegasul. Îşi strânse pumnii. N-ar fi crezut 
că toanta de Anita îşi va aminti de capul „grădinarului” 
cu atâta precizie. La naiba! Poate că se îndrăgostise de 


el. 

— Bine, făcu Moreno întinzându-se. Reluäm totul în 
amănunt. 

Şi întrebările curseră neobosite, până când cineva 
sosi să-i anunţe că Adam se trezise. 

— Este foarte slăbit, decretă medicul. Nici vorbă să-l 
supuneti vreunui interogatoriu. Mă opun categoric. 

Dorana se lăsă târâtă spre ascensor ca o 
somnambulă. Ajunsă în cameră, se aşeză la căpătâiul lui 
Adam şi îi luă mâna. Ar fi vrut să fie în stare să plângă, 
dar nu putea. Căldura umedă pe care o emana palma lui 
Smart o dezgusta un pic şi încercă să nu se strâmbe. 

El deschisese ochii şi se uita pe rând la feţele 
adunate în jurul patului. 

— Dust..., murmură el în sfârşit. Este aici? Nu i-au 
făcut vreun rău? 

Auzindu-şi numele, câinele lătră de parcă ar fi plâns. 
Adam surâse uşurat şi închise pleoapele. 

— Trebuie să-l lăsăm să se odihnească, făcu medicul 
pe un ton mustrător. Vedeţi că este epuizat. Doamna 
poate să rămână o clipă dacă doreşte, cu condiţia să nu 
pună întrebări. 

„Nu! fu cât pe-aci să strige Dorana, luati-mä de 
aici... Nu mă lăsaţi aici.” 

Infirmierele împingeau deja pe toată lumea în hol. 
Dorana rămase în capcană, cu capul plecat pentru a nu 
întâlni privirea ucigaşă a câinelui aţintită asupra ei. 

Dan, Monk şi Doc' Brannigan ascultară anunţul 
despre jaf la radioul furgonetei. Prezentatorul insistă în 
mod deosebit asupra grozăviei procedeului utilizat 
pentru a deschide camera blindată şi Dan nu putu să nu 
se gândească că un asemenea amănunt le va îndepărta 
simpatia publicului, care avea totuşi tendinţa să se arate 


indulgent când era vorba de un furt realizat în cartierele 
sic ale oraşului. Mâna tăiată îi trimitea în rândul 
călăilor, şi fiecare individ, la relatarea acestei crime, se 
simţea de-acum încolo atins în propria integritate fizică. 
Buletinul de ştiri le permise totuşi să afle de ceea ce se 
temeau cel mai mult: organizarea de baraje pe toate 
drumurile şi scotocirea sistematică a vehiculelor până la 
periferiile îndepărtate ale L.A.-ului. Ziaristul termină 
ştirile anunțând că bancherul torturat va fi curând în 
măsură să furnizeze portretul-robot detaliat al călăilor 
săi şi că aceste imagini vor fi amplu difuzate de 
televiziuni, presă şi va face obiectul unei campanii de 
afişe. 

Dan închise radioul. Era dărâmat. Când îşi surprinse 
chipul în oglinda retrovizoare, îşi dădu seama că era 
livid. Doc’ avea faţa galbenă şi părea să fi îmbătrânit cu 
un secol în ultimele douăzeci şi patru de ore. Se mişca la 
ralanti şi nu se scula din fotoliu. Doar Monk dădea 
dovadă de vioiciune, ca şi cum harta sa permanentă îl 
proteja de atingerile din exterior. 

— Trebuie să ieşim acum! decretă el, înainte ca 
mutrele să ne fie lipite în L.A. Să cumpărăm ceva să 
deschidem blestematii de saci. Nu putem pleca la drum 
cu chestiile astea şi cu ecusonul băncii pe ele! 

Păru să reflecteze şi arătă cu degetul spre Dan. 

— Tu, anunţă el. Tu o să mergi. Eşti cel mai puţin 
reperabil dintre noi trei. Ia biştari la tine şi fă un tur 
prin magazine. Încearcă să aduci acid, un ferăstrău 
circular cu tungsten şi ce-oi mai şti. 

Dan luă câteva bancnote şi părăsi atelierul. Nu era 
nemulţumit să scape de atmosfera apăsătoare din 
bârlog. Dar ameninţarea portretelor-robot îi strângea 
stomacul. Dacă Adam îşi revenea, va avea tot timpul să 
dea o descriere detaliată a lui Doc’, pe care îl văzuse de 
aproape ore în şir. Cât despre Baby Monk, cum ar fi 
putut uita o asemenea fizionomie? Ăştia doi vor avea tot 
interesul să-şi lase barba să crească, dacă voiau să mai 


pună piciorul pe stradă. 

„Dar eu? gândi el părăsind cartierul antrepozitelor. 
Smart nu m-a văzut în Mexic, dar m-a avut sub ochi tot 
timpul cât m-am jucat de-a grădinarul hipiot. A fost 
destul de atent la mine pentru a furniza poliţiei o 
descriere foarte utilă?” 

Şi mai era Anita, bucătăreasa, care părea să aibă 
ochi ageri... 

Instinctiv, se studie în vitrina unui magazin. Se 
răsese pe cap, îşi aruncase ochelarii. La prima vedere, 
oferea o fizionomie foarte diferită de cea a grădinarului 
poet de la vila din Hills. Injură. Nu s-ar fi pus această 
problemă dacă s-ar fi făcut împărţeala în cursul nopţii. 
Acum ar fi fost toţi la sute de kilometri de L.A. De 
preferinţă într-un colţ izolat de lume, unde ar fi putut 
aştepta ca lucrurile să treacă. 

La naiba! De ce nu se derulaseră evenimentele aşa 
cum îşi imaginase? 

Intră într-o baracă cu un panou „Elbow Grease 
Area”, un ,Do-It-Yourself” specializat în materiale de 
construcţii şi care vindea de toate, de la ciocan de 
tâmplărie până la macara demontabilă sau betonieră. 
Cumpără un bidon de acid sulfuric, o pereche de mănuşi 
şi ochelari anti-proiectii. Nu îndrăzni să ceară sfaturi 
vânzătorului. Ce ar fi putut inventa să fie plauzibil? 

Colindă printre raioane în căutarea unui ferăstrău 
capabil să muşte din orice fel de material, dar îşi dădu 
seama că nu avea, de fapt, nicio speranţă. Se simţi 
deodată istovit şi, timp de un minut, fu pe punctul de ao 
şterge la gara cea mai apropiată, ca să sară în primul 
Greyhound. 

În definitiv, nu era singura soluţie? Să spele putina 
punând cruce banilor. Să plece cum făcuse pe vremuri 
Kerouac, să urce spre Canada, Alaska. Să se ascundă pe 
pământurile pustii ale Marelui Nord, acolo unde nimeni 
n-ar merge să-l caute şi unde nu exista dezghet 
niciodată. 


Atârna de un fir de păr să intre în panică. Dimineaţa 
aceasta, pe când se împleticea spre toaletele vestiarelor, 
îl surprinsese pe Monk îngenuncheat pe podea. Debilul 
scosese scândurile parchetului care acoperea 
ascunzătoarea si, cu o palmă în gaură, mângâia încetişor 
sacii firmei Trade Ltd., îmbătându-se cu zgomotul 
bancnotelor îngrămădite sub stofa care nu se putea tăia. 
Zâmbea cu capul plecat, în stilul melomanilor, şi mâna 
sa bătătorită se mişca de la un sac la altul pipăind, 
ciupind. Dan se retrase la adăpostul peretelui, dar avea 
încă în urechi foşnetul teancurilor de bancnote. 
Continua să gândească că ar fi fost mai bine să împartă 
sacii „orbeşte” în cursul nopţii, chiar dacă unii ar fi 
riscat să se aleagă cu mai puţin. Mai bine să nu ai în 
buzunar mai mult de 50 000 de dolari, dar să fii liber să- 
i cheltuieşti! Lăcomia stupidă a complicilor săi făcuse să 
se piardă o ocazie bună de a scăpa de pericolul unei 
scotociri sistematice a oraşului. Dan ştia că portretele- 
robot, dacă erau fidele, vor trezi curiozitatea celor din 
perimetrul antrepozitelor. Monk nu trecea neobservat şi 
se evidentiase în faţa bandelor prin luptele sale cu 
mâinile goale împotriva câinilor însărcinaţi cu paza 
hangarelor. Adolescentii bandelor ştiau unde locuieşte, 
îl respectau pentru că se temeau de el. Această 
solidaritate de excluşi va mai dura, însă, multă vreme? 

Dan se hotărî în cele din urmă să cumpere un 
ferăstrău circular, renumit ca fiind ,revolutionar”, şi trei 
lame de schimb, apoi se îndreptă spre casă pentru a 
face plata cumpărăturilor. 

Dacă reuşeau să deschidă sacii, ar avea cel puţin 
posibilitatea să stocheze bancnotele mai discret decât 
sub forma unui enorm sul de kevlar cu sigla Trade 
Limited Bank of California! Dan nu avea încredere în 
câini, citise pe undeva că unii erau dresați să repereze 
mirosul cernelii de bancnote. În ceea ce îl privea, va 
începe prin a stropi fiecare teanc cu una dintre soluţiile 
pe care le utilizau comercianții pentru a împiedica 


potăile să urineze pe vitrinele lor. Apoi va coase bistarii 
într-un sac de dormit jegos, cumpărat dintr-o prăvălie de 
împrumut cu garantie şi care va puti ca un tap, încât 
nimeni nu va îndrăzni să-l atingă de frică să nu ia 
păduchi! Va merge spre nord şi nu va cheltui un cent din 
biştari înainte de şase luni. Având caşcavalul la 
îndemână, îi va fi mai uşor să suporte privatiunile. 

„Clicul” casei de marcat îl scoase din visul său 
absurd. Plăti cu banii furati de la Adam Smart şi ieşi din 
prăvălie întors pe dos. 

„O să înnebunim cu toţii, se gândi el ieşind din 
magazin. O bandă de ticniti aşezată pe o comoară 
inutilizabilă.” 

Şi dacă nu reuşeau niciodată să deschidă sacii? 
Această perspectivă îl făcea să urle. Nu, nu era posibil. 
Nu aveau totuşi să-şi petreacă restul vieţii pipăind prin 
kevlar bancnotele a căror culoare n-o vor vedea 
niciodată? 

Într-un fel de halucinație, se văzu bătrân, mizerabil, 
în fundul unei cocioabe, agonizând pe o saltea din sacii 
intacti cu sigla Trade Ltd. Avea optzeci şi cinci de ani şi 
tot nu reuşise să deschidă lacătele. Avea să moară 
curând fără a fi putut să cheltuiască un singur cent din 
comoara care îl însoţise toată viaţa. 

Avu o ametealä şi trebui să se sprijine câteva 
secunde de un stâlp de iluminat, aşteptând să-i treacă 
starea de rău. 

Putin mai departe, zări primul baraj: motociclişti 
care interpelau maşinile, le puneau să tragă pe dreapta 
şi cotrobăiau în portbagaje. De fiecare dată băgau sub 
şasiu o oglindă fixată în capătul unei prăjini, pentru a se 
asigura că nu fusese sudat niciun recipient suspect. 
Aveau si câini care adulmecau repede aripile, 
cauciucurile şi banchetele. Căutau mirosul cernelii de 
bancnote şi plecau din nou deceptionati. 

Dan depăşi barajul blestemând sudoarea care i se 
prelingea pe faţă. Sticleţii nu-i dădură nicio atenţie. 


Se felicită pentru prudenta de a merge departe 
pentru a-şi face cumpărăturile, pentru că nu era deloc 
absurd să te gândeşti că poliţia va pune întrebări prin 
magazinele de unelte pentru a afla dacă cineva, recent, 
cumpărase material neobişnuit. Acid sulfuric, de 
exemplu? 

Făcu numeroase ocoluri, întorcând capul cam des să 
vadă dacă nu este filat. Transpiratia îi lăsa o pată mare, 
întunecată, pe tricou la nivelul sternului. Când ajunse la 
manufactura de ţigări, picioarele nu-l mai ţineau. 

— Ei? întrebă Monk smulgându-i pachetul din mâini. 
Ai găsit ce trebuie? 

Petrecură următoarea oră în manevre delicate. 
Acidul se dovedi dificil de manipulat, iar mănuşile de 
cauciuc nu le permiteau mişcări precise. De mai multe 
ori era gata să se întâmple un accident grav şi Monk îşi 
văzu pantofii de piele topindu-se sub propriii ochi din 
cauza unor infimi stropi. 

— Fii atent! gemu Doc' Brannigan din fundul 
fotoliului său. Este destul acid pentru a vă roade carnea 
până la os. 

A fost un fiasco. Acidul făcea spumă şuierând peste 
oţelul lacătelor fără vreun efect. Decolora stofa sacilor, 
dar nu o gäurea. Fierberea sa permanentă umplu 
atelierul de vapori iritanti, care îi făcură să plângă pe 
cei trei bărbaţi şi îi aduse până aproape de asfixiere. 
Trebuiră să iasă în curte ca să respire aer curat. Aveau 
ochii roşii şi plângeau, ca şi cum ar fi inhalat gaz de 
luptă. 

— N-o să reuşim, şopti Monk. Nu foloseşte la nimic. 
Doar găuri în podea, dar pe saci, nimic! 

— Rămâne ferăstrăul, observă Dan. Cu răbdare şi 
schimbând în mod regulat lama... 

Cum în atelier nu mai exista curent, Monk branşase 
o derivație pirat de la un hangar vecin, alimentând 
ferăstrăul electric, al cărui zgomot strident umplu locul. 
Discul dintat scuipa scântei de aur, fără a reuşi totuşi să 


lase nici măcar o zgârietură pe inelul lacătului. Unealta 
deveni atât de fierbinte, încât trebuiră s-o lase să se 
răcească pentru a nu se arde circuitele. Când discul 
încetă să se învârtă, observară că dinţii lamei aproape 
că dispăruseră sub efectul uzurii. Monk îşi pierdu 
răbdarea şi începu să dea lovituri de picioare în saci. 
Lovea din toate puterile, să-şi rupă oasele nu alta, dar 
sacii de kevlar încasau brutalitätile cu un zgomot surd, 
ca un sac de box. 

— Ne-am fript, gâfâi luptătorul regăsindu-şi calmul. 
Aşa n-o mai scoatem la capăt. Trebuie să găsim altceva. 

— Ceea ce ne trebuie, suspină Dan, este cifrul. Fără 
acesta, n-o să facem nimic cu sacii, doar să dormim pe 
ei. Dorana trebuie să se descurce şi să dea peste cifru. 

Cu nervii la pământ, merse în bucătărie să bea apă 
de la robinet. 

— Am văzut barajele, anunţă el. N-o să le trecem 
niciodată cu sacii. Sunt şi câini care adulmecă tot. Dacă 
iau oraşul la periat, vor începe obligatoriu de la 
cartierele mărginaşe şi perimetrul antrepozitelor. De 
aici, ce mai! 

Doc' Brannigan tuşi pentru a-şi drege glasul. De la 
întoarcerea sa, aproape că nu-l mai auzeau. Părea că se 
obişnuise cu gândul că lucrurile vor lua o întorsătură 
urâtă şi o seninătate ciudată pusese stăpânire pe el. 

— Cel mai inteligent, murmură el, ar fi să ne 
despärtim şi să spălăm putina înainte ca portretele 
noastre să fie lipite prin tot oraşul. 

— Şi mălaiul? ţipă Monk. Ce facem cu el dacă nu-l 
putem lua cu noi? 

— Îl punem la loc, făcu Doc’ arătând spre gaura din 
podea. Turnăm şi ciment deasupra. Ne întoarcem mai 
târziu, când lucrurile se vor linişti. ; 

— Este prea periculos, mormäi Monk. Intre timp pot 
să radă antrepozitul de la pământ. Să construiască o 
uzină deasupra sau o parcare. Tot cartierul este clasat 
ca zonă de urbanizare accelerată. Pot să aducă o armată 


de buldozere peste o lună sau două şi să radă totul. 
Apoi, cine îmi garantează că unul dintre voi doi nu va 
veni să dezgroape sacii, în timpul în care eu mă fac 
pierdut într-un bar din Texas? Nu stă în picioare chestia 
asta! 

Dan trebui să-şi mărturisească că luptătorul nu 
greşea întru totul. 

— Nu există soluţie, oftă el. 

— Şi dacă am ascunde sacii într-o statuie goală în 
interior sau ceva de genul ăsta? propuse Doc. 

— Oh! rânji Monk. Şi unde cauţi statuia asta? Te 
crezi într-un film de la televizor! 

— Oricum, ar fi prea mult, făcu Dan. Sticletii nu sunt 
idioţi. lar câinii adulmecă cerneala prin ghips. l-am 
văzut adulmecând banchetele rablelor în după-amiaza 
aceasta. Chestia asta este arhicunoscută. Vom fi în 
primejdie imediat ce am scoate sacii de aici. Sau ar 
trebui să-i transportăm unul câte unul, dar unde să-i 
punem? Maşinile noastre sunt furate şi nu avem acte 
false, riscăm să fim prinşi la primul control. Dacă vrem 
să traversăm oraşul, va trebui s-o facem pe jos, cu sacii 
în spinare. Şi, încă o dată, pentru a-i ascunde... unde? În 
grădina Doranei? 

— Sticletii supraveghează cu siguranţă vila, mormăi 
Doc’. Iar gardienii nu lasă pe nimeni să se plimbe pe jos 
pe dealuri, mai ales în cartierul acela. Aţi fi prinşi 
imediat. 

Dan aruncă o privire disperată celor doisprezece saci 
îngrămădiţi în ascunzătoare. Din cauza teancurilor de 
bancnote mici, erau enormi. Nu prea grei, dar de 
necomprimat. Dacă ar reuşi să-i deschidă înainte de a fi 
prea târziu, volumul de hârtie însuşi ar constitui o 
problemă. 

— Totul depinde de Dorana, repetă el. Numai ea 
poate să ne scoată din încurcătură. 

Dar o voce dinlăuntrul lui îi striga: ,Renuntä la 
biştari, fugi, fugi unde vezi cu ochii, înainte ca mutra să- 


ti apară la televizor. Pe urmă va fi prea târziu!” 

Dorana se întoarse la vila de pe coline după ce 
sticletii încetară să se mai intereseze de ea. Nu avea 
niciun motiv special să se întoarcă, dar nu ştia unde să 
meargă în aşteptarea orelor de vizite. De-abia trecu de 
grilajul grădinii că Anita se şi repezi să-i ceară veşti 
despre „bietul domn”. Dorana trebui să se abţină să n-o 
certe, amintindu-i că „drăguţul câine” al „bietului domn” 
aproape că-i devorase băiatul, pe Jesus. Se aşeză în 
bucătărie în faţa unei ceşti de cafea şi-i servi femeii de 
serviciu o versiune îndulcită a ceea ce se întâmplase la 
spital. 

— Oamenii de la FBI au venit aici? întrebă ea după 
ce-şi termină povestirea. 

Anita se tulbură. 

— Da, făcu ea. Mi-au pus întrebări în legătură cu 
grădinarul. Aveau aerul de a crede că este iubitul meu. 
Păreau să-l bănuiască de ceva. 

— Cu oamenii ăştia, şopti Dorana, trebuie să fii atent 
la tot ce vorbeşti. Ei bănuiesc pe toată lumea, ştii asta. 

Voia să-i dea de înţeles mexicanei că avea interesul 
de a colabora cât mai puţin şi că era, la rândul ei, în 
colimatorul sticleţilor. Pentru o clipă, se întrebă dacă 
Anita o suspecta că ar fi avut relaţii sexuale cu 
„grădinarul”. Femeile au un al şaselea simţ pentru genul 
acesta de lucruri. 

— Urc să mă odihnesc putin, anunţă ea. Mă voi 
întoarce la spital la începutul după-amiezii. Sper ca 
domnul să se trezească până atunci. 

Când ajunse în cameră, se întinse pe pat fără a se 
dezbrăca, atintindu-si privirea în tavan. Sperase un timp 
că FBl-ul îl va acuza pe soţul ei de a fi creierul jafului, 
dar acum nu mai credea asta. Simţea că bănuielile lui 


Moreno nu se îndreptau în această direcţie, în mare 
parte deoarece poliţia descoperise că Adam era într-o 
stare prea jalnică, ros de febră şi de septicemie. Fusese 
prea aproape de moarte pentru a fi un suspect valabil şi 
cine ar fi acceptat riscul acesta, chiar pentru două 
milioane de dolari? Nu, nu era credibil, ea fusese 
stupidă să creadă chiar şi o secundă că ipoteza ar putea 
da roade. 

Plină de furie, încercă mijlocul de a-l forţa pe 
Moreno să-l bănuiască pe soţul ei. Dacă Adam era 
acuzat de furt, va fi închis mulţi ani şi ei nu i-ar fi greu 
să ceară divorţul. Cu Adam în spatele gratiilor, Dust ar fi 
complet dezorientat. N-ar mai fi nimeni să-l apere şi ar fi 
suficient să telefoneze la hingheri pentru ca aceştia să 
vină să-l ridice. N-ar trebui decât să pretindă că muşcă 
pe toată lumea, un veterinar îl va injecta şi s-ar termina 
cu ameninţarea care îi atârnase atâta vreme deasupra 
capului. 

Dar cum să-l implice pe Adam fără a fi ea însăşi 
acuzată de complicitate? Era greu. Chiar fără soluţie. 

Isi dădu deodată seama că în ultimele ore nu se mai 
gândise nici la bani, nici la cei trei bărbaţi ascunşi în 
atelier. De la întoarcerea lui Adam, era victima unui 
curios fenomen de alienare şi, pe măsură ce timpul 
trecea, Dan, Monk şi Doc' se ştergeau încet din memoria 
ei, ca şi cum tot ceea ce era legat de jaf avea, de fapt, 
puţină importanţă. Ea nu reuşea să se convingă că se 
aflau într-o poziţie proastă şi că arestarea lor ar atrage-o 
negreşit şi pe a sa. Un singur lucru o obseda: Adam. 
Întoarcerea lui Adam. Îşi dădea în sfârşit seama că 
fusese sigură de la bun început că nu va mai reveni din 
Mexic niciodată. Şi nici câinele. Trăise plecarea aceea 
ca pe o moarte uşor amânată, dar inevitabilă. Acum 
revenea la realitate şi perspectiva de a-şi vedea soţul 
ieşind din comă o umplea de o groază de neînvins. Se 
gândea că, mergând să-l vadă în după-amiaza aceasta, 
ar putea să-i smulgă perfuziile înfipte în vene şi să-i 


provoace un fel de embolie! Nu avea decât să pretindă 
că Adam se zbătuse în timp ce ea se afla la toaletă. 

Nu, era stupid. Dacă ea ar schiţa cel mai mic gest 
împotriva bolnavului, Dust ar începe imediat să urle. Ar 
trage de lesă pentru a încerca să se arunce asupra ei şi 
sticletii ar intra imediat la bănuieli. 

Se înfioră la amintirea primelor cuvinte ale lui Adam 
când deschisese ochii. Întrebase de Dust. Nu de soţia 
lui, nu: de câinele lui. Medicul, infirmiera şi Dick Weston 
fuseseră îngrozitor de jenati. Cât despre Moreno, acesta 
îşi notase în mod cert reacţia într-un coltisor din minte; 
lucrul acesta se văzuse după expresia calculată de pe 
chipul său. 

„O bilă neagră pentru tine, gândi tânăra femeie. Un 
lapsus care spune multe despre relaţiile conjugale pe 
care le ai cu Adam.” 

Suspină, aflându-se la capătul puterilor. Trebuia să 
se controleze dacă nu voia să-şi piardă minţile. Intinse 
mâna spre sertarul mäsutei de la capul patului pentru a 
lua tubul cu Valium, dar se răzgândi. Calmantele puteau 
să-i diminueze pragul de vigilentä şi s-o facă să coboare 
garda. Mai bine rămânea în alertă. 


Când Adam Smart deschise pleoapele, primul lucru 
pe care îl văzu fu Moreno, aşezat la capul patului, cu un 
reportofon de buzunar pe genunchi. Ştiu pe loc că era 
un agent FBI, deoarece aceştia au drept consemn să 
înregistreze cu  scrupulozitate orice interogatoriu 
susceptibil de a fi contestat pe urmă. 

Moreno se prezentă, înainte de a adăuga: 

— Medicul m-a anunţat că sunteţi pe cale de a reveni 
printre noi. Scuzaţi-mă, domnule Smart, că vă härtuiesc 
aşa, dar trebuie să ne mişcăm repede, dacă vrem să 
avem şanse să-i prindem pe cei care au dat lovitura. Şi 
pentru asta avem nevoie de mărturia dumneavoastră. 
Intrebarea pe care o să v-o pun este capitală: i-ati văzut 
pe agresori? Vă simtiti în stare să-i descrieti pentru a le 


putea face un portret-robot? Înţelegeţi-mă, difuzarea 
acestor imagini îi va încurca în mod considerabil pe 
răufăcători în fuga lor şi de aceea insist asupra acestui 
aspect. 

Adam mormăi. Avea faţa cenuşie şi trasă. Barba 
albă, care îi invada obrajii, îl făcea să semene vag cu 
Hemingway cu puţin timp înainte de a se sinucide. 
Moreno avu impresia că bancherul nu înţelesese niciun 
cuvânt din discursul său. Se pregătea să-l ia de la capăt, 
când Smart rosti cu o voce răguşită: 

— Bătrânul... cel care trecea drept medic. L-am 
văzut bine. Pot să vi-l descriu. 

Agentul federal apucă clasorul cu forme amovibile şi 
îl deschise. 

— Vom încerca să-i recompunem chipul, anunţă el. 
Vă simtiti destul de în putere pentru a-mi povesti pe 
scurt cum s-au petrecut lucrurile? Aţi fost răpit? Vi s-a 
pus o cagulă pe cap, aţi fost ameninţat? 

Smart suspină adânc şi, cu fraze întretăiate, începu 
să expună faptele. O făcea cu multă economie... şi cu o 
anume lehamite. După câteva minute, Moreno înţelese 
că bancherul se interesa doar de pansamentul care îi 
acoperea încheietura. Smart nu era prost, îi fusese 
suficientă o privire pentru a-şi da seama că bandajul nu 
era suficient de gros pentru a-i acoperi mâna în 
totalitate şi că ceva lipsea din acel braţ scurtat în mod 
ciudat. Agentul FBI se uită cu coada ochiului spre 
sonerie, pregătindu-se pentru o eventuală reacţie de 
panică sau de violenţă, care ar cere intervenţia unei 
infirmiere, dar Smart rămase de gheaţă. Stană de 
piatră. Pur şi simplu încetă să vorbească, în timp ce 
trăsăturile feţei îi deveniseră extrem de dure. Cu ochii 
închişi, îşi sprijini ceafa pe pernă şi sopti: 

— Gata, fără poveşti. Am priceput. 

Rămase tăcut ceva timp, apoi zise tot cu ochii 
închişi. 

— Remarcati, bănuiam ceva. Când mi-am revenit la 


hacienda, am avut bănuieli..., dar eram prea slăbit 
pentru a verifica. N-o mai simţeam mişcându-se. Deloc. 
Am preferat să mă reped la telefon cât mai aveam 
putere. Mi-au tăiat-o..., nu-i aşa? Totuşi, privind sub 
ghips, mi s-a părut că-mi văd degetele. Erau insensibile, 
dar le vedeam. Nu erau ale mele? 

— Nu, spuse sobru Moreno. Fixaseră o proteză din 
cauciuc în pansament. O imitație frumoasă, în treacăt fie 
spus. Am să vă spun verde în faţă: v-au tăiat mâna şi au 
folosit-o pentru a deschide camera blindată. S-au găsit 
particule de sânge coagulat pe geamul scanerului. Au 
avut şi codul vocal. Cum au procedat ca să-l obţină? V- 
au torturat? 

— Nu. Nu-mi amintesc de nimic. Am impresia că am 
dormit tot timpul. 

— Au putut să vă facă o injecție cu scopolamină. 

— „Serul adevărului”? 

— Da. Dacă sunteţi receptiv la acesta, nu le-a fost 
deloc greu să vă facă să spuneţi fraza-cheie şi să o 
înregistreze. Dar e ca la pocher. Scopolamina nu 
funcţionează totdeauna şi adeseori îi împinge pe oameni 
să spună orice aiureală. 

— Asta-i dintr-un film cu gangsteri de doi bani, nu 
credeţi? rânji Adam. Serul adevărului! 

— Nici eu nu cred asta, făcu Moreno. Prea aleatoriu. 
După părerea mea, ei deţineau codul vocal înainte de a 
vă tăia mâna. De fapt, tocmai deținerea acestui cod i-a 
determinat să facă ce-au făcut. 

— Atunci este cineva din bancă, mormăi Adam. 

— Ce vreţi să spuneţi? 

— Este clar, nu? Un coleg mi-a întins o cursă. Pentru 
a fi ia curent cu procedura, trebuia să fie din firmă. 
Puteau foarte bine să mă înregistreze fără ştirea mea, în 
timp ce mă aflam în cabină, într-o zi când procedam la 
deschiderea camerei blindate. Era suficient să ascundă 
un reportofon mic în imediata apropiere a terminalului 
de identificare... sau un simplu microfon de înaltă 


fidelitate. Este foarte posibil. În cämäruta aia este destul 
de întuneric şi nimeni nu ţine să stea mai mult decât 
este necesar. Mi-am recitat lecţia fără a-mi da seama, şi 
cineva dintr-un birou învecinat a înregistrat totul pe 
bandă. 

— După părerea dumneavoastră, o înregistrare 
realizată în aceste condiţii ar fi putut să înşele analizorul 
vocal? 

— Da, dacă a fost făcută cu un reportofon digital în 
miniatură. Cu un microfon hipersensibil, distorsiunea 
trebuie să fie minimă. Da..., cu un material de calitate 
este posibil. 

Smart îşi încruntă sprâncenele, adâncindu-se în 
gânduri. Moreno înţelese că acţiona astfel pentru a nu 
se mai gândi la încheietura bandajată, în care i se fixase 
o drenă. 

„Este confuz”, gândi el. 

— Trebuie să luăm în calcul şi posibilitatea unei 
»Scurgeri”, zise el. Soţia dumneavoastră admite că a 
vorbit despre aceste proceduri în faţa unor vecini. In 
mod involuntar, a putut să stârnească lăcomia unor 
persoane rău intenţionate. 

— Dorana? rânji bolnavul în timp ce pe faţă i se 
întindea o expresie de dispreţ. Doamne! Nu văd ce ar fi 
putut spune şi să fie şi de înţeles! Este ca toate femeile: 
infirmă în faţa tehnicii. Este incapabilă să programeze o 
combină muzicală... abia de se descurcă să pună ceasul 
să sune! 

Se strâmbă. 

— Şi frecventează numai nătăroaice! adăugă el. 
Sotiile cretinilor de pe colină care s-au născut în pat de 
aur. Nu, după părerea mea în bancă trebuie să căutaţi. 

— Nu este o idee rea, observă Moreno, dar este ceva 
care mă deranjează. După informaţiile care ne parvin 
din Mexic din oră în oră, s-ar părea că agresorii 
dumneavoastră nu dispuneau de cine ştie ce mijloace 
logistice. Pe scurt, am impresia că erau destul de lefteri. 


Nu aveau decât un singur vehicul, în stare jalnică de 
altfel, pe care l-am găsit abandonat pe malul fluviului, 
cu motorul distrus de un glonţ. Au închiriat un bungalow 
mizerabil în satul vecin. Oamenii din zonă ne-au dat 
nişte portrete aproximative. Puteţi să-mi spuneţi dacă 
desenele acestea vă spun ceva? 

Moreno scoase trei fotocopii dintr-un dosar. Erau 
reproduceri ale faxurilor expediate de poliţia mexicană. 
Se vedea un bătrânel chel, un fel de monstru din 
desenele animate, şi un al treilea personaj, de o 
asemenea banalitate, încât putea fi vorba despre oricine. 
Smart le luă cu singura sa mână, mototolindu-le între 
degetele umede. 

— Bătrânul este în mod sigur cel de care vorbeam 
adineauri, făcu el. Monstrul trebuie să fie cel care mi-a 
frânt mâna si care trecea drept boxer. Pe al treilea nu l- 
am văzut. 

Moreno alese momentul pentru a-i etala cele două 
portrete ale „grădinarului”, executate chiar în dimineaţa 
aceea la indicaţiile Doranei şi Anitei. 

— Dar acesta? făcu el. 

— S-ar zice că este tipul care tunde peluza la mine 
acasă, mârâi Adam. Un fel de hipiot retardat. De ce? 

— À dispărut a doua zi după plecarea 
dumneavoastră. Coincidenţa poate fi semnificativă. 

— Vă înşelaţi, dragul meu, mormäi Smart. Este un 
biet amărât, căruia îi era frică de câinele meu. De asta a 
şters-o. Soţia mea v-a spus probabil că avem probleme 
cu personalul. Nimeni nu stă mai mult de o săptămână 
din cauza lui Dust. Nu e treaba mea să vă spun ce 
trebuie să faceţi, dar, după părerea mea, vă lansați pe o 
pistă falsă. 

Impinse desenul cu un bobârnac. 

— Oricum, nu era în Mexic, adăugă el. L-as fi 
recunoscut imediat, chiar şi deghizat; sunt un foarte bun 
fizionomist. Este harul meu. 

— Okay, suspină Moreno. O lăsăm baltă. Vorbiti-mi 


despre bätrân. 

Petrecură următoarea jumătate de oră aplecati 
asupra clasorului anatomic, asamblând un puzzle cu 
piesele amovibile. 

— Asta-i, exclamă Adam bătând cu vârful 
arătătorului peste chipul realizat din bucățele separate. 
Ăsta este bătrânelul meu. După părerea dumneavoastră, 
bunicutul ăsta m-a măcelărit? 

Mai multe greutăţi avură cu „monstrul”. Smart 
începea să oboseascä. Avea din nou febră şi degaja o 
aromă râncedă. Fără să vrea, Moreno adulmeca, 
căutând mirosul dulceag al cangrenei pe care o mirosise 
de multe ori în cocioabele tâlharilor grav răniţi. Se 
întrebă dacă bancherul era terminat şi dacă va avea 
timp să-şi încheie mărturia înainte de a cădea din nou în 
comă. 

— „Boxerul”..., murmură Smart lăsându-se să cadă 
cu capul pe pernă. Nu l-am văzut bine... în hangar era 
întuneric... şi îi priveam mai ales mâinile. Avea nasul 
spart, asta da... strâmbat rău. Este tot ce vă pot spune. 
Dar mâinile lui erau ca nişte nicovale şi foarte 
bătătorite. 

Tăcu. Medicul intră chiar în acel moment, urmat de 
două infirmiere. Păru nemulţumit de prezenţa lui 
Moreno. 

— V-am spus cinci minute! şuieră el. Sunteţi aici de 
trei sferturi de oră. Ajunge, dispăreţi de aici sau vă 
reclam pentru hărţuire! 

— Vă reamintesc că este vorba despre o anchetă 
federală, protestă Moreno. 

— Puțin îmi pasă! îl ocări doctorul. Stergeti-o 
imediat sau fac o declaraţie în faţa presei! Nu credeţi că 
are destule probleme şi aşa? _ 

Moreno se decise să capituleze. În orice caz, 
obținuse ce dorise: un portret-robot perfect asemănător, 
pe care îl vor putea confrunta cu fişierul criminalilor. 
Dacă bătrânul făcuse obiectul vreunei condamnări, vor 


afla totul despre identitatea şi cazierul său într-o oră. 

În timp ce părăsea spitalul, se întâlni pe hol cu 
Dorana Smart. Ea se limită să-l salute cu un semn uşor 
din cap şi se îndreptă spre ascensor. O găsi trasă la faţă. 
Nu era nimic surprinzător, date fiind circumstanţele, dar 
încercă o oarecare jenă, ca de fiecare dată când era în 
apropierea unui indiciu important, fără a reuşi să-l 
localizeze cu certitudine. Neliniştea femeii nu se 
potrivea cu putina atenţie pe care i-o acorda soţul. Când 
îşi revenise, întrebase de câinele său! Ciudat, nu? Chiar 
adineauri, manifestase un dispreţ insuportabil când i se 
pronuntase numele soţiei. Ăştia doi nu se suportau 
deloc, asta era sigur. Trebuia, aşadar, să tragă de aici o 
anumită concluzie? 

Moreno ridică din umeri şi traversă parcarea pentru 
a ajunge la maşină. Fiecare lucru la timpul său. Mai 
întâi bătrânul şi „monstrul”. 

Pentru moment, îl va lăsa baltă pe „grădinar”. Jena 
Doranei Smart în legătură cu acest personaj provenea în 
mod cert din faptul că se culcase cu el. Moreno era 
convins de acest lucru. Se întreba dacă „poetul” hipiot 
nu profitase de scurta sa şedere în casă pentru a se 
culca şi cu patroana, şi cu  bucätäreasa. 
Matrapazlâcurile astea de aşternut făcând atmosfera 
explozivă, trebuise să-şi ia picioarele la spinare fără 
preaviz, înainte de a i se cere socoteala. 

Ipoteza stătea în picioare. Smart nu avea un aer prea 
simpatic şi Moreno înţelegea foarte bine că soţia lui 
(frumuşica leneşă de patruzeci de ani) se lăsase prinsă 
în mrejele unui trubadur cu limba scoasă. Fără îndoială 
că nu trebuia să caute mai departe. 

În incinta fostei manufacturi de ţigări de foi 
atmosfera era foarte tensionată. Buletinul de ştiri de la 


ora 18 avertizându-şi ascultătorii că unul dintre membrii 
„bandei de călăi” fusese în mod oficial identificat de 
serviciile antropometrice ale FBI, cei trei bărbaţi se 
adunaseră în jurul radioului furgonetei, temându-se 
fiecare în parte că-şi va auzi pronunţat numele. 

— Ar fi vorba despre Seth Brannigan, anunţă în 
sfârşit prezentatorul, condamnat deja la cinci ani de 
închisoare pentru omucidere involuntară a unei fetiţe. 

Urmă obişnuitul „portret” al răufăcătorului. De data 
aceasta, redactorul alesese să-l prezinte pe Doc' sub 
aspectul unui bătrân erou al războiului din Pacific, un 
veteran incapabil să se readapteze vieţii civile şi care 
coborâse una câte una treptele scării sociale până a 
ajunge un şarlatan în chirurgie, un cioclu şi un 
răufăcător recidivist. Jurnalul se încheia cu promisiunea 
unor dezvăluiri iminente. „Ancheta avansa repede.” 

Dan fu însărcinat să meargă să cumpere ziarul. Se 
execută şi se târi până la cel mai apropiat chioşc într-o 
asemenea stare de stupoare încât mai mulţi trecători se 
dădură iute deoparte din calea lui, convinşi că era un 
drogat în prag de supradoză. Los Angeles Chronicle 
afişa portretul-robot al lui Doc’ pe prima pagină, însoţit 
de o fotografie luată cu ocazia procesului în urma căruia 
fusese condamnat pentru exercitarea ilegală a medicinii 
şi pentru „lovituri şi răni cauzatoare de moarte în mod 
involuntar”, denumire care căpăta o savoare cu totul 
deosebită când aflai că, de fapt, încercase să opereze o 
fetiţă bolnavă de peritonită, pe timp de viscol, pe când 
cel mai apropiat medic se găsea la o sută de kilometri! 
Doc’ avea încă păr la data aceea, ceea ce îi schimba în 
mod considerabil fizionomia. 

Urma un al doilea portret-robot. Ar fi putut să fie cel 
al Incredibilului Hulk într-o zi în care era prost dispus. 
Urât de ti se făcea frică, el nu reprezenta un pericol 
iminent pentru Monk, doar dacă nu se hotărau să 
aresteze sistematic toţi superrăii din desenele animate. 
Dan se întoarse în hangar. Imediat ce trecu pragul 


atelierului, Monk îi smulse ziarul din mâini. 

— De ce nu eşti şi tu? mormăi el imediat. De ce 
suntem doar noi doi? 

— Nu exista niciun motiv pentru asta, pledă Dan. 
Smart nu m-a văzut în Mexic. 

— Este adevărat! rânji luptătorul. Ai stat tot timpul 
retras. Doc’ şi cu mine am făcut toată treaba murdară! 

— Spui prostii, mormăi imitatorul. Smart mă văzuse 
deja ca grădinar, nu puteam risca să mă vadă din nou. 

— Yo, făcu Monk. Ce comod! Între timp, Doc’ e 
terminat. Acum nu va mai putea ieşi de aici! 

Dan se întoarse spre bătrân. Aşezat în fotoliul din 
lemn, acesta afişa un aer ciudat de detaşat. 

— Nu fiţi idioţi, spuse în sfârşit fostul cioclu. Nu e 
niciun motiv să ne agităm. Nimic nu seamănă mai mult 
decât un bătrân cu alt bătrân. În lumea în care trăim, 
nimeni nu se mai uită la noi. Dacă vreau să ies, va fi 
suficient să-mi pun o pălărie, ochelari negri şi să mă piş 
în pantaloni. N-aţi remarcat cum o iau la fugă oamenii la 
apropierea unuia care se scapă pe el? Este suficient să 
te sprijini într-un baston şi să tremuri din toate 
încheieturile salivând un pic, pentru ca toată lumea să 
întoarcă capul când trece pe lângă tine. În California 
este şi mai rău ca în altă parte. În curând, bătrânii nu 
vor mai avea dreptul de a ieşi în plină zi. Nu sunt deloc 
neliniştit. Am atins vârsta la care devii invizibil. 

Monk scoase un mormăit fără semnificaţie. Era 
evident că putin îi păsa de soarta lui Doc’. Scruta ziarul, 
ca şi cum un oracol redactat cu cerneală simpatică avea 
să apară deodată printre rânduri. 

— De ce nu eşti şi tu? întrebă el încă o dată. 

Revenea mereu la aceeaşi chestiune. Se împiedica de 
această nedreptate, încât Dan începuse să se simtă 
oarecum vinovat. 

— Nu este normal, mormăi luptătorul. Dorana si 
bona mexicană te protejează. Le ai la degetul cel mic, 
nu-i aşa? Sunt moarte după tine, au gura cusută! Doc’ şi 


cu mine avem dreptul la prima pagină din fituici, iar tu 
eşti omul invizibil. Nici văzut, nici prins, nu te cunoaşte 
nimeni! 

— Gata! i-o tăie Dan. Încearcă să vezi partea bună a 
lucrurilor. Asta permite cel puţin unuia dintre noi să 
circule liber. Dacă toate trei moacele noastre ar fi fost 
pe prima pagină, am fi fost blocaţi aici. Este totuşi mai 
bine că sunt liber să mă mişc. 

— Liber s-o ştergi, mda! flecări Monk. Nu e drept. 

Pentru a face diversiune, Dan propuse să continue 
munca la deschiderea sacilor. Monk acceptă, fiind prost 
dispus. Folosiră o nouă lamă fără a avea alte rezultate. 
Ferăstrăul deveni atât de fierbinte în mâinile lor, încât 
trebuiră să-l debranşeze înainte să se ardă motorul. Abia 
dacă dinţii din tungsten lăsau vagi zgârieturi pe oţelul 
închizătorilor şi tesäturii sacilor. Renunţară, având 
impresia de a trăi un coşmar. 


23 


A doua zi dimineaţă, Moreno se prezentă la spital 
chiar de la sfârşitul tratamentului. Observă că, spre 
deosebire de Dorana, câinele îl lăsa să se apropie de 
patul stăpânului fără a mârâi. Asta nu însemna mare 
lucru, la urma urmelor, doar că animalul percepea cât 
de cât intuitiv agresivitatea pe care Adam o nutrea faţă 
de soţia lui şi i se alătura din datorie. 

Bancherul părea abătut. Avea tenul mai plumburiu 
decât în ajun, dar toată fiinţa sa degaja o impresie de 
oboseală şi capitulare. Din când în când, arunca o 
privire scurtă spre încheietura bandajată. Moreno 
reflectă că era probabil pe cale să cadă în depresie, 
victimă a acelui dezgust de sine însuşi care pune 
stăpânire, în general, pe cei mutilaţi. O mână tăiată 
reprezintă, este adevărat, un handicap mare, mai ales 
când este vorba despre dreapta. Este o infirmitate greu 


de disimulat. Pentru un functionar superior ca Smart, 
acel ciot - chiar dotat cu o proteză - îi va pune foarte 
repede probleme serioase în relaţii, şi clienţii săi nu se 
vor putea abtine să nu strecoare priviri cu coada 
ochiului, încărcate de o curiozitate nesănătoasă. Omul 
era destul de inteligent pentru a-şi da seama de acest 
lucru. 

Moreno se aşeză la căpătâiul bolnavului, hotărât să 
nu se lungească cu vorba. 

— Aş vrea să-mi vorbiti despre saci şi despre 
conţinutul lor, spuse el. Dick Weston a fost foarte neclar 
cu privire la acest subiect şi m-a trimis la 
dumneavoastră. 

Smart râse surd. 

— Munca bunului nostru Dick constă mai ales în a se 
făli pe la cocteiluri, făcu el privind aiurea. Şi de a face 
bătături la mâna dreaptă frecând racheta de tenis trei 
ore pe zi. A moştenit această afacere, nu a pus-o el pe 
picioare, contrar a ceea ce lasă să se creadă. Trade Ltd. 
a fost înfiinţată de bunicul lui. 

— Dar sacii? insistă Moreno. 

— Oh! sunt foarte mari din cauza bancnotelor mici. 
Sunt plini de plicuri care conţin fiecare câte un teanc de 
bancnote şi un stat de plată. Asta reprezintă un volum 
considerabil de hârtogärie. 

— Numai bancnote mici? 

— Da: numai Washington, Lincoln, Hamilton şi 
Alexander. Sunt plăţile, în numerar, ale culegătorilor de 
pepeni din San Juan Capistrano, ale muncitorilor de la 
Fresno, ale sezonierilor de la fermele de portocali din 
Tulare şi din câmpurile de legume din Salinas. Sunt 
braceros, mexicani care au contract. Nu încasează mare 
lucru, dar sunt foarte numeroşi. Mai sunt şi băieţii de la 
„Wineries”, din valea Napa. O adevărată armată. 

— Aţi notat numărul acestor bancnote? 

— Glumiti? Ar dura prea mult. Se iau numerele 
bancnotelor doar în filme! Sau în cazul plăţilor în 


bancnote foarte mari. În afacerea aceasta sunt bancnote 
de unu, cinci, zece, cincizeci şi o sută. Mărunţiş, ca să 
spunem aşa, şi foarte uzat. 

Moreno îşi scărpină bărbia. Apăsase prea tare pe 
aparatul de ras electric şi zeci de pete roşii îi stropeau 
obrajii. 

— Asta înseamnă că hoţii noştri, dacă le pun în 
circulaţie, nu vor întâmpina greutăţi să le strecoare, 
observă el. 

Smart ridică din umeri. Această mimică îi smulse o 
grimasă de suferinţă. 

— Nu pot să fac nimic, oftă el. Dick Weston nu vrea 
să notăm numerele bancnotelor în genul acesta de 
operaţiuni, ocupă prea mult din timpul contabililor şi 
încetineşte ritmul muncii... Nu suntem o bancă mare. 
Nu folosim o legiune de hârtogari. Tot ce vă pot spune 
este că sacii sunt foarte mari, greu de ascuns... sau 
poate numai în interiorul balotilor cu lenjerie murdară. 
Şi apoi nu se pot deschide fără cifrul lacătelor. Weston 
v-a vorbit despre asta? 

— Da..., există o singură combinaţie de şase cifre 
valabilă pentru toate lacătele. Dar asta nu-i poate opri 
pe băieţii noştri, cu excepţia sacilor care nu se pot cu 
adevărat tăia. 

— Oh! cât despre asta, fiţi sigur că aşa e! făcu Smart 
surâzând cu răutate. În această privinţă, nicio temere, 
inovaţia de la mine vine. Chiar am întâmpinat dificultăţi 
ca să fie votată. Babalâcii din consiliul de administraţie 
nu credeau! Învelişul este croit dintr-un derivat de 
kevlar, material care este utilizat la confecţionarea 
vestelor antiglont si a căştilor pentru soldaţi. Este 
ultimul model de saci destinati transportului de 
lichidităţi. Nimic nu poate afecta țesătura, niciun acid si 
niciun ferăstrău circular. Cât despre lacăte, este 
imposibil să le tai, chiar cu aparatul de sudură, fiind 
realizate dintr-un oţel utilizat la fabricarea navetelor 
spaţiale care a fost conceput pentru a suporta încălzirea 


unei întoarceri în atmosferă fără a se lichefia. În 
următorii ani, folosirea acestui material se va 
generaliza. Curând, hoţii care vor jefui o furgonetă se 
vor afla în imposibilitatea de a deschide sacii cu bani. Va 
fi al naibii de demoralizant. Vă imaginati mutra flăcăilor 
limitându-se doar la a auzi foşnind un milion de dolari 
prin stofă, fără măcar a putea atinge bancnotele! Este 
un extraordinar progres în materie de securitate. 

— Aşadar, recapitulă Moreno, dacă flăcăii noştri nu 
ştiu combinaţia lacătelor, sunt încolţiţi de-a binelea... 

— Da, făcu Smart. Aţi priceput totul: dacă hoţii nu au 
cifrul, niciodată nu vor putea deschide sacii. Asta este 
partea bună a acestei noi tehnici. In cele din urmă, 
banca va propune un târg: o mică primă pentru 
restituirea biştarilor. Acesta este scopul manevrei, să te 
joci cu oboseala şi neräbdarea hotilor. Peste câtăva 
vreme, Trade va trebui, în mod normal, să dea un anunţ 
în presă: „Înapoiaţi-ne sacii pe care nu-i veţi putea 
deschide niciodată. În schimb, noi vă dăm 10 000 de 
dolari”. Companiile de asigurări fac tot timpul negocieri 
de acest gen. 

— Ştiu, făcu Moreno. Şi suntem din toate puterile 
împotriva unor astfel de aranjamente. 

Îşi scărpină încă o dată bărbia. 

— N-aş vrea să uit nimic, făcu agentul special. 
Negocierea este efectiv posibilă, dacă bandiții nu cunosc 
combinaţia..., dar ce se va întâmpla dacă au putut să şi- 
o procure? 

— Asta ar însemna că un angajat al băncii le-a 
furnizat-o, murmură Adam. Amintiţi-vă ce v-am spus ieri. 
Căutaţi vinovatul în interiorul băncii. 

— Cine mai cunoaşte această combinaţie în afară de 
dumneavoastră? 

— Dick Weston, şeful contabil, Jerry Mulligan... şi 
toţi cei sau cele cărora au putut să le vorbească, 
bineînţeles. Soții, amante... iubiţi. 

— Nu päreti să-i aveţi la inimă, remarcă Moreno. 


— Ei! Glumiti? exclamă sec Adam Smart. Ce credeţi 
că o să-mi mai facă acum că sunt în starea asta? 

Consiliul de administraţie mă va pune din oficiu la 
pensie anticipată - cu o mică primă drept despăgubiri, 
fie -, dar o să-mi ia casa, maşina de serviciu. Intelegeti? 
Nu mai sunt de arătat! Nu mai poţi încânta văduvele 
putred de bogate, agitându-le pe sub nas un ciot! La 
Trade, eu făceam slujba de gonaci, dacă înţelegeţi ce 
vreau să spun? Eu le făceam ochi dulci sexagenarelor cu 
multe liftinguri şi balcoane siliconate pentru a le 
convinge să investească la noi. Mai credeţi că vor avea 
chef să fie pipăite de căpitanul Hook?! 

Moreno se mulţumi să încline capul. Începea să vadă 
unde voia să ajungă Smart. 

— Atunci... jaful, conchise bancherul, cu respiraţia 
tăiată, pentru a vă spune pe scurt: putin îmi pasă. Nu 
mă mai priveşte. Am văzut aerul jenat al bunului Dick 
ieri, când a venit în vizită. Se tot uita la pansamentul 
meu. În ochii lui stătea scris: „Dumnezeule! Ce-o să 
facem cu acest Quasimodo?” 

— Nu exagerati. Sunteţi putin depresiv, îndrăzni 
Moreno. Este normal. Bine, să-l lăsăm pe Weston şi 
banca să se descurce singuri, dacă preferaţi. Dar, între 
noi fie vorba, nu aveţi chef să vă razbunati pe băieţii 
care v-au făcut asta? 

— Da, dar în felul meu, nu în al dumneavoastră, 
mormăi Smart. Dumneavoastră îi trimiteţi la răcoare 
pentru câţiva ani. Şi, dacă rezistă, scapă repede, cunosc 
povestea. 

— Şi dumneavoastră? ripostă agentul federal. Ce 
propuneţi? 

— Eu? O să-mi pun câinele să-i înfulece. Unul după 
altul, începând cu mâinile, fireşte. g 

— O să mă fac că n-am auzit, evită polițistul. In 
realitate, vreți să spuneţi că n-o să mă ajutați să-i 
incoltesc? 

Smart îşi arătă dinţii. Ochii îi străluceau, febrili. 


— N-o să-i incoltiti, rosti el. Sunt prea smecheri 
pentru dumneavoastră. O să vă spun ce o să fac: o să mă 
vindec. Când voi ieşi de aici, voi porni în căutarea lor cu 
Dust. Şi Dust îşi va face de cap! Jur! 

Moreno îşi adună notițele şi se ridică. 

— Calmaţi-vă, zise el, aveţi un puseu de 
temperatură. O să chem infirmiera. 

Cum schiţă un gest pentru a-i pipăi fruntea 
bancherului, câinele mârâi şi trase de lesă. Lui Moreno 
nu-i plăcu lucirea ucigaşă care-i sticlea în fundul 
pupilelor. Bătu în retragere, şocat să constate în ce 
măsură animalul şi stăpânul semănau. 

Se eclipsă. În timp ce ajungea la parter, se hotări să 
nu menţioneze amenințările lui Smart în raportul său, 
amărâtul de el având destule probleme şi aşa. Ceva îi 
şoptea că, în ciuda lăudăroşeniilor sale, nu va 
supravieţui mutilării. Era genul de individ care-şi 
spulberă creierii într-o seară de deprimare cu o puşcă 
pentru elefanţi, în cel mai pur stil Hemingway. Încă o 
dată, nu era de competenţa FBI, nu... mai degrabă a 
soţiei sale, Dorana, dar nu era convins că aceasta era în 
stare să facă faţă. Nici că avea chef. 

Ipoteza unui complot în interiorul băncii îi retinea 
mai mult atenţia, deoarece aflase că Trade avea să 
treacă peste ceva vreme sub controlul unei mari firme 
japoneze şi că Dick Weston risca foarte tare să fie 
concediat, administraţia nefiind mirobolantă. În plus, o 
frază pronunţată de Smart i se învârtea în cap: „Dick 
Weston nu vrea să notăm numerele în genul acesta de 
operaţiuni, ocupă prea mult din timpul contabililor”. 

Dick. Acest drag şi bătrân Dick, care îşi fabricase 
poate în acest fel nişte lovele total invizibile, capabile să 
treacă de orice control. 

„Weston avea toate piesele de puzzle în mână, 
enumeră mental Moreno, instalându-se la volanul 
Plymouth-ului Reliant.  Cunoştea procedura de 
deschidere a camerei blindate şi combinaţia lacătelor; 


avea posibilitatea să înregistreze fraza-cheie aflată în 
memoria calculatorului şi - cine ştie? - să facă o copie 
perfectă pe un disc optic. Nu cedase tentatiei de a 
utiliza, fără ştirea lui, un băgător de seamă precum 
Adam Smart pentru a devaliza propria bancă?” 

Luând totul în considerare, nu era o ipoteză complet 
falsă. Aspectul „lefter” al operaţiunii nu era poate decât 
un camuflaj abil conceput pentru a orienta bănuielile 
spre micii borfaşi lipsiţi de anvergură. 

Moreno porni motorul. Da, hotărât lucru: avea să se 
intereseze îndeaproape de Dick Weston. Avea încredere 
în flerul său. Până acum, intuiţiile sale nu-l 
decepţionaseră niciodată. 

Trei zile se scurseră fără ca scotocirile şi barajele să 
aducă vreo descoperire nouă. Dan începea să spere. Cu 
puţin noroc, drumurile vor înceta în curând să mai fie 
puse sub control şi vor putea din nou să se gândească să 
se mute incognito. Bucuria sa fu totuşi de scurtă durată, 
căci, chiar în seara aceea, radioul anunţă că poliţia 
proceda la razia oraşului, percheziţionând toate clădirile 
părăsite, susceptibile a furniza „un  bârlog” 
răufăcătorilor. Se insista asupra faptului că sacii furati 
din bancă constituiau un volum care nu se putea 
micşora, era greu de ascuns şi nu putea trece 
neobservat. Populaţia era invitată să semnaleze 
autorităţilor orice transport neobişnuit. O primă de 
10 000 de dolari era oferită oricui ar permite arestarea 
vinovaţilor. 

Acest ultim punct făcu o impresie foarte neplăcută în 
hangar. Cei trei bărbaţi se priviră cu aceeaşi lucire de 
nelinişte în ochi. 

— Dacă aruncă biştari pe masă, nu mai suntem la 
adăpost, mormăi Monk. 


Dan ştia bine ce voia să spună. Cu anunţul primei, 
solidaritatea celor din zonă înceta pe dată să 
funcţioneze. Momeala câştigului va învinge legea tăcerii 
şi o grămadă de golani, din micile bande care proliferau 
prin împrejurimile hangarului nu vor întârzia să facă 
apropierea între ,monstrul”, al cărui portret-robot 
ziarele continuau să-l difuzeze, şi Baby Monk, karatistul 
nebun, ucigaş de câini şi ucenic-ninja, care dăduse 
atâtea prilejuri să se vorbească despre el în traveele 
antrepozitelor. 

— Le e frică de tine..., observă Dan. Nu vor îndrăzni 
niciodată. 

— Nu-i cunoşti! şuieră Monk. Le trebuie lovele 
pentru doze. Când le lipsesc, nu le mai este frică de 
nimeni. 

— Portretul-robot nu-ţi seamănă, insistă Dan. Este 
doar un gagiu cu nasul turtit. 

— Trăncăneli, scuipă luptătorul. Ăsta este fioros... şi 
eu ştiu că sunt fioros. Gagiii nu vor căuta prea departe. 
Promisiunea lovelelor îi va obseda. 

— Atunci nu există decât o soluţie, propuse Dan. leşi 
şi bagă groaza în ei. Asta o să le dea de gândit de două 
ori înainte de a se duce la sticleti. 

— Mda, mârâi Monk. Putem încerca. 

Chiar în noaptea aceea, ieşi în labirintul 
antrepozitelor pentru a participa la o luptă clandestină 
cu câini, de care bandele se arătau atât de nesătule. În 
fundul unei gropi de gresaj pentru camioane uriaşe, 
înfruntă doi dobermani pe care îi ucise într-un mod 
extrem de crud, în scopul clar de a şoca imaginaţia 
spectatorilor aplecati deasupra vidului. Când ieşi din 
groapă, era acoperit de unsoare şi muscäturi, dar cei doi 
câini nu mai aveau niciun os intact în tot corpul. Un 
murmur de respect îngrozit străbătu rândurile 
vagabonzilor. Monk se mulţumi să zâmbească, curăţă 
prima şi se întoarse şchiopătând la manufactura de 
ţigări de foi. Ştia că exhibitia sa avusese valoare de 


avertisment şi că obtinuse o amânare. 

Dan fu dărâmat de starea luptătorului. Unele 
muşcături ar fi trebuit cusute, dar mâinile lui Doc’ 
Brannigan tremurau prea tare pentru a putea face o 
asemenea intervenţie. 

— Nu-i nimic, se mulţumi să repete Monk. E o nimica 
toată. : 

Dan era mai putin sigur decât el. Încercă să curețe 
rănile cât putu de bine, cu ajutorul clorinei diluate într-o 
mare cantitate de apă, deoarece Doc' lăsase toată 
farmacia la hacienda. Unsoarea de motor nu uşura 
lucrurile. Ar fi trebuit ca Monk să se poată spăla cu un 
detergent potrivit. Bietul săpun Ivory pe care îl foloseau 
pentru toaleta cotidiană se dovedi fără efect. 

— Nu-i o problemă, hotări Baby Monk. Este ca un fel 
de camuflaj. Dacă ies cu botul mânjit, o să mă ia drept 
mecanic. 

Doc' Brannigan asistă la scenă din fundul fotoliului 
său fără a face vreun gest de a se ridica. Avea faţa 
galbenă şi căldura care nu înceta să crească îi provoca 
serioase probleme respiratorii. Noaptea, îl auzeau 
gâfâind şi scuipând în batistă pentru a încerca să-şi 
elibereze bronhiile. Dan avea neplăcuta impresie că 
escapada mexicană îi epuizase forţele bătrânului. De la 
întoarcerea sa, se făcea tot mai mic între braţele 
fotoliului, nu mânca aproape nimic şi nu pronunţa zece 
fraze toată ziua. O indiferenţă de rău augur pusese 
stăpânire pe el şi motäia ore în şir cu bărbia în piept, 
antrenându-se parcă pentru confruntarea cu neantul. 

— Vom avea linişte atâta timp cât nu vor mări prima, 
şopti Monk. Cred că le-am băgat groaza în oase. 

Râdea  strâmbându-se. Sângele  păta deja 
pansamentele improvizate pe care Dan le înnodase în 
jurul braţelor şi picioarelor sale. Două muscäturi - una 
la pulpa dreaptă, cealaltă la braţul stâng - erau foarte 
urâte şi imitatorul se temea de ceea ce se putea 
întâmpla în lipsa injecţiilor de antitetanos sau a 


antirabicelor. Din cauza oboselii, cedă unui acces de 
panică şi îi rugă aproape pe complicii lui să îngroape 
lovelele înainte de a o lua la sănătoasa. 

— Este ciment în cămară, pledă el. Am verificat în 
după-amiaza aceasta. Acoperim sacii şi ne despartim. 

— Aiurezi, căscă Monk. În LA are loc cel puţin un 
cutremur pe zi. De fiecare dată când se produce, toate 
crăpăturile proaspăt umplute se redeschid imediat. 
Carapacea ta de ciment nu va ţine mai mult de patruzeci 
şi opt de ore. La prima zguduire, ar crăpa ca o coajă de 
ou şi orice cerşetor n-ar trebui decât să se uite în fisură 
pentru a zări sacii. Nu, şmecheria asta a ta nu ţine. 
Trebuie s-o aşteptăm pe Dorana. N-o să ne lase baltă, 
asta e sigur. 

Auzind aceste vorbe, Doc' Brannigan, pe care îl 
credeau adormit, deschise o pleoapă şi lăsă să-i scape 
un rânjet. 

A doua zi, din cauza căldurii, se dădu alarma la 
smog. 

Un anticiclon subtropical se abătu asupra L.A.-ului, 
împiedicând aerul umed stagnat la nivelul solului să se 
risipească. Poluarea rezultată din traficul intens şi din 
fumul de la uzine atinse foarte repede cota de alertă. 
Aerul îşi pierdu orice transparenţă, o ceaţă gălbuie cu 
miros pestilential invadând atmosfera. 

În vila de pe coline, Dorana văzu grădina şi piscina 
dispărând progresiv în spatele acestui ecran fumigen 
care părea să se desfăşoare în vederea unor 
neliniştitoare manevre militare. In acelaşi moment 
începu să strănute şi să aibă mâncărimi la buze, cum i 
se întâmpla imediat ce indicele de poluare depăşea 
pragul de toleranţă. Radioul anunţă declanşarea 
planului antismog: încetinirea traficului urban, obligaţia 


pentru industriile poluante de a proceda la stingerea 
imediată a furnalelor. Dorana se aşeză în faţa lucarnei 
pentru a observa ceața care se forma. Nu mai vedea 
marginile parcului, nici cabana din fundul grădinii. 
Fumul galben îşi desfăşura rotocoalele deasupra 
oraşului pentru a se opri în primele fortificaţii ale 
muntelui, care le tăia drumul şi le împiedica să pătrundă 
în interior, acolo unde s-ar fi putut dilua sub efectul 
vântului. Această fundătură naturală era cea care dădea 
o asemenea intensitate smogului. Dorana se simţi 
doborâtă de sufocarea claustrofobă pe care o încerca 
totdeauna în asemenea situaţii. Migrena i se instală în 
creştetul capului, comprimându-i creierul şi tâmplele. Se 
strâmbă. Detesta să aibă dureri de cap, pentru că 
Ancinul sau Exedrinul rareori reuşeau să-i învingă 
suferinţa şi se vedea silită să se întindă în întuneric cu o 
compresă îngheţată pe frunte. 

Trecu în baie pentru a lua o sticlutä de comprimate 

din dulapul de la toaletă. Hotărât lucru, îi era scris ca 
astăzi totul să meargă prost! 
_ Incepuse din zori, când Adam se întorsese acasă. 
Într-adevăr, conducerea spitalului refuzând să mai 
tolereze prezenţa unui câine în camera unui bolnav 
plasat la terapie intensivă, el semnase pe proprie 
răspundere ieşirea şi închiriase o ambulanţă pentru a-l 
aduce acasă. De atunci, se odihnea în camera lui sub 
supravegherea unei infirmiere particulare, ale cărei 
servicii le plătise prin intermediul unei agenţii de 
îngrijire la domiciliu. Asistenta va veni de două ori pe zi 
să schimbe pansamentele şi să înlocuiască perfuziile. Se 
numea Winnifred Stholar, avea cincizeci şi doi de ani şi 
un profil de sergent-major. 

Această întoarcere bruscă o dezorientase pe Dorana, 
care nu se aşteptase la aşa ceva. In mod naiv, ea 
crezuse că Adam va rămâne în spital timp de câteva 
săptămâni... şi poate că nu va mai ieşi niciodată! In 
consecinţă, nu-şi luase precautia de a se pregăti pentru 


această coabitare periculoasă; acum realiza cu teroare 
că risca să se trădeze în orice clipă. 

Pentru moment, Adam motäia, istovit fiind de 
călătoria cu  ambulanţa. Câinele se  întinsese, 
bineînţeles, la picioarele patului de-ndată ce-l culcaseră 
pe stăpânul său; era limpede că nimic nu-l va face să 
părăsească camera. 

Infirmiera se plânsese de acest lucru. Era o femeie 
aspră, cu gură căzută şi striată de riduri verticale şi ochi 
duri. Ea aruncase peste decorul casei o privire 
dezaprobatoare, ca şi cum tot acest lux ar implica, mai 
devreme sau târziu, o anume pedeapsă divină. 

„Idioato! aproape că-i strigă Dorana. Nimic din toate 
astea nu ne aparţine! Şi o să ni se ia în curând!” 

— Animalul, declarase infirmiera. Nici vorbă să 
rămână în camera bolnavului. Este contrar oricăror 
principii de igienă. 

— Soţului meu trebuie să-i spuneţi asta, suspină 
Dorana ridicând din umeri. Nu mie. Eu de multă vreme 
am depus armele. 

Şi, cum infirmiera întorcea spatele pentru a se 
îndepărta cu un mers soldätesc, ea adăugă: 

— Un sfat: nu încercaţi să-l scoateţi pe Dust cu forţa. 
Ati putea să vă treziti în aceeaşi stare ca soţul meu! 

Regretă aproape imediat această ieşire care nu 
cadra cu personajul său de soţie dezolată, dar era la 
capătul puterilor şi smogul nu o ajuta cu nimic. Când 
ridica ochii pentru a privi pe fereastră, nu vedea decât o 
masă de pâslă galbenă îngrămădită pe geamuri şi 
simţea că se sufocă. 

Trebui să facă un efort să meargă să-l vadă pe Adam, 
căci timpul trecea şi nu mai putea, în mod decent, să 
rămână ascunsă la parter. Când se apropie de pat, 
Smart murmură fără măcar să deschidă ochii: 

— Ce pute în halul ăsta? Bratul meu? Putrezesc 
oare? 

— Nu, făcu neutru Dorana. Este smogul. A căzut 


peste colină, nu se mai vede nimic. 

Rämase înţepenită la picioarele patului, incapabilă 
de a schiţa un gest de tandrete. Să se prefacă era peste 
puterile sale. Cu încheietura sa scurtată şi bandajată, 
Adam îi făcea greață mai mult ca niciodată. Devenea 
deodată conştientă că îi ura tot corpul: muşchii, părul 
sur de pe piept, corpolenţa... şi mai ales acest miros de 
rânced propriu bărbaţilor care îmbătrânesc. li detesta 
ridurile, pielea îngroşată de ani, culoarea părului, cuta 
lăsată a gurii. Pentru nimic în lume n-ar fi putut să se 
aplece peste el să-l sărute sau chiar să-i şteargă 
transpiratia care îi acoperea fruntea. Privi suportul de 
care atârnau pungile cu glucoză şi antibiotice, plosca de 
sub pat. Îi veni să vomite. O luă la fugă pentru că era 
convinsă că infirmiera îi ghicea dezgustul. 

La parter, trecu în spatele barului şi îşi turnă un 
pahar de J&B fără gheaţă, pe care îl sorbi dintr-o 
înghiţitură pentru a nu-i simţi gustul. Dădu drumul la 
televizor. Petrecea din ce în ce mai mult timp în faţa 
micului ecran, ingurgitând orice: „Good Morning 
America”, „Jeopardy” sau emisiunile lui Oprah Winfrey. 
Buletinele de ştiri o informaseră că poliţia întreprinsese 
o scotocire sistematică în unele cartiere din oraş, adică 
în perimetrul Watts, în South Central, Crenshaw, La 
Cienaga, dar ea nu se neliniştea. Toate acestea i se 
păreau depărtate, cetoase, la fel de toxice ca smogul si 
se întreba câteodată dacă nu era pe cale să 
înnebunească. 

Întoarcerea lui Adam o obseda. Nu reuşea să fie 
atentă la altceva. Îşi închipuia stratageme copilăreşti 
pentru a se descotorosi de el: să debranşeze perfuzia de 
antibiotice, de exemplu, pentru a lăsa drum liber 
infecţiei. 

„Nu delira, gândi Dorana umplându-şi paharul a 
doua oară. Nu vei avea curajul. Şi apoi, oricum, Dust nu 
ti-ar permite-o.” 

Nu putea să-şi scoată din cap această imagine: Dust 


aruncându-se asupra ei, dacă ar fi schiţat doar gestul de 
a pune mâna pe Adam. „Ştie”, îşi repeta ea. „A ghicit.” 

Putin ameţită, se aşeză în faţa televizorului pentru a 
urmări emisiunile: „Şi medicii suferă”, „Spitalul de 
urgenţă”, „O casă pentru şase”, „Regina de mai”. 

Gesticulatiile actorilor o cufundau într-un fel de 
amorţeală fericită, din care n-ar fi vrut să iasă pentru 
nimic în lume. 

La începutul după-amiezii, Moreno veni să viziteze 
bolnavul, iar Dorana îl conduse până în cameră şi se 
retrase pentru a-i lăsa să discute. Adam practic nu-i 
adresase niciun cuvânt de când se întorsese acasă. Când 
se trezea din starea de somnolenţă - reală sau prefăcută 
-, se limita la a privi ţintă zidul din faţa lui. Refuzase să i 
se deschidă televizorul sau radioul. Nu aruncase nicio 
privire prin ziare sau reviste. Stătea acolo, în penumbră, 
cu ochii mari deschişi, adâncit în gânduri. 

Dorana spera să cadă repede în depresie nervoasă. 
În fond, toată povestea aceasta cu mâna tăiată trebuia 
să aibă ceva comun cu o castrare simbolică, nu-i aşa? 
„La naiba! îşi pierdu ea răbdarea. Ar fi şi timpul ca tot 
acest bazar freudian să-ţi fie util în sfârşit!” 

Ea căuta să-şi amintească ce citise în reviste 
referitor la acest subiect al mutilărilor masculine. 
Membrul tăiat asimilat privării de penis şi toate chestiile 
de psihologie alambicată care păreau să iasă dintr-un 
film de Hitchcock. I-ar fi plăcut ca Adam să se simtă 
neputincios, distrus, să apuce înfiorătorul pistol cu care 
se sinucisese tatăl lui şi să şi-l bage în gură. li mai 
rămânea o mână, în fond! Era totuşi destul de 
îndemânatic ca să facă asta fără ajutorul cuiva! 

Moreno statu multă vreme. lIntrigată şi putin 
neliniştită, Dorana fu tentată să meargă să asculte la 
uşă, dar, în momentul în care punea piciorul pe prima 
treaptă a scării, îl auzi pe Dust mârâind chiar deasupra 
capului ei. Câinele o reperase. Nu va putea niciodată să 
facă nicio mişcare atâta vreme cât Dust era în casă. 


Când Moreno cobori, trebui să suporte un nou 
interogatoriu. De data aceasta, era vorba în principal de 
Dick Weston, de care agentul federal părea să se 
intereseze brusc, fără ca tânăra femeie să poată ghici de 
ce. Se strădui să facă o bună impresie, conştientă fiind 
în acelaşi timp că duhnea a alcool de cum deschidea 
gura. 

— Cum staţi cu ancheta? întrebă ea. Aveţi vreo 
pistă? 

— Am oferit o primă, răspunse el. Primim multe 
mărturii, dar trebuie să le verificăm pe fiecare în parte 
şi asta ne ia mult timp. 

— Toată lumea denunţă pe toată lumea? 

— Cam aşa ceva. 

Îşi dădu seama că Moreno o privea fix. Fu tentată să 
se examineze în oglinda barului pentru a vedea dacă are 
pete roşii pe pometi. Chiar avea figură de beţivă? 

Agentul special se hotări să plece în clipa în care ea 
începea să se simtă stânjenită. Dorana se intersectă cu 
infirmiera care venea să schimbe pansamentele pentru 
seară. 

— Febra persistă, comentă aceasta coborând. Dacă 
mai urcă, va trebui să chemăm imediat ambulanta. Este 
o nebunie că a părăsit spitalul în starea aceasta. La 
noapte să-i luaţi temperatura de două sau trei ori. 
Corpul este mai slăbit în timpul somnului. Boala trece la 
atac totdeauna în timpul nopţii. Va avea probabil nevoie 
să şi urineze. Va trebui să-i dati plosca. Vă descurcati? 

Era atâta dispreţ în vorbele sale, încât Dorana fu 
tentată să-i arunce cu paharul în faţă. Reuşi să se 
stăpânească. ,ldioato!” repetă ea privind-o cum se 
îndepărtează în Fordul Pinto al lui Winnifred. 

Anita îşi luă rămas-bun cu un aer speriat. Mexicana 
suporta cu destulă greutate răsturnările survenite în 
ultimele zile şi Dorana ghicea că nu avea să întârzie 
mult până să-şi dea demisia. De fapt, nu avea nicio 
importanţă. Cu cât vor fi mai puţini martori, cu atât va 


avea mai multă libertate de acţiune. 

Singură în casă cu Adam şi câinele, se ghemui în 
fotoliul său, incapabilă să se hotărască să urce în 
camera bolnavului. 

Cum poţi să împingi un om la sinucidere? Făcându-l 
să simtă că a devenit respingător? Că nu mai are niciun 
viitor? 

Se hotări să improvizeze pe aceste două teme şi să-l 
vadă pe Adam sub pretextul de a-l întreba dacă nu are 
nevoie de ceva. Îl găsi cu ochii deschişi şi obrazul lucind 
de transpiratie. Un miros acru plutea în încăpere si 
trebui să facă un efort pentru a se aşeza la căpătâiul 
bolnavului. Smart nu întoarse capul spre ea. 

— Sticletele ăsta, Moreno, făcu Dorana pentru a 
spune ceva, pare să-l suspecteze pe patronul tău. 
Adineauri mi-a pus nişte întrebări ciudate în legătură cu 
Dick. Nu ştiam ce să răspund. Sper că n-am făcut nicio 
gafă. 

Adam nu avu nicio reacţie. Dorana fu tentată să-i 
treacă mâna prin faţa ochilor pentru a vedea dacă 
clipea. 

— Crezi că Weston o să te mai păstreze după ce ţi s-a 
întâmplat? întrebă ea cu o voce neutră. 

— Nu, făcu Adam. Cred că poţi să-ţi iei rămas-bun de 
la dragele tale prietene de pe colină. N-o să mai 
rămânem multă vreme aici. Poţi chiar să-i ceri Anitei să 
ne împacheteze lucrurile. Nu poate să fie mare lucru. 
Câteva valize cu haine şi... ce altceva? Nimic... Absolut 
nimic. 

— Unde vom merge? întrebă ea în timp ce o greutate 
îngrozitoare i se aseza pe piept. 

— Nu ştiu..., mormăi Adam. La periferie. Va trebui să 
descoperim un mic bungalow în provincie. În momentul 
de faţă coasta este prea scumpă pentru noi. 

Dorana închise ochii. Încerca să se imagineze 
locuind într-o baracă de scânduri cu vopseaua sărită, cu 
un Adam Smart la pensie, neras, târându-şi papucii 


toată ziulica, pe undeva într-o comunitate deprimantă, la 
marginea deşertului. Un loc unde femeile merg să-şi 
facă cumpărăturile cu bigudiurile pe cap, schimbă între 
ele reţete pentru a nu arunca resturile de mâncare şi 
poartă rochii de bumbac decolorate, cumpărate de la 
second-hand. Un loc populat de bătrâni neputincioşi şi 
de tineri derbedei aroganti. S-ar alege repede cu 
porecla ,întepata”, iar Adam ar deveni la fel de 
inevitabil „căpitanul Hook”. Ar fi puşi discret în 
carantină, ar avea neplăceri cu şeriful din cauza câinelui 
prea agresiv. Ar fi îngrozitor de cald şi, din lipsă de bani 
pentru produsele de înfrumusețare, va îmbătrâni foarte 
repede în acel climat de cuptor. In şase luni va deveni o 
femeie oarecare şi... fără viitor de asemenea. 

Dorana redeschise pleoapele, sufocându-se de 
nelinişte. Nu voia în ruptul capului o asemenea existenţă 
oarecare, lângă un soţ taciturn şi înăcrit. Un infirm care 
i-ar plimba toată ziua ciotul pe sub nas. 

— O să-ţi cumperi o proteză? întrebă ea. O 
„maşinărie” din aia articulată? 

Adam rămase tăcut. Părea adâncit din nou în visurile 
sale. Dorana se ridică. 

— O să las uşile deschise, spuse ea. Dacă ai nevoie 
de ceva, cheamă-mă. 

leşi fără ca el să fi încercat s-o împiedice. Acest lucru 
n-o miră. Trăiau în felul acesta de ani de zile, schimbând 
între ei doar banalitäti, fiind vecini un weekend întreg 
fără a schimba o vorbă. 

Cu toate acestea, în clipa în care păşi pragul 
camerei, Adam păru să iasă din transă. 

— Dă-i să mănânce şi să bea lui Dust, ordonă el. 
Bietul animal m-a vegheat toată ziua. 

— Bineînţeles, făcu Dorana. Cobor în bucătărie. N- 
are decât să vină dragul de el. 

Se îndreptă spre scară, în timp ce Adam îi dădea 
ordine câinelui. Dust nu asculta decât de el. 

„Dacă aş fi pe punctul să mă înec în piscină, gândi 


ea, n-ar sări în ajutorul meu până ce scumpul meu soţ 
nu i-ar ordona!” 

Deschise frigiderul din bucătărie, căutând castronul 
cu pastă pe care Anita îl aşeza acolo în fiecare seară 
înainte de a pleca. Dust îşi făcu apariţia chiar în 
momentul în care îi punea farfuria pe dale. Deşi îi era 
foame, nu se repezi la mâncare. Dând târcoale 
castronului, adulmecă îndelung, aruncând priviri scurte 
tinerei femei. 

„Jigodie! gândi Dorana. Te întrebi dacă nu încerc să 
te otrăvesc! Asta e, nu-i aşa?” 

Işi strânse pumnii pentru a-şi stăpâni furia şi frica. 
Acum, câinele gusta din hrană cu înghiţituri mici, 
mestecând prudent, în căutarea vreunei arome 
suspecte. Aşa fusese educat şi, dacă în această seară 
consimtea să-şi primească mâncarea din mâna Doranei, 
era doar pentru că murea de foame. 

Urcă să se culce. Era devreme, dar excesul de alcool 
îi trezise migrena. Se întinse pe pat. Asfinţitul soarelui, 
străpungând ceața, umplea casa cu o stranie lumină 
galbenă. Reflectă că sfârşitul lumii aşa trebuie să arate. 
Era ca şi cum tot praful deşertului fusese ridicat în aer 
de un suflu uriaş şi că va dura o veşnicie până avea să se 
aşeze din nou. Aţipi cuprinsă de o uşoară beţie. Visă că 
Adam se ridica împleticindu-se, îşi smulgea drenele, 
perfuziile şi mergea în birou pentru a încărca o puşcă de 
vânătoare. Era conştientă de ce voia să facă, dar ea nu 
făcea nicio mişcare. Înjura, pentru că mâna dreaptă îi 
lipsea şi se descurca greu cu stânga. Cartuşele se 
rostogoleau pe podea. Dorana nu deschidea ochii. Se 
gândea: „Se va omori ca Hemingway! In sfârşit!” 
Asculta zgomotul chiulasei şi număra secundele. Unu... 
doi... trei..., enervându-se că soţul ei nu se decidea mai 
repede să apese pe trăgaci. Nemairezistând, deschidea 
pleoapele. Atunci îl vedea pe Adam, în picioare lângă 
pat. Nu avusese niciodată intenţia de a se omori, nu, pe 
ea o tintea în cap. 


Tânăra se trezi, tresărind. Era noapte. Sudoarea îi 
umezise hainele. Se ridică pentru a se dezbrăca. In 
salonaşul de toaletă, îşi dădu cu apă pe faţă. Inima îi 
bătea tare, lovind-o în piept. Nu avu curajul să facă duş 
şi se înfăşură în halat. Un coiot ţipă departe, în munţi, 
iar câinii îi răspunseră. 

Făcându-şi curaj, ieşi în hol pentru a se strecura în 
camera lui Adam. Casa era cufundată în întuneric şi, în 
ciuda fricii sale de întuneric, nu îndrăzni să apese 
întrerupătorul, de teamă să nu trezească bolnavul. Adam 
dormea cu capul dat pe spate. Din copilărie, Dorana 
asociase totdeauna sforăitul cu bätrânetea. Nu ştia de 
ce, dar pentru ea era definitiv asociat cu senilitatea, cu 
decăderea fizică, precum aparatele dentare sau 
bandajele de hernie. Se detaşase fizic de soţul ei în ziua 
în care acesta începuse să sforăie, în jurul vârstei de 
patruzeci şi cinci de ani. În perioada aceea, ea îi ceruse 
să doarmă în camere separate, sub pretextul că nu se 
putea odihni noaptea. Da, într-o bună zi se săturase să-l 
scuture sau să fluiere pentru a întrerupe vacarmul 
grotesc care îi ieşea pe gură şi se îndepărtaseră, fiecare 
la alt capăt al culoarului. 

„De fapt, îi spusese ea, doar săracii dorm în acelaşi 
pat.” 

Dust dormea pe jos, cu acele bruşte scuturături ale 
câinilor care visează. 

Dacă ar fi fost curajoasă, ar fi profitat de somnul 
animalului pentru a merge să ia pistolul automat din 
sertarul biroului, l-ar fi pus la tâmpla lui Adam şi... 

Să lase să se creadă că a fost o sinucidere? Era 
stupid, era chiar inutil să se gândească la asta, pentru 
că se ştia incapabilă să apese pe trăgaci. 

Şi mai era şi Dust la pândă. Chiar în clipa aceea, se 
prefăcea poate că doarme pentru a-şi supraveghea 
stăpâna printre pleoapele întredeschise. Aştepta ca ea 
să îndrăznească, să facă gestul care ar da-o de gol. 
Atunci ar sări la ea pentru a o înşfăca de încheietura 


mâinii. Alertat de vacarm, Adam s-ar trezi. N-ar fi fost 
nevoie să i se facă o schiţă pentru a înţelege ce se 
întâmplă. 

„Te-a păcălit! Mă întrebam când te vei decide să-ţi 
încerci şansa; nu eram neliniştit, ştiam că Dust te are în 
colimator.” 

S-ar ridica într-un cot, în timp ce ea ar rămâne 
ţintuită la pământ de câine, cu încheietura sfâşiată până 
la os. 

Se dădu înapoi făcând parchetul să scârtâie si Dust 
îşi arătă colții, indicându-i că nu-i plăcea să o vadă în 
cameră. Se grăbi să părăsească camera şi alergă să se 
închidă la ea. Acolo, înghiţi un somnifer şi se chirci în 
mijlocul patului. 

Anita fu cea care o sculă a doua zi, bătând în uşă. 
Părea neliniştită. Prin uşă, o anunţă că „temperatura 
domnului mai crescuse”. 

Dorana se sculă cu mintea înceţoşată. Winnifred, 
infirmiera, sosi în acelaşi moment. Ascultă bolnavul şi 
decise, cu propria-i autoritate, să cheme medicul. 

— Nu v-aţi ocupat de el, aruncă ea sec. Patul este ud. 

Dorana nu încercă nici măcar să protesteze. Adam 
deschise cu greu ochii şi decretă pe un ton fără replică 
că nu voia să se întoarcă în spital. Ca pentru a-i susţine 
decizia, Dust începu să latre din toate puterile. 
Winnifred bătu în retragere, declarând că se săturase de 
casa asta de nebuni. Medicul, un internist obosit cu 
mustäti sure, îi prescrise alte antibiotice. 

— Fiţi atentă, îi spuse Doranei. Nu cumva să bea 
alcool. Între penicilină şi analgezice, ar putea să cadă în 
delir. Alcoolul este un catalizator, nu se ştie niciodată ce 
reacţie provoacă la bolnav. Am avut un pacient sub 
tratament care şi-a pierdut complet capul după ce a 
băut o jumătate de pahar de whisky. Nu înceta să strige 
în gura mare numele amantei sale, locul unde se 
întâlneau, şi toate astea în faţa soţiei aşezate la capul 
lui... S-a terminat cu un divorţ şi individul a încercat 


chiar să mă dea în judecată. 

Dorana îl conduse, multumindu-i de a fi acceptat să 
se deplaseze la domiciliu. Puţini medici o mai făceau 
încă, din cauza capcanelor întinse de drogati în 
apartamentele goale care ascundeau bolnavi tintuiti la 
pat. 

Cum smogul se ridicase puţin, ea se plimba prin 
grădină. Claustrarea o înnebunea, dar nu-şi permitea să 
urce în maşină şi să dea o raită. 

Dick Weston sună în cursul dimineţii pentru a se 
informa despre sănătatea bolnavului. Dorana încercă să 
afle cum mergea ancheta. Bancherul îi spuse că, după 
părerea lui, sticleţii băteau pasul pe loc. 

— Cred că o să dau un anunţ la diferite posturi, 
încheie el. Dacă gangsterii nu au cifrul, nu vor putea 
deschide sacii. La ora asta cred că şi-au dat singuri 
seama. Este timpul să încerce o negociere. 

— Crezi că într-adevăr nu au nicio şansă să forţeze 
încuietoarea? întrebă Dorana încercând să pară pur şi 
simplu curioasă. 

— Nici cea mai mică! spuse triumfător Dick Weston. 
Am făcut sute de teste cu tot materialul existent, de la 
ferăstrăul de metale până la aparatul de sudură. Nimic 
nu a putut afecta nici sacii, nici brăţările din oţel care 
fixează lacătele. Chiar în acest moment, indivizii trebuie 
să-şi muşte degetele până la os. O să le propun 20 000 
de dolari pentru răscumpărarea sacilor. 20 000 de dolari 
este mai bine decât nimic. Vor putea măcar să-şi 
cumpere o maşină nouă... sau să-şi plătească o excursie 
la Vegas! 

— Crezi că merge? 

— Bineînţeles, draga mea, companiile de asigurări 
fac genul acesta de negocieri în fiecare lună. O să mă 
adresez unui cabinet de avocatură. Îşi vor însărcina 
detectivii să procedeze la troc. 

Mai schimbară nişte banalitäti, apoi Weston închise 
telefonul. Dorana era împietrită. 20 000 de dolari era 


derizoriu, dar şi-l imagina foarte bine pe Monk 
acceptând acest târg păgubos. Avea un creier de copil. 
Dacă i se fluturau banii pe la nas, era în stare să prefere 
acel teanc amărât în locul comorii din saci. Ca toţi 
tâncii, nu avea pic de răbdare. In plus, cei trei bărbaţi 
erau sigur la capătul puterilor, epuizați de aşteptare; în 
aceste condiţii, nu era imposibil să cedeze unui acces de 
descurajare şi să accepte o propunere, al cărei singur 
merit era că le scurta supliciul. 

Dorana era conştientă că era puţin răspunzătoare de 
această stare de fapte, pentru că nu le mai trimisese 
nicio veste de mai multe zile; cum, din partea lor, nici ei 
nu telefonaseră de teamă că telefonul era ascultat, 
„tăcerea radio” trebuie să le fi accentuat impresia de 
abandon. Precis trecuseră în revistă toate mijloacele de 
a deschide sacii, dar fără succes. Acum erau cu 
siguranţă exasperati şi foarte porniţi împotriva ei, 
blestemând-o că neglijase un amănunt tehnic a cărui 
importanţă se dovedea a fi capitală. Trebuia să se 
trezească, să-şi vină în fire! Trebuia să facă rost de cifru, 
într-un fel sau altul. Oricum avea nevoie de acest lucru. 
Că Adam îşi va da duhul sau va supravieţui, nu avea 
importanţă, lovelele tot îi trebuiau! 


La începutul după-amiezii, temperatura scăzu şi 
Adam putu să mănânce puţin. Chiar pălăvrăgi cu Anita, 
lăudând-o pentru chili. Apoi îi ceru un scotch fără 
gheaţă, pe care femeia de serviciu i-l refuză, 
ascunzându-se în spatele preceptelor medicului. 

— Pot să vă fac un ceai, propuse ea. 

— Du-te şi spală-te la fund cu ceaiul tău! mârâi el. 
Totdeauna am avut oroare de pişatul ăsta de călugăriţă! 

Catolică ferventă, mexicana se retrase, jignită. 

— Dacă ţipă, diagnostică ea trecând prin faţa 
Doranei, înseamnă că este aproape vindecat. 

Puțin mai târziu, Smart se puse pe monologat. 
Dorana crezu la început că delira şi începu să urce 


scările. Rămase nemişcată pe a cincea treaptă, realizând 
că Smart vorbea cu dulăul. Îi explica ceva pe un ton de 
comandă, ca un căpitan expunând în faţa oamenilor săi 
paşii de urmat pentru a ataca o poziţie inamică. Dorana 
rămase nemişcată. O idee nebunească îi trecu prin 
minte: Adam era pe cale de a-i comanda lui Dust să o 
suprime. Intelesese totul şi hotărâse să o pedepsească. 
Avea să folosească dulăul ca pe un ucigaş kamikaze. 

işi dădu seama că respira prea tare si bătu în 
retragere. Câteva minute mai târziu, Dust trecu prin 
faţa ei fără a-i arunca o privire, traversă grădina, sări 
peste grilaj şi o porni în viteză în direcţia oraşului. 
Mergea hotărât, ca şi cum stăpânul îi dăduse de 
îndeplinit o misiune precisă. Dorana îşi muşcă buza 
până la sânge. Ce punea la cale Smart? Ce căuta? Hoţii? 

Ei, haide! Era o prostie. Nu avea nicio şansă să-i 
găsească într-un oraş ca Los Angeles. 

Incercă să râdă, dar fără succes. Lucruri citite pe ici, 
pe colo îi reveneau deodată în memorie. Frânturi de 
articole de popularizare care vorbeau despre flerul 
câinilor, capabili să izoleze un miros dintre milioane... 
ceva care vorbea despre fantastica memorie olfactivă 
canină. 

Ce soptise, aşadar, Adam la urechea câinelui? 
„Găseşte-l pe doctoraşul cel bătrân!” Dust era oare în 
stare să localizeze ascunzătoarea lui Doc' Brannigan? 

li era greu să se convingă, şi totuşi îi era teamă. Se 
gândea la acei câini abandonaţi la sute de kilometri de 
casă şi care se întorc, chiar şi atunci când nu ştiu nimic 
despre drumul urmat de cei care au încercat să-i facă 
pierduţi în mijlocul naturii. Ziarele erau pline de 
asemenea articole. 


Aşteptă seara într-o stare de mare tensiune 
nervoasă. l-ar fi plăcut să-i poată preveni pe cei trei 
bărbaţi de pericolul care îi păştea, să-i îndemne la 
răbdare, să-i roage să aibă încredere în ea şi să nu 


accepte oferta ridicolă a lui Dick Weston, 20 000 de 
dolari, atunci când puseseră mâna pe o adevărată avere! 

Dust se întoarse la asfinţit. Părea zdrobit de 
oboseală, cu limba scoasă, dar se cocoţă direct în 
camera lui Adam ca pentru a-i da raportul. 


Dorana petrecu o noapte grea. Înainte de a adormi, 
câinele băuse şi mâncase mult, fără a o privi măcar o 
singură dată. Nervoasă, tânăra femeie se închise în 
cameră. Brusc, i se făcu frică ca animalul să nu se 
arunce printre picioarele ei să o trântească pe scară... 
sau să o împingă prin lucarnă pentru a se zdrobi pe 
dalele piscinei căzând în gol cincisprezece metri. Tăiată 
de cioburile de sticlă, cu picioarele rupte, ar rămâne 
acolo până în zori, pierzând tot sângele. 

„Dust a crezut probabil că era vorba de un hoţ, ar 
explica Adam poliţiei a doua zi. I-am tot spus Doranei să 
nu se mai fofileze pe întuneric ca o hoaţă..., dar îi era 
mereu frică să nu mă trezească. Este un accident. Un 
accident îngrozitor.” 

Rămase multă vreme la pândă, ascultând 
permanentul du-te-vino al animalului pe culoar. După 
scârtâitul parchetului, ghicea că animalul se oprea 
deseori în pragul camerei ei şi că adulmeca pe sub uşă. 
De fiecare dată când se întâmpla acest lucru, ea 
strângea perna în braţe. Pe viitor, va trebui să fie atentă 
imediat ce va auzi animalul apropiindu-se de ea pe la 
spate. 

Când reuşi, în sfârşit, să închidă pleoapele, visă că se 
relaxa într-o cadă plină cu apă caldă, cu spuma până la 
bărbie. Pe când atipea, Dust se fofila deodată prin 
întredeschiderea uşii, apucând cu botul uscătorul de păr 
de pe toaletă şi dându-i drumul în cadă. Scurtcircuitul 
străbătea trupul Doranei cu atâta forţă, încât dinţii îi 
cläntäneau si se fărâmiţau... 

Se trezi tresărind şi aprinse lumina, convinsă că nu 
va mai adormi până în zori. 


Anita o trezi totuşi la ora zece, informând-o că duläul 
o ştersese din nou. 

— L-am văzut pe drum pe când veneam încoace! 
spuse mexicana. Nu ştiu ce l-a apucat. O fi poate în 
călduri? Să nu-l calce vreo maşină; domnul Adam nu şi- 
ar mai reveni. 

Dorana, în ce-o privea, ar fi ars cu bucurie o 
lumânare rugându-se ca animalul să fie călcat de un 
camion încărcat cu trunchiuri de sequoia! 

La ora unsprezece, infirmiera veni să refacă 
pansamentele şi confirmă faptul că bolnavul era mult 
mai bine. Plecă în acelaşi timp cu Anita, care trebuia să- 
şi ia băieţelul de la grădiniţă, şi Dorana rămase singură 
în casă. 


La ora paisprezece era foarte cald, smogul îşi 
reluase atacul, umplând grădina cu brumă galbenă. 
Dorana se târî de colo-colo în tricou şi bermude. Ar fi 
dat orice pentru a merge să facă o baie în Malibu. În 
disperare de cauză, se îndreptă spre piscină. Imbräcase 
un maieu pe sub haine, cu vaga intenţie de a se bronza 
pe peluză. 

Se dezbrăcă în timp ce mergea, lungindu-se pe dale 
pentru a băga mâna în apă. Era tocmai bună. Tânăra se 
lăsă să alunece în bazin şi înotă puţin. Apa îi linişti 
nervii. Făcu pluta cu ochii închişi, privind cerul galben 
de deasupra ei. Atunci o cuprinse frica. Brutală. 

„Ei! Idioato! şopti o voce din mintea ei. Ce s-ar 
întâmpla acum dacă Dust ar tâsni din spatele gardului 
viu pentru a te împiedica să urci, ia spune?” 

La această ipoteză, avu o secundă de panică totală şi 
înghiţi apă. Bazinul era destul de adânc... pentru a o 
îneca; ar fi suficient ca Dust să alerge prinprejurul 
piscinei şi să o împingă înapoi în apă de fiecare dată 
când ar încerca să se sprijine de margine. Era puternic, 
nici măcar n-ar fi nevoit s-o muşte pentru a-i reuşi 
manevra. Un cap în piept ar fi de-ajuns să o arunce pe 


spate. Nu fusese niciodată o înotătoare experimentată si 
nu avea rezistenţă. Câinelui i-ar fi uşor să o obosească la 
adăpostul cetii. Puţini oameni treceau pe drum; în plus, 
în zilele cu smog, vila era ascunsă vederii din cauza 
brumei. 

Dust ar alerga în jurul piscinei până când ea şi-ar 
pierde răsuflarea şi i s-ar pune cârcei. N-ar putea spera 
să plutească până la apariţia infirmierei, asta ar 
însemna să stea prea mult în apă. S-ar scufunda... 
învinsă de epuizare, teamă şi cârcei. S-ar scufunda pe 
fundul bazinului, precum naufragiatii care încetează să 
mai dea din braţe pentru a se menţine la suprafaţă. 

Dumnezeule! Deci asta pusese la cale Adam 
împreună cu dulăul? Îi ordonase animalului să se 
prefacă plecat, să se ascundă în tufişuri, apoi să aştepte 
un moment propice... Şi ea se repezise cu capul înainte. 
Profitând de faptul că era în apă, câinele se întorsese pe 
furiş. O aştepta. Avea să-l vadă ivindu-se de-ndată ce 
punea mâna pe scară. 

Se zbătu în mijlocul bazinului, deoarece panica o 
împiedica să-şi coordoneze mişcările. Când ajunse la 
scară, se agăţă de bare cu disperare şi, dintr-un salt, ieşi 
din apă. 

Se prăbuşi pe dale, scuipând şi gâfâind. 

În grădină nu era nimeni. 

Nici urmă de câine. Nicio ameninţare. 

Era singură. 

„Sunt pe jumătate nebună, murmură ea îmbrăcându- 
se fără a se mai usca. Pe jumătate nebună.” 

Dacă Adam ar fi putut s-o vadă, ar fi izbucnit în râs. 

A doua zi, Dan ieşi devreme pentru a cumpăra ziarul 
şi provizii. Ceaţa galbenă şi umedă, particulele poluante 
îi iritau ochii, dar se simţea protejat de acest nor de 


aburi. Îşi spunea că, în caz de urmărire, i-ar fi mai uşor 
să-şi piardă urma. Merse la un „Seven-Eleven” pentru a 
cumpăra conserve, pâine, bere, şuncă, cereale, lapte şi 
ouă. La antrepozit nu mai era nimic de mâncare. Doc’ nu 
deschidea gura şi Monk avea o dispoziţie de câine, 
deoarece rănile sale tindeau să se infecteze. Trebuise să 
renunţe la a boxa sacii pentru a-şi uşura nervii. Imediat 
ce făcea gestul de a se mişca, rănile se redeschideau. Ar 
fi trebuit cusute, dar mâinile lui Doc’ tremurau prea 
tare; cât despre Dan, acesta nu se vedea în postura 
ucenicului chirurg. 

leşea din magazin cu o pungă de hârtie în braţe şi 
ziarul sub braţ, când zări maşinile poliţiei pe stradă. 
Trecură prin faţa lui fără a se opri, dar simţi preţ de o 
secundă o groază totală şi fu gata să-i scape 
cumpărăturile pentru a o lua la fugă. Se strădui să 
păstreze o atitudine normală şi făcu un ocol mare pentru 
a se întoarce la manufactură. Această plimbare îi 
permise să constate că cercul se închidea încet-încet, 
prinzându-i la mijloc. Patrulele afectate căutărilor 
inspectau acum clădirile situate la o distanţă de cinci- 
şase străzi de antrepozite. Sticleţii băteau în uşi, cereau 
să li se deschidă, aruncau o privire înăuntru prin 
geamurile sparte. Verificau minuţios un teanc de 
hârtoage, fără îndoială cu datele proprietarilor. Dan se 
gândi imediat la furgonetă şi la Subaru, ambele furate, 
care mai erau încă în curtea fostei fabrici de ţigări de 
foi. Patrulei îi era suficient să facă un apel pentru a afla 
că vehiculele figurau pe lista celor furate în cursul 
ultimelor zile. Pentru ei ar fi un pretext nemaipomenit. 
Ar forţa uşa sau ar intra pe o fereastră. Clauza legitimei 
suspiciuni le-ar permite o acţiune de acest fel. 

Dan transpira. Ceaţa poluantă îi ardea bronhiile. 
Şase străzi... era puţin. Cât timp le va mai lua patrulelor 
pentru o inspectare generală a hangarelor? Mâine, la 
aceeaşi oră, sticletii vor intra pe traveea principală, 
printre barăci. Vor perchezitiona metodic, consacrând 


un zel special construcţiilor aparent goale. 

Dan se întoarse. Unde s-ar putea ascunde toţi trei, 
Doc', Monk şi cu el? Sub podea, lângă saci? Era posibil 
să improvizeze un fel de nişă, astfel încât să dea 
impresia că atelierul nu era locuit? Trebuia să se 
gândească de pe acum. 

Cum dădea colţul unei strädute, surprinderea îl făcu 
să tremure spasmodic din tot corpul. Tocmai îl zărise pe 
Dust... Dust care adulmeca, cu botul pe pavaj, căutând o 
urmă. 

Dan se dădu repede înapoi. Din fericire, vântul nu 
sufla din direcţia bună şi câinele nu-l reperase. Păşea 
printre hangare, încercând să deosebească mirosurile, 
oprindu-se ici şi colo pentru a da drumul la trei stropi de 
pişat. De data aceasta, Dan o luă la fugă mâncând 
pământul. Nu scăpaseră de ceea ce se temeau: Adam 
Smart, foarte decis să regleze el însuşi conturile, le 
trimitea copoiul! 

Cum ajunsese până aici animalul era un mister, dar 
câinii poliţişti buni sunt obişnuiţi cu asemenea isprăvi. 
Poate Doc', Monk (sau el însuşi) or fi uitat vreun obiect 
în hacienda? Un obiect impregnat cu mirosul lor. Vreo 
batistă? O bandană îmbibată de transpiratie, pe care 
bancherul o strecurase în buzunarul pijamalei sale 
înainte de a chema după ajutor? 

Niciodată nu puteai să te gândeşti la tot. Dan îşi 
amintea de căldura care domnea în hacienda. Işi 
petrecuse timpul ştergându-şi fruntea şi gâtul cu un 
prosop. Ce făcuse cu acesta în momentul plecării? Il 
lăsase aruncat pe un fotoliu? Dust putuse să-l miroase, 
aşa cum adulmeca tot ce se petrecea în jurul lui... 
recunoscuse imediat mirosul „grădinarului” şi insistența 
lui îl intrigase pe Smart. 

Dumnezeule! Totul era posibil. Se puteau face zece 
scenarii la fel de convingătoare. Nu era important să ştii 
cum sau de ce! Ceea ce conta era de a şti cât timp îi 
trebuia să ajungă la manufactură. 


Dan se grăbi să se întoarcă. Imediat ce încuie usa de 
două ori, îşi chemă tovarăşii. 

— Tocmai l-am văzut pe Dust! La o sută de metri de 
aici. Este pe punctul de a ne lua urma. 

Monk apăru din camera sa. Arăta rău şi transpira din 
cauza febrei. Muscäturile îi provocau suferinţă, dar 
încercă s-o disimuleze prin toate mijloacele. 

— Eşti sigur? bombăni el. 

— Da! gâfâi Dan. El era. Dacă ne găseşte, ne va face 
felul unul câte unul. Poţi să fii sigur de asta. Va încerca 
să se strecoare aici... sau ne va ataca de fiecare dată 
când ieşim. 

— N-avem decât să nu-l lăsăm să intre şi gata, mârâi 
Monk. 

— Da! rânji imitatorul, o superidee! Şi cum o să 
facem ca să băgăm în noi? În plus, îţi semnalez şi faptul 
că sticletii se află pe-aproape. Sunt riscuri serioase să 
ajungă mâine dimineaţă cu cercetările la antrepozite. O 
să avem necazuri, ţi-o spun eu! 

— Atunci trebuie să scăpăm de rable, făcu luptătorul. 
N-avem decât să luăm fiecare câte una şi să le lăsăm pe 
o străduţă. Pustanii or să le salte pe loc, asta le va 
încurca itele sticletilor. 

— Si noi? şuieră Dan. Unde o să fim când patrula va 
inspecta fabrica? Crezi că Doc' şi cu tine vă puteţi 
plimba aşa, în aer liber, cu toţi sticletii primprejur? Fără 
a mai ţine seama că, dacă umblăm prea mult pe străzi, e 
posibil ca Dust să dea peste noi. 

— Gata cu panica! mârâi Monk cu un gest obosit. 
Dorana n-o să ne lase baltă. Sunt sigur că este la curent. 
În seara asta trebuie să vină. Da, probabil că totul se 
termină astă-seară. 

Dan nu putu să-şi dea seama dacă chiar credea acest 
lucru sau dacă încerca doar să se liniştească. 

— Cel mai urgent, spuse el făcând eforturi să 
vorbească calm, este să scoatem maşinile din curte. Nu 
e nevoie să mergem prea departe pentru a scăpa de ele. 


Pot chiar să fac asta singur, în două rânduri. Cât timp 
voi fi plecat, ai putea să sapi o gaură sub podea, astfel 
încât să ne lungim toţi trei când se va apropia patrula? 
Ce zici? 

— Sub duşumea? făcu Monk. Crezi că rezişti? Rişti 
să dai nas în nas cu şobolanii. N-o vei putea face pe 
delicatul. 

Instinctiv, îngenunchease pentru a pipăi scândurile 
desfăcute.  Loviturile de pumn  provocară curse 
subterane care îi făcură pielea de găină lui Dan. 
Luptătorul avea dreptate: subsolul era „locuit”. 

— Putem să ne organizăm ascunzători, admise Baby 
Monk, dar va fi plin de viermi. 

Cu degetele sale bătătorite, smulse una dintre 
scândurile care se mişcau. Dedesubt era un spaţiu în 
care un om putea sta întins pe burtă, cu braţele pe lângă 
corp. 

— Sacii sunt în mijloc, zise el. Ne vom aseza în jurul 
lor. Dacă sticletii nu privesc prea îndeaproape si 
niciunul dintre noi nu face o criză de nervi, o putem 
scoate la capăt. 

Ridică privirile pentru a obţine aprobarea lui Doc’ 
Brannigan. 

— Ei! bunicule, ţipă el. Ai curajul să faci pe 
îngropatul o oră sau două? 

Dar Doc’ nu răspunse. Cei doi îşi dădură brusc 
seama că bătrânul nu deschisese gura de ceva vreme. 
Cuprins de o bănuială groaznică, Dan se îndreptă spre 
fotoliul de lemn între braţele căruia fostul cioclu stătea 
chircit. Doar atingând încheietura bătrânului, înţelese 
ce se întâmplase. 

— Este mort, murmură el. Dumnezeule! O fi murit în 
dimineaţa asta cât am fost după provizii. Nu se simţea 
prea bine de când s-a întors din Mexic, iar căldura 
probabil că l-a terminat. 

Monk întinse mâna la rândul său pentru a atinge 
degetele îngheţate ale bătrânului. Erau reci şi tepene. 


Rigor mortis îşi intrase în drepturi. 

Dan se ridică. Era aproape sigur că Seth Brannigan 
murise din cauza unei crize cardiace. Radioul furgonetei 
mentionase numeroase cazuri de infarct în ultimele 
douăzeci şi patru de ore la persoanele în vârstă. Căldura 
din timpul furtunilor, poluarea şi lipsa de aer erau 
deseori fatale celor care sufereau de insuficienţă 
cardiacă. 

Dan căuta febril o soluţie. Să-l pună pe Doc' în 
furgonetă şi să-l abandoneze cu vehiculul pe o stradă 
pustie? Pentru moment, părea cea mai bună idee. 

— Nu putem să-l ţinem aici, observă Monk. La 
căldura asta, va începe să se descompună până la prânz. 
Va fi imposibil să rezistăm, şi mirosul o să aducă aici 
sticletii. Este un miros pe care au obiceiul să-l 
adulmece, poţi să mă crezi! Trebuie să-l transportăm 
afară. Il înfăşurăm într-o bucată de carton gudronat şi îl 
punem în spatele furgonetei. 

Dan clătină mecanic din cap. Ce s-ar întâmpla dacă 
Dust s-ar repezi la furgonetă la un stop, atras de mirosul 
bătrânului Brannigan? Pentru că era sigur că pe 
doctoraş îl căuta animalul în numele stăpânului; 
imitatorul era acum sigur de asta. Tremură la ideea că s- 
ar putea vedea blocat de câinele care i-ar bara drumul, 
împiedicându-l să demareze. Un câine nebun furios, a 
cărui agitaţie ar atrage atenţia sticletilor. Fără îndoială, 
unul dintre ei s-ar apropia să întrebe: „Ce-are animalul 
ăsta? Transportati ceva special? Lăsaţi-mă să arunc o 
privire înăuntru. Ei! Dar ce e cu cartonul ăsta?” 

Portiera fiind întredeschisă, Dust s-ar fofila pentru a 
se arunca asupra sulului de carton gudronat. Ar lătra, ar 
zgreptäna, până când sticletele ar veni să îngenuncheze, 
verificând natura coletului. 

Dan se simţi acoperit de sudori reci. Ca pentru a-i 
întări spaimele, Monk declară: 

— Este mai bine să conduci tu furgoneta. 
Semnalmentele tale n-au fost difuzate şi o să atragi mai 


putin atentia. Tu treci mai neobservat decât mine. 

Avea dreptate, dar Dan avu însă impresia că este 
prins în capcană. Monk îi simţi starea proastă şi-l 
scutură de umăr. 

— Hei! exclamă el, n-o s-o faci acum pe fetiţa?! Nu e 
momentul. Nu avem prea mult timp, aşa că o să mă ajuţi 
să-l înfăşurăm pe bătrân în cartonul gudronat. O.K.? 

Dan ascultă ca în transă. Luptătorul merse să caute 
un rulou izolant pentru acoperiş, care zăcea aruncat 
prin curte. Căldura lichefiase bitumul care curgea puţin 
şi lipea spirele între ele. 

Să înfăşoare cadavrul lui Seth Brannigan în acel 
ambalaj nu era puţin lucru, cu atât mai mult cu cât 
rigiditatea cadaverică îi blocase articulațiile în poziţia 
şezut. Dan ştia că era suficient să mai aştepte puţin 
pentru ca mortul să redevină elastic, dar Baby Monk nu 
voia să audă de vreo amânare. 

— N-o să aşteptăm toată ziua, decretă el. Preferi să-l 
găsească aici sticleţii? Sau ai chef să te lungeşti sub 
podea în compania lui? Ştii câte grade or să fie la prânz? 
36°C. 

Puseră corpul în spatele furgonetei şi Dan se aşeză 
la volan, în timp ce Baby Monk deschidea grilajul. 
Zarurile fuseseră aruncate. Acum se putea întâmpla 
orice. 

— Chiar crezi că cineva o să fure furgoneta cu un 
cadavru înăuntru? îl întrebă pe Monk care îi făcea semn 
să plece. 

— Bineînţeles, făcu luptătorul. Asta n-o să-i oprească 
pe mucosii din bande. Il vor arunca pe Doc’ într-o 
grămadă de gunoaie şi vor şterpeli rabla fără ezitare. 

Dan demară. Când ajunse la drum, îl asaltară o mie 
de gânduri. Dacă o maşină de poliţie venea în dreptul 
său, poliţiştii puteau să zărească branşamentul firelor 
sub volan şi să înţeleagă că mergea fără cheie de 
contact, deci într-o maşină furată! Dacă se făcea un 
control, ar fi fost terminat. Dacă... 


Conduse cu prudentä prin ceata gälbuie, temându-se 
de o coliziune care ar atrage după sine o constatare sau 
intervenţia unui poliţist de la poliţia rutieră. Nu aveau 
să-l oprească pentru că folosea un vehicul poluant chiar 
în toiul unei alerte antismog? 

Mâinile i se lipeau de volan. Binecuvântă ceața rău 
mirositoare care acoperea oraşul, deoarece îi va uşura 
fuga, dacă va trebui să facă stânga-mprejur pentru a 
scăpa de baraj. Dar se temea mai presus de toate de a-l 
vedea apărând pe Dust la o intersecţie. Dacă s-ar 
întâmpla acest lucru, ar putea să încerce să-l strivească. 
Oricum, nu credea deloc în această soluţie. Câinele era 
agil şi iute, ar fi o joacă pentru el să evite bara de 
protecţie a furgonetei. 

Dan merse în direcţia Watts, Harlemul din L.A. Îşi 
luase ca punct de reper faimoasele Watts-Towers, acele 
coloane de fierătanii şi resturi înalte de vreo patruzeci 
de metri, ca o operă de artă misterioasă. Hotărâse să 
abandoneze camioneta care şerpuia printre cocioabe, 
acolo unde n-ar atrage prea mult atenţia patrulelor de 
poliţie. Cel mai greu, apoi, ar fi să se întoarcă pe jos fără 
a fi agăţat de golani. 

Cum încetinea la o intersecţie, îl zări pe Dust la vreo 
treizeci de metri înaintea lui. Câinele nu era decât o 
umbră în ceaţă, dar, în felul în care înainta adulmecând 
pământul, Dan fu sigur că el era. Imitatorul îşi strânse 
degetele pe volan. O clipă după aceea, verifică dacă 
toate geamurile erau ridicate, pentru ca animalul să nu 
poată detecta mirosul. In ce sens sufla vântul? Duhoarea 
poluării era suficientă pentru a o acoperi pe cea a 
secretiilor corporale? Avea impresia că încerca să ducă 
de nas un rinocer. Se grăbi să dea colţul, fu cât pe ce să 
lovească un Lincoln ruginit şi îşi continuă drumul sub un 
torent de înjurături. 

Nu mai simţea nimic. Nici dezgust, nici tristeţe. Doar 
o frică brută, masivă, care anihila tot restul. Ajunse, în 
sfârşit, la primele maghernite. Era devreme, si golanii 


nu se aşezaseră încă în faţa clădirilor pentru a face 
mişto de trecători, iar acest lucru îi dădea o şansă să o 
scoată la capăt fără probleme. Nu căută prea multă 
vreme, deoarece vehiculul nou era o pată de culoare în 
mijlocul şirurilor de maşini de ocazie, peticite cu aripi 
sau portiere desperecheate. Mucoşi pe jumătate goi 
încercau să deschidă vana unei borne de incendiu, 
pentru a da drumul unui gheizer în care să se 
bălăcească în voie. Dan observă o străduţă, viră şi opri 
furgoneta între grămezi de gunoaie, sub o scară de 
incendiu. Cu ajutorul unei cârpe, şterse volanul, 
banchetele, portierele, tot ceea ce mâinile sale putuseră 
să aibă nefericirea de a atinge; apoi, fără a privi spre 
Doc, sări din maşină şi se îndepărtă cu capul plecat. 

Mergea foarte repede, temându-se să nu fie agăţat 
de un grup de adolescenţi puşi pe hartä, cu bâta de 
base-ball sub braţ şi cu un casetofon portabil pe umăr. 
După ce ieşi din zona periculoasă, se simţi mai bine, dar 
îl cuprinseră alte gânduri. 

„Când te vei întoarce, gândi el, atelierul va fi gol. 
Monk a încărcat deja sacii în Subaru şi şi-a făcut 
bagajele. Moartea lui Doc' i-a servit să te îndepărteze, 
ca să şteargă putina. De altfel, bătrânul o fi murit de 
moarte bună? Monk a putut foarte bine să-l sufoce, ca să 
te transforme în şofer de dric. Şi toate acestea, fără 
îndoială, au fost planificate de la un capăt la altul de 
Dorana!” 

Trebui să încetinească pasul, deoarece un junghi în 
coastă îi tăia respiraţia. Dumnezeule! Uite că acum 
făcea şi un acces de paranoia! Toate acestea erau 
stupide. Portbagajul de la Subaru era prea mic pentru a 
încăpea în el mai mult de trei saci. Dacă Monk ar fi avut 
de gând să dispară cu lovelele, ar fi păstrat furgoneta. 

Dan trebui să se aşeze pe o bancă pentru a-şi regla 
ritmul respirației. Tricoul său era pătat de sudoare. 
Acest lucru îl făcu să se gândească că era descoperit şi 
că Dust putea să identifice mirosul înainte de a ajunge 


aproape de el. Privi nervos în jurul lui, căutând să-şi 
amintească de trucurile evocate de Doc' când se aflau în 
Mexic, acele mici şmecherii pentru a înşela flerul 
câinilor poliţişti. Bătrânul povestise ceva în legătură cu 
anasonul, care anestezia receptorii olfactivi concentrați 
în botul animalelor. Da, asta era: anasonul. Mai făcuse 
aluzie şi la uzo, acel aperitiv grecesc al cărui parfum 
semăna cu al pastis-ului franțuzesc. Dan începu să caute 
un negustor de vin. Va cumpăra o sticlă de băutură de 
anason şi se va stropi din cap până-n picioare pentru a 
disimula mirosul trupului său, astfel încât Dust să nu-l 
recunoască, dacă se întâlneau pe drum. Cel puţin aşa 
spera. De data aceasta, să imite vocea lui Adam Smart 
nu l-ar mai salva. Nu mai avea mâna tăiată pentru a 
produce confuzie în mintea câinelui. 

Găsi ceea ce căuta într-o prăvălie ţinută de un 
asiatic, protejată de un grilaj metalic. Cu sticla de 
băutură de anason ambalată în hârtie maro, se retrase 
pe o străduţă pentru a se stropi din plin. Lumea îl va lua 
drept un betivan, dar era incapabil să-şi imagineze un 
plan mai elaborat. 

Putind a anason de la zece paşi, se îndreptă spre 
antrepozite, în speranţa că niciunui sticlete nu-i va da 
prin minte să-l salte pentru starea de ebrietate pe 
drumul public. Din când în când, vărsa puţin alcool în 
spatele lui pentru a şterge urmele. În altă situaţie s-ar fi 
simţit ridicol, dar angoasa îl făcea să uite de orice 
pudoare. Vederea maşinilor de patrulare, ocupate să-şi 
continue scotocirile, nu făcu decât să-i mărească 
spaimele. Sticletii înaintau, trecând de la o casă la alta. 
Se opreau câteodată pentru a încerca să smulgă frânturi 
de informaţii de la încărcătorii care forfoteau de colo- 
colo, cu spatele frânt de sacii de orez şi de soia. 
Asiaticii, latinii, se prefăceau atunci că nu înţeleg un 
cuvânt în engleză, schitând gesturi largi de neputinţă. 
Niciunul dintre ei nu voia să aibă de-a face cu Baby 
Monk şi dădeau negativ din cap când li se flutura pe la 


nas portretul-robot al unui bărbat cu faţa strâmbă. „Da, 
îl cunosc, glumeau unii. L-am văzut aseară la televizor. 
Este Incredibilul Hulk! Sper că nu vreţi să-l beliti, 
domnule sergent!” 

Dan se fofilă în curtea fabricii de ţigări de foi. Văzu 
imediat că Subarul dispăruse si simţi o durere 
fulgerătoare în stomac. Monk o ştersese cu banii! Se 
lăsase tras pe sfoară! Dumnezeule, ce idiot fusese că se 
lăsase tepuit! 

Cu respiraţia blocată, se repezi în atelier pentru a 
privi sub scânduri. Sacii gri erau tot acolo, unul lângă 
altul, inviolabili. Monk profitase pur şi simplu de 
absenţa lui pentru a se duce să scape de vehiculul 
compromiţător pe un teren viran oarecare. Dan se 
ridică, nehotărât. Gândul de a se ascunde sub duşumea i 
se părea din ce în ce mai prost. În fond, n-ar putea să 
părăsească atelierul când trecea patrula? 

În timp ce se apropia de fereastră pentru a vedea ce 
se petrece afară, Monk îşi făcu apariţia. 

— Am văzut câinele, zise el închizând cu grijă uşa. N- 
ai visat. E chiar el. Dă târcoale prin zonă. 

— Cred că pe Doc' îl caută, făcu Dan. La hacienda, a 
avut tot timpul să se obişnuiască cu mirosul lui. 

— Atunci nu mai riscăm nimic, observă Monk, 
deoarece nu mai e aici! 

— Judeci ca un om, oftă imitatorul. Pentru un câine, 
mirosurile persistă câteva zile după trecerea vânatului. 

— Am lăsat Subarul în parcarea unui supermarket, 
anunţă Monk. La ora asta, or fi şterpelit-o deja. Acum ce 
facem? Vrei să săpăm o ascunzătoare? Ar trebui să ne 
hotărâm. Sticleţii vor fi aici peste puţină vreme. 

Dan îşi lipi obrazul de geamul murdar. Dacă Dust era 
afară, să te plimbi sub nasul lui ar fi o nebunie. Chiar 
stropit cu uzo. De altfel, acest truc poate nu funcţiona şi 
la el. 

— De acord, capitulă Dan, ne ascundem. 

— Am găsit un drug de mină în cămăruţă, zise Monk. 


O să putem săpa putin. 

Se puseră pe lucru, ridicând scândurile duşumelei 
pentru a încerca să descopere un loc unde s-ar putea 
lungi. Săpăturile provocau fuga a zeci de şobolani care 
goneau prin praf pentru a dispărea în întuneric. Săreau 
pentru a se fofila în interiorul unui canal gros de 
evacuare, rupt, care se întindea pe sub parchet. 
Conducta pe jumătate îngropată măsura pe puţin 
cincizeci de centimetri în secţiune. Emana un miros 
fetid. 

— Uite, vrei să vezi asta? întrebă Dan. E bun pentru 
noi. Dacă am fi încercuiți, am putea încerca să fugim pe 
acolo. 

Cu vârful drugului din fier, sparse puţin mai mult 
canalul, mărind orificiul prin care treceau rozătoarele. 
Dan încercă să se imagineze târându-se prin acest tunel 
îngust, răzuind pereţii cu umerii. 

— E prea mic, şopti el. N-am trece. 

— Ba da, mormăi Monk. Când frica te împinge de la 
spate, treci şi prin gaura cheii. 

Dan se înfiorä Se imagina blocat în mijlocul 
conductei, neputând nici să avanseze, nici să dea înapoi, 
adevărat dop uman captiv al canalului. Blocat... da, 
blocat în tovărăşia şobolanilor nemulţumiţi. 

Monk merse să aducă o bucată de tablă cu care 
astupă orificiul. Apoi îngrămădi pietre şi tot felul de 
resturi peste capacul improvizat. 

— Asta o să împiedice şobolanii să iasă, bombăni el. 
Chestia trebuie să ducă în canale, de asta pute în halul 
ăsta. 

Puseră scândurile la loc şi se străduiră să şteargă 
orice urmă de locuire a spaţiului. N-a fost prea greu. 
Pământ şi ipsos aruncat murdăriră locul acolo unde 
praful lipsea. Răsturnară scaunele, ascunseră cutiile de 
conserve şi sticlele goale. Monk ieşi în curte pentru a 
pune lanţ şi lacăt la grilaj, apoi îngrămădi lăzi şi 
cauciucuri vechi peste cele câteva pete de ulei pe care 


Subaru le läsase pe ciment. Totul era aranjat. Cu putin 
noroc, sticletii se vor sătura să inspecteze magaziile 
pline de şobolani şi de gândaci şi se vor grăbi să meargă 
să ia masa. Se vor mulţumi cu o privire rapidă. Doar un 
câine ar fi putut simţi prezenţa indivizilor ascunşi sub 
duşumea şi să latre zgâriind podeaua. Din fericire, 
patrula nu era dotată cu K9, pentru că în mod sigur 
fuseseră folosiţi la perchezitionarea maşinilor. 

— Trebuie să mergem, anunţă Monk. Prinde-ţi bine 
pantalonii în şosete să nu-ţi intre vreun şobolan pe crac. 

Dan observă că luptătorul îşi strângea picioarele cu 
o sfoară înnodată în jurul gleznelor şi-şi băgă cu grijă 
cămaşa în pantaloni. 

— Nu trebuie să glumeşti cu asta, murmură el. Când 
simţi animalele astea urcându-se de-a lungul pulpei, îţi 
pierzi cumpătul şi începi să zbieri ca un tânc. Ştiu 
despre ce vorbesc. Ti-e atât de frică, încât putin îţi mai 
pasă să ştii dacă sticletii sunt deasupra capului tău sau 
pe planeta Marte; tot ce contează e să scapi de 
şobolanul agăţat de ouăle tale! Dan se grăbi să se 
supună. l-ar fi plăcut să se poată înfăşura într-un sac 
mare din pânză, dar în atelier nu se găsea nimic 
asemănător. După terminarea pregătirilor, cei doi 
bărbaţi se lungiră fiecare pe spate, în adâncitura 
respectivă, şi începură să aşeze la loc scândurile 
parchetului, astfel încât să se acopere progresiv. Nu era 
lucru uşor, şi Dan trebui să încerce de două ori pentru a 
reuşi o îmbinare perfectă. Speră ca patrula să nu 
împingă zelul până la a intra în cameră. Dacă se 
întâmpla acest lucru, scândurile desfăcute s-ar mişca 
sub tălpile lor. 

O să-şi dea seama că e o şmecherie sau vor pune 
asta pe seama dărăpănării locului? Dan se rugă să 
rămână la cea de-a doua interpretare. 

Inchise ochii şi încercă să-şi încetinească respiraţia 
precipitată, care se putea auzi pe o rază de trei metri. 
Locul strâmt îi trezea toate spaimele copilăriei. Era 


întins doar de două minute şi i se părea deja că zeci de 
insecte se plimbau pe el, între cămaşă şi piele. Işi 
încrucişă mâinile pe pântece, încercând să uite de 
pietricelele care îi intrau în şale. 

La fiecare goană subterană, trebuia să se abţină să 
nu urle şi să nu sară. Trebuia să reziste cu orice preţ. 
Era doar o pasă greu de trecut, care va ţine o oră sau 
două, doar cât să arunce sticletii o privire pe fereastră. 
Apoi se vor îndepărta şi îşi vor continua drumul spre 
cocioabele din Watts. 

Da, aşa se vor petrece lucrurile. Era doar o problemă 
de sânge rece. 

Deschise din nou ochii, privind fix razele de lumină 
prin spaţiile dintre scânduri. Doamne, ce mâncărimi! 
Dacă ar fi putut, s-ar fi scărpinat până la oase! 


27 


Dick Weston veni să-l viziteze pe Adam în jurul orei 
optsprezece treizeci. La drept vorbind, petrecu puţin 
timp cu bolnavul, care se încăpăţâna să se prefacă 
somnolent, şi ieşi cu Dorana să facă un tur al grădinii. 
La înălţimea aceea, smogul se simţea mai puţin decât în 
oraş, de aceea nu se autoiluzionau că se plimbau în 
inima Londrei lui Jack Spintecătorul, cum era uneori 
cazul pe arterele mai înguste din L.A. Se opriră pe 
marginea piscinei, Weston privind fix fundul bazinului. 

— Nu pare să reacționeze prea bine, murmură 
deodată. M-am aşteptat la mai multă forţă de caracter 
din partea lui. Scuză-mă că-ţi vorbesc deschis, draga 
mea, dar eu cred că nu-şi va mai reveni. Este un om 
terminat. 

Dorana hotări să rămână mută. Se grăbea să-l vadă 
plecând pe prostănacul de Dick şi nu voia să facă nimic 
care să-l mai întârzie. 

— N-ar trebui să spun, adăugă bancherul, dar de 


ceva vreme consiliul de administratie cere pensionarea 
lui Adam. În ultima vreme are o faţă de bătrân. Şi apoi, 
unele cliente s-au plâns de manierele sale. Să zicem că- 
şi permitea unele familiarităţi. Cred că făcea prea mult 
pe tinerelul cu ele. Unii dintre noi credem că nu mai are 
profilul postului pe care îl ocupă. Prospectarea trebuie 
condusă de cineva mai „atrăgător”, dacă înţelegi ce 
vreau să spun. Ne va fi imposibil să-l trimitem să facă 
demersuri pe lângă văduvele bogate din Bel Air sau 
Brendwood, cu o mână lipsă. 

— O să-l concediati? se informă Dorana. 

— Să spunem că mai degrabă o să-i sugerăm în mod 
ferm să iasă la pensie, şuşoti Weston. Şi asta mă supără, 
Dorana. N-o să-ţi mai poată asigura standardul de viaţă 
pe care-l meriti. O să te vezi condamnată la o existenţă 
oarecare, de periferie. Îl şi văd devenind alcoolic, acru. 
Să devii infirm la cincizeci de ani nu este un lucru 
îmbucurător. 

— Ce încerci să-mi spui? întrebă tânăra femeie. 

— Părăseşte-l...,  şopti brusc bancherul. Cere 
divorţul. Te voi instala într-o căsuţă frumoasă în Malibu. 
Voi veni să te văd de două ori pe săptămână. Este 
bătrân, va deveni insuportabil. Eşti prea tânără pentru 
a-ţi strica viaţa cu un infirm acrit, care nu vorbeşte 
decât cu potaia lui. 

Dorana trebui să-şi muşte limba pentru a nu izbucni 
în râs. Dumnezeule! Uite că prostănacul de Weston îi 
propunea să o întreţină! Trebui să se abţină să nu-i 
strige în faţă: „Tu crezi că un mic speculant, moale, cu 
mâinile umede, valorează mai mult decât un ciung 
mizantrop?” 

Ea se văzu trântită pe pat, resemnată, strivită sub 
greutatea roz a lui Weston, dând din sale si din coapse 
pentru a-şi merita cecul lunar. Nu, asta nu. Nu mai voia 
să depindă de niciun bărbat, să trebuiască să cerseascä 
ceva bani de buzunar, să justifice fiecare cheltuială. Ea 
dorea să fie stăpână pe destinul ei, să nu dea socoteală 


nimănui. Să trăiască aşa cum concepea ea, să-şi impună 
dorinţele şi legile, să se bucure de această minunată 
libertate pe care ţi-o procură o avere câştigată dintr-o 
mişcare de baghetă magică şi nu cu preţul unei deşelări 
zilnice. Nu mai voia să audă vorbindu-se de bărbaţi, de 
exigenţele lor, de nevoile lor. În noua sa viaţă, nimeni 
nu-i va mai comanda, nu va mai avea nici soţ, nici 
patron. Va adopta un copil. La nevoie, îl va cumpăra de 
la traficantii de copilaşi din lumea a treia. O fetiţă, 
căreia să-i consacre zilele şi nopţile sale. O va privi cum 
creşte. Vor fi fericite. 

— Dick, spuse ea punând mâna pe braţul 
bancherului. Propunerea dumitale mă emotioneazä. Dar 
trebuie să reflectez. Dacă l-aş părăsi pe Adam în acest 
moment, mi s-ar părea că sunt o ticăloasă. 

— Nu te merită, se bâlbâi Weston stăpânindu-se. Eşti 
tânără, eşti frumoasă. Sunt sigur că nici dragoste nu 
mai face cu dumneata. Şi câinele ăsta pe care îl adoră! 
Începe să semene a nevroză! Îţi mărturisesc că m-am 
întrebat de mai multe ori dacă nu a devenit impotent. 
Obsedatii violenţei, ai armelor de foc, ai autoapărării, 
ştim ce ascund! Toate astea sunt freudiene... Ai auzit 
vorbindu-se despre penisurile de substituție, nu-i aşa? 

Devenea grotesc. 

— Dick, oftă Dorana. Nu mai insista. Pentru moment, 
el are nevoie de mine. Mai târziu, poate, când va fi din 
nou pe picioare. 

— Dar gândeşte-te! repetă Dick apăsând pe cuvinte. 
Este o propunere serioasă. Nu vreau să sfârşeşti într-o 
periferie jalnică, aşteptând cecul casei de pensii. Nu şi 
tu. 

Trebui să-l împingă spre maşină. „Nici Adam, nici tu 
şi nimeni altcineva!” îi venea să strige în timp ce Dick se 
instala la volan. „Am terminat-o cu voi, bărbaţii!” 

Ea îl privi îndepărtându-se şi îi făcu semn cu mâna în 
momentul în care ieşea din câmpul vizual. Surâse, 
tocmai îi furnizase pretextul pe care îl căuta din ajun. 


Îşi consultă ceasul. Infirmiera plecase în timp ce ea 
se plimba cu Weston, o văzuse urcând în masinuta ei 
ridicolă. Anita trebăluia prin bucătărie. Nu urcă la etaj, 
pentru că îi era teamă de Adam de când intrase în faza 
de mutism halucinant. Oricum, în jumătate de oră, va 
pleca şi ea. Cât despre Dust, acesta părăsise vila de 
dimineaţă pentru a îndeplini misiunea misterioasă pe 
care stăpânul său părea să i-o fi încredinţat. Avea, deci, 
cale liberă. 

Dorana intră în casă şi făcu un ocol prin bar pentru a 
lua două pahare şi o sticlă de Wild Turkey. Cu o oră mai 
devreme, Winnifred, infirmiera, îi repetase că Adam nu 
trebuia să bea alcool pe toată durata tratamentului. 

— Insist! adăugase ea, pentru că soțul 
dumneavoastră nu binevoieşte să deschidă gura decât 
pentru a cere să i se aducă un pahar! 

Dorana se asigură că Anita nu era atentă la ea si 
urcă iute scările. Inima îi bătea cu putere, fiind 
conştientă că joacă ultima carte. Dacă subterfugiul eşua, 
se va vedea obligată să se roage ca vreo inovaţie 
tehnologică viitoare să le permită într-o bună zi să dea 
de capăt sacilor de la Trade Ltd. Bank of California. 

Ea intră în cameră cu un pas hotărât, având un surâs 
dezamăgit pe buze. 

— Ştii ce mi-a propus patronul tău? spuse ea. Să mă 
culc cu el. 

Aşeză sticla şi paharele pe mäsuta de la capul 
patului şi începu să măsoare încăperea în lung şi-n lat. 

— Asta mă înnebuneşte, şuieră ea. Ştii că sunt 
hotărâți să te dea afară cât mai repede? Le este ruşine 
de infirmitatea ta. 

Timp de cinci minute, se strădui să detalieze 
propunerea lui Dick Weston, gesticulând larg. Ea se 
enervă atât de mult şi atât de bine, încât reuşi chiar să 
verse lacrimi de exasperare. 

Adam o asculta fără a spune o vorbă, cu un aer 
abătut. 


— Dumnezeule! gâfâi Dorana, am nevoie de un 
pahar! Tu nu? 

Mâinile îi tremurau apucând sticla, dar nu asta era 
grav, ,umilinta” pe care o suferise explica cu uşurinţă 
faptul. Ea nu ezită să-şi verse două doze respectabile. 
Adam urmărea derularea operaţiunilor cu o privire 
halucinată. Întärcat la alcool de câteva zile, suferea 
probabil în mod violent din cauza lipsei acestuia. Ea 
mizase pe această reacţie. Îi întinse paharul, înecându-l 
sub un val de vorbe. 

— O să ne lase baltă! îngăimă ea. Nu vor face niciun 
gest... nimic. Nu trebuie să ne aşteptăm la nicio 
despăgubire. 

Era atât de tensionată, încât simţea o durere acută 
în plex, ca şi cum i-ar fi înfipt cineva o croşetă deasupra 
stomacului. Adam bău pe nerăsuflate, în asemenea hal 
încât îşi puse întrebarea dacă bărbatul auzise un singur 
cuvânt din tirada ei. 

— Mai dă-mi unul, bombăni el în sfârşit. Blestemata 
asta de târfă de infirmieră voia să mă pună la post 
negru. 

— Cred că este o Amish, făcu distrat Dorana. Sunt 
furioasă. Ceea ce mi-a spus Weston m-a surprins atât de 
tare, încât am rămas fără glas. O să-şi închipuie că 
propunerea lui mă interesează. 

Adam dădu din umeri şi luă şi al doilea pahar. 

— Termină, bodogăni el. Nu cumva să flirtezi cu el, 
pentru că te-ai pune într-o postură proastă în faţa FBI- 
ului. Când vor veni japonezii, bunul Dick şi cu mine ne 
vom găsi în aceeaşi căruţă. Suntem la fel de perimati şi 
unul, şi celălalt. El ştie asta. Cred că din cauza asta a 
jefuit banca. Pentru a-şi asigura zilele negre. 

— Cum? gâfâi Dorana. Vrei să spui că... 

Căscase ochii, străduindu-se să se prefacă stupefiată. 

— Nu mai spune asta nimănui, făcu surd Adam. În 
acest moment Moreno e cu ochii pe el. I-am împărtăşit 
bănuielile mele. A înţeles imediat că am dreptate. 


— Dar, cum...? 

— Intuitia, micuța mea... Asta nu se învaţă. 

Învârtea paharul între degete pentru a face să sune 
cuburile de gheaţă. Privirea îi devenise fixă şi zâmbea 
răutăcios. 

— Sunt conştient de ceea ce gândesc toţi: că sunt 
numai bun să-mi trag un glonţ în cap, zise el cu o voce 
surdă. Că sunt terminat, că o să mă duc la fund... Se 
înşeală. O să mă vindec. De altfel, mă simt mai bine. Cu 
ajutorul lui Dust, îi voi găsi pe cei care mi-au făcut 
asta... şi îi voi pedepsi destul de urât. În câteva zile voi fi 
pe picioare şi voi începe vânătoarea. Va fi micul meu 
safari personal. Cred că Dust a găsit deja o pistă. 
Indivizii ăştia se află în oraş, sunt convins de asta... O să 
se ocupe de ei. Unul câte unul. Eu voi aştepta 
confortabil aşezat în maşină, în lojele din faţă, şi voi 
privi fumând o ţigară de foi. Va fi ca la spectacolele de 
circ. Îi voi spune să procedeze încet, pornind de la 
mâini. Vreau să afle cum te simţi când ai cioturi la 
capătul braţelor. 

Continuă astfel multă vreme, având sub ochi un 
spectacol imaginar, ale cărui detalii părea să le fi pus în 
mod minuţios la punct. Obrazul său cenuşiu devenise 
stacojiu sub acţiunea celor două pahare de whisky şi 
avea deja respiraţia şuierătoare. Deodată clipi din ochi 
ca şi cum ar fi încasat o lovitură de măciucă şi capul i se 
clătină. Dorana începu din nou să vorbească, luă 
naraţiunea de la început, mimând conversaţia. Ea de- 
abia îşi înmuiase buzele în băutură şi era stăpână pe 
sine. 

Adam se înfundase între perne. Clipea din ochi ca şi 
cum lupta ca să-i ţină deschişi. Bombăni ceva, apoi se 
lăsă cuprins de toropeală. Dorana tăcu şi merse până la 
picioarele patului, cu pumnii crispati. In acel moment, 
se crezu complet idioată. Niciodată nu va merge planul 
ei. Fusese complet nebună să-şi închipuie că... 

Dar medicul fusese cel care îi inspirase această idee 


rocambolescä, când amintise de acel pacient asupra 
căruia alcoolul actionase ca un ser al adevărului. Dorana 
ştia că gazul anesteziant utilizat de stomatologi juca 
câteodată aceeaşi farsă celor adormiti în vederea unei 
extractii. „Dacă ai ceva de ascuns, îi spusese o prietenă, 
să nu te duci să-ţi scoţi vreun dinte. De-ndată ce vei fi 
leşinată, vei începe să faci mărturisiri. Asta e, nu te mai 
poţi împiedica să nu vorbeşti. Trebuie să iasă din tine! 
Dentistul îţi va afla secretele şi, dacă este necinstit, te 
va şantaja!” 

Adam sforăia, dărâmat de beţie, post si abstinenţă. 
Dorana închise încet uşa camerei şi scoase din buzunar 
un mic reportofon pe care îl luase în ajun din biroul 
soţului ei. Se antrenase să-l manevreze în timpul nopţii 
şi credea că va fi în stare să-l utilizeze destul de corect, 
în ciuda alergiei ei la masinärii. 

Foarte nervoasă, se aşeză la căpătâiul bolnavului şi 
aşteptă. Trebuia să-l mai lase să se adâncească în 
buimăceală. Când instinctele de autoapărare vor fi 
slăbite va trece la acţiune. 

„Este ticnit, gândi ea. Ticnit de-a binelea.” 

Nimic altceva nu-i venea în minte. Incerca să nu fie 
obsedată de faptul că acesta era ultima ei şansă. Nu 
voia nici măcar să se gândească la ce se va întâmpla 
dacă subterfugiul dădea greş. 

Adam sforăia, cu bărbia în piept. Perii suri ai bărbiei 
se încâlceau cu cei aproape albi ai pectoralilor. Era 
dezgustătoare etalarea bătrâneţii. Acum vorbea în somn, 
mormăind lucruri nedesluşite. Crezu că înţelege: „Nu, 
nu mâna” sau ceva asemănător. Gemu. Un geamăt de 
băietei bolnävior. Dorana înţepeni. Nu se va lăsa 
înduioşată, nu trebuia să se bazeze pe asta! Se scurseră 
două minute. Adam îl chemă pe Dust, apoi articula 
foarte clar: „Câine bun”. Zâmbea la aceste vorbe. Ea se 
hotări să treacă la acţiune. 

— Adam, susoti ea apropiindu-şi gura de urechea 
bolnavului. Mă auzi? 


— Înî..., făcu cel adormit. 

Dorana apăsă butonul dictafonului. 

— Numărul  lacătelor, zise ea. Spune numărul 
lacătelor. Apoi vei putea dormi liniştit. 

El mormăi, întoarse capul. Salivă puţin, cu gura 
moale. Sudoarea lui duhnea a alcool şi medicamente. 

Dorana ştia foarte vag ce înseamnă o comă etilică. 
Citise în reviste pentru femei că puteai foarte uşor să fii 
victimă sub influenţa unor anumite medicamente care 
amplifică efectele beţiei. Câteodată era de-ajuns un 
păhărel pentru a-ţi pierde capul. Ea repetă cererea, cu o 
voce dulce, härtuindu-l pe Adam. Avea acum 
certitudinea că nu va mai reuşi să-şi revină. Delira într- 
un fel de stupoare halucinatorie, în stilul unui drogat 
aflat în timpul „călătoriei”. „Dacă nu merge, gândi ea, o 
să încerc cu LSD.” 

Îi va cere lui Monk să-i facă rost de acid... sau ceva 
asemănător. O substanţă care îi va permite să înfrângă 
barierele mentale ale soţului ei. In realitate, nu ştia 
mare lucru despre aceste substanţe, neexperimentându- 
le niciodată pe ea. 

Atunci când îşi pierduse orice speranţă, Adam rosti 
un şir de cifre, pe care le desluşi cu greu şi pe care îi 
ceru să le repete. 310551... Ea le numără pe degete. 
Şase! Erau şase... era combinaţia. 

Fu cât pe-aci să bată din palme, apoi, aproape 
instantaneu, o cuprinse îndoiala. Şi dacă era combinaţia 
unui alt lacăt? Cel de la vestiarul lui Adam de la bancă... 
sau de la un club sportiv? De la orice alt lacăt, în afară 
de cel care o interesa? Ezită să-l mai härtuiascä. Dacă 
insista, putea să se trezească tresărind, să înţeleagă ce 
încerca să facă. N-ar ezita nicio secundă să o denunte, 
era sigură de asta, pentru că din cauza ei i se tăiase 
mâna. Era ea, Dorana, cea care hotărâse mutilarea lui şi 
n-ar ierta-o niciodată. 

Puse din nou dictafonul în buzunar şi împinse 
încetişor scaunul. Avea cifrele. De cum se va însera, va 


lua masina si va cobori la bârlog. Vor deschide sacii, îsi 
vor împărţi banii şi se vor despărţi. Ce se va alege din 
cei trei bărbaţi, putin îi păsa. Ea nu simtise tandrete 
decât pentru Doc’ Brannigan. În ceea ce o privea, va 
merge să ascundă partea ei pe coline, într-un loc pe care 
îl reperase în timpul unei plimbări. Nu avea nicio 
încredere în cäsutele automate, lockers, pe care poliţia 
le putea deschide cu forţa în anumite cazuri şi nici în 
seifurile individuale pe care le închiriai într-o bancă. În 
orice caz, 500 000 de dolari reprezentau o enormă masă 
de bancnote de mici dimensiuni. Ar trebui să închirieze 
mai multe seifuri pentru a reuşi să le îngrămădească pe 
toate, şi asta ar putea atrage atenţia. Nu voia nimic 
oficial, nimic care să lase urme sau să aibă nevoie de un 
act de identitate. Nu voia să se supună constrângerilor 
unui anumit program. Voia să-şi poată recupera prada la 
orice oră din zi şi din noapte. Acolo sus, în munte, 
pregătise deja totul. Exista o gaură în stâncă. Va băga 
acolo sacul, apoi va astupa deschizătura cu ciment. 
Uneltele o aşteptau la faţa locului, le urcase una câte 
una de-a lungul săptămânilor în care îşi punea la punct 
planul. 

În pragul camerei, se întoarse să-l privească pe 
Adam. Acum era aproape violet. Se surprinse sperând că 
va fi mort când va mai veni să-l vadă. Dacă poliţia o 
interoga, va pretinde că n-a auzit nimic. În momentul în 
care ieşea, îşi dădu seama că uitase paharele şi sticla. 
Se grăbi să le ia şi părăsi camera. Avea ceea ce-şi dorise 
şi, de data aceasta, Dust nu putuse să-i stea în cale. Fără 
a face să scârtâie treptele, se întoarse la parter, puse 
sticla la loc şi spălă paharele în mica chiuvetă a barului. 

„Nu l-am otrăvit, recită ea în minte, ca şi cum ar fi 
răspuns întrebărilor lui Moreno. Era foarte deprimat şi 
mărturisesc că şi eu aveam nevoie de un întăritor. 
Patronul lui, Dick Weston, tocmai mă anunţase că avea 
să-l dea afară imediat ce se va pune pe picioare! Soţul 
meu a insistat să-i dau să bea. Este un om foarte 


autoritar şi niciodată n-am putut să nu-l ascult...” 

Gândi că nu era prea rău. În sfârşit, nu era o 
comediană atât de proastă. 

Anita veni să o salute înainte de a pleca şi ceru veşti 
despre „bietul domn”. Dorana se mulţumi cu banalitätile 
obişnuite şi cele două femei se despärtirä. 

— Dust nu s-a întors? se nelinişti mexicana urcând în 
maşină. Este supărător, nu-mi place să vă ştiu singură 
aici, fără nimeni care să vă apere. 

— Nu-i nimic, spuse Dorana care încerca să-şi 
ascundă nerăbdarea. N-o să mai întârzie mult. Ştii bine 
că nimeni n-ar risca să intre fiind el în grădină. 

— Este adevărat, suspină Anita. 

Porni motorul şi se hotări să plece. Dorana rămase 
un moment în picioare pe peluză. Combinația lacătelor îi 
dansa în minte. 310551... Râse nervos, gândindu-se că 
Adam îi convinsese pe cei de la FBI de vinovăția lui Dick 
Weston. Era comic! Bietul prostănac era probabil 
ascultat zi şi noapte. Poate că era şi filat în permanenţă, 
ca un criminal de temut. Dick Weston! 

Simţi o uşoară ameţeală. Avea pielea de găină si 
tensiunea nervoasă îi întărea vârfurile sânilor până a-i 
simţi dureroşi. 

Este adevărat că renăscuse de când Dust era la 
mama dracului şi Adam nu mai putea să-i facă rău. De 
fapt, nu voia mare lucru. Doar să i se dea o a doua 
şansă. O viaţă comodă, într-un apartament însorit, în 
compania unei fetiţe adorabile. Şi, mai ales, niciun soţ, 
niciun tată... niciun câine! 

Ridică privirea pentru a urmări apusul soarelui. În 
curând se va înnopta, deţinea formula magică, va 
deschide cufărul comorilor şi totul va fi bine. 

Trase un fotoliu în faţa lucarnei şi se instală cu 


picioarele încrucişate, pentru a aştepta venirea nopţii. 
Îşi lipise palmele de braţele fotoliului, pentru ca 
țesătura să le absoarbă umezeala. Încercă să nu se mai 
gândească la nimic, în timp ce obscuritatea invada 
grădina. 

Dust se întoarse târziu, îl auzi fofilându-se în casă, 
apoi urcând la primul etaj. Găsind uşa camerei închisă, 
se va lungi pe mochetă pentru a face de pază sau va 
zgreptäna la nesfârşit în speranţa că i se va deschide. 
Dacă nu apărea nimeni, se va ridica pe labele din spate 
şi va umbla singur la clantä. 

Dorana înţepeni. Dacă Adam murise între timp, Dust 
s-ar pune pe urlat ca un lup. Se va aşeza la picioarele 
patului, îşi va da capul pe spate şi s-ar pune pe 
interminabile scheunături, care puteau provoca iritarea 
vecinilor. Se simţi enervată şi regretă că nu se gândise 
să închidă uşa cu cheia. Totdeauna uiţi ceva, asta e 
drama când vrei să faci din crimă o profesie. 

Privi grădina pe care o luminau doar proiectoarele 
dispuse în fundul piscinei. Se întrebă dacă în micul 
portbagaj al maşinii ar putea încăpea partea sa din 
pradă. N-avea nici cea mai mică idee despre volumul pe 
care îl reprezentau 500 000 de dolari în bancnote de 5, 
10, 50 şi 100 de dolari, dar formau, fără îndoială, o 
enormă masă foşnitoare. Cumpărase la întâmplare saci 
pentru gunoi foarte rezistenți, dintr-un nailon special. I 
se garantase că niciun câine nu va reuşi să-i rupă. Era 
important, deoarece coiotii misunau pe coline si nu voia 
să rişte să-i sfâşie sacii. Nu ştia cât timp va lăsa banii 
îngropaţi. Câteva luni? Un an? Îşi promisese să nu facă 
nicio nebunie; de altfel, nu-şi dorea nimic extraordinar. 
Dacă Adam nu murea, va cere divorţul sub pretextul că 
era incapabilă să coabiteze cu un infirm. Nimeni nu va 
găsi faptul neverosimil. 

Îşi consultă ceasul. Era timpul să pornească la drum. 
Cuprinsă de o subită nelinişte, urcă la primul etaj pentru 
a lua din biroul lui Adam automatul japonez pe care îl 


păstra în sertar. Arma nu era prea stânjenitoare şi, la 
începutul căsătoriei lor, îi arătase cum se foloseşte. Ei 
nu-i plăceau pistoalele, dar se temea de vreo şmecherie 
de ultim moment. O răsturnare de situaţie... sau un 
complot din partea bărbaţilor pentru a o spolia de 
partea ei. Era mai bine să fie prudentă. Odată sacii 
deschişi, Doc', Monk şi Dan puteau foarte bine să-şi 
piardă minţile la vederea atâtor bani. 

Trase siguranţa automatului, astfel încât mica 
ideogramă să fie la vedere şi îl puse în poşetă. Ea 
copiase combinaţia lacătelor pe o bucăţică de hârtie, 
prevenind un lapsus din cauza stresului. Era mulţumită 
de ea, dar puţin nervoasă. 

Pe hol, Dust îi sări înainte şi scheună. Ea înţelese că 
cerea să i se deschidă uşa camerei pentru a-şi vedea 
stăpânul, dar se făcu că nu înţelege şi cobori scările în 
grabă. 

Dacă se întâmpla ceva în absenţa sa, ar spune că 
avusese brusc o criză de claustrofobie şi fusese silită să 
iasă la aer. 

Işi puse pantofi fără toc neasortati cu poseta, dar 
hotări însă că nu era ceva grav şi ieşi în grădină. Să 
respire îi făcea aproape rău, atât de mult i se 
contractase diafragma. Se urcă în maşină, repetând în 
gând combinaţia. 

Nu îndepărtase încă ipoteza unui quiproquo, a unei 
erori. Se gândea la toate lacătele pe care le utiliza Adam 
zilnic: vestiarul băncii, vestiarul clubului sportiv. Numai 
să nu fi dat, în buimăceala minţii sale, cifrul care 
permite accesul la racheta de tenis şi şosetele murdare! 

Această eventualitate o urmărise toată seara. Ridică 
din umeri, trebuia să gândească pozitiv. Porni motorul, 
acţionă telecomanda grilajului şi conduse în noapte. 


Dan şi Monk întinseseră carton gudronat pe toate 
ferestrele, pentru a putea aprinde lumina fără riscul de 
a fi observați. Pe scurt, avuseseră noroc în după-amiaza 


aceea şi lucrurile se desfăşuraseră bine. Patrula nu 
încercase să pătrundă în atelier. După conversațiile 
auzite prin scândurile podelei, Dan înţelese că sticletii 
se vor limita să inspecteze locurile, aruncând câte o 
privire pe ferestre. Începuseră să obosească să scoată 
şobolanii din ascunzători şi să calce pe colonii de 
gândaci. Era ora prânzului, le era foame şi sete. Dan îi 
auzise interpelând, zguduind uşile zăvorâte. Fasciculele 
unei lanterne foarte puternice măturase parchetul, 
insinuându-se printre interstitiile dusumelei şi imitatorul 
îşi reţinuse o tresărire când lumina i se prelinse pe chip. 
Apoi se îndepărtară. 

Dan aşteptase răbdător, fără ca şobolanii să vină să-l 
härtuiascä. După o jumătate de oră, Monk îndepărtase 
scândurile care îl acopereau şi scoase capul afară din 
gaură, hotărând că alerta luase sfârşit. 

De atunci stăteau în aşteptare fără să spună o vorbă. 
Lipsiti de radio, nu aveau nici măcar posibilitatea de a 
asculta ştirile. Noaptea îi găsi în aceeaşi poziţie. Dan 
spera ca Dorana să-şi facă apariţia în seara aceea, căci 
nu mai puteau aştepta. Se impunea luarea unei decizii. 
Trebuia fie să deschidă sacii, fie să accepte să-i împartă 
orbeşte, riscând o împărţeală inegală. Apoi fiecăruia îi 
revenea sarcina să se descurce cu partea lui din 
comoară. 

Un zgomot de motor îi făcu să ciulească urechile. 
Rămaseră nemiscati, aşteptând să afle dacă vehiculul se 
va opri în faţa atelierului sau îşi va continua drumul. La 
acest joc fuseseră de multe ori dezamăgiţi. 

— Yo! Este Dorana, şopti Monk. Gata. Are 
combinaţia! 

Se ridicară pentru a se apropia de uşă. De cealaltă 
parte cineva bătea uşor în uşă. „Eu sunt”, şuşoti tânăra. 
Monk scoase cheia din buzunar şi descuie batantul. 
Dorana se fofilă înăuntru. Avea răsuflarea tăiată, ca şi 
cum tocmai se oprise din alergat. 

— O am, făcu ea cu un murmur care semăna a 


geamăt. 

— La dracu'! mormăi Monk, nu mai credeam. 

Dorana înaintă, cu mâinile întinse în faţa ei, în 
atelierul pe care îl lumina doar o lumânare fixată într-un 
castron. Dan o luă de braţ pentru a o conduce, deoarece 
ochii lui erau de multă vreme obişnuiţi cu întunericul. 

— O să scot sacii, anunţă Monk îngenunchind pe 
duşumea. O să dureze un timp să facem împărţeala, dar 
nu cred că sticletii vor mai trece în seara asta. 

Indepărtă febril scândurile care acopereau comoara 
şi scoase de acolo sacii îngrămădiţi în gaură. Dan se 
ghemui şi el. Îi treceau fiori prin piele. Îşi puse mâinile 
pe coapse pentru a disimula tremurul. Dorana povestea 
cu jumătate de gură felul în care procedase pentru a 
obţine combinaţia, dar nimeni n-o asculta. Oţelul 
lacătelor strălucea în lumina galbenă a lumânării. Cei 
doisprezece saci fură în sfârşit aliniati pe duşumea. 
Foşnetul bancnotelor avea acum ceva insuportabil. 
Dorana deschise posetica pentru a lua o foaie de hârtie 
pe care o puse sub pata de lumină. Dan descifră un şir 
de numere. 

— lată, anunţă ea cu o voce curioasă de fetiţă. Asta 
trebuie să fie. În trei ne vom descurca mai repede. 

Apoi încruntă sprâncenele şi păru, în sfârşit, să-şi 
dea seama de absenţa lui Doc’ Brannigan. Dan o luă 
înaintea întrebării ei, explicându-i că bătrânul murise în 
urma unei crize cardiace. Citi pe faţa ei că nu-l credea. 

„Crede că l-am omorât, gândi el. Pentru ca părţile să 
fie mai substanţiale.” 

Ar fi vrut să spună ceva, însă Dorana se dădu înapoi 
imperceptibil. 

— Ni se fâlfâie! mârâi Monk. Rahat! N-o să stăm la 
priveghi. Trebuie să deschidem sacii! 

Dorana întinse mâna spre cel mai apropiat lacăt. 
Degetele îi tremurau violent şi îi veni greu să acţioneze 
rotația numerelor, trebuind să o repete de trei ori. 
Cifrele cădeau la locul lor cu un mic zgomot metalic, 


care îi făcea să tresară. 3. 1. 0. 5.5. 1. 

Brätara de otel se deschise în sfârsit cu un plescäit 
sec. Cum Dorana nu reacţionă în niciun fel, Dan făcu să 
alunece cercul de fier afară din urechile care îl ţineau şi 
aruncă încuietoarea pe podea. Sacul era deschis, căscat, 
descoperind plicuri mototolite legate în teancuri cu 
elastice. Plata muncitorilor. Pe fiecare plic figura un 
nume cu o consonanţă latină: Mendoza, Perez, Escadril, 
Gomez, Furano. Degeaba scutura Dan sacul, ieşeau 
întruna şi se răspândeau pe duşumea formând o pătură 
foşnitoare din ce în ce mai groasă... 

După primul moment de stupoare, se repeziră toţi la 
plicuri pentru a le rupe. Plicurile nu erau lipite şi era 
suficient să le desfaci cu degetul pentru a lăsa 
conţinutul să cadă în podul palmei. 

Apoi, Dan simţi gustul de bilă umplându-i gura. 

Erau goale... Sau, mai exact, nu conţineau decât 
statele de salarii, îndoite. Nu existau bani, nici măcar o 
bancnotă. Numai liste de plată contabilizând orele 
lucrate de Jesus Maria Ortega în câmpurile de salată din 
Salinas, să adune lăptuci în lädite încărcate în spatele 
camionului. 

Nu schimbară nicio privire, dar se înfundară în masa 
plicurilor cu un fel de teroare mută. Mâinile lor 
mototoleau şi sfâşiau totul, aruncând bucăţile de hârtie 
şi fişele contabile. Deveni foarte repede evident că 
niciun plic nu conţinea bani. 

Monk începu să bâlbâie înjurături de neînțeles. 
Dorana  holbă nişte ochi  halucinaţi. Acum se 
îmbrânceau, făcând să zboare plicurile care, uneori, se 
aprindeau de la lumânare. Dan trebui să stingă cu palma 
câteva începuturi de incendiu. 

— Ceilalţi..., sughiţă Monk, trebuie să-i deschidem 
pe ceilalţi, poate că este o greşeală. 

Şi se aruncă asupra celui de-al doilea sac, încercând 
să înşire cifrele pe cadranul lacătelor. Degetele lui 
groase şi bătătorite se descurcau cu greutate. Dan îl 


imită, dar deja nu mai spera. Ştia că nu vor găsi nimic. 
Nimic altceva decât sute de plicuri galbene şi state de 
salarii. Dorana gemea continuu, fără măcar să fie 
conştientă. Ea înghiţea aerul, cu gura larg deschisă, 
rupându-şi unghiile pe sistemele de închidere. 
Deschiseră şase saci fără a găsi altceva decât plicuri 
goale. Dan fu cuprins de un râs nervos, care îl făcu să 
verse lacrimi. Astfel, pe tot parcursul zilelor de 
aşteptare, ascultaseră foşnetul unor banale bucăţi de 
hârtie, luându-l drept cântecul inimitabil al dolarului! Îţi 
venea să te dai cu capul de toţi pereţii! 

Dorana izbucni în hohote de plâns şi se adânci în 
contemplarea mâinilor sale pline de state de plată 
mototolite. Doar Monk îşi continua cercetările, 
deschizând sacii unul după altul, golindu-i cu o frenezie 
disperată. Blestematele de plicuri acopereau acum 
duşumeaua în întregime. Se întindeau, curgeau, 
alunecau. Luptătorul scotocea în acea saltea de 
hârtoage cu pumnii, sfâşiind, rupând. Nu era nimic. 
Niciun cent! Nici măcar cu ce să-ţi cumperi un 
hamburger! 

— Nu înţeleg, îngăimă Dorana. Este absurd. Unde 
sunt banii? 

Dan scoase un hohot frustrat şi se ridică. El realiză 
că de-abia se ţinea pe picioare şi trebui să se sprijine de 
un stâlp. 

— Nu înţelegi? rânji el. Am fost traşi în piept. Am 
fost manipulati. N-am fost niciodată bogaţi. Nicio clipă. 
Am furat saci goi, special pregătiţi pentru noi! 

— Ce tot spui acolo? mormăi Monk. 

— Dar este evident, gâfâi Dan. Cineva a scos banii 
din plicuri şi a îngrămădit sacii goi în camera blindată. 
Cineva care ştia combinaţia lacătelor, iar noi nu puteam 
să ne dăm seama de numărul de prestidigitatie decât 
după multă vreme. Şi, furând grămada asta de hârtoage, 
am devenit în mod oficial jefuitorii băncii Trade Ltd. 
Bank! 


— Dar cine? gemu Dorana. Dick Weston? El este 
directorul. Adam mi-a spus că îl suspecta de... 

Ea tăcu, dar realiză că refuza însăşi evidenţa. 

— Este Adam, zise ea dintr-o răsuflare. Adam ne-a 
întins o cursă. 

— Exact, făcu Dan. A ştiut de la bun început. A ghicit 
ce puneai la cale şi te-a lăsat în pace. Ne-a făcut tapi 
ispăşitori... înţelegi? Nimeni nu se va gândi să-l acuze pe 
el... A fost mutilat, a fost gata să crape. A fost o victimă. 
Marea victimă a afacerii, ostaticul torturat. Fără să ştim, 
i-am furnizat un alibi beton. 

— La dracu’! zbieră Monk, vrei să spui că s-a lăsat să 
i se taie mâna pentru a dejuca bănuielile poliţiei? 

— Da... Ştia tot din ce avea să se întâmple, dar a 
făcut pe prostul. De aceea a căzut în plasă aşa de uşor. 
Ne servea momeala! N-am fi putut găsi un colaborator 
mai bun, avea tot interesul ca planul să meargă... şi 
când te gândeşti că am crezut că suntem mai tari decât 
el! 

— A sustras banii înainte de a pleca în concediu, 
îngăimă Dorana. 

— Dar cum a putut să ghicească? sări Monk 
ridicându-se în picioare dintr-un salt. 

— Nu ştiu, gemu Dorana. Am fost foarte prudentă. 

Monk se năpusti asupra ei, cu faţa strâmbată de 
turbare. O apucă de umeri şi o ridică în picioare pentru 
a o zgudui. 

— Idioato! vociferă el. Este numai vina ta. L-ai luat 
drept un prost şi el te-a tepuit! 

Dorana încercă să scape din strânsoare. Mâinile 
luptătorului îi zdrobeau carnea şi se strâmba de 
suferinţă. 

— Las-o! strigă Dan încercând să se interpună. Nu 
foloseşte la nimic. Totul s-a dus dracului, s-o ştergem! 

Monk îl împinse cu dosul mâinii şi imitatorul alunecă 
pe plicuri. Pierzându-şi echilibrul, se lovi de unul dintre 
picioarele mesei şi rămase pe jumătate inconştient. 


Monk o pălmui pe Dorana din fugă, urlând jigniri pe 
care ura le făcea de neînțeles. Decepţia îl făcuse în mod 
evident să-şi piardă capul. Căzu la rândul lui pe salteaua 
de hârtoage şi tânăra profită ca să scape. li sângera 
nasul şi buzele îi crăpaseră. Năucită, căzu în patru labe 
şi se târi spre poşetă. Monk o lovea în spate chiar în 
momentul în care ea apucă gentuta. Dorana urlă. 
Debilul îi lovea trupul, ca şi cum ar fi vrut să-i rupă 
fiecare os şi să-i plesnească fiecare organ. O lovea fără 
reţinere, cu obrazul deformat de ură. 

— Destul! ţipă Dan, o s-o omori! Opreşte-te! 

Instinctiv, căută din priviri bara de fier care le 
servise la săpat chiar în dimineaţa aceea. N-o vedea pe 
nicăieri. Flacăra lumânării, agitată de tumult, pâlpâia 
gata să se stingă. Restul se derulă foarte repede. Dorana 
băgă mâna în poşetă şi se întoarse. Trase chiar fără a 
scoate arma din poşetă, iar pielea se aprinse la ieşirea 
glontului. Monk, lovit în plin în frunte, se prăbuşi pe 
spate, cu braţele în cruce, iar plicurile şifonate îi băură 
sângele care îi curgea din spatele craniului. Dan îşi 
astupă urechile. In liniştea nopţii, detunătura păruse 
asurzitoare. Trebuie că  răsunase în labirintul 
perimetrului de antrepozite, explodând sub tabla 
hangarelor. Dacă sticletii patrulau prin apropiere, era 
imposibil să n-o fi auzit. 

Dorana îngenunche. Ciufulită, cu faţa mânjită de 
sânge, era de nerecunoscut. Dan schiţă un gest în 
direcţia sa, dar ea ridică arma în direcţia lui. 

— Trebuie să plecăm, zise el. Să nu rămânem aici, nu 
mai avem ce face. Intoarce-te la tine acasă. 

— Nu! ţipă ea. Imi vreau banii! Sunt sigură că voi ati 
reuşit să deschideţi lacătele, Monk şi cu tine. Voi aţi 
scos banii din saci! Sperati să cad în cursă?! 

— Nu fi idioată! şuieră Dan, dacă am fi reuşit să 
fortäm lacätele, nu te-am fi aşteptat! 

— Eu nu sunt idioată! urlă Dorana cu o voce 
stridentă. Nu mă face idioată, ratatule! Nu sunt mai 


idioată decât voi! 

Dan ar fi vrut să tacă. Zbieretele ei îi răneau 
timpanele. Nu îndrăznea să se mişte. Dorana îi bara 
drumul spre uşă şi el bănuia că ar fi suficient un fleac 
pentru a se hotări să tragă. Gura crăpată o jena în 
vorbire şi el nu înţelegea tot ce zicea. Dorana se 
încăpăţâna să se creadă victima unui complot, îşi cerea 
banii, vorbea de o fetiţă care o aştepta într-un 
apartament frumos şi luminos. 

Deodată, lumina albăstruie a unui proiector acoperi 
clădirea. Se infiltra pe sub uşă, prin gaura broaştei şi 
spaţiile libere ale cartonului gudronat cu care 
astupaseră ferestrele. Dan ştiu că era vorba de 
proiectorul mobil al vehiculului de patrulare. Maşina 
Doranei, parcată în faţa fostei manufacturi de ţigări de 
foi, atrăsese atenţia sticletilor. Retragerea le era tăiată, 
nu vor putea ieşi pe uşa principală decât cu mâinile 
deasupra capului. Totul era pierdut. 

O sirenă răsună în traveea hangarelor. Soseau alte 
maşini, incercuind clădirea. Lumina proiectoarelor 
lumina violent încăperile de sus. 

— Dorana Smart? se auzi un megafon. Mă auziti? 
Ştiu că sunteţi acolo. Agentul federal Moreno vă 
vorbeşte. V-am urmărit de pe colină. Cred că trebuie să 
discutăm calm. Am auzit împuşcătura, sunteţi rănită? 

Dan se îndepărtă repede de ferestre. Se lăsă în 
genunchi şi se gândi că mai aveau încă o şansă să scape 
cu bine. Canalul de evacuare... Canalizarea pe care 
Monk o scosese la lumina zilei în timp ce căutau sub 
duşumea! 

Îndepărtând plicurile, pipäi pe jos în căutarea 
scândurilor desfăcute. În timp ce megafonul continua să 
urle, degajă intrarea în conductă şi îndepărtă „capacul” 
de tablă pus de Monk. 

— Dorana, gâfâi el. Putem s-o ştergem pe-aici... este 
suficient să te târăşti. Trebuie să dea într-un canal de 
scurgere. 


Tânăra femeie aruncă o privire îngrozită. Dan realiză 
că scoțând placa din tablă eliberase o pereche de 
şobolani care tropăiau acum sub covorul de plicuri, 
atraşi de mirosul unsuros al lumânärii. 

— Vino, spuse el încercând s-o apuce pe tânără de 
încheietură. 

Ea apasă pe trăgaci şi Dan simţi o arsură puternică 
străpungându-i tricepsul şi ajungându-i sub braţ. Se 
gândi: „Sunt atins” şi se aruncă pe spate. 

— Ieşiţi cu mâinile sus! urlă megafonul. Iesiti sau 
intrăm cu forţa! _ 

De data aceasta, Dan se făcu una cu pământul. li era 
atât de teamă, încât nu încerca niciun dezgust. Îşi băgă 
capul în canalizare. Umerii de-abia îi intrau, dar pereţii 
conductei erau acoperiţi cu o peliculă lipicioasă care îi 
uşura înaintarea. Se târi orbeşte, pe întuneric. Ceva cald 
i se prelingea de-a lungul corpului, dar nu-i provoca 
mare suferinţă, deducând că nu era rănit grav. Inainta 
sprijinindu-se în picioare, ca omul-ghiulea care ar fi 
încercat să evadeze dintr-un obuzier cu zece secunde 
înainte de a se aprinde fitilul. Lucruri vii i se loveau de 
obraz. Lucruri păroase, care chitäiau de teroare şi 
fugeau. Se târa fără să ştie dacă avea să ajungă undeva 
sau va rămâne intepenit în vreun cot, acolo de unde 
nimeni nu l-ar mai auzi strigând după ajutor. Incerca să- 
şi ţină gura închisă, de frică să nu înghită ceva. Înainta, 
încetul cu încetul, cu muşchii dureroşi. Se înfunda în 
noaptea pământului. 

Dorana se întoarse spre uşă. Pistolul era foarte cald 
între mâinile sale şi emana un miros intepätor, neplăcut. 
Il văzuse pe Dan dispărând în canal cu un simtämânt de 
groază de neînvins. Cum de puteau avea curajul să intre 
într-o asemenea cloacă? Nu se simţea în stare să-l imite. 

Megafonul continua să strige cuvinte pe care ea nu 
le înţelegea. Ştia că totul este pierdut şi că nu putea 
merge la închisoare. Cu niciun preţ. Ea nu era rea, nu 
merita să fie pedepsită. Voise doar să fie liberă, să 


locuiască într-un apartament frumos şi să facă fericită o 
fetiţă. 

Bătăi în uşă. Lovituri violente. Aveau s-o prindă. 
Aveau s-o închidă într-o celulă, în compania unor femei 
rele până când va deveni foarte bătrână şi foarte urâtă. 
N-ar putea niciodată să suporte o asemenea existenţă. 
Mai bine să termine imediat. 

Întoarse pistolul spre ea, încercând să-şi amintească 
ceea ce citise despre cea mai bună metodă de a se 
sinucide. Se spunea că - pentru a nu da greş - trebuia să 
pui ţeava armei în gură, dar găsea acest lucru oribil 
pentru o femeie. Avea ceva dezgustător. Obscen. 
Strecurând o mână în corsaj, încercă cu vârful degetelor 
să localizeze amplasarea inimii. Îi bătea aşa de tare, 
încât nu fu deloc greu. Puse ţeava pe piele, chiar 
deasupra dantelelor sutienului. In felul acesta, lucrul i 
se părea mai corect. Uşa căzu, smulsă din tâtâni de 
lovituri de măciucă, iar lumina proiectoarelor intră în 
valuri. Aceasta îi aminti de arsura sunlights, la şedinţele 
foto din tinereţea sa. Un shooting, cum se spunea în 
lumea modei. 

Dorana zâmbi. Când prima siluetă apăru în lumină, 
apăsă pe trăgaci. Muri rostind „cheerio!”, cum fusese 
învățată la şcoala de manechine. 

Dan ieşi într-un colector principal, unde fu cât pe-aci 
să se înece. Învingându-şi teama, începu să alerge de-a 
lungul tunelului, aproape orbeşte, orientându-se după 
lumina depărtată a unui bec de siguranţă. Rătăci astfel 
vreo oră, neavând nicio idee despre direcţia în care 
mergea, măcinat de obsesia că se învârte în cerc. 

Sfârşi prin a cădea în gol, rostogolindu-se pe panta 
unui canal de scurgere aflat sub cerul liber. Tranşeea de 
beton şerpuia printre clădiri şi terenuri virane. Sârmă 


ghimpatä proteja marginile si, din când în când, 
pasarele de fier vechi si ruginit treceau pe deasupra. 
Era puţină apă pe fund - un pârâiaş noroios -, astfel 
încât se putea merge fără să te uzi în cea mai mare 
parte a drumului. Dan era ud, putea, iar pantofii erau 
murdari de noroi ca ai unui scafandru. Se deplasă cu 
repeziciune de-a lungul malului canalului, razant pe 
lângă zidul de ciment. Resturile cele mai felurite blocau 
tranşeea: frigidere, schelete de motociclete şi chiar 
caroserii de maşini incendiate. Dan trecu pe sub mai 
multe poduri şi deranjă vagabonzii care aruncară în el 
cu cutii de conserve. Suferea de multiple contuzii şi de 
zgârieturi cauzate de târârea forţată. Se simţea cuprins 
de panică doar gândindu-se la murdăriile în care îşi 
scăldase rana. Ar fi dat orice pentru a se spăla şi a se 
dezinfecta. 

Merse multă vreme, încercând să se îndepărteze cât 
mai mult posibil de zona antrepozitelor. Nu ştia dacă era 
urmărit sau dacă se ştia ceva de fuga sa. Oare Dorana îl 
denuntase? Dacă aşa se întâmplase, era terminat. Rănit 
şi fără bani, va trebui să se predea poliţiei din proprie 
iniţiativă, dacă nu voia să crape în vreo fundătură de 
teren viran. 

Mergând de-a lungul canalului, se îndrepta spre vest 
cu gândul de a urca paralel cu marea spre colinele din 
Santa Monica. Parcurse „cartierele rău famate”, la mică 
distanţă de calea ferată, luând-o spre Long Beach. Spera 
să aibă destulă energie pentru a ieşi din reţeaua urbană 
şi să dispară în afara oraşului. 

Îşi consumă ultimele forte astfel. Pe parcursul 
înaintării sale, se intersectă cu mai multe grupuri de 
vagabonzi ieşiţi la ciordeală, dar tabloul înfiorător pe 
care îl oferea, acoperit de sânge şi noroi, îi făcu să se 
răzgândească să-i caute nod în papură. Mărşălui până în 
zori şi sfârşi prin a-şi pierde cunoştinţa într-un şanţ, la 
câţiva metri de vehiculele care circulau cu mare viteză. 
Se trezi la prima rază de soare, cu vesmintele 


mocirloase si pietricele încrustate în carnea obrajilor. 
Subsuoara străpunsă îl ardea, dar ştia că rana nu era 
gravă, altfel n-ar mai fi putut sta în picioare. Se hotări să 
întoarcă spatele oraşului şi să escaladeze colinele cu 
speranţa de a se introduce într-o casă goală pentru a 
fura nişte haine curate şi ceva de mâncare. În jurul său, 
vile pe piloni din oţel se ridicau pe versantul dealului. 
Unele, presărate cu antene de satelit, păreau să fi fost 
înălțate pe o pistă de decolare a unui perimetru militar. 
Era puţină vegetaţie, deoarece influenţa deşertului îşi 
intra în drepturi de-ndată ce te îndepărtai de zonele cu 
irigaţii. Dan mergea în zigzag, în vântul prăfos care îi 
usca gâtlejul. Îi era sete şi rana îl făcea să sufere. Sfârşi 
prin a intra într-o pădurice, nu departe de un bungalow 
înconjurat de garduri mânjite cu acea vopsea albastră 
care le place mexicanilor, pentru că are renumele de a 
alunga mustele. O femeie bătrână punea rufe la uscat. 
La picioare, pusese un lighean cu lenjerie înmuiată şi un 
radio portabil, a cărui antenă scânteia în soare. Dan îşi 
spuse că era probabil singură şi că ar putea profita să se 
strecoare în casă, dar era mult prea slăbit pentru a se 
ridica. Rămase deci acolo, tăvălit în praf, dezgustat de 
propria-i slăbiciune, în timp ce răsuna muzica 
buletinului de ştiri. 

— Lovitură de teatru în afacerea jafului de la banca 
Trade Ltd., fornăi radioul. În cursul nopţii, LAPD, 
asistată de FBI, a reuşit să localizeze bârlogul 
răufăcătorilor, la marginea din Watts, într-un cartier de 
antrepozite. Agentul federal Moreno a dezvăluit 
reporterilor noştri că fusese condus pe acele locuri de 
însăşi Dorana Smart, soţia bancherului mutilat de 
gangsteri. Dorana Smart făcuse obiectul unei 
supravegheri discrete de la începutul anchetei. S-ar 
părea că fusese sedusă şi manipulată de creierul 
operaţiunii, un bărbat despre care se deţin doar 
semnalmente vagi şi care ar fi intrat în intimitatea 
cuplului dându-se drept grădinar. În această noapte, în 


jurul orei unu, fortele de politie, alertate de mai multe 
focuri de armă provenind din ascunzătoarea banditilor, 
au luat cu asalt clădirea. După primele constatări, 
Dorana Smart s-a sinucis în momentul în care poliţiştii 
au ajuns la faţa locului. Înăuntru se găsea deja un alt 
cadavru, cel al unui anume Patrick F. Corneli, mai 
cunoscut în lumea luptătorilor profesionişti sub porecla 
de Baby Monk. Agentul federal Moreno crede că 
răufăcătorii au intrat în conflict în momentul împărţirii 
banilor. „Sacii au fost deschişi şi plicurile golite”, a 
declarat el. Corpul lui Doc' Brannigan, cel care era 
supranumit de câteva zile „călăul mexican”, a fost 
descoperit în dimineaţa aceasta într-o zonă pentru 
descărcat gunoaiele, la câteva străzi distanţă de 
bârlogul bandei; cât despre cel de-al patrulea bărbat, 
creierul afacerii, totul ne face să credem că a fugit prin 
canalele de scurgere, luând şi banii cu el. Au fost 
organizate căutări amănunțite, însă pentru moment fără 
rezultat. 

Dan se lăsă pe spate, indiferent la mustele care se 
aşezau pe faţa sa. Avu presentimentul că va muri acolo, 
în acea văgăună prăfuită. 

Auzi gâfâielile câinelui o oră mai târziu şi ştiu, din 
instinct, că era vorba de Dust. Avu certitudinea că 
animalul îi luase urma şi venea să-l termine. Într-un 
minut, Dust avea să-i apuce gâtul între maxilare şi să-l 
strângă fără să latre, pentru a-i zdrobi laringele. Avea să 
facă acest lucru fără ură, dar conştiincios, ca un bun 
profesionist, apoi avea să se întoarcă în Beverly Hills 
tropăind, iar Adam Smart îl va mângâia pe cap pentru a- 
l felicita pentru că pusese punct afacerii. 

Dan se ridică într-un cot. Silueta câinelui se mişca în 
soare. Se apropia. 

Fu tentat să fugă, dar îşi dădu seama că n-ar ajunge 
departe. Instinctul de conservare îl făcu totuşi să râcâie 
pământul în căutarea unei pietre ascuţite pe care s-o 
folosească drept armă. 


Dust rămase nemiscat la trei metri distanţă şi scoase 
un scheunat scurt, ca şi cum ar fi încercat să anunţe pe 
cineva. Părea extenuat şi-şi scosese limba gâfâind. Dan 
voia să strige la el s-o şteargă de acolo, când auzi 
pietricelele scârtâind. Un minut mai târziu, o umbră îi 
acoperea soarele. 

— Ei bine! şopti Adam Smart, arăţi cam rău. 

Dan miji ochii. Era bancherul. Avea răsuflarea tăiată, 
neras şi părea să-şi fi pus un impermeabil peste pijama. 
Purta cizme mari, militare, Airborne paratroopers. 

— Lasă piatra, făcu Adam. Nu-ţi vreau răul. Sunt aici 
pentru a te ajuta, dar am cam multă morfină în vene, aşa 
că va trebui să faci şi tu un efort. Ridică-te..., maşina 
mea este jos, pe drum. Dacă reuşeşti să te târăşti până 
acolo, o să te duc de partea cealaltă a muntelui. 
Grăbeşte-te! Dust nu te va muşca. Sticletii te caută, nu 
trebuie s-o lungim. 

Dan ezită. Smart nu avea aerul de a fi în apele sale. 
Avea faţa roşie şi transpira. Purta braţul mutilat într-o 
eşarfă şi se sprijinea într-un baston cu capătul din fier. 

— Mişcă-te, insistă el. Am o febră de 39,5°C şi 
trebuie să fiu înapoi înainte ca dispariţia mea să 
declanşeze haosul. Sunt aici ca să te ajut. Nu vreau să te 
salte FBl-ul. 

Dan se sculă. Escortati de câine, cei doi bărbaţi 
coborâră şchiopătând spre maşina parcată la marginea 
drumului. 

— Lui Dust i-a trebuit ceva timp să te găsească, 
explică Adam, dar am luat ca ipoteză de lucru că nu 
puteai să fugi decât prin canalizare. Am mers să-ţi luăm 
urma în preajma canalului de scurgere din zona 
antrepozitelor. Bine gândit, nu? 

li făcu semn lui Dan să se instaleze la volan. 

— Prefer să conduci tu, spuse el. Cu o singură mână 
nu este uşor, chiar având cutie automată. Nu sunt încă 
obişnuit. 

Se urcară în vehicul, în timp ce Dust sări pe 


bancheta din spate prin geamul läsat. 

— Ila-o spre munţi, ordonă Smart. Am adus totul 
pentru a te îngriji: haine de schimb, o trusă medicală, un 
rucsac cu provizii şi bidoane cu apă. 

— Sunteţi ca o adevărată mămică! rânji Dan pornind 
motorul. 

Părăsiră în grabă drumul pentru a o apuca pe un 
altul în serpentină, care se cocota pe versantul unui deal 
aflat în mijlocul cactuşilor şi al copacilor Joshue. 

— Opreşte-te aici, comandă bancherul indicând 
păduricea. Deschide portbagajul şi ia de acolo ceva să te 
cureti. N-o lungi prea mult, nu avem timp, ar fi prostesc 
să ne lăsăm surprinşi tocmai acum. 

— Am fost rănit, făcu Dan. Soţia dumneavoastră a 
tras asupra mea. Cred că glontul a ieşit. 

— Atunci nu-i nimic, evită Smart. Sunt sulfamide în 
trusa cu medicamente. 

Timp de o jumătate de oră, Dan încercă să-şi 
recompună figura umană. Smart prevăzuse două 
bidoane cu apă. Dan le folosi pentru a se spăla. Incerca 
o stranie impresie de ireal să se agite gol sub ochii lui 
Dust, care stătea neclintit. Smart se instalase pe 
banchetă şi fuma. Trebuia să lupte si cu somnolenta 
care îl făcea să motäie. 

— Vă este rău? nu putu Dan să se abţină să întrebe. 

— Nu, spuse bărbatul. Cu morfină, nu. 

— Trebuie să ştiţi un lucru, mărturisi imitatorul. Eu 
nu bänuiam că o să vă mutileze. Altfel n-aş fi intrat în 
combinaţia asta. 

— Ştiu, suspină Smart. Dar când ai aflat, n-ai făcut 
nimic pentru a-i împiedica. 

Avu un râs care venea din piept si tusi strâmbându- 
se. 

— Haide! Nu-ţi mai bate capul, zise el, om bun. 
Oricum, eu eram de acord... S-ar putea spune chiar că 
am fost complicele vostru fidel, fără ştirea voastră 
desigur. Dar ai înţeles deja asta, nu-i aşa? 


Dan clătină din cap. Scäpase de jeg si se simţea mai 
bine. Deschizând trusa de prim-ajutor, începu să-şi 
curețe rana. Era o plagă superficială, interminabilă, dar 
lipsită de gravitate, dacă nu se va infecta în zilele 
următoare. O presără cu sulfamide şi îşi făcu un 
pansament. Hainele îi erau prea mari, dar erau curate; îi 
făcu plăcere să le îmbrace. Când termină, Smart îi 
întinse o ploscă de argint cu whisky din malt pur. Dan 
bău, lăsând la o parte orice ruşine. 

— Aţi ştiut de la bun început, nu-i aşa? întrebă el 
ştergându-şi gura. Din prima clipă... 

— Este adevărat, mărturisi Adam cu lehamite. Nici 
nu era greu. Dorana n-a ştiut niciodată să joace teatru 
şi, când încerca să mintă, era limpede ca lumina zilei. 
Ştii că pentru asta s-a măritat cu mine? Pentru că, spre 
deosebire de colegele ei, odată terminată cariera de 
manechin, nu putea să spere să joace în seriale. Nu mi-a 
fost greu să înţeleg ce urzea. Nu era nimic vrăjitoresc, 
de fapt nu trebuia decât să citesc pe faţa ei... Asta a 
început când i-am explicat noile măsuri de securitate 
luate de Weston: camera blindată, amprenta palmei şi 
cea vocală. Imediat am văzut planul urzindu-se în ochii 
ei. Apoi, a trebuit doar să fiu puţin atent, s-o urmăresc 
în căutările ei, înşelătoriile de fiecare zi. Când s-a 
documentat asupra ta, omul cu vocea din cauciuc, am 
ştiut că va trece la acţiune. 

— Şi i-aţi uşurat misiunea. 

— Da. Sub pretextul de a-i cere sfatul, i-am dat textul 
înregistrării. Era destul de naivă, nu i s-a părut ciudat. 
Avea totuşi o scuză: mă lua drept un imbecil în toată 
regula. Pentru a reveni la felul în care mi-am conceput 
planul, pur şi simplu am urmărit-o pe Dorana aproape în 
fiecare zi. Aveam timp; la bancă sunt liber să-mi 
organizez programul şi fac mai ales prospectări în 
exterior. Am văzut-o vizitând antrepozitele, alegând 
manufactura de ţigări de foi. Din acel moment era uşor. 
Am pus microfoane de înaltă fidelitate în baracă. Ştii, 


chestiile acelea nu mai mari de 25 de centimetri si care 
se vând cu 100 de dolari în toate prăvăliile de 
„securitate”. Se pare că încornoraţii fac mare vânzare. 
Sunt dotate cu baterii care asigură un an de emisiune 
continuă. Imediat ce i-a instalat pe Brannigan şi pe 
Monk în baracă, am ştiut totul despre planurile lor. 

— Aşadar, stiati că o să fiţi amputat? se miră Dan. Si 
asta nu v-a făcut să daţi înapoi? 

— Nu. Oricât de bizar ar părea, eram într-o pasă 
proastă. De un an mă gândeam să mă sinucid. Mai 
precis, de când doctorul meu mă anunţase că eram pe 
cale să devin impotent. O poveste de porozitate 
vasculară care mă împiedică să „mă încordez”... nu e 
mare lucru de făcut şi nu vreau să te plictisesc cu 
poveştile mele. În fiecare seară mă închideam în biroul 
meu şi puneam pistolul pe sugativă, întrebându-mă dacă 
aveam să-l folosesc sau nu. Nu mai aveam viitor, nici ca 
bărbat şi nici ca bancher. Ştiam că Weston şi consiliul 
de administraţie plănuiau să mă dea afară în scurtă 
vreme. Perspectivele nu erau deloc atrăgătoare. Mica 
urzeală a Doranei mi-a... schimbat planurile, dacă 
înţelegi ce vreau să spun? Era, brusc, ca o diversiune. 
Un fel de sfidare. Nu aveam nimic de pierdut. M-am 
gândit că, fiind puţin şiret, puteam s-o duc de nas pe ea 
şi pe voi toţi. Asta m-a entuziasmat. De azi pe mâine, am 
ieşit din marasm. De fapt, vă sunt dator, mi-ati salvat 
viaţa. Acceptarea mutilării este o chestiune de context, 
pare dur de admis, ştiu asta, dar eram disperat, la 
capătul puterilor. Oricum, în timpul războiului, am văzut 
indivizi mutilati voluntar, pentru a nu mai pleca pe front. 
Işi trăgeau un glonţ în picior sau în mână, chiar dacă îşi 
sfărâmau mai multe degete. Eşti prea tânăr pentru a-ţi 
aminti, dar, în timpul războiului din Vietnam, pustii 
convocați de consiliul de recrutare îşi tăiau degetul 
mare sau arătătorul de la mâna dreaptă cu securea 
pentru a scăpa de înrolare. In acest fel, le era imposibil 
să manevreze o armă... Majoritatea o făceau fără alt 


anestezic decât o jumătate de sticlă de whisky dată pe 
gât. Eu, pe lângă ei, am beneficiat de tot confortul unei 
intervenţii fără durere! 

— Pe scurt, ne-ati întins o cursă..., mormăi Dan. 

Smart râse surd. 

— Este adevărat. Ti-am zis că am fost ca un tată 
pentru voi. Nu puteaţi da peste o victimă mai dispusă să 
dea dovadă de bunăvoință decât mine! Am făcut pe 
idiotul, m-am prefăcut că nu te recunosc sub deghizarea 
de grădinar. M-am prefăcut că mă las înşelat de 
pălăvrăgeala lui Doc' Brannigan. La naiba! Acum pot s-o 
spun: eraţi în acelaşi timp groteşti şi înduioşători! 
Adevăraţi amatori! Cât despre lovitura neverosimilă pe 
care aţi pus-o la cale, chiar şi un puşti de zece ani ar fi 
priceput că este tras pe sfoară. Şi bietul bătrânel care 
făcea pe doctorul! Era patetic. 

— Aţi acceptat totuşi să riscati la operaţie, remarcă 
Dan. 

Smart dădu din umeri. 

— Nu puteam face altfel. Era periculos, fireşte, dar 
mă pregătisem atât de mult să mor în ultimele luni, 
încât nu-mi era frică. Ştiam că această mutilare mă va 
spăla în ochii sticletilor. Nicio fiinţă întreagă la minte n- 
ar accepta să i se taie mâna, chiar pentru două milioane 
de dolari. Un bancher veros ar fi inventat altceva: că 
fusese condus în faţa calculatorului după ce fusese 
drogat... că fusese constrâns, cu revolverul la tâmplă, să 
deschidă camera blindată sau ceva în acest gen, dar nu 
şi asta! Amputarea era pentru mine ca un certificat de 
onestitate. Singura teamă pe care am simţit-o cu 
adevărat a fost ca acest ticnit de cioclu să nu mă facă să 
crăp cu somniferele lui. De fiecare dată când puteam, le 
scuipam şi mă făceam că dorm. Simteam că era pe 
punctul de a claca, aproape că-mi făcea milă bietul 
bătrânel. Când îl vedeam că se apropia cu seringa, 
tremuram la gândul că nu va mai reuşi să mă trezească 
pentru apelul de control de dimineaţă. Doar atunci mi-a 


fost teamă, pentru că ar fi fost prostesc să clachez atât 
de aproape de ţintă. 

— Dar Dust? întrebă Dan. Tot timpul ne-a pus bete în 
roate... 

— Dust nu este decât un câine, suspină Adam. Nu 
putea înţelege ce se petrece în realitate. De la început 
până la sfârşit, el şi-a făcut meseria, încercând să-mi 
apere interesele. Recunosc că asta a complicat uşor 
lucrurile. De asta am încercat să-l păstrez lângă mine la 
spital. Tremuram gândindu-mă că se va lansa în 
căutarea voastră, să vă lichideze unul după altul. Ştiam 
că e în stare. 

— Aţi încercat, într-un fel, să ne protejaţi? 

— Da. 

— Când l-am văzut dând târcoale antrepozitului, am 
crezut că l-aţi trimis pe urmele noastre... 

— Nu, nu era vina mea. A făcut asta din proprie 
iniţiativă. Eu eram țintuit la pat, bolnav. Nu puteam să-l 
împiedic. Am încercat să-i bag minţile în cap, să-i ordon 
să nu plece de acasă, dar n-a fost chip. Voia să se 
răzbune, am simţit asta. Dacă l-aş fi legat, ar fi fugit; ştii 
foarte bine că nu poţi să-l ţii pe Dust captiv multă 
vreme, aţi trăit experienţa asta pe propria piele. Mi-am 
făcut sânge rău pentru voi. Nu voiam să vă omoare 
înainte de deschiderea sacilor. 

— Dumneavoastră i-aţi dat, aşadar, de bunăvoie, 
Doranei cifrul, nu-i aşa? 

— Desigur. Biata de ea! Ce urzeală neverosimilă! Să 
mă forţeze să beau, sperând că o să mă facă să delirez. 
Ştiam că încerca să facă rost de cifrul lacătelor şi mă 
întrebam când avea să se decidă să mă interogheze. 
Dacă n-ar fi recurs la această stratagemă idioată, m-aş fi 
prefăcut că am temperatură şi aş fi vorbit în somn. 
Trebuia să ne mişcăm repede, să se termine odată. M- 
am supus cu plăcere farsei puse la cale de ea. Oricine ar 
fi intrat la idei, dar nu şi Dorana. Ea trăia în visurile ei... 

— Ştiaţi că FBl-ul o supraveghea? 


— FBl-ul supraveghează pe toată lumea: Dorana, 
Anita, Dick Weston şi o grămadă de lume de la bancă, 
asta-i procedura obişnuită. Ştiam că sticletii o vor 
urmări dacă părăsea vila, dar nu eram prea nelinistit; ei 
n-ar fi intervenit, dacă n-ar fi fost împuşcăturile. În fond, 
soţia mea avea tot dreptul să se întâlnească cu un amant 
la antrepozit, nu-i aşa? FBl-ul n-ar fi dărâmat uşa 
hangarului pentru a o surprinde în pat. Nu, pericolul nu 
era imediat. 

— Dar ce sperati lăsându-ne să deschidem sacii? 

Smart surâse răutăcios. 

— Să mă răzbun, spuse el apăsat. Să vă fac să 
intelegeti că v-am tras pe sfoară. Era important pentru 
mine. Cu sacii deschişi, nu vă mai rămânea decât s-o 
luaţi la sănătoasa cu coada între picioare şi să vă 
intoarceti la bietele voastre vieţi de mizerie, încercând 
să scäpati de ordinele de căutare lansate împotriva 
voastră. Dorana s-ar fi întors acasă învinsă, iar eu aş fi 
avut satisfacția de a o da afară. Fără un ban, bineînţeles. 
V-am supraestimat, credeam că veţi fi destul de 
inteligenţi să vă despărțiți prieteneste, păcăliţi, dar 
fairplay. Nu credeam că lucrurile se vor transforma în 
omoruri. După ceva vreme, l-aş fi orientat pe Moreno 
spre hangar, prin intermediul lui Dust, ca să găsească 
sacii deschişi. Asta ar fi acreditat ideea că lovelele se 
evaporaseră pur şi simplu. Afacerea n-a evoluat chiar 
aşa cum doream eu. 

— Dar banii? întrebă Dan. Unde sunt? 

— La loc sigur. Nu mi-a fost greu să scot teancurile 
de bani din plicuri, pentru că eu sunt cel care se ocupă 
de camera blindată. Lovelele au rămas un timp ascunse 
în plafonul fals din biroul meu, apoi i-am scos de mai 
multe ori într-un rucsac de sport. La bancă, oamenii 
înclină s-o şteargă când îmi fac eu apariţia din cauza lui 
Dust. Asta îmi lasă libertate de mişcare. În timpul celor 
trei zile care au precedat plecarea mea în concediu, am 
manevrat banii sub nasul şi barba lui Dick Weston. Era 


destul de amuzant. Ştiam că nimeni nu se va atinge de 
saci înainte de întoarcerea mea. 

— De ce aţi întârziat atât de mult să daţi combinaţia 
lacătelor soţiei? Pentru a fi credibil? 

— Da. Nu-i puteam da prea repede cheia pe tavă, ar 
fi început să bănuiască ceva. 

— Credeati că lucrurile vor lua această întorsătură la 
antrepozit? 

Smart se strâmbă. 

— Nu. Nu credeam că Dorana se va omori, asta nu. 
N-as fi crezut-o niciodată în stare de aşa ceva. Trebuie 
să mărturisesc că a crescut puţin în ochii mei. 

— Sunteţi un ticălos, scuipă Dan. Nu bänuiati că 

sticletii vor ataca? 
_ — Nu, nu aveau niciun motiv s-o facă, era prematur. 
In mod normal, ar fi organizat o urmărire, asta da. N-ar 
fi dat buzna în casă decât dacă Doc’ Brannigan sau Baby 
Monk ar fi comis greşeala să se arate. Focurile de armă 
au grăbit totul. V-aţi comportat toţi ca nişte idioţi, în loc 
să vă acceptaţi înfrângerea şi să vă despărțiți frumos. 
Sunt, totuşi, bucuros că ai scăpat. 

— Ah, da? şuieră Dan. Şi de ce mă rog? 

— Pentru că acreditezi teza „creierului” volatilizat, al 
misteriosului domn X dând bir cu fugiţii şi luând şi 
prada cu el. Asta mie îmi convine. Nu ţin deloc să te 
aresteze. 

— Şi dacă totuşi se întâmplă? obiectă Dan. Acceptati, 
deci, riscul ca eu să le spun adevărul sticletilor? 

— Care adevăr? pufni în râs Adam. Că v-am dat 
țeapă? Nimeni nu va crede. Poliţia va crede că ai dosit 
paralele pe undeva, asta-i tot! N-o să-ţi asculte nimeni 
povestea. Este absolut neverosimilă şi de aceea este 
genială! Nu uita: eu sunt victima. Eu sunt cel mutilat de 
voi şi care era să crape din cauza cangrenei! 

— Şi Dorana, care este locul ei în toate astea? 

— L-am văzut pe Moreno în dimineaţa asta, făcu 
blând Adam. Crede că domnul X mi-a sedus soţia, că s-a 


introdus la mine în casă dându-se drept grădinar pentru 
a-mi afla secretele. Crede că Dorana, îndrăgostită fiind, 
s-a lăsat manipulată, că a vorbit prea mult şi că 
niciodată nu şi-a dat seama de ceea ce se pregătea. In 
niciun moment, după părerea lui, ea n-a bănuit că 
amantul ei punea la cale jefuirea băncii şi, cu atât mai 
puţin, mutilarea mea. De aceea s-a sinucis când a 
realizat că domnul X s-a folosit de ea. Moreno îşi 
imaginează că avea obiceiul de a se întâlni cu 
„grădinarul” la manufactură pentru a-şi face de cap şi că 
aseară, cuprinsă de îndoială, a descins acolo pe 
neaşteptate. A surprins banda în toiul împărţelii, i-a 
ameninţat că îi denunţă la poliţie, tinându-i la respect cu 
pistolul meu. Confruntarea s-a transformat într-o 
încăierare care s-a terminat în felul pe care îl ştii. 

Cei doi bărbaţi se priveau în tăcere. Erau amândoi 
epuizați şi nu-şi mai permiteau luxul unei demonstraţii 
de agresivitate. 

— Nu pot să întârzii prea mult, rosti Smart în cele 
din urmă. Trebuie să mă întorc cât timp morfina mai are 
încă efect asupra mea, după asta mă voi simţi foarte 
rău. Mai e ceva: un cadou de adio. In rucsac vei găsi un 
plic care conţine 20 000 de dolari. I-am luat din pradă 
pentru a-ţi permite să dispari. Nu ţin deloc să pună laba 
pe tine sticletii. Dă-te la fund. Nu uita că portretul-robot 
îţi figurează încă în dosarele FBI. Am încercat să încurc 
pistele, dar idioata de Anita ţi-a făcut o descriere foarte 
fidelă, fără îndoială cu speranţa că va obţine cartea 
verde drept recompensă a colaborării sale! Nu trebuie 
să se facă vreodată legătura între portretul 
„grădinarului” si Daniel Norris, imitatorul din Las 
Vegas. Voiam să-ţi atrag atenţia în mod special asupra 
acestui aspect. Pentru sticleti, domnul X este tot 
evaporat cu lovelele de la Trade Ltd. Pe scurt, aş spune: 
nu deveni niciodată celebru, domnule Norris. Gândeşte- 
te ce s-ar putea întâmpla dacă Moreno ti-ar vedea 
imaginea la televizor... Rămâi ascuns şi anonim într-un 


colţ pierdut al unei localităţi îndepărtate. Deschide-ti o 
afacere de viermi pentru pescuit; închiriază bărci în 
Florida. Ai un mic capital de pornire. Mergi să te îngropi 
acolo unde vecini îţi vor fi doar tântarii şi crocodilii. 

Cu această ultimă perfidie, se strecură la volan, 
trânti portiera şi demară, lăsându-l pe Dan în luminiş, în 
mijlocul hainelor aruncate pe jos. Tânărul privi în urma 
vehiculului care se hurduca pe pantă, fără a reuşi să 
înţeleagă cu claritate ce simţea: ură sau o imensă 
uşurare. Dust îl tintuia din priviri prin luneta din spate, 
ca şi cum ar fi regretat că lucrurile se terminau acolo. 

Dan cobori de pe munte pentru a lua Greyhoundul 
care se îndrepta spre San Francisco. Cu rucsacul la 
spinare, avea acum aerul unui drumet cam obosit. Barba 
îi crescuse. Cât despre capul său, îl va rade cu multă 
grijă cu un aparat electric pe baterii, ceea ce îl va face 
de nerecunoscut şi, la drept vorbind, destul de puţin 
atrăgător. 

Incerca o stranie senzaţie de plutire, ca atunci când 
ai donat prea mult sânge la Crucea Roşie. N-avea nicio 
idee referitor la ce va face. 

În săptămâna care urmă, rana de la subsuoară se 
închise fără complicații, pentru că-şi schimba 
pansamentele în fiecare dimineaţă cu scrupulozitate. 
Ziarele îngropaseră afacerea de la Trade Ltd. Portretul- 
robot al „grădinarului” fu difuzat nu ca efigia unui 
presupus criminal, ci a unui „martor principal, care 
trebuia să se prezinte de urgenţă la secţia de poliţie”. 
Toţi cei care îl cunoşteau pe acel bărbat erau invitaţi să 
dea informaţii susceptibile să permită agenţilor federali 
să-i dea de urmă. 

Dan studie îndelung desenul şi nu încercă decât o 
nelinişte surdă. Cu barba şi capul ras, nu mai semăna 


deloc cu cel din fotografie. Schita fu publicată doar de 
trei ori, apoi disparu de pe coloanele faptelor diverse. 
Timpul trecea. În micul univers al Actualitätilor, jaful de 
la Trade Limited Bank of California devenise deja un 
eveniment antediluvian. 


Din San Francisco, Dan cobori spre Big Sur, acolo 
unde muntele cobora brusc în mare. Ca şi Kerouac 
odinioară, închirie o cabană pe versantul prăpastiei. 
Cumpărase un radio portabil şi o cutie plină cu baterii. 
Îşi petrecea zilele la soare, cu teancurile de bancnote 
ascunse sub duşumeaua barăcii. Nu era o avere, dar era 
totuşi un paşaport pentru altă viaţă. 

Câteodată se gândea la Dorana, la Dust... şi la Adam 
Smart. Când i se întâmpla acest lucru, se grăbea să 
caute un post la radioul său care difuza blue grass şi 
începea să cânte cu vocea unui tip din Kentucky. 

Aşa află de moartea senatorului William Marmaduke 
Ucks, care decedase în urma unei crize cardiace în 
cursul unui meeting furtunos la Nashville, în Texas. 

Dan, care motäia la soare, se ridică dintr-un salt la 
auzul numelui politicianului detestat, care fusese la 
originea tuturor nenorocirilor sale. 

Dacă Ucks murise, blestemul pe care îl aruncase 
asupra lui Daniel Norris, omul care avea coardele vocale 
din cauciuc, lua sfârşit odată cu dispariţia puterii sale 
pământeşti! 

De acum încolo, nimeni nu-l va mai împiedica să se 
prezinte în Vegas! Era liber din nou... Niciun călău nu-l 
va mai obliga să rămână mut! Nu avea decât să se 
întoarcă acolo pentru a vedea cum proprietarii de 
cazinouri se înghesuie, implorându-l să dea reprezentații 
pentru ei. 

William Ucks era mort! Bătrâna canalie, sinistrul 
hodorog! Cel care crezuse că-l va face să tacă pe Daniel 
Norris pentru totdeauna! 

În ziua aceea, Dan jucă ca un idiot pe marginea 


hăului, riscând să-şi piardă echilibrul şi să se 
zdrobească în apa mării. 

Dan Norris se întoarse în Vegas şi, când ajunse în 
Fremont Street, în faţă la „Golden Nugget”, cu privirea 
ridicată spre enormul cowboy care îşi înălța degetul 
mare şi luminos repetând la intervale regulate veşnicul 
Hello podn'a! de bun-venit, avu impresia că nu fusese 
niciodată plecat. 

Atunci totul i se şterse din memorie: Dorana, 
Mexicul, câinele... 

Era din nou Dany Norris, omul cu vocea magică care 
îi făcea să se prăpădească de râs pe turiştii chercheliti, 
iar de atâtea hohote doamnele nu se puteau abtine să nu 
facă pipi în chiloti. 

După două zile de la sosirea sa, dădu nas în nas cu 
foştii lui călăi: Wigs, Curl şi Faro. Îl bătură pe umăr şi îi 
oferiră un J&B. Ei! trecutul e trecut, nu-i aşa? N-o să 
rămânem supăraţi pentru atâta lucru! Acum lucrau în 
serviciul de securitate şi pază la „Mississippi boats” din 
Fremont, unde îi escortau pe cei trei mari jucători, 
„balenele” în jargonul meseriei. Un job bun. 

Dan fu reangajat la „Poodle's Beauty Parlour” şi făcu 
săli pline în fiecare seară. Ştia că greşeşte, dar nu se 
putea abtine. Asta simţea, era ca un viciu. Avea nevoie 
să-i audă râzând şi aplaudând. Din prudenţă, îi evita 
mereu pe ziarişti, refuzând interviurile şi show-urile 
televizate, spre disperarea agentului său, care găsea 
atitudinea lui de neînțeles. 

Câteodată, când se întorcea în culise, Dan avea câte 
un scurt moment de panică, observând siluete de 
necunoscuţi care păreau să aştepte în compania 
masinistilor şi a fetelor... De fiecare dată se pregătea să 
audă răsunând formula fatidică care va pune punct 


visului său: „Biroul Federal de Investigaţii. Am dori să 
vă punem nişte întrebări, domnule Norris... Puteţi să ne 
urmaţi?” 

Dar acest lucru nu se întâmplase încă. Poate că nu se 
va întâmpla niciodată. Necunoscutii din culise se 
dovedeau a fi nişte admiratori veniţi să-l felicite, 
producători de spectacole sau ziarişti. Era iubit... Era 
iubit de toţi. Il îmbrăţişau sau îi strângeau mâinile, fără 
a-şi da seama că era mort de frică. 

Asta era, nu se putea opune. Degeaba îşi repeta că 
mergea spre prăpastie, scena îl chema în fiecare seară 
şi el se grăbea, ca şi cum s-ar fi aruncat în gol, în 
aplauzele şi lumina orbitoare a proiectoarelor. Publicul 
îl voia! Spectatorii îi scandau numele bătând din 
picioare! 

Se întorsese şi le dădea ceea ce îşi doreau: să râdă 
cu lacrimi... 

In zilele de odihnă mergea să-l vadă pe Coleman, 
bătrânul trompetist ieşit la pensie care îşi făcea siesta 
tot în balansoar la marginea deşertului. Nu se ducea 
niciodată cu mâinile goale. 

— Sunt fericit pentru tine, pălăvrăgea bătrânul. 
Ştiam că trebuie să ai puţină răbdare pentru ca totul să 
reintre în normal. Vezi tu, în cele din urmă te descurci 
bine. Şi, totuşi, mi-a fost frică pentru tine, fiindcă, adus 
la exasperare cum erai, te vedeam gata să te bagi în 
vreo afacere necurată. Ar fi fost păcat, pentru că 
destinul a împărţit cărţile în favoarea ta. 

Imediat după aceea, o lua de la capăt cu evocarea 
Vegasului de după război: Gus Greenbaum... Sinatra... 


Într-o seară - era în timpul iernii, în preajma 
Crăciunului, când se plantau brazi de neon la marginea 
deşertului -, aflându-se pe scenă, îl zări pe Adam Smart 
la una din mesele din primul rând. Ex-bancherul îşi 
păstrase barba albă şi purta o proteză la braţul drept. 
Deşi accesul animalelor era în mod normal interzis în 


cazinou, Dust stätea asezat la picioarele stäpânului si 
terminase de înfulecat conţinutul unei farfurii de icre 
negre. Se îngrăşase şi începuse să semene cu un câine 
de salon. Adam era însoţit de o tânără în jur de douăzeci 
şi cinci de ani, foarte frumoasă. În mijlocul unui public 
leşinat de râs, era singurul care rămânea impasibil. 
Când veni clipa aplauzelor, începu să lovească greu în 
masă cu mâna din oţel. 

Dan nu-l mai revăzu a doua zi şi nici în zilele 
următoare, dar zgomotul protezei care făcuse să 
tremure tacâmurile îi rămase multă vreme în urechi. 

Foarte multă vreme. 

Il trezea câteodată şi noaptea. 

